
În aer plutea o liniște ieșită din comun, care făcea noaptea să pară ca un 
fel de masă solidă deasupra orașului cu clădiri scunde și prăfuite. Cu 
ferestrele balconului deschise pe jumătate, o parte din căldura apăsătoare, 
înăbușitoare a zilei pe terminate, pătrunsese în vilă. De fiecare dată când 
Welldone Amadayo se mișca, își simţea cămașa din mătase chinezească 
scumpă cum 1 se lipește de spate. Temperatura, pulsul constant, îl făceau să 
transpire abundent. Își trecu absent mâna peste ridurile feţei lui ovale. 

Monitorul de pe peretele de deasupra biroului său era negru, cu excepția 
unui pătrat care conținea o săgeată rotundă care se rotea la infinit în timp de 
software-ul VoIP din calculatorul său se conecta. Amadayo privi spre 
camera digitală robustă prinsă de monitor, urmărind clipirea ledului 
purpuriu. Simţi un moment de scurtă panică Și își duse mâinile la gulerul 
cămășii. 

Se gândi să se așeze, apoi renunță la idee. Aruncă o privire la ușa 
închisă din spatele lui, apoi se uită în altă parte. Fiecare secundă de 
așteptare îi răpea calmul. Se uită prin jaluzelele balconului. Dincolo de ele, 
se vedea o aură delicată de lumină de la ferestrele casei sale și de la 
sclipirea apei din piscină, dar strălucirea dispărea în momentul în care 
ajungea la pereții înalți Și la salcâmi care înconjurau vila. 

Mai încolo se întindea orașul Mogadishu, pete împrăștiate de lumină, 
organizate în constelații portocalii, care se strecurau de la ferestrele 
clădirilor de apartamente cu acoperișuri roșii Și cu străzi luminate cu 
felinare. Dacă stătea acolo, putea probabil zări linia întunecată unde începea 
ţărmul, dar Amadayo stătea mai mult înăuntru în acele zile și avea pregătit 
un arsenal de minciuni pentru oricine voia să știe de ce. 

În cele din urmă decise să își desfacă nasturele de sus de la cămașă, ca 
să pară complet relaxat. Se holbă la cameră, verificându-și expresia feței. 
Avea experienţă la lucrurile de genul acesta, își aduse aminte el. Nu avea 
niciun motiv să fie îngrijorat. 

Săgeata dispăru și ledul roșu intermitent deveni verde și stabil. Dintr- 
odată, pe ecran apăru o faţă, pe fundalul unei încăperi mari din marmură 


italiană galbenă. Lumina zilei de asfintit străbătea camera. 

— Domnule Amadayo, spuse bărbatul. Salutări. 

— Domnule doctor, îl corectă imediat Amadayo. Plătise o sumă 
consistentă pentru diploma pusă în rama din perete și era pentru el o a doua 
natură să corecteze pe oricine 1 se adresa altfel. Domnule Brett. Este o 
plăcere, ca întotdeauna, spuse el afișând un rânjet studiat. 

Brett își înclină capul, aruncând o privire la ceva ce nu se putea vedea pe 
cameră, apoi înapoi la ecran. 

— Domnule Amadayo, începu el din nou. lertați-mă că vă întrerup, dar 
sunt sigur că înțelegeți că angajaţii mei abia așteaptă să vă comunice 
îngrijorările lor. Şi aţi fost greu de contactat în ultimele săptămâni. 

Accentul lui Brett era ca cel de la radio BBC World Service. Amadayo îl 
ascultase în tinereţe, cu fiecare cuvânt studiat, cântărit Și pus exact unde 
trebuia. În mod ciudat, vocea părea robotică, automată, lucruri pe care 
Amadayo le găsi neliniștitoare. Faţa sa albă ca laptele, părul ca paiele și 
ochii umezi Și albaștri păreau nenaturali. Îi aducea aminte somalezului de 
copiii albinoși pe care îi văzuse în Tanzania Și Amadayo aproape se întrebă 
dacă, asemenea lor, părțile din corpul englezului ar fi fost valoroase dacă ar 
fi fost transformate în suveniruri post-mortem. 

Dădu din cap în semn de aprobare Și își lărgi zâmbetul în faţa camerei. 

— Eu sunt cel care ar trebui să își ceară scuze! spuse Amadayo cu un 
ton fals și umil. Ştii câtă muncă este de făcut? Atâţia oameni cu nevoi Și cu 
mâinile întinse. Îmi ocupă tot timpul. 

— De asta am fost de acord să lucrezi ca reprezentat al nostru în 
Somalia, datorită conexiunilor tale, spuse Brett. Personal, Amadayo se 
văzuse întotdeauna mai mult ca un partener decât ca un angajat, dar nu 
spuse nimic pentru moment. Dar suntem îngrijoraţi în legătură cu lipsa 
vizibilă a progresului. 

— Ce?, spuse Amadayo ridicând o sprânceană. La exterior, își menținea 
un aer de îngrijorare tăcută, dar inima îi bătea cu putere. Cămașa 1 se lipise 
de spate ca o a doua piele. Am făcut tot ce mi-a cerut Asociația! 

— Preferăm să nu mai folosești numele acesta, se răsti Brett, tresărind. 

Amadayo fu enervat de tonul englezului și continuă, mascându-și 
îngrijorarea cu o furie crescândă. 

— De cât timp vă ajut? Tranzacţiile voastre din Puntland Și din alte părți 
— cine s-a asigurat de desfășurarea lor fără probleme? 


— i ai fost plătit cu bani buni, veni răspunsul. Complexul acela cu pază 
unde stai? Banii angajatorului meu au făcut posibil să trăieşti în lux. Și 
siguranţă. 

În cuvintele lui era ascunsă o ameninţare, dar Amadayo nu își pierdu 
timpul cu ea. Acest bărbat nu era lângă el, iar lucrurile de care Amadayo 
chiar se temea erau mult mai aproape. 

Dar apoi Brett se uită la el prin ecran, de parcă palidul bărbat i-ar fi 
pătruns în minte Și i-ar fi scos la iveală de la distanţă acea frică. 

— Bucură-te de viaţa ta confortabilă, doctore. Îţi place să zici că tu îi știi 
pe toţi, că tu ai câte un prieten în fiecare oraș Și sat. Dar oare e adevărat?, 
spuse el apropiindu-se până ce faţa lui aproape că umplu tot ecranul. Ai 
promis stabilitate. Le-ai spus angajatorilor mei că influenţa ta va asigura 
acest lucru. Dar nu este așa. 

Amadayo clipi, neștiind ce să spună. 

Când Brett vorbi din nou, vocea deveni acuzatoare. 

— Ai fost recrutat pentru că ţi-ai luat angajamentul să aduci o oarecare 
constantă în haznaua aia de ţară. Dar cumva, în ciuda tuturor promisiunilor, 
în ciuda tuturor persoanelor pe care pretinzi că le controlezi, terorismul Și 
pirateria sunt din nou în creștere. Cum se poate asta, dacă lucrezi așa din 
greu pentru noi? 

— Eu, spuse Amadayo, trăgând o gură de aer și ordonându-și în minte 
un discurs către străin. Dar înainte să deschidă gura, un zgomot îi ajunse la 
urechi. Un foc de armă, de la o aruncătură de băț. 

Sări de pe scaun și făcu doi pași repezi spre ușa balconului, fix la timp 
să audă ecoul unei bubuituri dinspre poarta principală. Amadayo se aplecă 
atent peste balustradă și văzu poarta clătinându-se la capătul îndepărtat al 
aleu nisipoase. Mai mulți agenţi de pază alergau în direcția de unde se 
auzise zgomotul loviturii. 

Uitându-se în jos, văzu un gardian slab cu o pușcă de asalt AK47 
mergând îngrijorat de-a lungul piscinei, cu două etaje mai jos. Amadayo 
strigă în dialectul local Benadir. 

— Tu! Spune-mi ce s-a întâmplat! 

Gardianul se opri Și ridică din umeri. 

— Nu sunt sigur, domnule doctor. E cineva la poartă, dar nu știu... 

Cuvintele tânărului se amestecară cu un sunet de amortizor care îl 
întrerupse, în timp ce jumătate din faţa lui fu smulsă brusc. Gardianul se 


clătină Și se prăbuși în piscină, un Șuvoi de sânge pătând gresia murdară. 

Mai multe împușcături se auziră una după alta și Amadayo își mută 
privirea de la gardianul mort la timp ca să vadă poarta strivită de greutatea 
unui camion de vite. Scânteile galbene ale împușcăturilor ţâșniră de-a 
lungul salcâmilor și Amadayo tresări, ascunzându-se înapoi în cameră. 

— Ce a fost zgomotul acela?, întrebă alene Brett. 

Amadayo smulse un sertar de la un dulap din apropiere Și luă dintre acte 
un pistol Tokarev din Al Doilea Război Mondial. Frământă arma în mână Și 
se întoarse să se uite la cameră. 

— Tu ai făcut asta?, întrebă el, îndreptându-se spre ecran, dorindu-și să 
fie o fereastră prin care să poată trage un glonţ. Tu i-ai trimis? 

— Să trimit pe cine?, spuse englezul fără cea mai mică urmă de panică. 

Stătea Și se uita de parcă ar fi fost la teatru. 

Focuri de armă se auziră afară. Amadayo ţipă când ușile de lemn ale 
balconului se făcură ţăndări. Animat de zgomotul împușcăturilor, fugi de-a 
lungul încăperii Și deschise o trapă din podea. Acolo era un seif, iar 
înăuntrul lui o geantă conţinând câteva lingouri de aur, teancuri de dolari 
americani Și acte false. Amadayo se holbă la geantă, știind ce însemna 
acest lucru. Dacă avea să o ia de acolo, acest lucru ar fi echivalat cu 
acceptarea înfrângerii, asemenea unui pilot luând o parașută înainte să își 
abandoneze avionul care se îndreaptă spre dealuri. 

Împușcăturile de afară încetară, iar Amadayo auzi zgomotul neclar al 
vocii unui bărbat. Își tinu respiraţia, străduindu-se să înţeleagă. 

O liniște periculoasă și tensionată se așternu peste complex. Cea mai 
mare parte a gardienilor lui Amadayo erau din Yemen, foști militari care 
fugiseră de războiul civil din ţara lor Și trecuseră Golful Aden în căutarea 
unei vieți mai bune. Doctorul crezuse că era o alegere mai bună pentru 
protecţia lui decât dacă ar fi angajat localnici: erau soldaţi antrenați, dar Și 
fără legături cu reţelele și rivalităţile normale în cazul somalezilor. Îl puteau 
proteja de criminalii care nu erau de acord cu acțiunile lui sau de militanții 
Al Shabaab care îl considerau un necredincios. Dar ce omisese să ia în 
considerare era că acești oameni erau, de asemenea, Și supraviețuitori, care 
Știau prea bine când nu aveau șanse. 

Gărzile se retrăseseră după șirurile de jardiniere ornamentale și după 
pereții scunzi de piatră, calculându-și șansele de izbândă. Deja jumătate 
dintre ei fuseseră uciși în schimbul de focuri inițial. 


Camionul de vite care spărsese porțile se retrăsese Și zeci de oameni 
înarmați intrară prin gaura care o lăsase. La prima vedere arătau ca trupele 
care umblau prin provincii sau ca pirații din afara orașului — dar, spre 
deosebire de aceia, se mișcau parcă mai controlat. Gărzile din Yemen se 
așteptaseră la ţipete și rafale de împușcături, dar nu Și la disciplină. 

Invadatorii făcură loc comandantului lor să înainteze. Masiv, era un 
luptător musculos de stradă cu nasul spart și cu faţa care strălucea ca 
lemnul lăcuit. O cicatrice curbată începea de la colţul drept al gurii Și 
descria un semicerc de-a lungul obrazului, ca să se sfârșească deasupra 
sprâncenei, îngustându-i permanent ochii. Merse încet pe alee, cu arma 
semiautomată grea de fier Desert Eagle atârnându-i de umăr. Trase aer 
adânc în piept Și gesticula cu pistolul masiv. 

— Uitaţi-vă la mine, strigă el. 

Câteva capete cu priviri îngrijorate se arătară din ascunzișuri, dispărând 
la fel de repede cum apăruseră. 

— Cine nu îmi Ştie numele?, întrebă el, uitându-se în jur, așteptând să 
răspundă cineva. Dacă nu știți, întrebaţi-i pe cei de lângă voi. 

Puse pistolul înapoi într-o teacă de piele prinsă de-a lungul pieptului său. 

— Vreti să vă opuneţi? Înţelegeţi ce ar însemna asta? 

La treizeci de metri depărtare, fratele bărbatului al cărui corp plutea în 
apa roz a piscinei îȘi îndreptă pușca AK47 în jos. Știa numele musculosului 
bărbat. 

Abur Ramaas. 

Ştia cine era Și ce se spunea despre el, dar, în acele momente, era condus 
de durere. Fratele soldatului mort își sprijini arma de beton Și îi privi 
pieptul prin vizorul de fier al puștii sale. Strângând din dinți, sparse tăcerea 
cu o împușcătură pe care arma prost întreținută o trimise la o distanţă 
considerabilă de ţintă. Ramaas auzi zgomotul glonţului și se uită după el, 
cu o faţă dezgustată. 

Împușcătura următoare veni de la unul dintre oamenii săi, de pe zidul 
exterior al complexului. Gardianul se prăbuși. 

— Altcineva?, întrebă Ramaas, oftând. 

Încet-încet, mai multe mâini se ridicară în aer și armele căzură la 
pământ. 

e 


— [i omorâm?, întrebă Guhaad, secundul lui Ramaas. 


Ramaas dădu din cap. 

— Luaţi-le armele și lăsați-i să plece. Este o lecţie bună pentru ceilalți. 

Nu mai adăugă faptul că zeci de cadavre îngrămădite pe peluza vilei ar fi 
atras atenția. Câteva crime puteau fi ignorate sub protecția întunericului 
nopții din Mogadishu, dar masacrul unei duzini de soldați neînarmaţi... 
acest lucru ar fi putut să forțeze oamenii care se prefăceau că guvernează 
orașul să acționeze. 

Guhaad se strâmbă, lăsând să se vadă niște dinți portocalii de la prea 
multe frunze de khat. Ramaas se lăsase, dar secundului său îi plăcea la fel 
de mult ca și tinerilor bandiți, îl mesteca să îl țină treaz și atent toată 
noaptea. Totuși, Ramaas îi permitea acest lucru. Guhaad era, până la urmă, 
câinele lui războinic. Sălbatic Și violent la un pocnet din degete, Guhaad era 
bâta din mâinile lui Ramaas cu care acesta putea să își învingă dușmanii. 
Numai că îi lipsea perspicacitatea de a gândi în perspectivă. 

— Nici urmă de armată, spuse altă voce, în timp ce un alt soldat al lui 
Ramaas se apropia. 

Numele pușcașului era Zayd și era asemenea cuțitului de mare precizie 
care se asocia instrumentului masiv reprezentat de Guhaad. Cei doi se 
asemănau suficient de mult ca să pară fraţi, amândoi cu o structură subţire, 
cu braţe Și picioare lungi, amândoi din clanuri din sud, dar felul în care se 
comportau evidenția natura diferită a personalităților lor. Zayd era viclean 
Și cu privirea rece, pe când Guhaad era întotdeauna condus de furie. 

— Nu o să vină, spuse Ramaas, dând din cap. 

Arătă spre casă, care era cu ușile larg deschise Și nepăzită. 

— Îi cheamă chiar, spuse el dând din cap. Nu o să vină, repetă el. 

Amadayo închise violent telefonul și îl strânse în mâini. Cei din 
Guvernul Federal care îi datorau favoruri erau brusc indisponibili, de parcă 
o boală ciudată îi lovise pe toţi în același timp. Dintr-odată, numele lui 
devenise ceva murdar, un cuvânt pe care nimeni nu voia să îl rostească. 

„Cum s-a întâmplat așa ceva?” 

Aruncă telefonul și se duse din nou după pistol. 

— Ramaas. Piratul este în casa mea, spuse Amadayo cu voce tare, 
concretizând oribilul adevăr. A venit să mă omoare. 

— Cred că putem să considerăm că aceasta este concluzia relației 
noastre de muncă, spuse Brett, întinzându-se după un buton dinafara 
ecranului. 


— Nu! Amadayo urlă la el, cu ochii măriți de panică. Crezi că sunt un 
om care nu poate avea rezultate? O să îţi arăt! spuse el, atingând pistolul. O 
să vezi! 

Afară, parchetul trosnea sub greutatea ghetelor masive, iar Amadayo 
cedă impulsului în detrimentul rațiunii. Blestemând, își descărcă pistolul 
Tokarev în ușa închisă, apăsând trăgaciul cât de repede putu, gloanţele 
străpungând lemnul într-o încercare disperată de a ucide pe oricine era de 
partea cealaltă. 

Dintr-odată, manșonul pistolului se blocă, făcând un zgomot sec și 
Amadayo tresări, uitându-se la arma din mâna lui. 

Magazia era goală iar carcasele de alamă împrăștiate la picioarele lui... 

Ușa găurită de gloanţe se deschise, iar prezenţa lui Ramaas umplu 
încăperea. Amadayo se retrase împleticindu-se, dar dintr-o singură mișcare 
bărbatul musculos se năpusti asupra lui Și îl dezarmă cu un dos de palmă. 

— Niciodată nu m-ai respectat, spuse Ramaas, cu un ton jos ca mârâitul 
unui leopard. 

Amadayo adună salivă în gură ca răspuns, dar apoi se gândi mai bine Și 
înghiți în timp ce privirea lui întâlni ochiul rece al bărbatului. 

— Ţi-ai făcut-o cu mâna ta, îi spuse Ramaas. Ar fi trebuit să pleci din 
ţară odată cu soția Și fiica ta. 

— Soția...? Lui Amadayo i se înmuiară picioarele și fu nevoie să se țină 
de spătarul unui scaun ca să nu cadă din picioare. Ce le-ai făcut? 

Ramaas ignoră întrebarea. 

— Toată lumea te urăște, îi explică el. Pentru că ești un Șacal care nu 
poate fi ucis fără urmări. Pentru că te-ai făcut necesar, spuse el dând din 
cap. Nu pentru mult timp de acum încolo. 

Se uită la ecran Și la cameră, ca și când le-ar fi văzut abia atunci, apoi 
își întoarse atenția către prada sa. 

— Am auzit că le spuneai celorlalți oameni palizi despre stabilitate Și 
comunitate. Astea sunt doar alte denumiri pe care le folosești pentru laţurile 
pe care le pui în jurul gâturilor oamenilor. 

Lui Amadayo i se scurseră din ochi stropi de sudoare din cauza fricii. De 
luni de zile suprimase din răsputeri informaţii despre activitățile lui Ramaas 
în Somalia, dând mită ca să nu se vorbească prea multe despre el, în timp ce 
încercase neîncetat, fără rezultat, să găsească o cale să îl supună. Se temuse 
de ce s-ar fi putut întâmpla în cazul în care controlul lui asupra lucrurilor ar 


fi devenit evident. 

Situaţia haotică din Somalia era pentru Amadayo atât o oportunitate, cât 
Și o povară. O folosise ca să intre în grațiile politicienilor de la conducere 
dar Și pentru interesele sale externe — planuri de viitor despre cum să 
exploateze rezervele neatinse de petrol și gaze naturale ale ţării. Ramaas 
reprezenta o ameninţare la adresa acestor lucruri. 

La început, el nu se aflase decât puţin în atenţia lui Amadayo, era încă 
un pirat într-o națiune de hoţi și pirați. Faptul că îl subestimase fusese cea 
mai mare greșeală. În fiecare zi, Amadayo primise vești despre alianţe noi 
între banda de tâlhari a lui Ramaas și clanurile din Puntland, Galmudug sau 
din alte părți. Chiar Și mai rău, se spusese că islamiștii Al Shabaab făcuseră 
un fel de acord cu el. Strica munca pe care Amadayo o realizase cu greu în 
ani de zile. Niciun bandit pe care îl trimisese să îl omoare pe Ramaas nu se 
mai întorsese. Mai mult, se temea el, trecuseră în schimb de partea piratului 
războinic Și îi juraseră credință — somalezii respectaseră întotdeauna 
puterea. În timp ce Amadayo căuta pe faţa lui Ramaas un strop de omenie, 
ştia că acolo și atunci, piratul războinic avea toată puterea asupra lui. 

— Bătrânii clanului s-au săturat de tine, spuse Ramaas. Cei din 
Haradheere își bat joc de tine. Ca o femeie care se duce cu orice bărbat, așa 
îți spun, cea mai mare dhi/lo din Mogadishu. 

Îl împunse în piept cu un deget gros și făcu un semn spre cameră. 

— În buzunarul gaa/-ului. 

— Nu sunt curvă, spuse Amadayo apelând la puțina încredere în sine 
care îi rămăsese, dar încercarea îl secătui Și cedă. 

Ramaas observă acest lucru, ca o fiară care își dă seama că prada 
renunță și dădu din cap. 

— Este timpul să pleci. 

I se dădea o șansă să scape? Amadayo făcu un pas foarte precaut către 
ușă, dar un bărbat cu un aer furios, într-un tricou roșu, îi tăie calea. 

— Ai avut noroc, îi spuse Ramaas privind în jur. Ai ajuns aici. Vreau să 
văd dacă mai ai noroc Și acum. 

Piratul războinic se căută într-un buzunar Și scoase trei cărți de joc uzate, 
îndoite. I le arătă lui Amadayo — Valetul de Pică, Valetul de Treflă și Regina 
de Inimă Roșie. 

— Găsește-o. 

Amadayo Ştia jocul Și Ştia că era un truc, dar Ramaas deja punea cărțile 


pe birou, mișcându-se cu o dexteritate în contrast cu mâinile lui masive de 
boxer. Când termină, se dădu un pas în spate Și așteptă. 

„O șansă din trei”, își spuse Amadayo. Nu avea altă șansă decât să îi 
facă jocul. Întinzându-se, atinse cartea din mijloc ȘI îl auzi pe tâlharul cu 
tricoul roșu rânjind batjocoritor. 

Ramaas îi făcu un semn plin de încredere și îl lăsă pe Amadayo să ia o 
carte. Faţa albă a Valetului de Treflă întipănită acolo îi aduse aminte lui 
Amadayo de trăsăturile îngrijite ale lui Brett. 

— Veniti, domnule doctor. Vreau să vă arăt ceva, spuse Ramaas cu un 
zâmbet înflorindu-i pe faţă. ÎI împinse în direcţia balconului. 

Acesta ieși fără tragere de inimă. Căută cu privirea în toate direcţiile 
după ceva care ar fi putut să îl salveze. Sub ei, oamenii piratului războinic 
deja jefuiau casă, intrând cu mâna goală și ieșind cu lucruri de valoare pe 
care le puteau duce. Amadayo își înăbuși un geamăt de groază. 

Simti o mână foarte grea atingându-l pe umăr. 

— Vezi?, îl întrebă Ramaas arătând spre oraș. Niciodată nu a fost al tău. 
Ești un prost dacă ai crezut altceva. 

Făcu o pauză. 

— Crezi în Dumnezeu? Crezi că are o părere bună despre tine? 

Amadayo nu știa ce să zică, dar bănuia ca Ramaas Știa deja răspunsul la 
întrebare. 

— Frate, te rog, Șopti Amadayo, implorând. Mă lași să plec? 

— Nu. 

Mâna lui Ramaas înșfăcă gâtul lui Amadayo, degetul său mare 
strangulându-l în timp ce se înfigea în carnea lui moale. 

Amadayo se dădu înapoi împleticindu-se și se prăbuși lângă balustrada 
sfărâmată de gloanţe, dar Ramaas menţinu strânsoarea, împingându-l peste 
balustradă până când corpul începu să îi atârne. Amadayo ridică mâinile, 
groaza cuprinzându-l în timp ce realiza că acesta putea fi sfârșitul. 

Ramaas îi înșfăcă cureaua pentru a crea un efect de pârghie Și îl aruncă 
peste balustradă. Corpul lui Amadayo se învârti Și se izbi cu putere de 
dalele terasei din jurul piscinei întunecate. Agonia îl orbi și sângele 1 se 
împrăștie pe tot corpul, îmbâcsindu-i cămașa de mătase. 

— Şefu”, spuse Zayd aruncând o privire la corpul care încă zvâcnea pe 


beton. Arătă spre Amadayo. E încă viu. 
— Oh! 


Ramaas îȘi scoase pistolul Desert Eagle din teacă Și trase la întâmplare 
patru gloanţe. Bubuiturile pistolului de calibru mare răsunară ca niște 
tunete, iar Welldone Amadayo îȘi găsi sfârșitul. 

— Vino aici, spuse piratul războinic. 

Capul lui Zayd se mișcă în stânga și dreapta. Își agăţă pușca de umăr, 
îndreptându-se spre casă. Cu o faţă lipsită de expresie, privirea se mută pe 
mobila scumpă Și tablourile stridente de pe pereţi. Zayd se uită în altă parte 
— casa lui Amadayo era plină de lucruri goale care aveau valoare doar 
pentru proștii bogaţi, dar, la fel ca și ei, erau fără valoare. Nu era nimic 
acolo care să fi fost câștigat cu sudoare și trudă, ci doar prin viclenie Și 
MINCIUNI. 

Ceilalţi bandiți goleau casa. Luau orice putea fi vândut sau folosit să le 
finanțeze gruparea. Restul îl lăsau pentru cei care se adunau dincolo de 
porți — oamenii care fuseseră siliți să trăiască în umbra bogăției lui 
Amadayo. Zayd îȘi croi drum pe lângă un bărbat de pe scări cu braţele pline 
de haine colorate de femei Și se îndreptă spre birou. 

Înăuntru, dădu de Guhaad care golea o geantă pe podea. Lingouri mici 
de aur căzură cu zgomot pe covorul gros Și ochii lui se măriră. Zayd îl 
ignoră Și se uită la Ramaas, în timp ce piratul războinic luă o minge de 
plastic de mărimea unui pumn, de pe un ecran. 

O trase spre el, iar dispozitivul crăpă, cabluri ieșind din el. 

— Ţi-a plăcut spectacolul?, întrebă el. 

Pe ecran, un străin bine îmbrăcat își înclină capul ca un câine curios. 

— Se pare că ai rezolvat o problemă și pentru tine și pentru mine. Poate 
ești interesat de postul rămas liber? 

Ramaas chicoti Și aruncă o privire spre Guhaad, care îi răspunse cu 
întârziere cu un râset aspru. Expresia lui Zayd rămase la fel. Nu îl amuzau 
multe lucruri Și cu siguranţă nu niște gaal palizi care le vorbeau de parcă ar 
fi fost toți proști. 

— Mesagere, i se adresă Ramaas bărbatului alb. Du-te și spune-le 
stăpânilor tăi că eu conduc acum acest loc. 

Apoi, cu o smucitură din încheietura mâinii, smulse camera de lângă 
perete Și o aruncă pe birou. Ecranul clipi Și apoi deveni negru. 

Zayd înghionti camera rotundă cu un deget, asigurându-se că nu mai 
merge. Lângă ea, văzu cărțile lordului războinic aliniate. Le întoarse pe cele 
două care încă erau cu faţa în Jos Și văzu o pereche de Valeţi identici. 


— Amadayo nu ar fi trebuit să joace jocul ăsta, observă el, dându-i 
cărțile înapoi piratului războinic. 

— Foarte adevărat, spuse Ramaas. Lăcomia îl face pe om să își 
supraestimeze Șansele. Ştia că nu o să câștige, dar totuși a jucat. Vezi câtă 
aroganță? Până la final, Amadayo a crezut că regulile lumii nu 1 se aplică și 
lui. 

— Ce vrei să fac?, întrebă Zayd. 

Ramaas se uită la calculatorul de pe biroul lui Amadayo. Aveau oameni 
care se pricepeau la așa ceva Și avea să îl ia pentru ei, așa cum prada din 
casă avea să ajungă la bandiții obișnuiți. Ramaas îl măsură pe Zayd din cap 
până în picioare. 

— Nu ești mai mare decât răposatul domn doctor. Hainele lui sunt foarte 
frumoase. Du-te în camera lui, ia câteva. Ia ce îţi place. 

— De ce? 

— O să mergi într-o călătorie importantă, spuse el arătând înspre ecran. 
Mai e treabă de făcut. Se aplecă și vorbi încet. Doar tu poţi să faci asta 
pentru mine, frate. 

Nu mai fu nevoie de alte cuvinte. Nu ar fi fost prima oară când Zayd 
purtase războiul în locul lui. Ramaas nu ar fi acordat onoarea aceasta 
multora. 

De partea cealaltă a încăperii, lemnul trosni Și se rupse în timp ce 
Guhaad împinse niște rafturi la o parte și lăsă să se vadă un compartiment 
ascuns. Sparse încuietoarea ușii de metal cu mânerul puștii Și o deschise. 

— Șefu”! Ia uite! 

Ramaas pătrunse înăuntru Și reveni cu teancuri mari de bancnote 
americane învelite în plastic. Făcu un semn. 

— Luaţi-i pe toți. Amadayo o să fie generos după moarte. 

Zayd îl văzu punând o mână pe umărul lui Guhaad. 

— Pot să mă bazez pe tine să ţii lucrurile sub control cât suntem plecaţi? 

— Plecaţi?, întrebă Guhaad aruncând o privire spre Zayd, confuz Și 
supărat în același timp. 

Nu îi plăcea ideea de a fi exclus din ceva. 

— Am nevoie de mâna ta de fier aici cât sunt plecat, spuse Ramaas dând 
din cap. 

Avea o manieră de a gestiona starea de spirit a banditului pe care 
pușcașul nu putuse niciodată să o înţeleagă. 


— Zayd are o misiune Și la fel și eu. Lucrurile astea sunt importante, 
frate. Aș fi putut să vă trimit doar pe voi aici azi, dar nu am făcut-o. Am 
venit Și eu. Ştii de ce? 

— E important să faci anumite lucruri personal, răspunse Guhaad, 
aducându-și aminte de alte lecţii pe care le primise în trecut. Un bărbat 
trebuie să fie văzut la faţa locului. 

O idee îi trecu prin minte. 

— De aia i-ai lăsat în viață pe soldații din Yemen. Ca să spună mai 
departe ce ai făcut. 

Ramaas aprobă. 

— Toţi oamenii ar trebui să trăiască după un cod etic. După un set de 
principii. 

Îi dădu drumul din strânsoare Şi se îndepărtă, întorcând în mâini punga 
cu bani. 

— Nu mai avem multe de făcut. Sunt niște frânghii care ne ţin prinși Și 
trebuie tăiate. 

— Și apoi?, întrebă Zayd. 

Era neobișnuit pentru el ca măcar să se gândească să pună la îndoială 
ordinele lui Ramaas, dar îl împingea nevoia de a ști. În fiecare zi se 
apropiau tot mai mult de un obiectiv pe care doar Ramaas îl vedea clar. 

— Waaq va decide, spuse piratul războinic, folosind denumirea yemenită 
pentru Dumnezeu. 

Lui Zayd nu prea îi păsa de religie, dar ţinea acest lucru pentru el mai 
degrabă decât să își jignească frații musulmani. Din punctul lui de vedere, 
Ramaas credea în vechile legende Oromo și nimeni nu avea curajul să îl 
contrazică. De mai multe ori, Zayd îl auzise vorbind de Misiune Și de 
Datorie. Ramaas putea să fie foarte convingător când voia, apoi 
înspăimântător, jonglând între cele două așa cum valurile oceanului se 
înălţau Și apoi piereau. 

— Noi suntem schimbarea, le spuse el, vorbind cu atâta siguranţă încât 
părea că dorinţele lui erau deja realitate. Noi suntem furtuna care ne va 
salva națiunea. E adevărat. 

Apoi zâmbi, strângând în pumn un mănunchi gros de bancnote. 

— Dar ca să reușim, avem nevoie de mai mulţi bani. 


Capitolul 2 


— Îmi place mai mult P90, spuse Jurgen Goss ridicând mâinile ȘI 
mimând că ţine mitraliera belgiană. Ținti cu arma imaginară prin biroul slab 
luminat Și trase un glonţ spre un inamic la fel de imaginar. Poc, poc! Bună 
mișcare! spuse el, și se lăsă pe spate în scaunul care trosni sub greutatea 
lui. 

— Şi nu are cum să nu îţi placă magazia de plastic. Vezi cum sunt trase 
gloanţele, unu-doi-trel... 

— Bună pentru o confruntare față în faţă, recunosc, zise Marc Dane, 
ridicând din umeri, de pe marginea biroului dezordonat al lui Goss. Dar 
prefer ceva mai eficient. 

— Puşcă de asalt? 

Dane dădu din cap în semn de aprobare. 

— Puşcă de asalt. SCAR-L, de 5.56 mm, folosită în NATO, cu magazie 
mare, vizor ACOG. Și cu laser. Îmi place laserul. 

— Mai greu de reîncărcat, punctă Goss, aplecându-se în faţă. 

Austriacul era plinuţ Și încerca să nu bage în seamă cum talia lui avea 
tendinţa să fie strânsă de scaunul prea mic. Dar se săturase să încerce să 
cumpere mobilă nouă pentru birou. 

— Nu trebuie să mai reîncarci dacă ţi-ai lovit ţinta de prima oară, nu?, îl 
întrebă Dane. Știi care e problema ta? 

— O să îmi spui tu, zise Goss oftând. 

— Nu țintești, spuse britanicul făcând un semn cu mâna în aer. 

— Trage suficiente gloanţe Și cineva o să moară, contracara el. 

— Da, spuse Dane cu hotărâre. Colegii tăi, dacă suntem destul de proști 
să fim în raza ta. 

Goss își dădu ochii peste cap. 

— Tot timpul o să îmi reamintești asta? 

La începutul acelei luni pierduseră în mod rușinos un turneu online în 
faţa unor liceeni texani răi de gură, după ce lipsa de control a armei lui 
Jurgen terminase meciul prin împușcarea coechipierilor. 

— Sunt sigur că m-aș descurca mult mai bine dacă aș avea o armă reală. 


O amintire îi umbri expresia lui Dane, iar dispoziția celuilalt bărbat se 
schimbă. 

— Nu e așa distractiv cum crezi. 

Goss nu mai insistă. Britanicul era ciudat câteodată. În cea mai mare 
parte a timpului se purta bine și era muncitor, chiar Și în faţa birocraţiei 
fără sfârșit de la birou. Era glumet și amuzant — dar se putea și schimba, la 
fel de repede cum intra soarele în nori, devenind îmbufnat Și retras. 

Ca și tehnicianul, Dane avea în jur de treizeci de ani, dar doar la acest 
lucru se asemănau. Goss avea părul negru ciufulit, neîngrijit Și unsuros 
deasupra unei frunți înalte și a unei feţe mai degrabă de elev decât de adult, 
în timp ce barba stufoasă îi dădea o expresie de lup. Goss, dacă era sincer 
cu el însuși, își lăsa corpul să se îngrașe de la prea multă muncă de birou Și 
prea puțin sport. Dane părea slab, dar era numai mușchi. 

Știa puţine despre locul de unde venise celălalt bărbat înainte să se 
alăture echipei de investigaţii a ONU în Croaţia, mai degrabă zvonuri 
despre plecarea sa din serviciile de securitate engleze în circumstanţe 
neplăcute. Goss nu insista să afle mai mult. Din experienţa lui, englezul 
credea că orice întrebare personală era grosolană. 

Se decise să schimbe subiectul. 

— Vii la o bere după muncă? 

— Nu. The Whites joacă cu Dinamo Zagreb diseară, spuse Dane, 
referindu-se la cea mai bună echipă de fotbal din Split. Pub-urile or să fie 
pline de fani zgomotoși. Știi cum fac. 

— Dar croații nu devastează nimic când echipa lor pierde, ca huliganii 
tăi, răspunse Goss, făcând un gest cu mâinile spre pereţii din jurul lor. 
Suntem în Split, nu în Londra. Nu știi? E un oraș civilizat. 

— Du-te naiba, amice, spuse Dane zâmbind scurt la glumă. 

Goss își dăduse seama din timp că britanicului îi era dor de casă Și se 
folosea de asta ca să îl înţepe în glumă. 

— Ce ai spus?, întrebă cineva cu o voce răstită, atrăgând atenția 
bărbaților spre locul unde era aparatul de espresso al lui Goss. 

Inima austriacului stătu în loc. Silueta inspectorului de poliţie Franko 
Horvat stătea acolo jucându-se cu o ceașcă de cafea rotundă, holbându-se la 
el. 

Avea un obicei neplăcut să se furișeze. Era îmbrăcat cu o geacă sport gri, 
cu niște pantaloni neasortaţi și demodați de douăzeci de ani Și avea un aer 


mereu iritat care făcea să pară că voia să se certe tot timpul. Și de obicei așa 
era. 

Horvat făcu semn cu cana spre Goss. 

— Ce ai spus despre Split? Aici m-am născut. Mă jigneşti? Respirația 
poliţistului mirosea a tutun învechit. 

— Glumește, îi spuse Dane. E umor austriac, nu?, spuse el, pronunţând 
ultimele cuvinte imitând nereușit accentul sacadat al lui Goss, detensionând 
momentul. 

Goss clipi, recunoscător pentru ajutor. Îi găsea pe Horvat ȘI pe 
majoritatea polițiștilor croați destul de intimidanţi și era pentru el o sursă 
continuă de dezamăgire că unitatea lor trebuia să împartă clădirea cu ei. 
Când Jurgen Goss venise să lucreze pentru ONU, sperase că avea să lucreze 
într-o clădire de birouri strălucitoare de oţel și sticlă din Viena sau New 
York, nu într-o secție de poliție sumbră din Split. 

— Cum funcţionează aparatul ăsta?, întrebă Horvat butonând aparatul de 
espresso la întâmplare, fără pricepere, iar Goss ţâșni de pe scaun oprindu-l 
să îl strice. 

— Lasă-mă pe mine, insistă el. 

Horvat îi vâri cana în mâini Și zâmbi victorios. 

— Fă-o tu. O faci bună. Ca o soție bună. 

Dane arătă cu degetul spre tavan. 

— Ai un aparat de cafea sus, la etajul tău, îi spuse el politistului. Dar tot 
vii aici. De ce? 

— Nu merge. 

Horvat nici măcar nu încercă să pară convingător. Goss se gândi că 
motivul real era că polițistul era prea zgârcit ca să plătească pentru cafea Și 
că îi plăcea să fie văzut de echipa de investigatori ONU, ca să le 
reamintească mereu pe al cui teren erau. Aruncă o privire spre Dane. 

— Ai găsit vreo bombă azi? 

— Ţi-ai arestat vreun amic azi?, ripostă Dane. 

Se specula că îndelungata ședere a lui Horvat în Policija se datora mai 
mult relațiilor lui cu lumea interlopă decât celor cu justiţia, dar era așa de 
bine acoperit că nu i se putea reproșa nimic. Totuși, înțelese aluzia 
britanicului și pe faţă îi apăru un zâmbet cu dinţii la vedere. 

— Mislite da ste pametni-+. 

Indiferent ce spusese Horvat, Goss fu sigur că era ceva jignitor. 


— Trebuie să veniţi sus, adăugă Horvat pufnind, ochii lui mici 
îngustându-se. Să vedeţi și voi polițiști adevărați cum lucrează, spuse el 
bătându-se pe piept. O să vedeţi un om important care își face datoria, zise 
el arătând spre perete cu un deget îngălbenit de nicotină, unde era o hartă cu 
Marea Adriatică Și cu ţările din jurul ei, înţesată de ace și de prospecte 
lipite. Nu aia. 

De-a lungul marginii de sus a hărții se afla numele echipei de 
investigaţii: „Divizia de Securitate Nucleară (Serviciul de Interventii NSNS 
nr. 7) — Agenţia Internaţională de Energie Atomică”. Dedesubt, un logo 
înfățișa orbitele electronilor în jurul unui nucleu înconjurat de două ramuri 
de măslin. 

Goss fu enervat de jignire, dar se aștepta la ceva mai mult din partea lui. 
Ideea lui Horvat despre poliţie era să împingă suspecți pe scări, să ia mită Și 
să dea vina pentru crime pe imigranți, îi lipsea sofisticarea de a înţelege 
ideea unor ameninţări mai mari la adresa întregii lumi. 

Odată, Goss încercase să îi explice ce făcea NSNS în Croaţia. Țara era 
un punct slab pentru rutele clandestine de contrabandă din Rusia Și fostele 
ei state satelit sovietice, o poartă spre restul lumii pe unde comerţul ilegal se 
desfășura la fel de liber ca cel legal. Multe dintre acele bunuri interzise erau 
arme din puzderia de ustensile militare create de URSS în timpul 
Războiului Rece — și nu doar gloanţe și puști. Uraniu îmbogăţit, tije de 
plutoniu de la reactoare rapide integrale, deșeuri atomice, tot felul de 
materiale nucleare — o întreagă colecție de materiale radioactive care ar fi 
putut fi folosite la crearea unei bombe periculoase, sau chiar a unui 
dispozitiv nuclear. 

Serviciul de Intervenţii nr. 7 era una dintre multele grupări mondiale 
NSNS, care supraveghea traficul de tehnologii nucleare și de hardware, 
aduna mereu informații și colabora cu statele membre ale ONU ca să se 
asigure că cele mai periculoase arme ale omenirii rămâneau unde le era 
locul. Dar tot ce vedea Franko Horvat era o mână de străini pe teritoriul său, 
stându-i în cale, consumând resurse fără rezultate. 

Goss turnă o cantitate generoasă de cafea Arabica aromată într-un pahar 
de plastic — Știind deja că Horvat nu aducea niciodată înapoi cănile pe care 
le „împrumuta” — Și i-o dădu. 

— Poftim. Acum pleacă. 

Restul propoziției rămase nerostit, dar se simţea în aer. 


Horvat sorbi o înghițitură Și se întoarse, dar nu putu să reziste ideii unei 
ultime ironii înainte să plece. 

— Ar trebui să te duci acasă, îi spuse el lui Dane. Înapoi în Anglia. Ești 
o pierdere de vreme aici. 

— Te rog spune-mi că ai scuipat în cafea, se răsti Dane după ce Horvat 
plecă. De ce îl mai bagi în seamă? 

Goss se încruntă, gândindu-se la propria inabilitate de a scăpa de polițist. 
Ultima oară când încercase, micul Fiat 500 al austriacului fusese spart în 
mod inexplicabil a doua zi, iar Horvat avusese o mare satisfacție să îi atragă 
atenţia în legătură cu consecinţele „lipsei de prietenie”. 

— E mai ușor decât să mă cert cu el, spuse el. 

— Din câte am auzit, Și-a construit întreaga carieră pe asta, spuse Dane, 
uitându-se spre ușă. Nu îmi plac tipii ca el. Mereu trebuie să îi suporti. 

Insulta lui Horvat de dinainte să plece îl enervase pe britanic mai mult 
decât realizase Goss și se întrebă de ce. Circulau alte zvonuri despre Marc 
Dane și despre motivele pentru care lucra la NSNS. Nu avea voie să se 
întoarcă acasă. Fusese implicat într-un incident fatal. Fusese eliberat din 
funcția agent de intervenții MI6. Goss nu se putu abţine să se întrebe care 
variantă era adevărată. 

— Ai făcut rost de actele alea pentru mine?, întrebă Dane trecând din 
nou la treabă, la motivul pentru care venise în biroul lui Goss. 

Acesta făcu semn că da, luând un dosar din vârful unei stive de dosare de 
investigaţii. Dane îl răsfoi și se încruntă văzând o foaie cu stema Poliţiei 
Regale Canadiene Călare. În mod clar, informaţiile scrise acolo nu erau ce 
voia el. 

— E cum ai zis tu, îi spuse Goss. Se suspectează niște legături cu 
grupuri de crimă organizată din Quebec, dar nu e nimic concret. 

Dane oftă. 

— Doar mai multe informații. Nicio concluzie, doar mai multe 
informații, spuse el străduindu-se să zâmbească recunoscător. Mersi, 
Jurgen. Apreciez efortul. 

Englezul se uită la ceasul Cabot de scafandru de la încheietura mâinii Și 
se ridică în picioare. 

— Ah, trebuie să plec. Am o ședință. 

— Distracţie plăcută, spuse Goss. Eu trebuie să termin aici. 

— Sunt sigur că Schrader o să te asculte. A patra oară e cu noroc, spuse 


Dane, tonul său sumbru afirmând exact opusul. 
. 

Marc se strecură în încăpere, dar nu fu suficient de agil ca să evite o 
privire de la bărbatul de la pupitru. Marteen de Wit era șeful adjunct al 
Serviciului de Intervenţii nr. 7, un olandez înalt și ras în cap cu o expresie 
mereu rușinată Și o voce joasă Și monotonă. Privi peste cei șase oameni din 
încăpere Și se încruntă. 

Pe ecranul din spatele lui era o fotografie cu un camion de marfă cu mai 
multe compartimente și după uniformele de poliție de la marginile 
fotografiei, Marc își dădu seama că era vorba de o percheziție. 

— Am avut noroc că l-am prins, spunea de Wit. Noroc. Vameșii căutau 
imigranți fără acte. 

Apăsă un buton de pe pupitru Și pe ecran apăru interiorul camionului: o 
duzină de butoaie de petrol, fiecare învelit într-o folie groasă de plastic. 

— Deșeuri de metal contaminat, continuă el. Niveluri foarte ridicate de 
cadmiu și cesiu. Şoferul a fost reţinut, dar, ca de obicei, actele de angajare 
erau false. 

— Unde se ducea?, întrebă cineva. 

— Spre o navă de marfă. Știm că erau mai mulţi oameni implicaţi. O să 
scoatem mai multe informații de la el. 

— În regulă, spuse o femeie îmbrăcată într-un costum negru, care se 
ridică din primul rând Și îl dădu pe Wit la o parte, luându-i locul la pupitru. 

Trecută de patruzeci de ani Și vioaie, Gesa Schrader era investigator 
principal Și superiorul direct al lui Marc în echipa de teren NSNS. Fostă 
membră a Bundeskriminalamt, Biroul Federal de Investigaţii Criminale din 
Germania, Schrader era ceea ce Marc considera întruchiparea expresiei 
„clar Și la obiect”. Lucra cu NSNS de luni de zile. 

— Fiecare încercare a noastră de a elimina această filieră eșuează. 
Închidem o rută şi se deschide alta, spuse Schrader, studiind chipurile din 
faţa ei. M-am săturat să îi spun Șefului din Viena că iar avem măruntișuri. 
Îngustaţi-vă aria căutărilor, doamnelor și domnilor. Vom opri aceste deșeuri 
toxice Și o s-o facem repede și bine, spuse ea îngustându-și buzele și 
trăgând aer în piept. Toţi știm de ce suntem aici. Misiunea noastră este în 
denumirea noastră. Divizia de Securitate Nucleară, spuse Schrader dând 
aprobator din cap. Asta înseamnă că fiecare picătură de lichid reactiv care 
ajunge aici, că fiecare tâlhar care poluează și care crede că poate să fenteze 


legea, că fiecare persoană care aruncă deșeuri sunt ţintele noastră, spuse ea 
arătând spre imaginea de pe ecran. Acest material otrăvitor provine din Asia 
Centrală și de Nord, trece prin Balcani și încă nu Știm unde ajunge. Dar 
oriunde ar ajunge, înnegrește și omoară pământul. O să oprim acest lucru. 
O să ne asigurăm că acest deșeu este manevrat în siguranță, corespunzător. 

Schrader se îndepărtă de pupitru, făcând semn că își încheiase discursul. 

— Am vorbit cu Europol Și cu prietenii noștri de sus de la Policija Și o 
să ne ajute cu tot ce o să avem nevoie. Această informaţie poate fi marea 
descoperire pe care o așteptam. Vreau să daţi din voi tot ce aveți mai bun. 
Mai puțin nu e suficient. 

De Wit, în picioare, își ridică mâinile: 

— O să dăm misiuni individuale și noi sarcini în această după-masă. 
Fiecare dintre voi vă avea piste de urmat. 

Marc se întristă Și deschise gura să vorbească, apoi se mai gândi o dată. 
Dar nu fu suficient de rapid ca să nu îl observe Schrader. 

— Vrei să întrebi ceva, Dane? 

Tonul ei îi sugera să dea din cap Și să spună „nu, doamnă”, ca un ofiţer 
bun Și ascultător — dar își aduse aminte de tot efortul pe care îl depusese în 
investigația la care lucra Și se răzgândi. 

— Dar cazurile noastre actuale? 

— De acum, transportul acesta ilegal este cazul nostru, spuse de Wit. 

— Înţeleg cât de important e, dar nu vreau să renunţ la ce lucrez. Am 
niște... piste promițătoare. 

Marc aproape că putu să audă dezaprobările anumitor persoane din sală. 

— Credeam că ancheta ta a picat, spuse Schrader, făcând celorlalți 
investigatori semn să plece. Frații Kurjak nu se mai arată. 

Marc dădu din cap, susţinându-și punctul de vedere în timp ce restul 
echipei ieșea. 

— Fraţii Kurjak sunt activi. Ceea ce înseamnă că sunt o ameninţare de 
securitate reală, spuse el alegându-și cu grijă cuvintele. 

La început o grupare mică în marea reţea a găștilor brava din est, fraţii 
Kurjak deveniseră cunoscuți ca hoți și spălători de bani în 1990, dar 
ajunseseră în atenţia Agenţiei Internaționale de Energie Atomică la 
începutul Războiului din Golf, când reprezentanții găștii aveau materiale 
nucleare pe piaţa neagră, obținute pesemne din laboratoarele secrete de 
arme irakiene. Fraţii Kurjak începuseră o afacere profitabilă din vânzarea 


de mercur roșu, un accelerator rar, foarte greu de obținut, dar care, folosit 
corect, putea să mărească puterea de distrugere chiar Și al celui mai mic ȘI 
simplu dispozitiv nuclear până la ceva cu adevărat devastator. Militanti, 
teroriști Și rebeli insistau să li se dea șansa de a licita pentru el, crezând că 
posesia lui ar fi un prim pas în construirea unei bombe care ar face 
pământul să se cutremure. 

Totuși, aceste ambiţii criminale erau știrbite de un singur lucru: nu era 
nimic adevărat. 

Mercurul roșu nu exista, era contrafăcut din lichid purpuriu Și materiale 
radioactive furate de la vechile aparate cu raze X. Nu exista așa ceva și 
nicio substanţă nu avea lista de calităţi pe care le pretindeau vânzătorii ei. 
Dar frații Kurjak erau mincinoși la superlativ, iar substanţa lor nucleară 
falsă le adusese mulți bani în repetate rânduri, ei vânzând-o tuturor 
grupărilor teroriste care voiau să producă distrugeri în masă. 

Marc trebui să admită că avea o mică fărâmă de admiraţie reţinută 
pentru sârbi. Până la urmă, îţi trebuia o lăcomie ieșită din comun Și o 
îndrăzneală fără limite ca să minți persoane ca cele din al-Qaeda sau 
Shining Path. 

În mod inevitabil, din cauza acţiunilor lor, fraţii Kurjak erau căutaţi de o 
mulțime de criminali care îi luaseră în vizor, așa că se plimbau pe ascuns 
prin statele balcanice, nerămânând niciodată într-un loc mai mult de câteva 
zile. Dar rămăseseră un ghimpe în coastă pentru AIEA și NSNS. Afacerile 
lor mincinoase Și zvonurile pe care le inventaseră împiedicau localizarea 
unor arme nucleare reale din statele care luaseră parte la Pactul de la 
Varșovia. Din cauza lor, se pierdeau resurse pentru a căuta piste false în 
locul celor reale. 

Marc Dane le monitorizase acțiunile de ceva timp, încercând să îi 
găsească. Se apropia din ce în ce mai mult, era sigur de asta. Analiza 
modelelor fusese mereu unul dintre punctele lui forte Și, încetul cu încetul, 
Marc observase un tipar al acţiunilor găștii sârbe. Aceștia se plimbau de-a 
lungul coastei adriatice, migrând spre sud spre țări mai calde iarna Și din 
nou spre nord primăvara. În acel moment bănuia că fraţii Kurjak erau 
ascunși în Croația, poate chiar în Split. Problema era că nimeni din 
Serviciul de Intervenţii nr. 7 nu împărtășea această convingere. 

De Wit sugeră că Europol avea de gând să îi lase pe frații Kurjak de 
capul lor. În cele din urmă și el era de acord că trecutul avea să îi ajungă din 


urmă Și că unul dintre teroriștii pe care îi escrocaseră avea să îi potolească 
pentru totdeauna. 

— Lucrurile astea se rezolvă de la sine, spuse el. 

— Ştii ceva, până și o veveriţă chioară mai găsește câte o nucă din când 
în când, dezaprobă Marc. 

Expresia nu făcu decât să provoace confuzie și Marc oftă, continuând. 

— Ştiu că la Viena se crede că frații Kurjak sunt de importanţă 
secundară pentru mandatul NSNS. 

— Cel puțin secundară, adăugă de Wit. 

— Eu nu văd lucrurile așa, continuă Marc. Cum rămâne cu armamentul 
pe care îl aduc în mod regulat, armele și muniţia? Cu legăturile pe care le 
au cu fosta Uniune Sovietică? Lucrurile astea nu sunt minciuni. Nu ar trebui 
să ne îngrijoreze cine sunt ei, ci pe cine cunosc. 

— Dane, până acum ar fi trebuit să înţelegi că aici la NSNS acționăm 
altfel decât la Serviciile britanice. 

— Nu așa... 

— Eşti aici pentru că așa au decis alţii, continuă ea, lăsând să se vadă o 
străfulgerare de iritare. 

În trecut, Schrader clarificase faptul că venirea lui Marc în Serviciul de 
Intervenţii nr. 7 nu fusese alegerea ei. 

— Abilităţile tale analitice s-au dovedit foarte utile. Ai intuiție bună. Dar 
îți lipsește dorinţa de a lucra în echipă. Ai lucrat prea mult timp singur. 

Marc aruncă o privire de la Wit, căutând ajutor, dar bărbatul rămase 
inexpresiv. 

— Nu trebuie să îţi reamintesc ce fel de organizaţie suntem, continuă 
Schrader. Noi nu avem arme și nu spargem uși. Noi adunăm informaţii Și 
le punem cap la cap. Colaborăm cu poliția. Și cu autorităţile naţionale. 
Găsim fisurile și le reparăm, spuse ea atingând cu degetul dosarul din mâna 
lui Marc. Și cel mai important, suntem aici să protejăm oamenii Și mediul. 
Sunt interesată de pericole clare și prezente care sunt palpabile și, cel mai 
important, rezolvabile. Nu de mincinoși Și de piste vagi. 

În cele din urmă, Marc dădu din cap reticent. 

— De data asta, nu da așa multe indicii, spuse celălalt bărbat. E ca și 
cum ai purta un semn în piept pe care scrie ce urmează să faci. 

— O să încerc să nu uit! 


Atacatorul lui Marc nu îl lăsă să termine, ci interveni rapid Și decis cu un 
strigăt pe buze. Văzu cu coada ochiului un baston negru îndreptându-se spre 
gâtul lui. 

Fiecare oscior din corpul lui Marc strigă să se dea înapoi și să se 
îndepărteze, dar făcu tocmai invers. Ridicând brațul drept, se apropie Și izbi 
cu antebraţul clavicula bărbatului, iar cu pumnul lovi gâtul acestuia. Marc 
se întoarse Și înaintă, atenuând impactul atacatorului Și oprindu-l înainte să 
apuce să îl lovească. 

Cu mâna liberă și cu pumnul strâns, Marc dădu mai multe lovituri rapide 
în capul atacatorului, dezechihbrându-l. 

Pentru o clipă a avut impresia că a schimbat rolurile, cu atacatorul 
împleticindu-se Și clătinându-se. Dar încă avea bastonul în mână, iar Marc 
văzu prea târziu că portița pe care o lăsase deschisă încă putea fi folosită 
împotriva lui. Tija masivă îl izbi cu forţă în piept. 

Acum câteva secunde, mintea lui fusese plină de furie. În acel moment, 
furia dispăru Și își pierdu avantajul. Atacatorul continuă și Marc se apără 
mult prea încet ca să prevină lovitura care îl dobori. Marc simți o ameţeală 
puternică Și căzu pe spate cu zgomot. 

Lumina puternică Și fluorescentă de deasupra îl orbi iar el clipi, supărat 
de propria greșeală. O față ovală și zâmbitoare își făcu apariția. 

— Ştii unde ai greșit. 

Îi întinse o mână cu o mănușă de antrenament fără degete, iar Marc se 
ridică în picioare. 

— Da. 

Luka Pavic aruncă bastonul de cauciuc pe saltea Și îl măsură din priviri. 

— Nu mai laşi stânga în jos, e o îmbunătățire. 

Arătă spre fruntea lui Marc, unde se vedea cicatricea unei zgârieturi de 
glonţ. 

— Ce s-a întâmplat? O alegere greșită? 

Își roti capul, fără urmă de durere în ciuda multiplelor lovituri încasate. 

— Așa e, fu Marc de acord. Îmi pare rău, amice. Îmi e greu să mă 
concentrez. 

Pavic își lăsă mâinile să îi atârne de o parte și de cealaltă a corpului. 

— Schrader nu a fost de acord. 

Comportamentul său de obicei prietenos se schimbă. Era un tip perceptiv 
— lui Marc îi plăcea acest lucru. Și în timp ce aceasta îl făcea pe Luka un 


bun polițist, îl făcea să își dea seama de lucruri prea repede ca să îi fie bine. 

— Nu e ca și când cazul ar fi închis, răspunse Marc, rotindu-și umerii Și 
plimbându-se. Doar stagnează. 

Pavic înţelese. Își aranjă tricoul de sală care îi acoperea pieptul lat. 

— Totuși nu e bine. 

Tricoul avea logo-ul sălii Și o săgeată care arăta că proprietarul ei era 
instructor. Pavic era cu zece ani mai tânăr ca Marc Și extrem de în formă, 
suficient cât să îl motiveze de fiecare dată când se antrena cu el. 

Dar ce îl învăţa Pavic merita efortul. Sergentului de poliție îi plăcea să 
predea arte marţiale mixte când nu lucra și părea că îl privește pe Marc ca 
pe un proiect în desfășurare. Până atunci, Pavic reușise să îl înveţe ceva 
mișcări de Krav Maga, suficient cât Marc să creadă că urma să se descurce 
un pic mai bine data următoare când cineva avea să încerce să îl omoare. 
După ce pățise în urmă cu un an, voia să fie sigur că avea Şanse dacă 
lucrurile ar fi luat-o razna. 

Luka Pavic era plăcut, dar era și ambițios și credea că lucrul cu cineva 
din NSNS îi aducea un beneficiu în carieră. În ciuda tuturor încercărilor lui 
Marc de a-l face să se răzgândească, Pavic nu putu să renunţe la ideea că a 
ajuta pe cineva care căuta arme nucleare pentru ONU era o piatră de temelie 
pentru o promovare — Și adevărul era că Marc avea nevoie de tot ajutorul 
posibil ca să îi găsească pe fraţii Kurjak. 

În acel moment, relaţiile de pe stradă ale lui Pavic erau singura variantă 
care le mai rămăsese. 

— Nu renunţ, insistă el. Tâlharii ăia sunt pe aproape, știu sigur. Dacă 
pierdem Şansa asta, vor pleca. O să dureze luni de zile până dăm de ei din 
nou. 

— Sincronizarea nu e bună. Sau e bună, depinde cum o priveşti, îi spuse 
Pavic. Sunt cu ochii pe ei, inshallah. 

Între cei doi se așternu tăcerea pentru o clipă. Amândoi își depășiseră 
atribuţiile Și Știau asta. 

Marc văzuse în polițist un spirit înrudit, aceeași pornire de a face bine, 
un instinct pe care îl reprimase până când evenimentele recente îl forţaseră 
să iasă la iveală. 

Pavic era un musulman bosniac, un copil din timpul războiului din 
Balcani Și Marc credea că acest lucru avea o mare legătură cu faptul că era 
polițist. Crescuse printre orori Și voia să schimbe în bine o parte a lumii, ca 


să compenseze. Pavic era la polul opus față de Horvat, ca dovadă că nu 
suferea îndrăzneala lui. Bărbatul mai matur o punea pe seama fanatismului 
educației sale romano-catolice, privindu-l pe Pavic ca pe un outsider, 
punându-l în aceeași categorie cu Marc și cu ceilalţi. Dispreţul lui Luka 
față de Horvat Și de corupția înrădăcinată în el era printre celelalte motive 
pentru care Marc se înţelegea cu Pavic. 

— Nu îţi place meseria asta, nu?, se auzi dintr-odată întrebarea lui Pavic. 
Recunoaște. 

— Nu e asta, strigă Marc la el. Nu îmi place să stagnez. Ştii ce cred? 
Cred că Schrader mi-a dat cazul fraților Kurjak pentru că se aștepta să 
ajung nicăieri cu el. 

— l-ai fost pasat, îi spuse Pavic. Nu? Priveşte lucrurile din punctul ei de 
vedere. Tu ce ai fi făcut? 

— Nu știu... zise Marc în timp ce se îndrepta spre vestiar. Cel puţin aș 
fi ținut cont de abilitățile mele. 

— Nu mi-ai zis niciodată de ce ai venit în Croaţia, spuse celălalt bărbat. 
De fiecare dată când te întreb, spui lucruri ca „m-am certat cu cineva” sau 
„aveam nevoie de o schimbare de peisaj”. Pun pariu că lui Schrader nu îi 
spui nici atât. 

— Cam așa ceva, recunoscu el. 

Pavic așteptă să continue, dar nu o făcu. De unde să înceapă? „Bună, 
frate, deci am fost angajat de NSNS pentru că un prieten din Serviciul 
Secret britanic a cerut o favoare ONU. Și asta pentru că în urmă cu un an 
propria mea ţară m-a declarat fugar, după ce un trădător din MI6 mi-a ucis 
toată echipa. Și am ajuns să fug la celălalt capăt al lumii ca să îmi reabilitez 
numele Și să opresc o atrocitate teroristă”. 

După ce lucrurile se mai așezaseră, spusese adevărul, dar lucrurile nu 
mai redevenită niciodată cum fuseseră înainte — Și vinovăţii erau încă liberi 
undeva. Pentru fiecare lucru recâștigat pierduse mult mai mult. În mod 
inconștient, își duse mâna la piept, în locul unde era o altă cicatrice 
încrețită de glonţ. 

Își aduse aminte de o dimineaţă rece în Washington D.C. și de zgomotul 
gloanţelor. De o pivniţă care duhnea a sânge stătut. Își aduse aminte de 
ploaia de gloanţe din cer și de un chip palid căzând în apa murdară. 

— Hei, spuse Pavic Și îl bătu pe umăr. Ai auzit ce am spus? Te-ai pierdut 
pentru o clipă. 


— Am auzit, spuse Marc. 

Polițistul se uită în Jur, asigurându-se că erau singuri în încăpere. Apoi 
căută în geanta lui sport Și scoase un telefon ieftin, un Burner nedetectabil 
cu cartelă, care nu putea fi asociat cu el. 

— Te-am chemat să ne întâlnim azi pentru că unul dintre informatorii 
mei a găsit ceva. 

Expresia de pe faţa lui Marc deveni dintr-odată plină de speranţă. 

— Și eu care credeam că era un pretext să îmi dai câteva, spuse el 
uitându-se la un mesaj de pe ecranul telefonului, dar amestecătura de 
abrevieri Și de cuvinte bosniace fu de neînțeles pentru el. Spune-mi că e 
ceva folositor. 

— O să te asiguri că mi se va acorda meritul pentru arestări, nu?, întrebă 
Pavic, revenindu-i rânjetul pe faţă. 

— la-le pe rând, prietene. 

— Cum ar fi dacă ţi-aș spune că ai avut dreptate și că frații Kurjak sunt 
în Split? Mai mult, se Și întâlnesc cu cineva, spuse polițistul dând aprobator 
din cap. 

Pulsul lui Marc se acceleră, dar își stăpâni reacţia. 

— Eşti sigur? Informatorul e de încredere? 

— Mă știu cu Vanja de când eram mici, insistă Pavic, legănând telefonul 
în mână. Am luat-o pe drumuri diferite. El e rebel, dar am încredere în el. 

— Ce Știm despre întâlnire?, spuse Marc analizând deja totul în mintea 
sa. 

Acest lucru nu era caracteristic fraților Kurjak. Aveau obiceiul să se arate 
când era vorba de bani mulţi, dar numai dacă era suficient cât să le facă 
lăcomia să depășească un pic dorinţa de a rămâne în viață. 

— Doar că are loc seara asta. Dar indiferent cu cine ar fi, au apărut din 
senin Și ţintele noastre la fel, spuse Pavic, arătându-i din nou telefonul Și o 
frază anume de pe ecran. „Velika Stvar”, citi el cu voce tare. „Ceva 
Important”. 


Capitolul 3 


Marc o găsi pe Schrader la etajul patru al secției de poliție, vorbind cu 
un ofiţer de la Autoritatea Portuară din Split; de Wit stătea de pază prin 
apropiere. Marc își croi drum dinspre lift în încăperea de birouri 
aglomerată, dar olandezul îl văzu Și interveni. 

— Ce s-a întâmplat, Dane? 

— Trebuie să vorbesc cu Schrader. 

Celălalt bărbat făcu o pauză și adulmecă aerul. 

— Am fost la sală în pauza de prânz, spuse Marc și se încruntă. Da, nu 
am făcut duș când am ieșit. Mi s-a părut că asta e mai important. 

— Dacă e vorba de frații Kurjak... 

Marc îl întrerupse pe investigatorul adjunct înainte să apuce să spună ce 
avea de spus. 

— Ti-am spus că am niște piste, spuse el încet. Cred că știu unde sunt. 
Am nevoie doar de niște întăriri sau ceva de genul și să sperăm că o să îi 
prindem pe acești ticăloși. 

— Să sperăm?, repetă de Wit. De unde atâtea informatii dintr-odată? 

— Dintr-o sursă sigură, îi spuse Marc, nevrând să dezvăluie mai multe. 
Are recomandări bune. 

Dar scurta pauză de dinainte să răspundă nu fu suficientă să îl convingă 
pe de Wit. 

— Ce s-a întâmplat?, întrebă Schrader îndepărtându-se de ofițerul în 
uniformă Și aruncând spre Marc o privire de avertizare. 

— Dane spune că are informații despre locul unde sunt fratii Kurjak. 

— Am motive să cred că sunt în Split pentru o întâlnire, adăugă Marc. În 
nordul orașului, cel mai probabil. Au fost urmăriți până lângă port, la 
Sjeverna Luka. Cred că au o ascunzătoare în acea zonă. 

— Şi informaţiile astea apar doar la câteva ore după ce te-am însărcinat 
cu cazul de poluare cu deșeuri toxice? Convenabil, spuse Schrader oftând. 

— Eu aș fi spus util, dar nu contează, răspunde Marc. 

— Cât timp transpirai tu la sală, șoferul prins la graniţă a cedat la 
interogatoriu, îi spuse ea. Avem numele navei spre care se îndrepta Și este 


în port de câteva ore. Croațiu își fac o echipă din cadrul Serviciului pentru 
Intervenţii ca să meargă Și să reţină nava pentru percheziţie. Chiar dacă aș 
vrea să îţi dau ofiţeri pentru descoperirea ta bruscă, nu pot să mă lipsesc de 
ei. Suntem pe cale să facem niște arestări importante, Dane. Am nevoie de 
toţi oamenii Și asta te include și pe tine. 

— Pot să iau pe oricine, insistă el. 

— Unde are loc presupusa întâlnire?, întrebă ea, plictisită. 

— Nu am informaţia asta încă, dar... 

— Cel puțin ai informatorul?, întrebă de Wit. Poţi să îl aduci. O să 
vorbim cu el, o să vedem ce are de spus după ce ne ocupăm de navă. 

— Nu. Trebuie să ne ocupăm de asta chiar acum, spuse Marc cu tonul 
ridicat, făcând pe câţiva dintre ofiţeri de poliţie care lucrau lângă ei să îi 
arunce priviri cu coada ochiului. 

Respiră adânc Și se strădui să își menţină tonul jos. 

— Adică știm cum lucrează ei. Până la noapte o să fie în altă parte. Până 
mâine dimineaţă o să iasă din ţară Și o să plece. 

— Dacă ai un informator, fă cum spune Maarten. Adu-l pentru 
interogatoriu, spuse Schrader hotărâtă. Dacă nu ai decât vorbe Și zvonuri, 
îmi pierzi timpul. Nu o să îţi mai zic încă o dată, Dane. Trebuie să lucrăm în 
echipă Și asta înseamnă să ascultăm ordinele, zise Schrader și plecă, 
lăsându-l pe de Wit să scape de el. 

— Nu te abțiu, îi spuse olandezul. De fiecare dată când deschizi gura, îi 
aduci aminte de ofiţerul pe care îl alesese ea pentru postul tău, spuse el 
dând din cap. Gândește-te bine și decide-te dacă vrei să lucrezi aici. 

— Ea mi-a dat cazul ăsta, spuse Marc șuierând, în timp ce se întorcea cu 
spatele. Acum că am găsit ceva, nu sunteţi interesaţi? 

Celălalt bărbat se abţinu să răspundă Și își luă la revedere de la Marc. 

— Întoarce-te la birou și calmează-te. Goss o să aibă nevoie de ajutor cu 
informaţiile pe care le obținem de pe navă. După aceea o să ne uităm peste 
ce al. 

Marc se întoarse, cu gura încleștată — și se pomeni uitându-se în ochii 
întunecați Și strălucitori ai lui Franko Horvat. 

— Te cerţi cu mămica Și cu tăticu'? Foarte rău, spuse inspectorul cu o 
față batjocoritoare Și tristă. 

— Eşti o pacoste, nu, amice?, spuse Marc furios. Apari peste tot unde nu 
ești dorit. 


Engleza lui Horvat nu era cea mai bună, așa că nu înţelese mare parte 
din ce spusese Marc, dar își dădu seama după limbajul corporal. 

— Poartă-te frumos, îl avertiză el. Eşti la mine acasă. 

Marc trecu pe lângă el și plecă înainte să spună ceva Și să regrete, dar o 
întrebare îl presa. „Cât timp fusese acolo Horvat Și ascultase?” 

Se opri lângă intrarea în birou. Se așeză în faţa liftului, băgând mâinile 
în buzunarele bluzei, aplecându-se ca să vadă ce face Horvat, fără să atragă 
atenția. 

Cu colțul ochiului, Marc îl văzu scoțând un telefon dintr-un sertar Și 
îndreptându-se spre el, punând telefonul la ureche și vorbind repede. Îi 
aruncă o privire lui Marc Și îi rânji, continuând să vorbească la telefon în 
timp ce se îndrepta spre camera de odihnă. 

— Postoje psi njuskati:2, spuse Horvat. Marc auzi accentul sacadat, în 
croată, în timp ce trecea pe lângă el. Su blizu. Budi oprezan. ®: 

Liftul veni Și Marc intră în ascensorul gol. Când ușile se închiseră și 
liftul porni, scoase din buzunar mâna stângă în care își ținea telefonul. 
Apăsă un buton ca să oprească înregistrarea și ascultă ceea ce tocmai 
înregistrase. Mai tare ca zgomotul de fundal din birou, vocea lui Franko 
Horvat se auzea cu claritate. 

Coborând la etajul următor, îl găsi pe Pavic cât putu de repede și îi 
aruncă telefonul. 

— Ce zice? 

— Ceva despre un câine. Pune-l din nou, spuse tânărul polițist 
strâmbându-se în timp ce auzea vocea lui Horvat. 

— M-a auzit vorbind cu Schrader și cu de Wit. S-a uitat fix în ochii mel. 
Și-a bătut joc de mine pe față, pentru că știe că nu înţeleg. 

— Nu înţelegi, adăugă Pavic, încruntându-se Și spunându-i lui Marc să 
pună din nou înregistrarea. Îi spune cuiva că sunt câini... care adulmecă. 
Care se apropie. Spune că trebuie să fie atenți. 

Marc simți un fior rece. Horvat avertizase pe cineva. Pentru o clipă se 
întrebă dacă nu avea legătură cu cei care aruncau deșeurile toxice de care se 
ocupa Schrader, dar dacă ar fi fost asta, mesajul ar fi trebuit să fie mult mai 
urgent. Acest lucru ducea la o singură concluzie. 

— Înseamnă că vorbea cu fraţii Kurjak. La naiba. 

— De ce nu mă surprinde?, spuse Pavic cu scârbă. Toată lumea spune că 
Horvat e corupt, așa că de ce nu ar avea legături Și cu ticăloșii ăia sârbi? 


— Și cum demonstrezi?, întrebă Marc uitându-se atent la celălalt bărbat. 
Nicio pistă nu duce la el, nu? Dar dacă lucrăm împreună, putem să 
schimbăm asta. Dacă frații Kurjak sunt condamnați, poţi să pariezi că o să 
apeleze la orice poliţist corupt pe care îl au la mână. 

— De acord, spuse Pavic. Dar ticălosul ăla lingușitor poate strica totul. 
Dacă cineva iese din secție, o să își dea seama! O să îi anunţe. 

Marc dădu din cap, analizând variantele. Ignoră ecoul sâcâitor al 
cuvintelor lui Schrader despre ascultarea ordinelor Și cugetă. 

— Luka, prietene. Vezi totul greșit. Asta nu e o problemă. E o 
oportunitate. 

— Am minţit eu vreodată?, întrebă Bojan Kurjak, aplecându-se în faţă 
pe bancheta din spate a Mercedesului S-Class, ținând telefonul la urechea 
lui cea bună, dreaptă, întinzând mâna ca să lovească absent cu arătătorul 
lobul deformat al urechii stângi. Adică pe tine. 

Fratele mai mic al lui Bojan, Neven, care era afară pe trotuar, îȘi întinse 
mâinile cu un gest nervos Și spuse: 

— Ce faci? 

Bojan îi făcu cu mâna prin ușa deschisă a mașinii. 

— „Nu prea m-ai plătit bine în ultimul timp”, spuse Horvat, vocea sa 
răsunând la capătul celălalt al liniei, auzindu-se de parcă ar fi fost într-o 
baie. „O iau personal”. 

— Eşti plătit doar când faci ceva, știi asta, spuse Bojan. Spune-mi ceva 
folositor Și te răsplătesc. Nu ești plătit în avans, Franko. 

— „Nu îmi spune numele pe o linie nesecurizată”, se răsti el. „Įi-am dat 
ceva acum. Ești urmărit. Pleacă din oraș”. 

— O să ţin cont, spuse Bojan Și ieși din mașină trântind ușa, făcând 
semn spre Neven Și ceilalţi bărbaţi care erau cu el. Vrei să câștigi în plus? 
Ai grijă de problema asta. Pune-le bețe în roate. 

Închise ȘI îȘi băgă iPhone-ul suflat cu aur înapoi în geaca de piele. 

— Ce voia?, întrebă Neven imediat, împreunându-și mâinile. Ne 
retragem? 

Se bâţâia pe picioarele slabe, cu costumul închis până la gât din cauza 
frigului. Arătă spre blocul care se înălța lângă ei. Marginile clădirii erau 
înconjurate de schele și învelite cu folii de plastic care fluturau în bătaia 
vântului. 


— Fedorin nici măcar nu a ajuns... 

— Nu, răspunse Bojan cu dispreţ. E prea târziu să reprogramăm. Lasă-l 
să-Și merite banii odată. Oricum nu mai durează mult. 

Neven se îngrijora tot timpul, iar Bojan îl liniștea, dar chiar și el era 
îngrijorat. Fratele mai în vârstă se duse la unul dintre oamenii săi Și îi spuse 
să fie foarte atent. „Pentru orice eventualitate”, argumentă el. 

Neven Și ceilalţi intrară în apartamentele goale primii, iar Bojan îi urmă. 
Frații Kurjak intraseră în posesia clădirii prin intermediul unor companii 
fantomă, iar firma de construcții care se presupunea că o renovează era un 
paravan pentru un clan aliat brava din afara Ucrainei, parte a înșelătoriei 
care aducea câștig ambelor grupări fără să facă nimic. Clădirea era mereu 
neterminată Și valora mai mult pentru fraţii Kurjak folosită ca un loc 
clandestin pentru mărfuri ilegale sau, ca atunci, ca un loc unde puteau avea 
întâlniri fără să atragă atenția. 

Cel puțin asta era ideea. Bojan studie feţele oamenilor din jurul lui în 
timp ce urcară câteva etaje, gândindu-se la discuția cu Horvat. Oare vreunul 
dintre ei vorbea ce nu trebuie? Dacă era așa, poate trebuia să îl pedepsească 
Și să îl dea exemplu. 

Al cincilea etaj fusese modificat, cu majoritatea pereţilor comuni 
demolaţi, așa că spațiul era deschis de la un capăt la celălalt. Neven deja le 
spusese oamenilor să verifice dacă locul era sigur, așa că Bojan se îndreptă 
spre o fereastră. Prin sticla murdară și folule verzi Și groase de 
polipropilenă care atârnau afară, se uită spre Domovinskog Rata, urmărind 
traficul de pe strada largă. Nu văzu nimic alarmant. 

Cu Neven lucrurile stăteau altfel. 

— Frate, începu el încet, cu o privire intensă. Nu sunt sigur că e 
obligatoriu să fim amândoi aici. Poate... 

— Vrei să pleci? Tu l-ai adus pe Fedorin, spuse el cu jumătate de gură, 
supărat că trebuia mereu să îl controleze pe Neven și să îi potolească 
pornirile. Dacă nu te vede aici, pleacă și nu o să Știm niciodată ce are de 
vândut. Pierdere de timp. 

— Nu îmi place, spuse Neven dând din cap. Ne-a forţat să ne întâlnim Și 
mie nu îmi place să fiu fortat. Asta înseamnă că pune la cale ceva. 

— Ai răbdare, îi spuse Bojan, uitându-se la ceas. 

Încă mai era timp. 

— Îţi place sau nu, Fedorin ne-a adus marfă bună în trecut. A câștigat 


ceva respect. 

— Nu știu... începu iar Neven. 

Bojan îl amuti cu o privire. 

— Dacă lucrurile nu ies cum vrem noi, sunt mereu alte opțiuni, îi spuse 
el, arătând spre o zonă întunecată a peretelui. 

În întuneric, abia se vedea un petic de beton gol care fusese spălat cu 
solvenți industriali puternici de multe ori, dar găurile din perete de la 
rafalele încrucișate de gloanţe erau indicatori mai stabili a ceea ce se 
întâmplase acolo. 

e 

Horvat coti pe lângă ușile încăperilor de interogatoriu Și intră direct într- 
un perete de mușchi. Se dădu înapoi, înjurând și se pomeni uitându-se în 
ochii duri ai unui tânăr într-o uniformă, cu epoleți de sergent. 

— Fu atent pe unde mergi, idiotule! 

— Tu ai intrat în mine, insistă celălalt polițist. 

— „Domnule”, spuse el, arătând spre faţa lui. Poate trebuie să îţi faci un 
control la ochi, spuse el înaintând, iar Horvat se dădu instinctiv în spate. 

Sergentul era mai tânăr și mai înalt. Pentru o fracțiune de secundă, chiar 
se intimidase, dar își reveni și îl împunse direct în pieptul masiv. 

— Cine dracului te crezi să vorbești așa cu mine?, spuse Horvat Și căută 
să îȘi amintească numele lui, dar nu reuși. 

Îi știa din vedere pe majoritatea polițiștilor de rang înalt din secţie, dar 
acești copii cu grade inferioare veneau Și plecau Și nu îl interesau. Oricum 
continuă: Nu știi să vorbești cu un superior? 

— Eşti mai mare în grad, bătrâne, dar nu îmi ești superior, spuse 
sergentul pufnind și făcându-l să se retragă, împingându-l pe Horvat spre 
ușa uneia dintre camerele de interogatoriu. Nici pe departe. 

De cealaltă parte a ușii, Marc stătea la masa de tablă prinsă de podea, 
aplecându-se asupra ecranului unui laptop Amrel Rocky. De carcasa 
computerului militar era prins un dispozitiv care semăna cu un set walkie- 
talkie. La un capăt, un cablu era conectat la USB-ul laptopului și la celălalt, 
o antenă cât un deget era îndreptată spre podea. Marc auzi zgomotul a ceva 
care se izbea de ușă și zgomotul vocilor ridicate. 

Dispozitivul scană zona din apropiere în căutare de semnale de telefon și 
pe ecranul laptopului apăru un tabel. Cel mai apropiat era un iPhone activ la 
mai puțin de un metru — același pe care Marc îl văzuse la Horvat, același 


care era încă în buzunarul lui. 

Marc deschise o altă fereastră și dădu comanda să se lanseze un program 
de căutare a identității. Modul de scanare se schimbă și trimise un bruiaj 
spre iPhone, dând comanda telefonului lui Horvat să se conecteze acolo, nu 
la turnul cel mai apropiat. De la o distanţă așa mică era ușor să schimbi 
modul de funcționare al telefonului. 

Cât timp cearta de afară se transformă într-un Şir de înjurături, 
programul lui Marc se instala. Aflând numărul iPhone-ului, îi trimise un 
mesaj cu un virus Trojan Și lăsă codul să deschidă virtual ușa către sistemul 
de operare al telefonului. 

Odată făcut acest lucru, mesajul se șterse singur Și nu lăsă nicio urmă. 
Marc își luă telefonul și îl sună pe Pavic, închizând după primul țârâit. 

. 

— O să îi iau insigna Și o să ţi-o dau să o mănânci, prostule! spuse 
Horvat, roșu de mânie. 

Auzi un ţârâit care părea să vină din jacheta celuilalt bărbat, dar era prea 
furios să îl ia în seamă. 

— Ştii cine sunt? Ştii unde am relații? 

— Ştiu cine ești, răspunse tânărul ţipând. Şi dacă o mai suni pe sora 
mea, îți bag mâna pe gât și îţi scot plămânii, superior sau nu! 

Furia lui Horvat pieri dintr-odată. 

— Ce? Cine? 

— Marta ţi-a spus să o lași în pace, perversule, așa că las-o în pace! 

Horvat se îndepărtă de tânărul polițist furios. Atrăgeau prea multă atenție 
pentru el. 

— Despre ce vorbeşti, băiete? Nu știu nicio curvă pe nume Marta! 

— Cum ai făcut-o pe sora mea, Kovac? O să Șterg cu tine pe jos pentru 
asta. 

Pe hol se adunau alți polițiști, gata să intervină. 

— Kovac? Cine e Kovac?, spuse Horvat făcând semn celorlalţi polițiști. 
Să îi spună cineva prostului ăsta cum mă cheamă! 

— Surpriză, Pavic! Îl cheamă Franko Horvat, spuse unul dintre martori. 
Kovac lucrează la vamă, la aeroport, idiotule. 

— A, spuse Pavic Și faţa i se posomori, furia lui dispărând, devenind 
întruchiparea cucerniciei. Inspectore. Îmi pare rău. Foarte rău. Am... am 
crezut că ești tu, tot trimite poze cu... 


— Pleacă dracului din fata mea! urlă Horvat cât de tare putu, opintindu- 
se să îl împingă pe tânăr la o parte. 

Ceilalți polițiști care asistaseră la ceartă râdeau de întorsătura pe care o 
luaseră lucrurile și asta îl enervă pe Horvat mai mult ca orice. 

— Proștilor, treceţi la treabă! Și tu! spuse el urlând la Pavic. Dacă te mai 
văd iar îţi dau una, ai înțeles? 

Pavic se retrase, cerându-și mii de scuze, iar Horvat porni val-vârtej pe 
coridor. 

Cearta se stinse, iar după câteva clipe ușa de la sala de interogatorii se 
deschise Și Marc îl văzu pe Pavic intrând. 

— Chiar mi-a făcut plăcere, spuse polițistul zâmbind. Arogantul. Nici nu 
mai Știu de câte ori s-a luat de mine Și tot nu își aduce aminte cum mă 
cheamă. 

— De acum o să își aducă, spuse Marc, îndreptându-și atenţia spre 
laptop. Bună treabă. Totuși, trebuie să ne mișcăm repede, în caz că e mai 
deștept decât pare. 

— I-ai spart telefonul? 

— Chiar acum... spuse Marc Și apăsă tastele negre ale laptopului. 

— Și cum se face? I-ai aflat parola? 

— Cu forţa, spuse Marc dând din cap. Horvat știe să folosească un 
telefon ieftin, dar nu e destul de priceput ca să umble cu setările de bază. 
Așa că i-am spart telefonul, m-am logat ca utilizator fantomă ȘI... spuse el, 
oprindu-se Și uitându-se spre Pavic din nou. Devin prea tehnic? 

— Da, recunoscu Pavic. Spune-mi doar atât, cât de ilegal e ce faci? 

— A, foarte, zise Marc. Foarte. Te-ai răzgândit? 

— Nu prea, răspunse Pavic după o scurtă pauză. Mă întreb cum o să 
explicăm asta procurorului, punctă el, apoi își răspunse singur. O să spun că 
informatorul meu ne-a zis. 

— Așa. Dilema morală a fost rezolvată, zise Marc tastând altă comandă 
în timp ce zâmbea. Am dezactivat de la distanță toată criptarea și 
securitatea, spuse el întorcând ecranul spre Pavic. Avem control asupra 
telefonului lui Horvat. 

— Ce repede, spuse Pavic uitându-se la ceasul de pe perete. 

— Înfricoșător, nu?, întrebă Marc. 

— Adu-mi aminte să te pun să rezolvi chestia asta cu /ogat-ul Și la 


telefonul meu. 

— Da, mai târziu, spuse el arătând spre ecran. Între timp, uită-te aici, la 
Șirul ăsta de cifre. Astea sunt informaţiile din jurnalul de apeluri pentru 
ultima convorbire a lui Horvat. 

Pavic își umezi buzele. Începea să îi placă acea operaţiune clandestină. 

— Și putem să și găsim locul în care se afla persoana pe care a sunat-o? 

— Ştiu pe cineva care poate, spuse Marc luând telefonul și formând un 
număr. 

— Jurgen? Sunt Dane. Îţi trimit un email. Am nevoie să îmi localizezi un 
număr pe ascuns, da? 

Vocea nazală a austriacului mormăi în urechea lui Marc Și acesta se 
încruntă. Puse telefonul pe mut Și aruncă o privire spre polițist. 

— Așteaptă un minut. O să fie nevoie de ceva muncă de convingere. 

— Aduc mașina, spuse Pavic și se ridică. 

Marc aşteptă puţin și ieși din secția de poliţie pe altă ușă, cu rucsacul 
lui elveţian pe un umăr. Încerca din răsputeri să nu iasă în evidenţă în timp 
ce ocolea parcarea pentru a intra în Volkswagenul Golf negru al lui Pavic, 
dar cu fiecare pas simţea o presiune din ce în ce mai mare în zona cefei, 
care se finaliză cu o migrenă. 

„Nu e prea târziu să mă întorc”. Acest gând își croi drum în mintea lui 
până când nu mai putu să se gândească la nimic altceva. „Șterge 
informaţiile din laptop. Şterge softul de pe telefonul lui Horvat. Convinge-l 
pe Luka să renunţe”. Aceștia sunt pașii pe care trebuia să îi facă. Încă mai 
avea timp. Marc încă putea să renunţe fără să afle nimeni. 

Se strâmbă Și își încleștă pumnii în încercarea de a alunga ideea. 

Era un lucru să petreci săptămâni întregi lucrând la dosarul fraților 
Kurjak, dar să fii obligat să renunţi la el din ordinul unui ofiţer superior, Și 
cu totul alt lucru să nu respecţi în mod voit acel ordin Și să încalci legea ca 
să îți menţii cazul. În sala de interogatorii, prins de moment, fusese ușor 
pentru Marc să acţioneze. Fusese pasiv prea mult timp, nefăcând mult mai 
mult decât să caute informații Și să compare tipare. Se simţea bine să facă 
ceva riscant, să acţioneze odată. 

Dar în acel moment adrenalina îi scădea și se gândea ce s-ar întâmpla 
dacă planul nu îi reușea. În trecut, nerespectarea regulilor fusese ceea ce îl 
tinuse pe Marc Dane în viaţă când universul său se spulberase, dar nu putea 
să scape de realitatea dură a altui adevăr — că în urmă cu un an același lucru 


cauzase moartea echipei sale și a femeii iubite. Samantha Green Și toți 
ceilalți din echipa operativă Nomad plătiseră cu viaţa pentru nerespectarea 
regulilor, iar atunci Și acolo, Marc era pe punctul de a o lua din nou pe 
același drum. ÎI zări pe Pavic în mașină Și încetini. 

„Luka are o soră în Dubrovnik”, își aduse el aminte. „Tatăl lui e 
pensionar, undeva la ţară”. Marc era singur Și pe cont propriu, dar dacă i s- 
ar întâmpla ceva lui Pavic, viețile unor oameni buni ar fi distruse. 

Dacă Marc și Luka urmau să facă ceea ce aveau de gând, și-ar fi riscat 
nu doar carierele, ci și vieţile. Era o realitate tristă. 

Pavic se dădu jos din mașină Și îl privi pe deasupra capotei. 

— Ce s-a întâmplat? 

— Ultima șansă să renunțăm, spuse Marc. Nu avem întăriri, nu avem pe 
cine să sunăm dacă se întâmplă ceva. 

— Pe cine încerci să convingi?, întrebă Pavic, făcându-i semn fără vreo 
urmă de îndoială. Hai. 

Răspunsul lui Marc fu înăbușit de ţârâitul telefonului. Ridică o mână 
spre Pavic Și scoase telefonul din geacă. Mai gros ca un telefon obișnuit, 
S60-ul lui era butucănos, rezistent la apă și destinat muncitorilor, dar Marc 
şi-l personalizase cu câteva modificări — un scrambler integrat Și un soft 
care împiedica pe oricine să îi facă ce îi făcuse el lui Franko Horvat. 
Numărul de pe ecran era al lui Jurgen Goss, iar Marc duse telefonul la 
ureche. 

— Ce ai pentru mine? 

Îl auzi pe Goss oftând. 

— De ce faci asta, Dane? Dacă Schrader află ce ai de gând, dacă află că 
te-am ajutat... 

— Schrader e orientată spre rezultat, i-o reteză Marc. Dacă îi aduc 
dovezi o să fie de acord. 

Ambii Știau că printre motivele pentru care femeia se străduia așa tare să 
facă arestări printre cei care aruncau deșeuri toxice era că Serviciul de 
Intervenţii nr. 7 nu prea avusese succes în misiunea NSNS în ultimele luni. 
Schrader și de Wit puteau trece cu vederea orice abateri de la procedură 
dacă planul lor ar reuși. Și în ciuda a orice zisese în trecut conducerea de la 
Viena, să saboteze operațiunea fraților Kurjak ar fi fost o victorie. 

— Ce ai găsit?, îl întrebă el din nou. 

Vocea lui Goss deveni joasă. 


— Să nu mai îmi ceri așa ceva niciodată. Telefonul destinatarului din 
istoricul de apeluri pe care mi l-ai dat a fost activ ultima oară când s-a 
conectat la un turn din nordul orașului. M-am uitat în urmă ca să triangulez 
ȘI am găsit un loc. 

Austriacul citi cu voce tare o adresă care îi aduse dintr-odată lui Marc 
aminte de ceva. 

— Fraţii Kurjak au proprietăți peste tot în Split, au cumpărat companii 
fantomă. Sunt destul de sigur că acea clădire e a lor. 

— Nu vreau să Știu! strigă Goss. Cum închid, șterg istoricul Și tot ce mi- 
ai trimis! spuse el, făcând apoi o pauză. Cred că ar trebui să te întorci. Să 
vorbești cu de Wit. Vin cu tine. Poate împreună îi convingem. 

— Ştii care e răspunsul. Mersi, Jurgen, spuse Marc dând din cap. 

— Îmi rămâi dator, spuse celălalt bărbat și închise. 

— Deci?, întrebă Pavic. Mergem sau nu? 

— Mergem, spuse Marc, deschizând ușa Volkswagenului. 


Horvat scoase din buzunarul jachetei un pachet de Ronhill și scoase o 
țigară, punându-Și-o între buze în timp ce bâjbâi după brichetă. Ignorând 
semnele de avertizare care interziceau fumatul, se îndreptă spre fereastră Și 
aprinse ţigara. Era încă furios în legătură cu idiotul musculos care îl făcuse 
de râs pe hol Și își storcea mintea în căutarea unor moduri pentru a-i face 
viaţa tânărului sergent un iad de atunci înainte. Avea mulți prieteni în 
uniformă, multe informaţii despre greșelile și secretele lor ca să fie în 
avantaj. În acele momente, Horvat era suficient de supărat ca să fie dispus 
să ofere ceva de valoare doar ca să îl vadă pe acel idiot retrogradat Și trimis 
în misiuni murdare Și periculoase. Râse în sinea lui la ideea că pe sergentul 
— Cum îl chema, Pavic? — aveau să vomite turiștii de pe litoral îmbuibați de 
băutură sau, Și mai bine, avea să îl înjunghie în abdomen vreun drogat prin 
părțile rău famate ale orașului. 

Privind pe fereastră, îi atrase atenția o siluetă care traversa parcarea. Era 
englezul cu faţă de câine, care îi răspundea mereu. Horvat îi arătă degetul. 

În schimb, englezul se opri să vorbească la telefon câteva clipe, apoi 
Horvat îl văzu făcând semn cuiva dintr-o mașină. Cel din mașină era 
sergentul musculos. Nu mai era în uniformă, dar era negreșit el. 

„Se cunosc?”. Întrebarea îl făcu să inspire puternic Și Horvat începu să 


tușească. Stinse ţigara din reflex și procesă noua informație. 

Franko Horvat nu era un bun investigator, dar avea instincte bune și o 
fire suspicioasă. Nu credea în coincidente; nu îi inspira prea multă încredere 
ideea de întâmplare. Și în acele momente își aducea aminte de fiecare clipă 
a confruntării de pe hol cu Pavic, căutând un fel de legătură cu englezul și 
cu acei băgăcioși de la ONU. 

În parcare, Dane terminase de vorbit la telefon ȘI se îndrepta spre 
mașina lui Pavic. „Pun ei la cale ceva”, își spuse Horvat. Era sigur. 

Acţionând din instinct, în care învățase să aibă mereu încredere, 
inspectorul se întoarse Și se îndreptă spre lift cât de repede putu, 
strecurându-se cu forţa printre ușile care tocmai se închideau. Horvat apăsă 
butonul spre parter. 

Cuvintele lui Bojan Kurjak îi răsunară în minte. „Vrei să câștigi în plus? 
Pune-le bete în roate”. 

Horvat zâmbi în sinea lui în timp ce luă din jachetă cheile de la mașina 
lui Lada Și atinse în treacăt cu degetele revolverul neînregistrat pe care îl 
ţinea de obicei într-un buzunar secret. 

e 

Neven Kurjak îl cunoscuse pe Oleg Fedorin pe puntea unui yacht, în 
largul Mării Caspice. Își aducea aminte bine acel weekend. El și fratele său 
se aflau pe vas, sub pretextul unei petreceri de trei zile, ca să întâlnească un 
grup de neofasciști finlandezi care voiau să cumpere arme. Finlandezii se 
dovediseră din păcate o pierdere de vreme pentru frații Kurjak, crezând că 
pot face tranzacţia cu bani ipotetici Și nu reali — dar întâlnirea din 
întâmplare cu Fedorin salvase escapada de la a fi un fiasco total. Și acesta 
deveni începutul unui profitabil parteneriat financiar. 

Neven se înțelegea cu Fedorin, dar Bojan credea că era arogant Și trufaș, 
comportându-se de parcă ar fi fost șeful tuturor. Fedorin se obișnuise să se 
poarte așa din Rusia, unde fusese general de rang înalt în Forţele de 
Rachete Strategice. Era citit, un om cu înclinaţie spre cele mai relaxate 
distracții pe care Asia de Sud-Est le putea oferi și cu un obicei de a paria, 
care era pe cale să devină o dependenţă serioasă. Studiind mereu natura 
umană, Bojan fusese cel care sugerase să îi ofere lui Fedorin un rol de 
„consultant” la Compania Internațională Navală Kurjak în schimbul 
ajutorului financiar. 

Fedorin era un bun rus, nu ar fi făcut nimic ca să pună în pericol 


securitatea patriei sale. Cu toate acestea, reținerea sa nu cuprindea Și 
rezolvarea situaţiei în legătură cu stocurile de arme și muniție, astfel încât 
frații Kurjak să poată să cumpere și să revândă puști de asalt poliției 
africane sau grupărilor din America de Nord. Și cu relaţiile din cadrul 
armatei ale lui Fedorin, fusese util în procurarea de materiale și documente 
care dădeau sârbilor falsa aparenţă a adevărului. 

Dar acestea se întâmplaseră cu câțiva ani înainte, iar generalul fusese 
promovat la cele mai înalte funcţii din Moscova, unde legăturile lui cu 
mafioţii sârbi erau considerate inferioare. Așa că fusese o surpriză când 
Oleg Fedorin îl contactase pe Neven Kurjak printr-un intermediar să îi ceară 
să se întâlnească. 

Mesajul fusese scurt Și la obiect. Fedorin avea de vândut ceva important 
Și o perioadă limitată de timp pentru a face acest lucru. Bărbatul 
percheziţionat de unul dintre tâlhari fraţilor Kurjak arăta ca Oleg Fedorin 
pe care Neven și-l amintea din acel weekend de pe iaht, dar o versiune 
îmbătrânită mult mai mult decât ar sugera-o trecerea anilor. 

Parcă părea mai scund. De parcă ducea o greutate invizibilă care îl trăgea 
în jos. Neven se uită la Bojan Și văzu un zâmbet pe buzele lui. Bojan văzu 
slăbiciunea rusului Și, odată cu aceasta, o oportunitate. 

Fedorin avea un singur om cu el, un bărbat atletic în jur de douăzeci de 
ani, cu constituție de înotător, purtând un rucsac de drumeție și o haină 
mare care trebuia să ascundă cel puţin o armă. Nu îl prezentă, dar felul în 
care cei doi își schimbau priviri ridică semne de alarmă pentru Neven. Dacă 
ar fi fost vorba despre oricine altcineva în afară de rus, s-ar fi retras imediat. 

— Generale, începu Neven. A trecut ceva timp. Am crezut că ai uitat de 
vechii tăi prieteni din colţurile astea ale lumii. 

— Eu nu uit nimic, răspunse Fedorin, cu un zâmbet îngust, uitându-se la 
ceilalți bărbați din încăpere. E nevoie de toţi acești oameni? Nu ai 
încredere în mine? 

Bojan făcu un gest cu mâna, cuprinzând podeaua întinsă Și întunecată. 

— Securitatea e importantă, îi spuse el. Înţelegi tu, zise el, înălțându-și 
bărbia către bodyguard. Cine e? 

— Vladimir, spuse bărbatul cu rucsacul, chiar dacă Fedorin ridica mâna 
să îi facă semn să nu vorbească. 

Neven luă în calcul acest lucru. Deci Vladimir era nou în afacerile de 
acest gen. Cineva cu experienţă ar fi tăcut. 


— Ultima oară când te-am văzut, aveai o duzină de trupe. O singură 
gardă de corp înseamnă că ai decăzut. 

— [a-o ca o dovadă de respect, spuse Fedorin, încă zâmbind. Am 
încredere în tine. 

— Sau e pentru că nu mai ai influenţa pe care o aveai odată?, spuse 
Bojan plimbându-se de-a lungul încăperii. Nu am mai auzit de mult de tine, 
Fedorin. De ce? 

— În ultimul timp am lucrat în instituţii secrete. Mă înţelegi. 

— Mmm, spuse Bojan Și se opri să adulmece aerul, uitându-se spre 
Neven. Simti, frățioare? 

Jucaseră acest joc Și înainte, iar Neven știa replicile. 

— Disperare? De îndată ce îl studie cu atenție pe Fedorin, chiar observă 
ceva anxietate în felul de a se purta al bărbatului, confirmându-și 
suspiciunile. Se decise să nu se mai gândească la acest lucru. Cred că ești 
fugar. 

O scânteie de panică din ochii lui Fedorin îl făcu să fie sigur de asta Și 
văzu același lucru și pe faţa lui Vladimir. „Amândoi se tem pentru viaţa 
lor”. 

— Nu îmi place să repet zvonurile, spuse Bojan, dar am auzit lucruri 
despre tine, Oleg, spuse el, folosind în mod intenţionat prenumele 
bărbatului. Despre gusturile tale, zise Bojan măsurându-l pe Vladimir din 
cap până în picioare Și chicotind. 

— Aaa, spuse Neven, dându-și seama dintr-odată de adevărata relaţie 
dintre Fedorin Și „bogyguardul” său și brusc își aduse aminte de duzina de 
comentarii triviale pe care nu le luase în seamă în anii în care colaboraseră. 
Era dezamăgit de el însuși că nu își dăduse seama, dar făcu toate 
conexiunile și dădu din cap. 

— Cred că am înțeles. A aflat cineva, generale? Cineva care a folosit 
informația împotriva ta? 

Fedorin se dădu înapoi, mai aproape de Vladimir, cu o expresie obosită. 

— Stilul meu... de viaţă nu cade bine conducerii actuale din ţara mea. 

— Nu ne pasă cu cine trăieşti, spuse Bojan dând din cap cu răceală și 
consolidând poziţia lor de superioritate. Ce ai pentru noi Și ce ceri? 

— Îmi joc ultima carte, spuse Fedorin, cu un rânjet abia schiţat. Și 
sincer, dacă aș fi putut să merg în altă parte, m-aș fi dus. Dar toți ceilalți 
sunt supravegheați. 


— Încântător, mormăi Neven, uitându-se la Vladimir. Chiar așa? Poate 
să îţi fie fiu. 

Fedorin își îngustă buzele. Îi făcu semn lui Vladimir, iar acesta își dădu 
cu grijă rucsacul jos din spate. 

— Vreau douăzeci de milioane de dolari în contul meu din Elveţia, în 
seara asta, spuse el privindu-i în ochi pe frații Kurjak, iar pentru un moment 
privirea dominatoare, dură a vechiului general Fedorin îi apăru din nou pe 
faţă. Și credeţi-mă, când o să vedeţi ce am, o să vreți să mi-i daţi. 


Capitolul 4 


Pavic ascunse Wolkswagen-ul pe aleea din spatele unui complex 
comercial de trei etaje și Marc îl urmă, urcând pe o scară metalică până pe 
acoperișul acoperit cu prelată. 

Soarele deja apusese iar umbrele se accentuau întunecate. În afară de 
câteva magazine care se închideau târziu, la etajele inferioare ale 
complexului, nimic nu îi împiedica să urmărească ce se întâmplă în clădirea 
de vizavi. 

— Aici, spuse Marc care găsise o gură de aerisire în formă de turelă 
lângă un perete mic Și se ghemui lângă ea. Lăsă jos rucsacul din spate, 
scoase o cameră digitală Panasonic cu obiectiv lung Și privi prin ea. 

Pavic se ghemui lângă el, studiind clădirea. 

— Văd niște oameni Jos, la parter. Se plimbă prin zonă, încearcă să nu 
pară suspecti. 

Marc îi găsi, uitându-se prin lentilele pentru lumină slabă ale camerei Și 
făcu o duzină de fotografii. 

— Recunoști pe cineva? Prietenul tău Vanja e acolo? 

— Nu îl văd. 

— Oricum, cum l-ai găsit pe tipul ăsta? 

Nu fi nevoie să repete ce știau amândoi și anume că fraţii Kurjak 
mențineau tăcerea printre oamenii lor plătind cu aur sau cu gloanțe, în 
funcţie de loialitatea tâlharilor angajaţi de ei. Neputinţa de a pătrunde în 
organizaţia lor era unul dintre motivele pentru care NSNS nu putuse să se 
apropie de ei. 

— Îmi era dator, îi spuse Pavic într-un mod care îi sugera lui Marc că nu 
avea să mai ofere alte informaţii. 

Marc se concentră pe ce avea de făcut. Își lăsă aparatul să îi atârne și 
folosi senzorul de căldură al telefonului ca să scaneze partea laterală a 
blocului. În câteva clipe, pete galbene-portocalii de căldură apărură la un 
etaj de mai sus Și luă din nou aparatul. Arătă spre clădire și îi dădu 
telefonul lui Pavic. 

— Așa. Se pare că întâlnirea are deja loc. 

Continuă să facă fotografii, umplând cardul de memorie cu imagini, 


surprinzând părți din feţe printre rupturile din foliile de plastic din jurul 
schelelor. 

— La naiba, aș fi vrut să am un microfon parabolic. 

— Văd o faţă. E Bojan?, întrebă Pavic, încruntându-se. 

— Bună, bună, spuse Marc, mărind imaginea și făcând o fotografie 
frumoasă, din profil. El e, în carne Și oase. Și dacă Bojan e aici, e și Neven. 

Știa feţele sârbilor din vedere pentru că le studiase de-a lungul timpului 
din fotografiile din dosarele Europol. Zări alt bărbat — mai în vârstă, cu 
părul cărunt și cu faţă de german — gesticulând spre cineva. „Jucător nou”, 
îȘi spuse el, făcând alte fotografii. „Poate e clientul?” 

— Cum facem?, îl întrebă Pavic încet. 

Jacheta lui era deschisă, iar Marc îi văzu teaca pentru umăr și mânerul 
pistolului de serviciu HS2000 sclpind în întunericul semiobscur. 

— Fără întăriri nu putem să îi arestăm. 

— Facem tot ce putem. Adunăm dovezi despre ce fac aici, spuse Marc 
încruntându-se, Știind că polițistul avea dreptate. Ceva ce Schrader să nu 
aibă cum să nu ia în seamă, zise el și apăsă un buton al aparatului, activând 
funcţia wireless, sincronizându-l automat cu telefonul său, iar fotografiile 
pe care le făcea începură să se încarce pe internet, de unde nu puteau fi ușor 
Șterse sau pierdute. 

Pavic se uita, peste umărul lui Marc, la display-ul aparatului Și ochii 1 se 
îngustară în timp ce dispozitivul afișa fotografule bărbaţilor de vizavi. 

— S-a întâmplat ceva? 

— Nu contează, spuse polițistul dând din cap Și privind în altă parte. 

. 

Răbdarea lui Bojan în legătură cu aroganţa rusului se termină Și dădu din 
cap, holbându-se la partenerul generalului. 

— Prietenul tău Și-a pierdut minţile, se răsti el. Crezi că avem așa mulți 
bani de cheltuit pe oameni ca tine? 

Neven se încruntă la Bojan. Fratele mai mare știa la ce se gândea el. 
Douăzeci de milioane de dolari americani însemna aproape întregul capital 
al operaţiunii lor în Croația. Deși aveau destul de multe resurse, cu stocuri 
întregi de arme Și muniții ascunse în depozite din toată ţara, când venea 
vorba de bani lichizi erau strâmtoraţi. 

Bojan ajunsese să se gândească mult la bani. Intrau Și ieșeau cu fiecare 
afacere pe care o făceau și cea mai mare parte mergea la alţii, care foloseau 


firmele fantomă ale fraţilor Kurjak ca să își spele banii în schimbul unui 
procent bun. Georgieni, ucraineni, oamenii cu care aveau relații din Africa 
sau din Canada, Și care alimentau mașinăria lor de bani din Europa. 

El pufni la îndrăzneala rusului de a sugera așa o sumă. Douăzeci de 
milioane? Fedorin ar fi putut să ceară luna de pe cer, pentru că ambele 
lucruri erau la fel de improbabil de procurat de către frații Kurjak. 

— Nu suntem interesaţi de relicve din Războiul Rece ca tine, continuă 
Bojan, supărat că își pierduse timpul. Ne-ai lăsat baltă ca să fii asociat cu 
noi, dar acum ai venit cu cereri nebunești?, spuse el dând din cap. Ne-a luat 
de idioţi, Neven. Ai avut dreptate, nu ar fi trebuit niciodată să îl primim pe 
acest nebun. 

Fedorin chicoti, precaut. 

— E amuzant, Kurjak. Pentru că o relicvă din Războiul Rece este exact 
ceea ce am să vă ofer, zise el, făcându-i semn lui Vladimir. 

Partenerul rusului deschise rucsacul Și scoase o servietă mare Și grea de 
metal, din acelea care erau de obicei căptușite cu un strat gros de spumă ca 
să transporte echipamente antice sau fragile. Vladimir o ținea de parcă era 
otrăvitoare, așezând-o cu grijă pe o bancă de lucru rabatabilă de metal. Se 
dădu înapoi, asudând, în timp ce Fedorin desfăcea încuietorile mari ale 
valizei. 

În timp ce manevra lacătele, începu să le dea sfaturi. 

— Afacerile voastre false cu mercur roșu. V-aţi întrebat vreodată cine a 
inventat povestea inițial?, spuse el, și nu așteptă răspuns. Noi. KGB-ului îi 
plăcea să joace până la capăt când era vorba despre strategii de 
dezinformare. Am răspândit informaţia în lume și am folosit acest mit ca să 
ascundem adevărul de dușmanii noștri din vest. Nu eram așa puternici Și 
avansați cum credeau ei. Dar trebuia să ne asigurăm că nu o să afle asta 
niciodată. Americanii au mizat întotdeauna pe forță brută și nu pe 
subtilitate, așa că am folosit asta împotriva lor. Până la urmă, o minciună e 
mult mai ieftină decât ceva material, nu credeți?, spuse el deschizând 
ultimul zăvor al servietei, iar zgomotul de metal pe metal îl făcu pe Bojan 
să ducă mâna în mod reflex spre pistolul semiautomat Glock de la curea. 

Ezită, iar tensiunea începu să se simtă în aer. Aruncă o privire spre 
oamenii lui, avertizându-i cu un semn scurt din cap să nu facă nimic. 

— Ce e acolo?, întrebă Neven, cedând curiozităţii. 

— Altă formă de viaţă, spuse Fedorin, ridicând capacul și întorcând 


servieta ca să poată vedea toți. 

Un cilindru gros de oţel se întindea de-a lungul axei celei mai lungi a 
servietei, cu reţele de conectori ieșind din ambele sale capete spre un panou 
de comandă complex alcătuit din electronice masive depășite de treizeci de 
ani. Rusul scoase o cheie din buzunar Și o introduse într-o încuietoare. 
Dispozitivul prinse viaţă și un Şir de cifre apăru lângă LED-ul roșu Și gros. 
El tastă un cod pe o tastatură mică de lângă LED. 

— O bombă, spuse Neven, dându-se înapoi. 

— Nu doar o bombă, îl corectă Fedorin. Bomba. Faceţi cunoștință cu o 
jucărie din zilele de demult, domnilor. Acesta este Articolul Trei din 
programul Exil. Cred că ați auzit de el. Unul dintre cele cinci dispozitive 
nucleare tactice portabile create ca arme de primă linie în cazul unui război 
cu Statele Unite ale Americii. 

Un hohot nervos de râs îi ieși pe gură lui Bojan. 

— Cred că glumești. Nu există așa arme. E un fals, ca și mercurul roșu, 
spuse el pufnind. Nu poţi să păcăleșt un escroc. 

Fedorin se uită în ochii lui, iar lângă el, Vladimir devenise alb ca varul. 

— Șase kilotone. O capodoperă a științei Și ingineriei sovietice. Dacă ar 
fi detonată aici, orașul Split ar deveni deșeu radioactiv pentru sute de ani. 

— Nu, nu, nu, spuse Neven dând din cap. Rușii au renunţat la programul 
Exil în 1991, când Gorbaciov era președinte. Americanii l-au obligat, eu 
așa am auzit! 

— Parţial adevărat, răspunse Fedorin. Două dispozitive au fost 
dezactivate și reţinute. Am făcut rost de unul dintre ele ca... poliţă de 
asigurare și l-am reactivat, spuse el studiind expresiile lor, conștient pe 
deplin că avea totul sub control. Mă cunoști, Neven. M-ai văzut jucând 
cărți. M-ai văzut câștigând un milion de dolari într-un cazino din Macau Și 
apoi pierzându-l iar în aceeași noapte. Acum, gândește-te. Blufez? 

— Nu, spuse fratele lui Bojan, mecanic. 

Vladimir îi întinse un detector de particule din rucsac și după ce îl 
verifică să vadă dacă nu se umblase la el, Neven îl trecu peste dispozitiv. 
Zumzăitul ca de insecte crescu alarmant în timp ce îl îndreptă spre valiză. 

— Vai, mamă. Asta e... Asta e... spuse el, neputând să termine 
propoziția. 

— Ultima bombă fantomă a URSS, termină Fedorin propoziția pentru el. 
Voi ați vândut suficiente falsuri la vremea voastră ca să recunoașteți ceva 


autentic când îl vedeţi, bănuiesc. Vă ofer șansa să o obţineţi. 

Bojan făcu un pas înainte, cu băgare de seamă. Ştia povestea așa-ziselor 
„valize nucleare”, arme compacte care fuseseră proiectate să fie introduse 
clandestin peste graniţele statelor inamice Și lăsate acolo ca să fie detonate 
lângă guverne sau puncte militare dacă Războiul Rece ar fi escaladat. 
Aruncă o privire spre oamenii lui, întrebându-se dacă vreunul dintre ei își 
dădea seama lângă ce stăteau. 

Generalul scoase un dosar gros din rucsac Și îl aruncă pe banca de lucru 
de lângă dispozitiv. Bojan clipi, neacordându-i prea multă atenție. Era greu 
să nu fii atras de strălucirea purpurie a displayului digital al bombei. 

— Preţul include ca bonus toate detaliile tehnice și planurile 
dispozitivului. Grăbiţi-vă. E o ofertă limitată, spuse Fedorin amuzându-se 
de propriul umor sumbru. 

— Să presupunem că vă omorâm Și pe tine și pe frumosul de lângă tine 
Și că luăm dispozitivul, spuse Bojan scoțând pistolul. De ce să plătim așa 
mult? 

— Am setat declanșatorul la trepidaţii, le spuse Fedorin. Doar eu am 
codul de dezactivare. Îl împușcați pe Vladimir sau pe mine și murim toţi. 
Și tot orașul odată cu noi. 

Însoţitorul generalului se întoarse spre el cu o privire rugătoare, dar 
Fedorin îi făcu un semn dezaprobator, devenind dur Și rece. 

— Așa va fi. Dacă preferați, considerați suma ca pe o „taxă de 
dezamorsare”. Dar nu vă gândiţi prea mult. 

— De ce faci asta?, întrebă Neven. Dacă explodează? 

— Sunt disperat, îți aduci aminte?, îl întrebă Fedorin. Nici nu știi ce 
disperat! Mâine, în Moscova, o să fie publicate știri care o să mă acuze 
de... lucruri îngrozitoare. Nu am timp. Trebuie să dispar. Am fost forțat să 
fac asta, spuse el devenind nervos dintr-odată. Știu că aveţi banii! Nu mă 
mințiţi! V-am văzut conturile din insulele Cayman. Aveţi! 

— Nu sunt ai noștri, spuse Bojan dintr-odată, dar Neven îi puse o mână 
pe braţ ca să îl oprească, trăgându-l deoparte. 

— E real, șopti Neven. Real. Știm că Fedorin avea acces la dispozitive 
de genul ăsta. Știm că ar putea face ce spune. Frate, ne-a adus potul cel 
mare. 

— O armă nucleară?, întrebă Bojan dând din cap, frica rece punând 
stăpânire pe pieptul său în timp ce accepta adevărul. E mult mai mult decât 


puști Și cartușe, Neven. E prea mult, nu putem... 

Se opri, scuturându-și capul. De obicei nu simţea frica prea des, dar o 
simţea atunci. 

— Spune-i să o dezamorseze. Să o ia de aici. 

Apoi Neven puse întrebarea care făcu panica să scadă: 

— Cât crezi că valorează? Am putea să o vindem cu cel puțin de cinci 
ori mai mult decât cere Fedorin. Ştii că am dreptate. 

— Da, spuse Bojan, gâtul uscându-i-se și ameţind pentru o clipă. Da. 
Dar e o singură problemă. 

— Banii, spuse Neven dând din cap. 

Ce văzuse Fedorin în conturile secrete ale fraţilor Kurjak erau bani 
spălați, ținuți pentru clienții lor. Niciun bănuţ de acolo nu era al lor, numai 
dacă voiau să îi fure de la oameni violenţi care nu știau multe. Oameni care, 
spre deosebire de teroriștii pe care îi înșelaseră în trecut, Știau exact unde 
să îi găsească. 

— Gândești pe termen scurt, frate. Cheltuim banii aceia acum, noaptea 
asta. Apoi îi punem la loc cu dobândă. Și tot ne rămân suficienţi bani ca să 
ne retragem foarte bogați din activitate. 

Fără să vrea, un rânjet își făcu apariția pe faţa lui Bojan. Simi aceeași 
doză de adrenalină și de curaj pe care o simţea mereu în timpul celor mai 
periculoase dintre înșelătoriile lor. Privi valiza argintie cu alți ochi Și își 
dădu seama că își dorea ce era în ea. Își dorea ce reprezenta ea. 

— Îmi pierd răbdarea, spuse Fedorin. V-aţi decis? 

Neven Și Bojan își aruncară unul altuia o privire complice, fiecare din ei 
simțind același fior. 

— Plătește-l, spuse fratele mai mare. 

„Până la urma lăcomia câștigă mereu”, își spuse el. 

. 

— Nu știu, spuse Marc. Poate se întâlnesc să bârfească acolo. 

Roti camera de-a lungul clădirii. 

— Mișcare, spuse Pavic, dând din cap. 

Marc se aplecă și puse obiectivul camerei pe marginea acoperișului, 
găsindu-i repede și apoi făcându-le poze oamenilor care ieșeau de la 
parterul blocului. Bojan Kurjak era printre ei, aprinzându-și o ţigară, cu 
limbajul corporal exprimând tensiune Și nervozitate. Bărbatul mai în vârstă 
cu aspect germanic pe care Marc îl văzuse mai înainte era cu el Și cu 


însoţitorul său atletic. Ambii păreau obosiţi. Se îndreptau spre bordura unde 
era parcată o Skoda argintie și tânărul bărbat se grăbi să ajungă pe locul 
șoferului de parcă ar fi fost nerăbdător să scape de acolo. Marc îi fotografie 
faţa Și apoi mări imaginea cât de mult putu ca să îl fotografieze pe Bojan Și 
pe cine ar fi trebuit să fie clientul lor. 

— Poţi să vezi ce fac?, îl întrebă Pavic. 

— Da. 

Clientul își privi atent telefonul. Văzu ceva ce îi conveni, pentru că dădu 
ușurat din cap Și îi dădu unuia dintre frați Kurjak o bucată de hârtie 
îndoită. 

Bojan i-o smulse din mână și dădu imediat un telefon. În timp ce clientul 
se urcă în Skoda și plecă, Marc ezită, decizându-se în final să menţină 
camera pe sârb. Îl văzu pe Bojan cum se uita spre etajele superioare ale 
clădirii în timp ce citea cu voce tare ceva de pe hârtia care îi fusese dată. 
„Trebuie să învăţ să citesc de pe buze”, își spuse Marc. 

— Vorbește cu cineva de sus, spuse Pavic. Poate cu Neven. 

Marc dădu din cap în timp ce Bojan termină apelul. Apoi, sârbul își 
scoase ţigara din gură Și dădu foc hârtiei. 

În timp ce scutura resturile de cenușă, două mașini — un Mercedes 
elegant de oraș și o dubă Renault de un albastru închis — își făcură apariția 
Şi opriră în locul unde aștepta Bojan. Marc înjură. Întâlnirea se terminase ȘI 
frații Kurjak plecau. 

— Hai, trebuie să plecăm! spuse el ridicându-se. 

Pavic îl urmă în fugă. Marc se îndreptă spre Wolkswagen, dar inima îi 
stătu în loc în timp ce văzu farurile neclare la capătul îndepărtat al aleii. 
Alergă spre stradă la timp cât să vadă Renault-ul și Mercedes-ul dispărând 
după colţ în traficul serii. Acţionând din reflex, îndreptă camera spre 
mașini Și apăsă pe buton. 

— La naiba! se răsti el. Acum nu o să îi mai prindem. 

— Ai fotografiat numerele?, îl întrebă Pavic, alergând lângă el. 

Marc îi dădu camera. 

— Ar trebui să fie destul, spuse el dând din cap, supărat pe el însuși. 
Poate putem să obținem ceva de aici, dar nu știu... Așa se întâmplă când 
nu avem întăriri. 

„Așa se întâmplă când nu acționezi ca la carte”, îi spuse o voce 
interioară. Suna neplăcut, în genul Samantha Green. 


— Nu am terminat încă, spuse Pavic, privind în stânga Și în dreapta. Hai. 

Începu să gonească de-a lungul străzii ȘI se îndreptă direct spre clădirea 
pustie. 

Marc se strâmbă și se duse după el. 

Horvat râse în timp ce îl privea pe englez cum alerga în trafic Și pentru 
un moment își imagină cum îl calcă cu Lada. Parcat pe o stradă întunecată, 
Horvat era adăpostit de o pată de umbră, liber să observe și acoperit. 

Instinctele lui fuseseră bune, ca întotdeauna. Găsi iPhone-ul strident și 
auriu pe care 1-l dăduse Bojan și formă un număr. Nu îi plăcea deloc 
telefonul. Arăta de parcă era al unui om obișnuit și Horvat bănuia că Și din 
acest motiv Bojan îl obligase să îl păstreze. Fraţilor Kurjak le plăcea să facă 
glume pe seama altora. „Ei bine, în seara asta gluma e despre ei...” 

Bojan răspunse la al doilea ţârâit. 

— Ai ceva folositor pentru mine de data asta?, întrebă el, curios. 

Zgomotul de fundal îi sugeră polițistului că fraţi Kurjak se aflau încă în 
Mercedesul pe care îl văzuse îndepărtându-se mai devreme. 

— Ce făceaţi la Clădirea Dolphin?, întrebă Horvat, amintindu-și numele 
clădirii goale. 

— Ce?, se auzi furia din vocea sa. Mă spionezi? 

— Întreb pentru că bănuiesc că nu Știaţi că aţi fost urmăriţi de niște 
câini de la Europol, spuse Horvat, ignorând întrebarea. 

Urmă o pauză lungă. 

— De unde știi? 

— Pentru că sunt lângă clădire acum. Și câinele și amicul lui adulmecă 
pe acolo. Te avertizasem. 

Se auzi o ceartă, iar Bojan acoperi cu mâna difuzorul telefonului într-o 
încercare de a o înăbuși, dar Horvat tot îl auzi cum dădea ordine, furios. 
Auzi zgomotul frânelor și claxoanelor dezaprobatoare o ușă se trânti Și 
auzi ceva de genul „duba, băgaţi-i acolo repede”. 

După o clipă, Bojan vorbi din nou cu el. 

— Ascultă-mă, spuse Bojan atent. Te duci la ușă și mă aștepți acolo, 
fără să te vadă nimeni. Oamenii mei sunt pe drum. Le spui ce ştii Și Ștergi 
urmele pentru noi. 

Horvat oftă, luând o mască din torpedo. 

— Și comisionul meu?, întrebă el aranjându-și jacheta, simțind greutatea 


pistolului neînregistrat din buzunarul său. 
— Câștigă-l, îi spuse Bojan și închise. 
° 

Pavic îi aruncă o privire rapidă lui Marc și se încruntă. 

— Nu ai adus o armă? 

Marc dădu din cap. În casa în care locuia avea un pistol cu electroșocuri 
ascuns în noptieră, dar de acolo nu îl ajuta prea mult. 

— Niciodată nu am fost genul care să împuște oameni ca să îȘi câștige 
existenţa, Luka, spuse el strâmbându-se din cauza mirosului de vopsea din 
jurul lor, pe scară. 

Pavic ridică ușor din umeri Și continuă să urce. 

— Asta nu îi va opri pe tipu răi. 

Era sincer într-un fel care nu îl încuraja pe Marc. 

Odată ajunși la etajul patru, vântul începu să se înteţească. Briza rece 
care venea dinspre Coasta Dalmată aducea nori de ploaie, iar aerul se răci. 
În jurul lor, plasticul de pe schele se unduia și se lovea de stâlpii de oţel. 
Marc își inu respiraţia Și se forţă să asculte, dar tot ce auzea era traficul de 
pe stradă, de jos. 

— Caută, îi spuse el lui Pavic. Dacă vezi ceva, mă anunti. 

— Nu intra în belele fără mine, spuse bărbatul mai tânăr rânjind și 
îndreptându-se spre coridorul central. 

Fiecare etaj din Clădirea Dolphin avea opt apartamente, patru pe fiecare 
parte — dar muncitorii fraților Kurjak spărseseră toți pereţii despărțitori, 
dintr-o parte în alta, creând mari spații goale, tavanul fiind susținut de 
piloni groși de ciment. De asemenea, în podea Și în tavan erau găuri pătrate 
care posibil găzduiseră o nouă casă a liftului sau un panou de comunicaţii, 
dar în acel moment erau găuri largi deschise care continuau până la parcarea 
de la subsol. Marc nu se apropie de ele și se îndreptă spre balcoane, trecând 
pe lângă paleţii încărcaţi cu panouri de tablă și cărămizi. Din loc în loc erau 
lămpi de lucru, toate acoperite cu un strat de praf de cărămidă. 

Marc se opri în mijlocul încăperii Și își scoase telefonul S60 din 
buzunarul interior la gecii. Făcu câteva fotografii, trecând la modul termic 
în speranţa zadarnică de a găsi ceva. Întorcându-se lent în cerc, se uită la 
imaginile slab definite de un verde marin frumos Și de un albastru cobalt 
care reprezentau toate obiectele din jurul lui în funcție de căldura lor. 

Ceva din apropiere sclipi și apăru pe cameră: o pată ștearsă, de un 


galben pal, pe o bancă de metal. Neștiind ce era, Marc se apropie. 

Auzi zgomotul pașilor lui Pavic în timp ce polițistul se apropia din 
capătul îndepărtat al încăperii. 

— Ce ai găsit?, strigă el. 

— Căldură. 

Marc puse vârful degetului unde găsise punctul cald. Nu îi păru așa cald 
la atingere, dar camera nu mintea. 

— Ceva a fost aici. 

Un zgomot metalic se auzi câteva etaje mai jos, de-a lungul scării de 
ciment. Cei doi își aruncară priviri unul altuia. 

— Vântul, spuse Pavic, fiind mai interesat de imaginea termală de pe 
telefon. 

Un gând neplăcut își croi loc în mintea lui Marc și schimbă modul de pe 
telefon, activând altă aplicație. 

— Știm ce jocuri le place fraţilor Kurjak să joace, nu?, puse el o 
întrebare retorică. Am un presentiment legat de asta. 

— Ce faci?, întrebă Pavic. 

— Camerele digitale nu funcţionează ca cele de film, îi spuse Marc. 
Particulele de lumină trec printr-un circuit, nu pe film. Procesorul 
transformă asta în imagine. Dar lumina nu este singurul lucru pe care îl 
surprind, spuse el rulând un program numit CellRAD. Vezi tu, razele 
gamma sunt până la urmă doar un alt tip de fotoni cu energie înaltă... 

— Vorbești despre radiaţie, spuse Pavic, un pic entuziasmat. Aici? 

Smartphone-ul dădu un semnal de alarmă și afișă într-o fereastră 
separată EVENIMENT RADIOLOGIC DETECTAT, cu litere mari Și 
amenințătoare. Sângele îi îngheţă în vene și se dădu câțiva pași înapoi, fără 
ca măcar să își dea seama. 

— La naiba. 

Îi explică lui Pavic ce însemna acest lucru — că cineva plasase o sursă 
radioactivă puternică pe bancă în orele precedente. 

— Cred putem ghici restul. 

— Deci fraţii Kurjak s-au apucat din nou de vechile lor trucuri?, spuse 
polițistul dând din cap, sumbru. Să vândă lucruri contrafăcute criminalilor 
idioţi? 

Marc dădu din cap Și băgă telefonul la loc în buzunar, cu gâtul complet 
uscat dintr-odată. Pavic nu înţelegea. 


— Luka, prietene, e mai mult de atât. Valorile astea? Sunt mult mai 
ridicate decât ale unor falsuri. Aici e vorba de o bombă nucleară. 

Pavic se uită în jur, cântărind gravitatea vorbelor lui Marc. 

— Să mergem. E mai mult decât putem duce! 

De acea dată sunetul de pe scări fu mai clar, mai aproape Și urmat de 
ceva care putea fi doar zgomot de ghete pe podeaua goală de ciment de pe 
coridor. 

. 

— Bojan a zis să ne spui ce să facem, Șopti bărbatul cu pușca masivă. 

Părea să nu îi placă ideea. 

Horvat mai văzuse arme automate mari ca cea a bărbatului, semănând cu 
puști de asalt masive. Știa din experienţă cât de letale erau. Zâmbi. 

— Omoară-i pe amândoi. 

— Credeam că trebuia să îi luăm prizonieri?, spuse celălalt bărbat, un 
sârb cu faţa lungă. 

— Bojan v-a spus să faceţi ce zic eu, spuse Horvat șuierând. Nu îmi 
spuneți voi cum să îmi fac treaba. Omorâţi-i Și Ștergeţi urmele. 

— Bine. 

Cel cu arma părea genul simplu și nu mai așteptă să i se mai spună încă 
o dată. Venind dinspre scări, se îndreptă spre una dintre ușile care mai era 
în picioare Și o făcu scrum cu trei împușcături ale armei automate. 

Horvat își scoase pistolul și îl urmă spre spaţiul deschis de dincolo de 
coridor. Două siluete se văzură, luminate de luminile orașului, iar rânjetul 
lui Horvat se lărgi. Se părea că soarta îi surâdea, acordându-i ocazia să îi 
omoare în același timp pe englezul cu față de câine și pe sergentul 
musculos. Era chiar mai bine decât dacă fraţii Kurjak l-ar fi plătit să facă 
asta. 

. 

Împușcăturile răsunară de-a lungul pereţilor pustii ai clădirii, iar Marc se 
dădu înapoi speriat în timp ce un bărbat într-un trening de un roșu închis își 
făcu apariţia, încărcându-și arma deasupra ușii spulberate din țâţâni. Avea 
o pușcă de luptă USAS-12 la coapsă, uitându-se după ţinte în încăpere, iar 
în spatele lui erau alți doi bărbați veniţi să îl acopere. 

Pavic se întoarse și scoase pistolul de serviciu, ţinând în cealaltă mână 
insigna. 

— Poliţa! aruncă arma! răsunară cuvintele în încăpere. 


Ordinul lui nu avu absolut niciun efect. Bărbatul trase spre ei alte trei 
gloanţe asurzitoare, iar Marc se ascunse instinctiv după o ladă cu materiale 
de construcții. Auzi gloanţele de plumb șuierând și lovindu-se de stâlpii de 
beton din jurul lui, în timp ce se aruncă la podea într-o poziție incomodă. 

Pavic nu era cu el. I se tăie respirația Și se întoarse spre direcția din care 
venise, temându-se de ce era mai rău — dar ofiţerul de poliție sărise în 
cealaltă direcție, fugind printre grămezi de cărămizi pătrate, la câțiva metri 
distanţă de el. 

Urmă altă împușcătură Și mai multe cuvinte în croată pe care Marc nu le 
înţelese. Oricum intenția lor era destul de evidentă, să îi omoare. 

„Am nevoie de o armă”. Gândul îi trecu prin minte lui Marc și apucă 
primul obiect contondent care îi era la îndemână, o bară de schelă de doi 
metri. Abia apucă să pună mâna pe ea, că unul dintre oamenii fraților 
Kurjak se năpusti asupra lui. 

Faptul că nu era vorba despre un pușcaș îi salvă viaţa. Bărbatul ridică 
bâta metalică de baseball, iar Marc o pară neelegant cu capătul barei. 

Încercă să ia din nou bara, dar era mai grea decât părea și nu reuși. 
Bărbatul cu bâta împunse cu arma înainte direct în sternul lui Marc. 

Cu răsuflarea tăiată, căzu peste un palet. Bărbatul își roti bâta de 
baseball și lovi spre mijlocul feţei lui Marc. 

Marc încă avea mâna pe bara de schelă și o aduse la piept ca să pareze 
lovitura înainte să îl atingă. Impactul îi cutremură încheieturile Și îi reactivă 
memoria musculară. Adaptând una dintre mișcările de Krav Maga pe care i 
le arătase Pavic, Marc ridică și poziționă bara într-o lovitură care fractură 
tibuile agresorului. Acesta căzu, scăpând bâta. 

Marc lăsă bara să cadă pe Jos, ignorând presiunea pe care i-o pusese pe 
încheieturi Și îi dădu doi pumni cu sălbăticie omului fraţilor Kurjak, ca să 
rămână la podea. Un al treilea bărbat trase un foc. Marc auzi bâzâitul 
glonţului în timp ce îl rată la milimetru Și acționă instinctiv ascunzându-se. 
Îndrăzni să privească în spate și văzu o faţă mascată și strălucirea unei 
arme. Silueta Și un rânjet încrezut pe buze îl dădură de gol. „Horvat. 
Ticălosul!” 

Polițistul corupt nu îi dădu mult timp să reacționeze. A doua rafală se 
izbi de podea lângă picioarele lui Marc Și acesta fu nevoit să fugă spre 
capătul îndepărtat al încăperii, de unde Pavic și pușcașul erau într-un 
schimb de focuri. 


Marc îl văzu pe tânărul polițist transmițându-i următoarea sa mișcare Și 
ieși de după ascunzătoarea lui șubredă. Strigă spre el să îl avertizeze, dar 
Pavic deja pornise. 

Bărbatul cu arma îl aștepta și trase ultimele gloanţe din magazia armei 
USAS-12 într-o singură rafală asurzitoare. În aceeași clipă, Pavic apăsă 
trăgaciul pistolului său HS2.000. Glonţul lui Pavic străpunse gâtul 
bărbatului care se prăbuși la podea. 

Dar Pavic fusese atins. Polițistul se prăbuși la podea și Marc alergă spre 
el, cu inima bătându-i să îi sară din piept. 

Sângele șiroia din obrazul și umărul lui Pavic, din ceea ce mai rămăsese 
din urechea lui dreaptă. Din fericire, cartușul nu atinsese nicio arteră 
majoră, dar polițistul era agitat din cauza șocului, iar hemoragia putea să îl 
omoare destul de repede dacă ar fi rămas acolo. 

Pavic încercă să vorbească în timp ce Marc îl trăgea în spatele unei bănci 
de lucru joase. Îl ignoră, înșfăcând pistolul pe care Pavic îl scăpase când 
fusese împușcat ȘI trase la nimereală spre ceilalţi oameni ai fraților Kurjak. 
Trecuse mai puţin de un minut de când avusese loc primul schimb de focuri 
Şi deja parcă trecuse o eternitate. 

Horvat fugi să se adăpostească și aruncă cilindrul pistolului, lăsând 
cartușele folosite să îi cadă în palmă. Își încărcă arma în timp ce sârbul cu 
faţa trasă veni spre el șchiopătând de durere. 

— Voi sunteți buni după părerea lui Bojan?, întrebă el măsurându-l din 
cap până în picioare Și pufnind. Patetic. 

— La naiba, bătrâne, mormăi sârbul. Câte gloanţe ai ratat? 

Horvat se încordă, fiind pe punctul să îi tragă celuilalt bărbat una peste 
faţă cu pistolul. Își potoli pornirea violentă Și rânji. 

— Colegul tău e mort Și eu încep să mă satur. 

leşi înapoi pe coridor, căutând prin colţurile întunecoase. 

— Polițistul a fost împușcat, poate e pe moarte, spuse sârbul, 
strâmbându-se la fiecare pas pe care îl făcea. Ce faci?, întrebă el, arătând cu 
degetul spre încăperea din spatele lor. Acolo sunt. Trebuie să îi omorâm! 

— Așa am de gând. 

Horvat găsi ce căuta printre duzini de butoaie de vopsea rezistentă la 
intemperii Și trase un container în mijlocul coridorului. 

Containerul duhnea a solvenţi și Horvat îl răsturnă cu o lovitură, 
împroșcând podeaua cu un jet de diluanți de vopsea uleioși. Lichidul se 


întinse spre casa inertă a liftului Și se scurse pe scări. 

Horvat își scoase bricheta și o aprinse. 

— Mișcă-te, dacă nu vrei să arzi odată cu ei. 

Ochii sârbului se măriră Și rana de la picior deveni dintr-odată cea mai 
mică grijă a sa. Horvat îl urmă pe scări, oprindu-se doar să arunce bricheta 
în balta de lichid. 

. 

O scânteie de un galben aprins pătrunse de pe coridor spre ușile 
deschise, iar Marc își acoperi fața cu o mână în timp ce fumul înțepător 
umplea clădirea. Cutii de vopsea ieftină, plină de solvenți trosneau Și se 
spărgeau din cauza valului de căldură, iar focul cuprinse încăperea în câteva 
secunde. 

— Ce se întâmplă, întrebă Pavic scuipând o spumă roz. Nu pot... să văd. 

— Lasă asta, spuse Marc ajutându-l să se ridice. Poţi să mergi? 

— Trebuie, îi spuse Pavic, gâfâind de durere. 

În vocea lui era ca un zăngănit umed care îl făcu pe Marc să se teamă de 
gravitatea rănilor prietenului său. 

Focul ardea pe coridor, degajând un fum acru care trecea pe lângă ei Și 
ieșea pe balconul deschis. 

— Nu putem ieși pe acolo, spuse Marc, arătând spre casa scărilor. Se 
uită în jur. Gurile de acces din podea ar fi însemnat cădere liberă. Mai 
rămâneau schelele din jurul clădirii. 

— Nu o să mori așa, prietene. Trebuie să coborâm pe schele. Ești gata? 

Pavic Șuieră Și reuși să facă semn că da. 

— Nu e... ca în filmele alea americane unde tipul... spune „Lasă-mă 
aici, o să te încetinesc”. Nu o să mor aici! 

— Da, nici eu. Să mergem. 

Împreună, ieșiră afară pe balcon. Jos, o parte din traficul serii se oprise, 
așa că trecătorii puteau să vadă ce se întâmpla, dar nimeni nu alerga să îi 
salveze. Lui Marc 1 se păru că aude sirenele distante ale poliției, dar vântul 
sufla în direcția opusă. Pavic alunecă de pe umărul lui Marc și bâjbâi spre 
frânghiuile care atârnau din partea laterală a clădirii, înfășurându-le în jurul 
braţului nevătămat. 

Fiecare nouă rafală făcea flacăra tot mai mare să ardă zgomotos ȘI să 
pulseze, iar Marc nu se putu abţine să tragă o gură sănătoasă de aer poluat, 
plin de fum. Căldura și mirosul de foc îi scoaseră la iveală o amintire 


puternică pe care lucrase foarte mult să o uite și care acum, pe neașteptate, 
îl copleșea cu forţă. 

Fusese îmbibat în aceeași duhoare de cenușă pe un doc în Franţa, 
mirosul umplându-i gâtul Și nările. Amestecul de combustibil, de metal ars 
Și de carne prăjită îi pătrunsese în pori adânc. Luni de zile duhoarea aceea 
de ars îl urmărise peste tot și nu putu să își dea seama dacă era reală sau 
dacă mintea îi juca feste. Citise undeva că amintirile pe bază de miros sunt 
cele mai puternice, iar lui Marc Dane fumul îi amintea de noaptea aceea 
groaznică, în care echipa lui murise. O alungă scuturându-se violent din tot 
corpul. „Dispari”, mormăi el, gonind furios amintirea cu un mârâit. 

— Ce... încercă Pavic să întrebe ceva, când se auzi următoarea explozie. 

Marc o simți mai degrabă decât să o audă. Un alt jet de foc dăduse peste 
alt stoc de cutii de diluant care explodaseră cu putere. O nouă undă de șoc 
găsise zona cu cea mai puţină rezistenţă și explodase spre balcon, lovindu-i 
pe Marc și Pavic. 

Polițistul căzu peste marginea schelelor. Căderea îi fusese încetinită, dar 
totuși ateriză zgomotos pe o mașină parcată mai Jos, Șocul lăsându-l 
inconștient. 

Fără niciun scut împotriva focului, acesta îl cuprinse pe Marc. Materialul 
jachetei sale se aprinse instantaneu Și vârfurile părului îi arseră, smulgând 
un urlet de agonie de pe buzele lui. 

Își sfâșie jacheta, smulgând-o de pe el înainte ca flăcările să pătrundă 
prin ea și să îl ardă de viu. Ținându-și respirația, Marc făcu un salt spre 
sforile care atârnau și vru să le apuce. Gravitaţia învinse Și el se prăbuși 
prin fum, căzând ȘI iar căzând. 


Capitolul 5 


Fluxul rece și constant de oxigen care venea prin mască era dureros ȘI 
reconfortant în același timp. Marc inspiră puţin câte puțin, aplecat înainte 
pe marginea patului de spital, încercând să ignore durerea din plămâni. Își 
simţea pieptul de parcă ar fi fost găurit și reasamblat cu ace. Pierduse 
noțiunea timpului. Pentru o bună bucată de vreme, îi fusese greu să facă 
altceva decât să se concentreze pe respirație, dar treptat începu să își 
amintească ȘI să își limpezească gândurile. 

Veniseră mașini ale salvării după ei, mașini de pompieri Și paramedici 
împânzind strada, în timp ce clădirea fusese cuprinsă de flăcări. Marc 
reușise să îl ia pe Pavic de pe mașina pe care căzuse. Cineva îl dusese spre 
o ambulanţă Și apoi lucrurile deveniseră neclare o vreme. 

Încerca să își aducă aminte anumite lucruri — o față mascată, un rânjet. 
Franko Horvat fusese în clădire, Marc era sigur. Polițistul corupt încercase 
să îi omoare, indiferent care ar fi fost ordinele fraților Kurjak. Alte amintiri, 
vechi Și înțesate de durere, amenințau să reapară, dar le înăbuși fără milă. 

O asistentă cu un zâmbet slab dar matern veni Și luă cu blândeţe tubul de 
oxigen, dându-i lui Marc în schimb o sticlă de apă. O luă și spuse: 

— Bărbatul care a fost adus aici cu mine... începu el să vorbească, iar 
sunetul aspru al propriei voci îl uimi. Polițistul. Luka Pavic. Policija. Unde 
e?, continuă el. 

Zâmbetul de pe faţa asistentei dispăru Și aceasta făcu un semn peste 
umăr. 

— În operaţie, spuse ea. E viu. 

Ochii asistentei îi spuneau mai mult decât engleza ei stricată. Pavic nu 
era nici pe departe în afara pericolului. 

Marc se ridică la marginea patului, iar asistenta făcu un semn din mână 
să îl oprească, dar cineva se apropie și legitimaţia de la Europol din mâna 
bărbatului fu de ajuns să o facă să plece. 

Marteen de Wit era obosit Și nervos. 

— La ce te gândeai?, spuse el cu o voce joasă și mânioasă. Eram chiar 
acolo când Schrader ţi-a dat ordinele. Nu ţi-a spus nimic despre tactici de 


cowboy cu polițiștii locali! 

— Ți-am zis că aveau o întâlnire azi, reuși Marc să spună, chinuindu-se 
să scoată fiecare cuvânt. Nici nu ai vrut să asculți. Am avut o pistă spre 
frații Kurjak și am urmat-o din proprie inițiativă. 

— L-ai convins pe sergent Pavic să vină cu tine? Sau el te-a convins?, 
continuă de Wit înainte ca Marc să poată să îȘi tragă răsuflarea și să 
răspundă. Nu contează. Nu mai e relevant acum. Adevărul este că amândoi 
aţi acționat neautorizat noaptea asta și acesta e rezultatul! Declaraţii despre 
împușcături, un incendiu serios într-un complex rezidenţial. Și am aflat că 
în clădire e un cadavru care încă nu a fost identificat de poliție. 

— Unul dintre oamenii fraţilor Kurjak. Erau acolo să se asigure că nu 
ieșim în viaţă din clădire, explică Marc, care deja dăduse o declarație unuia 
dintre colegii lui Pavic. Totuși, li s-a întâmplat ce era mai rău. 

— Nu fi obraznic cu mine, Dane, spuse de Wit dând din cap. Este o 
încălcare de protocol foarte gravă. NSNS sunt în Split chemaţi de guvernul 
croat în parteneriat cu poliția locală. Avem un mandat foarte clar Și tu l-ai 
depășit! spuse el întorcându-se, încruntat. Suntem investigatori, nu agenți 
operaţionali, nu ofiţeri de poliție! Ai pus în pericol toată echipa noastră din 
ţara asta, ai înţeles? O să fie consecinţe negative asupra Europol și AIEA. 

— Cum rămâne cu faptul că am avut dreptate?, spuse Marc ridicând 
vocea Și tresărind de durere, cuvintele ieșindu-i ca un mârâit de tigru. Fraţii 
Kurjak negociau cu cineva. Am fotografii cu toţi cei prezenţi. 

— Fotografiile nu sunt de ajuns, spuse de Wit aruncând pe pat rucsacul 
lui Marc, cu camera digitală pe care o folosise pe acoperiș. Cred că îţi 
aparține, nu? A fost recuperată din mașina sergentului. Fotografiile făcute 
au fost deja predate directoratului Poliției Speciale Croate, spuse el, făcând 
apoi o pauză. Asta e tot ce ai? Dă-mi o dovadă concretă. Convinge-mă că 
nu a fost doar o nesăbuinţă din partea ta. 

— Au adus material nuclear acolo, spuse Marc cu tonul înăsprindu-i-se. 
Am văzut dovezile. 

Îi spuse lui de Wit despre citirile CellRAD și pentru o clipă crezu că 
avea să fie de ajuns ca să îl ia în serios. Dar când acesta ceru să vadă 
telefonul, Marc se posomori. 

— Nu îl mai am. L-am pierdut în incendiu împreună cu geaca. 

— Deci încă o dată nu ai nimic altceva decât dovezi circumstanțiale. 
Ceea ce spui tu că ai văzut putea fi orice. Nu pot să merg cu asta la 


Schrader, spuse el aplecându-se. Sârbii vând arme Și asta îi face infractori 
obișnuiți ȘI treaba e a poliției. Dar noi nu urmărim „infractori obişnuiţi”. 

— Te înșeli, insistă Marc, vocea cedându-i Și trebuind să ia o gură de 
apă. Sunt mai periculoși decât îți dai seama — au legături în interior. Frații 
Kurjak au pus mâna pe ceva letal, real de data asta și cred că Franko Horvat 
lucrează cu ei. A fost acolo noaptea asta. 

— Din nou o afirmaţie fără sens și fără dovezi concrete. Având în 
vedere ce Știu despre el, îmi închipui că Horvat are un alibi, spuse de Wit 
inexpresiv. 

— Mereu are un alibi, spuse Marc amintindu-și ceva ce îi spusese Pavic 
cu câteva săptămâni în urmă. Asta e pentru că îi are pe toţi la mână. Dar 
Horvat e implicat. Dacă punem presiune pe el... 

— Oprește-te, spuse de Wit ridicând o mână. Doar taci, Dane. Trebuie să 
tii cont de circumstanţe. Schrader o să ia o decizie după ce terminăm cu 
operațiunea curentă. Până atunci, ești suspendat până la soluţionarea 
dosarului. 

Marc încercă să răspundă, dar nu putu să scoată decât un hârâit sugrumat 
ȘI nervos. 

— O să aibă loc o anchetă. Un om a murit. Sergentul Pavic e rănit grav. 
Rişti să fii acuzat penal, continuă de Wit, încruntându-se Și făcând o pauză. 
Fotografiile... O să pun pe cineva să se uite la ele. Dar în momentul de față, 
echipa noastră se ocupă de suprimarea reţelei de trafic de deșeuri toxice. 

— Și cum a mers treaba de la docuri?, întrebă Marc. 

— Mărunțișuri, spuse de Wit după o pauză, ezitând să admită că 
operațiunea nu fusese un succes. Plecă, oprindu-se în dreptul ușii. Un sfat, 
Dane. Nu ai mulţi prieteni aici. Îţi sugerez să fii atent la ce o să faci în 
continuare. 

. 

— Ne-ai incendiat clădirea, mârâi Bojan la telefon. Și acum ai tupeul să 
îmi ceri să te plătesc? 

Se plimba de colo-colo pe covorul său mare, turcesc, din mijlocul 
biroului, în timp ce fratele lui îl privea de pe margine. Încăperea era supra- 
încărcată cu mobilier greu și închis la culoare de lemn și cu vitralii pe 
pereți. Prin podea, zgomotul constant al muzicii Și al aparatelor de joc se 
auzeau pe fundalul conversaţiei tensionate. 

— Ai spus să distrug dovezile. Asta am făcut. Și nu te preface că nu ai 


asigurare, pufni Horvat la capătul celălalt al liniei. Probabil ţi-am adus Și 
profit. 

— Numai că nu ai distrus nicio dovadă. Polțiștii care Și-au băgat nasul 
trăiesc. 

Bojan încercă să își controleze furia Și se îndreptă spre mai multe 
monitoare arătând diferite unghiuri ale cazinoului de dedesubt. 

— Poliția nu are nimic despre tine. Aș fi Știut dacă ar fi avut. 

Bojan ignoră răspunsul. 

— Și omul pe care l-am pierdut? Cine îi despăgubește familia? 

— Data viitoare, angajează oameni mai buni. 

Neven se strâmbă și făcu un gest de tăiere a gâtului, apoi se întoarse să 
ia o sticlă de Jack Daniel's și un pahar curat. 

Mâna lui Bojan se încleștă așa tare pe receptor că făcu plasticul să 
trosnească. 

— Îmi pui răbdarea la încercare. 

— Nu trebuie să îți placă de mine, Kurjak. Trebuie doar să accepti că îţi 
sunt util. Sfatul meu e același ca înainte. Stai ascuns, spuse Horvat, râzând. 

— Suntem la Queen's High, îi spuse Bojan. Nimeni nu intră aici fără să 
Știm. 

— Bună alegere. Acum să îţi spun unde sunt eu, spuse Horvat. Sunt în 
cămăruţele mizere unde trăiește un analist băgăcios de la Europol. Am 
verificat pentru tine dacă are ceva care l-ar putea duce la... afacerile tale. 

— ȘI?, întrebă Bojan, potolit. 

Îi aruncă o privire lui Neven. Ambii așteptau un răspuns. 

— Nimic. O să merg mai târziu la secție. Să văd care e treaba. Să mă 
asigur că totul e bine, spuse el, făcând o pauză. Doar dacă nu vrei să nu mai 
acord asistenţă organizației tale. 

Neven mimă cu buzele o înjurătură foarte neplăcută unde era vorba 
despre Horvat și o fermă de animale și se plimbă prin încăpere, 
îndreptându-se spre valiza mare de metal de pe o masă îndepărtată. Merse 
în jurul ei cu grijă, sorbind din băutură. 

— Continuă, spuse Bojan în sfârșit. Doar să nu mai dai foc la nimic 
altceva ce ne aparține. 

— O să încerc. Nu pot să ajung la spital acum. Dar nu vă faceți griji. O 
să am grijă de câini pentru voi, spuse el, și închise, iar furia lui Bojan atinse 
limite maxime. 


Izbi telefonul de perete iar acesta se făcu ţăndări. 

— Idiotul! izbucni Bojan. Hai să plătim pe cineva să îl împuște în cap. 
Întregul oraș ar sărbători dacă ar muri! 

— Ne-am putea permite, spuse Neven încet, nedezlipindu-și ochii de pe 
valiza de metal. Ne-am putea permite să facem multe, dacă dăm lovitura 
aici. 

Luă sticla Și își turnă o cantitate generoasă de whisky, dând-o peste cap 
ca să își ascundă tremurul nervos al degetelor. 

— Am făcut o înțelegere cu diavolul, frăţioare, spuse el. Cum facem 
asta? Nu văd nicio modalitate să o vindem care să nu presupună risc. Cel 
mai mare risc. 

— Așa gândește bărbatul care m-a ajutat să îi înșel pe cei din Aum 
Shinrikyo să creadă că iau tije de uraniu?, spuse Neven, râzând. Tot ce 
facem e riscant, frate. De asta răsplata e așa mare! zise el deschizându-și 
braţele și arătând în jurul lui. Uită-te la locul ăsta. După tot ce am făcut, e 
tot o văgăună într-un oraș care ne urăște. Nu crezi că merităm mai mult?, 
întrebă el, împungându-și cu degetul fratele în piept și umplându-și 
paharul. Nu vrei să fii mai bogat decât ai fi crezut vreodată? Nu vrei să te 
retragi? 

— Ba da, aprobă el. Dar să mă retrag viu, zise el, arătând cu degetul spre 
valiza de oţel. Să vindem minciuni Și arme e un lucru. Marilor Ștabi nu le 
pasă dacă vindem arme unor oameni care oricum urmează să se omoare 
între ei. Dar asta? Dacă o vindem o să atragem ceva atenție. 

— Deci să o vindem repede, răspunse Neven. Crede-mă, nici eu nu o 
mai vreau prin preajmă, la fel ca Și tine, spuse el, apucându-și șliţul, cu un 
rânjet abia schiţat. Vreau să am copii în viitor! 

— Și cui să o vindem, geniule?, întrebă Bojan cu o expresie acră. 
Familiei din Canada?, zise el și își răspunse singur la întrebare. Nu. O să-și 
bage coada și nu o să vedem niciun ban. 

— Hai să vorbim atunci cu ucrainenii sau cu georgienii, insistă Neven. 
Să îi luăm ca brokeri pentru un comision bun. Pot să o vândă coreenilor de 
nord, chinezilor, înapoi armatei ruse din partea noastră! 

— O să râdă de noi, spuse Bojan cu maxilarul încleștându-i-se. Apoi o 
să vină în toiul nopţii să ne omoare Și să o ia pe gratis, spuse el, dând din 
cap. Gândește, ticălos slab! Unde putem să o plasăm fără să se spargă toate 
în capul nostru? 


Neven se încruntă, în timp ce cineva bătu de două ori la ușă. Bojan 
deschise Și îl invită înăuntru pe Big Mislav. Bărbatul masiv era unul dintre 
gardienii camerei cu valută și avea o privire iscoditoare. 

— Şefu”, începu el. Tocmai am primit un mesaj, pe ascuns. De la un 
client. 

„Ascunsul” era o prescurtare pentru o rețea de anunțuri online, cu 
securitate redusă, pe care frații Kurjak Și asociaţii lor răufăcători o foloseau 
pentru comunicații codate. Ascunzându-se la vedere, puteau să posteze 
mesaje aparent inofensive care erau de fapt solicitări de întâlniri Și lucruri 
de genul. Fraţii Kurjak o foloseau mai ales în afacerea lor de spălare de 
bani. 

Un fior rece urcă brusc pe Şira spinării lui Bojan, ca un presentiment a 
ceva groaznic. 

— Ce client?, îi auzi pe Neven întrebând, chiar în momentul în care în 
minte 1 se ivi fix cel mai groaznic răspuns pe care îl putea auzi. 

— Piratul. 

Bojan se făcu alb ca varul și se așeză cu greu pe marginea biroului. 
„Cum era posibil? De unde aflase?” 

— Ce vrea?, întrebă Neven umezindu-și buzele. 

— Vine, vrea o întâlnire. Nu a zis de ce. 

— leşi afară imediat, spuse Bojan regăsindu-și vocea și țipând la 
Mislav, care ezită, neștiind ce greșise. Am spus să ieși afară! repetă el, 
ridicând pumnul Și bărbatul, înțelegând mesajul, ieși. 

— Somalezul... spuse Neven, de parcă nu îi venea să creadă. Vine aici? 

— Acel... acel bastard cu cicatrice pe faţă citește gândurile?, spuse 
Bojan, dând din cap. Nu poate să știe că am dat banii lui pe bombă, nu 
poate să știe încă! spuse el îngrețoșat. 

— Nu știe, insistă Neven. E doar... trebuie să fie... o coincidență, spuse 
el scoțând un oftat Șovăitor. Nu ai de ce să îți faci griji. A mai venit Și 
înainte să facă depuneri personal. Ştii asta. Îi place să ne privească în ochi 
din când în când, să ne aducă aminte pentru cine lucrăm. Da, spuse Neven 
parcă pentru el însuși ȘI îȘi Șterse o picătură de sudoare. 

— Da. Așa e. Putem să îi facem față, spuse Bojan imitându-i inconștient 
gestul. 

Își mai turnă încă un pahar și îi folosi tăria pentru a-și stinge acel 
moment de frică secretă, Ștergându-i slăbiciunea de parcă nici nu ar fi 


existat. 
— O să acceptăm. Și o să facem ca de obicei. 
— Îl păcălim... sau îl împușcăm, spuse Neven, revenindu-i rânjetul. 
. 

Un medic rezident tulburat îi dădu lui Marc o sticlă de analgezice și îi 
spuse că poate să plece. Luând bagajul pe care îl lăsase de Wit, Marc urcă la 
etajul unde Luka Pavic era în recuperare post-operatorie. 

Stătu câteva ore pe un scaun de lângă salonul politistului rănit, alternând 
între ațipeli reconfortante și examinări fără sfârșit ale fotografiilor din 
aparat. 

— Dane? 

Se uită în sus Și îl văzu pe Jurgen Goss. 

— Nu arăţi bine, spuse analistul, emoționat Și nervos. 

— Mulţumesc, răspunse sarcastic Marc. Deci ai primit mesajul meu? 

Îl sunase pe Goss cu prima ocazie pe care o avusese Și îi lăsase un mesaj 
în care îi ceruse ajutorul, așteptându-se că poate să fie în zadar. Se însufleți 
când văzu că se înșelase. 

Goss îi dădu o pungă de plastic cu haine curate și cu alte lucruri utile în 
caz de urgenţă. Dar imediat ce o deschise, își dădu seama că se întâmplase 
ceva. 

— Le-ai sortat? 

— Nu, spuse Goss sumbru, altcineva le-a sortat. M-am dus la tine acasă 
Şi ușa era spartă. Totul era răscolit. Ai fost jefuit. 

„Nu am fost”, se gândi el. 

— Ce coincidenţă, fix noaptea trecută? Cred că dacă măsori urmele, se 
potrivesc cu ale lui Horvat... spuse el, oftând și făcând un scurt inventar al 
pungii. Mulţumesc. Știu că nu erai obligat. 

Goss se uită în Jur, împreunându-și mâinile. 

— Bine, uite, eu trebuie să plec. Schrader a chemat pe toată lumea 
devreme să facă investigații în urma raidului soldat cu arestarea 
traficanților. E foarte supărată că operaţiunea de la doc nu a dat roade. 

Marc rezistă impulsului de a spune ceva tăios. Austriacul se îndepărtă, 
dar Marc îl prinse de mână. 

— Am nevoie să mai faci ceva pentru mine, spuse el, scriind o adresă 
URL și o parolă de nouă caractere pe o bucată de hârtie, apoi o puse în 
mâna lui Goss. Aici este serverul unde am trimis niște poze pe care le-am 


făcut noaptea trecută, cu frații Kurjak și ultimul lor client. 

— Dane... zise Goss. 

— Vreau să caut figura asta prin aplicația de recunoaștere facială, dar de 
Wit m-a concediat, așa că am nevoie să extragi o imagine a tipului, să o 
bagi în sistem Și să vezi ce apare, spuse el ridicând aparatul, mărind o 
fotografie cu bărbatul german de la întâlnire. Vino cu un nume. Și nu mai 
vorbi cu nimeni despre asta. 

— Nu știu dacă... 

Marc îi aruncă o privire severă care îl făcu să tacă. 

— Nu glumesc, Jurgen. E ceva pe bune și el e implicat. Nu o să stau cu 
mâinile în sân până când vreun tehnician din Haga își face timp să se uite la 
fotografii. Atunci e prea târziu! 

— Schrader știe că te-am ajutat cu localizarea telefonului! se scăpă Goss 
Și clipi. Nu a zis chiar așa dar... știe. M-a avertizat să nu îţi calc pe urme. 

— Oh. 

Marc simţi un fior de vinovăție. Luka Pavic lucrase cu Marc știind 
foarte bine care era riscul, dar Goss... Adevărul era că Marc se folosise de 
prietenia cu el ca să obţină ce voia. 

— Așa e. Îmi pare rău. Dar nu ţi-aș cere asta dacă nu ar fi ceva 
important, Jurgen. 

— Bine. Sigur. O să văd ce găsesc, spuse Goss cu un nod în gât, 
privindu-și pantofii Și plecând grăbit, ca și când ar fi vrut să scape înainte 
ca Marc să îl preseze să facă și mai mult. 

Sumbru, Marc își deschise rucsacul scorojit de vreme, îndesând în el 
camera Și celelalte echipamente din pungă. Dacă Horvat sau vreun om de-ai 
fraților Kurjak se decisese să îi răscolească locuința, nu găsise nimic de 
valoare. Tot ce avea nevoie Marc în caz de urgență era într-un 
compartiment ascuns făcut la comandă în spatele rucsacului lui elvețian, 
ascuns după straturi de materiale ușoare de bruiere a frecvenţei, ca să 
păcălească detectoarele de metale și  scanerele de securitate 
electromagnetice. Erau niște bani Și două pașapoarte, cadouri de despărțire 
de la vechiul său prieten John Farrier de la MI6. Destul cât să plece din oraș 
dacă avea nevoie. Dar numai la cuvintele „dus” și „fugit” nu se gândea în 
acel moment. 

Marc se strecură într-o toaletă de pe hol și se spălă cum putu. 
Schimbându-se în hainele curate, puse cu grijă o bluză groasă peste 


bandaje. 

Tocmai îşi închidea rucsacul când un bărbat se apropie de o chiuvetă de 
lângă el să se spele pe mâini. Aruncând o privire, Marc văzu o faţă 
familiară în oglinda de lângă el. 

Un tip cu câţiva ani mai tânăr ca el, cu o expresie distrasă Și o structură 
slabă, cu blugi negri și o geacă de piele maro închis, peste un hanorac larg. 
Geaca era largă, cum le plăcea multor „bratva”, numai bună să ascunzi un 
toc de pistol. 

Marc privi în altă parte în timp ce bărbatul ieși din încăpere, amintindu- 
Și după un moment unde îl văzuse. „Am fotografia cu el. A fost în clădire”. 

Răsfoind fotografiile de multe ori, Marc memorase figurile, căutând 
orice detaliu care ar fi putut să fie folositor. Și una dintre ele era acolo. 

Dar nu îl recunoscuse pe Dane. Ceea ce nu putea să însemne decât un 
singur lucru. 

° 

Luka Pavic era tras la față și palid pe cearceafurile apretate ale patului 
de spital din colțul salonului. În braţul sănătos avea o branulă. Faţa lui era 
pe jumătate acoperită de bandaje. Echipa de la traumatologie făcuse tot ce 
putuse să scoată toate alicele din carnea lui și să coasă rănile. Leziunile 
ajunseseră la os Și la mușchi, unele fragmente chiar atingându-i plămânii — 
dar Pavic era puternic și în formă Și dacă trecuse de primele zile, avea să 
supraviețuiască. Pulsul slab de pe un monitor ticăia constant. 

Bărbatul în geaca de piele stătea la picioarele patului lui Pavic, 
studiindu-l în tăcere. Pe coridor erau puțini oameni care să observe intrusul 
Şi se strecurase cu ușurință în salon, fără să pară suspect. Întrebarea era 
dacă avea să reușească să facă lucrul pentru care venise fără să fie 
descoperit. Era poliţie în clădire; îi văzuse când intrase și fusese atent să 
evite să fie văzut. Dacă l-ar fi prins, dacă ar fi fost arestat... S-ar fi terminat 
totul. 

Înaintă și privi în jur. Găsi un dulap cu hainele și lucrurile lui Pavic, 
sigilate într-o pungă de plastic. 

Se întinse după ea, când auzi ușa din spatele lui închizându-se. 

. 

— Pleacă de lângă el. 

Marc își lăsă rucsacul să cadă la podea și vorbi cu o voce joasă ȘI clară. 
Întinse mâinile, poziţionându-și picioarele astfel încât să poată să se miște 


repede să îl oprească dacă ar fi încercat ceva. În afară de fereastra de la 
etajul trei din spatele lui, nu mai era nicio ieșire din salon. 

Bărbatul cu geaca de piele se uită la Pavic, care stătea acolo inconștient, 
respirând superficial prin masca de oxigen care îi acoperea gura Și nasul. 
Bărbatul cu punga de haine arse în mână nu se clinti. Marc îl văzu 
cântărindu-și opțiunile Și Știa că înțelegea ce zice. 

— Nu o să îţi mai spun o dată. 

Atunci, făcându-i un semn, bărbatul ocoli patul, încă ţinând plasa, 
ridicând încet o mână în semn de pace. 

„Trebuie să fie un buton de alarmă aici”, își spuse Marc Și întrerupse 
pentru o secundă contactul vizual, căutând-o. 

Bărbatul cu jacheta de piele profită de ocazie și aruncă brusc hainele 
spre pieptul lui Marc. 

Marc ridică instinctiv mâinile să se apere Și în același moment celălalt 
bărbat scoase o armă. 

Prima mișcare îl luase pe nepregătite, dar după aceea se sincroniza cu 
intrusul, iar când văzu pistolul se repezi spre el. Prinse, cu brațele 
încrucișate antebraţul celuilalt bărbat. Intrusul icni de durere și scăpă 
pistolul. Marc îl trimise mai departe sub pat, unde niciunul dintre ei nu 
putea ajunge, apoi împinse intrusul cu umerii departe de patul lui Pavic. 

Pivotară, schimbând lovituri scurte și trăgând unul de altul. Marc se 
străduia să îl mențină pe celălalt bărbat aproape și lipsit de echilibru, în 
timp ce intrusul încerca cu disperare să se desprindă și să se îndepărteze. 
Cum nu reuși acest lucru, bărbatul cu geaca de piele încercă altă tactică, 
lovindu-l pe Marc peste picioare. 

La prima lovitură Marc își înăbuși un icnet de durere. Urmară imediat o 
a doua Și a treia lovitură în același loc și Marc simţi genunchiul îndoindu-i- 
se brusc. Intrusul încerca să îl pună la pământ. 

Marc cedă și se împletici, dându-se înapoi, înainte să își piardă 
echilibrul și, timp de o fracțiune de secundă, privirea bărbatului se mută de 
la el spre punga cu haine de pe podea. De data aceea, Marc profită de 
momentul de neatenție al intrusului Și lovi în lateral, atingând o vază de 
ceramică cu flori decorative de pe un dulap din apropiere. Marc aruncă vaza 
Și bărbatul cu geacă ripostă din reflex, lovind-o cu mâna. Vaza ieftină se 
sparse la contact, dar Marc deja se pregătea de lovitura următoare. 

Apucând bine o pătură de pe marginea patului, Marc o trase după el și o 


aruncă spre intrus, forțându-l să dea înapoi. 

Bărbatul înjură. Marc îl lovi pe intrus care se prăbuși pe un fotoliu 
învechit de lângă pat. Adversarul său se eliberă din strânsoarea păturii Și 1 
se văzu faţa, cu ochii măriți Și obrajii de un stacojiu aprins. Își apucă 
adversarul de gât. 

— Ce faceţi? 

Vocea încordată din pat îi făcu pe ambii să încremenească. Pavic încercă 
să ridice capul, scoţându-și masca de oxigen de la gură. 

— Opnți-vă. 

Efortul de a vorbi era prea mare pentru el. 

— Vanja, îi spuse el intrusului. Nu ar trebui... să fii aici. 

— Tu ești Vanja?, întrebă Marc, dându-i drumul. Informatorul? 

Celălalt bărbat reuși să facă semn că da. 

— Marc, spuse Pavic cu o voce groasă, cu ochii dându-i-se peste cap în 
timp ce îȘi pierdea cunoștința. Nu mai da în vărul meu. 

. 

Stăteau faţă în față, Vanja în fotoliul vechi și Marc pe un taburet pe care 
îl găsise într-un colţ al salonului. Între ei, pe o masă cu roți, erau două 
pahare de plastic cu cafea proastă. Curăţaseră împreună, în liniște, cioburile 
de la vaza spartă și Marc recuperase pistolul semiautomat ceh CZ 75 de sub 
pat. Neîncărcat, stătea departe, pe dulap, pe sacul cu haine. 

— Vărul tău, spuse Marc, cugetând asupra noii informaţii. Hm. Asta 
explică multe. „Ne știm de când eram mici. E rebel, dar am încredere în el”. 

— Mă temeam că ești aici să îl omorî pe Luka, spuse Vanja. 

— La fel și eu, zise Marc. 

Vanja nu înţelese, așa că Marc continuă. 

— Lucrezi pentru frații Kurjak. Te-am văzut în clădirea Dolphin aseară. 

Vanja făcu semn că da. 

— De obicei nu mă iau și pe mine. Dar Neven voia mai mulţi oameni 
acolo... spuse el, făcând o pauză. 

Marc își mai aduse aminte de ceva. Pavic reacţionase la ceva când erau 
pe acoperiș, vizavi de clădire. Își văzuse vărul printre oamenii fraţilor 
Kurjak Și nu spusese nimic. 

— Ştii că sunt niște nenorociti, nu?, îl întrebă Marc. 

— Nu mă judeca, îi răspunse Vanja, menținându-și tonul jos. Nu ești de 
aici. Nu ştii cum e pentru noi. Aici profiţi de orice șansă să faci bani. 


— Mda, spuse Marc. 

În cartierul din sudul Londrei, unde crescuse el, câţiva dintre amicii lui 
fuseseră atrași în bande și în cercurile de crimă organizată. Marc se 
desprinsese de toate aceste lucruri alăturându-se Royal Navy și se întrebă 
dacă aceleași alegeri le fuseseră oferite Și lui Pavic și vărului său — calea 
cea bună sau cea rea. 

— Familia lui Luka s-a purtat mereu bine cu mine, spuse Vanja, fără 
niciun interes. Îi sunt dator, spuse el. 

— Deci, de ce ești aici? 

— Am auzit că a fost rănit, spuse Vanja, evitându-i privirea. Am vrut să 
mă asigur că e încă... că e bine, zise el, dând din cap. Dacă frații Kurjak 
află că am vorbit cu Luka, suntem morţi amândoi. 

— Îţi era frică să nu afle cineva din poliţie că îi ofereai informaţii lui 
Luka, dacă s-ar fi întâmplat ceva cu el? 

— Polițiștii au oameni corupți printre ei, răspunse Vanja. 

— Da, spuse Marc. Îl Știu pe Franko Horvat. 

Celălalt bărbat arăta de parcă ar fi vrut să scuipe. 

— Le face treaba murdară Și nimeni nu se poate atinge de el, spuse el, 
aplecându-se. Trebuie să mă asigur că Horvat nu își dă seama în ceea ce mă 
privește, înţelegi? 

Dintr-odată, Marc își dădu seama de ce se strecurase Vanja în salonul lui 
Pavic Și de ce era așa interesat de lucrurile lui personale. Luă sacul cu haine 
Şi se îndepărtă, căutând înăuntru. „Pantofi, portofel, chei, telefon... Două 
telefoane”. 

Scoase telefonul ieftin pe care Pavic i-l arătase în vestiar la sală. 

— Asta cauţi? 

— Dă-mi-l, spuse Vanja. 

— Toate mesajele pe care i le-ai trimis sunt în memoria telefonului, nu? 
Dacă fraţii Kurjak l-ar avea, Și-ar da seama cine 1-a turnat. 

— Te rog, dă-mi-l, spuse Vanja, posomorât. Îmi pare rău de ce vi s-a 
întâmplat ţie și lui Luka, dar acum trebuie să mă gândesc la mine. Dă-mi 
telefonul! 

Furia îi înfierbântă sângele lui Marc. 

— De ce, ca să pleci și să te prefaci că nu s-a întâmplat nimic? 

Dar chiar în timp ce vorbea, putea să vadă lucrurile din punctul de 
vedere al lui Vanja. Dosarele de la Europol despre frații Kurjak aveau o 


mulțime de informații înspărmântătoare care dovedeau reputaţia lor de a 
găsi pedepse creative pentru trădători. 

Instinctul îi spunea lui Marc că Vanja era sincer Și, liniştit de încrederea 
lui Pavic în el, îl crezu. Pavic era impulsiv, dar nu era prost Și dacă 
polițistul avea încredere în Vanja, Marc își spuse că poate avea încredere Și 
el. Dar în acel caz, nu era reciproc. Marc nu avea cu el o relație familială de 
peste douăzeci de ani, care să îi asigure încrederea lui Vanja. 

Tot ce avea era un avantaj pe care îl ținea fix în mână. 

— ÎI vrei?, se auzi Marc întrebând. Ia-l... 

— Dacă te ajut?, întrebă Vanja cu tristeţe. 

Marc ezită. În timpul pregătirii de bază de la British Intelligence, el ȘI 
colegii săi fuseseră informaţi despre dificultățile de a primi informații 
confidenţiale de la o sursă — un „activ”, așa cum li se spunea. Și, înțelegând 
că manipularea Și constrângerea erau o parte din acel proces, vital pentru 
adunarea de informaţii, nu se simţea confortabil cu asta. Să găsească părțile 
psihice slabe ale cuiva, să descopere punctele cele mai sensibile și să 
strângă era ceva care nu îi venea ușor. Cel putin, nu înainte. Marc își aduse 
aminte de conversaţia anterioară cu Goss ȘI se încruntă. 

În schimb, îl abordă direct. 

— Ai fost acolo când fraţii Kurjak au avut întâlnirea. Știi cu cine s-au 
întâlnit? 

— Cu un rus, spuse Vanja, dând iar din cap. Dar ne-au ţinut la distanță. 
Nu am auzit nimic. Fraţilor Kurjak nu le place să audă cineva ce discută la 
întâlniri. 

— Valiza, spuse Marc, insistând. Înăuntru e material radioactiv. Și nu 
doar niște vopsea fosforescentă. Arme. Înţelegi cât de serios e, nu? 

Celălalt bărbat se albi la față și Marc își dădu seama că abia acum afla. 

— O moj Bože®.... 

— Ascultă, dacă îmi spui unde au dus frații Kurjak valiza, telefonul e al 
tău. Ne-am înteles? 

Vanja se aplecă înainte pe scaun, respirând greu. 

— Nu... Nu pot. Nu știu. Frații sunt obsedațłi de siguranţa lor. Sunt 
mereu în mișcare. 

— Şi cum îţi primeşti ordinele?, îl întrebă Marc, punând telefonul în 
buzunar. 

— Sunt contactat. Oamenii primesc mesaje și îmi spun. Neven are 


telefoane pentru așa ceva, cu soft-uri care fac cuvintele „slucajan”... spuse 
el, arătând în aer. Aleatorii. 

— Mesaje codate. 

— Nu pot să mă întorc împotriva lor... spuse Vanja dând din cap, 
ridicându-se Și mergând lângă vărul său. Nu am vrut să fie rănit Luka. Dar e 
impulsiv. Mereu a fost. 

— Dacă vrei imunitate, pot să vorbesc cu Europol. Dacă ne ajuţi să îi 
prindem pe frații Kurjak, pot să o obțin, promise Marc chiar dacă nu avea 
nicio garanţie că ar fi reușit. Vanja era singura pistă pe care o avea în acel 
moment Și nu își putea permite să îl lase să îi scape. Spune-mi ce ẹtii. 

— Se întâmplă ceva, admise Vanja, după o tăcere lungă. l-am auzit pe 
vreo doi dintre ceilalţi oameni vorbind despre o întâlnire. Nu cu rușii. Cu 
alt străin. Azi. Asta e tot ce știu. 

— Altă afacere mare? Unde?, întrebă Marc. Gândește-te, omule. Sunt o 
duzină de locuri în Split și în afara orașului unde frații Kurjak au văgăuni. 
Trebuie doar să știu care dintre ele. 

— Ți-am spus, nu Știu! izbucni Vanja, cu vocea ridicată. 

Pe patul de spital, Pavic se sucea și mormăia. 

— Eu nu văd mesajele, spuse el. Eu sunt doar un executant. Nu sunt 
destul de important. 

— Poate, spuse Marc în timp ce în minte îi încolți o idee. Dar știu un tip 
care crede că este. 


Capitolul 6 


Avionul din Zagreb ateriză pe aeroportul din Split chiar după răsărit. 
Ramaas părea că dormise tot zborul. 

Nu îi plăcea să zboare. Asta îl făcea încordat și nervos. Ramaas nu voia 
să cedeze controlul asupra vieţii sale nimănui. Să își pună viaţa în mâinile 
unui pilot obișnuit era ceva ieșit din comun pentru el. Totuși, avea o mică 
alinare Știind că dacă avea să moară din cauza vreunei greșeli făcute de 
pilot, toată familia bărbatului avea să fie ucisă ca răzbunare. „Poate că e mai 
bine să nu Ştie asta, ca să se concentreze”, își spuse el. 

Zborul era ultima etapă a unei succesiuni fără sfârșit de cabine de 
pasageri și de zone de așteptare din Mogadishu în Istanbul și apoi în 
Croația. Ramaas îȘi închipuia că oamenii din Somalia care se temeau de el 
ştiau deja că plecase din ţară. Aveau spioni la aeroport, la docuri și la 
fiecare graniţă. Dar nu știau și de ce și asta îi îngrijora. 

Zâmbi ușor în timp ce avionul se opri lângă poartă și pasagerii începură 
să coboare. După uciderea lui Welldone Amadayo, atât dușmanii cât Și 
aliaţii piratului războinic erau prinși în lanţurile indeciziei, ferindu-se să 
facă vreo mișcare de frică să nu fie greșită. În acel moment, Ramaas avea 
să facă pasul următor. 

Cei de la imigrări îl lăsară să treacă fără niciun cuvânt. Avea bagaj putin. 
Pașaportul kenyan pe care îl folosea fusese făcut la o imprimerie foarte 
scumpă, din Hong Kong, care îi fusese recomandată. Ramaas traversă cu 
pași mari podeaua cu gresie cu model alb cu negru a terminalului 
aeroportului. 

Aeroportul era relativ mic Și nu avea încăperi de rugăciune pentru mai 
multe religii, lucru care îl irită. Trecuse mult prea mult de când vorbise cu 
Dumnezeu. Nu era ceva ce putea face la vedere, printre străini. 

Găsind un colţ retras, își deschise telefonul și văzu două mesaje 
așteptându-l. Un iPhone obișnuit pe care îl luase în timpul unui jaf, într-o 
carcasă care se mula pe forma lui, care îi dubla grosimea și care îl 
transforma într-un dispozitiv capabil să se conecteze la sateliți. Ramaas își 
introduse codul de utilizator ca să activeze software-ul de criptare al 
telefonului și după o clipă auzi vocea lui Zayd de la celălalt capăt al liniei, 


după ce se stabili conexiunea la internet. 

— Sefu’, sunt aici. Ramaas zâmbi. Întâlnirea e stabilită. Ce vrei să fac? 

Aici însemna vestul Italiei. Întâlnire însemna o întrevedere faţă în faţă cu 
gaal-ul, Brett. Ce avea să se întâmple acolo, ce ordine avea să dea piratul 
războinic lui Zayd, depindea foarte mult de conversaţia pe care Ramaas 
urma să o aibă cu sârbii. 

— Să fii gata, frate, spuse el, în cele din urmă. În zilele următoare o să 
ne eliberăm de ultimele lanţuri. 

Ramaas închise Și se încruntă citind al doilea mesaj. Un mesaj de la 
Guhaad aducea vești neplăcute. 

Unul dintre oamenii lui Ramaas era un tânăr educat numit Jonas, care 
trăise ani întregi în America dar se întorsese în Somalia ca să scape de 
poliție. Era urmărit pentru infracţiuni cibernetice, dar era un frate de clan și 
Ramaas găsise întrebuinţări utile pentru el și aptitudinile lui. 

Ramaas îl asemuia pe Jonas cu un păianjen din centrul pânzei, așteptând 
cu răbdare și simțind vibrații din toată lumea. El le alcătuise reţeaua de 
comunicații digitale Și activitățile lui erau vaste, de la monitorizarea mărfii 
navelor în trecere, ca să fie atacate de oamenii lui Ramaas, până la 
urmărirea conturilor prost securizate ale spălătonilor de bani sârbi. 

Expresia piratului războinic încremeni în timp ce citea cuvintele ciudate 
ale lui Guhaad. Sârbii mutaseră o sumă mare de bani în ultimele douăzeci Și 
patru de ore și nu se știa unde ajunseseră. Ramaas mai citi mesajul o dată 
ca să se asigure că nu scăpase nimic, apoi Șterse memoria telefonului Și 
ieşi. Avea nevoie de aer. 

Nu se așteptase niciodată ca drumul lui să fie unul simplu. Dar banii... 
Dacă era o problemă aici, putea pune totul în pericol. Venise să ia ce îi 
datorau sârbii, dar dacă ei nu mai respectau înţelegerea lor, rezultatele ar fi 
fost de neacceptat. 

Acţiunile îndrăzneţe erau măsurate în gloanţe, sânge Și dolari. Ramaas 
avea la dispoziţie mult din primele două, dar de ultima trebuia încă să se 
ocupe. 

Se opri, singur lângă un pâlc de copaci Și își înclină capul cu respect. 
„Un semn”, concluzionă el. „Se spune că lumea e mereu în echilibru pe 
coarnele taurului, așa că o să îmi dau seama dacă balanţa e în favoarea mea. 
O să cer un semn ȘI dacă îl primesc o să Știu că am dreptate”. 

Pe asfaltul din apropiere se auzi zgomot de roți Și auzi ușa unei mașini 


trântindu-se. Ramaas își ridică privirea. Trei bărbaţi, îmbrăcaţi cu bluze de 
trening care lăsau să se vadă armele pe care le aveau dedesubt, stăteau în 
faţa unui Mercedes. 

— Eu sunt Mislav, spuse unul dintre ei, într-o engleză cu un accent 
puternic. Ești domnul Ramaas? 

— Doar Ramaas, îl corectă el. 

— A venit mașina, îi spuse Mislav. 

— Eşti singur?, întrebă unul dintre bărbaţi, uitându-se în jur să vadă 
dacă nu venise însoţit. 

Cuvintele lui erau pline de prejudecăți, iar lui Ramaas acest lucru 1 se 
păru inacceptabil. Se îndreptă spre Mercedes, făcând o pauză lângă bărbatul 
care pusese întrebarea. 

— Nu am avut niciodată nevoie să se ocupe altcineva de afacerea mea, 
spuse Ramaas dându-și jos ochelarii de soare ca să se uite bine la el. Du-mă 
la frații Kurjak. 

— Bojan ti-a rezervat o cameră de hotel frumoasă, zice Mislav. Mergem 
mai întâi acolo. 

— Nici vorbă, îl corectă Ramaas din nou, așezându-se pe bancheta din 
spate a mașinii de oraș. 

. 

Marc căscă și scoase laptopul din geanta de pe scaunul de lângă el, 
lăsându-se un pic mai jos de nivelul ferestrelor. Din Fiat-ul Punto al lui 
Vanja puteau vedea ambii secția de poliție de pe partea cealaltă a străzii, dar 
Marc Ştia că nu aveau prea mult timp la dispoziţie. Mai devreme sau mai 
târziu, cineva de la recepţie avea să îi observe Și să trimită un ofițer să vadă 
ce e cu ei. 

Din faţă, Vanja se aplecă peste volan. 

— Cât o să dureze? 

— Te grăbești? 

Laptopul porni și Marc activă Wi-Fi-ul, localizând repede reţeaua 
securizată din secție. 

— Dacă nu apar, oamenii o să devină suspicioși, continuă Vanja. De ce 
ai nevoie de mine? Nu pot să te ajut cu asta... spuse el arătând spre 
computer. 

— Eşti aici pentru că am nevoie de o mașină, printre altele, spuse Marc 
absent, tastând de zor. 


Deschise panoul de comandă al programului pe care îl instalase pe 
telefonul lui Franko Horvat. După o secundă, un șir bogat de informaţii îi 
arătă exact ce avea nevoie să știe. GPS-ul telefonului îi arătă lui Marc că 
era la două sute de metri de el, deschis dar nefolosit în acel moment. Îi 
surâse ideea să folosească programul ca să activeze microfonul de la 
distanță, apoi renunță. Dacă ar fi procedat așa prea curând ar fi riscat să se 
expună și dacă Horvat ar fi bănuit pentru o clipă că telefonul lui era 
compromis, l-ar fi aruncat imediat. 

— O să fie nevoie să acţionăm subtil, spuse Marc cu voce tare. 

— Cum o să îl faci pe Horvat să îţi spună unde sunt frații Kurjak?, 
întrebă Vanja. Nu o să îi vândă decât dacă e vorba de viaţa lui. 

— Nu o să ne spună, zise Marc. O să ne arate. 

Telefonul ieftin al lui Horvat nu avea decât un singur număr în memorie 
Și era setat să șteargă toate mesajele după prima citire. Dar două lucruri 
rămâneau vizibile și încă stocate pe telefon. Marc accesă memoria 
redundantă a telefonului Și reconstitui ultimul mesaj pe care îl primise. 

Întoarse laptopul spre Vanja. 

— Nu știu croată. Ce zice? 

— E de săptămâna trecută. De la Bojan. Îi spune că o să fie în oraș. E ca 
o avertizare. Bojan spune că nu vrea să îl deranjeze nimeni. 

Marc îi dădu laptopul. 

— Scrie alt mesaj. Dă-te drept Bojan Și spune-i lui Horvat să meargă să 
îl vadă. Nu da detalii multe. „Vino acum”, ceva de genul. 

— De ce?, întrebă Vanja fără să ia laptopul. 

— Vezi tu, mergem la noroc, îi explică Marc. Dacă Horvat știe unde sunt 
frații Kurjak... 

— Poți să îl urmăreșt, spuse celălalt bărbat, dând din cap. Bine, înţeleg, 
spuse el, începând să caute și să apese tastele. Ar trebui să îl jignesc, 
adăugă el. Bojan face așa tot timpul. 

— Orice ca să pară real, fu Marc de acord. Doar să nu exagerez. 

În timp ce celălalt bărbat tasta cu perseverenţă, Marc scoase camera 
digitală Și o îndreptă cu atenţie spre intrarea în secția de poliție. 

— Gata, spuse Vanja în cele din urmă, cu un zâmbet. Am scris „Hei, 
prostule. Vrem să vii acum. Nu ne face să așteptăm”. 

Îi dădu laptopul înapoi și Marc trimise mesajul ca venind de pe numărul 
lui Bojan. 


— Gata?, întrebă celălalt bărbat, plin de speranţă. Acum îmi dai 
telefonul? 

— Poţi să iei telefonul, ești în siguranţă, răspunse Marc. Și cu Luka cum 
rămâne? Dacă ajung fraţii Kurjak la el? Ce se întâmplă cu familia lui, dacă 
moare? 

Se bază pe loialitatea lui faţă de vărul său. 

— Vrei să se întâmple așa ceva? 

Prin lentilele camerei, Marc îl văzu pe Horvat ieșind din secția de 
poliție, încruntându-se la cerul mohorât al dimineţii și la posibilitatea 
implicită a ploii. Polițistul merse spre mașină. Horvat urmărise 
Volkswagenul lui Pavic cu o noapte în urmă Și schimbarea de roluri părea 
corectă. 

— Mașina Lada verde de acolo, spuse Marc arătând spre mașină înainte 
ca Vanja să poată răspunde la ce îl întrebase mai înainte. Urmărește-o Și nu 
ieși în evidenţă. Dacă o dăm în bară, s-a terminat tot. 

Vanja spuse ceva în șoaptă, în mod clar o înjurătură Și porni motorul. 

. 

— Vorbesc eu, spuse Bojan, așezându-se lângă biroul mare de stejar din 
spatele încăperii. Africanii respectă atitudinea. 

Neven făcu o faţă acră și puse o cârpă pe valiza de oţel din partea 
cealaltă a camerei. 

— Pot să arăt atitudine când vreau, insistă el, ducându-și mâna la cap. A 
mea e toată aici, nu în alte părți ca a ta, frate. 

— Doar taci ȘI lasă-mă pe mine să mă ocup. Vrem să plece cât de repede 
se poate, spuse el dând din cap. Se întâmplă prea multe dintr-odată. E 
ultimul lucru de care avem nevoie acum. Trebuie să scăpăm de el și să 
găsim un loc sigur pentru aia, zise el îndreptând un deget spre valiza 
acoperită. 

— Dar depozitul de pe șantier... începu Neven să vorbească, dar tocmai 
se auzi un ciocănit la ușa biroului. 

Intrară Big Mislav și Erno, alt șofer de-ai fraților Kurjak, urmaţi de 
piratul războinic. 

Ramaas intră Și își scoase ochelarii de soare. Aruncă privirea aceea 
ciudată, pe jumătate goală, asupra lui Neven și acesta se strădui să îi 
răspundă cu un gest nonșalant din cap — dar prezenţa africanului îl 
neliniștea Și nu voia să fie acolo. Ramaas îl făcu pe Neven să se gândească 


la bombă, ascunsă în încăpere. Atât ea, cât și Ramaas aveau forțe 
distructive la care nu voia să fie martor. 

Bojan spuse câteva banalităţi, întinzându-i mâna piratului războinic. 
Ramaas îi răspunse, strângându-i mâna scurt. 

— Avem afaceri de discutat, spuse el. 

— Te anunţ că ai venit într-un moment prost, spuse Bojan, făcând să 
pară că face o confidență. Avem o problemă cu poliția locală. Spioni, zise 
el, accentuând ultimul cuvânt. Poţi să te întorci diseară?, întrebă el, 
aruncând o privire spre Mislav Și Erno. Te cinstim cu o masă bună după 
mâncarea aia proastă din avion. Cu o cameră, cu o femeie dacă vrei. 

— Nu sunt aici pentru plăceri. Sunt aici din motive esenţiale, spuse 
Ramaas îndreptându-se încet spre mijlocul camerei, iar Neven văzu cum 
Mislav venea după el. 

Bărbatul aștepta să se întâmple ceva rău. 

Neven se așeză pe un scaun ȘI se strădui să simuleze un aer distant. Nu îi 
plăcea să recunoască faptul că africanul îl făcea să se simtă neliniștit. 
Ignoră gândul, spunându-și că oricât de periculos ar fi fost, Ramaas nu era 
decât un pirat, un bandit grosolan, nu prea sofisticat. Avea idei măreţe, 
evident, dar Neven se îndoia că va avea vreodată inteligența să le 
îndeplinească. 

La prima lor întâlnire rămăsese cu impresia ca Ramaas era viclean ca un 
Șacal, dar needucat. 

— Bineînţeles, spuse Bojan, întorcându-se la birou și așezându-se. 

Îi oferi un scaun Și lui Ramaas, dar africanul nu acceptă. 

— Afacerile pe primul plan. La urma urmei, colaborarea noastră a fost 
profitabilă pentru toate părțile implicate. 

De-a lungul anilor, mulţi bani din Somalia intraseră în seifurile sârbilor 
din spălarea de bani și taxe pe care le luau navelor comerciale. Banii din 
ultima sursă se împuţinaseră în ultima vreme deoarece forțele navale ale 
ONU îngreunaseră accesul piraților în Golful Aden, dar clanurile piraților 
erau inventive. Traficul de droguri, arme și oameni compensaseră acest 
lucru pentru o vreme. Se auzea că piraţilor începuse să le meargă bine din 
nou, dar trecuseră luni de zile de când făcuseră ultimul depozit de bani. 

Acum că Ramaas se afla acolo, Neven se aștepta ca acea lipsă să ia 
sfârșit. 

— Crezi în soartă?, îi întrebă Ramaas. În Dumnezeu, o forță sau o 


putere, nu contează sub ce formă. Credeţi? 

— Din experienţa mea, tu îţi faci norocul, spuse Neven, neputând masca 
un pufnit dispreţuitor. 

— Am avut o revelaţie, spuse africanul, ignorându-l complet. O să îţi 
povestesc. Într-o dimineaţă, pe mare, am înţeles ceva. 

Neven îi aruncă fratelui său o privire nedumerită. „Despre ce vorbește?”. 
Bojan îi răspunse ridicând ușor din umeri. 

— Am făcut multe, continuă Ramaas, ca Și când îi învăţa o lecţie. Dar 
nu s-a schimbat nimic pentru mine Și clanul meu. Sărăcia. Opresiune. 
Ruină. Şi nu pleacă. Așa că o să schimb lucrurile. Deja am început. 

— Sunt multe cugetări pentru un singur om, spuse Bojan, aplecându-se 
înainte. Spui că ai învăţat toate astea pe mare?, întrebă el, dând din cap, cu 
un aer ușor de superioritate. Mie nu mi-au plăcut vapoarele niciodată. 

Ramaas își dădu seama de insultă Și își arătă dinții pentru o secundă. 

— Asta e pentru tine, zise el, băgând mâna în buzunarul jachetei, fără 
urmă de teamă când Mislav duse mâna spre mânerul armei sale, din reflex. 

Ramaas scoase o bucată de hârtie și o puse pe biroul lui Bojan. 

— Toate informaţiile sunt aici. Transferuri bancare. Informaţii de rutare. 

— Şi ce vrei să fac cu ele?, întrebă Bojan ferm, păstrându-și aerul de 
superioritate. 

— Am venit aici după banii mei, răspunse Ramaas. Până la ultimul dolar. 
MI-i retrag. 

Calmul fals al lui Neven se disipă. 

— Am avut o înțelegere, Ramaas... 

— Se termină acum, spuse piratul. Afacerea noastră s-a terminat. Ți-am 
arătat respect venind aici în persoană să vă anunţ. 

— Venind aici singur, adăugă Neven rânjind, cu ochii în patru după vreo 
ameninţare cât de mică. 

— Numai că nu poți să îmi dai banii, spuse Ramaas, ignorând din nou 
cuvintele lui Neven, de parcă nici nu le-ar fi auzit. Pentru că nu îi al. 

— Bineînţeles că îi avem, minţi Bojan cu ușurință. Dar aici lucrurile se 
fac într-un anumit fel. Aici nu e Africa — nu dăm ultimatumuri dintr-odată 
Și ne așteptăm să fie respectate imediat. Nu așa se fac afacerile! 

— Nu ai banii mei, repetă Ramaas, cu o siguranță înspăimântătoare. 
Până acum, nu eram sigur. Dar acum Știu. 

Bojan se ridică, dispreţuitor. 


— Uite, suntem toți obosiţi. Tu ai făcut o călătorie lungă, noi am avut o 
noapte albă... 

Neven îl văzu pe Big Mislav înțelegând aluzia Și îndreptându-se spre 
Ramaas, cu mâna la armă. 

— Vino mâine, continuă Bojan, să vorbim despre asta când suntem toți 
odihniti... 

Mislav atinse brațul piratului Și făcu cea mai mare greșeală din viaţa lui. 
Ramaas făcu ceva cu ochelarii din mâna lui și îi înfipse în ochiul drept al 
lui Mislav, care se împletici, dându-se înapoi Și tțipând de durere. 

Neven sări speriat de pe scaun în timp ce Ramaas smulse arma 
semiautomată de la centura lui Mislav și o folosi să îl lovească, doborându-l 
la podea. Erno bâjbâi după arma sa, dar piratul ajunse la el din doi pași 
rapizi ȘI îl culcă la pământ. 

Bojan avea un pistol Python butucănos într-un sertar de la birou și se 
întinse după el, dar fu și el prea încet. Ramaas traversă încăperea Și îl 
împunse în ceafă cu pistolul Taurus. 

ÎI trase de parcă ar fi fost ușor ca un fulg și îl aruncă între cei doi bărbaţi 
de pe jos. 

— Nu vin mai târziu, spuse Ramaas. Unde sunt banii mei? 

Neven scânci, zbătându-se în strânsoarea bărbatului. 

— Nu putem să ţi-i dăm pe loc! se răsti Bojan. Fii rezonabil! 

— Nu mă interesează rațiunea, răspunse Ramaas, apoi schimbă tactica. 
Ştii de ce ţi-am folosit serviciile așa mult timp, Kurjak?, întrebă el fără să 
aștepte un răspuns. Pentru că preţuiești familia. Înţeleg asta. Clanul meu e 
important pentru mine. Legăturile astea te fac puternic, zise el uitându-se la 
Neven. Dar asigură Și un avantaj la nevoie. ÎN împușc în gât. O să se înece 
cu propriul sânge. O să vezi tot. 

Nu era urmă de șovăială în cuvintele piratului, iar Neven clipi, ochii 
împăienjenindu-1-se. 

— Frate, te rog... 

— Dă-ne timp, insistă Bojan, cu o expresie de neajutorare ieșită din 
comun pe față. O să fac ce îmi ceri. Numai nu face ceva ce ai putea 
regreta... Nu e nevoie de așa ceva! 

— Crezi că aș ezita să omor pe cineva?, întrebă Ramaas dând din cap. 

— Putem face o înţelegere! spuse Neven, înecat de plâns. Să ne- 
negociem un... un bonus pentru întârziere! 


„Somalezii sunt mereu lacomi”, își spuse el. „Pot să îl mint”. 

Ramaas mișcă arma până când teava îi împunse carnea moale a gâtului. 

— Nicio întârziere. 

Panica îl invadă, în timp ce Neven înțelese cât de greșit procedase. 
Cuvintele îi ţâșniră pe gură. 

— Nu Ñi avem, nu mai avem banii! l-am folosit, i-am cheltuit, avem ceva 
mai bun! 

— Mai bun? 

Simti respirația fierbinte a lui Ramaas în ceafă. 

— Arată-mi. 

— Bine... 

Bojan puse jos pistolul și se îndreptă cu prudență spre valiza de metal. 
Deschise capacul și se îndepărtă, astfel încât Ramaas să poată vedea 
dispozitivul nuclear dinăuntru și simbolul inconfundabil de avertizare 
radioactivă. 

— E falsă, rânji Ramaas și armă pistolul. Cred că o să vă omor pe 
amândoi acum. 

Neven auzi zgomotul fatal al mecanismului pistolului Și își goli vezica 
instant. 

— E reală! ţipă el. Te rog nu mă omorî, e reală, e reală... zise el, cu 
lacrimi curgându-i pe faţă. 

— Ne poate îmbogăţi pe toți, spuse Bojan cu disperare. 

Apoi Neven își dădu seama că Ramaas îi dăduse drumul, iar sunetul ca 
un mârâit zgomotos pe care îl auzea era râsul piratului. 

— Semnul meu, le spuse el. 

. 

Horvat deschise ușile de sticlă și intră în cazinoul Queen's High, privind 
în jur cu un aer de indiferenţă. Locul nu era deschis în mod oficial, dar, ca 
în majoritatea afacerilor fraților Kurjak, mereu se întâmpla ceva suspect. 

O blondă cu părul sârmos, cu atenția acaparată de o revistă se uită la el 
Și strigă: 

— Am închis! 

— Nu am venit aici să pierd bani, spuse Horvat din colțul gurii. 

Încăperea principală era goală, în afară de câteva femei bătrâne care 
foloseau aspiratoare zgomotoase pe covorul uzat Și de un tânăr musculos 
îmbrăcat cu o bluză sport și cu niște blugi, care stătea lângă ruletă. Îl văzu 


pe Horvat Și merse spre el. Blonda veni Și ea, protestând. 

Tânărul îi făcu semn să plece Și îl opri pe Horvat. 

— Ce vrei? E prea devreme pentru Senior Citizens Night, bătrâne. 

— Copil prost. 

Horvat își deschise geaca astfel încât prostul să îi poată vedea arma din 
teacă Și insigna de polițist. 

— Am o întâlnire. 

— Nu, nu ai, insistă gardianul. Poliţiştii nu înseamnă nimic pentru mine. 

Răbdarea lui Horvat era pe sfârșite. Nu dormise prea mult în ultimele 
douăzeci Și patru de ore cu tot ce se întâmplase Și doar nicotină și furia îl 
mai ţineau în picioare. 

— Ascultă, prostule. Bojan m-a chemat. Așa că du-te și spune-i șefului 
tău că Franko e aici așa cum a cerut sau cele două prietene ale tale de acolo 
o să vadă cum te dau cu capul de unul din aparate! 

— Bojan nu e aici... 

— Ți se pare că sunt prost? Du-te și cheamă-l. 

Tânărul se opri, gândindu-se la riscuri. Horvat era destul de bătrân ca să 
îi fie tată, dar avea statura Și apucăturile amenințătoare. 

— Bojan are o întâlnire, spuse el, în cele din urmă. Mi-a spus să nu 
primesc pe nimeni. 

— Ce naiba?, spuse Horvat, scuipând pe covor Și luând iPhone-ul 
strident. Ar face bine să nu mă facă să îmi pierd timpul. 

Încercă să apeleze singurul număr din memorie, dar telefonul nu mergea 
Și dura de două ori mai mult ca de obicei să răspundă la fiecare tastă pe care 
o apăsa. Îl scutură furios. 

— La naiba! O să mă enerveze fiecare lucru azi? 

„Bine”, își spuse Marc, privind în sus spre cazino Și apoi din nou spre 
laptop. 

— Poţi să parchezi în spate? 

— Da, răspunse Vanja îmbufnat. De ce? 

— O să aflăm dacă frații Kurjak chiar se joacă cu focul. 

Conectat la telefonul lui Horvat, Marc începu să lucreze să transforme 
dispozitivul în omul său de interior. Mai întâi, instală de la distanţă o copie 
a aplicaţiei CellRAD pe telefon și o rulă; în momentul în care polițistul 
corupt se apropia de o sursă radioactivă, Marc avea să știe. Apoi activă 
microfonul telefonului și dădu volumul laptopului tare astfel încât Vanja să 


poată asculta. 

— Fii atent aici, îi spuse el. Trebuie să Știu ce se întâmplă acolo. 

Vanja parcă mașina Și se încruntă ascultând vocea lui Horvat. 

— E supărat în legătură cu ceva. 

— Nu e mereu așa?, spuse Marc analizând spatele cazinoului. 

O ușă de evacuare în caz de incendiu era ţinută deschisă de o ladă goală 
de bere. Nu se vedeau decât umbre dinăuntru. 

Un sentiment vechi, familiar de anticipare se trezi în el — sentimentul 
unei decizii irevocabile care se apropia rapid, decizia de a merge sau nu, 
venind ca un tren. Dacă s-ar fi dat jos din mașină, unde ar fi ajuns? Cei din 
clădirea de alături încercaseră să îl omoare o dată deja și dacă le-ar fi dat 
altă șansă... Marc ignoră gândul Și își întoarse atenţia din nou spre laptop. 

În fereastra aplicaţiei CellRAD, detectorul se schimbă dintr-odată din 
verde în galben. 

° 

Ramaas zâmbi larg în timp ce se uita la omul fraților Kurjak care, cu fața 
însângerată, îi aruncă o privire criminală. 

În acel moment, Ramaas se simţea invulnerabil. Doar cu puţin timp în 
urmă, fusese supărat de veștile lui Guhaad și de probabilitatea ca sârbii să îl 
ȘI jefuit în cel mai critic moment. Dar înţelesese ce se întâmplase și de ce. 

„Un test final al credinţei mele, făcut de mâna lui Waag, o provocare”, 
îȘi spuse el. „Să vadă dacă cedez disperării sau dacă o depășesc Și îi rămân 
fidel”. Acolo, în încăperea învechită, tristă, un moment de adevăr avusese 
loc Și, în timp ce Ramaas îl procesa, văzu chiar și mai clar cum fusese 
predestinat să se întâmple. 

Credea că are nevoie de bani pentru misiunea sa, dar gândirea lui fusese 
prea limitată. Dumnezeu îi arătase asta prin acest cadou, această 
binecuvântare. 

Ramaas atinse cu mâna suprafaţa dispozitivului. Spațiile cilindrice 
dinăuntru erau călduţe la atingere. 

— Cum e?, îl întrebă el pe cel mai tânăr dintre frații Kurjak. Să vezi în 
sfârșit adevărul acolo unde erau numai minciuni înainte? 

— Valorează mai mult decât am dat pe ea, spuse Bojan, din capătul 
celălalt al încăperii. Mult mai mult. Și cu tine ca asociat, ne putem 
îmbogăți. 

Ramaas se întoarse să se uite la el, închizând capacul valizei cu mâna 


liberă. Frații Kurjak îi păreau dintr-odată foarte mărunți, cu fixația lor 
pentru bani. 

— Credeţi că știți de ce am venit aici azi, nu? Lăcomie?, întrebă el dând 
din cap. Nu. Nu vreau avere. Vreau putere. 

Scoase telefonul din buzunar și îl sună pe Zayd. Ca de obicei, acesta 
răspunse după un singur ţârâit. 

— Sunt gata. Care sunt ordinele tale? 

— Nu mai avem nevoie de ei, spuse el în arabă. Şterge toate urmele care 
ne leagă de gaal. 

— Te contactez când termin. 

Zayd închise și Ramaas trase o gură de aer. 

La ușa biroului, alt om de-ai fraților Kurjak se opri în prag, nevrând să 
intre fără o permisiune explicită. 

— Tu ce mai vrei? 

— Franko Horvat e jos, spuse gardianul. Vrea să vă vorbească. 

Bojan înjură furios Și se holbă la monitoarele din spatele biroului. 
Ramaas văzu o siluetă singuratică pe unul dintre ecrane, stând lângă o masă 
de poker. 

— Scapă de idiot, spuse cel mai mare dintre fraţii Kurjak. Am cea mai 
proastă zi din viaţa mea! 

— Nu acceptă un refuz, se plânse gardianul. 

Înainte ca Bojan să poată răspunde, Ramaas făcu un gest expansiv, larg 
cu mâna. 

— Du-te la prietenul tău, spuse el, odată cu acest ordin devenind clar 
cine era la conducere. O să vorbesc cu fratele tău până te întorci. 

Se sprijini de marginea biroului, vizavi de locul unde stătea Neven, 
stingher. În timp ce ușa biroului se închise, Ramaas examină faţa celuilalt 
bărbat în căutare de semne de duplicitate. 

— Spune-mi mai multe despre acest premiu, spuse el, arătând spre valiza 
de oţel cu pistolul Taurus pe care încă îl avea în mână. Vreau să Știu tot. 

Indicatorul deveni din galben, portocaliu și mesajul EVENIMENT 
RADIOLOGIC DETECTAT apăru pe mijlocul ecranului de la laptop. 

— La naiba. E aici, spuse Marc. 

— Nu e bine, așa-i?, întrebă Vanja. 

Marc reuși să facă un semn cu capul. Luă telefonul și formă un număr. 


— Jurgen Goss, spuse vocea de la capătul celălalt. 

— Îţi aduci aminte ce ţi-am spus în spital?, întrebă el fără să piardă 
timpul cu o introducere. Uite, amice, îmi pare rău, dar nu ţi-am spus toată 
povestea. 

— Marc? Unde ești? De Witt e turbat, e... 

— Ascultă-mă, vorbi Marc peste el. Nu eram sigur înainte, dar acum 
sunt. Fraţii Kurjak au materiale nucleare în oraș. Sunt lângă cazinoul 
Queen's High, unul dintre locurile lor și CellRAD se aprinde ca un pom de 
Crăciun. Trebuie să ajungi la Schrader, să îi spui să vină cu întăriri SWAT 
aici, cu o echipă Hazmat, cu tot tacâmul... zise el pierzându-și răsuflarea, 
apoi continuând. Mă auzi? 

— Marc... schimbă Goss subiectul, iar pentru un moment păru că se 
întrerupsese convorbirea. 

— Jurgen, sunt foarte serios. Lasă-mă să îţi trimit valorile, sunt la fel ca 
înainte... 

— Te cred, îl întrerupse Goss. Ah, aș fi vrut să nu te cred. 

Marc auzi un zgomot în timp ce celălalt bărbat se ridică de la birou și se 
îndreptă undeva unde nu putea fi auzit. 

— Am făcut ce mi-ai cerut, am căutat faţa. Nu am găsit nimic în baza de 
date europeană, așa că am mai căutat. În cele din urmă l-am găsit într-o listă 
neagră de pe un server militar de spionaj NATO. 

— Militar?, repetă Marc. 

— Numele lui e Oleg Fedorin. Până de curând, general în Strategic 
Rocket Corps al Federaţiei Ruse. 

Marc îl ascultă pe Goss spunându-i despre o știre care circula în 
buletinul de știri Russia Today, de la Moscova, din acea dimineaţă despre 
concedierea lui Fedorin din armată din cauza „comportamentului 
neacceptabil Și nepotrivit sexual”. 

— Ce spune NATO despre el?, întrebă Marc cu o voce stinsă. 

— Ceva la fel de vag, răspunse Goss. Fedorin e... adică e cunoscut ca 
având legături cu ceva cu numele de cod „Exil”, dar doar la atât am putut să 
am acces. Tăcu o clipă. 

Marc, omul ăsta e un adevărat luptător din Războiul Rece, din vremurile 
de demult. Dacă le vinde matenale radioactive fraților Kurjak, ar putea să 
aibă Și o rachetă balistică acolo din câte știm. 

— Spune-i lui Schrader să vină aici, repetă Marc, în timp ce cuvintele lui 


Goss îi răsunau în minte. Nu îmi pasă ce scuză găsești. Adu-o aici! spuse el 
închizând Și uitându-se la Vanja. 

— E foarte rău, nu?, întrebă celălalt bărbat. 

— Angajatorii tăi tocmai au devenit traficanţi mondiali de primă mână, îi 
spuse Marc. Dacă aș fi în locul tău aș pleca cât de repede aș putea, zise el, 
apoi făcu o pauză Și căută în buzunar telefonul vechi al lui Pavic Și 1-l dădu. 
Eşti liber. 

Vanja dădu din cap. 

— Privirea ta spune altceva. 

— Da. 

Marc încă avea pistolul CZ 75 al lui Vanja și îl scoase din geantă, 
verificând magazia Și prezența unui glonţ pe ţeavă. 

„Ce faci, Marc?” Vocea interioară, vocea lui Sam, îi trecu prin minte. 
„Dacă intri acolo, ești pe cont propriu”. 

— Da, repetă el. Vanja, ascultă. Mai fă un ultim lucru pentru mine. 
Cheamă poliția. 

Marc îndesă laptopul în rucsac Și ȘI-l puse în spate. Spune-le că ai văzut 
un bărbat înarmat intrând în Queen's High. Spune-le că ai auzit împușcături 
Și pe cineva strigând ceva despre o bombă nucleară. Ultima parte e foarte 
importantă. Bombă nucleară, da? 

— Ce?, întrebă Vanja aruncând o privire spre cazino. De ce? 

Marc deschise ușa Fiat-ului Și ieși, ţinând pistolul jos, la coapsă, ascuns. 

— Pentru că într-un minut sau două, asta se va întâmpla. 


Capitolul 7 


— De câte ori aud numele tău, mi se întâmplă ceva rău, mârâi Bojan la 
Horvat în timp ce trânti ușa, îndreptându-se spre cazino. Nu îmi aduci decât 
dezastru! 

Horvat privi în sus de la masa de poker de care se rezema, aruncând 
iPhone-ul auriu pe materialul verde. 

— Problema, începu el, este că tu crezi că sunt la fel ca imbecilii de care 
ești înconjurat, zise el, arătând spre tânărul cu tricoul sport. Nu sunt 
angajatul tău, Kurjak! Avem o întelegere. Asta nu înseamnă că poți să îmi 
dai ordine când vrei tu! 

Bojan se opri în fața lui și se holbă la el cu o privire pe jumătate 
exasperată, pe jumătate furioasă. 

— Despre ce... tot... vorbești?, pronunţă el de parcă ar fi vorbit cu un 
copil imbecil. De ce ești aici? Ce s-a întâmplat acum? 

Bănuiala începu să își facă loc în mintea lui Horvat. 

— Asta am venit să te întreb! Vă curăţ de zor urmele Și tu îmi spui să mă 
opresc din ce fac Și să vin în văgăuna asta?, întrebă el luând iPhone-ul și 
fluturându-l în faţa lui Bojan. „Nu ne face să așteptăm?” Nu sunt la 
dispoziția ta! 

Urmări reacţia celuilalt bărbat. Privirea lui Bojan se fixă pe telefonul 
auriu. 

— Nu te-am contactat. Neven nu te-a contactat... zise el năpustindu-se 
înainte și smulgându-i telefonul din mână. Ce ai făcut? 

— Am primit un mesaj, spuse Horvat gândindu-se dintr-odată cât de 
încet mergea telefonul. De pe numărul tău. 

Bojan ridică telefonul și ţipă la Horvat. 

— Dinozaur prost! Nu ţi-am trimis nimic! A fost interceptat, cineva a... 
zise el dându-și seama și albindu-se la față. Te-a urmărit cineva? Horvat, 1- 
ai adus la noi? 

Horvat clipi, toată îngâmfarea lui obișnuită dispărând într-o clipă. 

Bojan ţipă la gardianul în tricou. 

— Idiotul ăsta ne-a deconspirat locul. Scoate-i pe toți afară! 

— Nu am spus nimănui... încercă Horvat să îȘi recâștige ceva din 


pozitie. 

Nu avea de gând să le permită fraților Kurjak să dea vina pe el. 

— Taci! zise Bojan aruncând telefonul la podea și călcând pe el. Să nu te 
mişti de aici. O să revin imediat! 

e 

Marc se rezemă de peretele exterior al cazinoului Și aruncă o privire prin 
ușa de incendiu deschisă. Un coridor întunecat, înțesat cu vrafuri de lăzi, îȘi 
croia drum spre interiorul clădirii și Marc intră, ţinând pistolul semiautomat 
într-o mână Și strângând legitimatia sa de la Europol în cealaltă. 

Străbătuse jumătate din coridor, spre ușa de la capătul lui, când aceasta 
se deschise. Două femei în vârstă, în uniforme de femei de serviciu, ieșiră 
agitate Și speriate. Văzură arma Și înlemniră. 

— Poliţia, șopti el, ridicând legitimaţia de parcă ar fi fost o insignă a 
autorităţii și nu lucrul care îi permisese să treacă de punctul de securitate al 
secției. Adică, a, Policija, zise el oftând și făcând semn cu capul spre ușă. 
Ah, nu contează. leșiti. 

Femeile trecură repede pe lângă el. Marc le așteptă să iasă și apoi se 
furișă spre ușa cealaltă. Își ținu respirația, căutând să audă voci sau sunete. 

Auzi pe cineva ţipând și un răspuns mârâit. A doua voce o auzise cu 
doar câteva clipe în urmă, de pe bancheta din spate a mașinii lui Vanja. 
Horvat era încă în clădire. 

Marc trase câteva guri de aer ca să își calmeze bătăile rapide ale inimii 
Și înaintă din nou. 

° 

Ramaas îl asculta pe Neven Kurjak în timp ce infractorul rostea fraze 
fragmentate, întrerupte. Engleza nu era limba maternă a niciunuia dintre ei, 
dar o știau ambii destul de bine ca să se înțeleagă. Neven știa că viaţa lui 
era în mâinile lui Ramaas, iar Ramaas Știa că Neven era îngrozit de el. 

Zâmbea ca un lup, având în vedere situația de față. Neven vorbea despre 
dispozitiv, referindu-se la capacitățile lui distrugătoare îngrozitoare Și, din 
nou, despre valoarea lui materială. Îi arătă lui Ramaas un folder plin cu 
planuri Și cu schiţe tehnice și în timp ce piratul cerceta diagramele deosebit 
de complexe, o idee vicleană îi încolţi în minte. O puse deoparte pentru 
moment, o lăsă să se dezvolte. Avea probleme mai urgente de rezolvat pe 
moment. 

Neven îi spuse că arma putea fi activată de la distanță, dezactivată sau 


detonată cu o serie de comenzi transmise prin unde radio de joasă frecvenţă. 
Acele comenzi erau formate din Șiruri de treisprezece litere. 

— Am învăţat pe dinafară codul pe care ni l-a dat rusul, insistă Neven. 
Ca să mă simt în siguranţă. 

— Bine, spuse Ramaas, încuviinţând cu generozitate din cap. Dumnezeu 
ţi-a dat un scop. 

Neven își schimbă poziţia, inconfortabil, neștiind cum să interpreteze 
cuvintele lui. 

— O.K., reuși el să zică, după o pauză. 

— Cred că o să am nevoie de cineva ca tine, continuă Ramaas, 
îndreptându-se spre biroul lui Bojan. 

Pistolul Python de calibru mare al lui Bojan era încă acolo unde îl lăsase 
Și Ramaas îl studie înainte să îl ia în locul pistolului Taurus, mai mic, pe 
care îl luase mai înainte. Arma mare se potrivea confortabil în mâna lui Și 
decise să o păstreze pentru colecția sa. 

Îl văzu pe Bojan pe monitoarele de securitate certându-se cu un intrus, 
ambii ţipând așa tare că, din spațiul plin de rezonanţă al cazinoului gol, îi 
putea auzi vag prin pereţi. Îl văzu pe Bojan plecând Și dispărând de pe 
cameră. 

— Fratele tău e supărat, spuse Ramaas întorcându-se spre Neven, care 
tresări când văzu pistolul Python din mâna lui. 

— Horvat... îi pronunţă Neven numele, apoi trase o gură mică de aer. E 
poliţist. ÎI plătim, dar... 

— Vrea mereu mai mult?, întrebă Ramaas, înclinându-și capul. Îi știu pe 
cei ca el. Oameni care cred că totul li se cuvine. 

— Eu nu sunt așa, i-o trânti Neven. 

— Minti, spuse Ramaas, privindu-l dezamăgit. 

Ușa biroului se deschise brusc și Bojan intră grăbit, roșu la faţă și 
transpirat. 

— Trebuie să plecăm imediat, insistă el. Locul ăsta nu mai e sigur. 
Horvat a făcut-o de oare! 

Se uită la fratele lui, apoi la Ramaas. 

— Trebuie să pleci. 

— Sunt de acord, spuse Ramaas și îl împușcă pe Bojan în cap. Corpul 
său se prăbuși peste un scaun Și alunecă la podea. 

Neven scheună ca un câine rănit și își acoperi faţa cu mâinile 


tremurânde. Începu să se bâlbâie în croată, așa că Ramaas se îndreptă spre 
el Și îi puse la tâmplă metalul fierbinte al ţevii pistolului. Acesta strigă Și se 
feri, dar Ramaas îl tinu pe loc. 

— Nu îmi place cum mi-a vorbit fratele tău. Nu am nevoie de el, spuse el 
arătând cu pistolul spre valiza de oţel. Ia-o. 

Neven se ridică în picioare Și ridică valiza de pe podea. 

— Bojan... E mort?, reuși el să întrebe, de parcă realitatea nu i-ar fi fost 
suficient de clară. 

Ramaas nu văzu niciun rost să răspundă la întrebarea fără sens. 

— Unde e mașina care m-a adus aici? 

— Af... Afară... 

Ramaas dădu din cap. 

— Du-mă la ea, sau o să te alături fratelui tău. 

. 

Horvat se ghemui lângă grămada de sticlă spartă și circuite strivite care 
rămăseseră din iPhone Și o împunse cu degetul său gros. 

Era posibil? Îi fusese instalat un fel de virus pe telefon fără să știe? Se 
încruntă. Horvat avea o relaţie plină de neîncredere cu tehnologia, care nu 
mergea mai departe decât folosirea cablului TV, unde urmărea pornografie, 
Și a calculatorului vechi de zeci de ani de unde trebuia să își scrie 
rapoartele. După o clipă, se gândi la austriacul dolofan din biroul Europol. 
„A avut tupeul să facă așa ceva?” 

Horvat decise că nu avea să aștepte să vadă dacă paranoia lui Bojan era 
justificată și se îndreptă spre ieșirea din clădire. Își dădu seama că 
instinctul nu îl înșelase când se întâlni cu englezul cu privirea dură, care îi 
tăie calea. 

— La naiba, spuse Horvat, cu mâinile în lateral. Celălalt bărbat îl 
ameninţă cu arma. Ce crezi că ai să rezolvi aici? 

— Bună, urâtule, spuse Dane, cu un ton plin de venin. Bună încercare cu 
incendiul. Totuși, nu a ţinut. Vrei să încerci din nou? 

— Lasă-mă să îţi spun ceva, spuse Horvat încet. Ai dat de belele, 
englezule. Aș spune că până peste cap. 

— Da, recunoscu Dane. Am parte de multe lucruri de genul ăsta, spuse 
el înaintând Și ridicând pistolul. Înapoi! Nu îmi pasă pe cine sau ce ştii, de 
data asta nu scapi. 

— Eu sunt polițist, nu tu, insistă Horvat. 


Se uită în jur Și zări pe unul dintre oamenii fraților Kurjak, prostul pe 
care îl cunoscuse mai devreme. Tânărul dovedi totuși ceva inteligenţă 
ascunzându-se după masa de punto banco, furișându-se unde nu putea fi 
văzut de străin. 

— Nu arestezi pe nimeni. Nu împuști pe nimeni. 

— Aa crezi?, întrebă el, îndreptând pistolul spre genunchiul drept al lui 
Horvat. Vedem noi ce... 

Zgomotul profund al unei arme cu ţeavă mare se auzi de undeva din 
clădire Și ambii tresăriră din cauza zgomotului neașteptat. Prostul cu tricoul 
sport crezu că Dane trăsese Și ieși din ascunzătoare, grăbindu-se spre 
englez. Horvat se întoarse, apucând o tavă cu jetoane de poker și o aruncă 
spre ei. Se auzi altă împușcătură, mai aproape, iar glonţul șuieră în timp ce 
ricoșă de un stâlp de marmură. 

Luându-și arma, Horvat se ascunse după un Şir de aparate, în timp ce oa 
treia împușcătură se auzi în aer. Telefonul lui Luka era un model mai vechi, 
phabil, cu o carcasă de plastic care se crăpă imediat când Vanja o folosi 
greșit. O rupse și aruncă bucăţile în jgheab, împingându-le cu piciorul prin 
gura unui canal. 

Se îndreptă spre mașină Și deschise ușa. Mintea lui Vanja era încă 
zdruncinată de tot ce îi spusese acest Dane. Toate informațiile despre 
radiații și bombe... Tremura de frică. 

Dacă era să fie sincer cu el însuși, era ceva mai mult decât un escroc 
mărunt, un șofer pentru frații Kurjak Și o gardă ocazională când era nevoie. 
Vanja Ştia destule încât să își facă o părere avizată despre oamenii pentru 
care lucra — dar lucrurile despre care vorbise Dane erau cu mult peste 
infracțiunile lor obișnuite. Se gândi la vărul său, Luka, acolo în spital, 
secătuit și palid. Se gândi de ce i-ar face cineva așa ceva Și ce altceva ar 
putea face așa oameni. 

Într-o oră, Vanja ar fi putut fi departe de Split. Într-o zi ar fi putut trece 
granița Și ar fi putut merge la o fată drăguță slovenă pe care o cunoștea, din 
Trieste. 

Se auzi o împușcătură, apoi altele. Vanja își tinu respirația ca să audă 
sirenele poliției apropiindu-se, dar nu auzi nimic. 

Lucrurile începură să îi scape de sub control. Croatul ajunse în spate și îl 
prinse pe Marc de mâna cu arma, luptându-se stângaci, încercând să îl 
sugrume cu mâna cealaltă. Marc se chinui pentru o clipă, neputând să ridice 


arma. 

Aplecându-se în faţă cât de mult putu, Marc îndreptă arma CZ 75 în sus 
Și în spate, pe deasupra umărului, în direcţia aproximativă a capului 
atacatorului. Apăsă pe trăgaci cât de repede putu, gloanţele irosindu-se fără 
folos în tavanul cu oglindă de deasupra. Gazele fierbinţi îi arseră ceafa Și se 
dădu înapoi, dar fumul Și cartușele folosite de 9 mm îl loviră pe gardianul 
fraţilor Kurjak în faţă și acesta ţipă de durere. Îi dădu drumul lui Marc, 
acoperindu-Și ochii. 

Marc se întoarse și îl lovi în gât cu mânerul pistolului, trântindu-l pe 
covor. 

Altă împușcătură se auzi din cazino Și display-ul de neon de forma a 
patru ași explodă în timp ce glonţul îl rată la milimetru pe Marc. Acesta se 
feri, zărindu-l pe Horvat fugind de-a lungul încăperii. Polițistul se opri în 
prag, trăgând din nou ca să îl descurajeze să îl urmărească, înainte să 
dispară din raza lui vizuală. 

Marc verifică magazia pistolului CZ 75 și se grăbi după el. Luă un 
taburet metalic din fața unui aparat Și îl azvârli spre ușă. Se aşteptă ca 
Horvat să îl aștepte de partea cealaltă, dar nicio împușcătură nu veni spre 
el. 

În faţa lui erau depozite și birouri. O ușă era deja deschisă. 

Înaintând încet, cu pistolul la înălţimea ochilor, Marc coti și pivotă ca să 
poată vedea încăperea din faţa lui puțin câte puţin fără să iasă din zona 
sigură. Trebuia să fie biroul șefului — era evident. După o clipă, Știu sigur. 
Corpul lui Bojan Kurjak zăcea pe podea, cu o parte din cap lipsă. 

Horvat stătea în faţa a zeci de monitoare video, înjurând și trăgând de 
camera care era înghesuită sub ecrane. Încerca să o îndepărteze cu forţa, dar 
arăta ca un urs enervat care sfâșia o cutie cu mâncare Și nu putea să o 
deschidă. „Mai deștept decât pare”, se gândi Marc. „Încearcă să scape de 
orice dovadă care atestă că a fost aici”. 

Intră în cameră Și tinti spre spatele lui Horvat. 

— Puteai doar să deconectezi drive-ul, prostule. Nu e nevoie să îl 
distrugi. Întoarce-te cu mâinile sus. 

— Dispari! spuse Horvat și se întoarse cu mai multă viteză decât îl 
crezuse Marc în stare, trăgând la întâmplare ultimele două gloanțe din 
pistol. 

Marc trase și el, ascunzându-se după un Şezlong mare de piele și i se 


terminară gloanţele. 

Horvat nu pierdu timp să reîncarce arma Și urlă năpustindu-se asupra lui, 
întorcând pistolul ca să îl folosească ca un ciocan. 

Marc ieși din ascunzătoare și luă primul lucru pe care îl putea folosi ca 
pe o armă — o scrumieră de pe un stâlp de metal. Puse o mână pe el și îl 
balansă, fapt care trimise scrumiera în bărbia lui Horvat. Scrumul și 
chiștoacele se împrăștiară în aer Și polițistul se împletici, dându-se înapoi. 
Marc aruncă arma improvizată și se duse după el, fără să gândească, 
acționând doar din instinct. 

Horvat căzu peste o masă joasă de cafea, ţipând de durere și Marc îl lovi 
tare peste față. Continuă să îl lovească, iar Și iar, de parcă ceva se 
dezlănţuise înăuntrul lui; furie reprimată și lăsată să încolţească, revenind 
acum la suprafață cu violenţă. Degetele lui Marc zvâcneau de durere și el 
gâtâi, dând drumul dintr-odată jachetei lui Horvat. 

Se îndepărtă de croat, neștiind de unde venise atâta violenţă neașteptată. 

Mișcarea de pe unul dintre monitoare îi atrase atenţia. Marc văzu două 
siluete pe ecran. Una era a unui bărbat bine făcut, cu pielea închisă, cu un 
pistol mare, iar celălalt nu putea fi decât Neven Kurjak, palid și speriat, 
urmându-l îndeaproape. Neven avea în mână valiza grea de oţel pe care 
Marc o văzuse în Dolphin Apartments. „Achiziţia lui Fedorin. Chiar aici”. 

Aruncă o privire spre corpul lui Bojan Și se gândi la împușcătura pe care 
o auzise. Nu era greu să își dea seama ce se întâmplase în încăpere. 

În acele momente, bărbatul bine făcut și Neven se aflau în partea din 
spate a cazinoului, dispărând de pe un ecran ca să apară pe altul, în timp ce 
treceau prin bucătării. Dacă ar fi ieșit, ar fi ajuns în parcare. 

Marc încărcă pistolul CZ 75 și se uită nervos spre Horvat, care încă era 
acolo unde căzuse. După tot ce făcuse polițistul, Marc voia ca el să 
plătească, să sufere înjosirea de a fi retras din funcție, să fie închis mult 
timp. Dar ce era în acea valiză era mult mai periculos decât un singur 
polițist corupt Și nu își putea permite să o lase să îi scape. 

Cu fălcile încleștate, Marc ieși în fugă din birou și se îndreptă spre 
bucătării. 

. 

În mintea lui Neven nu se auzea decât un tunet neîncetat, de parcă 
zgomotul împușcăturii care îi luase viaţa fratelui său se repeta neîncetat 
într-un ciclu asurzitor. Țiuitul din urechi Și respiraţia întreruptă îl făceau pe 


Neven să îi fie greu să ţină pasul cu piratul, dar nu îndrăzni să încetinească 
pentru ca Ramaas să nu decidă că nu îi mai e de folos nici el. 

Toată aroganţa Și superioritatea pe care crezuse că le are față de somalez 
se năruiră. Într-o singură clipă, Ramaas îi arătase lui Neven cine deţinea 
puterea cu adevărat, smulgând viaţa din Bojan la fel de ușor ca și cum ar fi 
stins o lumânare. Și din acea clipă, soarta lui Neven era legată de a acestui 
psihopat. Se tot uita de jur-împrejur, sperând că aveau să dea peste câțiva 
din cei care trebuiau să îi apere pe frații Kurjak, dar cazinoul era gol. Prea 
temător să mai aducă oameni noi după ce luase bomba de la Fedorin, Bojan 
insistase să nu iasă în evidenţă. Și acea decizie urma să îi ruineze. Big 
Mislav, Erno Și cine mai rămăsese cel mai probabil îl abandonaseră. 

Înghiţi în sec de frică și trase de valiza de oţel. Era grea și greutatea era 
distribuită inegal, așa că se mișca de colo-colo în timp ce o căra. În faţa lui, 
Ramaas ajunse la o ieșire de incendiu și o deschise cu o lovitură de picior. 
Undeva în spatele lor începu să sune o alarmă. 

Ramaas se uită la el, cu ochiul negru sclipind. 

— Nu e timp să fii curajos sau prost, spuse el. Fă ce îţi spun și mai apuci 
să vezi răsăritul. 

— Da... spuse Neven dând din cap, dar Ramaas deja plecase, alergând 
de-a lungul parcării, ocolind alte mașini în drum spre Mercedesul care îi 
aștepta. leși din raza lui vizuală Și Neven gâfâi, prinzând valiza mai bine. I 
se părea că era din ce în ce mai grea cu fiecare pas pe care îl făcea Și tot ce 
voia era să o lase jos și să fugă. „Bojan nu mai e”. Nimic altceva nu mai 
conta. Se simţea pierdut fără fratele lui care să îl echilibreze. 

Altă împușcătură se auzi din partea cealaltă a parcării și Neven își dădu 
seama că cineva — șoferul — îl așteptase, rămăsese loial. Și murise Și el. 

— Neven Kurjak! 

Vocea se auzise din spatele lui și se sperie așa tare că se întoarse pe 
jumătate Și căzu peste valiză, scăpând-o pe asfalt. Un tip alb cu o barbă 
zdrențuită și cu un păr ciufulit de un blond închis venea spre el, cu un pistol 
într-o mână Și cu un fel de legitimaţie în cealaltă. 

— Ține mâinile la vedere și îndepărtează-te de valiză! strigă el în 
engleză. Ești arestat! 

— Cine...?, întrebă Neven, lăsându-se pe vine. Nu ești polițist... 

— Europol, Divizia de Securitate Nucleară, spuse bărbatul, întinzându-i 
insigna. Ştii ce înseamnă asta? 


Neven Ştia. Se ridică încet Și nu putu să nege cât de recunoscător se 
simţea. Europol, poliţia... Aveau doar să îl aresteze și să îl bage la 
închisoare. Și cu ce știa, cu informaţiile pe care putea să le ofere în 
schimbul unor beneficii, era o opţiune pe departe mai bună decât să fie 
ostaticul piratului Și al haite sale. 

— Unde e tipul musculos? 

— A plecat?, spuse Neven uitându-se în jur energic. 

Își dorea mai mult ca orice ca acest lucru să fie adevărat, dar apoi își 
aduse aminte de dispozitivul din valiză Și își dădu seama că Ramaas nu l-ar 
fi lăsat în urmă. Întinse mâna. 

— Te rog, trebuie să mă ajuti... 

— Fii atent cu mâinile alea! repetă străinul Și se îndreptă spre valiză. 

Acolo unde o scăpase Neven, chingile capacului se desfăcuseră și 
atârnau în lateral. Pe faţa celuilalt bărbat apăru o expresie inexplicabilă. 

— Deschide-o. Cu grijă. 

Cu degetele tremurându-i foarte tare, lui Neven 1 se păru greu să se 
conformeze, dar apoi își veni în fire Și făcu cum i se spusese. Bărbatul cu 
arma văzu ce era în valiză Și Neven se întrebă dacă înţelegea la ce se uita; 
apoi bărbatul deveni alb ca varul și fu suficient. 

— Închide-o! strigă el. Închide drăcia aia. La naiba! 

. 

Interiorul unei bombe nucleare e de două tipuri. Cele de implozie sunt 
sferice, făcute din panouri curbate, ca o minge de fotbal american. Fiecare 
panou e o matrice explozivă care se putea declanșa imediat, creând un val 
de forţă direcţionată spre interior, care compacta un miez de plutoniu, 
dezlănțuind puterea monstruoasă a fuziunii nucleare. Celălalt tip seamănă 
cu o pușcă, folosind o încărcătură ca să ciocnească două bucăți de uraniu 
235 unul în altul, având același efect. Cele asemănătoare cu puștile erau 
cilindrice Și mai eficiente, sau cel puţin așa își amintea Marc din puţinele 
dosare Și din documentarele de pe Discovery Channel pe care le văzuse. 

Neven Kurjak închise valiza de parcă ar fi închis Cutia Pandorei și Marc 
se gândi că dacă dispozitivul dinăuntru era alt fals de-ale lor, Neven merita 
Oscarul pentru autenticitatea fricii sale. 

Marc se așteptase să găsească ceva nociv acolo — tije folosite de la un 
reactor nuclear, poate poloniu sau cesiu industrial pentru un dispozitiv de 
dispersie radiologică — dar cumva posibilitatea unei arme părea o variantă 


prea gravă ca să fie credibilă. Acum se miră că gândise așa limitat. 

Silueta neagră și lucioasă a unui Mercedes goni derapând la capătul 
celălalt al parcării Și îndreptându-se spre el. 

Marc zări pentru o clipă faţa lipsită de expresie de la volan, în timp ce 
șoferul transformă mașina în arma cu care avea să îl elimine pe Marc. Dacă 
ar fi gândit, fără să reacționeze din impuls, Marc ar fi ţintit spre mașină cu 
pistolul ţinut în ambele mâini, dar un cocktail de adrenalină și frică îi 
invadă sângele și acţionă din instinct. 

Trase cu pistolul său CZ 75, scoțând scântei din grilajul și capota 
Mercedesului Și îndreptându-se spre parbriz. Găuri albe își făcură apariția 
în sticlă când gloanţțele ajunseră la destinaţie, dar geamurile anti-glonţ 
respingeau fiecare proiectil, ca pe grindină. 

Vehiculul se îndrepta cu zgomot spre Marc Şi acesta sări într-o parte 
înainte să poată să dea peste el, dar nu suficient de repede ca să scape 
nevătămat. Nu văzu Mercedesul lovindu-l peste picior, doar simți durerea 
bruscă a impactului puternic, în timp ce forţa acestuia îi cutremură oasele Și 
îl aruncă în sus, apoi pe caldarâm. Uimit Și tremurând, simți sângele 
Șiroindu-i prin bandaje, rănile din incendiu redeschizându-i-se. 

Marc încercă să se ridice, dar corpul nu îl ascultă și se prăbuși la 
pământ. Cu privirea înceţoșată, văzu Mercedesul oprindu-se și bărbatul 
înalt, închis la piele, coborând. Îi spuse ceva lui Neven, dându-i ordine. 

Îi fu greu să înţeleagă ce îi spunea. Gemu de durere ȘI se rostogoli, 
ridicându-se într-o mână. Nisip și bucăţi de asfalt îi intrară în tăieturile din 
palmă. Când se uită înapoi spre mașină, Neven era pe bancheta din spate 
uitându-se fix la valiza de oţel, inert. 

O umbră se interpuse în soarele dimineţii și Marc îl văzu clar pentru 
prima oară pe bărbatul musculos. Avea pistolul masiv îndreptat spre capul 
lui Marc, iar în cealaltă mână avea legitimatia lui de la Europol, la care se 
uită scurt apoi o aruncă. 

Bărbatul apăsă pe trăgaci, iar ciocanul atinse, inofensiv, un glonţ folosit. 
Marc nu se putu abține să tresară și să înlemnească în timp ce aștepta 
bubuitura. Aceasta nu veni. Bărbatul rânji Și spuse ceva ce Marc nu 
înţelese. Se auzeau sirene, din ce în ce mai tare, din ce în ce mai aproape. 

Apoi umbra dispăru Și mașina ieși din raza vizuală a lui Marc. Acesta se 
simţea plin de groază și frustrare, dar tot ce putea face era să se ridice de pe 
asfalt, simțind durerea din plin, centimetru cu centimetru. 


Simţi mâini din spate, care luară ceva din greutate, ajutându-l să se 
ridice. Era să cadă când auzi vocea lui Vanja: 

— E O.K. Sunt aici. 

— Nu pot să îi las să scape, spuse Marc, gâfâind. Oprește-i... 

Se smulse din mâinile lui Vanja cu toată forţa de care fu în stare Și merse 
împleticindu-se, dar în jurul lui erau doar siluetele mașinilor de poliție, albe 
cu albastru. Mercedesul negru Și încărcătura pe care o transporta 
dispăruseră. 

e 

Marc își dădu seama că lucrurile nu aveau să fie bune pentru el când 
paramedicii îl bandajară pentru a doua oară în douăzeci Și patru de ore Și îl 
predată unor polițiști. Dacă ar fi Știut ceva engleză, dar nu cunoșteau, iar 
puținele cuvinte ale lui Marc în croata de bază nu primiră niciun răspuns. 

Îl aduseră în aceeași cameră de interogatorii unde se ascunsese ca să 
intercepteze telefonul lui Franko Horvat Și așteptă, mai anxios cu fiecare 
minut care trecea, Știind că Neven Kurjak Și bărbatul care îl răpise aveau 
din ce în ce mai mult timp să scape. 

Marc își puse gândurile în ordine Și rememoră toate locurile unde fusese 
rănit cu o zi în urmă, simțind tăieturile și vânătăile tari. Era frânt de 
oboseală, animat doar de un val din ce în ce mai scăzut de adrenalină Și de 
nevoia de a-i avertiza. Pe masa din mijlocul încăperii era un creion Și un 
teanc de foi și începu să scrie cât de mult își putea aminti, înainte să uite. 
Într-un minut, Marc scrisese o pagină de notițe fără legătura între ele, cu 
scrisul său mic, dezordonat. Tot ce conta era ca arma pe care Oleg Fedorin o 
adusese în Europa să fie anihilată. 

Ușa se deschise brusc și Gesa Schrader se opri în prag. Calculată, ca de 
obicei, privirea ei dură o întâlni pe a lui și dădu ușor din cap. Schrader intră 
Și Marc îl zări pe Marteen de Wit afară, cu braţele încrucișate Și cu o 
expresie îngheţată întipărită pe faţă. 

Trase scaunul de la capătul celălalt al mesei și se așeză. Schrader scoase 
o ţigară și apropie de ea o brichetă subțire. Era pentru prima oară când 
Marc o vedea fumând. 

— Vorbește, ordonă ea. Vreau să îmi explici. Ce ai făcut. 

El împinse foile de pe masă spre ea. 

— Trebuie să le spunem polițiștilor locali să pună baraje la ieșirile din 
oraș, cu detectoare de radiaţii, să punem oameni în gări Și la port. Am făcut 


o descriere a bărbatului care era cu Neven Kurjak — el e cel care trage 
sforile, zise Marc, întorcând pagina, unde făcuse o schiţă elementară a ceea 
ce văzuse în valiza de oţel. Au o armă de distrugere în masă, funcţională 
sau nu, nu Știu... spuse el Și își pierdu răsuflarea. 

— Asta e alegerea ta?, întrebă Schrader, expirând fumul. Marc clipi. 
Pentru un moment, nu înţelese ce îi spunea. 

— Nu înţelegi? Au o bombă nucleară acolo! 

— O servietă cu o armă nucleară?, întrebă ea studiind schița. Asta e o 
idee de film de acţiune prost și exagerat, Dane. Agenţia Internaţională de 
Energie Atomică funcționează în lumea reală, zise Schrader, aproape 
amenințând. Ce descrii tu aici e un basm cu teorii conspiraționiste. 

— Nu, spuse Marc, accentuând cuvântul. Tehnologia asta există. 
Americanii au spus că nu pot să o facă să meargă, dar dacă rușii au reușit... 
zise el, făcând brusc o pauză, dând din cap. La naiba, de ce vorbim despre 
asta? Chiar dacă nu merge perfect, e tot o bombă nucleară! Pune-l pe Goss 
să se uite la laptopul meu — el poate să îți arate valorile CellRAD din 
cazinoul fraților Kurjak! 

— Jurgen Goss a fost suspendat, spuse Schrader cu răceală. E investigat 
pentru că a accesat o bază de date securizată a NATO fără autorizație. 

Inima lui Marc stătu în loc. 

— Eu l-am pus să o facă, insistă el. Nu e vina lui... 

— Ja. Ai profitat de un om bun Și i-ai distrus cariera ca să îți continui 
propria investigație nepedepsit. Acum o să fie pedepsit odată cu tine, 
continuă ea înainte ca Marc să poată răspunde. Cât despre Queen's High, 
avem oameni care percheziționează clădirea. Am găsit un punct fierbinte în 
biroul unde am găsit corpul lui Bojan Kurjak... 

Schrader îl săgetă cu privirea, de parcă ar fi vrut să adauge această crimă 
la lista lui de greșeli, dar renunță la idee. 

— Dar având în vedere ce a fost găsit în pivniţă, nu e de mirare. 

— Ce? 

Marc nu se gândise ce ar fi putut fi în subsolul cazinoului. 

Schrader își scoase telefonul și îi arătă fotografii cu un spațiu neaerisit, 
prost luminat, cu vrafuri de cutii. Câteva fuseseră deschise Și dinăuntru se 
vedeau pachete cu obiecte rotunde de plastic. 

— Sunt detectoare de fum de uz casnic, îi spuse ea. Fiecare conține o 
cantitate mică de izotopi de stronţiu-90 în senzori. Frații Kurjak le-au 


cumpărat în secret în vrac din Orientul îndepărtat. Cele mai multe din poza 
asta erau deja deschise Și materialul scos, zise ea punând telefonul deoparte 
Și trăgând din nou din ţigară. Chiar dacă l-ar fi scos pe tot, nu ar fi fost de 
ajuns ca să facă daune serioase, dar radiația emisă ar fi de ajuns să convingă 
pe cineva credul. 

Marc dădu din cap. 

— Nu, spuse el din nou, dându-și seama unde voia să îl ducă Schrader. 
Nu e un truc obișnuit de-al fraţilor Kurjak! zise el, atingând foile cu 
degetul. Generalul Oleg Fedorin de la Forţele de Rachete Strategice Ruse a 
fost în oraș noaptea trecută și el le-a vândut arma asta! 

— De unde știi? 

Marc ezită. Înţelese că e în încurcătură Și ultimul lucru pe care îl voia era 
să îl tragă pe Luka Pavic după el. 

— Un informator confidenţial, continuă el. De când era în MI6. M-au 
contactat. 

Expresia rece a lui Schrader se transformă într-un rânjet distant. 

— A fost bărbatul care te-a ajutat să urci în ambulanta de lângă cazino? 
Poliţiștii de la fața locului spun că a dispărut cât timp s-au ocupat de tine. 

Marc nu spuse nimic. Vanja era altă persoană pe care nu voia să o vadă 
prinsă în problemele lui. Marc se folosise de el mai mult decât avusese de 
gând și chiar după ce îi spusese să plece, acesta se întorsese să se asigure că 
totul era în ordine. Vărul lui Pavic poate era un tâlhar mărunt, dar cel puţin 
avea ceva intenţii bune. 

— Nu contează, continuă Schrader. O să investighez asta. Dar știi la fel 
de bine ca mine că sârbii au mai colaborat cu rușii Și înainte, mai ales ca să 
îi ajute să facă falsurile lor să pară autentice. Prezenţa lui Fedorin, dacă a 
fost el, nu dovedește nimic. 

— Dar dacă există cea mai mică Șansă să am dreptate, ne putem permite 
să ne asumăm riscul? Vrei să fii tu cea care îi spune directorului agenţiei că 
ai avut indicii Și nu ai făcut nimic, după ce vreun oraș e atacat nuclear? 

— Ai grijă cum vorbeşti, la naiba, se răsti Schrader. „Altă premieră”, se 
gândi el. Femeia nu mai înjurase în faţa lui până atunci. Ai uitat despre cine 
vorbești?, continuă ea. Frații Kurjak Și-au întemeiat întreaga lor activitate 
infracţională pe vânzarea materialelor nucleare contrafăcute! Au înșelat 
grupări teroriste Și oameni mai deștepţi ca tine din toată lumea, Dane. Ce te 
face să crezi că, dintr-odată, inexplicabil, au făcut rost de ceva autentic? 


Dacă i-ar fi spus adevărul, dacă ar fi zis intuitia sau logica, Schrader i-ar 
fi râs în faţă. Investigator responsabil al biroului de intervenții, ea își făcuse 
o reputaţie de persoană care se bazează pe dovezi concrete. Și Marc avea 
doar presupuneri, nimic mai mult decât presupozițu imposibil de dovedit. 

— Eu urmez regulile și acţionez profesional, Dane... zise ea uitându-se 
în altă parte. Dovezile pe care le-ai adus vor fi investigate, pentru că avem 
obligația să cercetăm fiecare pistă, indiferent de cât de mică este 
convingerea mea. Dar tu nu o să fii parte din asta. Nu mai ești deloc 
credibil în biroul acesta. Nu mai lucrezi aici. 

Exista altă abordare pe care Marc ar fi putut să o încerce. 

— Franko Horvat, începu el. E corupt. A luat mită de la frații Kurjak de 
cine Știe când. A încercat să mă omoare de două ori — o să știe măcar un pic 
din ce pun la cale sârbii... Adu-l, pune presiune pe el, oferă-i imunitate, 
orice funcționează... 

— Horvat nu a mai fost văzut de azi-dimineaţă, îl întrerupse Schrader. 
Nu răspunde la telefon și nimeni nu știe unde e. 

— A fost la Queen's High! insistă Marc. Ia înregistrările de pe cameră, o 
să vezi, spuse el, oprindu-se, inima stându-i în loc în timp ce își dădu seama 
ce avea să zică Schrader. „Dacă Horvat a plecat până au ajuns polițiștii la 
cazino, atunci...” 

— Ofiţeri de la faţa locului au raportat că hard-diskul camerei lipsea, 
explică ea. 

„Bravo”, spuse o voce din mintea lui Marc. „Și chiar tu i-ai spus 
prostului cum să o facă”. 

Schrader își stinse ţigara de masa de metal și împinse scaunul înapoi, 
depărtându-se de Marc. 

— De Wit te-a avertizat că deja ai probleme și tu ai continuat neîncetat. 
Ce aveţi voi, britanicii? Ai luat sfoara care ţi-a fost dată și te-ai spânzurat 
cu ea. I-ai obligat pe Pavic și Goss să facă la fel, spuse ea dând din cap. Și 
asta e parțial vina mea. Nu ar fi trebuit să îți dau cazul fraţilor Kurjak. Nu 
erai persoana potrivită pentru caz. Ai permis ficţiunii de acolo să dea la o 
parte toate dovezile concrete. 

— Nu e așa, insistă Marc, dar Schrader vorbi peste el. 

— Ți-am dat cazul pentru că nu te-am vrut aici! spuse ea, tonul 
ridicându-i-se pe măsură ce își pierdea cumpătul. Prietenii tăi sus-puși din 
Serviciile britanice s-au asigurat că îmi ești băgat pe gât Și, din cauza asta, 


un agent pe care îl voiam în divizia mea a ajuns în altă parte. Aveam niște 
operaţiuni planificate, pe care prezenţa ta le-a încurcat. Nu ai 
temperamentul de care este nevoie în acest birou! zise ea, ridicând un deget 
spre faţa lui. Nu ești un agent operativ, Dane. Nu ești un jucător de echipă! 
Și haosul pe care l-ai creat dovedește asta! 

— Numai despre asta este vorba?, răspunse el. Ştiu că nu mă voiai pe 
mine în echipă, dar tu Și de Wit ce aţi realizat? Mi-aţi pasat cazul fraților 
Kurjak pentru că nu era ceva important? Și acum refuzi să accepţi că poate 
am descoperit ceva! 

— Ţi-a fost dat acest caz ca să fu ţinut cât mai departe posibil de scopul 
principal al acestui birou. Înţelege, nu ești singurul cu legături în MI6 sau 
cu informatori confidențiali. Crezi că te-aș fi luat fără să îți verific trecutul? 
Știu ce s-a întâmplat anul trecut, spuse Schrader privindu-l fix, ostil. Ai fost 
singurul din echipa ta de intervenţii care a supraviețuit în timpul unei 
misiuni sub acoperire. Serviciile de securitate din propria ta ţară au emis un 
mandat internaţional pentru arestarea ta. 

O umbră înnegri faţa lui Marc. 

— Nu știi despre ce vorbeşti, spuse el, mârâind. Am fost absolvit de 
vină. Mi-am făcut... mi-am făcut datoria. 

— Dar acum crezi că regulile nu ţi se mai aplică. Indiferent care ar fi 
adevărul despre plecarea ta din MI6, nu ești bun, Dane. Nu ar fi trebuit să 
fii trimis niciodată pe teren, spuse ea oftând. Cel puţin acum am un motiv să 
scap de tine. 

Un fior rece străbătu venele lui Marc în timp ce își dădu seama că totul 
se întorcea împotriva lui. Era ceva familiar, sentimentul de lipsă de putere 
care ameninţase să îl cuprindă după ce focul și moartea îi cuprinsese pe 
toţi, în urmă cu luni de zile. 

— Faci o greșeală gravă, îi spuse el. O să merg la superiorii tăi... 

— Nu, zise Schrader, devenind din nou rigidă și formală. Marc Dane, de 
acum nu mai ești în mod legal consultant de operațiuni al Diviziei de 
Securitate Nucleară Și îţi este revocat orice acces la agenţiile și autoritatea 
Europol, spuse ea, ridicându-se și îndreptându-se spre ieșire. Nu ești 
arestat... încă. Dar te sfătuiesc să vorbești cu un avocat, pentru că s-ar 
putea să fu acuzat de crimă când se termină totul. 

Marc se ridică în timp ce ea deschise ușa, iar când deschise gura aproape 
o implora. 


— Schrader, ascultă-mă! Am văzut bomba! 
— Ai văzut ce ai vrut să vezi, spuse ea, fără să privească înapoi. 


Capitolul 8 


Zayd fusese obligat să aștepte cel puțin jumătate de oră după momentul 
stabilit pentru întâlnire și își închipui că acesta era felul în care un om 
bogat arăta cine conduce. 

Întârzierea intenţionată nu îl afectă. Poate gaal-ul presupuse că Zayd ar 
fi impresionat de tot ce avea să vadă în jurul lui, speriat de opulenţa și 
măreția hotelului scump. Dacă aceasta fusese intenţia, atunci fusese un efort 
în zadar. 

Nu vedea acel loc prea diferit de vila exagerată unde Welldone 
Amadayo, omul ale cărui haine le purta în acel moment, fusese ucis. 
Taximetristul care îl dusese pe Zayd prin Napoli — un imigrant kenyan bine 
făcut care își spunea Dahable — vorbise mult și foarte detaliat despre 
Marele Hotel Vezuviu, numit după vulcanul care se vedea în zare Și renumit 
ca cel mai luxos loc din oraș. Dahable nu își ascunsese admiraţia pentru 
Zayd, insistând că trebuia să fie un om important dacă se întâlnea cu cineva 
în așa un loc, iar somalezul îl lăsase să vorbească. Nu era interesat să 
corecteze părerile șoferului. Era aici să transmită un mesaj, nimic mai mult, 
ȘI, oricât de mult ar fi negat gaal-ul, bărbatul palid pe care venise să îl vadă 
era doar un sol, la fel ca și el. 

Încăperea avea tavanul înalt. Ferestrele deschise lăsau să pătrundă 
zgomotul traficului și al mării. În dreptul ușii stăteau doi bărbaţi, ambii 
bronzaţi, musculoși și fără nicio expresie pe faţă. Îmbrăcaţi în costume de 
un negru imaculat, peste cămăși albe, purtau amândoi la ureche dispozitive 
Bluetooth argintii, rectangulare, de înaltă tehnologie și stăteau cu mâinile 
de o parte și de alta a corpului. 

Zayd zărise un pistol într-un toc de umăr când unul dintre ei îl 
percheziționase. Puseseră ce găsiseră la percheziţie pe o masă joasă de 
cafea, mai departe de el; o pereche de cuțite kunai în stil japonez Și un 
pistol mic Colt 1908. Mulţumiţi că îl dezarmaseră total, cele două gărzi nu 
mai interacţionară cu somalezul. 

Pentru o vreme, Zayd se amuză holbându-se fără nicio expresie la unul 
dintre bărbaţi, încercând să scoată o reacţie de la el, dar garda nu răspunse 


Și în cele din urmă se plictisi. Era pe punctul să vorbească, dar ușa încăperii 
se deschise brusc. O servitoare împingea o tavă pe care erau un ceainic, 
cești, lingurite și un bol cu zahăr. Dacă observase armele, nu avu nicio 
reacţie la ele și turnă repede două cești. Îi oferi una lui Zayd cu o 
plecăciune atentă. 

Mirosul ceaiului îi aduse aminte de locurile natale și Zayd luă ceașca 
întinsă spre el. 

— Ceai de mere, se auzi o voce. Mi-am închipuit că vrei ceva familiar. 

Femeia ieși în tăcere, în timp ce bărbatul alb, pe nume Brett, ajunse în 
sfârșit. Zâmbi fals și se așeză pe celălalt scaun. 

— De acord? 

— Ai fost în Somalia? 

— Nu, Doamne fereşte. Dar fac un efort să învăţ despre alte culturi. Este 
o curtoazie des întâlnită la tine în tară, nu?, întrebă el arătând spre tavă. 
Ceai Și o conversaţie politicoasă înainte de afaceri. Sau greșesc?, spuse el, 
sorbind din ceașcă și strâmbându-se. Hmmm. Parcă... Poate te înveți cu 
gustul. 

Zayd bău din ceașca sa. 

— E slab. Trebuie lăsat la infuzat, zise el, punând ceașca jos. Faci 
afaceri în Italia?, întrebă el, arătând spre ferestre. Nu ești de aici. 

— Ce direct, spuse Brett, zâmbind. Ei bine, da. Angajatorii mei mă trimit 
unde e nevoie de mine. 

— Asociaţia, pronunţă Zayd numele. Eşti mesagerul lor. 

— Mai mult de atât, spuse Brett. Conducătorul tău, domnul Ramaas. 
Îngrijorează mulţi oameni. E imprevizibil. E rău pentru afacere. 

— Care oameni?, întrebă Zayd, uitându-se la Brett. Cei care au venit cu 
vase mari Și ne-au luat toţi peștii? Cei care ne-au otrăvit marea? 

Era destul de mare să își aducă aminte când veniseră prima oară navele 
străine pe apele coastei somaleze, distrugând economia locală peste noapte. 
Și, mai târziu, vasele vechi cu deșeuri toxice, care se îmbulziseră în mare. 

— Piraţii voştri i-au făcut pe toți să plece, spuse celălalt bărbat și apoi 
se corectă. Îmi pare rău, voi nu le ziceţi pirați, nu? Le ziceţi pază de coastă. 

— Am făcut ce a trebuit să facem, continuă Zayd. Așa cum Ramaas face 
ce trebuie să facă. 

În cel moment, gaal-ul se încruntă Și începu să vorbească cu Zayd așa 
cum îi auzise adesea pe vestici, de parcă ar fi crezut că era un primitiv 


incapabil să înțeleagă mai mult. 

— Țara voastră are un potențial mare, dacă poate fi valorificat. Sunt 
sigur că Ramaas Și-a dat seama. Aveţi bogății în pământ Și în mare. 
Minereu de fier. Gaze și petrol. Organizaţia mea poate să procure 
ustensilele prin care acest potențial poate fi exploatat. Oamenii care fac 
posibil acest lucru o să se aleagă cu recompensele. Poţi fi unul dintre ei. 
Poţi sta în locuri ca acesta, poţi bea cât ceai de mere vrei... spuse el, 
uitându-se la Zayd. Îţi poţi cumpăra haine mult mai bune... 

— Ramaas nu vrea avere, spuse Zayd. El înţelege shadaad. Ştii ce 
înseamnă asta? 

— Explică-mi. 

Zayd făcu o pauză, căutând cuvântul potrivit. 

— Obligatie. Pentru familie, pentru clan. Pentru naţiune. Este o tradiție 
să împarți averea cu alți oameni. 

— Este? Welldone Amadayo era unul de-ai voștri, nu? Și nu a împărțit 
prea mult, spuse Brett, recăpătându-și zâmbetul. Dar vom vedea. Ramaas 
poate face ce vrea cu partea lui. Ce e important e să atingem... stabilitatea. 
Înţelegi? 

— Înţeleg, spuse el luând ceașca. Să bem pentru asta, da? 

— Dacă vrei, spuse Brett, strângându-și buzele. 

Zayd turnă pentru ambii, dar îl opri pe Brett să ia ceașca. 

— Nu, nu e destul de dulce. Trebuie să fie bun, zise el, adăugând câteva 
linguriţe de zahăr înainte să termine Și să i-l dea. 

Lichidul însiropat tot era insipid pentru Zayd, o imitație nereușită a 
ceaiului cu care era obișnuit, dar îl bău, uitându-se la gaa/ cum făcea 
același lucru. Trecură zece secunde până când bărbatul începu să tușească. 

— Te obișnuiești cu el, repetă Zayd. 

Faţa lui Brett căpătă în sfârșit ceva culoare, apoi deveni stacojie Și 
începu să se sufoce. Ceașca și farfuria căzură pe covor Și el duse mâna la 
piept, chinuindu-se să respire. 

Zayd ascunsese în palmă pachetul cu pudră de oleandru pe care îl golise 
în ceașca lui Brett. Otrava extrasă din plantă era ultima sa armă, pe care 
gărzile o rataseră. Bărbatul alb era în pragul morții în timp ce inima îi 
spărgea pieptul. 

Bărbaţii în costume interveniră. Unul dintre ei își scoase arma Și rămase 
în pragul ușii, bătând în cască. Celălalt se grăbi să ajungă lângă Brett în 


timp ce acesta căzu de pe scaun pe podea. 

— Ce ai făcut?, întrebă garda de corp, împingându-l pe Zayd la o parte 
Și prefăcându-se că îl ajută pe Brett. 

— Am trimis un mesaj, zise el. 

— Saito! spuse prima gardă de corp, adresându-se cuiva din clădire. 
Vino aici! Cod Roșu! 

Zayd se ridică ȘI trecu la mișcarea următoare. Luând ceainicul de metal, 
îl lovi în cap pe bărbatul de lângă el, lichidul dulce și fierbinte stropindu-l 
pe faţă și pe gât. Apoi, luă cuţitele kunai Și le aruncă spre celălalt bărbat. 
Un cuţit rată și se înfipse în ușă, dar celălalt intră în abdomen. Cămașa lui 
albă fu stropită cu sânge și Zayd sări spre el. Rapid Și agil, ajunse deasupra 
bărbatului înainte ca acesta să apuce să tragă. Zayd băgă degetul în inelul de 
metal de la capătul mânerului cuțitului kunai Și îl scoase — apoi se întoarse 
spre el, ţinând cuțitul ca pe un pumnal, Și îl înjunghie. 

Sângele îi stropi geaca și Zayd îl lăsă pe bărbat să se prăbușească. Își 
recuperă celălalt cuţit înainte să se întoarcă la bărbatul pe care îl opărise, 
care bâjbâia după armă. Cu câte un cuțit în fiecare mână, Zayd le înfipse în 
capul bărbatului. După ce termină și cu al doilea gardian, își întoarse 
atenţia spre bărbatul alb, care încă se agăța de viață. 

Zayd își dădu jos sacoul lui Amadayo pătat de sânge și bluza de 
dedesubt și luă haina neagră a bărbatului pe care îl omorâse. Era neagră, 
numai bună să ascundă sângele de pe el. Își strânse armele, privind cum 
viaţa se scurgea din ochii lui Brett. 

Auzi voci de afară, zgomotul pașilor apropiindu-se. Zayd îl lăsă pe Brett 
să își dea ultima suflare Și ieși pe balconul hotelului, urcând spre acoperiș. 

Traversând țiglele de pe acoperiș, rapid ca o pisică, ajunse în spatele 
hotelului Vezuviu Și sări la ultimul nivel al scării de incendiu. leși apoi pe o 
ușă de serviciu, pe aleea îngustă Via Chiatamone. 

La o distanţă de câteva sute de metri, Dahable era în taxiul lui, ascultând 
muzică dance cu fereastra deschisă, bătând cu degetele în exteriorul 
mașinii. Îl văzu pe Zayd venind spre el și dădu înapoi, întorcând mașina cu 
un viraj larg. Zayd urcă Și plecară înainte să închidă ușa. Taxiul mergea 
repede pe străzi lăturalnice, cotind aparent aleatoriu la fiecare intersecție, 
fără să încetinească. Dahable folosea claxonul la fel de mult ca volanul. 

— Gata?, întrebă kenyanul, aruncând o privire în oglinda laterală și 
scoțând un telefon. Asta e nou, adăugă el. 


— Du-mă undeva unde pot să mă spăl, spuse Zayd, în timp ce începu să 
tasteze un cod lung din memorie. 

. 

Mercedesul merse încet la început, apoi acceleră în timp ce cobora și 
gravitația își spuse cuvântul. În câteva clipe, goni spre rampă, apoi se auzi 
un zgomot brusc de lemn rupt în timp ce vehiculul trecu prin barieră. 

Ramaas privi mașina derapând și se duse după ea, auzind zgomote în 
timp ce se răsturnă Și se rostogoli. Mercedesul vechi ateriză în canalul de 
mică adâncime cu roțile în sus și se scufundă repede. După ce fu înghițit 
complet de apă, se întoarse și îl văzu pe Neven Kurjak în apropiere. Se uita 
fix la valiza de oţel de la picioarele sale. 

— Și acum?, întrebă sârbul. 

Ramaas arătă spre docuri. 

— Pe acolo. Mergi. 

Avea de gând să mai spună ceva, dar îl întrerupse ţârâitul telefonului. ÎI 
scoase ȘI îl privi. 

— Spune, ordonă el. 

„Misiunea e îndeplinită”, spuse Zayd, gâfâind. „Mesajul a fost 
trimis”. 

Se gândi să întrebe dacă fuseseră complicaţii, dar lunetistul nu oferise Și 
alte informaţii Și pentru Ramaas, acest lucru fu un răspuns în sine. Făcu o 
pauză, gândindu-se la toate lucrurile pe care voia să le spună camaradului 
său, despre recompensa incredibilă care le căzuse în mâini. Privindu-l pe 
Neven care încă era în viață, trăgând valiza pe aleea prăfuită, în faţa lui, se 
trezi zâmbind larg. 

— Bun, spuse el. Acum ascultă-mă cu atenție. Nu o să te întorci acasă. 
Lucrurile s-au schimbat. Am altă sarcină pentru tine, una mai importantă ca 
oricare alta. 

Lui Zayd îi luă ceva timp să răspundă. 

— O.K. 

— O să îti explic, continuă el. O să vorbim foarte curând. Dar acum 
vreau să suni niște oameni care ne sunt datori. 

— O.K., repetă Zayd. Spune-mi numele lor. 

Deși prostesc din partea lui, prins de moment Și impulsionat de cadoul 
din partea lui Dumnezeu, Ramaas mai spuse ceva. 

— Am primit o binecuvântare, frate, zise el. Îţi promit că Waag o să ne 


ajute. Şi ne-a ajutat mai mult decât speram. 
° 

Când Marc se întoarse la spital, Luka Pavic avea un vizitator alături. 
Vanja se încordă Și avu loc un moment ciudat de déjà vu când privirile celor 
doi se întâlniră. 

— Totul e bine, îl asigură Marc. Nu trebuie să ne batem Și acum, bine? 

— Am crezut că am visat, spuse Pavic. Mi-au dat multe medicamente. 

Marc găsi un taburet pe care să stea Și se aplecă astfel încât să vadă ușa. 

— Vărul tău m-a ajutat, îi spuse el lui Pavic. E un băiat bun, zise el, 
uitându-se spre Vanja. Trebuie să fu atent. Poliţia are descrierea ta. Nu e 
bine să vii aici. Dacă te vede cineva, vorbește... spuse el, oprindu-se. 

— A venit aici să se asigure că sunt bine, zise Pavic. 

— E din familia mea, adăugă simplu Vanja. 

Marc se încruntă. 

— Nu aș fi zis nimic dacă ai fi fost rapid. 

— Nu s-a terminat, spuse Pavic cu o voce dură. Nu până când viermele 
ăla de Horvat nu putrezește în închisoare. O să îl dobor. După ce ies de aici, 
nu o să poată să se ascundă de mine. 

— Mai ușor de spus decât de făcut, răspunse Marc. Horvat a dispărut. 
Nu a fost văzut în locurile pe care le frecventa Și își acoperă bine urmele. 

Îi spuse despre hard-ul lipsă din sistemul de securitate de la cazinoul 
Queen's High. 

— Fără asta, avem numai cuvântul nostru Și dovezi circumstanţiale care 
să îl lege de frații Kurjak. 

— Pot să fiu martor, spuse Vanja, dar apoi se uită în altă parte. Totuși, nu 
ar însemna cine știe ce. Nu împotriva unui polițist, chiar Și corupt. 

Pavic se strâmbă. 

— Horvat a scăpat cu ce face de ani de zile. Să îi protejeze pe ticăloșiu 
ăia sârbi când cumpără Și vând arme sub nasul nostru. Și acum acest... 
Acest lucru pe care îl au... 

— l-am spus ce mi-ai zis, îi explică Vanja. Despre bombă. 

— Da, spuse Marc și se uită în podea. 

— E Și mai rău, nu?, întrebă Pavic aplecându-se spre el, văzându-i 
expresia feţei înainte să apuce să o mascheze. Marc, nu mă minţi. Îmi dau 
seama când nu spui tot. Nu ai cum să intri în ring de zeci de ori cu cineva Și 
să nu îţi dai seama de asta. 


Marc oftă prelung. 

— Da, e mai rău. Pe scurt, cred că frații Kurjak au vândut o bombă 
nucleară veritabilă, din 1980, unei părți terțe, dar lucrurile nu au mers 
bine... 

Marc îl descrise pe bărbatul închis la piele care încercase să dea peste el. 

— Şi acum tipul ăsta o are. Cel mai probabil, el l-a omorât pe Bojan 
Kurjak și i-a luat fratele ostatic, împreună cu dispozitivul. Dar am fost dat 
afară de la NSNS, așa că nu pot să fac mai mult. Nu se știe cine e 
cumpărătorul ăsta important Și ce planuri are cu dispozitivul, așa că ne-am 
întors de unde am plecat. 

— Știu, spuse Vanja, umezindu-și buzele. Adică ştiu cine e. 

— Ce?, întrebă Marc, întorcându-se spre el. Nu mi-ai spus! 

— Nu m-ai întrebat, răspunse Vanja, intrând în defensivă. Când eram în 
mașină lângă cazino, mi-ai spus să îl ascult pe Horvat. L-am ascultat! tipa 
la un tip, nervos că frații Kurjak erau într-o întâlnire și nu aveau timp 
pentru el. 

— Erau cu tipul negru Și musculos, sugeră Pavic. 

— Mi-ai spus să fiu atent la ce spunea Horvat, nu celălalt, continuă 
Vanja. 

Marc îl opri cu un gest. 

— Nu contează. Doar spune-mi numele pe care l-ai auzit. 

— „Ram-ceva”, zise Vanja, cu ochii îngustându-i-se în timp ce se 
gândea. Suna ca „Ram-Az”. 

— Poate e arab sau african?, întrebă Pavic. Frații Kurjak au fost mereu 
generoși cu cei cu care fac afaceri cu bani și arme. 

— Chiar aș fi putut să folosesc informația asta când am fost în biroul lui 
Schrader, înainte să mă concedieze... mormăi Marc, gândindu-se la acest 
lucru. „Dar, din nou, m-ar fi oprit indiferent de rezultat”. 

Își luă rucsacul de pe Jos, care conţinea tot ce avea el și căută laptopul. 

— Bine, mai bine mai târziu decât niciodată. 

Își porni computerul. 

— O să le spun să mă externeze, spuse Pavic. Franko Horvat are multi 
dușmani în orașul ăsta, așa că poţi să fii sigur că atunci când o să mă întorc 
la secție, o să fie foarte interesaţi să îl vadă cu cătușe. Dacă îl prindem, ne- 
ar putea duce la acest cumpărător. O să ciripească tot dacă o să creadă că 
asta o să-l salveze. 


— Fără nicio îndoială, fu Marc de acord. Dar în timp ce așteptăm, 
bomba e un pericol. 

— Nu are cum să mai funcționeze după mai mult de treizeci de ani, nu?, 
întrebă Vanja. 

Marc își ridică ochii din laptop. 

— Ţi-ai asuma riscul? Nu e ca și când nu ar fi destui psihopati suficient 
de nebuni să încerce. 

— Adevărat, spuse Pavic, dând din cap. Nu poţi să o convingi pe 
Schrader că e o ameninţare reală? Adică, pentru asta există NSNS! 

— Am încercat deja. A decis că tot ce spun eu e greșit, se răsti Marc, 
iritat. Când se uită la mine vede pe cineva depășit, o pacoste care i s-a adus 
pe cap. 

Spunând aceste cuvinte, simți de parcă i s-ar fi răsucit un cuţit în piept, 
iar o îndoială îi încolți în minte. „Dacă are dreptate?” 

Alungă îndoiala înainte să pună stăpânire pe el. 

— Totul se reduce la un singur lucru; Schrader nu are încredere în mine. 
Nu a avut niciodată Și nu avea de gând să mă lase să i-o câștig. Așa că 
trebuie să găsesc altă cale... Pentru că nu o să stau cu mâinile încrucișate în 
timp ce vreun nebun încearcă să detoneze o valiză nucleară! 

— Mi-ai spus că ai lucrat odată pentru Guvernul britanic, spuse Pavic. 
Nu poți să contactezi pe nimeni de acolo? 

Marc râse cu amărăciune. 

— Reputația mea la MI6 e probabil mai proastă decât cea de la Europol 
acum. Fără nicio dovadă? Nu e nimeni pe care aș putea să sun, nimeni în 
care eu pot avea încredere. 

Dar, chiar în momentul în care spunea acest lucru, Știa că nu era adevărat 
în totalitate. Marc puse laptopul deoparte Și începu să scoată alte lucruri din 
rucsac — un carnet uzat prins cu benzi elastice, mape pliate și fragmente 
dintr-o trusă de prim-ajutor. 

În scurt timp, găsi ce căuta. Cartea de vizită gri era mototolită, la fundul 
rucsacului, unde stătuse de peste un an, ignorată în mod deliberat dar nu Și 
uitată. Pe ea erau câteva rânduri scrise cu litere simple, clare. Un nume — 
RUBICON — Și un număr de telefon internaţional nelistat. 

— Ce e asta?, întrebă Vanja. 

— O întrebare la care nu am răspuns, spuse Marc. 


Puntea de sub picioarele lui Neven scârțâia când mai tare, când mai 
încet. Se foi Și încercă să găsească un loc pe scaunul vechi, care să fie cât 
de cât confortabil. 

Spațiul comun de pe puntea de sus al micului marfar era ceva între o sală 
de mese și o zonă de recreere, cu scaune fixate în podea, cu un televizor 
vechi și cu un DVD player într-un dulap. Cărţi Și reviste în greacă erau 
împrăștiate peste tot și în aer se simţea nu miros înțepător de cafea 
puternică, aromată, venind de la un încălzitor vechi din colțul încăperii. 

Neven se așteptase să fie închis într-o cabină, sau Și mai rău, într-un 
compartiment umed și plin de rugină de pe puntea de jos. Dar în schimb, 
Ramaas vorbise cu echipajul vasului și unul dintre ei îl adusese aici. 
Trecuseră ore întregi de când plecaseră și putea vedea culorile apusului prin 
hublouri. 

Neven se întreba cum avea să îl împiedice pe Ramaas să îl omoare. În 
acele clipe era singur, fără nicio organizaţie pe care să o contacteze Și cu 
fratele său mort, avea numai ce adusese cu el. 

Acceptarea acelei realități era de ajuns să îl facă să plângă. Nu avea idee 
ce se întâmpla în jurul lui. Putea doar să ghicească încotro se îndrepta nava 
— spre sud, în Marea Mediterană — Și să se întrebe ce planuri avea piratul cu 
el Și cu bomba lui Fedorin. Nu văzuse valiza de când se îmbarcaseră. 

Panica îi împânzea gândurile, alimentându-se pe ea însăși și 
accentuându-se cu fiecare oră care trecea. Neven nu era obișnuit să se simtă 
neputincios. Nu de când fusese copil, din nopţile când tatăl său venea acasă 
beat și violent, vărsându-și furia propriilor nereușite asupra fiilor săi. El și 
Bojan răzbiseră împreună. În acele momente, pentru prima oară era singur 
Și acest lucru îl speria. 

Lacătul de la ușa din capătul celălalt al camerei zăngăni brusc și Neven 
tresări, încleștându-și mâinile pe marginile scaunului fixat în podea. 
Ramaas intră Și îi zâmbi prizonierului său. Se schimbase cu haine mai 
potrivite pentru cârmuirea vasului Și aruncă o salopetă unsuroasă pe masa 
de lângă Neven. 

— Miroși a urină stătută, îi spuse el. Imediat te poţi duce jos să te speli. 
Pune-ţi asta pe tine când termini. 

— Da, aprobă Neven. Pot să te întreb unde mergem? Sau a cui e nava? 

— Destinația noastră e variabilă, răspunse Ramaas. Și deocamdată, nava 
e a mea. Căpitanul execută orice comenzi îi dau. 


Neven nu putu să asimileze informaţiile cu ce știa el. Traficul pe mare 
spre Și dinspre Split și porturile din apropiere era sub conducerea grupărilor 
bratva Şi așa cum fraţii Kurjak și afacerile lor fuseseră tolerați de 
prădătorii din ecosistemul infracţional mai mare, orice navă de contrabandă 
era obligată să plătească tribut reţelei mai mari ca să poată să funcționeze. 

Piratul războinic îi văzu mirarea de pe faţă. 

— Eşti surprins că pot să fac asta? E simplu pentru mine. Compania care 
deține nava asta deţine multe altele și alţi oameni au alte nave care trec prin 
Cornul Africii. Multe vase pot fi manipulate așa. Eu pot să atac acele nave, 
să le omor echipajele doar bătând din palme, spuse el pocnind din degete, 
zâmbetul lărgindu-i-se. Așa că am făcut o înţelegere. Eu le asigur siguranţa 
Și ei îmi oferă diverse servicii, zise Ramaas, arătând spre navă. Azi, nava 
asta ne asigură transportul și comunicațiile. Am avut ce să le povestesc 
oamenilor mei. A fost o zi plină, nu? 

— De ce sunt încă în viaţă? 

— Am văzut un semn de la Dumnezeu, spuse Ramaas. La început am 
crezut că e ca un proces, înţelegi? Că în aceste momente, pe măsură ce ating 
măreția, o să mă doboare la pământ pentru mândria mea. Să mă înveţe o 
lecţie, zise el dând din cap. Am greșit, Kurjak. Trebuie să înţelegi. Până la 
urmă, tu ești vehiculul prin care Waag a ajuns la mine. 

— Nu vreau să mor, reuși Neven să spună, dar Ramaas părea că nu 
vorbea cu el, ci cu o audienţă invizibilă. 

Poate cu Dumnezeul său. 

— Toată viaţa mea a fost despre putere, continuă el. Să o iau de la 
bogați. Tot ce am vrut a fost să găsesc o cale să îmi fac oamenii mândri din 
nou. Să ne luăm poporul înapoi de la cei slabi care încearcă să ne conducă. 
Dar acum... Asta e mai mult decât am putut visa, zise Ramaas, ca un om 
care văzuse raiul. Avem așa mulți dușmani. Acum pot să le-o plătesc, 
prietene. O să înveţe ce înseamnă răzbunarea. 

Neven încercă să vorbească, dar nu găsi cuvinte. Era copleșit de teroare, 
mai mult ca înainte, la cazino, mai mult ca atunci când piratul războinic îl 
omorâse pe Bojan fără ezitare. 

Motivul era autenticitatea momentului. Neven simţea că vede dincolo de 
masca pe care Ramaas o purtase de fiecare dată când se întâlniseră. Nu 
Știuse de ea până atunci. 

Acest bărbat, despre care presupusese că era un tâlhar talentat dar 


needucat, un criminal violent care se mulțumea să își conducă pustiul 
îndepărtat, i se dezvăluia pe deplin. Și în acele momente, Neven Kurjak 
purta blestemul clarităţii, în timp ce propriile convingeri înguste îl părăsiră. 
Mult prea târziu să scape, înțelegea pe deplin ce fel de om era Ramaas Și 
acest lucru îl îngrozea de moarte. 

„Dacă Dumnezeu există”, se gândi Neven, „asta e modalitatea lui de a 
mă pedepsi pentru toate relele pe care le-am făcut?” 

— Am un plan, spuse Ramaas. O să se împlinească. O să îmi dai codul. 
O să mă ajuţi, Kurjak. De aia ești încă în viaţă. 

— Nu pot. Frica îi curgea prin vene. Numai să se gândească la planul 
piratului războinic era suficient să facă inima lui Neven să îi spargă pieptul 
Și să îl facă să vrea să fugă cu disperare. Nu o să ţi-l dau! 

— Nu?, întrebă Ramaas, înclinându-și capul, de parcă ar fi fost doar un 
inconvenient minor pentru el. E alegerea ta. Dar dacă nu îmi ești de folos... 

— O să mă omori indiferent ce faci, spuse Neven ţipând și făcându-se 
mic în scaun, de parcă ar fi putut să dispară în el. 

— Nu o să te omor, îl corectă Ramaas. Și nici oamenii cărora o să te 
vând. Nu la început. Nu pentru foarte mult timp. 

— S-să mă vinzi? 

Neven se așteptase să aibă aceeași soartă ca Bojan, răpus de un glonţ. 
Dar erau Și variante mai rele. 

— De câţi teroriști v-aţi bătut joc tu și fratele tău?, întrebă Ramaas, 
dând din cap. O să fie furioși că Și-au pierdut banii dar totuși o să dea alți 
bani ca să te facă să plăteșui cu sânge. Cine crezi că o să îmi ofere cel mai 
mult? O să te dau la /icitație, spuse el, rânjind. Ca pe un animal la 
măcelărie. 

Neven se simţi ametit și puntea de la picioarele lui se transformă dintr- 
odată într-un abis care se deschise și îl înghiţi. Închise ochii și căută să 
înlăture tremurăturile care îi cuprinseră mâinile. Toată slăbiciunea și 
fragilitatea pe care Neven fusese capabil să le ascundă avându-l pe fratele 
lui alături, erau evidente. Inevitabil, era atras de persoana care deținea 
puterea, predându-se faţă de Ramaas cu o mișcare ușoară de cap înainte să 
devină pe deplin conștient de asta. 

— Ce vrei de la mine? 

Ramaas se așeză lângă el și începu să îi schițeze un plan de acţiune. Era 
îndrăzneț, riscant Și erau o sută de modalităţi în care putea eșua — dar era 


strategia unui luptător, a unui prădător. Viclean, nesimtit, brutal. 

Când în cele din urmă Ramaas termină, Neven se gândi că era exact la ce 
se aștepta din partea piratului războinic. 

— E cineva, începu el, încercând să fie cu câţiva pași înainte, căutând o 
cale de a folosi situația în avantajul său. E cineva care poate să îţi ofere ce 
ceri. Îl cunosc personal. Am lucrat-împreună în trecut... 

— Bine, spuse Ramaas, dând din cap. Ştiam eu că e bine să te las în 
viaţă. Continuă. Spune-mi despre el. 

= Îi spunem „Brutarul”. Un geniu, bineînţeles. Știu unde e, dar trebuie 
să te avertizez. Nu mai face afaceri. S-a retras și e foarte bogat. Nu îl 
interesează cauzele sau banii. 

— Lasă-mă pe mine să mă ocup de asta, spuse Ramaas, ridicându-se 
pentru a trece printr-un hublou. Dumnezeu o să mă ajute. Afară se 
întunecase Și Neven văzu scânteia fulgerelor îndepărtate reflectându-se pe 
faţa lui Ramaas. Nava se îndrepta spre o furtună din Marea Adriatică. Tu 
doar du-mă la el, Kurjak. 

— Și după aia îmi dai drumul?, întrebă Neven, mai înspăimântat de 
răspuns decât fusese vreodată. 

— Nu o să te omor, repetă Ramaas fără să se uite la el. 

— Phobie de l'avion?, întrebă bărbatul de pe scaunul alăturat. 

Marc dădu din cap, ridicându-și vocea ca să se facă auzit peste zgomotul 
rotoarelor elicopterului. 

— Nu. E mai mult o îngrijorare în legătură cu profesia... 

Elicopterul EC130 roșu cu alb zbura de-a lungul țărmului francez, 
îndreptându-se spre nord, spre Marea Ligurică. Călătoria de la aeroportul 
din Nisa era scurtă, dar să zboare deasupra apei era mereu suficient să îi 
trezească lui Marc unele dintre cele mai neplăcute amintiri. Sperase să nu i 
se citească pe faţă, dar în mod clar nu era așa. 

— Am pilotat Și eu, adăugă el, simțindu-se obligat să își explice reacţia. 
Nu îmi place când pilotează altcineva. 

Pentru o secundă, se sperie că marea se întinde să îi înghită — putea fi 
înșelător și ușor de aproximat altitudinea greșită dacă nu erai atent — ȘI 
închise ochii ca să alunge gândul. 

Nu funcţionă. Își aduse aminte de o întindere de ocean de la capătul 
celălalt al pământului și impactul uluitor al unui elicopter Lynx al Royal 
Navy lovind apa. Inspiră adânc înainte ca amintirea să pună stăpânire pe el 
ȘI să îl copleșească. 

— Copilot? 

Undeva pe la cincizeci de ani, cu un bronz puternic sub pălăria panama 
Și cu un costum scump de safari, bărbatul de lângă el îi studie expresia. 

— Da, poţi spune așa, zise Marc, dând ironic din cap. 

Era greu pentru el să nu își asculte memoria musculară, ducându-și 
picioarele exact unde trebuia să fie pedala care acționa rotorul cozii, iar 
mâinile întinzându-se automat după maneta regulatorului ciclic Și după cea 
colectivă. Se strădui din răsputeri să scape de aceste reflexe și se uită în altă 
parte. 

În faţa lor, întinderea orașului Monaco acapara priveliștea, cu clădiri de 
culoarea nisipului, cu acoperișuri cu ţiglă portocalie alcătuind unele din 
cele mai scumpe complexe imobiliare din lume. Din loc în loc, blocuri turn 
rezidenţiale și clădiri de birouri se înălţau unele peste celelalte, ferestrele 
însorite reflectând lumina soarelui înapoi spre cerul senin. 


Marc văzu sigla stadionului de fotbal Louis al II-lea în timp ce pilotul 
execută o întoarcere impecabilă și coborâră repede, aterizând pe o întindere 
mare de ciment de deasupra apei. Marc simți o tensiune pe care nu știa că o 
avea, disipându-se ca vaporii. Cobori, cu rucsacul ros de vreme pe un umăr 
Și privi prin ochelarii săi de soare de aviator, orașul-stat care se întindea în 
faţa lui. 

După ce zgomotul elicelor elicopterului se opri, primele sunete purtate 
spre el de vânt fură zăngănitul funulor pe catargele yacht-urilor Și 
clinchetele paharelor de șampanie dintr-un restaurant din apropiere. Soarele 
dădea peisajului o strălucire puternică, clară Și, pentru o clipă, Marc parcă 
simţi mirosul banilor în aer. 

Nu fu surprins că acolo se afla Ekko Solomon care voia să îl vadă. Un 
Bentley Muslanne negru îl aștepta pe Marc când acesta ieși din heliport. 
Lângă ușa pasagerului era un bărbat palid cu păr nisipiu Și cu o expresie 
atentă. Purta un costum care nu îi îmblânzea trăsăturile dure. Malte Riis era 
probabil finlandez, probabil fusese în forțele speciale, dar asta fu tot ce putu 
Marc să afle despre șoferul taciturn al lui Solomon. Malte îl văzu venind Și 
îi făcu semn spre ușa din spate. 

— Bună, amice. 

Marc se simţi un pic stânjenit. Malte nu spusese niciodată mai mult de 
Șase cuvinte în prezenţa lui Și nu știa niciodată cum să îl ia. Dintr-un 
impuls pe care avea să îl regrete repede, Marc își aruncă bagajul pe 
bancheta din spate a Bentley-ului și se urcă în schimb pe locul pasagerului 
din faţă. 

Malte îi aruncă o privire intensă și mașina se îndepărtă de bordură. 
Şoferul vira cu viteză pe străzile mici, înaintând printre pasaje subterane și 
alei înguste, înțesate de pâlcuri de motociclete parcate. 

— Deci... începu Marc, neputând să reziste tentaţiei de a rupe tăcerea. 
Unde mergem? 

— Rubicon, îi spuse Malte. Ne oprim întâi undeva, adăugă el, pe un ton 
care Îi sugera că aici se terminase toată conversaţia lor. 

Marc se înclină din cauza virajului în timp ce Bentley-ul mergea înspre 
Avenue du Port. Mașina ieși din tunel și Marc văzu flotila masivă de yacht- 
uri Și alte ambarcaţiuni umplând coastele Portului Hercule. 

Malte acceleră și Marc își dădu seama tresărind că trecuseră de colţul cu 
Antony Noghes, ultima intersecție a Circuitului de la Monaco folosit în 


cursele de Formula Unu. Accelerară trecând pe lângă punctul de pornire Și 
biserica Sainte Devote. Dacă lucrurile ar fi stat altfel, i-ar fi plăcut să aibă 
ocazia să conducă chiar el pe ruta FI. 

„Nu ești aici în vacanță, Dane”, își spuse el. „„Concentrează-te”. Se 
îndreptau spre zona de afaceri a principatului. Rubicon avea un sediu pe 
Avenue de Grande Bretagne. 

Un conglomerat care se ocupa cu mineritul, aviația, biotehnologia Și zeci 
de alte domenii, Grupul Rubicon era de asemenea acționar pentru un 
contractor militar privat mic, dar bine finanţat. Funcționând sub 
supravegherea directă a lui Solomon Și împuternicit de un mandat care 
punea justiţia deasupra profitului, așa-numita Divizie de Condiţii Speciale 
era o versiune la scară mică a unei agenţii naționale de spionaj Și acțiuni 
sub acoperire operând la limita legalității. 

Cu un an în urmă, Marc Dane se întâlnise cu ei la Roma în timp ce fugea 
de MI6 și acest lucru marcase începutul unei colaborări cu Solomon Și 
echipa sa, una care a condus la zădărnicirea unei conspirații militare care 
viza asasinarea președintelui Statelor Unite și a sute de civili de pe străzile 
din Washington. 

Împreună, salvaseră multe vieti ȘI — mai important pentru Dane — 
descoperiseră conspiratorii din MI6 responsabili pentru moartea echipei lui, 
cei care încercaseră să îi însceneze lui Marc acele crime. Dar cu toate astea, 
brokerii puterii din spatele trădătorilor și teroriștilor, cei care făceau 
planurile atroce, erau încă în libertate. 

Să accepte postul de analist în Divizia de Securitate Nucleară a Statelor 
Unite fusese o încercare de a găsi un pic de claritate, de a se distanța. Dar 
aici era din nou, impulsionat de inabilitatea sa de a lăsa lucrurile făcute pe 
jumătate, de un sentiment de netăgăduit a ceea ce trebuia făcut. În ciuda a 
tot, se lăsa absorbit din nou de aceleași circumstanțe care aproape îl 
uciseseră. 

În mână, ferită de vederea altora, Marc ţinea cartea de vizită gri a 
Rubicon, care fusese pusă pe fundul rucsacului ultimele luni. O întoarse, 
cântărind implicațiile pe care le reprezenta, apoi o băgă în cele din urmă în 
buzunarul jachetei. 

Bentley-ul părăsi ruta F1 la intersecţia cu Portier și urmă linia plajelor 
de-a lungul Larvotto. Apoi, dintr-odată, Malte o întoarse brusc Și o parcă la 
intrarea unei clădiri fără siglă de pe malul mării. Dincolo de ea, o porțiune 


întreagă din plaja privată fusese împărțită cu gust dar cu limite foarte clare, 
ca să oprească pe oricine din zonele publice să vadă înăuntru. 

Marc se simţi deosebit de ponosit în hainele sale. Trecu printr-un bar 
întins Și ajunse pe o terasă presărată cu mese Și scaune. Oameni frumoși, 
cu bluze de mii de euro și costume de baie la fel de scumpe, se bucurau de 
mare Și de soare. În timp ce Marc călcă pe nisipul auriu, observă forma 
discretă a logo-ului Grupului Rubicon pe feţele de masă și pe pahare. 

Doi copii, o fată și un băiat care nu puteau fi mai mari de zece ani, 
alergară pe lângă el râzând Și strigând unul la altul. Ei se aruncară pe nisip 
la picioarele părinţilor lor, o femeie înaltă Și slabă cu păr lung Și castaniu ȘI 
un bărbat cu umeri lăţi pe care Marc îl recunoscu. 

Îi luă câteva secunde să își amintească unde îl văzuse, dar apoi își aduse 
aminte — „Silber, din avion...” Israclianul era pilotul lui Solomon, căpitanul 
jet-ului privat Airbus A340. ÎI văzu uitându-se la el și îl salută neutru cu 
capul înainte să își întoarcă atenția înapoi la soția Și copii lui. 

Marc se uită în jur. Dacă șoferul Malte și pilotul Silber erau aici, atunci 
câți alți membri din Divizia de Condiţii Speciale erau în Monaco? 

O siluetă care venea din adâncuri îi atrase atenţia și află răspunsul. 
Femeia era sinuoasă Și închisă la piele, purtând un bikini roșu tip bandeau, 
cu un material subţire în jurul taliei. 

Faţa ei era pe jumătate ascunsă de o pereche de ochelari mari Dolce & 
Gabbana și avea o pălărie de soare mare, ușor înclinată. Lucy Keyes își 
cobori ochelarii pe nas ca să se uite pe deasupra lor în direcția lui Marc și 
zâmbi ușor, îndreptându-se spre el. 

— Închide gura, spuse Malte, din spatele lui. 

Marc tuși politicos Și reuși să zâmbească. Adevărul era că îi făcea sincer 
plăcere să o vadă din nou. 

— Bună, Lucy. Pari, oh, O.K. 

— Marc Dane, zise ea privindu-l ostentativ din cap până în picioare. Aici 
erai. Îmi place barba ciufulită pe care ţi-ai lăsat-o. Îţi dă personalitate. 

Marc pufni, conștient de sine. 

— Nu prea e barbă, e mai mult o lipsă de bărbierit. 

— Bine. Încă ai bronzul ăla de calculator, totuși... spuse ea, 
împungându-l în umăr cu degetul ei lung. Ai fost la sală? 

— Un pic, îi explică el. M-am săturat să mă bată necunoscuţii. 

— Hm. Îţi stă bine, spuse ea, scoţându-și pălăria și aruncând-o pe o 


masă, descoperindu-Și părul tuns scurt. Dar nu suni, nu scrii. Am început să 
credem că ai uitat de noi. 

— Asta nu ar fi ușor, recunoscu el. Cum e... munca? 

Masca de fericire a lui Lucy dispăru. 

— Ştii cum e. 

Se îndreptară spre pavilion. 

— De ce am impresia că timpul nostru liber plătit generos e pe cale să fie 
întrerupt? 

În timpul zborului, Marc repetase Și revizuise modul în care avea să îi 
povestească ce descoperise, dar de fiecare dată părea forţat. Își îngustă 
buzele Și el începu să îi spună partea care știa că era incontestabilă. 

— Am dat peste ceva foarte periculos, îi spuse el. Și sunt suficient de 
deștept să îmi dau seama când sunt depășit. Am nevoie de ajutor de la 
oameni în care am încredere. 

Ea văzu seriozitatea din ochii lui Și ironia ușoară din tonul ei dispăru. 

— Bine. Se pare că vacanţa s-a terminat. Să mergem să îl vedem pe 
Solomon. 

e 

Pakistanezul care conducea camionul din Muscat era mult mai vorbăret 
decât îi plăcea lui Guhaad și în cele din urmă se opriră la marginea 
drumului să se ușureze. Trecură de granița dintre Oman și Emirate fără alte 
incidente. Gărzile care le-au verificat actele nu observară ochiul vânăt al 
șoferului ȘI nici expresia sa plânsă. 

Guhaad își petrecu majoritatea timpului în spatele camionului, cu 
valizele cu haine de calitate pe care Ramaas îi ordonase să le aducă, cu 
ochii pe telefonul digital prin satelit pe care acesta i-l dăduse, ca o găină 
așteptând un ou să eclozeze. Nu permise aerului stătut Și arzător sau 
mirosului de trupuri masculine înghesuite să îl deranjeze. Era important să 
se asigure că misiunea mergea bine. Guhaad știa că Zayd era favorizat faţă 
de el cu misiuni în alte locuri Și voia să îi dovedească lui Ramaas că era mai 
mult decât capabil de același lucru. Să îi aducă și pe ceilalţi doi bărbaţi era 
o poliţă de asigurare. Le era frică amândurora de el și se baza pe asta ca să 
îi controleze. 

Guhaad se tot gândea la conversaţia din urmă cu o zi. Nu prea înţelegea 
ce era mașinăria aceea care îi fusese dată lui Ramaas, dar putea înţelege 
ideea unei bombe destul de puternice ca să distrugă un oraș. Văzuse 


atacurile aeriene ale americanilor ca să distrugă ascunzătorile lui Al 
Shabaab și, cu ochii minţii, își imagină că arma lui Ramaas era ceva de 
genul acela doar că la scară mai mare. 

Dumnezeu i-o dăduse, așa spusese piratul războinic. Guhaad nu era sigur 
dacă acest lucru putea fi adevărat, dar nu îi păsa. Armele te făceau mai 
puternic, în asta credea sigur, iar dacă bomba aceea era suficientă să îi facă 
pe străini să tremure de frică, atunci era de acord. 

Macanay strigă din taxi Și îi spuse că se vedea turnul din depărtare, cel 
care împungea cerul din mijlocul orașului arăbesc. Guhaad păși peste Bidar 
care dormea pe canapeaua camionului Și se uită prin parbriz, dar telefonul 
începu să ţârâie și el se grăbi înapoi, disperat să răspundă repede. 

Îi spuse șoferului să oprească Și ieși repede în umbra vehiculului oprit. 
Găsi o pereche de căști de care se putea folosi Și le băgă în urechi. 

— Da, șefu'?, începu el. Sunt aici. 

— Unde? 

— Pe autostradă. La câteva ore de oraș. 

Vocea lui Ramaas avea un ecou mecanic ciudat care îl făcea să sune ca o 
fantomă venind din lumea de dincolo. 

— Bine. Au fost ceva probleme? Spune-mi sincer, frate. 

— Nu, insistă Guhaad. Totul e bine. Nu o să dau greș. 

— Știu asta, spuse el zâmbind. Ascultă. Am ceva să îţi spun. 

— Sunt gata. 

Se așeză pe o canapea de lângă roata camionului, auzind scârţâitul și 
ticăitul structurii de metal a vehiculului. Ordinele vagi pe care i le dăduse 
Ramaas ar fi putut să neliniștească pe altcineva, dar Guhaad avea încredere 
totală în liderul său. Era nerăbdător să afle tot, asta așa era, dar înțelegea și 
că unele lucruri trebuiau ţinute secrete din motive de siguranţă. 

Singurul lucru care îl irita era că Zayd știa adesea lucruri înainte să le 
afle și el. Guhaad își spuse că acest lucru avea să se schimbe după ce 
termina misiunea. 

— Primul lucru. Bărbatul de la Asociaţie, cel care îl dirija pe Amadayo. 
E mort. Zayd l-a omorât pentru noi. 

Guhaad se încruntă. 

— AȘ fi putut să îl omor eu pentru tine, spuse el, apoi își corectă repede 
răspunsul. Nu contează. Gaal e mort. E bine, zise el scuipând în nisip, 
blestemându-l pe bărbatul palid. La dracu” cu Asociaţia. 


— Da. Am trimis un mesaj puternic, frate. De acum nu mai putem da 
înapoi. În timp, o să mai trimitem un mesaj. 

— ȘI... darul? Îl aduci cu tine?, întrebă el, umezindu-și buzele uscate. 

Tonul lui Ramaas se schimbă. 

— Am totul sub control, nu te teme. O să ajung la tine în câteva zile și 
apoi o să facem pasul următor. 

Guhaad aprobă cu un semn din cap, chiar dacă știa că piratul războinic 
nu îl putea vedea. 

— Ce vrei să facem după ce ajungem în oraș? 

Începu să spere că Ramaas îi alesese și lui pe cineva de omorât. Îi plăcea 
ideea de a demonstra că putea să o facă mai bine ca Zayd. 

— Cineva o să te aștepte, îi explică Ramaas. O să îți asigure mâncare Și 
cazare. O să cauţi pe cineva pentru mine. E important, frate. Și am nevoie 
de el viu. O să ne ajute. 

— Bine, șefu”, spuse Guhaad încruntându-se, incapabil să își mascheze 
dezamăgirea. Pe cine? 

— Un copil bogat și răsfățat, spuse piratul războinic, cu un dispreţ vădit. 
Nu o să fie greu de găsit. Pune poze cu el și cu bogățiile lui peste tot pe 
internet. Cu mașinile pe care le conduce, cu locurile unde merge și cu 
femeile cu care își petrece timpul. Micul Jonas o să îţi dea mai multe 
detalii. 

— Cum îl cheamă? 

— Își spune Kawal Daan. Dar nu e așa. Tu o să folosești adevărul în 
favoarea noastră. Dumnezeu ne ajută, Guhaad. O să vezi. 

Ramaas mai vorbi un pic, explicându-i lui Guhaad rolul său din plan. Și 
dacă la început acesta fusese frustrat când aflase că nu urma să aibă ocazia 
să îl depășească pe Zayd la execuţii, își dădu seama treptat că misiunea 
piratului războinic pentru el avea să fie mai bună. Până la urmă, oricine 
putea ucide, dar era nevoie de cineva cu viclenie și tărie de caracter ca să 
transforme un om în sclavul său. 

. 

Bentley-ul opri într-o parcare subterană și Lucy îl conduse pe Marc spre 
un lift fără buton, doar cu o cameră de mărimea unei monede, la nivelul 
ochiului. Ușile se deschiseră automat Și el o urmă înăuntru. 

În timp ce liftul de metal ȘI sticlă urca lin, Marc privi în jur. Rubicon 
avea genul de sisteme de securitate atât de discrete încât erau practic 


invizibile și hacker-ul din el nu putu să se abţină să se întrebe ce fel de 
hardware se afla în spatele pereților liftului. 

— Scaner biometric, îi explică Lucy, intuindu-i gândurile. Are sistem de 
recunoaștere facială, analiză a mersului Și toate cele. 

— Ce se întâmplă dacă nu te recunoaște?, întrebă el arătând spre podea. 
Se deschide trapa Și te aruncă la rechini? 

— Dacă nu te-am fi cunoscut, nu ai fi ajuns până aici, răspunse ea. 

Lumina de un galben ca mierea pătrunse brusc în lift în timp ce acesta se 
opri în mijlocul unui etaj în genul spațiu deschis, iar Marc fu desfătat cu 
primele imagini ale sediului privat din Monaco al lui Solomon. Podeaua era 
mai întinsă ca un teren de fotbal, cu balcoane deschise. O urmă pe Lucy pe 
podeaua de lemn și nu se putu abţine să se uite de jur-împrejur ca să vadă 
tot. 

Pereţi de sticlă mată marcau birourile și sălile de întâlniri Și o zonă 
întinsă în formă de diamant, cu mobilă fină, era orientată spre faţa estică a 
clădirii, spre mare. Orașul se întindea în jurul lor Și prin ferestrele fumurii, 
mari din tavan până în podea, avea un aspect ciudat de jucărie. 

Marc merse de jur-împrejurul unei piese de artă modernă făcută din 
trunchiuri de copac vechi Și îl zări pe bărbat de-a lungul încăperii, într-o 
sală de ședințe cu pereţi de sticlă. 

Ekko Solomon avea aproape cincizeci de ani, deși părea cu zece ani mai 
tânăr. Înalt ȘI slab, era îmbrăcat cu un costum simplu de in de un crem pal 
Și cu o bluză albă de mătase care îi accentua culoarea închisă ca de tec a 
tenului Și a mâinilor împreunate pe masa din faţa lui. Sala de ședințe era 
izolată fonic, așa că Marc nu putu auzi ce zicea, dar limbajul său corporal 
era suficient de clar. Solomon avea aerul unui bărbat în largul lui în lumea 
pe care ȘI-o construise, având o încredere în sine rafinată pe care Marc o 
admiră. Dacă ar fi fost să îl descrie pe Solomon cu un singur cuvânt, acela 
ar fi fost „suav”. 

Dar era mult mai mult de atât, iar Marc văzuse doar aparențele. Acolo și 
în acele momente, Ekko Solomon era unul dintre cei mai bogaţi oameni din 
lume, cu un imperiu la dispoziţie Și cu o filosofie personală care era, dacă 
Marc îl înţelesese destul de bine, undeva între filantropie și vigilență. Dar 
nu fusese mereu așa. Secretele se ţineau după el ca umbrele, îngropate în 
trecutul lui Solomon, cu piste ducând spre o tinereţe cu probleme printre 
războaiele minore din Africa Și printre copii soldați. Văzându-l pentru 


prima oară după o perioadă lungă, Marc se trezi întrebându-se dacă avea să 
ştie vreodată povestea întreagă a enigmaticului miliardar. „Este ceva ce 
vreau să Știu?” 

Solomon se uită în sus și îi întâlni privirea. ÎI salută cu un semn din cap 
Și apoi se întoarse la afaceri. 

— Are ceva de discutat cu echipa de directori, îi explică Lucy. Cred că o 
să ne întâlnim cu el după ce termină. 

— L-ai dus pe Dane la birou? 

Marc se întoarse Și îl văzu pe Henri Delancort îndreptându-se spre ei. 

Asistentul lui Solomon din Quebec era, ca întotdeauna, aranjat Și 
îmbrăcat impecabil. Atitudinea neprietenoasă faţă de Marc a bărbatului 
stilat nu se schimbase deloc de când se întâlniseră ultima oară. 

— M-am gândit că așa e mai practic, spuse Lucy, încruntându-se. 

— Sunt aici, insistă Marc. Și mie îmi pare bine să te văd, Delancort. 

— Nu o să îţi insult inteligenţa întorcându-ți complimentul, spuse 
bărbatul ridicându-și ochelarii fără ramă mai sus pe nas. 

— Nu îl lua în seamă, spuse Lucy. E încă supărat că ai refuzat oferta de 
muncă a lui Solomon în Londra. 

— Nu am refuzat-o, îi răspunse Marc mai repede decât ar fi vrut. Doar 
că nu am... spuse el oftând. E complicat. 

— După experienţa mea, așa spun oamenii când nu mai au nicio 
explicaţie convingătoare. Înainte ca Marc să poată răspunde, Delancort 
continuă. Divizia pentru Condiţii Speciale mergea foarte bine înainte să 
apari tu, domnule Dane. Și a mers foarte bine și după ce ai plecat. 

Marc se uită spre Lucy. 

— Așa e? 

— Nu am tinut-o numai în vacanțe, recunoscu ea, ridicând ușor din 
umeri. 

— De ce să nu începem? Să vedem ce ai pentru noi, spuse Delancort 
întinzând o mână. 

Marc nu se sinchisi să scoată laptopul din rucsac. 

— Prefer să spun în ritmul meu, dacă nu te superi. Du-mă undeva să mă 
instalez... 

— Pe aici, spuse Delancort, îndreptându-se deja, pe niște scări înguste, 
spre una dintre sălile de întâlniri. 

Lucy îl urmă Și, în cele din urmă, lui Marc îi trecu prin minte că poate 


Delancort nu era singurul pe care îl supărase. Acești oameni se puseseră la 
dispoziţia lui când fugise de MI6 și îi răsplătise rupând relaţiile cu ei odată 
ce lucrurile se așezaseră. În acel moment, venise la ei din nou și numai 
pentru că avea nevoie de ceva de la ei. „Bineînţeles că sunt precauţi. Și eu 
aș fi”. 

Ultima faţă cunoscută din staff-ul de la Rubicon era la masa albă de 
sticlă din sala de întâlniri, lucrând pe un Macbook cromat cu luminozitate 
mare a ecranului. Kara Wei îi aruncă o privire rapidă Și un zâmbet ca de 
pisică înainte să se uite din nou la computer fără să își piardă ritmul în care 
tasta. 

— Bună. Bine ai revenit. Ce specificaţii ai? Avem conexiune wireless 
încorporată în mese. 

Ea trecu direct la treabă, ceea ce era bine. Informaţiile care învolburau 
mintea lui Marc erau grele ca plumbul și voia să scape de ele cât mai 
curând. 

— Acum îţi arăt. 

Laptopul lui cu specificații militare contrasta puternic cu aspectul curat, 
strălucitor al încăperii, o mașinărie murdară în mijlocul unei galerii 
moderne de artă. 

Marc se conecta la un proiector Și dintr-odată ecranul laptopului său fu 
reflectat pe unul dintre pereții de sticlă mată. Kara nu exagerase în legătură 
tehnologia încorporată din birou. Se asigură că laptopul său nu era conectat 
la reţeaua din Rubicon, bineînţeles — „ca să fim în siguranţă”, își spuse el — 
Și afișă câteva panouri cu date. Fiecare înfățișa câte o scanare a unui 
document parțial redactat al arhivei militare centrale ruse din Moscova, 
informaţii pe care Marc le duplicase pe ascuns de pe o bază de date NATO 
slab protejată, cu o zi înainte. 

Lucy își dădu seama imediat ce erau. 

— E ilegal, spuse ea cu accentul ei nativ de New York. Cum ai avut 
acces la actele astea, Dane? 

— Nu legal, îi spuse el. 

Delancort oftă teatral. 

— Ei bine, tocmai ne-ai făcut complici la ilegalitățile tale când ni le-ai 
arătat, așa că de ce să nu ne spui mai multe? 

— Pentru că angajaţii Rubicon nu au spart niciodată servere protejate ale 
guvernului, spuse Kara cu sinceritate, de parcă ar fi citit de pe o foaie. 


Delancort îi aruncă o privire acidă și ea ridică din umeri. Ce? A sunat 
convingător de data asta. 

— Înainte să plec din Croaţia, am folosit accesul AIEA ca să obţin 
informaţii în legătură cu ceva ce am găsit, continuă Marc. 

Fusese ultima sa acţiune înainte ca Schrader și îi suspende accesul, 
păcălind reţeaua Europol să găsească actele de care Jurgen Goss nu putuse 
să facă rost. În câteva zile, cel mult o săptămână, acţiunea avea să fie 
detectată Și cel mai probabil identificată ca venind de pe user-ul lui Marc, 
dar spera ca până atunci să nu mai conteze. 

— „Exil”, spusese Delancort, citind etichetele de la începutul paginilor 
scanate. Alt nume de cod pompos Și solemn. Ce înseamnă? 

Ceea ce Marc găsise pe serverele NATO servise doar ca să îi întărească 
părerea în legătură cu pericolul iminent. 

— Se referă la un proiect cu arme pe care Rusia l-a dezvoltat în timpul 
Războiului Rece. 

— A, am auzit despre el, spuse Lucy încet. Mici dispozitive 
termonucleare, proiectate să fie arme sub acoperire. Armata Statelor Unite 
făcuse Și ea o versiune de mărimea unui coș de gunoi. 

Marc luă o gură de aer. 

— Am apelat la Rubicon pentru că cred, în ciuda Tratatelor de Limitare 
Strategică, că unul dintre aceste dispozitive nu e doar încă activ Și viabil, 
dar că a trecut de la ruși în mâinile unui străin. 

— Știu că ai zis că ai ceva foarte important să ne spui, se auzi o voce din 
spatele lui, iar Marc se întoarse și îl văzu pe Ekko Solomon intrând în 
încăpere. Expresia lui era gravă. Dar asta... Marc, ești sigur de ce spui? 

Gâtul i se uscă și toate îndoielile care îi dădeau târcoale îi umplură 
zgomotos mintea. 

— Ultima oară când cineva mi-a spus că nu am dreptate în legătură cu 
ceva, mi-am pus întreaga viață la bătaie ca să demonstrez că am dreptate, 
zise el. Nu m-am înșelat atunci. Și nu mă înșel acum. 

Solomon nu își feri privirea Și simţi că celălalt bărbat îi privea direct în 
suflet. 

— Foarte bine, zise el, în cele din urmă, bătându-l pe Marc pe umăr Și se 
așeză lângă Delancort. Te ascult. 

Lucy voia să îl întrerupă pe britanic aproape la fiecare cuvânt Și deveni 
un veritabil efort fizic să nu spună nimic și să lase explicaţiile lui Marc să 


treacă pe lângă ea. La început cu pauze, acesta îȘi intră repede în ritm ȘI 
spuse o poveste care o umplu de uimire. O văzu pe Kara de lângă ea 
căutând și verificând fiecare nume care ieșea din gura lui Dane, începând 
cu mărunți mafioți sârbi și cu amicul lor, polițistul corupt și terminând cu 
cei cu care lucrase la sediul de investigaţii de teren NSNS din Split. 

La prima vedere, povestea lui Dane despre un general rus viciat 
vânzându-Și ultimul dispozitiv pentru bani cu care să se retragă suna 
adevărată, dar apoi apariția unora din cei mai îndrăzneţi răufăcători din 
lume amenința să îi dărâme veridicitatea. Ea observă asta dar nu spuse 
nimic. Pe de altă parte, Delancort îi sări direct la gât și făcu tot ce putu să 
spulbere povestea lui Marc cu fiecare ocazie. 

Kara folosi alt perete ca să afișeze profilul nuclear al razei de acţiune a 
unui dispozitiv Exil, iar ca loc îl centră pe locul unde se afla clădirea în care 
erau. Cercurile concentrice Și colorate care se revărsau spre exterior 
alcătuiră o imagine sumbră. 

— Dacă ar fi detonată aici, mor pe loc aproape cincisprezece mii de 
oameni. Dispare aproape tot ce se află la nord de Portul Fontvieille. Monaco 
încetează să mai existe. 

Lucy nu se putea abţine să se uite pe fereastră la orașul încălzit de 
lumina soarelui de dimineaţă și să și-l imagineze în ruine. 

— Să punem același lucru într-un oraș mai populat... Mumbai, Paris, 
Tokyo... spuse Kara, îngustându-și ochii pe măsură ce continua. Te-ai 
aștepta ca numărul de victime să se dubleze sau să se tripleze. Şi aceștia 
sunt doar oamenii care ar muri imediat. 

— Maudit*, spuse Delancort încet, întristat dintr-odată de posibilitatea 
unei distrugeri așa mari. 

— Generalul... spuse Solomon, readucându-i pe toți în prezent. 
Implicarea lui este considerabilă, din informaţiile pe care ni le-a furnizat 
Dane. Ce știm despre el? 

Marc le spuse despre conexiunile bărbatului cu sindicatul Kurjak, dar 
Kara fu cea care, încă o dată, își dădu seama de ceva valoros din marea de 
informaţii care erau constant verificate de analiștii și sistemele expert de la 
Rubicon. 

— Îi monitorizăm constant pe prietenii noștri de la Asociaţie, explică ea. 
Din motive evidente, pentru că au încercat să ne omoare pe cei mai mulți 
din încăperea asta cel puțin o dată. 


Lucy rânji, chiar dacă nu voia. Asociaţia era un grup care manipula din 
umbră conflictele globale. Dacă avea loc o invazie, un atac terorist, un 
conflict criminal, era probabil să fie implicați. Așa cum înţelegea ea, ei 
erau descendenții unei reţele clandestine care profitase de pe urma violenței 
încă de pe vremea Primului Război Mondial — Și, prin manipularea, 
încurajarea Și, mai recent, inițierea de atrocități teroriste, mențineau 
motorul mondial al fricii la un nivel ridicat. 

Marc se făcu alb la față și Lucy simţi un val de simpatie pentru el. 
Dintre toţi, Dane pierduse cel mai mult din cauza Asociației. 

— Vrei să spui că ȘI ei sunt parte din asta?, întrebă el. 

— O armă unică de distrugere în masă pe piața neagră?, întrebă 
Solomon, sumbru. Ar fi un miracol să nu știe despre asta. 

Kara continuă. 

— Sursele noastre de la Moscova cred că cei din Asociaţie au ajutat la 
orchestrarea decăderii lui Oleg Fedorin. E plauzibil, pentru că cel care 
trebuie să îi ia funcția e un prieten al lui Pytor Glovkonin, despre care știm 
cu toții că e un partener de top în Asociaţie. 

Privirea lui Marc se îngustă. El și oligarhul Glovkonin se intersectaseră 
de mai multe ori și Lucy își putu imagina ce îi trecea prin minte 
britanicului în acel moment. 

— Dar dacă l-au discreditat pe Fedorin ca să pună mâna pe bombă, așa a 
început totul, se răsti el. Fedorin a dispărut și la fel și arma. 

— Adevărat, spuse Kara. A dispărut de la Moscova acum o săptămână. 
Nu a fost văzut de când... 

— Nu chiar, spuse Marc, tastând câteva coduri Și etalând câteva 
fotografii de la distanţă cu un bărbat în vârstă cu trăsături germanice. Eu am 
făcut fotografiile astea. Era aici în Split, acum câteva zile. Și cred că cei 
care erau cu el sunt cei care au vândut bomba. 

— Deci să îi localizăm pe fraţii Kurjak, spuse Delancort, uitându-se spre 
Solomon. Domnule, dacă vrei să autorizezi transferul de active, am putea 
chiar să cumpărăm dispozitivul de la ei și să îl predăm NSNS înainte ca 
sârbii să îl vândă... 

— Prea târziu pentru asta, îl întrerupse Marc înainte să poată să termine. 
Unul dintre ei e mort, iar celălalt e prizonierul celui care deține dispozitivul. 
Numele lui este Ramaas. A făcut tot ce a putut să dea peste mine cu mașina 
când am încercat să îl opresc să plece cu el. l-am văzut fața, iar mai târziu 


am aflat cum îl cheamă... zise el afișând altă imagine pe ecranul de pe 
perete. Lucy văzu o fotografie pixelată a unui bărbat cu piele închisă, cu 
cicatrici Și cu cozi împletite. Așa arăta la finalul anilor nouăzeci, cea mai 
recentă imagine pe care am găsit-o. Și-a schimbat tunsoarea dar nu și 
comportamentul. Am luat poza din baza de date a Centrului de Operațiuni 
Anti-Piraterie din Seychelles. 

— Verific acum... spuse Kara, în timp ce căuta aceleași informați. Baza 
de date internaţională a Operațiunii Ocean Shield conține un dosar despre 
el. ÎI am. Abur Ramaas. Cunoscut ca organizator Și participant activ al unui 
mare număr de incidente maritime de piraterie în Golful Aden. Se 
suspectează că are legături cu mai multe clanuri somaleze de bandiți Și cu 
grupul extremist Al Shabaab, zise el, tonul ei de obicei vesel devenind din 
ce în ce mai încet. Sunt aici pagini întregi de mandate. A făcut multe lucruri 
rele. 

— Și acum se crede că are o armă nucleară?, întrebă Delancort, uitându- 
se la Marc. Domnule Dane, cred că pot să vorbesc în numele tuturor de aici 
când zic că erai mai degrabă conservator când ai descris situația ca fiind 
doar periculoasă. 

— O să acționăm, spuse Solomon, după câteva clipe, împreunându-și 
mâinile. Henri, pune oamenii să adune mai multe informații în legătură cu 
ce ne-a furnizat Dane. 

— Domnule... zise Delancort, iar Lucy sesiză provocarea din vocea lui 
înainte de a se fi conturat. Dacă există vreun dispozitiv, dacă o fi în stare 
funcţionabilă măcar, nu ar trebui să anunţăm o autoritate internațională? 
Contactele noastre de la ONU sau de la Departamentul de Stat American? 

— ONU nu o vede ca pe o ameninţare serioasă, îi întrerupse Marc. 
Credeţi-mă, nu mai sunt șanse. Și Guvernul american nu a crezut niciodată 
că rușii ar putea să creeze o bombă nucleară compactă, pentru că ei nu au 
putut. Fără o dovadă concretă, nu o să putem să convingem pe nimeni de 
nimic, zise el, făcând o pauză. Așa cum mie îmi e greu să vă conving acum 
pe voi. 

Liniştea se așternu în încăpere. Solomon urma să aibă ultimul cuvânt. 
Lucy îi studie faţa sculptată, impasibilă. Până la urmă, el singur decidea ce 
avea să se întâmple mai departe. Rubicon era compania lui, susținută de 
averea lui Și de voinţa lui. 

— Eu cred în acţiunile mici care pot avea efecte mari, începu Solomon. 


Cred că nu ne putem baza ca națiunile să facă lucrul potrivit la momentul 
potrivit. Această companie a fost înfiinţată ca să facă asta. Asta vom face 
azi. Dacă există vreo ameninţare Și pot să fac ceva, o să fac. 

Cuvintele lui Solomon marcară sfârșitul ședinței, iar Kara fu prima care 
ieși din încăpere, mai nerăbdătoare ca niciodată să înceapă să caute 
informaţii în legătură cu orice ar fi urmat să se întâmple. Lucy se ridică, 
Delancort ridicându-se odată cu ea, dar Solomon era încă așezat Și îi făcu 
semn lui Marc. 

— Domnule?, spuse Delancort, încruntându-se. 

— Henri, Lucy. Lăsaţi-ne singuri, vă rog, spuse Solomon. 

Când rămaseră singuri, Marc închise laptopul și inspiră adânc. O 
greutate îi fusese luată de pe suflet; avea dintr-odată sentimentul că nu mai 
vorbea în zadar, disperat să găsească pe cineva care să îl creadă. 

— Mulţumesc, spuse el în cele din urmă. 

— Îţi sunt dator, îi spuse Solomon. După incidentul din America... Fără 
ajutorul tău, Asociaţia Și partenerii lor din celula teroristă Al Sayf ar fi făcut 
lucruri îngrozitoare Și nu aș fi putut să îi opresc. M-ai ajutat să obțin o 
victorie într-un război lung în care aveam Şanse puţine. 

Marc acceptă cuvintele lui, dând din cap. Se simţea bine Știind că făcuse 
ceva bun. Până la urmă, își dădu seama că nu se mai simţise așa de mult 
timp. 

— Dar trebuie să te întreb ceva, continuă el. Ce vrei, domnule Dane? Ai 
venit aici să îmi spui asta Și apoi... să pleci? Să te întorci la NSNS, sau în 
altă parte? 

— O să fiu sincer. Nu m-am gândit așa departe, spuse el, încruntându-se. 

— Să te întreb altfel. Responsabilitatea ta față de această problemă se 
încheie acum? Te întreb fără să te judec. Sau vrei să ni te alături dacă ne 
apucăm de treabă? 

— Eu... zise Marc, simțind sângele urcându-i în obraji. Eu ţi-am dat ce 
am. Mai mult de atât... zise el, dând din cap, iar cuvintele spuse de Gesa 
Schrader îi răsunară în minte. Nu sunt un agent de teren, domnule Solomon. 
Am aflat asta pe calea cea grea acum un an, când abia am scăpat cu viaţă. 

— Nu cred că sunt de acord, răspunse el. Ai potenţial. Dedicat. Pasionat. 

— Am avut noroc, răspunse Marc tăios, iar cicatricea de glonţ din 
abdomen 1 se contractă ca să îi reamintească acest lucru. 

Privirea lui Solomon se înăspri. 


— Te subestimezi. Și cred că o știi Și tu. Eu cred... Chiar dacă nu vrei 
să recunoști... Că vrei să faci parte din asta, spuse el, aplecându-se înainte. 
Vrei să fii provocat. 

Marc rămase fără răspuns. Solomon își împinse scaunul în spate și se 
ridică, oprindu-se să își aranjeze mânecile. 

— Tu alegi ce faci în continuare, spuse el, dar eu ţi-aș cere să rămâi aici 
o vreme. Să lucrezi cu Kara. Acest birou are rol de centru local de criză 
pentru operațiunile SCD și părerea ta ar fi de apreciat, zise Solomon 
îndepărtându-se. Și cât timp ești aici, adăugă el, poate te răzgândești. 


Capitolul 10 


Guhaad era obișnuit cu căldura, dar textura ciudată a aerului din orașul 
din Emirate era cea care îl făcea să se simtă inconfortabil. Pielea lui nu se 
împăca bine cu el și nu se putu odihni acolo. Prima sa noapte în Dubai 
fusese una albă, într-o baracă, unde se adăpostiseră odată muncitori 
temporari, dar care trebuia să fie demolată în ciclul nesfârșit de 
reconstrucţie a orașului. Până la urmă, stătuse treaz mestecând un pic de 
khat și ascultând zgomotul metropolei noaptea, auzind traficul constant de 
pe autostrăzi în lumina de dinainte de zori. 

Ramaas îi spusese că avea să îi aștepte cineva la sosire, Și avusese 
dreptate, ca de obicei. Şoferul pakistanez se bucurase să îi vadă pe Guhaad, 
Macanay Și Bidar că pleacă. Persoana de contact le oferise mâncare Și apă 
ȘI, în timp ce se odihniseră, Micul Jonas vorbise cu ei din Mogadishu, la 
telefon. Faţa lui Jonas, pixelată și prost definită pe ecran, se mișcase ca cea 
a unui personaj de desene animate, blocându-se în timp ce îi furnizase lui 
Guhaad toate informaţiile de care avea nevoie. 

În acel moment era după-amiază târziu ȘI mergeau de-a lungul străzii Al 
Marsa într-un jeep argintiu Mercedes clasa G. Mergeau de-a lungul Dubai 
Marina spre vest, dar privirea lui Guhaad se tot îndrepta spre marea de 
zgârie-nori de pe partea cealaltă, întinzându-se peste districtul Jumeirah 
Lakes. Pentru el, păreau niște mașinării extraterestre ciudate din piatră Și 
sticlă, obiecte dintr-o altă lume, îngheţate în timp, avansând spre ocean. Era 
în oraș doar de o zi, dar deja dezvolta o antipatie fără motiv pentru el. Parcă 
nu părea real. Se întreba dacă ar merge pe Jos spre una din acele clădiri ȘI 1- 
ar trage un pumn, dacă mâna lui ar găuri-o. Ar fi subțire și goală, plină de 
nimic altceva în afară de praf și aer inert? Guhaad alungă acest gând. Lipsa 
somnului îi făcea mintea să cutreiere aiurea. 

Pe canapeaua din spate, Macanay scana zona cu un binoclu mare Pentax. 
Lângă el erau pagini întregi cu fotografii printate, cele mai multe descărcate 
de pe internet, cu un tânăr cu ten măsliniu în poziţii variate. Când era într-o 
baie cu gheaţă cu două fotomodele aproape dezbrăcate, când avea în lesă un 
pui de tigru cumpărat de pe piaţa neagră, stând leneș pe fuzelajul unui 
avion privat, sau fumând dintr-o narghilea de forma unui AK47 auriu. Erau, 


de asemenea, câteva fotografii cu un Maserati Ghibli grena, incluzând Și 
numărul mașinii. Peste fotografii era pistolul silențios Beretta, ca să le 
oprească să alunece de pe canapea. Un alt pistol identic era pe ușă, pe 
partea lui Guhaad, la îndemână. 

Guhaad se uitase la fotografii mai devreme în acea dimineaţă, insistând 
asupra celor cu femei în haine provocatoare. Simţea un conflict interior din 
cauza a ceea ce vedea, incitat Și în aceeași măsură dezamăgit. Nu înţelegea 
de ce și asta îl făcea iritabil. 

Din ceea ce putuse să afle Micul Jonas urmărindu-l pe internet, bărbatul 
din fotografii își petrecuse cea mai mare parte a nopţii anterioare într-un 
club de lângă hipodromul Meydan, iar apoi se retrăsese la o petrecere 
privată într-un apartament penthouse de la ultimele etaje ale clădirii 
exclusiviste Silverene Tower. El și prietenii lui de bani gata fuseseră mai 
mult decât încântați să posteze fotografii și alte lucruri. Guhaad se 
așteptase ca găsirea lui să fie măcar un pic provocatoare, dar bărbatul era 
mai interesat să îȘi etaleze posesiunile oricui se uita, decât să nu iasă în 
evidenţă. 

Macanay se repezi înainte. 

— Aici e, spuse el repede, indicând cu mâna liberă. Repede! Bidar, treci 
aici! 

Guhaad se uită în direcția indicată de Macanay Și văzu Maserati-ul roșu 
ca focul, pe o stradă laterală. 

Bidar nu spuse nimic, orientând jeep-ul repede, de-a lungul benzilor, 
până ajunse în spatele mașinii țintei. Traficul nu era dens la acel moment al 
zilei. Imediat după ce se înălța soarele, majoritatea cetățenilor din Dubai 
intrau în clădirile cu aer condiționat, cei mai bogați dintre ei încă dormind 
din cauza exceselor. Căldura nimicitoare a zilei făcea orașul să prindă viață 
cu adevărat doar după apus. Guhaad ar fi preferat această misiune pe timp 
de noapte, dar acest lucru ar fi însemnat mai mulți martori pe stradă și mai 
multe Şanse să dea greș. 

— Nu e poliție, spuse Bidar. Ar trebui să acționăm acum. 

— Nu încă, insistă Guhaad, întinzându-se după armă. Dar fiţi pregătiți. 

Maserati-ul coti și demară când se făcu verde, iar Bidar se strădui din 
greu să îl urmărească îndeaproape fără să fie prea evident. În timp ce trecură 
pe lângă vastele terenuri ale cluburilor de golf de la dreapta lor, mașinile 
intrară sub o autostradă suspendată, iar Bidar acceleră. Pe acea parte a 


străzii nu erau camere de luat vederi care să surprindă ce aveau să facă. 

Mercedesul ajunse lângă Maserati, geamurile din faţa Și din spatele jeep- 
ului deschizându-se în același timp. Ascunși de întunericul din interiorul 
mașinii, Guhaad și Macanay puseră ţevile armelor pe pervazurile 
ferestrelor și traseră câte un glonţ în cauciucurile laterale ale mașinii roșii. 

Cele două roți ale Maserati-ului explodară cu putere Și îl aruncară în aer, 
de partea cealaltă a unei bariere joase. Mașina dădu peste un indicator de 
limitare a vitezei Și se opri pe banda din mijloc. 

Bidar apăsă frânele, iar Guhaad ieși imediat din mașină, urmat de 
Macanay. Alergă spre cealaltă mașină și deschise ușa pasagerului. O 
femeie cu părul închis la culoare — o fată, de fapt — cu o rochie neagră de 
seară, Șifonată, căzu din mașină. Tremura Și plângea din cauza șocului. 
Altă femeie, asemănătoare la aspect Și ţinută, ţipa Și înjura. 

Zgomotele pe care le făcea femeia treziră ceva urât în Guhaad și o prinse 
de păr, trăgând-o brutal afară din mașină. O ameninţă cu arma, la fel și pe 
cealaltă femeie. 

— Curvelor, plecați, strigă el. V-am văzut feţele. Dacă spuneți ceva, 
venim după voi. 

Ambele îi văzură fața lui Guhaad, pistolul lui, apoi pe Macanay lângă el 
cu alt pistol. Nu fu nevoie să li se mai zică o dată Și o luară la fugă înapoi 
pe drum. 

Guhaad se aplecă spre locul șoferului și găsi ţinta căzută la capătul 
îndepărtat al canapelei din spate. Părea ametit, sau poate doar beat. Tânărul 
se uită la el, apoi își concentră atenţia asupra armei. 

Pe locul șoferului, strivit de un airbag care se dezumfla, alt bărbat care 
părea să fie un fel de angajat, încerca să își scoată centura. „Bodyguard”, 
își spuse Guhaad, având în vedere silueta musculoasă și vârsta șoferului. 

Trase două gloanţe, de aproape, prin spătarul scaunului, împușcături 
directe care împroșcată șuvoaie roșii pe airbag Și pe volan. Apoi întoarse 
arma spre ţintă. 

— Kawal Daan, spuse el. leși din mașină sau te împușc. 

Tânărul înlemni. Faţa pe care Guhaad o văzuse în toate acele fotografii, 
cu aroganţa nemărginită Și privilegiul câștigat pe nedrept întipărite pe ea, 
era în acele momente cea a unui copil speriat. Macanay deschise cealaltă 
ușă Și îl trase afară, târându-l spre Mercedesul care îl aștepta. 

Guhaad scoase de sub bluză o grenadă cilindrică, scoase inelul Și o lăsă 


să cadă pe canapeaua din spate a Maserati-ului. Închizând cu zgomot ușa, 
fugi spre cealaltă mașină și urcă, în timp ce încărcătura de fosfor alb 
explodă cu o scânteie, aprinzând interiorul Maserati-ului. 

Bidar băgă Mercedesul în viteză și plecară de lângă bariera ruptă, 
accelerând. Guhaad se întoarse să se uite la tânăr, care stătea lângă 
Macanay, tremurând. Arma celuilalt bărbat îl împungea în stomac. 

— Am mulți bani. 

Acestea fură primele cuvinte ale prizonierului, de parcă banii ar fi fost 
pașaportul lui către libertate. Începu să vorbească repede, repetând la 
nesfârșit același lucru. 

— Nu vreţi să mă omorâți. Pot să vă fac bogati. 

— Poţi?, întrebă Guhaad, înclinând capul. Și dacă nu vreau bani, Kawal? 

Tânărul clipi în timp ce Guhaad îi menţionă numele din nou, neformal. 
Nu părea capabil să înţeleagă ideea că banii nu ar fi importanți pentru 
cineva. 

— D-de ce m-ati răpit, atunci? 

Guhaad zâmbi și îi făcu semn lui Macanay să pună arma deoparte. La 
depărtare, pe drum, văzu o scânteie de lumină în timp ce Maserati-ul luă foc 
complet. 

— Pentru spectacol, îi spuse el, căutând în buzunar o bilă de khat și 
băgând-o în gură. E o lecţie pentru tine. Să îţi arătăm că vorbim serios, zise 
el rânjind, tânărul imitându-l vag. O să facem afaceri. 

— Ce? 

Guhaad plimba kKhatul în gură, savurând senzația. 

— Știm cine ești cu adevărat, Kawal Sood, spuse el îndreptând un deget 
spre el. O să îmi spui totul despre bunicul tău. 

Expresia lui Kawal se schimbă imediat, de la frică ușoară la râs 
batjocoritor Și, pentru o clipă, păru că uitase unde se afla. 

— El? ÎI urăsc pe moșul ăla! 

Marc își ridică ochii din ecran când cineva bătu cu degetul în peretele de 
sticlă din spatele lui. O ușă se deschise și Lucy intră, punându-i în faţă o 
ceașcă de cafea. Traversă sala de conferinţe, îndreptându-se spre o fereastră 
îndepărtată Și privi spre Monte Carlo, sorbind din băutură. 

— Mersi, spuse Marc. Te-ai schimbat. 

Pantalonii de plajă pe care îi purtase mai înainte dispăruseră, fiind 


înlocuiţi cu o pereche de blugi robuști Și o bluză de bumbac. 

— Haine de muncă, explică ea. Într-un fel. 

— Nu văd niciun material Kevlar aici, adăugă el. 

Lucy se uită la el, îngustându-și privirea. 

— Nu plănuiesc să fiu împușcată decât de mâine, cel mai devreme, zise 
ea, făcând semn cu capul spre laptopul lui. Deci ai mai găsit ceva? 

— Nu știu, spuse el oftând și dând din cap. Sunt doar... Ei bine, Kara 
mi-a dat acces la o parte din baza de date Rubicon. M-am uitat să văd dacă 
găsesc ceva legat de fraţii Kurjak dar nu am găsit... zise el, făcând o pauză. 
Am citit toate specificaţiile tehnice pe care le-am găsit despre dispozitivul 
Exil, dar acum încerc să mă axez pe Ramaas. 

— Piratul, spuse ea, uitându-se la fotografia bărbatului de pe ecran. 
Parcă e Johnny Deep. 

— Fac un truc obișnuit de analist, continuă Marc. Mă pun în locul lui. 
Unde s-ar duce? Care e mișcarea cel mai probabil să o facă pentru a ieși din 
Croaţia? 

— Nu un avion, observă Lucy. Nu e așa prost să încerce să treacă printr- 
un dispozitiv radiologie dintr-un aeroport, chiar și unul mic. 

— AȘa e. Şi toate căile ferate și vămile au detectoare de radiații 
mulțumită AIEA. Dacă Ramaas nu are o servietă căptușită cu plumb în care 
să pună valiza, ar vedea-o. Neven Kurjak e cu el. El ar ști asta. 

— Deci trebuie să fie pe mare, adăugă ea. 

— E marinar, spuse Marc, dând din cap. E cam departe de teritoriile lui 
de acasă din Somalia, deci ce va face? Ar alege ceva cu care e familiar. 
Nave, zise el potrivind ecranul laptopului ca să vadă o listă cu denumiri. 

— Vasul cu motor Pride of Trieste. Vasul cu motor Madonna and Child. 
Vasul de pescuit Demoliţior. Vasul cu motor Valerio Luna. Vasul cu motor 
Falcon Azure... le citi Lucy pe primele, dar mai erau alte câteva zeci. La ce 
mă uit aici? 

— La fiecare vas înregistrat care a plecat din zonă în ultimele douăzeci 
Și patru de ore, îi explică el. E mult trafic în Marea Adriatică. Vasele de 
pasageri Și feriboturile probabil le putem exclude, dar iahturile și navele de 
marfă... Vorbim despre sute de nave. Ramaas ar putea fi în oricare dintre 
ele. 

Ceafa îi înţepeni de tensiune ȘI îȘi roti capul încet. 

— Oricum, e prea multă informaţie. Compania lui Solomon are acces la 


multe informații, pentru o corporație privată. 

— Are multe contacte acolo, spuse Lucy, evitând implicația în legătură 
cu ilegalitatea din vorbele lui Marc. Cred că ai putea să zici că mulți oameni 
îi sunt datori. 

— Eu sunt unul dintre ei, spuse Marc dând din cap. 

— Hm, zise Lucy, rezemându-se de peretele de sticlă și încrucișându-și 
mâinile. Ciudat e că Solomon ar spune invers. Dar el e atipic. 

— Aa e, fu Marc de acord. Nu mulţi se îmbogăţesc și apoi decid peste 
noapte să devină apărători ai justiţiei. În afară de Bruce Wayne, mă refer. 

Lucy dădu din cap. 

— Nu s-a întâmplat peste noapte. Vorbești despre un om care a mers 
mult timp pe calea aceea, zise ea, apoi tăcu și Marc avu senzația că spusese 
mai mult decât trebuia. 

Voia să o preseze să continue, dar experienţa lui din trecut îi spuse că 
acest lucru ar face-o să se închidă în ea complet. 

Privirea lui Marc reveni la computer și la teancurile de dosare digitale de 
informaţii afișate în faţa lui. 

— Trebuie să îţi spun... Nu am crezut niciodată că o să vin aici din nou. 
Să lucrez cu Rubicon. 

— Asta faci? 

Întrebarea lui Lucy fu aparent ușoară. 

— Să îţi spun drept, știam că o să revii, Dane. Mă întrebam ce ţi-a luat 
așa mult. 

Ceva din tonul ei îl făcea să fie tensionat. Lui Marc nu îi plăcea ideea că 
era așa predictibil. 

— Nu am vrut asta, începu el, căutând cuvintele potrivite, după care își 
dădu seama că nu le avea. Ah, Ja naiba. Am crezut că Știam ce vreau. Nu 
mai sunt așa sigur acum. 

— Nu o să fie ca înainte, spuse Lucy, cu vocea înmuindu-i-se. Înainte de 
Londra, înainte de Dunkirk? Înainte de viaţa din camion, uitându-ne pe 
ecran în timp ce altcineva făcea partea periculoasă?, zise ea, dând din cap. 
Nu. Ascultă de la cineva care știe, nu poţi să renunti fără să lase urme. 

Vru să o contrazică, dar nu îi veni nimic în minte. Avea dreptate și el 
Știa asta. 

Lucy arătă cu degetul mare spre fereastră, privind lumea de afară. 

— Nimeni de acolo nu înţelege asta. 


Încet, lucrul pe care ȘI-l dorise începu să treacă în prim-plan, neliniștea 
vagă, slab definită care îl trăgea înapoi, care fusese acolo de luni de zile, se 
contură clar. 

— Credeam că am făcut ceva deosebit, da? Am oprit un terorist, am găsit 
un trădător. Am crezut că a însemnat ceva. Dar cei care au orchestrat totul 
au scăpat, spuse el vizualizând faţa lui Pytor Glovkonin. Fără zgârietură. 

— Le-am făcut mai multe daune decât crezi, răspunse Lucy. Combinatul 
a pierdut mult teren când le-am stricat mica afacere cu Al Sayf. Se pare că 
acţiunile de la G-Kor au scăzut după ce s-a întâmplat la Washington. 

G-Kor era conglomeratul energetic deţinut de Glovkonin Și o parte 
esențială din structura clandestină de suport a Asociației — nu că cineva ar 
putea să o demonstreze, bineînţeles. Lucy îi spuse că compania oligarhului 
împrumutase acțiuni după un model de criză care presupunea un atac 
terorist devastator asupra Statelor Unite. După ce Marc, Lucy și echipa 
Rubicon îl oprise să facă acest lucru, milioane de dolari se pierdură din 
seifurile G-Kor. 

— Nu le place când îi afectezi financiar, concluziona ea. 

— Și Glovkonin? A dispărut. 

Fostul coleg al lui Marc de la MI6, John Farrier, îi spusese că locuința 
din Londra a rusului fusese dintr-odată golită de bunuri, mașinile scumpe Și 
jetul privat dispărând brusc împreună cu posesorul lor. 

— A scăpat. La fel și Omar Khadir. 

Khadir era executantul Al Sayf, cealaltă parte a alianței murdare dintre 
brokerii de putere și teroriști. În timp ce Lucy ajutase agenţii de la 
Serviciile Secrete americane să îl prindă pe Jadeed Amarah, secundul lui 
Khadir, liderul celulei de teroare dispăruse odată cu Glovkonin. Lucy dădu 
din cap. 

— După Washington, l-am localizat pe Khadir într-un apartament din 
Belgia, dar când am ajuns acolo plecase. Totuși mi-a lăsat ceva, spuse ea 
ridicându-și mâneca largă și arătându-i o cicatrice pe interiorul 
antebraţului. Am auzit că Al Sayf se regrupează. O să își arate feţele din 
nou, mai devreme sau mai târziu. De preferat mai târziu. 

— Ştiu că am salvat vieți, îi răspunse Marc. Dar nu se simte ca o 
victorie, Lucy. Doar... am întârziat ororile un pic. 

Lucy dădu iar din cap. 

— Asta pentru că așa e. Nu a fost o singură bătălie, e un joc lung, spuse 


ea, lovind masa. Ai venit aici cu multe dovezi în legătură cu asta. Mereu o 
să fie alt idiot cu o bombă și cu un motiv să o folosească. Dar ce trebuie să 
ţii minte e ce e în spatele a tot, zise Lucy, zâmbind ușor. Ai o soră, nu? 

Marc dădu din cap. 

— Nu vorbește cu mine. Mai am mult până să ierte ce s-a întâmplat între 
noi. l-am riscat viaţa. 

— Dar e în viaţă și familia ei e bine, nu?, insistă Lucy. Asta datorită fie, 
zise ea, venindu-i brusc o idee Și scoțându-și telefonul. Și la fel și asta. Ia 
uite. 

Îi arătă o fotografie cu un adolescent cu pielea închisă, cu ochii mari Și 
căprui într-un grup de alţi tineri de aceeași vârstă Și etnie, adunându-se în 
faţa a ceea ce părea o fermă americană. 

— E... Halil? 

Ultima oară când Marc îl văzuse pe tânăr, acesta fusese pe punctul să 
moară într-un restaurant de lângă autostradă, într-un atac sinucigaș brutal. 
Marc și Lucy îi salvaseră viaţa lui Halil la limită. 

— Același. I-am spus Karei să îl ţină din scurt. Departamentul de Stat 1- 
a primit pe Halil într-un program de consiliere, cu restul copiilor pe care 
Khadir îi folosea ca soldaţi. Sunt bine. 

Ea ridică telefonul. 

— Vezi? De asta trebuie să îţi aduci aminte. Nu de cine a scăpat. De cine 
trăiește datorită ţie. 

El încercă să răspundă, când o sonerie de alertă se auzi din laptop Și o 
fereastră nouă se deschise deasupra celorlalte. Ochii i se măriră în timp ce 
citea. 

— Probleme?, întrebă Lucy, speriindu-se de reacția lui bruscă. 

EI sări din scaun, luând laptopul cu el. 

— Trebuie să vorbesc cu Kara chiar acum! 

. 

Nu îl supravegheau prea mult pentru că îl vedeau ca pe un animal prost 
dresat. Neven trase materialul aspru al salopetei mai strâns în jurul lui ȘI se 
plimbă de-a lungul punţii cargoului până găsi o zonă acoperită unde se 
putea adăposti de ploaia torențială. Acolo era cineva din echipajul navei 
grecești și după câteva semne, Neven reuși să îi ceară o ţigară. Fumară 
într-o tăcere deprimantă pentru o vreme și Neven nu se grăbea deloc. O 
folosea ca o scuză de a ieși afară, iar când marinarul termină de fumat și 


aruncă mucul de ţigară peste bord, avu intimitatea pe care o voia. 

Când fu sigur că a rămas singur Și nesupravegheat, Neven căută în 
buzunarele salopetei slinoase și găsi telefonul de un auriu strălucitor pe care 
îl îndesase acolo. Ramaas nu îl percheziţionase și nu știa că îl avea, dar 
până în acele momente fusese acolo, fără ca Neven să poată să îl folosească. 

Îl deschise, cu inima bătându-i să îi spargă pieptul Și se simți plin de 
speranţă când văzu că avea ceva semnal. Neven își petrecuse ultimele ore 
gândindu-se pe cine să sune. Erau multe variante, dar până la urmă nu era 
vorba să sune pe cineva în care avea încredere, ci mai degrabă să găsească 
pe cineva a cărui loialitate o putea cumpăra. Acest lucru reducea variantele 
la una singură. 

Lângă numele din telefonul prin satelit erau patru numere diferite. De la 
primul — telefonul ieftin pe care chiar el i-l dăduse — primi mesaj că era 
deconectat. Înghiţi cu greu și trecu la următorul, uitându-se pe furiș de jur- 
împrejur. În cele din urmă, Ramaas avea să observe că lipsea Și avea să vină 
să îl verifice. Nu știa cât timp avea la dispoziţie și putea doar să spere că 
cel puțin unul dintre numere era bun. 

. 

Lucy îl urmă pe Marc de-a lungul atriumului, spre zona de conferințe 
retrasă, unde Kara Wei lucra la calculator. Începu să spună o mie de cuvinte 
pe minut și Lucy înţelese numai parțial limbajul de tocilar pe care 
britanicul îl folosea. Spunea ceva despre interceptarea unui apel; menționă 
numele „Horvat” Și își aduse aminte ce spusese mai înainte despre un 
polițist corupt care lucra pentru contrabandiștii sârbi. 

Solomon cobori cu pași mari pe scara suspendată, viteza Și tonul 
conversației atrăgându-i atenţia. 

— E vreo problemă? 

— Mai mult o oportunitate, spuse Marc, în timp ce Kara se îndreptă spre 
un panou de pe o masă Și începu să proiecteze ecranele pe ferestrele din 
apropiere. Pe scurt, am preluat digital controlul telefonului ieftin al lui 
Franko Horvat, unul care i-a fost dat de frații Kurjak. Acel telefon e mort 
acum, probabil a fost distrus, dar între timp am obținut informații ale 
singurului contact din memorie. 

— Trebuie să fie Neven, fratele Kurjak care a supravieţuit, spuse Kara. 

Marc aprobă cu un gest cu capul. 

— Acel număr a încercat să sune la biroul lui Franko Horvat din sediul 


central al poliției din Split, zise el, făcând o pauză. Am acolo pe cineva. 

— Dacă Neven încearcă să contacteze pe cineva din Split, cred că putem 
să localizăm apelul, adăugă Kara. 

— Intră în protocoalele de rutare SS7, spuse Marc. Apoi o să putem să 
ascultăm, poate chiar să facem o triangulație la locul unde s-ar putea afla 
Neven. 

Kara se opri Și se uită la Solomon. 

— Cu permisiunea ta, desigur. Pentru că asta nu e, mm, chiar permis. 

— Treceţi la treabă, spuse Solomon fără ezitare. 

— Ce te face să crezi că Neven o să mai încerce să îl contacteze pe 
Horvat?, întrebă Lucy. 

— O să o facă, spuse Marc, aruncându-i o privire. l-am văzut privirea 
când Ramaas îl ducea cu el. Crede-mă când îţi zic, nu vrea să fie în preajma 
lui. 

e 

Sună și la ultimul număr, ţârâitul rezonând fără încetare în urechea lui 
Neven. Un nod strâns de frică îi făcu inima cât un purice Și scoase un oftat 
de disperare. Dacă nu avea să meargă, acea ultimă linie de baterie s-ar fi 
consumat, iar Neven Kurjak ar fi rămas la mila lui Ramaas. Nu i-ar fi rămas 
altă alegere decât să îi îndeplinească cererile piratului războinic Și să spere 
că avea să se ţină de cuvânt să nu îl omoare după ce ar fi obţinut ce își 
dorea... 

— Cine dracului e? 

Când apelul fu stabilit în sfârșit, Neven fu uluit pentru un moment. Oftă 
Și își lipi strâns telefonul de faţă, ghemuindu-se la podea, ferit de bătaia 
vântului. 

— Franko! Eu sunt. Nu închide, pentru Dumnezeu, te rog nu închide! 

După o pauză lungă, vocea polițistului se auzi din nou. 

— Tot viu? Ca un gândac. 

Neven abia băgă în seamă insulta. 

— Am nevoie de ajutor. 

— Dispari Și mori. Am problemele mele acum, din cauza ta și a fratelui 
tău! 

Neven jucă ultima carte care îi mai rămăsese. 

— Te plătesc. Am bani de care nu știe nimeni, ascunși de poliție. 
Jumătate de milion de euro. 


— Prostii. O să închid. Îţi doresc moarte plăcută, ticălosule. 

— Nu! Nu!, ţipă Neven în telefon. Fu blestemat, Horvat! Bine, la naiba, 
dublez suma! zise el, inspirând cu zgomot aerul umed, sărat Și străduindu- 
se să se calmeze. Știu că ai nevoie de ei! 

Aceste cuvinte trebuie să fi atins un punct sensibil, pentru că Horvat nu 
închise. Auzi zgomotul unui tren pe fundal, sunetul familiar al căii ferate 
subterane. Horvat era undeva pe un peron în Split și Neven simţi un dor 
puternic de casă. 

— Ai treizeci de secunde, spuse polițistul, după o pauză. Vorbește. 

— Africanul, psihopatul de Ramaas, mi-a ucis fratele! ţâșniră cuvintele 
din gura lui Neven. A venit, a stricat afacerea pe care o făcusem cu rusul Și 
a preluat conducerea. Crede că e într-o misiune a lui Dumnezeu! Vrea să îl 
duc să se întâlnească cu Brutarul Și a trebuit să accept... 

— Şi ce îmi pasă mie?, îl întrerupse Horvat. Chiar și eu știu că Brutarul 
e mort de ani de zile. Noul tău prieten nu o să fie prea mulțumit când o să 
afle că îl minţi, spuse el pufnind. Ţi-ai săpat propria groapă. 

— Te rog, nu, spuse Neven Și mâinile începură să îi tremure, dându-și 
seama cum pierdea teren. Doar ascultă-mă... 

— Nu, tu să mă asculți, mârâi Horvat. Mica mea afacere a fost distrusă 
din cauza ta Și acum toţi din oraș mă caută! Nu ai niciun milion de euro, nu 
al NIMIC! 

Bateria se termină. Neven plânse și ţipă neclar în telefon, strângându-l 
de parcă ar fi fost un talisman. 

În clipa următoare, o mână puternică îl prinse de umăr ȘI îl întoarse. ÎI 
văzu pe Ramaas ȘI, în spatele lui, pe marinarul grec care îi dăduse ţigara. 

— Ce e asta?, întrebă Ramaas, smulgându-i telefonul din mâini Și 
holbându-se la el, ridicându-l și examinându-l din mai multe unghiuri. Cu 
cine ai vorbit?, zise el, apucându-l de gât și ridicându-l. Cu cine? 

Neven îi spuse totul, într-o confesiune spontană, implorând pentru viaţa 
lui. După o clipă, Ramaas îl lăsă să cadă la podea și se îndreptă spre 
balustrada punţii cargoului. 

— Mă dezamăgești, îi spuse el lui Neven. Acum o să trebuiască să fac 
anumite lucruri, spuse Ramaas ridicând telefonul prin satelit și aruncându-l 
în valurile negre de lângă carenă. 

Neven se ridică de pe podeaua umedă, așteptându-se să urmeze telefonul 
în adâncurile nimicitoare, dar Ramaas făcu un semn cu mâna. 


— Acest bărbat o să te ducă jos, o să te percheziţioneze și o să te 
închidă, îi spuse el. Trebuie să folosesc radioul. 

— Am pierdut semnalul, anunţă Kara în timp ce unda digitală de pe 
monitorul laptopului ei deveni treptat plată. Se pare că asta a fost tot ce am 
obținut. 

Marc studie display-ul oglindit pe fereastra din spatele lor. Un sotfware 
de analiză vocală ascultase conversaţia dintre Neven Kurjak și Franko 
Horvat, izolând cuvintele lor în timp real și traducând din croată în engleză. 
Textul apăruse pe fereastră după ce inteligenţa artificială a computerului își 
termină treaba. 

— Vreun loc?, întrebă Malte, care li se alăturase când începuse 
interceptarea apelului, stând într-o parte și ascultând atent. 

— Receptorul e în zona metropolitană din Split, raportă Kara. Am 
localizat cel mai apropiat turn, dar mai mult nu se poate. 

Marc îi dădu o bucată de hârtie cu adresa de mail a lui Luka Pavic. 

— Fă-mi o favoare, trimite asta cu prioritate tipului de aici. Trimite-i ȘI o 
înregistrare digitală a apelului. 

— Cine e?, întrebă ea. 

— Un polițist local, îi explică Marc. E un tip bun. Ar putea să îl bage 
după gratii pentru totdeauna pe ticălosul de Horvat. 

Kara se uită spre Solomon, care aprobă și făcu ce îi ceruse Marc. 

— Şi Neven?, întrebă Lucy studiind textul de pe panou. Putem să aflăm 
de unde a sunat? 

— Apelul a venit de la un telefon prin satelit, spuse Marc. 

Prefixul indica faptul că fusese direcționat de un satelit jos, către un 
satelit local de la sol și de acolo către Horvat. Uitându-se la informații, 
trebuia doar izolat satelitul care primise semnalul și să facă referință 
încrucișată cu datele sateliților comerciali. 

După câteva minute, aveau în vizor o zonă de transmisii centrată 
deasupra Mării Adriatice. 

— Ai avut dreptate, spuse Lucy. E pe un vas pe mare. 

— Dar care?, întrebă Marc încrucișându-și braţele, gândindu-se la lista 
lungă de vase. Trebuie să găsim o cale să mai eliminăm din ele. 

— Să presupunem că reușim, spuse Lucy, uitându-se cu atenţie la hartă. 
Dacă reuşim să identificăm nava, ce facem după aia? 


— Mergem acolo, spuse Malte. Neutralizăm dispozitivul înainte să 
ajungă pe uscat. 

— E o singură problemă... zise Marc folosindu-și laptopul să afișeze Și 
alte panouri cu informaţii peste hartă, unul peste altul, stratificate. 

Primul arăta frânturi ale traficului comercial care se îndrepta spre sud, 
spre Marea Mediterană, indicate cu dungi galbene, luminoase. Adăugase 
peste ele informații în timp real despre vreme. Vârtejul neplăcut al unei 
zone de joasă presiune apărea pe ecran, nori masivi de furtună îndreptându- 
se spre nord dinspre Strâmtoarea Ontario, între țărmurile italiene Și 
albaneze. 

— Cu vasul sau elicopterul, nu poți să te apropii. Dacă nu ai altă 
variantă, pică orice încercare pentru o intervenţie pe mare, chiar acum. 

Solomon dădu din cap, reticent. 

— Din păcate, suedezii mai au încă de lucrat la submersibilul A26 al 
Rubicon achiziționat anul trecut... spuse el, atingându-și bărbia cu mâna. 
Dar e discutabil. Dacă nu știm care navă e exact, tot ce putem face e să 
urmărim ȘI să așteptăm. 

Lucy se holbă la traducerea conversaţiei telefonice. 

— E un cuvânt greșit aici? Din context cred că e un nume, dar pare 
greșit. 

— Brutarul?, întrebă Marc, uitându-se la același text. Stai, nu. Nu orice 
brutar, e Brutarul. 

— Ramaas merge la piaţă să cumpere un cannoli?, întrebă Kara ridicând 
o sprânceană. 

— E o poreclă, explică Marc. Am văzut într-un dosar despre frații 
Kurjak. E porecla unui creator de bombe care a lucrat cu sârbii în vremurile 
din trecut, spuse el, căutând în calculator informaţii relevante. Uite. Din ce 
Și-a dat seama NSNS, tipul i-a ajutat pe fraţii Kurjak să facă falsuri care i- 
au îmbogăţit în anii nouăzeci. Detonatoare cu mercur roșu Și alte prostii. 

— Deci mai mult farsor decât creator?, întrebă Lucy. 

— Nu, zise Marc dând din cap în timp ce porta documentul pe ecranul 
principal Rubicon ca să îl adauge Kara la informaţiile pe care le obținuseră. 
NSNS nu a reușit niciodată să îi afle numele, dar s-a demonstrat că Știa ce 
face. Se spunea că era în domeniu de zeci de ani, apăruse în zilele lui 
Septembrie Negru. 

— Terorist de clasă veche, spuse Kara. Informaţii utile, Dane. O să rulez 


un program despre el. Poate o să îi contactez pe oamenii noștri din Mossad. 
Mereu se pricep la lucruri de-astea. 

Marc se uită spre Solomon Și observă că nu dăduse niciodată vreun ordin 
cuiva din încăpere. Toată lumea din echipa Rubicon intra într-un anumit rol 
când apărea o problemă și Marc își dădu seama că exact la fel făcuse și el. 
Părea ciudat de corect. În încăpere era o energie despre care nu observase 
până atunci că îi lipsise. 

În biroul NSNS, simţise fiecare zi și fiecare sarcină ca o luptă din ce în 
ce mai crâncenă. Dar atunci Și acolo, chiar dacă nu aveau pe moment un 
plan cum să îl prindă pe Ramaas, aveau să facă unul. 

„Sentimentul că ai un scop”, își spuse Marc. 

° 

Un lacăt masiv care menținea închisă camera cu unelte zăngăni Și ușa 
metalică se deschise. Neven își ridică privirea de pe lada pe care stătea Și 
clipi spre Ramaas. Se simţea bolnav și stors. Valurile din jurul lor 
crescuseră în timp ce cargoul înaintă în furtuna care începea Și chiar acolo, 
sub punte, Neven nu putuse să digere mâncarea. Găleata care 1 se dăduse pe 
post de toaletă mirosea a vomă stătută. 

Ramaas îi aruncă lui Neven o privire piezișă cu ochiul lui negru, de 
prădător Și apoi îi făcu semn să se ridice în picioare. 

— Vino, spuse el. E timpul să pleci. 

De fiecare dată când Neven îl vedea pe războinic, era convins că avea să 
fie ultima oară Și nu fu diferit nici atunci. Se ridică de pe ladă, deconectat 
de propriul corp de o frică tulburătoare, constantă, interminabilă. 

Puntea se mișca în timp ce ieși pe coridor. Neven auzi zgomote — 
zăngănitul de metal pe metal, clinchetul lanțurilor Și voci de bărbați. 

— Crezi că ești pe cale să mori, îi spuse Ramaas, din spate. Ți-am spus. 
Nu asta e intenția mea. Chiar dacă mi-ai făcut probleme. 

— Nimic ce am spus sau am făcut nu o să conteze, reuși Neven să 
spună, sumbru. Am fost un prost să cred că aș putea să îl fac pe Horvat să 
mă ajute. 

— Nimănui nu îi pasă de tine. Nimeni nu are încredere în tine, spuse 
celălalt bărbat. Asta culegi dintr-o viaţă de minciuni Și înșelătorii. Dar mai 
ai o Șansă. 

Se îndreptau spre „castelul” din faţă al navei, unde erau adunate cabinele 
echipajului și puntea. Neven auzi pași grăbiţi pe puntea de deasupra lor Și 


apoi pe cineva strigând un avertisment într-o limbă pe care nu o înţelese. 
Riscă să se uite peste umăr Și văzu că Ramaas avea în pumn pistolul Python 
al fratelui său mort. 

— Răscumpără-te, Neven Kurjak, spuse piratul războinic. Fă o faptă 
bună pentru mine Și pentru Waaq. Pentru Dumnezeu. 

— Ți-am spus tot ce știu, mormăi Neven. Ce altceva mai pot să fac? 

— Toate la timpul lor. 

Ramaas nici nu termină bine de vorbit, când zgomotul armelor automate 
izbucni Și Neven auzi ţipetele unui om pe moarte. 

Tresări, căzând pe podea îngrozit, dar Ramaas veni deasupra lui, 
trăgându-l înapoi pe picioare. Mai multe împușcături se auziră deasupra lor 
Și apoi din faţa lor, de dincolo de ușa care ducea spre punte. Scânteile 
galbene ale împușcăturilor se vedeau prin ferestrele ude de ploaie. 

— Ce se întâmplă? 

— Consecințele acțiunilor tale, îi spuse Ramaas Și îl împinse afară. 

Neven fu uimit când văzu că umbra imensă din stânga vasului nu era 
provocată de nori de furtună, ci era de fapt un perete negru de oţel. O navă 
container mult mai mare decât cargoul mergea alături de ei și o reţea de 
cabluri fuseseră întinse de la nava cealaltă pe punte, în faţa lui. 

Văzu lumină pe nava mai mare și bărbaţi cu puști de asalt subțiri în 
mâini, mișcându-se la bord. Alții — toți înalți, slabi și închiși la piele — 
mergeau pe puntea cargoului. Neven îl văzu pe unul dintre ei îndreptându- 
se spre două corpuri neînsufleţite. 

În spatele lui, se auzi o sticlă spartă ȘI o împușcătură. Apoi cineva strigă 
ceva Și Ramaas răspunse în aceeași limbă. 

— Echipajul... spuse Neven uitându-se de jur-împrejur. 

Toți grecii erau morti. 

— De ce ai făcut asta? 

— Tu ai făcut asta, îi spuse Ramaas, împingându-l din spate spre reţeaua 
de funii Și cabluri. Apelul pe care l-ai făcut poate fi localizat pe nava asta. 
În momentul în care ai făcut asta, nava asta Și echipajul ei au fost 
compromiși, spuse el, dând din cap. Nu puteam să am încredere că nu o să 
spună nimic dacă ne-ar fi găsit cineva. M-ai forţat să acţionez mai repede. 

Unul dintre oamenii închiși la piele se apropie și îi dădu lui Neven o 
vestă de salvare și un troliu. Ramaas îl lăsă în urmă și Neven fu smuls de 
pe puntea cargoului ca un butoi de marfă. Închise ochii strâns și aşteptă să 


se termine coșmarul. 

O clipă simţea aerul cald pe faţă, iar un moment mai târziu simţea briza 
răcoroasă a serii. Marc nici nu își dădea seama când se producea 
schimbarea. leșise pe balconul înalt al biroului Rubicon și găsi un loc sub o 
verandă să facă o pauză Și apoi, dintr-odată, Kara îi trase una în picior Și îl 
trezi din nou. 

— Am adormit?, spuse el, clipind și frecându-și obrajii. La naiba. 

— Lucy a zis să te las. A zis că arătai ca Și cum aveai nevoie de asta. 

Kara ţinea cu ambele mâini o tableta digitală și se așeză în faţa lui. Se 
cocoță pe marginea unuia dintre scaunele pătrate de răchită, de parcă i-ar fi 
fost frică să se așeze mai confortabil. Kara Wei era scundă Și slabă Și arăta 
de parcă ar putea să o ia vântul. 

— l-am zis să îţi dea mai multă cafea, continuă ea, dar nimeni nu a fost 
de acord. 

— Somnul e pentru cei slabi, spuse el, zâmbind ironic. Ai nevoie de 
mine pentru ceva? 

Atenţia lui Marc se întoarse spre rucsacul său, să se asigure că era încă 
lângă el, încă în siguranţă. Ştia că trebuia să aibă încredere în acești 
oameni, dar era greu să renunţe la un instinct înrădăcinat de multă vreme. 

Kara întoarse tableta. 

— Am găsit tipul care face cannoli. Salută-l pe Jalsa Sood. Expatriat 
indian. Activist politic. Revoluționar. Creator de bombe pe cont propriu. 

— Brutarul, spuse Marc uitându-se la fotografia de pe ecran. 

Era veche și pixelată, cu culorile șterse de trecerea timpului Și înfățișa 
un bărbat cu părul până la umeri Și cu o privire pătrunzătoare. Bluza Și 
jacheta șifonate pe care le purta aveau aerul Miami Vice care fusese popular 
în anii optzeci. 

— Presupun că nu e o poză recentă. 

— A fost foarte bun la ascuns. E deștept, spuse ea cu o urmă de 
admiraţie în voce. Adică, majoritatea teroriștilor nu apucă să treacă de 
treizeci de ani, cu atât mai puţin cei care fac bombe. Nu e chiar o ocupație 
fără riscuri letale. 

— Ramaas vrea ca Neven Kurjak să îl ajute să îl găsească pe tipul ăsta. 


Marc reveni la întrebarea care îi dăduse târcoale de când interceptaseră 
apelul spre Horvat. 

— De ce? Nu pot să mă gândesc la niciun răspuns care să nu fie profund 
îngrijorător. 

— Așa e, spuse Kara. Sood are pregătire de fizician Și inginer, cel mai 
bun din clasa lui. A intrat în politică în adolescență. Cum ai spus înainte, a 
fost un activist violent în anii șaptezeci. Mai întâi cu tigrii tamili, apoi de 
unul singur. Tipul ăsta era geniul retras căruia îi plăcea tehnologia armelor 
exotice. 

— Cum l-ai găsit?, întrebă Marc, încruntându-se, luându-i tableta și 
răsfoind prin fișierele pe care le găsise. NSNS nu a aflat nimic. 

Kara își dădu la o parte o șuviţă din părul ei vopsit de pe faţă și îi zâmbi 
ușor. 

— Nu e chiar așa. Au căutat în locuri greșite, confundând munca unor 
„brutari” mai puțin talentaţi cu a lui. Nu pot să îi învinovăţesc, totuși. Din 
cauză că Jalsa Sood a fost ucis în 2011. 

— Nu ar trebui să fie așa, spuse Marc, ridicând brusc capul. Ramaas 
vrea să vadă un om mort? 

Kara își înclină capul, jucându-se iar cu părul. 

— Fi bine, când am spus a fost ucis, trebuia să adaug probabil, zise ea 
luând tableta înapoi și răsfoind câteva pagini, căutând ceva. Informațiile pe 
care le-am obținut sunt de la Mossad. Spun că Sood a fost ucis de unul 
dintre clienții lor după ce a greșit o misiune pentru ei. Se spunea că își 
pierduse avantajul și devenise o povară. 

— Dar tu crezi că a fost o înscenare? 

Ea îi arătă o poză cu un vehicul ars. 

— O bombă într-o mașină în Libia. Una pe care cineva ca Sood ar fi 
putut să o facă din paie de suc și soluţie de curăţat scurgeri într-o după- 
masă. Corpul era prea ars ca să poată fi identificat Și sunt dovezi că o mare 
parte din banii lui Sood au dispărut imediat după aceea. 

Marc trase o gură de aer între timp. 

— Voia să se retragă. Să iasă din joc pentru totdeauna. 

Se gândea la ce mai văzuse în dosar. 

— Doar că... Genule se plictisesc repede, nu? Trebuie să fi ținut 
legătura cu sârbii. Cred că dacă o să mai cauţi, o să găsești o legătură între 
Sood și frații Kurjak. Cel mai probabil spălare de bani — cred că așa s-au 


cunoscut. 

— De acord, spuse Kara, dând din cap. Şi desigur, dacă putem afla unde 
se ascunde tipul acesta mort Și nu prea, o să știm unde îl duce Neven pe 
Ramaas. 

Bucuria scurtă a descoperirii păli în faţa provocări reci din glasul 
femeii. 

— Nu știi unde s-a retras? 

— A, e o listă lungă de posibile locuri, pe baza unor posibili martori ȘI 
informații pe care israelienii le-au obținut în legătură cu fondurile lui. 
Grecia. Maroc. Emiratele Arabe Unite. Canada. Myanmar. Nu putem ști 
sigur fără multă investigație ca să punem lucrurile cap la cap. 

— La naiba, spuse Marc. Nu avem timp pentru asta. 

Expresia Karei se schimbă, îngrijorarea putându-se citi pe faţa ei. 

— Fraţii Kurjak știau unde s-a ascuns Sood. Și e o posibilitate mare ca 
cel puţin încă o persoană să mai știe. 

— Cine?, întrebă Marc uitându-se din nou spre birou. 

— Cred că ȘI cei care l-au „ucis” pe Jalsa Sood știu unde e. 

Lui Marc 1 se părea probabil. Dacă falsa moarte a lui Sood ar fi 
dezvăluită, reputaţia acestor așa-ziȘi asasini ar fi compromisă. Să îi știe 
locul unde se ascunde ar însemna să se asigure ca Sood să stea ascuns. 

— Ce spune Solomon despre asta? 

— Nu am mai spus nimănui, admise Kara. 

O presimţire neplăcută îi invadă gândurile. Kara ascunsese acest lucru de 
restul echipei Rubicon și o făcuse din cele mai sumbre motive. Avea 
încredere în Marc pentru că era încă, tehnic, un outsider. 

— Nu vreau să pun următoarea întrebare, spuse el, dar apoi o făcu. Cine 
a revendicat moartea lui Jalsa Sood? 

— Al Sayf, spuse Kara încet, iar aerul de pe balcon deveni sec. Care, 
bineînţeles, nu are nevoie de nicio introducere. 

Pumnii lui Marc se încleștară din reflex și se împotrivi unui val de 
amintiri înainte să îl copleșească. Celula extremistă era unealta prin care 
Asociaţia răspândise frica în Europa Și Statele Unite, organizând atacuri 
brutale în Barcelona și Dunkirk Și încercând să facă același lucru Și în 
capitala americană. „Al Sayf’ însemna „sabia” Și din cauza armelor lor 
Marc pierduse o viaţă la care nu se mai putea întoarce. Un val de energie, 
fără obiect 1 se acumulă în picioare. Voia să se ridice de pe scaun, să 


meargă, să distrugă ceva... 

Inspiră adânc. 

— Mossad ţi-a spus care e numele asasinului? 

Kara dădu iar din cap, dar când să răspundă, altă voce se auzi. 

— E Amarah, nu? Jadeed Amarah. De asta nu ai vrut să zici nimic. 

Lucy își făcu apariția, ieșind din umbra de lângă ușa care ducea spre 
birou. Se apropiase de ei într-o liniște totală. 

Faţa lui Lucy era ca o mască rece, impasibilă. Ea fusese cea care, în cele 
din urmă, îl doborâse pe Amarah, oprindu-l pe locotenentul nemilos al lui 
Omar Khadir înainte să mai facă și alte crime. 

— Cât ai auzit?, întrebă Kara. 

— Destul, răspunse Lucy. Imediat ce ai zis că a fost Al Sayf, mi-am dat 
seama ce avea să urmeze, spuse ea, uitându-se la Marc. Știi reputaţia lui 
Amarah. A fost numit asasin al celulei. El ar fi apăsat butonul care a aruncat 
în aer mașina unde era dublura lui Jalsa Sood. 

— Ştim unde e Amarah, spuse Kara după o clipă. A fost predat către o 
închisoare secretă a CIA. 

— Bine, o întrerupse ea cu un gest rapid. Să mergem să vorbim cu acest 
ticălos. 

— Lăsând la o parte problema deloc neglijabilă, cum ne apropiem de 
el... spuse Kara dând din cap. Îţi știe faţa, Lucy. O să își aducă aminte. 

— Pe mine nu mă știe, spuse Marc, cuvintele ieșindu-i din gură de parcă 
le spusese altcineva. O fac eu. 

° 

După trei zile, Oleg Fedorin decisese că era suficient de în siguranță să 
riște să petreacă mai mult timp pe balconul penthouse-ului. Purta ochelari 
negri Și o pălărie panama și stătea reținut lângă pereții albi, incapabil să 
scape de teama să nu fie în vreuna dintre clădirile vecine vreo echipă de 
supraveghere GRU. Vladimir încercase să îl convingă cu blândețe că erau 
în afara pericolului, dar Oleg nu putuse scăpa de această paranoia. Agenția 
militară de spionaj rusească avea ochi peste tot, chiar Și acolo în Brazilia, la 
mii de kilometri de Moscova. 

În cele din urmă, tensiunea dintre ei răbufnise într-o ceartă și fuseseră 
aruncate cuvinte dure. Atunci ieșiseră la iveală lucruri ascunse încă din ziua 
în care fugiseră. 

Pentru că Vladimir era mult mai tânăr ca el, nu? Și în acele momente se 


aflau într-un loc unde secretele lor puteau deveni libertăți și în loc să profite 
de acea șansă, cele mai rele trăsături ale lui Oleg ieșiseră la iveală. Putea să 
fie rece, după cum Vladimir spunea adesea. Dur. Şi mereu suspicios. 

Asta se întâmplase în urmă cu o zi. Un zâmbet trist apăru pe buzele lui 
Oleg în timp ce se uita pe fereastră, privirea sa urmărind linia Rua Santa 
Clara spre plaja Copacabana, care se vedea ca o bucată de nisip galben 
printre blocurile albe și palmierii verzi. Rio de Janeiro era la polul opus faţă 
de viața restrictivă, conservatoare pe care o trăise în Rusia, unde fusese 
obligat să își ascundă de toți ceilalți orientarea sexuală și eul adevărat. 

Mereu suspicios? Bineînțeles că era! Acolo, nu mai exista altă realitate. 
În culisele puterii, chiar și cel mai mic semn că avea un secret de exploatat 
ar fi fost folosit ca să îl distrugă. Timp de zeci de ani, Oleg Fedorin negase 
persoana care era Și dușmanii lui tot aflaseră adevărul. 

Lui Oleg îi era frică. Era bogat Și scăpase, dar tot se temea ca dușmanii 
lui să nu vină după el. Dar și mai frică îi era că îl îndepărtase pe Vladimir 
prin alegerile pe care le făcuse. 

Rece Și dur. „Adevărat”, își spuse el, „dar uneori așa trebuie să fim”. 
Acesta era prețul libertății lor. Un schimb de orori, să le vândă sârbilor o 
armă așa teribilă ca să îȘi asigure o viaţă nouă. „Dar ce a văzut Vladimir în 
mine când am făcut afacerea? Un nesăbuit bătrân și speriat gata să 
negocieze viitorul a mii de oameni ca să scape?” 

Ușa se deschise și Oleg tresări, grăbindu-se spre pistolul Makarov pe 
care îl ascunsese sub o revistă pe masa din bucătărie. Apoi îl auzi pe 
Vladimir strigându-l și frica de moarte i se risipi brusc. 

Vladimir intră cu cadouri, bere Xingu Și țigări braziliene. Îi stătea în fire 
să facă așa, să facă o ofertă de pace după o neînțelegere. Dar expresia lui 
era posomorâtă chiar Și când se apropie de Oleg și se îmbrățișară. Ceva era 
în neregulă. 

— Nu fi supărat pe mine, începu Vladimir. 

Oleg clipi. Ce auzise părea ciudat. La urma urmei, el fusese cel care 
spusese cele mai urâte lucruri. El era cel care ar fi trebuit să își ceară scuze. 
Dar apoi recunoștinţa se risipi. 

— Ce ai făcut?, întrebă el, cu inima strângându-i-se. 

— Îmi pare rău, spuse Vladimir și se dădu înapoi, încrucișându-și 
mâinile. Nu mai puteam să continui așa. După ce am plecat din Moscova, 
am tot încercat să mă conving că nu o să o faci, dar ai făcut-o... 


— A trebuit! zise Oleg apropiindu-se de el, dar Vladimir se retrase. 

— Mă macină vina, Oleg. Că ai dat unor infractori Și criminali o bombă 
nucleară în schimbul vieților noastre? Nu pot să accept asta! spuse el, dând 
din cap. Ce se întâmplă când o declanșează și mor oameni? Cum am putea 
să ne iertăm vreodată? 

— Am făcut-o pentru tine! Am făcut-o ca să ne protejăm, nu înţelegi? 

— Înţeleg, zise Vladimir, luându-l de mâini până la urmă. Și eu am făcut 
același lucru. Pentru noi. 

Oleg îl scutură. 

— Nu... 

— Am contactat pe cineva în care putem avea încredere, o prietenă din 
corpul diplomatic din Kaliningrad. I-am spus că o să îi dăm informaţii... 

— Nu! ţipă Oleg la el. Prostule, prostule! De ce ai face așa ceva? 

Vladimir se înroși. 

— Pentru că nu vreau să trăiesc cu asta! Și ce contează, oricum? Sârbii 
te-au plătit! Ce îți pasă dacă sunt arestaţi Și bomba e descoperită? Câștigăm 
pe ambele părți! zise el cu un zâmbet fragil. Tot liberi suntem Și ne 
asigurăm că nimeni nu păţește nimic. Nu vrei asta? 

— Prostule, repetă Oleg, întorcându-se cu pași mari în bucătărie. Ştii ce 
ai făcut? M-ai vândut dușmanilor mei! spuse el, luând pistolul Makarov și 
îndreptându-l spre ușă. ia-ţi bagajul! Plecăm de aici acum. 

Fereastra din partea cealaltă a încăperii se sparse Și se auzi un sunet ca 
de albină. Mâna lui Oleg fu dintr-odată cuprinsă de durere în timp ce 
sângele începu să Șiroiască din rana proaspătă, iar pistolul îi căzu din mână. 
Se uită, găsind gaura de glonţ în sticlă și de vizavi de pe alt acoperiș văzu 
reflectarea scurtă a soarelui pe o lunetă. 

Ușa apartamentului se deschise brusc. Trei bărbaţi hispanici, toți 
îmbrăcaţi cu haine de stradă discrete și cu bluze largi ca să ascundă armele, 
intrară în cameră. Îl așteptară în tăcere pe un al patrulea. Ca Și ei, părea mai 
mult soldat decât spion și Oleg își dădu seama imediat că, oricine ar fi fost, 
nu erau agenţi GRU. Erau mercenari, contractori. 

Al patrulea bărbat era oriental, posibil japonez. Cu părul scurt și cu faţa 
rotundă, era de o înălţime sub cea medie, dar avea constituţia zveltă și bine 
făcută. Într-o mână avea un pistol semiautomat Glock, pe care îl folosea pe 
post de arătător. 

— Ar trebui să te bandajezi, generale Fedorin, spuse el, într-o rusă 


acceptabilă. Te așteptăm. 

Cu mâinile tremurânde, Vladimir îl ajută să oprească sângerarea cu un 
prosop. Unul dintre ceilalţi bărbaţi recuperă pistolul Makarov, apoi începu 
să percheziţioneze apartamentul. Oleg îl auzi cum îi spunea japonezului 
„Saito”, dar numele nu îi era cunoscut. 

— Nu e aici. 

Îl împinse pe Vladimir la o parte. Se așeză pe un scaun. 

— Dacă vrei dispozitivul, îţi pierzi timpul. 

— Știm că nu îl ai, spuse Saito, dând din cap. Și acest lucru cauzează 
ceva probleme angajaţilor mei. Ce ai făcut cu el? 

— Dacă îţi spun o să ne omori pe amândoi. 

Saito aruncă o privire spre Vladimir, nebăgând în seamă ce auzise. 

— Vina e rareori convenabilă. Și frica, de fapt. Nu trebuia să dispari 
chiar așa repede, sau de tot. 

Oleg își încleștă mâna pe dulapul improvizat. 

— Pentru cine lucrezi? Nu pentru ruși. Nu pentru americani. Pentru 
altcineva. 

— Cu cineva cu care poți face afaceri, spuse Saito. Dacă vrei. 

Atunci înţelese imediat cu cine avea de-a face. 

— Sunteţi Asociaţia. 

Oleg nu se putu abţine să se încrunte. Cunoștea foarte bine gruparea Și 
nu ÎȘI ascunsese antipatia faţă de ei. 

— Are sens. Deci Glovkonin te-a trimis, nu? 

Cum Saito nu răspunse, el continuă. 

— Ar fi trebuit să Știu. Am presupus că eșecurile G-Kor o să îl ruineze, 
dar are planuri, nu? 

— Ar trebui să Știi că aproape ne-ai scăpat, îi spuse Saito. Un incident 
neprevăzut în Italia ne-a distras atenția Și între timp te-am pierdut. Ai fi 
putut să rămâi ascuns dacă nu ar fi existat lăudabila grijă a partenerului tău 
pentru bunăstarea ta emoţională. 

Oleg aruncă o privire spre Vladimir, dar nu îl putu învinovăți. 

— Acest om ȘI cei care l-au angajat... Sunt aici pentru că nu le-am 
vândut bomba lor, zise el, uitându-se înapoi la Saito. Asta e adevărul, nu? 
Asociaţia vrea dispozitivul. Mă întreb dacă nu am fost și discreditat tot din 
cauza asta? 

— Interesul Asociației e să mențină stabilitatea globală, spuse Saito, cu 


tonul mai blând. Vânzând arma unui om fără principii, ai pus în pericol un 
echilibru delicat. 

— Dacă v-aș fi vândut-o vouă, am fi fost morţi acum! răspunse Oleg. 
Șefii voștri nu o vor ca să facă lumea mai sigură! O vor ca să o folosească 
cum li se pare lor mai potrivit... spuse el, făcând o pauză. Asta a fost planul 
lui Glovkonin? Să șantajeze Kremlinul, să vândă arma înapoi Rusiei la preţ 
mai mare? Sau Și mai rău? 

— De ce îţi pasă?, întrebă Saito înclinându-și capul. Nu te-ai gândit de 
două ori la consecinţe când ai vândut-o, zise el, punând pistolul deoparte și 
scoțând o armă cu totul diferită. 

Pumnalul era lung Și subțire, din oţel inoxidabil. Semăna cu un fel de 
lamă cunoscută ca pumnalul milei, folosită în timpurile medievale la 
omorârea cavalerilor daţi jos de pe cai, prin spațiile armuri. 

Saito se îndreptă spre Vladimir. 

— ÎI vezi ca pe un tată. Pentru că ai fost abandonat de propriul tată când 
al fost mic? 

Lama strălucea în lumina soarelui. 

— Nu te poate proteja. Dar tu îl poţi proteja pe el. Ştiu că vrei. 

— Vlad, nu spune nimic! zise Oleg, încercând să se ridice de pe scaun, 
dar unul dintre ceilalți bărbaţi îl împinse la loc. 

Saito se uită din nou la Oleg, făcându-i semn spre Vladimir. 

— E frumos. 

Ridică pumnalul. 

— Dacă nu începeți să vorbiti, ăsta va fi primul lucru pe care o să i-l iau. 

Restaurantul se numea Eternity, locul opulenței din Dubai. Era la 
ultimele două etaje ale unui turn de 150 de metri, de la marginea portului, 
ieșind din clădire ca o înfloritură de sticlă verde și cupru mat. 

Avea locul doar pentru el pentru aproximativ o oră. Îi plăcea să stea 
acolo, cuibărit în mătasea și lemnul gol al pardoseli. În momentele sale de 
fantezie, își imagina că Eternity e un vapor magic care zbura printre nori, 
departe de grijile rudimentare de pe pământ. 

O bună parte din restaurant Și din clădirea care îl găzduia îi aparţineau. 
Una dintre multele lui investiții din Emirate, nu prea îi aducea profit, dar se 
bucura de libertatea pe care i-o aducea să fie patron. În acele momente, tot 
personalul era centrat complet pe nevoile lui, iar odată cu trecerea timpului 


devenise obișnuit cu acest lucru — și considera că merită un asemenea 
tratament. 

Mânca o conopidă cu sos vinegreta Și savura fiecare îmbucătură, 
aruncând ocazional câte o privire piezișă partenerului său de masă. Bărbatul 
din scaunul de lângă el nu mânca și părea că se simte inconfortabil fără 
uniformă. Ziua, era ofiţer de poliţie cu grad înalt, dar atunci Și acolo era 
doar un mesager. 

— S-a întâmplat foarte repede, spuse polițistul. Facem tot ce putem să 
terminăm investigația, dar... 

— Scutește-mă de scuze, zise el, luând o gură de apă minerală rece 
dintr-un pahar. Femeile care erau în mașină Și șoferul. Ce știi despre ele? 

— Şoferul lipsește. Cred că femeile au fugit din oraș. Le căutăm. 

Cuvintele îl făcură să se încrunte. 

— Cadavrul. E al lui? 

— Sper că nu. 

— Nu asta te-am întrebat! zise el, punând jos furculita și cuțitul. 

Polițistul clipi. 

— Credem că nu. Aștept confirmarea legistului, dar arsurile... victimei 
sunt foarte grave. 

Un amestec de îngrijorare Și de furie îi apăru pe faţă. Era în aceeași 
măsură nervos Și speriat, gândindu-se la băiat. 

Dintr-odată, voia să îl aibă aproape ca să îl pedepsească pentru că 
permisese acest lucru, dar și ca să îl protejeze de un pericol și mai mare. La 
urma urmei, fuseseră făcute promisiuni Și existau datorii care nu puteau fi 
plătite. Tatăl băiatului murise de mult Și acest lucru însemna că anumite 
responsabilităţi nu puteau fi ignorate. 

Începu să mănânce din nou, cerându-i poliţistului să plece, cu un gest din 
mână. 

— Pleacă. Nu vreau să mai aud de tine până nu vii cu niște răspunsuri. 

Polițistul fu recunoscător că i se permisese să plece și făcu o plecăciune 
scurtă înainte să se îndepărteze repede. 

Privi mâncarea mai multe minute, cu mâinile încleștate pe tacâmuri. 
Băiatul avea nevoie de tatăl lui. „Amândoi avem. Lucrurile ar fi fost așa 
diferite dacă destinul ar fi ales alt drum...” 

Auzi voci Și își ridică privirea. Câţiva bărbaţi traversau terasa deschisă a 
restaurantului, ignorând cererile personalului de a pleca. Pe unul dintre ei îl 


ştia — palid și tras la față, mai neliniștit cu fiecare pas pe care îl făcea — și 
văzând faţa nouă, intră imediat în alertă. Celălalt bărbat era un străin — 
impunător Și negru ca tunetul — cu o atitudine de prădător. 

. 

Ramaas traversă cu pași mari restaurantul gol, cu sârbul urmându-l 
îndeaproape ca un servitor precaut Și nu le acordă prea multă atenție lui 
Bidar și Macanay, care formau o barieră amenințătoare ca să descurajeze 
personalul să vină după ei. 

— Orașul ăsta e ciudat, spuse el, adresându-se bărbatului cu haina albă 
fără guler, care era singurul chelner din restaurant. Nu am mai văzut așa 
ceva în lumea reală. 

Bărbatul era suficient de bătrân să îi fie tată, cu faţa puternic ridată Și 
bătută de soare Și cu părul cărunt strâns într-o coadă albă care îi șerpuia de- 
a lungul spatelui. Privirea lui se îndreptă spre Ramaas Și adulmecă. 

— Aceasta e prima dumneavoastră greșeală, domnule. Suntem în Dubai. 
Nu suntem în lumea reală. 

— Sunt aici de mai puţin de o zi Și te cred, spuse el, apropiindu-se de 
masa bătrânului, care era un pic mai sus ca celelalte, pe una dintre petalele 
uriașe de sticlă ce alcătuiau podeaua. Multe din lucrurile de aici sunt fictive, 
nu? 

— Cred că nu ați văzut semnul de afară, continuă bătrânul. Acest local 
este rezervat pentru o cină privată. 

— Foarte privată, observă Ramaas, uitându-se ostentativ în jur. Cred că 
sunt mulți oameni bogaţi în acest oraș... Dar ca să deţii așa un local — 
pentru asta e nevoie de mai mult decât de bani, zise el, aruncând o privire 
spre Neven. El e, nu? Din descrierea ta arăta altfel. 

Înainte ca sârbul să poată răspunde, Ramaas o făcu în locul lui. 

— Am auzit că există doctori care pot schimba faţa cu care te-ai născut. 

— Aţi făcut o greșeală, spuse bătrânul, dând farfuria la o parte. M-ati 
confundat cu altcineva. Numele meu este Vishal Daan Și asta a fost mereu 
faţa mea, zise el pe un ton dur. Cred că ar trebui să plecați până nu cheamă 
cineva poliția. 

— Nu îţi e frică de mine, observă Ramaas, amuzat de idee. Ori pentru că 
ești prost, ori pentru că ai avut parte de multă frică la viaţa ta și o 
controlezi, zise el, dându-i lui Neven un ghiont. Să te aud, Kurjak. 

— Omul ăsta e Jalsa Sood. 


— Nu cunosc acest nume, spuse bătrânul dând din cap. Plecaţi acum. 
Îmi puneţi răbdarea la încercare, zise el privind furios spre Neven. 

— Tu eşti cel poreclit Brutarul, zise Ramaas, pășind pe platforma 
ridicată Și turnându-și o băutură. Am venit de la mare distanţă să te caut, 
Sood. Nu îţi face griji, sunt aici pentru abilitățile tale, nu ca să te omor, 
spuse el, arătând spre sârb. Nu îl învinui pe Neven că te-a trădat. Nu i-am 
dat altă opțiune. 

Bătrânul se uită în altă parte în timp ce vântul se înteți, aducându-i la 
urechi zgomotul slab al unui elicopter care trecea. Se strâmbă spre Ramaas. 

— Numele meu e Vishal Daan, repetă el. Nu îl cunosc și nu te cunosc. 
Așa că pleacă și ia-ți tâlharii cu tine! zise el, făcând semn spre Macanay Și 
Bidar. 

Ramaas zâmbi. 

— Ar trebui să te mai gândești. 

Sunetul rotoarelor se înteţi, iar forma ca de rechin a unui elicopter 
argintiu Augusta Grand își făcu apariţia din cerul întunecat, întorcându-se 
Și arătându-și partea laterală în timp ce trecea. Ușile compartimentului 
pasagerilor erau deschise, iar dinăuntru, de unde putea fi văzut cu ușurință, 
Guhaad ţinea un pistol la capul unui tânăr indian cu o jachetă scumpă. 

Faţa bătrânului căzu și eșuă complet să își ascundă surpriza. 

— Kawal! 

— Nepotul tău e un idiot prea privilegiat, îi spuse Ramaas categoric. 
Crede că averea îi oferă siguranță. Dar noi doi nu ne-am născut bogați, ca 
el. Noi Știm mai bine. 

Dintr-odată, bătrânul se ridică în picioare Și îl lovi puternic pe Neven în 
cap. 

— Laș nenorocit, fără valoare! Ce ai adus aici?, zise el, lovindu-l din 
nou, iar sârbul se dădu înapoi. Ce le-ai spus? 

— Suficient cât să te respect profund, spuse Ramaas, băgându-se între 
cei doi. Îmi pare rău că a trebuit să ne întâlnim așa, zise el făcând un semn 
spre elicopter, care se îndepărtă, întorcându-se să aterizeze pe helipad. Dar 
nu ai fi vorbit cu mine altfel. Și am nevoie de cunoștințele tale. 

Toate încercările de negare se spulberară. 

— M-am retras, îi spuse Sood. De mulţi ani. 

— Nepotul tău va fi ucis dacă mă refuzi din nou, spuse Ramaas, cu 
răbdarea pe terminate. Neven mi-a spus de obligația pe care o ai faţă de 


Kawal. Și de tatăl lui. Fiul tău răposat. 

Expresia lui Sood se întunecă. 

— Nu ai niciun drept. 

— Am ce iau, îl corectă Ramaas. Și în seara asta, te iau pe tine. 

. 

Neven fu ultimul care urcă în elicopter, cu mâinile lipicioase 
alunecându-i pe centură în timp ce ȘI-o fixa în poală. Ramaas se așeză pe 
scaunul din faţa lui Și îl privi gânditor. 

Nu îl putea privi în ochi pe african. Mintea lui Neven se învolbura, 
gândindu-se la variante. Nu avea contacte în această ţară, nu avea 
ascunzători unde să se ducă. Căile lui de scăpare erau închise și, spre 
oroarea lui, răufăcătorul știa că singura opţiune care îi mai rămăsese era să 
se lase la mila legii. Dar cui spera să se predea? Rușilor? Americanilor? 
Aveau măcar o ambasadă în ţara asta acoperită de nisip? 

De lângă el, Jalsa Sood se întinse spre nepotul său, punând braţul în jurul 
lui. 

— Băiete, cum ai putut să lași să ţi se întâmple asta? Era nervos, 
aproape ţipând, dar peste o clipă bătrânul începu să dea din cap, pe punctul 
de a plânge. Nu contează! Îmi pare rău. I-am promis tatălui tău că o să am 
grijă de tine, ar fi trebuit să te învăţ mai bine... 

Se simți o zguduitură în timp ce motoarele elicopterului accelerară, iar 
Kawal fu nevoit să strige ca să acopere zgomotul rotoarelor prin trapa 
deschisă. 

— Nu am nevoie de tine! strigă el, respingând mâna lui Jalsa de parcă ar 
fi fost respingătoare, iar arma care fusese îndreptată spre Kawal se lăsă în 
Jos. Bătrân prost! 

Cuvintele fură pline de venin și de resentimente adolescentine. 

Neven văzu privirea lui Jalsa Și își dădu seama că băiatul nu fusese de 
fapt ostatic. Expresia bătrânului se întunecă Și furia îi reveni. 

— Eşti părtaş la asta? Îţi dai seama ce ai făcut? 

— Taci! strigă și Kawal, în timp ce elicopterul se ridică din nou în aer. 
Oamenii ăştia or să ne facă bogați! 

— Suntem deja bogaţi, ticălosule! zise Jalsa și îl lovi pe nepotul său 
suficient de tare să îi spargă buza, dar soldatul lui Ramaas îi îndreptă arma 
spre rotulă și bătrânul se retrase. 

Când Neven se uită în altă parte, îl văzu pe Ramaas jucându-se cu un 


briceag. Faţa lui se apropie de a sârbului, iar Neven îi simți respirația 
fierbinte pe obraz în timp ce vorbi. 

— Ai făcut ce ţi-am cerut, spuse el. Mi-ai adus băiatul și prin el am 
ajuns la acest Brutar. 

— Mi-ai promis că nu mă omori! strigă Neven. 

— Am minţit, zise, el. Sunt un tâlhar, Kurjak. La ce îmi folosesc 
promisiunile? 

O tăietură superficială îi sfâșiase cămașa. Simţea durerea arzătoare în 
abdomen, dar tăietura abia fusese suficient de adâncă ca să îl facă să 
sângereze. Era ușor confuz, iar lovitura mortală pe care o așteptase de zile 
întregi nu veni. Apoi își dădu seama că îi tăiase cu precizie centura de 
siguranță. Cu o mână, Ramaas înșfăcă geaca lui Neven și îl aruncă prin 
trapa deschisă a elicopterului, în aerul nopţii. 

° 

Peugeot-ul negru 308 se mișca ușor în lanţurile care îl fixau pe podeaua 
containerului de transport maritim în care erau, iar Marc își dădu seama că 
statul pe bancheta din spate în timp ce lucra la laptop avea un efect 
soporific. Alungă ideea Și termină de băut o sticlă cu apă, apăsându-și ochii 
cu mâinile. 

În mașină, singura sursă de lumină venea de la beţișoare luminoase și o 
lampă portabilă de pe capota Peugeot-ului. Aruncă o privire la ceasul de 
scafandru Cabot de la încheietură. Era după-masa târziu, dar la fel de bine 
putea fi Și miezul nopții. Fără ferestre prin care să vadă afară, simțul 
timpului i se dereglase. 

Cu câteva ore mai înainte, după ce intraseră în învecinată Lituanie la 
bordul unui avion de transport al Rubicon, echipa trecuse graniţa cu Polonia 
ca să fie preluaţi de camion. În acel moment, Malte îi ducea cu o viteză ca 
de rachetă pe autostrada dinspre Granjewo spre Olsztynek, printr-o ploaie 
cenușie care părea determinată să îi urmărească toată ziua. 

În afară de șofer, echipa de la sol era alcătuită din Marc, Lucy și Kara. 
Nu fusese timp să ceară niciun ajutor local de la cel mai apropiat sediu 
Rubicon din Praga și operaţiunea avea același iz de fugă, cu care Marc 
devenise familiar într-un mod neplăcut când scăpase de MI6. Erau pe 
muchie de cuţit, orice greșeală putând compromite tot. Nu putea nega că o 
parte din el de fapt se bucura de emoția de a lucra din nou pe teren, dar 
acest lucru era umbrit de griji mai realiste. 


Kara moțăia într-un hamac agăţat de pereţii containerului, cu fața 
luminată slab de ecranul tabletei pe care o ţinea în mâini. Era pentru prima 
oară când o vedea că stă liniștită. De obicei, se afla constant în mișcare, 
tastând sau bâţâindu-se de pe un picior pe altul din cauza excesului de 
energie. 

Cât despre Lucy, ea deschise ușa pasagerului și se strecură prin golul 
minuscul. 

— Bună, spuse ea, Și arătă spre laptop. Încă îţi faci griji în legătură cu 
harta? Am revăzut misiunea în avionul din Franţa. Nu analiza prea mult. E 
un plan bun. 

— Este? 

Marc se uită la capturile aeriene ale locului. Zona, cunoscută ca „„Strefa 
G”, era un complex într-un complex, un sector supra-securizat al unei 
clădiri întărite, în genul unei baze militare — cel puţin în acte — care 
aparținea de Agenţia Naţională de Spionaj Poloneză. 

— Oricum ai lua-o, ne descurcăm. 

— Ai dubii? E normal. 

— Nu, zise el dând din cap, apoi făcând o pauză. Bine, am. Dar nu e 
asta. E totul prea... spuse Marc, oftând. Prea ca în trecut. Și nu îmi place. 

Își petrecuse cea mai mare parte din carieră în serviciile secrete 
britanice, pe bancheta din spate a multor vehicule de duzină, cu ochii lipiţi 
de monitoare, în timp ce echipele operative dărâmau uși în alte părți. Acest 
lucru scotea din nou la iveală amintiri neplăcute, toate lucrurile pe care voia 
să le lase în urmă. Îi întâlni privirea lui Lucy. 

— Îmi pare rău. Mă tot leg de asta, nu? Ar trebui să termin. 

— E greu să renunţ la obiceiurile vechi, spuse ea. Te înțeleg. Dar de 
data asta lucrurile stau invers. Eu o să fiu aici, tu o să fii acolo, zise ea 
rânjind la el. Știi care e problema ta? Încă crezi că ai un rol secundar, spuse 
ea, devenind serioasă din nou. Asta te-ar putea ucide. 

— Bună încurajare, mulţumesc, admise el. Acum trebuie să mă gândesc 
doar cum să sparg un loc secret al CIA și să conving un terorist să își 
toarne unul dintre amici. 

— Şi înainte ca oricine din Langley să afle, adăugă Lucy. Deci, știi. Nu 
te grăbi. 


Capitolul 12 


Întinderea proprietăţii lui Daan era de peste trei ori mai mare decât casa 
lui Welldone Amadayo, iar în timp ce Ramaas mergea de-a lungul podelelor 
de marmură roz, începu să regândească ce considera exces. Casa creatorului 
de bombe era mai mult un palat, cu zeci de încăperi opulente și anexe care i 
se păreau inutile lui Ramaas. Pe drumul dinspre Europa, se întrebase cum 
putea să ajungă un om care trafica moarte, iar rezidența îi oferi răspunsul. 
Majoritatea rudelor lui ar tinde către așa ceva, dar pe el nu îl încălzea cu 
nimic. 

Locul semăna mai degrabă cu un muzeu care îi etala averea decât cu 
ceva ce se putea numi acasă. Guhaad și ceilalți îl vedeau ca pe un teren de 
joacă, folosindu-l ca să mănânce și să bea din bucătăria bine aprovizionată 
sau ca să se joace cu zecile de mașini sport pe care bătrânul le colecţionase 
în garajul lui vast. În cele din urmă, Ramaas fusese obligat să ÎȘI 
disciplineze soldaţii Și să le reamintească de seriozitatea misiunii lor. 

Paznicii angajați de Vishal Daan — sau, mai corect, de Jalsa Sood — 
fuseseră deja înlăturați înainte să sosească Ramaas pe acoperiș, cu o zi 
înainte, lăsând doar o mână de servitori și pe soția bătrânului. Piratul 
războinic se plictisise repede de toanele femeii Și o închisese în camera ei, 
iar cât despre servitori, aceștia își făceau îndatoririle, prefăcându-se că 
africani cu arme nu se aflau acolo. Nepotul, Kawal, ajutase la asta 
spunându-le că sunt în siguranţă, la fel ca și familiile lor, atâta vreme cât 
nimeni nu îi denunța. 

Kawal îi amintea lui Ramaas de tinerii pe care obișnuia să îi recruteze să 
cârmuiască navele piraților, adunați de pe plajele din Puntland. Superficial 
Și lipsit de orice urmă de morală sau empatie pentru semenii lui, interesat 
doar de bani Și incapabil să privească dincolo de plăcerile imediate. 
Nepotului lui Sood îi plăcea să creadă că era un fel de versiune fantezistă a 
unui răufăcător în genul unui star rap american, bun doar de gură. Deja se 
convinsese că era partener cu somalezii mai degrabă decât păcălit de ei. 
Ramaas avea de gând să îl lase să continue să creadă asta, atâta vreme cât îi 
era de folos. Conexiunile lui Kawal din Dubai îi netezeau calea și era 
determinat să facă tot ce putea în ciuda bunicului său. Ramaas nu vedea 


niciun motiv să nu profite de acest lucru. 

Atelierul de muncă al lui Jalsa Sood era undeva la nivelul cel mai jos al 
clădirii principale, despărțit de garajul său mare de un set de uși 
retractabile. Zona era dominată de scheletul unui Maserati Bora vechi de 
patruzeci de ani, suspendat cu cabluri deasupra șasiurilor demontate. Aici 
era biserica lui Sood, locul lui de reculegere, unde geniul care crease cândva 
dispozitive ucigașe avansate, începuse să restaureze mașini vintage. 

Acum avea altă sarcină. Lăzi cu părți componente, livrate peste noapte 
din Arabia Saudită și Qatar, împânzeau podeaua. Un set de valize identice 
învelite în oţel erau suprapuse într-o grămadă joasă, iar în timp ce Ramaas 
se apropie de banca de lucru a lui Sood, își trecu mâna peste suprafaţa lor 
netedă de metal. 

Macanay se îndreptă în timp ce Ramaas trecu pe lângă el, mestecând 
ferm îmbucătura de khat care îl ţinea treaz. Îi făcu piratului războinic un 
semn precaut cu capul Și îȘi atinse mitraliera Uzi care îi atârna de umăr, de 
parcă ar fi zis că „totul e bine”. 

Sood se întoarse, punând jos un fier de lipit Și se uită la el. Obosit și 
supravegheat, fără hainele sale scumpe, cu un halat obișnuit, își arăta 
vârsta. Într-un colţ al atelierului era un pat rabatabil și Macanay se întrebă 
nepăsător dacă Sood dormise acolo noaptea anterioară, când piratul 
războinic stătuse în camerele bărbatului. El lipsise regele de coroana sa la el 
acasă, îl transformase pe Sood în servitorul său. Acest lucru îl amuza foarte 
tare pe Macanay. 

— Soţia mea... începu Sood. 

— E în siguranţă, spuse Ramaas, înainte să își poată termina propoziţia. 
Atâta vreme cât nu face gălăgie. 

— O să îi spun. 

— A învăţat deja lecţia asta, spuse el dând din cap și îndreptând bărbia 
spre banca de lucru. Singura ta grijă acum e să faci ce vreau. 

Banca era plină de fotografii colorate și planuri complexe, înfățișând 
foarte detaliat fiecare component și element al dispozitivului nuclear rusesc. 
În mijlocul lor, una dintre valizele de oţel stătea deschisă sub o lampă 
puternică, iar înăuntru era un grup de componente metalice Și hardware 
identic cu cele din fotografu. 

— Câte vrel?, întrebă Sood, obosit. 

— O să îți spun eu când ajunge, spuse Ramaas și se uită în jur. Trebuie 


să fie perfecte. 

Sood se încruntă. 

— Fără radioizotopi care să apară pe citire, nu e suficient. Nu ar fi decât 
un prespapier uriaș. 

— Am acces la așa ceva, spuse Ramaas. Un container de iod 125 pentru 
o secţie de radiologie din Malaysia a fost deja deturnat tocmai pentru asta. 

Ramaas îl împinse pe bătrân din calea sa ȘI îi examina munca. 

— Unde e... originalul?, întrebă Sood umezindu-și buzele uscate. 

— Pe aproape, ezită Ramaas. Și în siguranţă, zise el, studiind expresia 
bătrânului. Ai nevoie de oameni să te ajute cu munca? 

— Nu! se răsti Sood. Dacă mă forțezi să fac asta, bine, o fac. Dar lasă- 
mă să o fac cum consider eu! 

Ramaas dădu din cap Și îi făcu semn lui Macanay. Anticipând violenţa, 
acesta zâmbi Și se apropie, dându-și jos Uzi-ul de pe umăr. 

— Vreau să mă asigur că nu tragi de timp, zise el, făcând un semn spre 
Macanay Și făcând câțiva pași. Adu-l. 

leșiră din depozit pe niște uși duble de sticlă din spate și ajunseră pe o 
terasă întinsă, care înconjura piscina mare Și ovală a vilei. Panouri de lemn 
pe postamente ridicate, decolorate de soarele deșertului, aruncau umbre pe 
suprafaţa apei. 

Cinci siluete întunecate zăceau pe fundul piscinei, corpurile bărbaților în 
costume negre fiind legate cu lanţuri din atelier. Sistemul de filtrare încă 
lucra să curețe apa de tenta roz de la rănile cadavrelor. Echipa de securitate 
a lui Sood luptase bine, dar Guhaad îi ucisese în câteva secunde, fără 
îndoială nerăbdător să îi amintească piratului războinic de expertiza sa în 
domeniu. 

Sood se strâmbă văzând acea priveliște și se uită în altă parte. 

— Te-ai făcut deja înțeles, mormăi el. 

— Nu cred. 

O filipineză de vârstă mijlocie — o menajeră — fu condusă spre ei de 
Bidar. Când văzu cadavrele din apă, se albi la față și se abţinu să plângă. 

— Eu cred că o să tragi de timp. Așa ești tu, Jalsa Sood. O să simți să te 
răzvrătești cumva. Vreau să îţi arăt de ce ar fi o idee proastă. 

Ramaas făcu un semn spre Bidar, iar acesta împinse menajera de la 
spate. 

Ea ţipă și se împletici pe marginea piscinei, clipind în lumina puternică a 


soarelui. Bidar nu ezită Și o împușcă în ceafă cu un pistol silențios. Un 
Șuvoi roșu îi ţâșni din gură, se întoarse Și căzu în adâncurile apei. 

Sood înjură, strigând și făcu un pas spre menajeră, dar Macanay îl trase 
înapol. 

— De ce? 

— Asta o să se întâmple în fiecare zi, spuse Ramaas, cu tonul asprindu-i- 
se. Cineva o să fie adus aici Și ucis. Cu cât mai repede termini, cu atât mai 
putini oameni mor. 

— Am spus că o fac!, strigă Sodd. Ți-am dat cuvântul meu! Dar o să îmi 
ia câteva zile, chiar dacă mă grăbesc cât de mult pot! 

Ramaas dădu din cap. 

— Deci mai mulți oameni vor muri. Unul pentru fiecare zi de muncă. 
Atât timp cât munca ta mă mulțumește, o să te las să alegi cine moare. 
Dacă nu... zise el Și își lăsă privirea să alunece spre ferestrele dormitorului 
soţiei sale trofeu. 

Sood se smulse din strânsoarea lui Macanay Și își scutură pumnul spre 
Ramaas. 

— Eşti un animal! răcni el. 

— Te deranjează că omor oameni nevinovaţi?, întrebă piratul războinic, 
îndreptându-se spre el, cu ochiul său întunecat Și rănit strălucind. Pe tine? 
Câte vieţi au luat bombele tale, bătrâne? Cele false și cele reale? Tu mă 
judeci pe mine? 

— De ce aș mai lucra pentru tine?, întrebă Sood, mânia potolindu-i-se. 
Viaţa nu înseamnă cine știe ce pentru tine. După ce îţi dau ce vrei, o să mor 
ȘI eu Și Kawal! 

— Eşti prea folositor ca să te omor, îi răspunse Ramaas, de parcă ar fi 
luat varianta în considerare. Băiatul, nu prea. Gândește-te la asta, zise el, 
îndepărtându-se. Și lucrează mai repede, adăugă el, vorbind peste umăr. Sau 
nu. E alegerea ta. 

e 

Malte ieși cu Peugeot-ul de pe autostrada principală, luând-o prin satul 
Stare Kiejkuty Şi apoi pe un drum mai îngust cu două benzi care trecea prin 
zona rurală poloneză. La dreapta lor, un gard dublu cu sârmă ghimpată la 
capăt, se întindea de-a lungul drumului mile întregi. La câţiva metri după 
gard, un strat subțire Și înalt de plante veșnic verzi înconjura clădirea, în 
spatele observatorilor pasivi. 


Marc își ridică privirea spre un semn Șters, galben-portocaliu pe lângă 
care trecuseră, care avertiza în patru limbi că la capătul barierei e o bază 
militară unde cei care se avântau erau împușcați. Își ajustă pe nas ochelarii 
cu rame groase Și se întoarse la laptopul său. 

— Bine, Kara, ne apropiem de intrare. Începem, staţi în spate. 

— Am înţeles. 

Auzea cuvintele ei printr-o plăcuță de contact de la capătul brațelor 
ochelarilor falși. Circuitele de grosimea unui fir de păr din rama ochelarilor 
acționau ca un radio care îi transmitea ușor, prin vibrații, semnalul către 
craniu. Marc era, de fapt, propria sa antenă, iar inducția osoasă însemna că 
nimeni nu mai putea să audă semnalul. 

— Pornim, spuse el cu voce tare. Pătrundeți... acum. 

Marc apăsă tasta enter a laptopului său, iar calculatorul trimise un 
semnal wireless către un transmiţător prin satelit din camion, care era parcat 
lângă un service de pe autostradă, cu o jumătate de kilometru mai înapoi. La 
rândul său, acel semnal introduse date false și călători în câteva milisecunde 
în jurul lumii, până ajunse la un server izolat din Jakarta. 

Marc auzi zgomotul gutural al unei motociclete și, de pe locul 
pasagerului, Malte rosti o avertizare tensionată. 

— Avem companie. 

Își ridică privirea din nou. De partea cealaltă a gardului, două 
motociclete ZID măslinii mergeau paralel cu mașina, pe fiecare fiind câte 
un bărbat înarmat, cu echipament tactic negru, cu scântei verzi. Aveau pe 
umeri câte un petic alb de forma unui vultur, pe care era scris, cu alb pe 
negru, cuvântul ALEPH. Marc făcu tot ce îi stătu în putinţă să pară 
indiferent, dar știa că patrulele deja transmiteau către poarta principală din 
faţă, avertizându-i că se apropia un vehicul necunoscut. 

La fel ca Divizia de Condiţii Speciale a Rubicon, Aleph era o bază 
militară privată. Mult mai mare ca DCS, operau în zeci de ţări în curs de 
dezvoltare Și lucrau cu forţele naționale în apărare, acolo unde armata reală 
nu voia să se implice. Baza de la Stare Kiejkuty era a lor. 

Construită inițial pentru SS în timpul celui de-al Doilea Război Mondial 
înainte să cadă în mâinile Armatei Roșii, în cele din urmă devenise 
proprietatea Agenţiei de Spionaj Poloneze în 1970 și servise în secret ca 
centru de antrenament. Dar după atacurile din 11 septembrie din New York 
Și după apariția războiului împotriva terorismului, acest lucru se schimbase. 


Erau greu de aflat detalii concrete, dar se știa că echipe CIA stătuseră aici, 
folosind-o aparent ca închisoare secretă pentru suspecți de terorism. Stare 
Kiejkuty ajunsese în atenţia publică la jumătatea anilor 2000 și locul secret 
fusese închis. 

Sau așa se credea. Departe de a înceta să se folosească de ea, CIA 
alesese pur Și simplu să se distanţeze de facilitatea poloneză. Redeschis, 
undeva după 2012, locul era controlat de Aleph PMC. Cine finanța Aleph și 
care era rolul principal al bazei erau întrebări la care era mult mai greu de 
răspuns. 

Marc se uită la bara de progres de pe laptop în timp ce ajunse la sută la 
sută Și își tinu răsuflarea. Serverul principal al Corporaţiei Aleph din 
Indonezia avea o arhitectură cu care era familiarizat din timpul în care 
lucrase la MI6. Informaţiile care se infiltrau de la distanţă în acele momente 
în server aveau să adauge temporar două identități în baza de date a 
vizitatorilor permiși. 

— Timpul trece, spuse Kara, văzând aceleași informaţii pe care le vedea 
Și el. Aproximativ nouăzeci de minute. Nu pierdeţi timpul admirând 
peisajul. 

— Am înţeles. 

Gâtul lui Marc era uscat Și răspunsul lui fu răgușit. 

Mașina încetini, iar Malte ieși de pe drumul principal și se apropie de 
poarta principală nesemnalizată. Alți doi gardieni în uniforme Aleph îi 
așteptau, unul dintre ei se apropie de mașină, în timp ce colegul lui ţinea o 
pușcă de asalt G36 pregătită. 

Închizând laptopul, Marc deschise fereastra și îi dădu gardianului două 
legitimații false, bine realizate. 

— Agenţii Cahill și Durant, spuse el cu un accent american acceptabil. 
Avem permis de trecere ca să intervievăm un deţinut de aici. 

Gardianul scană legitimațule cu camera încorporată în cască, fără să 
răspundă. Cu colțul ochiului, Marc văzu mâna lui Malte apropiindu-se de 
schimbătorul de viteze, gata să demareze cu spatele dacă ar fi fost nevoie să 
fugă — dar gardianul dădu din cap, dându-le legitimaţiile înapoi. Poarta se 
deschise și mașina înaintă de-a lungul copacilor. Cele două motociclete 
ZID îi flancară în timp ce Malte mergea de-a lungul drumului lung, 
Șerpuitor, spre baza propriu-zisă. 

— Pari canadian, spuse Lucy, alăturându-se conversației pentru prima 


dată. 

— Fugi de aici, da?, răspunse Marc, examinându-Și legitimatia. 

Legitimațiile erau suficient de bune să treacă de un control superficial, 
dar nu voia să forțeze nota, indiferent câte asigurări îi dăduse Delancort. 

Crearea unor identități noi ar fi cerut un timp pe care ei nu îl aveau ȘI ar 
fi presupus mai multe riscuri. Însușirea de nume ale unor agenţi CIA 
existenţi fusese o mutare mai înţeleaptă, dar venea cu alte riscuri. În mai 
puțin de două ore, computerul central al Aleph avea să trimită update-unile 
periodice către baza de date a CIA și să semnaleze că au intrat două 
persoane în incinta Strefa G a Stare Kiejkuty — și atunci ambele sisteme ar 
realiza că agenţii „Cahill și Durant” nu aveau cum să fie în două locuri în 
același timp. 

Alt gardian direcționă mașina într-o parcare. În apropiere, angajaţii 
Aleph mergeau cu câini de-a lungul perimetrului, mereu atenți — dar se 
uitau afară, nu înăuntru. Acesta fusese singurul punct slab din bază pe care 
Marc putuse să îl găsească — Strefa G fusese construită iniţial ca să 
împiedice oamenii să intre, nu să iasă, Și tot ce fusese amenajat după aceea 
ca să transforme locul într-o închisoare fusese construit pe acea fundaţie 
imperfectă. 

Să pătrundă înăuntru fusese destul de simplu. În acel moment începea 
partea grea. 

Se părea că Lucy știa la ce se gândea Marc. 

— „Pur Și simplu intri Și ieși”, spuse ea prin cască. „Ține minte, nu 
trebuie să demonstrăm nimic aici, așa că promite-i idiotului ăla tot ce vrea 
atât timp cât obţii informaţiile”. 

Malte îl privi peste umăr Și ridică o sprânceană. 

— Rândul tău, spuse el. 

Marc dădu din cap Și oftă. 

— Nicio problemă, minţi el. 

e 

Chiar dacă Jadeed Amarah nu avea ceas sau vreo altă cale de a-și da 
seama de trecerea zilelor, avea noţiuni asupra regularității interogatoriilor. 
La început avuseseră loc zilnic, la scurt timp după ce îl aduseseră noaptea în 
acest loc rece Și necunoscut. Apoi intervalul se schimbase la câteva luni, 
apoi deloc. 

Americanii Și lacheii lor făcuseră multe ca să îl convingă, dar nu cedase. 


Așa se spunea. De fapt, vorbise. Dar nimic din ce spusese nu avusese 
vreo consecinţă asupra fraților din cadrul Al Sayf. Oferise câteva informaţii 
parțiale, dar fuseseră toate false. 

Celelalte lucruri pe care le spusese, cele adevărate, le presărase printre 
minciuni. Adevărurile le spusese despre oamenii care îi trădaseră frații, cei 
din Asociaţie. Nu avea păreri de rău în legătură cu acest lucru. Nu le datora 
nimic. 

Asociaţia fusese cea care promisese grupării Al Sayf cea mai mare 
victorie a sa, cea care îi furnizase uneltele cu care să însângereze străzile din 
America. Asociația fusese cea care până la urmă îi dezamăgise, îi trădase. 
Ura lui faţă de ei nu avea limite. Acei oameni erau încă liberi în timp ce 
Jadeed putrezea acolo. 

După ce fusese preluat de CIA, se resemnase să devină un martir, 
crezând la început că ar putea deveni un simbol puternic. Poate o imagine în 
jurul căreia alţii s-ar aduna Și în numele căreia s-ar putea duce un război. 
Dar acea speranţă de triumf amar fusese spulberată de realitatea dură. 

Suferea de cea mai grea soartă pe care o putea avea un revoluționar. 
Fusese șters de pe faţa pământului, cu faptele neconsemnate Și ignorate. 
Amarah era un bărbat de care se uitase, care putrezea acolo, fără valoare 
nici măcar pentru inamicii săi ȘI... Oare îndrăznea să admită? Uitat de 
comandanții lui? 

Așa că atunci când gardienii veniră la el, avu un Șoc. Ascunse după 
măștuile lor, siluetele îmbrăcate în negru îl conduseră într-o sală de 
interogatorii unde îl așteptau doi bărbaţi albi, ambii îmbrăcaţi în costume. 
Unul dintre ei, cu ochelari și barbă, stătea în fața unui laptop Și arăta de 
parcă ar fi preferat să fie oriunde altundeva dar nu acolo. Pe faţa celuilalt nu 
era nicio expresie. Prezenţa celui de-al doilea bărbat trebuia să îl 
neliniȘtească, dar Jadeed jucase și înainte acest joc. Își odihnea mâinile în 
poală, cu cătușele metalice inconfortabile în jurul încheieturilor. 

În timp ce gardienii mascaţi ieșeau din încăpere, Jadeed privi de jur- 
împrejur. După ceva timp, privirea 1 se fixă asupra bărbatului cu barbă Și îȘi 
înclină capul, intrând în defensivă. 

— Ce vrea azi națiunea ta fără valoare de la mine, americanule? 

Bărbatul se uită la ceasul de la mână. 

— De fapt, sunt aici să te întreb ce vrei tu. 


Marc își ţinu mâinile drepte pe masă, între ei, în parte ca să evite orice 
gest de nervozitate, dar și ca să evite să și le încleșteze. În faţa lui, un 
bărbat care introdusese un grup de adolescenţi transformați în arme într-o 
mulțime de oameni nevinovaţi, stătea Și privea indolent, cu un rânjet pe 
buze. 

Marc fusese printre primii care văzuseră ororile de care Amarah Și 
oamenii lui fuseseră capabili Și îl luau fiorii când se gândea câte ar mai fi 
făcut dacă el și echipa lui Ekko Solomon nu ar fi reușit să îi oprească în 
urmă cu un an. Îl înfuria când se gândea că acest terorist încă era în viaţă 
după tot ce făcuseră oamenii lui, dar CIA își îndeplinise promisiunea de a îl 
izola pe Amarah într-o văgăună adâncă și întunecată. 

La fel de mult ca și Asociaţia, Al Sayf era responsabilă pentru uciderea 
oamenilor apropiați lui Și, pentru un moment, Marc își imagină că se 
aruncă peste masă. 

— Mir-aţi luat multe, spuse Amarah după o clipă. O să dureze la 
nesfârșit să îmi înapoiați tot. 

— Să începem cu începutul. Ce spui despre o celulă mai bună?, întrebă 
Marc, concentrându-se să își alunge acele gânduri. 

Pe drumul spre Polonia, repetase această conversaţie de zeci de ori 
înainte să își dea seama că aborda greșit. Cu mult timp înainte, Marc Dane 
fusese cel care stătuse de partea greșită, în timp ce oameni din propria 
agenție îl împingeau să recunoască o crimă pe care nu o comisese. 

În acel moment, își aduse aminte de acest lucru și abordă același ton, 
același comportament arogant care fusese folosit împotriva lui. 

— Poate putem să îți facem rost de ceva de fumat. 

Jadeed se încruntă și își răsfiră degetele. 

— Îmi vreau „„mishaba”. Mi-au fost luate ȘI le vreau înapoi. 

— Mărgele de rugăciune, auzi vocea Karei, încet. Ca un rozariu... 

— Putem rezolva asta, spuse Marc, văzând portiţa și continuând. Și mai 
ales dacă ești dispus să ne ajuţi cu ceva. 

— V-am spus deja tot ce știu despre Asociaţie, se răsti Amarah. 

— Spune-mi încă ceva, insistă Marc. Despre cum ai ucis un om pe nume 
Jalsa Sood în Libia. 

Amarah fu prins pe picior greșit Și ridică din umeri ca să mascheze. 

— Am eliminat multe obstacole de-a lungul misiunii. 

— Numai că de data aia nu ai făcut-o. Nu l-ai omorât pe Sood cu o 


bombă într-o mașină, așa cum ai zis, spuse Marc, deschizându-și laptopul 
Și arătându-i lui Amarah fotografiile cu rezultatul detonării. Un grup de 
oameni obișnuiți care mergeau la piaţă — i-ai omorât în explozie. Și un tip 
ghinionist care probabil fusese plătit să conducă mașina lui Sood. Dar nu Și 
pe Sood. L-ai ajutat pe Brutar să își însceneze moartea. 

Când auzi porecla, eșecul lui Amarah de a-și ascunde reacţia îi spuse lui 
Marc că avea dreptate. 

— Mă jigneşti, spuse teroristul. Când sabia coboară, toți cei pe care îi 
atinge mor. 

— Te-ar face să pari slab în ochii verilor tăi extremiști, nu? Dacă s-ar ști 
că gruparea ta a luat bani ca să însceneze o moarte în loc să omoare. 
Trebuia să îl omori, dar te-a cumpărat, spuse Marc, uitându-se la celălalt 
bărbat. Spune-mi, cine s-a înțeles cu Sood? Tu, din dorinţa de a mai câștiga 
bani în plus? Sau nobilul tău comandant, Omar Khadir? Ai folosit banu ca 
să sponsorizezi bombardamentul pe care l-ai organizat în Barcelona? 

— Dane, îi rezonă în cap vocea lui Lucy, cu o avertizare clară în 
intonaţie. Rămâi la subiect. 

Confuzia lui Amarah se disipă ușor, fiind înlocuită de supărare și 
suspiciune. 

— E imposibil ca CIA să suspecteze că Jalsa Sood ar fi viu. Ne-am făcut 
treaba bine, zise prizonierul Și apoi un zâmbet îi apăru încet pe față. Deci 
nu ești de la CIA. Ar fi trebuit să îmi dau seama de când te-am văzut. 

Se aplecă spre Marc și, în spatele lui, Malte intră în gardă, gata să atace 
dacă ar fi trebuit. 

— Da, Știu cine ești. 

— La naiba, spuse Kara, îndepărtându-se din instinct de monitorul care 
înregistra sunetul care venea de la ochelarii lui Dane. Ne-a prins? Cum a 
făcut asta? 

Lucy o săgetă cu privirea Și își duse degetul la buze. 

— Așteaptă. 

În acel moment, își dorea foarte mult să fi avut ochi și urechi în acea 
sală de interogatorii, dar ar fi fost riscant pentru că ar fi trimis un semnal 
radio neautorizat din incinta Strefa G. Un semnal video ar fi însemnat mai 
multă bandă și mai multe Şanse să fie detectat sau blocat. 

Îl putea auzi pe Dane respirând constant. 

— Fu gata să abandonezi, îi spuse Lucy. 


Dintr-odată, atmosfera din interiorul camionului deveni apăsătoare și 
sufocantă. 

— Aa crezi? 

Lucy nu era sigură dacă Marc îi răspundea ei sau lui Amarah. 

— Te-au trimis Șefii tăi să mă omori?, întrebă teroristul. Să mă reduci la 
tăcere? Cum o să explici asta? Sinucidere? 

Dintr-odată, mintea lui Lucy fu străfulgerată de o idee. Kara avea 
dreptate, Amarah nu blufa, chiar își dăduse seama că nu erau cine 
pretindeau — dar, cel mai important, făcuse o greșeală mare în acest timp. 

— Crede că ești cu Asociaţia. 

Prin căști, Lucy auzi ceva asemănător cu un pufnit ironic. 

— Asta crezi?, întrebă Marc, renunțând la accentul fals și continuând să 
vorbească. Îmi pare rău să îţi spun că nu ești așa important pentru noi. Așa 
că vorbește. Dacă vrei să trăiești. 

— La naiba, repetă Kara. Cred că de acum improvizăm. 

. 

Amarah se întoarse Și se uită la Malte. 

— Nimic nu mi-ar face mai multă plăcere decât să vă văd plecând de aici 
fără niciun rezultat. Marc șovăi un pic, chiar în timp ce vorbea. Ce vreți cu 
Sood?, continuă teroristul. 

Se gândi la soarta pe care o voia pentru Amarah. 

— O să facem noi ce ai eșuat tu. Lui Marc i se păru surprinzător de 
simplu să intre în pielea unui agent al Asociaţiei. Trebuia doar să renunțe la 
orice urmă de umanitate din fiecare cuvânt pe care îl rostea. Spune-mi unde 
e. 

— Şefilor tăi le place să facă înţelegeri, spuse Amarah, cu un ton 
acuzator. Asta e lumea pentru ei, ca un joc, zise el, dând din cap. Atunci o 
să facem o înţelegere. O să vi-l dau pe Jalsa Sood. Ştiu unde e. Dar trebuie 
să o fac personal. Știu cum arată acum. O să vă duc la el, în schimbul 
libertății. 

— Eşti prizonier într-o incintă secretă înconjurată de gardieni înarmaţi, 
câini Și garduri... Și tu vrei să te scoatem? Acum? 

Amarah dădu din cap. 

— M-ai întrebat ce vreau. Ti-am spus. 

Din spatele lui, Malte se uită la Marc și dădu din cap. 

— Încheie, zise Lucy. Nu suntem pregătiţi pentru mai mult Și mai avem 


mai puţin de o oră. O abatere mare de la plan e un mare nu. 

— Bine, spuse Marc, ignorând avertizarea lui Lucy. O să trebuiască să 
improvizăm. 

— Ai înnebun...? 

Îşi scoase ochelarii Și îi puse pe masă, ciupindu-se de nas. Dacă ar fi 
plecat de acolo fără nimic, atunci orice Șansă de a îl găsi pe Ramaas cu 
bomba se spulbera. Marc pocni din degete spre Malte. 

— Dă-mi telefonul. 

Şoferul se conformă, prudent. 

— Ce faci?, întrebă el încet. 

— Cum am spus, zise Marc Și începu să tasteze. Improvizez. 

° 

— Nu răspunde, spuse Kara. 

— Evident, răspunse Lucy. La naiba. O să strice toată operațiunea. 

— De fapt, eu cred că încearcă să o salveze... 

Lucy o privi pe cealaltă femeie. 

— Nu îi luă partea, zise ea, schimbând canalele căștii pe care o purta, 
trecând pe o altă frecvenţă criptată. 

— Static sună pe Sky, eşti pe recepție? 

— Sky, pe receptie. 

Vocea lui Ari Silber se auzi de parcă ar fi venit dintr-un tunel 
distorsionat. 

— Spune, Static. Cred că aveţi o problemă! 

Lucy nu se obosi să îi spună lui Silber că avea dreptate. 

— Ne trebuie mai mult timp. Cât timp poți să mai obţii? 

— Peste douăzeci de minute, dacă mă grăbesc. Facem așa? 

Pentru că dacă o fac, nu mai e cale de întoarcere. 

— Sunt conștientă, răspunse Lucy, îngustându-și buzele, începe acum, 
dar fii gata să abandonezi. În caz că eșuăm. 

— Înţeles, Static. Terminat. 

Își ridică privirea și o văzu pe Kara. 

— Deci ce facem acum? Adică, planul era să lăsăm camionul ȘI... 

— Nu mai ţine de noi acum, o întrerupse Lucy. 

° 

Dane îi dădu înapoi lui Malte telefonul de la Rubicon și se uită la 

dispozitiv. Cu ramă de metal negru simplă, ecranul lui afişa un GPS cu 


localizare și un text care zicea VINO DUPĂ MINE. Dane conectase un 
cablu USB scurt la un port de la partea de jos a dispozitivului Și îl lăsă să 
atârne ca o coadă butucănoasă. 

Malte îl văzu și mișcă telefonul. Indicatorul în formă de săgeată al GPS- 
ului se mișcă odată cu el, păstrându-și ţinta. 

Dane aruncă o privire spre Amarah, apoi tastă ceva. Se auzi un sunet Și 
textul se schimbă în FĂ CE ÎȚI SPUN. Malte se încruntă. Nu îi plăcea 
atitudinea englezului Și cu siguranță nu era fericit să își pună viaţa în 
mâinile lui Dane, dar nu aveau altă variantă, în afară de a își recunoaște 
înfrângerea Și de a pleca înainte să le expire identitățile false. 

Dane ciocăni la ușa sălii de interogatorii și gardianul de afară o 
deschise. 

— Colegul meu trebuie să dea un telefon, spuse el. 

În cele din urmă, Malte dădu din cap Și părăsi încăperea. 

Marc se mai uită o dată la Amarah, apoi reveni la laptop. Prizonierul se 
rezemă de spătar, uitându-se la el. 

— Ce faci?, întrebă el. 

— Vrei să ieși. Asta fac. Stai acolo, taci și lasă-mă să mă concentrez. 

Într-o partiție ascunsă de pe hard drive-ul laptopului, Marc ascunsese 
câteva fișiere cu hărți interne ale localităţii Stare Kiejkuty. Datau de la 
Jumătatea anilor optzeci, parte dintr-un set de informatii furate de la armata 
rusească de către hacktiviști anti-guvernamentali care fuseseră mai mult 
decât fericiți să îl vândă pentru o cantitate mare de monezi bitcoin oricărui 
cumpărător anonim. 

Fixaţia lui Marc pe pregătirea operațională era la limita obsesivului Și 
era unul dintre motivele pentru care fusese așa bun în cadrul Echipei 
Operaţionale MI6. 

Complexul Strefa G era aproape de blocul administrativ al bazei, la 
câteva sute de metri de-a lungul unui teren de paradă care funcţiona Și ca 
heliport. Conectându-și laptopul la telefonul lui Malte printr-o conexiune 
criptată îi putea cartografia o serie de repere digitale direct pe dispozitiv. O 
fereastră din colţul ecranului de la laptop îi arăta imagini video neclare de la 
camera telefonului, imaginea săltând în timp ce Malte îl ținea strâns în 
mână Și mergea. 

Marc își dădu seama că Amarah se holba la el. 

— Ce? 


Teroristul se aplecă în faţă. 

— Asociaţia ne-a dezamăgit în America. Dacă se întâmplă iar, te omor. 

— Nu te entuziasma, amice, zise Marc. Nu știi nici măcar în ce ţară ești. 
Fără noi, ești blocat aici, spuse el, apoi își întoarse atenţia spre laptop și 
dădu următorul set de instrucțiuni. 

Săgeata îi indică lui Malte să se îndrepte spre o clădire joasă, cu două 
etaje, care avea cuvântul „Administracja” scris la intrare. Își menţinu 
ritmul de mers rapid Și sigur, dând impresia cuiva care știa exact ce făcea, 
chiar dacă acest lucru era departe de adevăr. Malte nu se simţea confortabil 
să fie tratat ca un avatar dintr-un joc, condus de mâna invizibilă a unui 
Jucător aflat în siguranţă, în spatele unei tastaturi. 

În clădire se afla un gardian Aleph stând santinelă în faţa ușilor duble. 
Săgeata îi indica să treacă de ele și să o ia pe coridorul din spatele lor. 
Malte își găsi legitimaţia falsă și i-o dădu gardianului chiar în momentul în 
care telefonul scoase un zgomot încet. 

LEGITIMAȚIA NU FUNCȚIONEAZĂ ACOLO, scria. 

— Perkele:., înjură Malte. 

Gardianul duse mâna la bastonul pliabil. 

Telefonul sună din nou. Malte acţionă din reflex și îi dădu o palmă 
gardianului peste plexul solar cu suficientă forţă ca să îl lase fără răsuflare 
Și să scape bastonul. Cu cealaltă mână, șoferul îl apucă de păr și îl lovi cu 
genunchiul. Nasul gardianului se sparse cu zgomot. Malte preluă iniţiativa, 
strecurându-și braţele în jurul gâtului bărbatului. Îl strânse și numără 
secundele până gardianul leșină. 

Malte îl ascunse în spatele biroului de recepție și îi smulse legitimația. 
În faţa lui se întindea un coridor care ducea în mai multe birouri și 
depozite. Malte se uită la telefon și mesajul se schimbă din nou. 

A334. 

La început se întrebă dacă Dane scrisese greșit, dar apoi își dădu seama 
că fiecare ușă avea câte un cod de patru caractere imprimat. Înaintă, 
uitându-se la stânga și la dreapta. 

În spatele lui, o ușă laterală se deschise pe neașteptate. Alt gardian 
ajunse la el din doi pași. 

Gardianul puse o mână pe umărul lui Malte, dar chiar în momentul în 
care îl atinse, șoferul îi dădu o lovitură peste mână. Osul se rupse instant. 
Încercă să se îndepărteze, dar Malte îl apucă de cap Și îl lovi de perete. 


Şoferul îl trânti la pământ. Malte deschise o ușă cu o lovitură și îl trase pe 
gardianul rănit înăuntru. Patru servere se aflau în faţa lui, LED-uri roșii Și 
galbene, clipind și alcătuind modele complexe dar fără sens, pe laterale. 

Ridică telefonul și se uită le el. CONECTEAZĂ TELEFONUL + 
CABLUL LA UN SERVER, scria. APOI EXTRAGE. 

Malte privi telefonul din mâna sa, gândindu-se la ce s-ar fi expus dacă ar 
fi făcut-o. În cele din urmă, își alungă îndoielile și puse telefonul pe cel mai 
apropiat hardware. Văzu o priză în apropiere și introduse cablul USB în ea, 
nesigur de ce urma să se întâmple. Ecranul telefonului clipi instant Și un 
torent de texte de programare rulă pe el. 

Becurile din fața serverului deveniră roșii, iar Malte auzi sunetul unor 
alarme distante. 

„„Contact”. 

Marc zâmbi. Se părea că planul său ar fi putut de fapt să funcționeze. 
După câteva secunde, telefonul lui Malte făcu legătura între laptopul lui 
Marc Și sistemele securizate ale șervetelor principale ale bazei. Preluă 
controlul asupra comenzilor de urgenţă ale bazei și declanșă toate 
subsistemele de alarmă de incendiu din Strefa G. 

Se opri să își închidă nasturii de la jachetă și să își îndrepte gulerul. 
Amarah îi aruncă o privire mirată. Marc apăsă tasta enter Și intenţiile lui 
deveniră imediat evidente, pentru că alarmele de incendiu se activară. 

Amarah se dădu înapoi, șocat de brusca revărsare de apă din încăpere. În 
încăpere intră un gardian cu un pistol. O expresie dură care îl făcu pe Marc 
să înțeleagă că avea să tragă mai întâi și să pună întrebări după aceea. 

El își îndreptă degetul spre Amarah și strigă la gardian. 

— Ce naiba se întâmplă? Du-l înapoi în celulă! 

Gardianul înaintă Și îl înșfăcă pe prizonier de salopetă, trăgându-l de pe 
scaun. Își luă privirea de la Marc suficient de mult timp ca acesta să 
ocolească masa Și să îl lovească în genunchiul drept. 

Gardianul se dezechilibra și căzu pe podeaua de ciment, scăpând 
pistolul. Arma se învârti peste balta de apă de sub masă și Marc se aplecă 
după ca. 

Amarah ţâșni de pe scaun. Cu mâinile încă în cătușe, îl lovi pe gardianul 
Aleph în față și sări pe el, folosind cătușele ca să apese pe gâtul bărbatului 
Și să îl sugrume. Gardianul se apără, dar ura reprimată a lui Amarah 
învinse. Culoarea pieri de pe faţa gardianului. 


Marc se întoarse cu pistolul HK45 al gardianului și îl îndreptă spre 
Amarah. 

— Lasă-l! strigă el ca să se facă auzit peste zgomotul alarmelor. Nu 
avem timp de asta! 

Amarah îl lovi pe gardian cu capul de podeaua umedă. 

— Dacă nu ești în stare să îl omori, lasă-mă pe mine. 

— leşi, zise Marc apucându-l pe Amarah și îl împinse pe coridor, 
îndreptând arma spre gardianul aproape inconștient Și trăgând de două ori. 
Acum ești mulțumit? Hai, mișcă! 

Îl împinse afară în ploaia torențială înainte ca teroristul să își dea seama 
că ambele gloanţe fuseseră trase în perete. Marc îl ducea pe Amarah repede 
de-a lungul coridorului, ţinându-i pistolul în dreptul umărului. Trecură de 
ușile de acces ale mai multor celule, unde ceilalți câțiva deţinuţi din baza 
secretă erau deja în celule și ajunseră în scurt timp la o intersecție unde trei 
coridoare se întâlneau în faţa unei uși de securitate. Trei soldați Aleph 
alergau spre ei. 

— Cum ai de gând să treci de ei?, Șuieră Amarah. 

— Taci, răspunse Marc, apoi chemă gardienii. L-am prins pe ăsta, dar se 
întâmplă ceva la celule, zise el împingându-l pe Amarah din nou, de data 
aceasta spre un coridor lateral. O să închid prizonierul ăsta, spuse el. 

— Coridorul ăsta nu duce afară, mârâi Amarah. 

— Ştiu, zise Marc, ducându-l printre alte uși, trecând prin ploaia 
torențială și ieșind în frigul înţepător al curții pentru exerciţii. Mergi mai 
departe. 

Amarah ignoră ordinul Și se opri, arătând spre un gard electric dublu, 
înalt, care împrejmuia curtea din trei părți. 

— Vrei să sap, britanicule?, întrebă el scuipând cuvintele. Sau să fiu 
împușcat că evadez? 

Marc se gândi la pistolul din mâna sa și, pentru o clipă, vru să o facă. Ar 
fi fost ușor. Două împușcături în mijloc. Să îl privească pe Amarah cum 
cade în mocirlă și sângerează. Nu merita mai mult de atât. 

Dar asta nu ar fi rezolvat nimic, nu ar fi ajutat pe nimeni. „O să te bag 
aici din nou după ce termin cu tine, așa să îmi ajute Dumnezeu”, jură el. 

Marc își alungă gândurile. 

— Ai uitat că avem un om de partea cealaltă a gardului? 

Auzi huruitul unui motor. Se întoarse Și văzu o mașină blindată trecând 


prin bariera incintei. 

Marele BearCat APC trecu prin garduri cu o ploaie de scântei. Ușa 
șoferului se deschise și Malte se aplecă din interiorul mașinii. Făcu un 
semn în spate, cu aceeași expresie pe care o avusese când îl luase pe Marc 
de la heliportul din Monaco. 

— A venit mașina, spuse Marc, dar lui Amarah nici nu trebui să i se 
spună, pentru că se Și urcă pe bancheta din spate. 

În timp ce Marc îl urmă pe celălalt bărbat în mașină, primele gloanţe 
zgâriară caroseria blindată. 

— Calc-o! strigă el. 

Malte băgă mașina în viteză Și aceasta ţâșni înainte, derapând pe 
pământul îngheţat spre copacii din zare. 


Capitolul 13 


Mașina se angaja într-un derapaj ca să evite un limitator de viteză cu ţepi 
Și Malte acceleră, intrând în ghereta de lemn. 

Marc se izbi de perete în timp ce vehiculul își folosi amortizoarele. 
Cauciucurile masive de teren ale APC-ului scârțâiră, lăsând urme negre pe 
autostradă în timp ce Malte întoarse spre vest Și demară. 

Amarah se ghemuise între două scaune pliante atașate de peretele etanș, 
înjurând în timp ce era aruncat înainte Și înapoi. 

— Încearcă să ne omoare?, strigă el ca să acopere zgomotul motorului. 

— Taci Și stai jos, zise Marc, apucându-se de un mâner. Aruncă o privire 
prin una dintre ferestrele antiglont din spatele BearCat-ului, încă ținând în 
mână pistolul HK45 pe care îl luase când ieșise din Strefa G. 

Se îndepărtau de baza secretă, dar gardienii Aleph nu aveau de gând să îi 
lase să scape așa ușor. Văzu mișcare în spatele lor, siluete zvelte de 
motocicliști care îi urmăreau. 

BearCat-ul se înclină din nou Și se auziră niște claxoane în timp ce 
Malte trecu pe banda greșită, evitând la milimetru o cisternă venind de pe 
contrasens. 

— Asta e planul tău?, mârâi Amarah. 

Marc îl ignoră, ezitând în timp ce un grup de patru motociclişti ZiD se 
apropie de ei. Veneau în Șir, micșorând repede distanţa dintre ei și APC. 
Pentru o clipă, se gândi să tragă în ei. În lateralele și spatele BearCat-ului 
erau niște mici ușiţe blindate prin care putea să scoată țeava unei arme HK. 
Dar renunţă repede la idee; Marc era un ţintaș bun, dar ar fi fost o risipă de 
muniție să încerce să tragă într-un vehicul în mișcare din alt vehicul în 
mișcare. Îi trebuia o idee mai bună. 

În timp ce se uita prin BearCat, căutând ceva ce putea folosi, cel mai 
avansat motociclist Aleph nu se sfii să își folosească arma. O ploaie de 
gloanţe lovi spatele APC-ului. Conducând motocicleta ZiD cu o mână, 
conducătorul din frunte avea în cealaltă mână o mitralieră pe o curea de la 
încheietură Și trăgea spre roțile ecranate ale BearCat-ului, cu speranţa să 
spargă cauciucurile din spate. 


Atacatorul era suficient de aproape ca Marc să poată recunoaște forma 
caracteristică a armei; un pistol-mitralieră elvețian Brügger & Thomet MP9. 
Arma avea o magazie de treizeci de gloanţe de 9 mm și era capabilă să 
tragă peste nouă sute de gloanţe pe minut. În timp ce acest lucru nu era 
suficient să găurească caroseria întărită a BearCat-ului, cauciucurile mașinii 
ar fi fost sfâșiate dacă motocicliștii le-ar fi putut nimeri. Malte coti cu 
APC-ul de-a lungul celor două benzi de pe autostradă, dar ceilalți 
motocicliști veneau cu viteză Și era nevoie ca doar unul să nimerească ţinta. 

— Trebuie să trag, spuse Marc tare Și apucă unul dintre scaunele pliante 
atașate de perete. 

Scaunul era fixat cu niște cleme masive din plastic. Își puse pistolul HK 
la centură ca să le poată desface pe ambele în același timp. 

— Ce ai de gând?, întrebă Amarah. Ușurezi nava ca să prindă viteză? 

Marc făcu semn cu capul spre ușile laterale ale camionetei. — Deschide- 
le. 

— Eşti nebun? 

— Pentru numele lui Dumnezeu, închide gura aia și fă-o! spuse Marc, 
dezlegând un scaun Și apoi pe al doilea. 

— O să ne omori, englezule, spuse teroristul, dar făcu ce i se spusese. 

Ghemuindu-se ca să se ferească de gloanțe, Amarah deschise zăvorul 
uşii stângi Și o lovi puternic în timp ce BearCat-ul coti larg. 

Ușa se deschise, izbindu-se de partea laterală a APC-ului, iar pentru o 
fracțiune de secundă, motociclistul ZiD din față pivotă ca să cotească Și el. 
Marc aruncă scaunul pliant din APC cu o mișcare rotatorie, ţintind fix faţa 
motociclistului. 

Scaunul se deschise din cauza vântului Și lovi motociclistul peste faţă cu 
suficientă forţă ca să îl doboare. La așa o viteză, fu trântit la pământ 
imediat, motocicleta derapând într-un șanț de la marginea drumului Și 
mercenarul Aleph izbindu-se de asfaltul îngheţat. 

Ceilalţi motociclişti încetiniră pe moment, dar niciunul nu se opri să 
vadă starea camaradului lor. Gloanţe loviră ușa deschisă, unul ricoșând în 
BearCat, smulgându-i lui Amarah un urlet furios. 

Marc înșfăcă al doilea scaun Și vru să repete trucul, dar nu nimeri Și 
scaunul de metal se rostogoli pe drum. Una dintre cele două motociclete 
trecu în dreptul lui, aproape derapând, dar motociclistul era priceput Și se 
redresă. Marc scoase fără tragere de inimă HK-ul Și trase la întâmplare 


câteva gloanţe spre urmăritori, înainte să se retragă înapoi la adăpost lângă 
ușa mașinii. 

— Nu merge, frate, strigă el spre Malte. Trebuie să scăpăm de nemernici 
ăștia! 

Trecură pe lângă niște garduri vii joase care erau de o parte și de cealaltă 
a drumului, în spatele cărora erau câmpuri gri, goale și pâlcuri dese de 
copaci. Cu ochii minţii, Marc vizualiză harta pe care o cercetase înainte de 
misiune Și îi veni o idee. 

Se grăbi spre fața compartimentului pentru echipaj, spre grilajul care 
ducea spre zona șoferului. 

— [a-o pe scurtătură! strigă Marc, arătând cu degetul spre câmpuri. leși 
de pe drum! 

Malte înțelese și dădu din cap. 

— Țineţi-vă, spuse finlandezul și roti volanul APC-ului la nouăzeci de 
grade, angajându-se într-o curbă bruscă. 

Ceva greu Și metalic se ciocni de partea laterală a BearCat-ului și Marc 
văzu că unul dintre motocicliștii ZID venise din exterior, doar ca să fie lovit 
când APC-ul pivotase. 

Malte îndreptă 4x4-ul masiv spre gardul viu și vehiculul trecu prin el, 
ajungând pe pământul îngheţat al câmpului de pe partea cealaltă. Terenul 
era aspru Și denivelat, suficient cât BearCat-ul să sară în sus. În timp ce 
vehiculul era în aer, Amarah își pierdu echilibrul, căzând spre ușile 
deschise. 

Marc se aruncă spre el și abia reuși să îl prindă înainte de a fi aruncat 
din mașină. Simti durerea în mușchi în timp ce se întinse să îl tragă pe 
Amarah înapoi în cabina din spate a APC-ului, iar el se întoarse, lovindu-l 
imediat ce se văzu în siguranţă. 

— Dă-te de pe mine! 

— Data viitoare o să te las să cazi cu faţa în noroi, da? 

Marc își dădu seama că își pierduse pistolul HK45 în toiul 
evenimentelor. 

Ultimii doi motociclişti se apropiau, împroșcând cu noroi Și zăpadă în 
timp ce avansau cu zgomot pe câmp. Urmăreau APC-ul ca niște câini care 
încercau să doboare o fiară mai mare, mergând de o parte și de alta a 
vehiculului Și trăgând rafale de gloanţe pe lateralele blindate ale acestuia. 
Malte spuse ceva ce Marc crezu că era o înjurătură în finlandeză, judecând 


după veninul din ea, apoi făcu alt viraj larg, care îi făcu să meargă aproape 
în cerc. Motocicliștii ZiD se așteptau la o urmărire Și întoarcerea bruscă a 
lui Malte îi prinse pe ambii pe picior greșit. 

Şoferul îndreptă APC-ul spre motocicleta cea mai apropiată și apăsă 
accelerația la maxim. Mercenarul Aleph făcu greșeala să se oprească Și să 
apuce pistolul cu ambele mâini, irosindu-și ultimele gloanţe în încercarea 
de a penetra parbrizul anti-glonț. Vizibilitatea lui Malte fu diminuată brusc 
de reţeaua de crăpături de pe plasticul întărit, dar tot avu suficientă viteză 
cât să doboare trăgătorul. În ultima clipă, mercenarul acceleră ȘI încercă să 
fugă, dar nu fu suficient de rapid ca să evite să fie lovit de partea stângă a 
BearCat-ului în cauciucul din spate. Motocicleta fu ruptă în două și 
gardianul fu aruncat de pe șa. 

Marc văzu mișcare pe autostradă. Mercenarul pe care își folosise arma 
improvizată era încă în joc. Bărbatul își pierduse casca în timpul căzăturii 
Și Marc îi putu vedea faţa brăzdată de sânge în timp ce se îndrepta spre el. 

Malte nu așteptă să se mai joace de-a corida cu motocicliștii Și porni din 
nou APC-ul. Trecu prin alt gard, apoi acceleră pe o fâșie de teren 
neîngrădit, lângă o fermă mică, cu pereţi albi. Următorul teren se dovedi a fi 
o pădure, fiind înconjurați de copaci din toate părțile, dar urmăritorii tot se 
țineau după ei. 

Marc aruncă o privire la ceas. Dacă le expira timpul, aveau să piardă tot. 
Știa că Aleph trebuia să fi anunţat și alte unităţi din zonă chiar în acele 
momente și că cel mai probabil aveau să cheme și ajutor aerian. Dacă 
aveau să fie ajutați de armata poloneză, Marc și Malte aveau să se 
trezească, cel mai probabil, închiși lângă Amarah în Strefa G înainte de 
asfintit. 

În faţă, pădurea se termină brusc cu un gard înalt, ruginit, dar Malte se 
obișnuise deja să folosească BearCat-ul tocit Și colţuros ca să intre oriunde 
Voia. 

Trecură prin gard Și mașina împroșcă cu noroi peste întinderea de iarbă 
înainte să intre pe o întindere largă de asfalt. La fel de mare ca două 
drumuri de ţară unul lângă altul, pista se întindea de la gard până la 
jumătatea orizontului. Marcajele de aterizare și numerele se vedeau clar pe 
asfalt, iar spre vest Marc văzu silueta neagră a unui aeroport încadrat de 
linia copacilor. 

Ca și baza de la Stare Kiejkuty, pista de aterizare care se numea 


Aeroportul Regional Olsztyn-Mazury fusese construit în timpul celui de-al 
Doilea Război Mondial. În acel moment pista era folosită în scop civil ȘI 
comercial. 

Un propulsor cu două motoare se îndrepta dinspre pistă spre stația de 
taxiuri, în timp ce mașina blindată trecea cu viteză pe lângă el, accelerând. 
Pe teren neted Și fără obstacole în cale, cei doi motocicliști ZiD se apropiau 
de ei. Malte acceleră la maxim, dar motocicliștii tot câștigară teren. 

Marc se uită la ceas din nou Și își dori să audă vocea lui Lucy prin casca 
ascunsă din ochelari; dar ea și Kara trebuia să fi plecat demult. Conform 
protocolului pe care îl stabiliseră în Monaco, cele două femei trebuiau să 
plece în momentul în care Marc se abătea de la scenariu. 

Își ridică privirea spre cer. „Ari e foarte punctual”, îi spusese Kara. 
„Adică parcă e predispus să facă totul la timp”. 

— Așa sper, zise Marc. 

— Acolo, spuse Marc, îndreptând degetul spre linia copacilor, iar Marc 
văzu în cele din urmă că Ari Silber alesese abordarea la sol mai degrabă 
decât cea aeriană. 

O abordare foarte la sol, de fapt. 

Fuzelajul albastru cu alb al unui jet privat cu coada în forma literei T se 
afla la vârful copacilor, la numai aproximativ un metru între el și frunze. 
Malte îl văzu venind Și călcă frâna, încetinind BearCat-ul și oprind rapid. 
Motocicliștii ZiD apărură, îndreptându-se repede spre ei în timp ce jetul se 
afla deasupra capetelor lor. În acel moment, pilotul se pregăti de aterizare, 
ridicând un pic botul ca să direcţioneze motorul cu reacţie spre asfalt. Un 
vârtej de aer fierbinte aruncă motocicliștii ca pe niște jucării inutile, iar 
APC-ul se cutremură în timp ce rafala fierbinte cu miros de combustibil, îi 
atinse razant. 

— De fapt, am greșit înainte, spuse Marc cu voce tare. Acum ne-a venit 
avionul. 

Malte băgă mașina în viteză Și goni tot restul drumului spre capătul 
celălalt al pistei, în timp ce Marc Și Amarah așteptau la ușile din spate. 

Avionul, un HondaJet HA-430 cu număr fals pe coadă, se îndreptă ușor 
spre APC. O trapă se deschise și Ari Silber scoase capul. 

— Trebuie să mergem, spuse el, și atinse căștile pe care le ţinea în jurul 
gâtului. Aud în căști mulți oameni supăraţi, zise el rânjind, cu fața 
îmbujorată de adrenalina aterizări. 


Amarah făcu un pas spre avion Și apoi se opri, de parcă s-ar fi gândit mai 
bine. 

— Unde mă duceţi?, întrebă el. 

— Acum întrebi?, zise Marc, rezistând impulsului de a îl lovi. Chiar te 
rog, du-te dacă asta vrei. Te scoate Asociaţia din altă închisoare mai încolo. 

— Nu am încredere în tine, spuse Amarah cu răceală. Nu suntem aliați! 

— Crede-mă, sentimentul e mai mult decât reciproc. Dar amândoi avem 
ceva de oferit Și nu putem face asta aici, zise Marc întorcându-se spre jet. 
Deci decide-te. Khadir a lucrat cu noi și nici cu el nu eram aliați. Am fost 
doar oameni cu țeluri comune. 

Numele lui Omar Khadir fu suficient să îl urnească pe Amarah și dădu 
din cap. 

— Foarte bine, zise el, trecând pe lângă Marc și urcându-se în avion. 

Singur pe asfalt pentru o clipă, Marc răsuflă obosit. Își ridică privirea ȘI 
îl văzu pe Malte uitându-se la el, fără nicio expresie. Finlandezul făcu semn 
Și apoi urcă la bordul avionului, după Amarah. 

După douăzeci de minute de zbor la altitudine joasă, ca să nu fie 
detectaţi de radar, s-au îndreptat spre Scandinavia. 

° 

Bidar îl escortă pe nepotul creatorului de bombe pe terasă, dar lui 
Ramaas i se păru că se purta ca Și cum era servitorul și nu paznicul lui. 
Bidar își trecu o mână peste scalpul fără păr Și se holbă la Kawal Sood într- 
un fel care sugera că voia să bage un cutit în el. 

Ramaas își ridică ochii de pe hărțile și tabelele împrăștiate pe masa 
joasă din faţa lui, apoi se uită spre piscina vilei. 

— Ce vrei? 

Kawal zâmbi reţinut. 

— Mă întrebam dacă pot să îmi iau telefonul înapoi? Știu că securitatea 
e importantă, dar am oamenii mei cu care trebuie să păstrez legătura... 

— Nu, zise Ramaas, oftând în sinea lui. E important ca nimeni să nu știe 
că suntem aici. Guhaad ţi-a explicat asta. 

— Ba da, zise Kawal, așezându-se lângă piratul războinic fără să 1 se 
spună. Dar nu înţelege, nu-i așa? Nu înţelege cum se fac afacerile, spuse el, 
zâmbind Şi aplecându-se în faţă, de parcă i-ar fi făcut o confidenţă lui 
Ramaas. Nu e totul numai despre arme Și lucruri de-astea. 

Ramaas se întoarse încet spre Kawal. Tânărul nu părea conștient de 


adevărata dinamică a relației dintre ei, vorbind de parcă ar fi fost un egal, 
un camarad de arme. Comportamentul lui Kawal era copiat pe de-a-ntregul 
din lăudăroșenia și fudulia rapperilor americani a căror muzică o admira 
foarte mult. 

— Munca bunicului tău merge bine, spuse Ramaas, văzând schimbarea 
imediată a expresiei de pe faţa tânărului când îl menționase pe Jalsa. Dar a 
fost bine motivat, zise Ramaas arătând spre piscină. 

Cel mai recent corp din cele care pluteau în apa murdară era al unui 
grădinar pe care Guhaad îl alesese cu câteva ore înainte și îl împușcase. În 
afară de zgomotul zilnic al unei împușcături, proprietatea era cufundată în 
tăcere. 

Kawal nu părea deranjat de corpurile umflate care pluteau. 

— O să îl puneţi și pe nemernicul ăla bătrân aici când terminaţi?, întrebă 
el, șuierând printre dinții încleștaţi. Aș face-o chiar eu, dacă... 

Kawal se cufundă în tăcere înainte să își admită, fără să vrea, 
slăbiciunea. 

— ÎI urăști așa tare pe bunicul tău, spuse Ramaas. Și el face totul pentru 
tine. 

— Dă-l dracului!, mârâi Kawal furios, izbucnind din senin. El e cel care 
mi-a izgonit mama când eram mic. lar tata? E mort din cauza lui! 

— Chiar?, întrebă Ramaas. 

Deja știa istoria — Neven Kurjak i-o spusese pe nava dinspre Croaţia — 
dar voia să o audă de la el. 

— Terorist împuţit, continuă Kawal, cu ochii sclipindu-i. Tatăl meu s-a 
aruncat în aer când muncea la o bombă de-a lui. Și nu a spus nici că îi pare 
rău! zise tânărul, uitându-se în altă parte, frecându-și faţa, iar apoi, când 
vorbi din nou, în glasul lui se simţi o tristeţe profundă. Nu am mai avut ce 
îngropa. 

— O tragedie, spuse Ramaas. 

Neven îi explicase cum moartea fiului lui Jalsa fusese motivul retragerii 
sale. Își retrăsese banii la scurt timp după aceea, menţinând puţine legături 
Și vorbind foarte rar despre comisioane la negru de la fraţii Kurjak — dar 
alegerea venise prea târziu pentru Kawal. Nepotul lui Sood își ura bunicul 
cu o furie arzătoare. 

Kawal se ridică brusc, suficient cât Bidar să ducă mâna la armă. Tânărul 
nu observă. 


— Nu îmi pasă. Odată ce moare, toate astea sunt ale mele, spuse el, 
arătând cu mâna spre vilă. O să iau banii Și o să conduc eu tot! 

— Sunt lucruri mai importante decât banii, spuse Ramaas, privindu-l. 

— A, da?, întrebă Kawal, întorcându-se spre el și gesticulând agresiv. 
Nu ești pirat? Pentru ce altceva dacă nu pentru bani? 

— Am o cauză, spuse Ramaas, rece și brusc plictisit de tânăr și de 
îngâmfarea lui. Fac ce fac pentru Dumnezeul meu Și pentru națiunea mea. 

— Da, sigur, rânji Kawal. Dar ești plătit pe parcurs, nu?, întrebă el, 
uitându-se spre Bidar. Trebuie să ai niște bani. 

Ramaas îi făcu semn să plece. 

— Vorbește cu Guhaad, ordonă el. Ai cunoștințe în oraș? Vreau să fie 
atenți la oamenii curioși. Străini de la Europol, înţelegi? 

— Polițiști?, pufni Kawal. Ei nu au treabă cu... 

Ramaas îl întrerupse, făcându-i un semn lui Bidar, care îl trase după el. 

— Şi nu mai vorbi cu mine decât dacă ţi-o cer eu. 

Kawal reacţionă, fund pe punctul de a-i răspunde, dar apoi dădu de 
privirea goală a piratului războinic Și entuziasmul îi pieri. Ramaas se 
întoarse la tabelele sale. Vocea tânărului îl deranjase și avea nevoie de 
liniște să gândească și să facă planuri. 

. 

Briza rece a strâmtorii Oresund îl împiedică pe Marc să își petreacă prea 
mult timp pe balconul apartamentului din blocul din Ribersborg. Era înnorat 
în acel moment, dar considera că dacă s-ar fi înseninat, ar fi putut să vadă 
dincolo de apă, în Danemarca. În partea cealaltă, orașul Malmă se întindea 
spre nord. Era prima oară când se afla în Suedia și, până în acel moment, 
priveliștea de pe balcon fusese cam tot ce văzuse. 

Silber îi scosese din Polonia fără probleme, ascunzând HondaJet-ul pe o 
pistă suedeză sub un alt plan de zbor. Apoi făcuseră o călătorie de două ore 
în partea din spate a unei camionete fără ferestre, cu Malte în faţă ca de 
obicei Și Marc obligat să împartă spațiul cu Jadeed Amarah. Din fericire, 
teroristul nu avea chef de vorbă mai mult decât avea Marc. 

Ribersborg era liniștit la acel moment al zilei și acest lucru le convenea. 
Străzile aglomerate ar fi însemnat ca oamenii să observe sosirea grupului de 
străini care ar fi coborât din camioneta neagră fără număr Și ar fi însemnat 
mai multe riscuri ca cineva să devină suspicios. Districtul îi aduse aminte 
lui Marc un pic de complexul de locuinţe din sudul Londrei unde crescuse, 


chiar dacă străzile exagerat de curate Și lipsa oricărui grafitti îl făcea parcă 
să pară într-un fel ireal. 

Se duse înapoi în apartament. Malte îl privi din bucătăria deschisă unde 
era ocupat să gătească tocană dintr-o conservă. Marc simţi mirosul sosului 
Și îi lăsă gura apă. O altă reacție de care uitase reapăru; mereu avusese 
poftă de mâncare după un zbor. Malte intuise acest lucru și arătă spre un 
dulap aprovizionat cu mai multe conserve. Marc le examină pe rând Și 
renunță la pește la conservă pentru chiftele. 

Marc nu era sigur dacă 1 se părea sau nu, dar putea jura că atitudinea lui 
Malte față de el se înmuiase. „Poate am câștigat ceva respect din partea 
lui”, se gândi el. „Sau poate nu”. 

Amarah ieși din baie, îmbrăcat cu haine curate din garderoba din 
adăpost. Își rulase salopeta portocalie de închisoare într-un sul și îl 
aruncase pe masa din bucătărie, rânjind. 

— Arde-o, spuse el. 

— Nu vrei să o păstrezi amintire?, întrebă Marc încet. 

Celălalt bărbat îl ignoră Și trecu mai departe, holbându-se la mâncare. 

— Dacă nu vreți să mor de foame, dati-mi ceva halal. 

— O să comandăm ceva, promise Marc, aruncând o privire spre Malte. 
Între timp, de ce nu îţi respecţi promisiunea? Te-am scos afară. Acum 
spune-ne unde îl putem găsi pe Brutar. 

Amarah se așeză Și ridică din umeri. 

— Nu e așa simplu. Aș putea să vă spun unde e, dar nu ar folosi la 
nimic. Şi-a schimbat numele, și-a schimbat faţa. Nu aţi ști de unde să 
începeţi să îl căutați. 

Marc se așeză în faţa teroristului, amintindu-și încă o dată de momentele 
în care fusese de partea greșită a gratiilor. 

— Organizaţia mea... Asociația are multe resurse. 

— Așa mi s-a spus, răspunse Amarah. Dar îţi spun acum — fără să ștu 
exact unde să îl găsești pe Sood — dacă ar auzi că îl cauţi ar dispărea înainte 
să ajungi la el, zise el, făcând un gest vag, unduitor, cu mâna. Și nu ar mai 
apărea din nou. 

Peste umărul lui Amarah, Marc văzu expresia lui Malte înăsprindu-se și 
își dădu seama că finlandezul se gândea la o altă metodă ca să îl facă pe 
terorist să mărturisească. Dar Amarah petrecuse luni de zile într-o bază 
secretă sponsorizată de CIA, suportând interogatorii. Forţa brută nu avea să 


rezolve nimic. 

— Deci unde plecăm mai departe?, întrebă Marc și îl privi pe Amarah 
gândindu-se. 

Dar înainte să poată răspunde, se auziră patru ciocănituri ușoare la ușa 
principală. 

Malte puse jos tocana Și deschise coșul de pâine, unde erau două 
pistoale semiautomate Glock 17. Îi aruncă unul lui Marc, care îl prinse cu 
ușurință; îl verifică din reflex și văzu că manșonul era blocat și un glonţ 
era pe ţeavă. Amarah se retrase spre ușa balconului, uitându-se prin cameră 
după o armă Și pentru el. 

O cheie se întoarse Și ușa principală se deschise cu grijă. Kara Wei avea 
o plasă mare cu alimente pe braț și cheile în cealaltă mână. 

— Bună, spuse ea. Îmi pare rău că nu am sunat mai întâi. Nu am mai 
avut baterie. 

Poziţia de luptă a lui Malte dispăru și Marc lăsă pistolul jos, mulţumit că 
lucrurile nu luaseră o întorsătură mai periculoasă. 

Mai era cineva cu Kara, o femeie într-un hanorac de un gri închis Și cu 
un hijab negru care îi acoperea tot capul, în afară de ovalul feţei. Purta o 
pereche de ochelari masivi, ca cei pe care îi purtase Marc în timpul 
infiltrării în Strefa G. Întreg limbajul ei corporal era blând și modest. 

— V-o amintiţi pe Lula, nu?, întrebă Kara. 

Marc clipi în timp ce „Lula” se uită la el și se trezi privind ochii lui Lucy 
Keyes. Arăta ca o persoană total diferită, cu fața mai plină Și mai palidă, cu 
comportamentul total schimbat — dar mica licărire de veselie din ochiu ei era 
negreșit încă acolo. 

— Da, reuși el să spună. Aţi... ajuns aici în regulă? Fără probleme? 

— Au fost ceva probleme, spuse Kara cu hotărâre, dându-i plasa lui 
Lucy, care o duse supusă la bucătărie Și începu să despacheteze mâncarea. 
Câteva modificări neașteptate. Dar ne-am adaptat. 

— Bine, repetă Marc, uitându-se la Amarah, care era cu ochii pe 
pachetele de carne și pâine pe care Lucy se scotea din plasă. 

Mâna lui Marc se încordă pe pistolul Glock, așteptând momentul când 
totul avea să degenereze. 

Dar privirea lui Amarah se îndreptă spre „Lula”, apoi din nou spre 
dreapta. Merse spre masa cu mâncare. Nu arăta că Și-ar fi dat seama că 
femeia cu hijab era aceeași care îl bătuse pe Independence Avenue cu un an 


în urmă. „Dar e o deghizare destul de bună”, își spuse Marc. 

În timp ce „Lula” avea grijă de curăţenie, Kara scoase un laptop ȘI 
echipament de înregistrare. Marc stătea cu Amarah. 

— Frai pe punctul să îmi spui unde îl găsesc pe Jalsa Sood, spuse el. 

— Ce garanție am că nu mă omori după ce îţi spun? 

Mark zâmbi. 

— Crezi că ești așa important, Jadeed?, întrebă el, folosind numele mic 
al teroristului. Singura ta valoare acum e dată de ce vreau de la tine. 
Asociaţia a demonstrat că vrea să te ajute... zise el, arătând spre pereți. Nu 
am fi aici dacă nu ar fi adevărat. Ai scăpat de americani, ești liber să faci ce 
vrei. Așa că respectă-ţi înţelegerea. Unde e Sood? 

— În Dubai, spuse Amarah, după o clipă. Are o viaţă luxoasă, așa mi s-a 
spus. Bănuiesc că atunci când cineva îmbătrânește și își pierde puterile, 
paturile moi Și zilele line au farmecul lor. 

— Cum ajungem la el? 

Amarah zâmbi. 

— A, pentru asta o să aveţi nevoie de mine. Și o să coste în plus. 

— Cifre, mormăi Kara fără să își ridice ochii din ecran. 

— O să fie nevoie să vă introduc. Personal, față în față. Jalsa nu o să 
refuze să îl vadă pe omul care l-a ucis, până la urmă. 

— Îmi imaginez că nu, admise Marc, gândindu-se totuși la acest lucru. 
Bine. Putem să aranjăm un transport spre Emirate. 

Amarah ridică mâna. 

— Nu. Dacă o să fie făcut, o să fie făcut cum zic eu. O să faceţi ca 
mine... Ca să fiu sigur că nu o să fiu trădat la final. 

— Și de ce am avea încredere în tine?, întrebă Kara, uitându-se la el. 

— Pentru că sunt din Al Sayf și avem rute de care nu știți în Dubai, 
spuse el, privind-o iritat. Un grup de vestici, dezorientaţi? O să fiți depistaţi 
imediat. Am o cale de acces, pe ascuns, zise el lăsându-se pe spate. 
Oligarhii și bătrânii voştri bogaţi pot plăti drumul. Măcar o dată, Asociaţia 
poate să lucreze pentru mine. 

Marc împinse pe masă spre el un stilou și un bloc de scris. 

— Spune-ne de ce ai nevoie. 

. 

O mașină a companiei, care nu ieșea cu nimic din comun, îl aștepta pe 

Saito când acesta ateriză pe aeroportul Charles de Gaulle din Paris și ieși 


dintre pasagerii care se îndreptau spre terminal fără să încetinească. Urcă în 
mașină Și șoferul îi dădu un bagaj sigilat înainte să pornească. 

În pachet, Saito găsi, ca de obicei, documente sub acoperire, pe care le 
luă în locul celor pe care le folosise la ieșirea din Brazilia fără să ridice 
suspiciuni din partea poliției locale. Mai găsi și un telefon Turing sigur Și îl 
privi încruntându-se, întrebându-se dacă telefonul lui fusese compromis. 

Telefonul se activă singur ȘI îi ceru să își scaneze amprenta Și faţa. Apoi 
îl conectă la o reţea de pe Dark Web. 

— Raportează. Ce s-a întâmplat la Rio? 

Era caracteristic pentru rus să înceapă o conversație fără introducere. Își 
ştia locul. Saito era servitorul, iar Asociaţia era stăpânul. 

— Am informația, începu Saito. Am reușit să îl localizăm pe Fedorin 
fără probleme. Partenerul lui de călătorie a făcut o greșeală și echipa mea a 
fost acolo să o exploateze la maxim. 

— Ce s-a întâmplat cu Fedorin? 

— Nu o să ne mai facă probleme. 

Saito se uită pe fereastra mașinii în timp ce aceasta cobora într-un pasaj 
subteran. Lumina zilei dispăru pentru scurt timp în timp ce accelerau pe sub 
străzile aglomerate de la suprafață, revenind când ieșiră la capătul celălalt, 
vizavi de hangarele pentru aeronavele private. 

— Am făcut totul cu discreţie. 

— Chiar? 

Tonul cu care 1 se răspunsese îi sugeră lui Saito că explicația lui nu 
fusese atât de satisfăcătoare pe cât se așteptase rusul, dar el nu era direct 
responsabil în faţa lui. Saito lucra pentru telul Asociaţiei, nu pentru oamenii 
din ea. 

— Şi dispozitivul? 

— Nu era acolo, explică el. Dar așa ne-am și așteptat. Fedorin l-a 
vândut ca să scape, înainte să fugă din Europa. Acum mă îndrept spre 
Croaţia. Generalul ne-a dat informații despre oamenii cu care a făcut 
afacerea. 

— Vreau să fie totul sub control, spuse rusul, vizibil enervat. Și repede. 

— Mă grăbesc cât de mult pot, răspunse Saito. Orice informaţie 
suplimentară ar fi de folos de acum încolo. 

— O să mă ocup de asta, spuse celălalt bărbat. Unde sunt acești oameni? 

Mașina se opri la umbra unuia dintre hangare. O echipă de mentenanţă 


deja deschidea ușile, pregătind jetul Gulfstream dinăuntru pentru plecare. 

— Am nevoie de toate informațiile pe care le aveţi despre un grup de 
tâlhari sârbi cunoscuţi ca frații Kurjak. 

— Bine, spuse rusul. Și ca să fim clari, Saito. Indiferent ce înseamnă 
„discreție” la tine, fii sigur că nu lași nicio urmă. 

— Cum vrei. 

Saito dădu din cap, aplecându-se din instinct în timp ce ecranul 
telefonului Turing se stinse. În timp ce își băgă în buzunar noile documente 
false, își trecu mâna peste buzunarul secret al jachetei, unde își ţinea 
mărgelele de rugăciune. Cuvintele rusului îi aduseră aminte că și el era un 
fel de unealtă. Ca o armă, ceva doar cu o funcție, fără conștiință. 

. 

După ce îi dăduse agentului de la Asociaţie tot ce avea nevoie ca să se 
pregătească pentru călătoria în Emirate, Amarah le spusese că avea nevoie 
de intimitate să se roage și se retrăsese. Dar după ce închise ușa Și fu 
singur, nu făcu mișcările „Salat Al-maghrib”. Se opri Și privi în gol. 
Amarah nu își făcuse rugăciunile de multă vreme Și cu fiecare zi în care nu 
le făcuse, distanţa dintre el și credință se mărise. 

Faptul că o văzuse pe femeia cu hijab printre membrii Asociaţiei îl 
neliniștise. O evita, parțial din obișnuinţă, dar mai ales pentru că nu voia să 
accepte ce reprezenta. 

Captivitatea îi dăduse timp să mediteze la alegerile pe care le făcuse în 
trecut Și la adevărurile cărora își dedicase viața. Convingerile lui iniţiale 
fuseseră cele care îl aduseseră în Al Sayf când fusese tânăr, ademenit de 
discursul pasionat al imamilor Și de povestiri despre frați care luptau pentru 
onoare Și glorie eternă. Dar ce îl făcuse pe Jadeed Amarah să facă ultimul 
pas fusese ura. Uitându-se înapoi, își dădu seama că ceea ce îi alimentase 
focul revoluționar fusese viaţa lui grea și ura faţă de vestici. Noua sa logică 
îi arătă că, oricât se ascundea după cuvinte, realitatea era că Amarah voia să 
le facă rău celor care aveau mai mult decât el — cei pe care îi vedea ca 
nemeritându-Șși averea, privilegiile și puterea. 

În timpul în care fusese interogat de CIA, americanii își folosiseră toate 
armele din arsenal ca să îl înfrângă pe Amarah. Nimic nu îl deranjase mai 
mult decât investigatorul care era și savant musulman, un om studios ȘI 
pios care îi explicase lui Jadeed încontinuu că actele pe care le comisese 
erau împotriva Islamului, împotriva învățăturilor Profetului. 


Pierduse ceva zilele acelea, prins în închisoarea secretă, cu predicile 
infinite ale acelui om. O parte vitală din el se ofilise și murise — dar nu cea 
care speraseră americanii. Ei voiseră să se simtă vinovat, dar asta indica 
doar cât de puţin îl înțelegeau. 

Izolarea lui Amarah nu îi înăbușise ura. l-o hrănise. 

În timp ce începuse să se îndoiască, să urle în tăcere în celula sa la tot ȘI 
la toate, își pusese întrebări pe care înainte nu avusese curajul să și le pună. 

Îl abandonase Al Sayf? Omar Khadir, comandantul căruia îi dedicase 
toată viaţa, îl lăsase la mila dușmanilor? Credinţele lui meritau oare tot 
efortul? 

În ziua aceea nu se rugase. Și cu fiecare zi care urmase, fusese din ce în 
ce mai ușor să nu o facă. 

„Ce sunt acum?”, se întrebă el. „Ce am?” Răspunsul îi era clar. Acel 
lucru devenise noua lui cauză, crezul său redefinit. „Am ura mea”. 

Avea să se folosească de ei ca să îl ducă spre locurile natale. Existau 
acolo oameni care puteau să se folosească de abilităţile lui. Și odată ce ar fi 
ajuns acolo, Și-ar fi croit propriul drum — dar nu înainte să îi omoare pe toți 
cu prima ocazie. 

° 

Marc se uita pe fereastra apartamentului. Văzu cu colțul ochiului o 
siluetă întunecată mișcându-se Și se întoarse. Lucy se așeză în faţa lui, cu o 
cană de ceai în mâini. 

Îi văzu expresia feţei schimbându-se. Lucy își dădu jos ochelarii masivi 
Și îȘi scoase materialele ce căptușeau interiorul obrajilor. Privirea ei 
inexpresivă Și docilă dispăru și deveni dintr-odată ca de piatră și defensivă. 

Aruncă o privire spre ușa lui Amarah și apoi își întoarse atenția spre 
Marc. 

— Ce naiba a fost în capul tău?, întrebă Lucy încet. 

— Nu am avut prea multe variante, îi spuse el, la fel de încet. Dar a 
mers, nu? 

Lucy îşi încleștă maxilarul. 

— Știu că facem lucrurile destul de repede și spontan la Rubicon, dar 
poate nu ai înţeles că eu sunt responsabilă de operațiunea asta, zise ea, 
aplecându-se mai aproape. M-ai sfidat. Ți-am spus să abandonezi misiunea 
Și tu te-ai deconectat ȘI te-ai grăbit să strici tot! 

— Așa e, admise el. E ceva normal pentru mine. Devin destul de bun la 


asta. 

— Norocos, îl corectă ea. Asta ești. Dar norocul are tendinţa să dispară 
chiar atunci când ai nevoie de el, Dane, zise ea, dând din cap. Ar fi trebuit 
să te retragi. Am fi găsit altă modalitate să ajungem la Amarah sau am fi 
căutat altă pistă spre Brutar. 

— Cât ar fi durat asta?, întrebă Marc, dând din cap. Ştii la fel de bine ca 
mine că ne-ar fi luat un timp pe care nu îl avem! 

— E discutabil acum, oricum. Dar cred că trebuie să îţi aduci aminte de 
ceva. Ce facem noi?, întrebă ea, gesticulând. E un sport de echipă. Așa că 
nu mai face pe cowboy-ul cu mine fără să te asiguri mai înainte că suntem 
toți de acord. 

Marc recunoscu ecoul critic al lui Schrader în cuvintele ei Și tăcu. Nu 
voia să admită că avea dreptate. 

Lucy se încruntă. 

— Tu ne-ai băgat în asta. Lucrăm la risc Și acum Aleph și CIA sunt 
ambele după noi. Bună treabă. Cred că ţi-a fost dor să fii pe fugă, pentru că 
acum mai mult ca sigur că ești. Și așa suntem Și noi. 

— Am făcut alegerea bună, insistă el. Îl avem pe Amarah. Odată ce ne 
duce la Sood, putem să îl trimitem pe nenorocit înapoi unde l-am găsit. 

Lucy oftă. 

— Nu înţelegi cât de periculos e? Nu ne putem permite nicio greșeală. 
Dacă Amarah bănuiește că nu suntem de la Asociaţie, nu avem de unde să 
Știm ce o să facă. 

— Putem face asta, o asigură Marc. Și că tot vorbim, nu îţi asumi un 
mare risc că ești în aceeași clădire cu el? Dacă te recunoaște? 

— Te rog, spuse ea, zâmbind cu răceală. S-a uitat fix la mine Și nu și-a 
dat seama, zise Lucy, arătând spre hijab și spre hainele ei simple. Dobitocii 
sexiști ca Jadeed Amarah se uită la femei numai când vor ceva de la ele. În 
aceste haine, sunt practic invizibilă pentru el. 

— Totuși, continuă Marc. Trebuie să fii atentă. 

— A, abia acum ai înţeles asta?, întrebă Lucy, îndreptând un deget spre 
el. Ar fi trebuit să te gândești când ne-ai păcălit în Polonia! 

El intră în defensivă. 

— Nu fix asta ai făcut Și tu anul trecut, în Londra? 

Lucy ignorase ordinele în timpul unei misiuni de supraveghere și 
avusese loc o ceartă între ea și Solomon. 


— Ai fi fost mort dacă nu aș fi făcut-o, spuse ea imediat. Începe să îmi 
pară rău. 

— Doamne, voi doi... le spuse Kara, apropiindu-se cu laptopul. Luaţi-vă 
o cameră sau ceva, zise ea, așezându-se între ei Și punând laptopul pe masă. 
Acum că Amarah nu aude, m-am gândit că ar trebui să vedeți asta. 
Informaţii noi de la Delancort. 

Pe ecranul laptopului se vedea o hartă a Mării Adriatice, cu un set de 
coordonate de latitudine și longitudine reliefate cu roșu. 

— Paza de Coastă italiană a raportat despre „Salina”, un cargo grec, una 
dintre navele pe care le urmăream din Split. 

A ratat câteva apeluri planificate și după o zi a fost văzută deviată de la 
curs, în derivă Și fără să răspundă la radio. 

Răsfoi o serie de fotografii neclare ale navei. Marc văzu că punțile navei 
erau inundate Și chiar de la distanţă se observau semne de avarie la bord. 

— Ferestre sparte, observă Lucy. Poate urme de gloanţe aici? 

— Cineva a încercat să scufunde nava, dar nu au făcut-o cum trebuie, 
gândi Marc cu voce tare. Cel mai probabil echipajul ori a părăsit nava... 

— Ori au fost omorâţi, zise Lucy atingând ecranul de degetul. Urme de 
gloanţe, repetă ea. 

— Paza de coastă o să se îmbarce pe „Salina” când se potolește vremea, 
adăugă Kara. Rubicon poate o să reușească să ajungă la ea când o să fie 
acostată. 

— Dacă asta e nava pe care a fost Ramaas, e plecat demult și la fel și 
dispozitivul, spuse Marc, făcând semn spre ușă. Trebuie să mergem pe pista 
pe care o avem. 

— i repede, spuse Kara. Delancort spune că traficul criptat dintre sediul 
Aleph din Berlin și cel din Europa a crescut. Trebuie să acţionăm noaptea 
asta, înainte să ne prindă. 

— Am înţeles, spuse Lucy, dând din cap, obosită. Deci îl urmăm pe 
Amarah în Emirate, să vedem unde ne duce. 

— O să încerce să ne înjunghie pe la spate, spuse Marc după o clipă. 

— Bineînţeles, răspunse ea. 


Capitolul 14 


Marc, obișnuit cu răcoarea de la aerul condiționat din aeroport, fu dintr- 
odată cuprins de un infern arid de care se lovi ca de un zid. 

Se împletici Și clipi în lumina strălucitoare a zilei, căutându-și ochelarii 
Și aranjându-și eșarfa în jurul gâtului ca să se protejeze de soare. Căldura 
era ucigătoare ȘI trebui să reziste tentaţiei de a se adăposti la umbră. 

Amarah pufni Și trecu pe lângă el, aruncându-i o privire de sus. 

— Vino după mine, zise el, traversând Și îndreptându-se spre o parcare 
departe de șirurile de limuzine parcate Și de taxiuri aranjate care așteptau 
vizitatorii înstăriți. 

Marc îl urmă, atent să rămână un pic în spate, atent la tot ce era în jur Și 
încercând să asimileze tot. Se uită peste umăr și o văzu pe Lucy, la câţiva 
metri în spate. Își pusese niște haine mai închise, mai largi, și o eșarfă 
neagră, singura diferență faţă de timida „Lula” fiind acei ochelari scumpi pe 
care îi purtase în Monaco. 

— Bine ai venit în Dubai, spuse ea suficient de încet încât vocea ei abia 
se auzi. E suficient de cald pentru tine? 

— Da, spuse el, scoțând o sticlă cu apă din bagaj și luând o înghițitură. 
Din mai multe puncte de vedere. 

Le plăcea sau nu, Amarah devenise cel care conducea în acele momente. 
Chiar dacă Rubicon avea un sediu în Dubai, i-ar fi contactat doar în ultimă 
instanță. Marc și Lucy erau efectiv pe cont propriu de atunci înainte. Kara 
Și Malte se despărțiseră de grup după ce plecaseră din Suedia, lăsând 
intenţionat urme false pentru urmăritorii Aleph Și acest lucru însemna că 
Marc și Lucy operau ca o echipă, Amarah fiind responsabilitatea lor 
directă. Să aibă încredere într-un terorist nu era ușor, iar Marc se gândea la 
cele 3 milioane de dolari pe care Amarah le ceruse în plus pentru Jalsa 
Sood. Solomon nu i-ar fi dat niciodată banii, bineînţeles, dar pentru moment 
trebuia să se asigure ca ghidul lor de ocazie să nu își dea seama că nu aveau 
să își respecte promisiunea. 

— Trebuie să fie amicul lui, spuse Lucy. 

În faţă, Marc îl văzu pe Amarah îmbrăţișând un arab plinuţ, cu 
entuziasmul unor fraţi care nu s-au văzut demult, începură imediat să râdă 


Și să glumească Și i se păru ciudat să îl vadă zâmbind fericit. „Ca un om 
normal, obișnuit”, își spuse el. Pentru o clipă, aproape uită că Amarah a 
supus Și a ucis intenționat fiinţe nevinovate, pentru a-și atinge scopurile 
sângeroase Și barbare. 

Arabul stătea în fața unui Șir de autobuze îngălbenite de soare Și a unei 
mulțimi de oameni de origine sud-asiatică, toţi muncitori. Când se apropie, 
Marc îl văzu pe unul dintre bărbaţi apropiindu-se de arab, cu un teanc de 
pașapoarte pakistaneze și din Bangladesh confiscate de la muncitori. Unul 
dintre ei încercă să iasă din rând, cu mâinile întinse să își ia actele înapoi, 
dar primi o lovitură puternică care îl făcu să se clatine. 

Marc auzise ceva despre muncitori cărora li se promiseseră salarii mari 
în industria de construcţii din Dubai, dar realitatea era cea pe care o vedea 
atunci — un haos care nu era altceva decât trafic uman Și sclavie cu contract, 
într-o ţară unde progresul venea din fluxul constant de bani din petrol Și din 
ignorarea problemei angajaţilor abuzati. 

Arabul se uită peste pașapoarte și le dădu altcuiva. Îi aruncă lui Marc o 
privire severă, zâmbetul diminuându-i-se dintr-odată, dar apoi revenindu-i 
însoţit de o privire iscoditoare când o văzu pe Lucy. Ea privi în altă parte, 
faţa devenindu-i iar inexpresivă. 

— Ce ai adus, Jadeed?, întrebă el. 

— Turiști, Mahmud. Doar turiști, zise Amarah, arătând spre Lucy. Nu te 
atinge de ea. E soția vărului meu. 

— Şi el?, întrebă arabul, făcându-i lui Marc cu mâna, apoi prinzându-i 
degetele de la mâna dreaptă cu pumnul și bătându-le cu arătătorul de la 
mâna cealaltă. Arată de parcă o să moară de insolație! 

În ciuda transpiraţiei care curgea pe el, Marc se apropie de Mahmud ȘI îi 
zâmbi cu dezgust. 

— Știu ce înseamnă asta, prietene. 

Gestul arabului era o insultă; cinci degete însemnau cinci tati, adică 
origini incerte Și în mod sigur bănuise că un vestic nu avea să își dea 
seama. Marc luă sticla în mână, plătindu-i cu aceeași monedă. 

— De unde vin eu, cineva care zice așa ceva e lovit cu sticla, da? 

l-ar fi fost ușor să o facă pe prostul, dar acest lucru i-ar fi cauzat 
probleme pe drum. „Mai bine să o fac pe câinele alfa acum decât mai 
târziu”, se gândi el. 

Mahmud clipi, văzând scânteia de furie din ochii lui Marc, iar peste 


câteva secunde scoase un hohot de râs strident, împrăștiind tensiunea. 

— A, e deștept! lartă-mă, nu a însemnat nimic! zise el, arătând spre 
autobuzul din apropiere. Vino, vino! Trebuie să plecăm! 

Vehiculul era deja încărcat cu oameni tăcuţi, care nu îi priviră în ochi 
când urcară. Marc se uită la expresiile lor, nevăzând decât oboseală și frică. 
Lucy se așeză și ea și ţinu capul plecat, în timp ce Marc se așeză pe un loc 
de lângă șofer. 

— Deci tu te ocupi de oamenii ăștia, nu? 

Arabul rânji. 

— Orașul ăsta înseamnă oportunități, așa scrie peste tot. Construcţii noi 
în fiecare lună, răsărind ca buruienile! Cineva trebuie să le construiască, 
spuse el, uitându-se înapoi, spre muncitori. Și uite-i! 

Marc dădu din cap gânditor Și se uită la Amarah. 

— Amicul tău trebuie să fie important. Și generos, pun pariu. 

Mahmud sesiză acuzaţia voalată din cuvintele lui. 

— Îmi plătesc oamenii destul de bine. Au un loc unde să stea și ce să 
mănânce, o să vezi, zise el, aplecându-se spre el. Voi englezii și toți ceilalți 
ar trebui să vă bucuraţi că există Dubai! E un bastion al libertăţii și al 
democrației! Fără el am da numai de islamiști... spuse el, oprindu-se și 
râzând stânjenit spre Amarah. Ştii tu. Din ăia răi. 

— Şi ce îţi pasă?, întrebă Amarah, privindu-l furios pe Marc. Asociaţia 
are legături cu jumătate din corporaţiile care deţin orașul ăsta. Și ce dacă e 
construit de sclavi? 

— Nu sunt sclavi, îl întrerupse Mahmud cu blândeţe. Își primesc leafa... 
Cel puțin după ce își termină contractele, în câțiva ani. 

Marc privi feţele disperate. Niciunul nu dădea vreun semn că ar fi înţeles 
conversaţia despre ei, privind toți cu tristeţe la metropola sclipitoare care se 
vedea prin ferestrele autobuzului. 

— Atunci le dai pașapoartele? Și asta dacă supraviețuiesc până atunci? 

— Trebuie să îi controlăm cumva, explică Mahmud. Până la urmă, 
indienii ăștia... Sunt indisciplinați. 

Convoiul de autobuze trecu prin oraș Și printr-o serie de Șantiere 
masive. Stâlpii goi de beton ai hotelurilor de lux, turnurilor și clădirilor de 
birouri neterminate se înălţau din corturi uriașe învelite în plastic, cu piloni 
masivi de piatră și degete ruginii de armătură de oţel. În cele din urmă, 
după zonele de construcţii neterminate, orașul se termina cu străzi înguste, 


care aveau de o parte și de alta blocuri identice unde muncitorii erau cazați 
după căderea întunericului. Autobuzul se opri Și ei coborâtă. 

Se uită în jur. Clădirile păreau barăci militare sau închisori, 
supraaglomerate și înţesate de mirosuri amestecate de carne gătită, 
canalizare Și motorină. De la balcoanele de sus ale celor mai apropiate 
blocuri, muncitorii se opriră să se uite la noii veniţi Și mai mulți își 
întoarseră privirea spre Lucy. Fiind singura femeie pe kilometri întregi, 
chiar Și cu hainele ei largi atrăgea privirile. 

Mahmud se duse să le dea ordine oamenilor lui, iar Marc se ţinu după 
Amarah, uitându-se și la Lucy cu coada ochiului. Știa foarte bine că putea 
avea grijă de ea dacă ar fi fost nevoie. 

— Hei, spuse el, întorcându-se spre Amarah. Mi-ai spus că Jalsa Sood e 
bogat. Asta nu pare zona cea mai bună din oraș. De ce suntem aici? 

— AȘa ajungem la Sood fără să fim văzuţi. Brutarul și familia lui au 
multe relații în oraș. Ar afla dacă l-ar căuta niște străini, zise Amarah, 
arătând spre un Şir de muncitori urcându-se în autobuzul din care ei tocmai 
coborâseră. Dacă o luăm pe aici devenim ca ei. Invizibili, spuse el, rânjind. 
Mahmud Și prietenii lui i-au transportat pe proștii ăștia în camioane de vite, 
până când arabii au început să se plângă că nu le plăcea să îi vadă. Acum, 
autobuzele albe circulă peste tot și nimeni nu le acordă atenție. 

— Am înţeles. Bună acoperire. 

Marc se gândi la acest lucru. Fără securitate și management dispus să 
ofere bani ca să îl caute altfel, să stea printre muncitorii orașului era metoda 
ideală pentru oricine voia să se deplaseze prin Dubai fără să fie observat. 

— Dar dacă cineva anunţă autorităţile? 

— Nu o să o facă, zise Amarah, uitându-se la muncitori. Oamenii ăștia 
sunt lași Și frânți. Sunt bătuți ca niște animale, spuse el, arătând spre oraș. 
Dacă ar vrea o viaţă mai bună, ar putea să o ia cu forţa. Sunt o armată, dar 
sunt prea lași ca să verse sânge, zise el, dând din cap. Au ce merită. Au 
venit aici pentru că au vrut avere Și acum bogății i-au făcut sclavi. 

Marc vru să mai spună ceva, dar o văzu pe Lucy apropiindu-se. Îi dădu 
telefonul ca pe un cadou. El îl luă și se îndepărtă, cu ea urmându-l 
conștiincioasă. 

— Nu îl confrunta, îi spuse Lucy încet. Trebuie să creadă că el conduce. 

— Chiar așa și e, răspunse Marc, uitându-se la telefon în timp ce apelă 
un număr. 


Asigurându-se că nu îi auzea nimeni, puse telefonul pe difuzor. 

— Suntem aici, spuse el. 

— Da, sunteţi, se auzi vocea lui Henri Delancort. Am activat funcția de 
localizare. Știu că am spus că operaţiunea aceasta se va desfășura cu un 
protocol redus de comunicare, dar am aflat informaţii pe care domnul 
Solomon vrea să vi le transmitem imediat. Sunt vești bune și vești proaste. 

— Chiar nu îmi place când vorbești așa, mormăi Lucy. Înveselește-mă. 
Veștile bune mai întâi. 

— Aleph vă caută în alte părți. Analiza traficului de semnal ne arată că 
CIA i-au autorizat să îl caute pe Amarah și, mulţumită lui Malte și Karei, 
vă caută acum în sudul Spaniei. 

— Și veștile rele?, întrebă Marc deși nu voia. 

— Corpul unui bărbat alb de vârstă mijlocie a fost scos din Dubai 
Marina ieri seară. Cauza morții a fost o lovitură puternică, de parcă ar fi 
căzut de la înălțime. Se pare că nu e un final neobișnuit pentru oamenii din 
acest oraș. Dar identificarea acestui domn a ridicat un steag roșu la 
Europol. 

— Nu îmi spune, zise Marc, simțind stomacul întorcându-i-se pe dos și 
rosti numele imediat cum îi apăru în minte. Neven Kurjak. 

— Așa se pare. Ceea ce înseamnă că Și-a servit scopul. 

— La naiba, spuse Lucy, dând din cap. Neven era veriga slabă, era 
pionul nostru. Fără el, ni se limitează opțiunile. 

Avea dreptate, dar Marc se gândi mai departe. 

— Dacă Kurjak a fost aici... Și a fost aruncat... asta înseamnă că sunt 
Șanse mari ca Ramaas sau oamenii lui să fie Și ei în Dubai. 

— Cum vrei să procedezi?, întrebă Delancort după o clipă. 

Marc și Lucy se uitară unul la altul. 

— Să rămânem la planul iniţial, spuse ea. Îl folosim pe Amarah ca să 
ajungem la Sood și încercăm să îl interceptăm înainte să ajungă Ramaas la 
el. 

— Și dacă nu se poate? 

După ce Marc vorbi, Lucy dădu din cap. 

— Atunci o să scoatem armele. 

. 

Pe holul murdar de la intrarea celui mai apropiat bloc era o cameră care 

mirosea a transpiraţie și a mâncare stricată, cu fiecare centimetru ocupat de 


calculatoare vechi de zece ani, monitoare Și tastaturi murdare. Jumătate din 
locurile din internet cafc-ul improvizat erau deja ocupate, dar sosirea lui 
Mahmud rezolvă repede acest lucru. Nici nu fu nevoie să dea vreun ordin; 
muncitorii îl văzură Și se opriră din ce făceau, ieșind pe stradă, unde 
începură să vorbească, precauți, și să fumeze. 

— Ce facem cu străinii?, întrebă Mahmud, umezindu-și buzele. Pot să 
găsesc o întrebuințare pentru femeie... 

Amarah dădu din cap. 

— Nimic deocamdată. Am nevoie de ei vii ca să mă plătească, zise el, 
uitându-se la calculatoare. Ce e asta? Te aștepți să cred că vreuna dintre 
mașinăriile astea e sigură?, întrebă el. 

— Asta e ce am mai bun, răspunse Mahmud, dându-i o husă mică. 

Înăuntru era un telefon VoIP un pistol semiautomat ȘI o magazie de 
rezervă. 

— lartă-mă, frate, dar... 

— Ar trebui să fie bine, zise Amarah Și îi făcu semn să plece, ascunzând 
arma în pliurile halatului. Așteaptă afară. 

Mahmud clipi, nemulțumit că i se dădeau comenzi la el acasă, dar cedă, 
închizând o ușă rabatabilă subțire din dreptul intrării în încăpere. 

Amarah alese alt calculator și conectă telefonul. Cele două dispozitive se 
sincronizară Și un link de pe internet îi permise imediat să facă un apel fără 
să fie nevoie să folosească reţeaua de telefonie din Emirate. 

Tastă un cod alfanumeric bazat pe capitolele din Sura Medinan Și din 
Coran, un procedeu mnemotehnic pe care îl învățase la început, când fusese 
recrutat în celula lui Omar Khadir. Pentru oricine altcineva, numerele ar fi 
fost fără sens, dar pentru un agent Al Sayf erau un semnal, un mod de a 
ajunge la frații lor. 

O fereastră de date de pe ecran îl anunţă că legătura se făcuse și Amarah 
auzi un zgomot din căști. Ridică microfonul la gură, dar momentul îl 
copleși Și nu Știu ce să zică. 

— Sunt aici, începu el. Jadeed Amarah, din graţia și mila Lui, fie slăvit. 
Am scăpat de americani Și sunt gata să mă întorc să lupt... Eu... se 
întrerupse el, pierzând șirul. 

Oare îl asculta cineva? Sau vorbea în vânt, cuvintele fiindu-i înregistrate 
de vreun calculator de la depărtare, de cineva care nu avea să vorbească? 

— Nu mi-am abandonat jurămintele, spuse el, furios dintr-odată. M-aţi 


abandonat? 

Auzi din nou un zgomot Și indicatorul de pe fereastră deveni roșu, din 
verde. Fusese deconectat. 

Amarah aruncă telefonul în încăpere mârâind furios. Nu era sigur ce se 
așteptase să audă de la capătul celălalt — vocea sonoră a lui Khadir, 
comandantul său, primindu-l înapoi? — dar oricum nu tăcere. Se simţea 
singur Și gol pe dinăuntru în timp ce se chinuia să își proceseze emoțiile. 
Încet-încet, furia lui fără obiect începu să se transforme în altceva. 
Determinare. 

Dacă era pe cont propriu... asta era. Nu avea să caute să primească 
ordine noi Și să aștepte să îi fie spus ce să facă. Jadeed Amarah avea să ia 
lucrurile în propriile mâini. 

Ușa rabatabilă se deschise cu zgomot Și când își ridică privirea îl văzu 
pe britanic stând acolo, cu faţa trasă Și suspicios. 

— Ce faci aici? Ai face bine să nu încerci să ne tragi pe sfoară. Nu și 
dacă îţi vrei banii. 

Amarah se ridică, revenindu-și în același timp. 

— Nu. Avem o înţelegere. O să o onorez, atâta vreme cât șefii tăi fac 
același lucru. 

Celălalt bărbat își încrucișă mâinile. 

— Bine, atunci. Deci acum tu conduci. Cum ajungem la Sood? Și, ca să 
ştii, avem o limită de timp. 

Zâmbi ușor, gândindu-se cum ar putea să întoarcă situația în avantajul 
său. 

— Simplu. O să intrăm pe ușa principală. 

° 

— Ți-am spus ce se întâmplă dacă pierzi timpul, zise Ramaas. 

Creatorul de bombe tresări când îi auzi vocea și scăpă ciocanul de lipit 
din mână. Sood se întoarse spre el, încercând să își revină în timp ce 
Ramaas se apropia, cu Guhaad lângă el. 

— Nu fac așa ceva! insistă bătrânul, iar faţa lui se posomorî. Ce mai vrei 
de la mine? Nu mai sunt tânăr și oamenii tăi abia mă lasă să dorm... 

El ignoră reclamaţiile lui Sood și aruncă o privire la rezultatele muncii 
bătrânului. 

— Am stat aici prea mult, spuse Ramaas, aproape ca pentru sine. Trebuie 
să terminăm Și să plecăm, zise el. Am stat prea mult timp departe de casă. 


Oamenii o să înceapă să se întrebe de ce lipsesc. 

Guhaad îi luă cuvintele ca pe un ordin și scoase pistolul, îndreptându-l 
spre Sood și apoi în Jos spre genunchii bătrânului. 

— Are nevoie de picioare ca să muncească? 

Expresia de pe faţa brăzdată a lui Sood deveni sfidătoare. 

— Nu mi-e frică de voi! 

Ramaas se îndreptă spre valiza deschisă de pe banca de lucru, trecându- 
Și mâna peste componentele metalice interioare. 

— Treabă bună. Nici eu nu îmi dau seama de diferență. 

Aruncă o privire spre fiolele cu chimicale radioactive care le fuseseră 
aduse de așa-zisele contacte ale lui Kawal. Nepotul lui Sood se dovedise 
util aici, dacă la altceva nu. Cu fluidul băgat în bombele false, oricine care 
le-ar fi verificat componentele cu un detector de radiații ar obţine o citire 
plauzibilă. „Suficient cât să tulbur apele”, își spuse Ramaas. 

Îi trecu prin minte să termine colaborarea cu creatorul de bombe, când 
nepotul acestuia intră repede în garaj. 

— Frate, avem o problemă, zise Kawal, gâfâind Și făcând semn cu mâna, 
brăţănile groase de aur din jurul încheieturii zăngănind. 

— Explică, ceru Ramaas. 

— A venit cineva. După el, zise Kawal, arătând spre bunicul său. Vrea să 
îl vadă pe ticălosul bătrân. Spune că nu pleacă până nu îl vede. 

Acesta descrise un arab slab care venise la poarta vilei din senin Și 
ceruse să intre. Avea doi prieteni cu el, o femeie africană cu jihab și un 
bărbat alb, probabil un european. 

— Şi nu Ştiai nimic despre asta?, întrebă Ramaas uitându-se la tânăr. Mi- 
ai spus că știi orașul și cine vine și pleacă! Nu îmi plac surprizele. 

— O să scap de ei, spuse Guhaad. 

Ramaas se gândea să își lase câinele războinic să facă acest lucru, când 
Kawal luă o gură de aer și începu să vorbească din nou, holbându-se la 
bunicul său. 

— Ştiţi ce mi-a spus tipul ăsta? A zis, „Spune-i Brutarului că cel care l-a 
omorât e aici”. Ce naiba înseamnă asta, mmm? 

Lui Jalsa Sood îi pieri toată culoarea din obraji. 

— Nu, Șopti el. O, nu. 

Ramaas își dădu seama ce însemna. Pe cargoul care îl adusese din 
Dubai, îl făcuse pe Neven Kurjak să îi spună absolut tot ce se știa despre 


Sood, chiar și poveștile despre înscenare. Dar până atunci, detaliile exacte 
despre cum se întâmplase acest lucru fuseseră un mister. 

— Ăsta e asasinul?, întrebă el, aplecându-se spre bătrân. Cine e? De ce e 
aici? Tu l-ai chemat? 

— Nu, jur! zise Sood, dând din cap frenetic. El... Numele lui e Jadeed 
Amarah. Ultima oară când auzisem de el fusese arestat de americani... 
Făcuse parte dintr-un complot ca să le atace președintele în Washington! 

Ramaas îȘi trecu o mână peste bărbie. Văzuse știrile. 

— Americanii au spus că a fost vorba de Al Sayf. 

Piratul războinic își aduse aminte de militanţii Al Shabaab din Puntland 
blestemându-și fraţii îndepărtați pentru că eșuaseră într-o misiune 
importantă. Ramaas gândise altfel. Din ce știa el despre Al Sayf, trebuiau 
respectați pentru îndrăzneala de a lovi un dușman așa puternic fix în inimă. 

— Omul ăsta, Amarah, e unul dintre e1? 

Sood dădu din cap. 

— Am... avut o înţelegere. 

— De ce e aici?, repetă Ramaas. O să îmi dau seama dacă minţi. 

— [i-am spus, nu Știu! răspunse Sood. Am lucrat cu celula lui Amarah 
în trecut. l-am ajutat cu niște tehnologie acum câţiva ani Și asta e tot! Dacă 
e aici, vrea ceva de la mine. 

Ramaas se uită la Guhaad, cântărind opţiunile. Nu voia să își facă un 
dușman nou, nu acum când avea atâtea lucruri de rezolvat. Să omoare acest 
vizitator neașteptat ar fi fost opțiunea cea mai rapidă, dar ar fi putut avea 
consecinţe care să pună în pericol planurile piratului războinic. În cele din 
urmă, îi făcu semn lui Guhaad Și se uită spre Sood. 

— Te duci să vorbeşti cu el. Și îl faci să plece. 

— Așa o să fac, promise Sood și aproape se înclină de grabă. 

— Fă-te util, zise Ramaas Și se întoarse spre Kawal. Fii cu ochii pe el. 

— Hei, frate, mă descurc eu, zise Kawal, rânjind nerăbdător Și grăbindu- 
se după bătrân. 

Guhaad scoase un sunet înăbușit de nemulțumire. 

— Bătrânul minte. O fi transmis vreun mesaj, o fi cerut ajutor de la omul 
lui, Amarah! 

— Poate, admise Ramaas Și, odată cu acest lucru, luă o decizie Și închise 
capacul valizei. E timpul să plecăm. Spune-le lui Bidar și Macanay să 
găsească mașini. Avem ce ne trebuie ca să îndeplinim misiunea. 


Un zâmbet sălbatic îi brăzdă faţa lui Guhaad, ca un cuţit ieșind din 
teacă. 

— Nu putem lăsa martori. 

— Fă-o în liniște, zise Ramaas, dând din cap din nou. 

° 

Sala de recepție a vilei era mai mare decât apartamentul în care crescuse 
Lucy. 

Amarah găsise o canapea pe care să se așeze, iar Marc ezită, uitându-se 
înapoi spre ea chiar dacă ea nu se uită în ochii lui. Își ţinea mâinile 
împreunate Și capul plecat și el înțelese mesajul. Lucy nu își putea strica 
acoperirea pe care i-o conferea „Lula”, nu atunci când erau așa aproape de 
țintă. Britanicul merse prin încăpere, privind spre tavanul înalt. 

Lucy cercetă spaţiul cu coada ochiului. Încăperea hexagonală avea 
cotloane umbrite, prea întunecate pentru a fi vizibile, cu boite arcuite care 
dădeau în coridoare umbrite Și cu ferestre acoperite de obloane din lemn 
ornat. Direcţia din care veniseră ducea spre o potecă acoperită ȘI înapoi 
spre poarta principală, la altă ușă chiar vizavi de cea a conacului interior. 
Câteva camere de filmat în cupole de plastic deasupra glafurilor acopereau 
toate unghiurile încăperii. Putea simţi miros de portocale și, în timp ce 
încăperea era mai răcoroasă decât vremea de afară, tot se simţea o apăsare 
în aer. Briza uscată de deșert făcea obloanele de lemn să foșnească și să 
trosnească. Lucy simți praful pe buze. 

Amarah o privea. Făcuse acest lucru din ce în ce mai insistent de când 
ajunseseră în Dubai. Mereu când nu se concentra pe altceva, privirea lui se 
îndrepta spre ea. Ea își aranjă pe nas ochelarii groși și adoptă o expresie 
moale, respirând prin gura deschisă și menținându-și privirea goală. 

Dacă Amarah ar fi făcut legătura între „Lula” și femeia care ajutase 
Serviciile Secrete americane să îl prindă, operațiunea ar fi fost deconspirată. 
Lucy își cântări opțiunile. Toate se terminau cu uciderea lui Jadeed 
Amarah. Dacă ar fi trebuit, nu ar fi avut nicio problemă cu asta. 

Cei doi bărbaţi, ambii indieni, intrară pe cealaltă ușă. Îl recunoscu 
imediat pe Jalsa Sood, din pozele de când era tânăr. Îi păru ezitant, dar era 
de așteptat. Să fii chemat din senin de omul care te-a ajutat să convingi 
lumea că ești mort ar avea acest efect asupra oricui. 

Însoţitorul lui Sood avea o expresie a feţei pe care Lucy o văzuse în 
fotografiile făcute creatorului de bombe din 1980 și acest lucru îi sugera că 


erau rude. Dar în afară de asta nu semăna deloc cu bătrânul. Jalsa era 
îmbrăcat într-o tunică scumpă dar discretă, în timp ce tânărul purta un 
trening de designer foarte stilizat Și suficient aur cât să îl tragă în jos. 

Sood îl salută pe Amarah într-o arabă sacadată, apoi continuă în engleză 
ca să înțeleagă și Marc și Lucy. 

— Este... foarte neașteptat, începu el, forțându-se să le zâmbească în 
timp ce se înclina. Bine aţi venit în casa mea. Sunt Vishal Daan și deja l-ați 
cunoscut pe nepotul meu, Kawal. 

— Bună, zise Kawal, abia uitându-se la Marc dar aruncându-i lui Lucy o 
privire evaluatoare Și persistentă care o făcu să vrea să își facă duș. 

Ea simulă un zâmbet modest care doar îl încurajă. 

La rândul lui, Amarah se uita la bătrân din motive diferite. După salut, se 
lăsă pe spate pe canapea Și dădu din cap apatic. 

— Hai să renunţăm la minciuni. Știm amândoi cine ești de fapt, Jalsa. 

— Ah, spuse el, posomorându-se, dar își reveni Și se așeză pe altă 
canapea. 

Luă un clopoțel de alamă de pe o masă joasă și îl scutură, trimițând un 
zăngănit spre el. 

— Menajera o să ne aducă ceai, explică el. 

— Primitor ca întotdeauna, răspunse Amarah Și apoi se uită la Marc. 
Aici e. Brutarul. Viu Și în stare bună, cum am promis. 

Tânărul nu se mai uită la Lucy, ca să îl privească mânios pe Amarah. 

— Hei, ce ne-ai adus la ușă, omule? Se încordă. Ce naiba cauţi aici, 
mmm? 

— Kawal! îi strigă Sood să tacă. lertaţi-l pe nepotul meu, e nepoliticos... 
zise bătrânul, luând o gură de aer și asprindu-și tonul. Dar are dreptate. 
Cine sunt acești oameni? 

— Eşti faimos, Jalsa. Au vrut să te cunoască. 

Sood înlemni, privind de-a lungul încăperii. Îi era frică, era evident, dar 
Lucy avu senzaţia că mai era ceva. Se uită la Marc și comunicară din 
priviri. „Ascunde ceva”. 

— Domnule, asociaţia pentru care lucrez ar vrea să te angajeze pe post 
de consultant. Pur tehnic, desigur. Ai fi bine plătit. 

— Nu. Nu, spuse Sood, dând ușor din cap și privind în altă parte, 
arătându-și pentru o clipă vârsta, într-un moment de vulnerabilitate. Unde e 
menajera? Am nevoie de ceva de băut... 


Părea fragil și obosit. Pentru o clipă, Lucy aproape că avu impresia că nu 
se uita la cineva care construise sute de bombe care luaseră viața a mii de 
oameni nevinovaţi. Aproape. 

Kawal se uită furios la Marc. 

— De câţi bani e vorba? Ar trebui să fie mulți, că dacă nu, puteţi pleca. 

— Nu! zise Sood, ridicându-se în picioare. Nu sunt interesat! Vreau să 
plecați! 

Amarah ridică din umeri Și dădu să plece. 

— Bine. Am zis că o să vă duc la el. Nu am zis că o îi Și placă, zise el, 
adulmecând aerul. Tot mă plătiți. 

— Să te plătească, nenorocitule?, zise Kawal, prinzând curaj Și 
îndreptându-se spre terorist. Omule, pleacă înainte să o păţești! Ştii cu cine 
suntem acum? 

Sood vorbi peste nepotul lui. 

— Nu ai dat un semn de așa mult timp, Jadeed, iar acum vii la mine, în 
casa mea, în mijlocul zilei? Îmi aduci străini la ușă? 

Amarah ridică tonul. 

— A trebuit. 

— Pentru tine? Dar nu și pentru Al Sayf, zise Sood, dând din cap din 
nou. Nu ești aici trimis de ei! Îmi vinzi siguranţa pentru aurul acestor 
străini! 

Marc ridică o mână. 

— Te rog, nu e nevoie de așa ceva. Putem ajunge la o înţelegere... 

Dar Sood nu asculta și Lucy văzu făcându-și apariția aceeași furie pe 
care Kawal o arătase. El întinse un deget spre Amarah. 

— Al Sayf nu mai există! Americanii îi dezbină Și îi omoară pentru ce ai 
făcut tu în Washington! 

— E o minciună! se răsti Amarah. Se... regrupează, zise el, părând 
nesigur pe propriul său răspuns. Khadir o să se întoarcă... 

— Așa cum a făcut-o pentru tine?, răspunse Sood. Ai fost lăsat să 
putrezești într-o celulă! Ce îţi spune asta? 

— Îmi spune că îmi sunt datori, strigă Amarah Și se uită spre Marc. 
Acest om e un mercenar care lucrează pentru Asociaţie. Ştii cine sunt, Jalsa. 
Sunt mult mai bogați ca tine! zis el, rânjind. Am o înțelegere cu ei. M-am 
tinut de cuvânt. 

— Te-au mințit, prietene, se auzi o voce din spatele lui Lucy. 


Bărbatul închis la culoare și solid zâmbi ca un ucigaș, arătându-și 
palmele în timp ce înainta spre grup. „Abur Ramaas”, își spuse Lucy, iar 
ochiul său negru Și rănit privi prin încăpere. „Nu poate fi altcineva”. 

Marc deveni palid la faţă și Ramaas observă, chicotind. 

— Îmi place să vă aud vorbind, spuse el. Așa puţin adevăr. Dar aici e cel 
mai puțin, zise el, arătând cu degetul spre Marc, ca o armă. Nu e de la 
Asociaţie. E de la politie, rosti Ramaas cuvântul, pe îndelete Și grav, apoi se 
uită în ochii britanicului. M-ai urmărit din Croaţia. Cum ai făcut asta, 
poliţistule? 

— Eşti greu de ratat, spuse Marc, după o clipă. 

— Ce?, întrebă Amarah, cu faţa brăzdată dintr-odată de furie. Ce ai zis? 

Apoi nu mai privi spre Marc sau Ramaas. Se uită spre Lucy. O amintire 
vagă îl năpădi în cele din urmă, transformându-se în furie și dezgust. Se 
repezi la ea ȘI, înainte să poată reacționa, îi smulse jihabul și ochelarii falși, 
făcându-i ţăndări. 

— Tu?!, se răsti la ea, scoțând un pistol din faldurile robe și 
îndreptându-l spre ea. Târfă! 

— Surpriză, nenorocitule, spuse ea. Și eu care te credeam prea prost ca 
să îți dai seama, zise ea scoțând materialele căptușite care îi umpleau 
obrajii. 

— Ce? 

Faptul că Amarah scosese pistolul provocă o cascadă de înjurături de la 
Kawal Și scoase și el o armă de la curea, un Sig Sauer strălucitor, placat cu 
aur, care arăta mai mult ca o jucărie decât ca o armă adevărată. Îndreptă 
arma când spre unul când spre altul, nesigur spre cine ar trebui să o 
îndrepte. 

— Înapoi! zise Kawal, cu ochii măriţi de frică. 

Amarah făcu un pas în lateral. Știa că dacă trăgea, indiferent în cine, 
Kawal avea să îl împuște. 

— Acum devine interesant, spuse Ramaas, amuzat de întoarcerea pe care 
o luase situaţia. 

— Spune-i băiatului să lase arma jos, spuse Amarah. 

— Prostul ăsta a adus poliția! strigă Kawal. Trebuie să îi omorâm! zise 
el, arătându-și dinții și mârâind. O să te omor! 

Expresia lui Ramaas se schimbă cum se schimbă vântul pe mare, 
devenind dintr-odată aprigă. 


— Atunci fă-o! zise el, arătând spre Sood. Arată-mi că ai voinţa. 
Bătrânul e nefolositor acum. Termină-l, dacă ai un dram de tărie. 

— Ce? 

Mâna lui Kawal se mișcă pe mânerul pistolului, iar Lucy rămase pe loc. 
Tânărul era total depășit de situaţie, iar bravada lui nu îl dusese nicăieri. 

— Împușcă-l!, strigă Ramaas. Dar nu o s-o faci! Pentru că ești la fel de 
nefolositor ca el! 

Kawal răbufni Și începu să înjure, îndreptând dintr-odată pistolul Sig 
spre Ramaas. 

— Du-te naibii! Nu îmi spui tu ce să fac, nenorocitule! Nu răspund în 
faţa ta — pot să fac orice vreau! Acum ești în casa mea, asta e casa lui 
Kawal Sood Și eu nu... 

Amarah trase un singur glonţ care trecu direct prin pieptul lui Kawal Și 
împroșcă sânge și plămâni pe pereţii de marmură Și pe pilonii de aur. 
Tânărul se dădu înapoi, împleticindu-se Și Amarah îl mai împușcă o dată, 
de data aceasta mortal, în partea laterală a feţei. 

Kawal căzu pe spate pe una dintre canapele. Creatorul de bombe ţipă și 
fugi spre el, strângându-l în braţe șocat și înfiorat. 

— Nu mai tăcea, spuse Amarah, cu dinţii încleștaţi. 

— Era obositor, fu Ramaas de acord, dispoziția schimbându-i-se din 
nou. Dar noi doi nu ne-am certat. 

— Vreau să omor târfa și britanicul, continuă Amarah, cu nevoia de 
răzbunare pulsându-i în vene. Nu mă interesează afacerile tale. 

— Într-adevăr, zise Ramaas, zâmbind trist la Lucy. Ți-aș rămâne dator. 
O problemă rezolvată, spuse el, făcând un pas înapoi, studiindu-l pe 
Amarah. Și te-ar Și elibera, cred. 

Lucy îȘi îngustă buzele. 

— Aaa, uitați-vă la voi. Ca niște ticăloși înrudiţi, zise ea, gândindu-se la 
soluții; dacă ar fi putut să îl facă pe Amarah să reacționeze în loc să 
gândească, ar putea obține un avantaj de care să se folosească. Hei, dacă 
vreți să vă împușcați daţi-i drumul, nu vă sfiiți. Nu o să vă judecăm. 

Ramaas scoase un cuțit Și îl aruncă pe masa împroșcată cu sânge. 

— Folosește-l pe ea. Un glonţ ar fi prea rapid, zise el, întorcându-se spre 
ușă. Oricât mi-ar plăcea să rămân, am alte priorități... 

— O să muriţi amândoi înainte să ieșiţi din vilă, spuse Marc cu un ton 
rece Și controlat. E o echipă de intervenţii afară. Au auzit împușcăturile. 


Oricine care iese și nu e ea sau eu primește un glonţ între ochi. 

Lucy trebui să recunoască faptul că suna foarte convingător. 

— O să risc, spuse Ramaas, zâmbetul lărgindu-i-se. l-am omorât pe toți 
din casa asta. Încă trei cadavre nu înseamnă nimic pentru mine... 

— Kutha sala! strigă Sood spre Amarah cu o forţă și cu o îndârjire de 
care Lucy nu îl crezuse în stare pe bătrân. 

Se ridică de jos cu o furie oarbă, cu hainele albe de bumbac îmbibate cu 
sângele nepotului său și cu arma aurită a lui Kawal în mâna tremurândă. 
Sood apăsă trăgaciul pistolului Și trase. 

Lucy îl văzu pe Marc sărind din faţa gloanţelor și făcu și ea la fel, 
instinctul ei de luptă făcându-se simţit în timp ce plonjă peste altă canapea 
joasă. Ateriză prost, pierzându-și respirația cu un icnet. 

Ramaas reacționa de parcă ar fi fost împușcat în piept Și se dădu înapoi 
împleticindu-se în timp ce un glonţ îl nimeri în bicepsul drept, smulgându-i 
o bucată de mușchi. 

Amarah trase în bătrân în timp ce Jalsa fugea prin încăpere Și îl nimeri în 
abdomen. Jalsa se îndoi ca o foaie de hârtie și se prăbuși pe gresie. 

În același timp, Lucy îl văzu pe Marc luând o lampă cu ulei de pe masă 
Și aruncând-o spre capul lui Ramaas — dar, chiar Și rănit, piratul războinic 
fu în stare să ridice o mână și să se apere de arma improvizată. Sparse 
lampa Și urlă de durere în timp ce îi trase una lui Marc cu mâna rănită, fără 
să gândească. Îl nimeri cu o lovitură ca de ciocan și ea îl văzu pe Marc 
dându-se înapoi Și căzând. 

— Destul! mârâi Ramaas și privi furios spre Amarah. Fă ce vrei aici. 
Doar asigură-te că mor toţi! 

Se târî înapoi, ţinându-se cu mâna liberă de rană ca să oprească 
sângerarea. 

Lucy se ridică în timp ce Amarah se întoarse spre ea, cu cuțitul pe care îl 
lăsase piratul războinic în urmă. 

— Rândul tău, spuse ea. 

— Pun pariu că ai visat la asta, nu?, întrebă Lucy, cu un ton batjocoritor. 
Noapte după noapte, în cutia aia de chibrit unde te-a băgat CIA?, zise ea, 
lingându-și buzele provocator. Merge cum ai crezut? 

Amarah se încruntă, înfuriat de tonul ei. 

— O să te fac să taci. 

Cunoștea genul lui până la ultimul detaliu, genul care credea că femeile 
sunt făcute ca să fie bătute sau folosite, care își ascundea ignoranţa Și 
cruzimea după cuvinte ca „valori” sau „onoare” ca să ascundă faptul că erau 
doar niște nenorociţi. Culoarea, convingerile sau religia nu aveau loc acolo. 
Unii oameni doar urau. 

Și asta însemna că putea să îl manipuleze. Lucy se uită la lama zimţată 
pe care el o răsucea în mâna dreaptă. 

— Vrei să mă înjunghii, uriașule? Crezi că poţi să faci faţă? 

El își pierdu cumpătul și se repezi spre ea. Lucy se retrase. Îi urmări 
mișcările, căutând tipare sau puncte slabe. 

Dacă Amarah ar fi fost deștept, ar fi optat pentru calea cea mai scurtă Și 
ar fi împușcat-o pe loc. Dar el probabil își petrecuse fiecare zi din 
închisoare căutând modalităţi să se răzbune pe fata slabă și închisă la piele 
din Queens care îl băgase acolo. Voia să o taie Și să dureze mult. 

Amarah mârâi Și își schimbă tactica, schimbându-și strânsoarea ca să 
înjunghie de jos. Lucy nu îl lăsă. Înaintă spre el, intrând în raza lui de 
acţiune ca să micșoreze distanţa dintre ei Și îl lovi cu putere cu pumnul în 
piept. Apoi îi dădu o lovitură care trebuia să îl dezarmeze, dar Amarah mai 
gândea suficient ca să o devieze și se dădu înapoi. 

Lucy înjură în gând. Nu putuseră să ia nicio armă cu ei când plecaseră 
din Suedia și se simţea vulnerabilă. Dacă ar fi schimbat rolurile, Amarah ar 
fi avut două gloanţe în el deja, dar avea să o ia pe calea lungă. 

Teroristul se năpusti din nou asupra ei, încercând să o înjunghie și Lucy 
ridică mâinile ca să îl blocheze — dar o fentă. Amarah mânui cuțitul cu 
dexteritate Și o lovi tare cu mânerul masiv, rănind-o de-a lungul pometelui. 
Junghiuri de durere îi săgetară capul Și își pierdu echilibrul. 

Era prea aproape de perete, în pericol să piardă teren. Când își dădu 


seama, era deja prea târziu să acționeze. Amarah înșfăcă pliurile groase din 
rochia ei Și o împinse înapoi. O trânti de pervazul uneia dintre ferestrele 
deschise și simți șipcile de lemn rupându-se de umerii ei, sub forța 
impactului. 

Lucy căzu pe spate, pe fereastră, prinzându-l pe Amarah și trăgându-l 
după ea în timp ce cădea în lumina galbenă și strălucitoare a soarelui de 
afară. 

Aterizară pe veranda întinsă, pătrată, care umbrea o parte din piscina lui 
Jalsa Sood de căldura zilei. Cadrul de lemn trosnea sub greutatea lor. 

Amarah era deasupra lui Lucy, ţinând-o jos în timp ce apăsa cuțitul de 
gâtul ei. Ea îl împingea cu ambele mâini. Tot ce putea vedea era silueta 
neagră a capului lui înconjurată de lumina soarelui Și linia lamei cuțitului, 
uimitor de strălucitoare, ca o oglindă. Vârful lamei îi apăsa pielea gâtului 
acolo unde o atingea. 

x 

Totul era înceţoșat și dureros. Cel puțin, asta simți Marc în timp ce își 
reveni Și se mișcă pe plăcile reci de marmură. Trecu prin momente de 
agonie în timp ce se chinuia să redevină conștient. Avea în gură un gust de 
cupru Și deja își putea simţi partea laterală a feţei începând să îi 
înţepenească acolo unde fusese lovit. 

Auzi în jurul lui un sunet lichid, Șuierător care când urca când cobora, 
iar Marc își încleștă mâna pe piept, speriat că lovitura ca de tren de la 
Ramaas îi rupsese ceva la plămâni. Apoi își dădu seama că sunetul nu 
venea de la el și se liniști, îndreptându-se spre zgomot. 

Luptând cu ameteala, privirea lui Marc începu să se recentreze. Lumina 
puternică a soarelui inunda încăperea printr-o fereastră din spatele lui, 
bucăţi sparte de lemn fiind împrăștiate în jur. Privi în încăpere, Lucy nu mai 
era Și încăperea — în acel moment lipsită de orice umbră din cauza luminii 
soarelui — era plină de mobilă spartă Și sânge. 

Kawal Sood era mort, prăbușit, cu capul și spatele pline de sânge, iar 
bunicul lui încerca să se ţină de el, de parcă s-ar fi temut că cineva i-ar 
despărți. 

Hainele albe ale lui Jalsa Sood deveniseră roșii în timp ce rana mortală 
din abdomenul său sângera. Bătrânul plângea și se forța să respire. 

Marc se îndreptă spre el. Pistolul Sig Sauer al lui Kawal, pătat de sânge, 
stătea uitat între ei, pe gresie. 


— Băiatul meu, zise Jalsa plângând, mângâind capul mutilat al lui 
Kawal. Băiatul meu e mort. Eu l-am omorât. Eu i-am omorât pe amândoi. 

Simti o mică scânteie de durere pentru Sood, înainte ca o voce interioară 
să îi aducă aminte de un adevăr. „Pe mâinile lui e mult mai mult sânge. 
Sood culege roadele unei vieţi clădită pe violenţă”. 

Marc ridică arma, cântărind-o în mână. 

— Ce ai făcut pentru el, Jalsa? Ce ai făcut pentru Ramaas? 

Sood își ridică privirea, dar ochii lui erau înceţoșaţi de durere. Mâna îi 
căzu în poală. 

— Ştiam că aveam să mor. Timpul. Dar nu Kawal. Nu el. 

Marc se aplecă, înăbușind orice emoție care încerca să iasă la suprafaţă. 

— Unde e dispozitivul? 

Mâna bătrânului țâșni în sus Și îl apucă de guler, sângele pătându-i 
cămașa lui Marc în timp ce bătrânul îl trăgea mai aproape. Spumă roz se 
aduna la colţurile gurii lui Sood în timp ce vorbea. 

— Cilindrul, zise el, trebuind să împingă cuvintele printre înghițituri 
mari de aer. Drept. Nouă... Nouă tije. 

— Nu știu ce înseamnă... începu Marc. 

Dar Sood deja se stinsese. 

. 

O picătură roșie apăru acolo unde cuțitul îi atingea gâtul lui Lucy, iar 
Amarah mormăi de frustrare în timp ce încerca să bage lama în ea. Mâinile 
lor erau încleștate în jurul mânerului cuţitului; ambii se luptau din toate 
puterile să reziste. Nevoia de răzbunare Și dorinţa de viaţă erau perfect 
echilibrate, dar egalitatea nu putea să dureze la nesfârșit. 

Amarah scoase un mârâit surd Și își spori presiunea neînduplecată cu un 
impuls din omoplaţi, făcând mușchii antebraţelor lui Lucy să tremure de 
efort. Apoi, dintr-odată, barele de lemn care ţineau pânza groasă a verandei 
se dezintegrară Și în cele din urmă se rupseră în jumătate. Toată partea 
frontală a platformei cedă și se rupse, aruncându-i pe amândoi în adâncurile 
piscinei de dedesubt. 

Lucy se smulse din strânsoarea lui Amarah în timp ce se loviră de 
suprafaţa apei Și se scufundară. Lucy se învârti în timp ce se scufunda, 
aruncându-și pantofii din picioare Și lovind cu picioarele fundul piscinei. 
Apa era murdară ȘI îi era greu să înoate pentru că rochia neagră i se agăța 
de corp. Materialul o trăgea în jos și ea împinse resturile din veranda 


dărâmată, bâjbâind spre suprafaţă. 

O siluetă întunecată se ivi în calea ei Și ea o împinse din reflex. Silueta 
se dovedi a fi un arab într-un costum. Ochi inexpresivi se holbau la ea, de 
pe o faţă palidă de la atâtea zile de stat în apă. 

Mai erau Și alții acolo, cu ei. Numeroase cadavre pluteau în piscina 
ornată. Scârbită, Lucy își croi drum printre bărbaţii morți și ajunse la 
suprafață, scuipând apă înroșită din gură. Se întoarse, încercând să se 
orienteze, dar oriunde privea erau corpuri care pluteau. 

„l-am omorât pe toţi din casa asta”. Cuvintele lui Ramaas îi răsunară în 
minte. „Încă trei cadavre nu înseamnă nimic pentru mine”. Nu minţise. 
Piscina Și terasa însorită din jurul ei fuseseră transformate într-un mormânt 
colectiv. 

Amarah ţâșni din apă în spatele ei, încă ţinând într-o mână cuțitul de 
oțel și ea văzu lumina soarelui sclipind în lamă. Lucy ţâșni înainte, spre 
suprafaţa apei, spre o scară mozaicară care ducea afară din apă Și puse o 
mână pe balustrada de crom când fuse trasă violent înapoi. 

Teroristul era încă în apă până la talie și o înșfăcase de haine, 
înfășurându-și materialul în jurul încheieturii. Amarah îl smuci cu toată 
puterea de care fu în stare, iar Lucy se apucă de balustradă, strigând de 
mânie. Încercă să o înjunghie cu cuțitul, dar lama împunse aerul, la câţiva 
centimetri de spatele ei expus. 

Apoi cineva o strigă Și se întoarse, zărind o siluetă pe rămășițele 
verandei ruinate. 

Marc avea pistolul aurit al lui Kawal în mână și trase două gloanţe, unul 
după altul. Primul nu nimeri, dar al doilea îl nimeri pe Amarah în umărul 
drept. Acesta ţipă Și se răsturnă în piscină, căzând cu forță, pierzându-și 
cuțitul și dând drumul hainelor lui Lucy. 

Eliberată dintr-odată, parcurse ultimii metri afară din apă Și ajunse pe 
terasă. Gustul îngrozitor al apei îmbâcsite îi năpădi gâtul și nările Și vru să 
vomite. 

Marc coborî de pe veranda pe jumătate distrusă Și fugi spre ea, ferindu- 
Și ochii de lumina soarelui. 

— Eşti bine? Adică, l-am văzut cu cuțitul, am crezut... 

— Dă-mi-l, interveni Lucy, smulgându-i pistolul placat cu aur din mână 
ȘI întorcându-se spre piscină. 

Cu o mână atârnându-i nefolositoare pe lângă corp, Amarah se îndrepta 


spre marginea piscinei, apucându-se de ea. Lucy nu ezită. Trase un glonț în 
inima bărbatului, omorându-l pe loc. Corpul lui Amarah se răsturnă pe spate 
Şi se scufundă într-un vârtej din ce în ce mai mare ȘI roșiatic. 

— La naiba, spuse Marc. Mmm, bine. 

— Nu aveam de gând să îl las să țină un discurs. 

Lucy mușcă și sfâșie rochia abaya neagră și largă până ce în cele din 
urmă își dădu jos haina îmbibată cu apă, lăsând să se vadă pantalonii uzi Și 
tricoul de dedesubt. 

— Nu credeai că o să îl predăm înapoi la CIA după ce terminam cu el, 
nu? 

— Da, recunoscu el. Într-un fel. 

— Așa e mai ieftin decât cu avionul, spuse ea întorcându-se Și privind în 
depărtare. Și nu poţi să îmi spui că nu credeai că asta urma. 

Marc dădu din cap sumbru. 

— Nu te contrazic aici. 

— Mulţumesc pentru ajutor, spuse Lucy, oftând. 

Se abţinu să îi sugereze ca data următoare ar trebui să ţintească mortal, 
amintindu-și că pentru el nu era așa ușor, își alungă acel gând și scoase 
magazia pistolului Sig. 

— Au mai rămas doar patru. La naiba. Unde e Ramaas? 

Zgomotul unui pistol-mitralieră străpunse aerul, urmat la scurt timp de 
un motor puternic. 

— Uite răspunsul tău, zise Marc, arătând spre garajul de la parter. Hai! 

. 

Zgomotul gutural al unui V8 cu compresor răsună în atelierul lui Sood în 
timp ce își croiau drum prin el, adăpostindu-se în spatele stâlpilor de 
susținere și ale rafturilor încărcate cu piese auto. Marc văzu o bancă de 
lucru care fusese abandonată în grabă, cu unelte împrăștiate pe podea și cu 
un taburet într-o parte. Orice pregătise Brutarul pentru Ramaas era pe cale 
să fie luat și dacă le scăpa în acel moment, singura lor șansă de a îl prinde 
pe piratul războinic ar fi fost risipită. 

Marc se uită în jur după ceva care putea fi folosit pe post de armă Și se 
opri asupra unei răngi de un roșu aprins, de pe un cufăr cu unelte. La 
celălalt capăt al atelierului erau două uși pe jumătate deschise care duceau 
în garajul propriu-zis. Marc putu vedea doar puțin din ce era de partea 
cealaltă a lor, zărind siluetele elegante ale mașinilor ascunse sub huse 


negre, de praf, antistatice. Se retrase când văzu trecând un bărbat chel cu un 
Uzi. 

— E aici?, întrebă Lucy în Șoaptă Și ridică pistolul auriu Sig, cu degetul 
pe garda trăgaciului. 

Marc auzi sunetul unui portbagaj închizându-se și motorul porni din 
nou. Din interiorul garajului se auzeau voci într-o limbă pe care nu o 
recunoscu, răsunând prin pereţi și dădu din cap. 

— Pleacă, spuse Lucy. Trebuie să mergem! zise ea, trăgând o gură de aer 
Și deschizând ușa cu piciorul. 

Marc împinse cu umărul ușa de lângă el și o urmă. 

— Nimeni nu mișcă! strigă Lucy, luând-o înainte cu pistolul. 

O mașină care semăna cu un glonţ art-deco aștepta la ușa garajului, 
joasă, sport Și cu botul lung, cu două uși, o emblemă Mercedes-Benz mare 
Și uși care se deschid în sus, ca niște lame de topor. Ramaas era deja la 
volanul mașinii SLR McLaren și o parte din Marc îl admira pentru alegerea 
pe care o făcuse când se hotărâse ce mașină să fure din colecţia lui Sood. 
Un bărbat era pe jumătate ieșit pe ușa pasagerului, ţinând o pușcă mică. 

Alţi doi oameni ai piratului războinic luau altă mașină — un BMW Z4 — 
Și Marc îl văzu pe bărbatul chel cu Uzi deplasându-se, fără a ţine seama de 
avertizarea lui Lucy. Pistolul-mitralieră se auzi din nou și ploaia de gloanţe 
găuri ușile atelierului Și îi făcură să se adăpostească. 

Motorul SLR-ului se auzi Și mașina demară Și ieși pe asfalt chiar dacă 
ușa nu se închisese complet. Mai multe împușcături veniră dinspre cei din 
ZA în timp ce accelerară Și îl urmară pe Ramaas afară, la lumina zilei. 

Lucy alergă spre ușa garajului Și ridică pistolul Sig, ţinându-l cu ambele 
mâini, dar se răzgândi în ultimul moment și privi Z4-ul dispărând după 
fântâna de piatră foarte sofisticată din curtea vilei. 

— Trebuie să mergem după ei! 

— Sunt cu mult înaintea noastră, spuse Marc, înșfăcând husa de praf de 
pe cea mai apropiată mașină. 

Mai erau alte câteva mașini pe rampe sau parcate în colţurile garajului, 
dar nu avea timp să aleagă sau să compare mărcile. Trase husa de pe un 
Audi S5 de un albastru metalic Și se așeză pe locul șoferului, luându-și 
ochelarii de soare murdari dintr-un buzunar. Lucy luă cheile de pe un suport 
de pe perete și i le aruncă în poală în timp ce sări pe locul pasagerului. 

— Porneşte! se răsti ea și Marc băgă mașina în viteză, ţâșnind din garaj, 


cu cauciucurile scârțâind zgomotos. Audi-ul răspunse repede și Marc se 
învârti în jurul fântânii Și acceleră spre intrarea principală. Ușile erau 
deschise în timp ce goneau, iar Lucy arătă cu degetul ceva care se vedea 
vag înaintea lor. 

— Acolo este Beemer-ul... 

— ÎI văd, spuse Marc, concentrându-se doar pe drum în timp ce accelera. 

— Mai repede, spuse Lucy, coborând geamul, vântul fierbinte biciuind 
interiorul SS-ului. Trebuie să fiu mai aproape. O să îl spulber. 

Marc schimbă repede vitezele și zbură pe autostrada cu trei benzi. 
Trecură cu viteză pe lângă ziduri joase de ciment în timp ce intră pe Strada 
First Al Khail și continuă să accelereze pe lângă indicatoarele unui district 
rezidenţial scump, numit Lakes. Numele i se păru ciudat lui Marc, făcându-l 
să își imagineze un sat englez pastoral mai degrabă decât gazon plantat 
artificial în mijlocul deșertului. 

În faţă, zări BMW-ul roșu între două dube albe și se uită în faţa lui, 
încercând să vadă mașina argintie. 

— Rataţii din mașina cealaltă nu sunt o prioritate, spuse Lucy, gândindu- 
se la același lucru. Trebuie să urmărim Mercedesul și să nu îl pierdem. 

— Ușor de zis, răspunse Marc. Nu și la fel de ușor de făcut, totuși. 
SLR-ul acela are șase sute de cai putere sub capotă. Dacă dăm de un drum 
drept, l-am pierdut. 

— Atunci grăbește-te, răspunse ea. 

— Am înţeles. 

Depăși una dintre dube pe partea din interior Și văzu ceva roșu 
strălucitor în timp ce BMW-ul ajunse lângă ei și rămase în urmă, dispărând 
după Audi. Şoferul nu îi văzuse Și reacționase mult prea încet ca să îl ajute 
pe Ramaas. 

Cum drumul o lua la dreapta, Marc coti și continuă să accelereze. BMW- 
ul putea doar să accelereze să îi ajungă, ceea ce le dădea lui Marc și Lucy o 
mică Șansă să ajungă lângă SLR înainte să fie prea târziu. 

În partea dreaptă a șoselei se aflau peluzele conturate impecabil ale unui 
teren de golf, iar în partea stângă zeci de blocuri-turn de marmură de înălțau 
în zare, luminate de razele dimineții. Lumina soarelui scoase la iveală și 
altceva; o sclipire argintie chiar înaintea lor. 

Mark smuci volanul și roțile Audi-ului scârțâiră pe asfalt, tăind calea 
altor șoferi care claxonară. Îi ignoră și se strecură în spatele SLR-ului. 


Cealaltă mașină încetini în timp ce se apropie de intersecţie, dar Marc nu 
făcu la fel, bazându-se pe sistemul de tracțiune al Audi-ului ca să nu îi 
piardă la curbă. 

O luară pe un pasaj de deasupra celor Șaisprezece benzi de pe autostrada 
Sheikh Zayed care se bifurca în centrul Dubaiului, iar drumul se bifurcă 
exact când Ramaas își dădu seama că era urmărit. SLR-ul ieși din 
intersecție Și începu să accelereze. 

— Du-mă aproape de el! strigă Lucy din nou, sprijinind pistolul aurit de 
cadrul ușii. 

Dar Marc deja abordase altă variantă. 

— Ține-te! strigă el și ţinti cu partea dreaptă a Audi-ului, spatele 
mașinii. 

Cele două mașini se ciocniră cu un zgomot puternic. Mașina argintie 
derapă Și se redresă, înainte de a trece prin fața Audi-ului, spre altă bandă 
care ducea spre autostrada mare pe lângă care tocmai treceau. 

Marc apăsă acceleraţia și ajunse SLR-ul din nou, de data aceasta făcând 
mașina să derapeze din nou, lucru care nu îi mai permise lui Ramaas să se 
redreseze total. Mașina fu trimisă pe altă bandă și lovi din lateral un SUV 
gri, făcând și mașina 4x4 să piardă controlul. În timp ce SLR-ul dădu 
înapoi, Lucy trase un glonţ care lovi geamul de pe partea pasagerului, 
spărgându-l într-o ploaie de cioburi. 

Marc se aplecă în faţă pe scaun, de parcă acest lucru i-ar mai fi dat un 
pic de viteză, Și se îndreptă din nou spre cealaltă mașină. O parte din bara 
de protecție din față a Audi-ului atârna pe asfalt, când Marc intră în el 
pentru a treia oară. Bara spartă se desprinse Și căzu, dar impactul rupse Și o 
parte din bara de protecție din spate a mașinii Și îi deschise încuietoarea 
portbagajului. 

În timp ce mașina trecu în faţa lor, portbagajul se deschise și văzură ce 
era înăuntru. 

— La naiba, strigă Lucy. Sunt...? 

— Da. 

Înăuntru, aliniate, erau cinci valize identice de oțel. Fiecare dintre ele era 
o copie perfectă a celei din Exil, pe care Marc o văzuse în mâinile lui Neven 
Kurjak. 

„Care dintre ele e?” Inevitabila întrebare se formă pe buzele lui Lucy, dar 
nu apucă să o rostească. Virajul SLR-ului direcționă o roată peste banda de 


avertizare sonoră pentru încetinire de pe marginea autostrăzii înainte ca 
Ramaas să recâștige controlul asupra mașinii, dar nu înainte ca săltatul Și 
virajele mașinii să facă una dintre valize să sară din portbagaj, în calea 
mașinilor care se apropiau. 

Marc înjură și călcă frâna, virând cu disperare ca să evite valiza care 
aterizase pe asfalt. 

Lucy întoarse capul să vadă încotro se îndreaptă valiza. Simti un fior 
brusc de panică în stomac în timp ce valiza ricoșă de o șină de ghidare și 
ajunse fix în calea unui camion de marfă care accelera pe banda exterioară. 

Ea vru să închidă ochii, terifiată instantaneu că o scânteie albă care avea 
să sfârșească lumea ar fi următorul lucru pe care avea să îl vadă, dar apoi 
camionul trecu peste valiză Și o turti, împrăștiindu-i piesele sparte de-a 
lungul șoselei. 

— Deci nu aia e, reuși Marc să spună, răspunzând la întrebarea ei 
neterminată. La naiba... 

— Adu-mi aminte să îmi iau lenjerie curată după asta, strigă ea. 

În faţa lor, mașina argintie schimba din nou benzile, spre linia de metrou 
suspendată care se întindea în lateralul șoselei. Autostrada era ca un canion 
înconjurat de o puzderie de blocuri turn strălucitoare, în întregime din sticlă 
albastră Și piatră de culoarea nisipului Și se întindea în zare ca o panglică 
neagră. Dacă Marc avea dreptate — și de obicei avea — Mercedes-ul elegant 
avea să îi lase în urmă în scurt timp. 

Lucy cântărea pistolul din mâna sa. „Încă trei gloanţe”. Trebuia să 
valorifice fiecare glonț. 

— Du-te lângă ei! 

Marc dădu din cap și schimbă viteza, îndreptându-se spre mașină. Lucy 
tot aștepta ca mașina lui Ramaas să acţioneze turbina și să o ia la goană, 
dar nu o făcu. Apoi își dădu seama de ce. 

Bărbatul pe care îl văzuseră în garajul lui Sood, cel cu pușca, ieși pe 
geamul spart din dreptul pasagerului. Se ţinea de capota mașinii, 
îndreptându-se spre partea din spate și Lucy își dădu seama că încerca să 
închidă portbagajul deschis. 

În timp ce mașina lor se apropia, bărbatul cu faţă de copil închise. 
portbagajul și se uită înapoi, la Lucy. Mâna îi cobori spre centură și ea își 
dădu seama că voia să ia o armă. 

Pentru a doua oară în acea zi, acționa fără ezitare. Lucy ieși pe geam în 


aerul care biciuia șoseaua. „Două vehicule în mișcare, distanță mică, aer 
uscat, un glonţ de 9 mm”. Toate acestea trecură prin mintea ei într-o 
fracțiune de secundă. Pistolul Sig i se zgudui în mână, iar sunetul 
împușcăturii fu înghițit de vânt. Pe pieptul tâlharului apăru o pată roșie și 
acesta începu să atârne de partea laterală a mașinii. 

Lucy întoarse capul să ia o gură de aer și când reveni, silueta de pe 
scaunul șoferului se mișca, împingând corpul tâlharului. Bărbatul rănit încă 
încerca să intre înapoi, când Ramaas îl împinse afară cu totul. 

— La naiba! 

Marc apăsă frâna din nou și mașina coti. 

Ramaas folosi momentul ca să accelereze. Mercedesul începu să câștige 
teren în timp ce treceau de port Și blocurile turn din jurul lor începură să se 
împuțineze. Lucy aruncă o privire la vitezometrul Audi-ului. Acul era deja 
la nouăzeci Și urca, dar Mercedesul tot câștiga teren. 

— Nu o să îl prindem niciodată cu mașina asta, mormăi britanicul. 

— Sunt deschisă oricăror sugestii, începu ea. 

Dintr-odată, Marc se uită în lateral și văzu ceva în oglinda laterală a 
Audi-ului. Lucy privi în aceeași direcție și văzu BMW-ul roșu și 
decapotabil venind repede din lateral, cu faza lungă, orbitoare. Bărbatul 
chel cu Uzi-ul era pe locul pasagerului Și îi tintea, în timp ce Z3-ul mergea 
cu aceeași viteză. 

— Marc... îl avertiză Lucy, dar el nu păru să o audă. Marc?, strigă ea la 
el. Dane! 

El apăsă pe frână în timp ce tâlharul cu Uzi-ul trase o rafală de gloanţe, 
iar poziţiile celor două mașini se inversară. Gloanţele ratară locul 
pasagerului, dar Lucy văzu pe metalul albastru al capotei Audi-ului mai 
multe urme argintii de gloanţe, în timp ce loviră partea din față a mașinii. 

Marc mișcă volanul de la stânga la dreapta Și invers, ca să vadă ce se 
întâmplase. 

— Cred că poate a lovit ceva important, strigă el peste vuietul vântului. 
Parcă nu mai ţine... 

În faţă era un grup de camioane care mergeau încet, pe benzile din 
mijloc. Marc găsi o cale să se strecoare între două dintre ele, în timp ce 
BMW-ul încercă să încetinească și să meargă din nou paralel cu ei. 
Bărbatul chel trase altă rafală de gloanţe, dar erau deja după camion Și 
gloanţele loviră partea din spate a acestuia, fără să îi atingă. 


— Nu pot să îl împușc cât timp e pe partea cealaltă, se plânse Lucy. 

Marc se uita fix înainte. 

— Îl pierdem pe Ramaas, se răsti el. Nu avem timp de pierdut! 

. 

— Mai repede, mai repede! strigă Bidar la Guhaad, nerăbdător, în timp 
ce scotea o magazie goală din pistolul-mitralieră și băgă una nouă în locul 
ei. Mai repede ar fi mai bine! 

Guhaad se încruntă. După ce aveau să termine, urma să îl pedepsească pe 
Bidar Și să îi aducă aminte cine era la conducere. Studie drumul din jurul 
lor, atent să vadă mașina albastră când avea să iasă de după unul dintre 
camioane. leșeau din oraș deja, peisajul din jurul lor se aplatiza în timp ce 
blocurile turn scumpe Și fastuoase făceau loc șantierelor de construcții ȘI 
macaralelor. Indicatoarele în engleză și arabă suspendate deasupra 
autostrăzii le sugerau că mergeau în direcția corectă; aria industrială Jebel 
Ali Free Zone era la câțiva kilometri înainte și acolo se aflau niște drumuri 
nesemnalizate și clădiri care nu apăreau pe hartă. Odată ce pătrundeau 
acolo, ar fi fost de negăsit. 

Aruncă o privire peste umăr, căutând poliție, dar nu văzu nimic. Dacă 
poliția din Dubai fusese înștiinţată de urmărire, încă se străduiau să îi 
ajungă. 

— Hai, hai! strigă Bidar, luând Uzi-ul. Unde e șobolanul alb? 

Dintr-odată, telefonul conectat la satelit din buzunarul lui Guhaad târâi 
furios Și el îl duse la ureche. 

— Da, șefu'? 

— Unde ești?, întrebă Ramaas. 

— Urmăresc polițistul. Cel care a venit după tine. 

— Nu pierde prea mult timp cu el, răspunse el. Rezolvă repede. Știu că 
suntem aici, nu putem să vă așteptăm. Nu trebuie să ne urmărească! 

Convorbirea se întrerupse Și încruntarea lui Guhaad se adânci. 

— Acolo! ÎI văd! spuse Bidar, arătând spre ei ȘI țipând. 

Guhaad își aduse aminte că făcuse același lucru, cu mult timp în urmă, 
la bordul unui schiff, când văzuseră un cargo supra-încărcat în Golful Aden. 

„Nu e nicio diferență”, își spuse Guhaad. „Am ucis străinii acolo. O să îi 
ucidem aici...” 

În timp ce trecură printre camioanele de marfă, Guhaad se uită înainte și 
văzu alt vehicul, mai mare, făcându-și loc pe autostradă. Se întinse Și trase 


de cureaua lui Bidar. 

— Nu trage. Am o idee. 

Rafalele din deșert biciuiau interiorul Audi-ului, aducând nisip cu ele și 
uscându-i gura lui Marc. El clipi sub ochelarii lui de soare de aviator Și își 
îndreptă umerii, dorindu-și ca Audi-ul să fi avut un buton Nitro pe care să îl 
apese ca să mai câștige un pic de velocitate atât de necesară. 

— Acolo e!, spuse Lucy. 

Îndreptă pistolul în direcţia BMW-ului în timp ce mașina roșie ţâșni 
înainte dintr-odată și o luă la stânga, de-a lungul benzilor. Marc acceleră din 
nou ca să o ajungă din urmă, dar mașina decapotabilă dispăruse deja după 
un camion prăfuit cu optsprezece roţi care transporta mai multe țevi de apă 
largi. Văzu ceva roșu în timp ce BMW-ul depăși camionul pe partea 
cealaltă Și trecu în faţa lui. 

— Unde merge?, întrebă Lucy. 

Marc dădu din cap, lăsându-se pe spate. 

— Nu am nicio idee. O să ocolesc, să încerc să îl ajung... 

La dreapta, văzu câteva clădiri în mijlocul nisipurilor — un mall uriaș la 
poalele unui complex hotelier în formă de poartă uriașă — Și, pentru o clipă, 
crezu că BMW-ul avea să se îndrepte spre rampa de ieșire. Dar apoi îl văzu 
pe bărbatul chel stând în partea din față a mașinii în timp ce mergeau lângă 
camion Și îndreptând arma spre șoferul automobilului mare. 

Fulgere ieșiră de pe ţeava Uzi-ului Și focul automat spulberă parbrizul 
camionului Și pe bărbatul fără noroc care îl conducea. Cu viteză mare Și 
scăpat dintr-odată de sub control, automobilul devie violent și oscilația 
cuprinse toată lungimea remorcii, zguduind-o suficient de tare ca să ridice 
roțile din spate de pe asfalt. 

Marc văzu Și călcă brusc frâna Audi-ului până la podea. 

Cabina camionului se bălăngănea în timp ce BMW-ul demară Și dispăru. 
Automobilul oscilă și transferul de impuls a fost așa brutal că întreg 
vehiculul se răsturnă pe o parte Și pe spate de-a lungul a patru benzi ale 
autostrăzii. Cablurile care ţineau ţevile de apă se rupseră și camionul își 
revărsă încărcătura fix în calea Audi-ului Și a traficului din spate. 

Lucy apucă din reflex mânerul de deasupra ușii în timp ce Marc rotea de 
volan dintr-o parte în alta, încercând disperat să își facă drum printre ţevile 
care ricoșau, care se rostogoleau Și veneau învârtindu-se spre ei. Audi-ul se 


zguduia puternic. Capătul gol pe dinăuntru al unei țevi lovi partea din spate 
a mașinii cu suficientă forță cât să spargă ceva din trenul de propulsie și 
Audi-ul derapă neredresabil. Se loviră de bariera de siguranţă de pe partea 
dreaptă a autostrăzii, cu un zgomot uniform metalic Și cu airbag-urile 
umflate ca să atenueze impactul. 

Marc se lăsă pe spate pe scaun, înecându-se cu praf și smulgându-și 
airbag-ul de pe faţă. De-a lungul autostrăzii, mașinile se ciocneau între ele 
Şi se opreau în timp ce vedeau obstacolele presărate de-a lungul autostrăzii. 

Îl dureau umărul ȘI gâtul de parcă fusese lovit de un cal. Lucy își croi 
drum spre el, în interiorul devastat al mașinii Și tuși. 

— leşi afară. 

— Da. 

Marc forță ușa șoferului și ieșiră din Audi-ul avariat. Sub el deja se 
aduna benzină și aburi albi șerpuiau de sub capotă. 

— Am ratat, spuse el cu un glas gros. 

— Poate nu... zise Lucy. 

La câțiva metri distanță, un pod pietonal de sticlă trecea peste drum, 
făcând legătura cu mall-ul Și cu o stație de metrou care semăna cu un cocon 
de molie uriașă suflate cu bronz. Era nepotrivit acolo, cu aproape nimic 
altceva în Jur, dar complexul aștepta pur și simplu ca deșertul care îl 
înconjura să facă loc mai multor case, blocuri turn Și mai multor bani. 

Un tânăr atletic cu uniforma închisă a poliției din Dubai se îndreptă 
alergând spre ei, cu îngrijorarea pe faţă. 

— Sunteţi bine? 

Marc dădu din cap obosit și aruncă o privire spre aglomerația de pe 
drumul care se întindea înaintea lui. 

— O, nu. Trebuie să raportez asta, spuse tânărul polițist, înaintând spre 
piciorul podului. 

În umbra acestuia erau mai multe mașini. Câteva din nelipsitele SUV-uri 
de un alb ca de os care împânzeau străzile orașului erau grupate lângă o 
mașină aerodinamică, sclipind în aerul cald. Oamenii care se adunaseră în 
jurul ei se uitau la accident. 

Dar mașina... Mașina era joasă și agilă chiar Și când stătea pe loc și 
Marc clipi nedumerit. 

— La naiba, aia e 0...? 

— Pentru numele lui Dumnezeu, zise Lucy uitându-se la el în timp ce își 


scutura praful de pe piept și de pe faţă. Închide gura. E doar o simplă 
mașină. 

Simpla mașină era un Bugatti Veyron verde cu alb și arăta de parcă 
fusese proiectată să meargă pe orbită și înapoi mai degrabă decât pe asfalt. 
Marc auzise că departamentul de poliție din Dubai avea un stoc de mașini 
scumpe la patrulare, dar nu crezuse decât pe jumătate. 

— Hei! zise el, revenind în prezent în timp ce întinse mâna și o puse pe 
umărul poliţistului. 

La fel ca mașina, tânărul era bine făcut. 

— Era o mașină argintie SLR McLaren, cred că aţi văzut-o pe aici 
adineauri... Și un BMW roșu decapotabil... 

Polițistul dădu din cap. 

— Asta raportam. Am primit apeluri în legătură cu niște focuri de armă 
lângă port, zise el privind din nou dezastrul de pe autostradă. Dar asta... Ne 
trebuie ajutor! 

— Fără îndoială, spuse Lucy. Numai că în mașina argintie este un 
suspect de terorism. Trebuie să mergi după el. 

— Un terorist? 

Marc dădu din cap. 

— Suntem agenţi Europol sub acoperire, minți el, spunând primul lucru 
care îi trecu prin minte. ÎI urmărim din Europa de Est. 

— Şi cu fiecare secundă petrecută aici, ajunge tot mai departe, zise Lucy, 
făcând semn spre Veyron. Amicul meu se uită la ea de parcă ar vrea să se 
căsătorească cu ea, deci cred că asta înseamnă că e rapidă. Înţelegi unde 
vreau să ajung? 

Polițistul ridică mână și deveni rigid. 

— Mașinile astea nu sunt folosite la urmăriri, răspunse el într-un mod 
mecanic care îi sugeră lui Marc că nu era prima oară când dăduse acest 
răspuns. Sunt doar pentru imagine. Pentru relațiile publice, zise el, trăgând 
o gură de aer. Dacă sunteți cine spuneţi că sunteți, arătaţi-mi legitimațule Și 
o să... 

— O să raportezi?, se răsti Lucy, iar Marc o văzu dezlănţuindu-se. Nu. 
Dă-mi cheile. 

Polițistul pufni. 

— Nu fac așa ceva... 

Tăcu dintr-odată când văzu pistolul Sig Sauer apărând din senin Și 


atingându-i pieptul. Oamenii din jur, care priveau scena, văzură arma ȘI 
fugiră panicați. 

Marc ridică din umeri. 

— Ar fi bine să faci ce zice, amice. 

— Nu există chei, insistă polițistul. Mașinile funcţionează pe baza unui 
sistem de cipuri auto ID. Doar noi putem să le conducem. 

Tânărul se mișcă, încercând să ascundă ceva, iar Marc îi prinse mâna, 
ridicând-o. Purta în jurul încheieturii o brățară neagră de plastic, ca o 
brățară fitness. 

— Un cip ca ăsta? 

— Nu, insistă el, împotrivindu-se strânsorii lui Marc. 

Când Lucy vorbi din nou, vocea îi fu rece ca gheaţa. 

— Valorează mașina asta mai mult ca viața ta? 

— Va... valorează opt milioane de dirhami! se scăpă el. 

Lucy armă percutorul pistolului. 

— Atât valorează viaţa ta? 

Faţa tânărului polițist se făcu albă ca varul Și își scoase fără tragere de 
inimă brățara, punând-o în palma lui Marc. 

— Ştiţi ce faceţi? Avem legi foarte stricte aici. Înţelegeţi care va fi 
pedeapsa voastră? 

— O să riscăm, spuse Lucy, împingându-l înapoi cu pistolul. l-ai și 
arma. 

Marc smulse pistolul din teaca polițistului. 

— Dacă te face să te simţi mai bine, am spus adevărul în legătură cu 
teroristul. 

— Singurii răufăcători pe care îi văd sunteţi voi, răspunse polițistul. 

— O să încerc să o aduc înapoi întreagă, spuse Marc Și fugi spre mașină, 
cu Lucy urmându-L 

Deschise ușa mașinii Și nu reuși să mascheze un zâmbet slab. 

Lucy îi aruncă o privire furioasă, acidă, peste caroseria Veyron-ului. 

— Nu te mai bucura, spuse ea cu severitate. 

— Pune-ţi centura, răspunse el în timp ce apăsă butonul de pornire. Și 
[ine-te. 


Capitolul 16 


— Asta e o mașină de poliție? 

Lucy se afundă în scaunul pasagerului și se bucură de pielea neagră cu 
care era îmbrăcată pe interior. 

— Pantofii mei cei mai buni nu arată așa bine, zise ea, dând din cap și 
încruntându-se. Jur, acest oraș e ca Disneyland-ul miliardarilor... 

— Şi încă ceva. Pornim, zise Marc, atingând brăţara RFID de modulul 
de blocare din spatele volanului și mașina porni de pe banda de refugiu de 
parcă ar fi fost făcută din mercur lichid. 

Apăsă constant pe accelerație și Veyron-ul răspunse cu zgomotul 
motorului, pe măsură ce turația creștea. 

Lucy trebui să admită, era o piesă fină. Mașinile pe lângă care treceau ca 
vântul părea că abia se mișcau. În alte împrejurări s-ar fi bucurat mai mult 
de plimbare, dar în acel moment tot ce conta era că era rapidă, că îl putea 
ajunge pe Ramaas înainte să ia decizia să iasă de pe autostradă Și să fugă. 

— Trebuie să fie un sistem de localizare pe aici pe undeva... spuse ea, 
aplecându-se înainte, căutând sub bord și lângă picioare. 

Găsi o cutie neagră sub scaun, deplasată, rezemată de tapiterie. 

— Stai, am găsit-o. Nu mai contează. 

Lucy folosi mânerul pistolului lui Kawal ca să o deschidă și scoase GPS- 
ul dinăuntru. 

Marc găsi butonul și porni luminile Și sirena Veyron-ului. 

— Ce zici? Sirene? 

— O să ne vadă venind, răspunse ea. 

— Oricum o să ne audă cu motorul ăsta, o contrazise el Și le opri. 

Strângând ferm volanul, Marc încetini ușor. 

O voce nervoasă izbucni la radioul încorporat în bord, iar Lucy o reduse 
la tăcere, rotind un buton. 

— Dacă polițiștii locali nu erau pe urmele noastre până acum, de acum 
sunt sigur, Dane. Spune-mi că te descurci cu mașina. 

— Am mai condus una. 

— Da? 

— Bine, condus e mult spus. Mai mult, am stat lângă una. Dar m-am 


prins. E cool. 

Goniră printre două camioane care transportau apă Și care păreau să nici 
nu avanseze, iar Lucy privi cu coada ochiului vitezometrul analog cum 
atinge fără efort o sută șaizeci de kilometri pe oră Și continuă să urce. 

Privi înapoi, prin geamul din spate de mărimea unei fante, văzând 
drumul din spatele lor. Nu era sigură, dar, departe, pe cer, 1 se păru că era un 
elicopter. 

— Dă-mi arma pe care ai luat-o, îi ordonă ea. 

— În buzunarul de la jachetă, îi spuse Marc, nevrând să ia mâinile de pe 
volan nicio secundă la așa o viteză. 

Lucy luă arma semiautomată Și o verifică. La fel ca și mașina, arma 
polițistului era impecabilă. „Dar, la fel ca mașina, nefolosită niciodată la 
nervi”, gândi ea. 

— Țintă, spuse Marc. Un Z3 roșu, pe banda din mijloc, vine repede. 

Ea rânji, ţinând arma într-o mână ȘI pistolul Sig Sauer aurit în cealaltă. 

— ÎI aranjăm? 

Marc trebui să încetinească pentru a fi sigur că nu îl depășesc. 

— Fă-o repede. Tot trebuie să ajungem SLR-ul înainte de următoarea 
intersecție. 

— E tare, repetă ea, dar cuvintele se pierdură în zgomotul brusc al 
vântului care pătrunse în mașină după ce deschise geamul electric. 

° 

— Poliția...? 

Guhaad văzu luminile de avertizare intermitente în timp ce mașina se ivi 
din traficul din jurul ei. 

— Nu poliția, strigă Bidar iritat, arătându-și dinții galbeni în timp ce se 
zvârcolea pe scaun. Sunt ei! 

Își terminase ultima porție de khat când plecaseră din vila creatorului de 
bombe Și îl făcea nervos. El scutură Uzi-ul în mână. 

— Trebuie să îi omor de două ori, frate! 

Guhaad se uită în jur. Erau pe o porțiune liberă de autostradă, cu nimic 
altceva în afară de opt benzi de asfalt între cele două mașini. Deveni 
încordat. De data aceasta nu își permiteau să greșească. Apucă ferm 
volanul. 

— Nu rata! strigă el, piţigăindu-și vocea ca să se audă peste zgomotul 
motorului. 


Bidar râse cu sălbăticie în timp ce se aplecă în față pe scaunul 
pasagerului, strângând la piept pistolul-mitralieră. 

— Hai! strigă el în bătaia vântului. 

Mașina de curse verde cu alb veni spre ei, mișcându-se ca un pește în 
apă, iar Guhaad zări dinăuntru faţa unei femei cu piele închisă, privindu-l 
cu răceală. Avea în mâini un pistol auriu. 

— Acum, Bidar! Acum! 

Strigând, Bidar ţâșni pe ușa pasagerului și se aplecă spre partea din 
spate a BMW-ului, ţinându-se cu o mână de spătarul scaunului pasagerului 
ca să aibă echilibru, iar cu cealaltă ţinând Uzi-ul îndreptat spre mașina de 
poliție. Râdea. 

Guhaad își îndreptă privirea din nou spre drum, dar văzu cu colțul 
ochiului ţeava dublă a pistolului auriu sclipind cu jumătate de secundă 
înainte ca Bidar să apese pe trăgaci. Apoi, după o clipă, faţa lui Guhaad fu 
stropită cu sângele fierbinte care ţâșnea din rănile de pe pieptul lui Bidar. 

Râsul lui Bidar se transformă în urlet Și se aplecă înainte, căzând peste 
șofer. Mâna în care avea arma se contractă într-un spasm involuntar, 
îndreptând Uzi-ul în jos. Arma se descărcă cu zgomot, împroșcând carcase 
de alamă Și descărcând muniţia care îi mai rămăsese în magazie în spatele 
BMW-ului, găurind Șasiul și cauciucurile. 

Guhaad simţi cum mașina îi scapă de sub control. Aceasta se cutremură 
Şi scoase un zgomot asurzitor înainte să vireze brusc Și necontrolabil spre 
banda de refugiu. Nu putea vedea bine, nu cu sângele lui Bidar pe el și cu 
bărbatul pe moarte prăbușit. Încercă să frâneze dar apăsă pedala fără niciun 
rezultat de podeaua mașinii. Încă încerca să se redreseze când BMW-ul ieși 
de pe autostradă Și intră într-un Șanț cu pietriș. 

— L-ai nimerit?, întrebă Marc. 

Lucy se întoarse în scaun, punând pistolul strident de aur la picioare. 

— Poate, recunoscu ea. A ieșit de pe autostradă. 

— Nu pot să mă întorc să verific, spuse el, arătând cu degetul spre GPS- 
ul prin satelit din bordul Veyron-ului. Ne apropiem de ieșire. 

Pe ecranul digital apăru altă intersecție, cu drumuri ramificându-se 
dinspre autostradă spre o zonă cunoscută ca Extensia, o proprietate 
industrială extinsă care făcea parte din zona liberă economică din jurul 
portului Jebel Ali. 

Ea își îndreptă privirea și Marc își dădu seama că ochiul ei ager de 


lunetistă le zărise ascunzătoarea. 

— Este el? Văd ceva argintiu la ora unu. 

În timp ce Lucy rosti cuvintele, lumina soarelui se reflectă pe un obiect 
metalic strălucitor din depărtare și Marc acceleră de-a lungul benzilor ca să 
îl ajungă. Mașina se poziţiona spre rampa de ieșire. Marc ezită. 

— Oriunde altundeva în lume, aș fi spus „da, sigur”... Dar aici e Dubai. 
Orice puști de bani gata cu un card Amex Black are probabil un Mercedes 
SLR în garaj. 

— Așa că apropie-te de ei! 

Până atunci, lui Marc îi fusese frică să accelereze cu adevărat, dar se 
termina Șoseaua. Schimbă viteza și apăsă pe acceleraţie. Motorul mașinii 
răspunse pe loc Și prinse viteză, folosind automat spoilerul din spate. Forţa 
gravitației îi împinse pe amândoi în scaune Și Veyron-ul recuperă distanţa. 
Marc trebui să frâneze după o fracțiune de secundă, ca să evite depășirea 
SLR-ului argintiu, chiar dacă ambele mașini depășeau o sută cincizeci de 
kilometri pe oră. 

Lucy era la fereastră, ţinând cu ambele mâini pistolul Caracal, cu vântul 
deșertului urlând, îngreunând fiecare expiraţie a lui Marc. 

— E el! strigă ea și trase un foc în cealaltă mașină, nimerind-o dar 
nereușind să o încetinească. 

Marc nu se putu abține să se uite în lateral Și regretă acest lucru. I se 
păru că văzuse o formă în SLR — lungă Și unghiulară, îndreptată spre ei — 
înainte să își dea seama ce era. 

— Armă! strigă Lucy, în timp ce pușca cu pompă pe care o îndrepta 
Ramaas spre ei se descărcă. 

Marc smuci volanul Veyron-ului în timp ce Lucy ţipă și simți impactul 
mai degrabă decât să îl vadă, auzind bubuitul și huruitul gloanţelor de 
calibru mare zgâriind caroseria ȘI ușa. 

Lucy se dădu înapoi lângă el, scoțând un strigăt de durere. 

— Te-a nimerit?, strigă el. 

— Du-te după el, ţipă ea, ţinându-se cu o mână de faţă. Du-te, du-te! 

Sângele îi curgea printre degete, dar vocea ei era plină de furie mai 
degrabă decât de durere. 

— Nenorocit blestemat! 

Semnalizatoarele din spate ale SLR-ului care nu fuseseră avariate se 
făcură roșii Și mașina se îndreptă spre rampa de ieșire, accelerând. Marc 


întoarse violent volanul Veyron-ului, iar cauciucurile scârțâiră în timp ce 
botul aerodinamic al autoturismului viră după cealaltă mașină. 

Cele două mașini se înghesuită una în cealaltă, ieșind ambele prea 
repede, lăsând urme de cauciuc pe asfalt în timp ce sistemele lor de 
tracțiune se luptară pentru scurt timp cu masa Și gravitația ca să le 
împiedice să derapeze. 

Din opt benzi largi, se făcură dintr-odată două Și era ca și cum asfaltul se 
plia. Spaţiul de acțiune se îngustă și deveni mai periculos odată cu 
creșterea traficului. Oricum, niciunul dintre aceste lucruri nu îl deranjară pe 
Ramaas, care acceleră imediat ce ieșiră de pe autostradă și intrară pe 
drumul local. Marc tură motorul Veyron-ului Și îl ajunse, accelerând ca să 
lovească bara de protecție din spate a SLR-ului. Aruncă o privire la 
vitezometru; aveau în jur de o sută de kilometri pe oră, iar suprafaţa mai 
puțin întreținută a drumului local se simţea, îmblânzită de amortizoare Și 
transformată într-o vibraţie continuă, puternică. 

Ramaas viră brusc pe banda din sens opus ca să ocolească un Sedan 
prăfuit și reveni. Marc îl urmă, la timp să vadă un camion venind din partea 
opusă, acoperind tot parbrizul Veyron-ului. Rațiunea îi spuse să frâneze, dar 
lăsă instinctul să preia conducerea Și acceleră în zgomote de claxoane, 
evitând camionul la milimetru în timp ce trecu pe lângă ei ca tunetul. 

Lucy mârâi Și își luă mâna de la faţa plină de sânge. 

— Doare, Șuieră ea, scoțând mâna pe geam Și trăgând două focuri în 
partea din spate a SLR-ului. 

— Nu trage în portbagaj, spuse Marc. Amintește-ţi, bombe. 

— Ținteam cauciucurile, dar degeaba. Cred că are cauciucuri Runflat... 

Traficul se rărea, dar drumul devenea din ce în ce mai prost Și era tot mai 
greu să controleze Veyron-ul cu viteză mare. Urmărirea ridica nori groși de 
praf în aer, iar Marc tot ridica piciorul de pe pedală. Acul vitezometrului 
oscila puternic. 

— Ține-te după el! ceru Lucy. E o curbă mai sus... 

— Putem să încercăm să îl depășim, am înţeles, termină Marc fraza 
pentru ea. 

În timp ce se apropiau de cotitură, văzu o clădire lungă, plată, înălţându- 
se din nisip nici prea aproape, nici prea departe. Depozitul comun trebuia să 
fie destinaţia lui Ramaas. 

SLR-ul acceleră din nou în timp ce Ramaas încercă să mărească distanţa 


dintre ei, dar Marc nu avea să lase să se întâmple acest lucru. Simţi 
tracțiunea integrală în timp ce schimbă vitezele și nisipurile deșertului 
biciuiau mașina în timp ce accelera. 

Apoi ceva se schimbă. Marc presupuse că era o stâncă, dar era un bărbat 
ascuns după o prelată. 

În acel moment la vedere, în mâinile lui, era forma specifică a unei ţevi 
de lansator de rachete anti-tanc rusesc, cunoscut oricui a urmărit vreodată 
buletine de Știri de pe front, din locurile fierbinți ale lumii. O îndreptă spre 
grila arcuită a capotei Veyron-ului Și trase. 

Marc văzu scânteia Și viră cât de mult putu, dar nu suficient cât să scape 
din calea rachetei. Lipsa de îndemânare a trăgătorului trimise proiectilul în 
asfalt chiar în fața mașinii, dar încărcătura sa foarte inflamabilă fu 
suficientă să facă un crater de un metru în asfaltul crăpat și să arunce 
Veyron-ul în aer. 

Pământul se învârti în jurul lor de parcă ar fi fost într-un vârtej. Veyron- 
ul se răsuci în aer o singură dată înainte să se izbească din nou de șosea, 
apoi de mai multe ori de asfalt și de nisip, în timp ce începu să se 
dezintegreze. Capace de roți, secţiuni de capotă, bara cu faruri Și spoilerul 
din spate fură toate smulse de pe cadru, până când mașina se opri violent. 

Marc se simţea ametit Și îngreţoșat, ridicând mâinile ca să îndepărteze 
airbag-urile care se umflaseră ca să îl protejeze de impact. Fusese suficient 
să se rostogolească cu Audi-ul pe autostradă, dar acum era de o mie de ori 
mai rău. Îl dureau capul și umerii fiind învârtit de forţa gravitaţiei, cu 
încheieturile pulsându-i de durere. Pentru o clipă, nu se putu mișca — dar 
apoi mirosul de plastic ars și de benzină îi ajunse la nas Și fu ca un fel de 
impuls electric pentru sistemul lui. 

— Lucy?, zise el, întinzându-se după ea. Trebuie să... trebuie să ieșim. 

Ușile erau blocate de caroseria mașinii și nu se deschideau, dar 
parbrizul spart atârna afară, peste botul spart al Veyron-ului. Își scoase 
centura Și se aplecă în faţă. 

— Lucy! 

Bărbatul cu haine maronii se îndrepta liniștit spre mașină, venind 
dinspre drum, ocolind bucățile din Bugatti și resturile fierbinți. Aruncă 
lansatorul folosit Și scoase un pistol. Marc îl văzu uitându-se în sus Și apoi 
începând să alerge, apropiindu-se. 

Capul lui Lucy căzu înainte, apoi înapoi în timp ce își revenea. 


Adormită, abia se uită la bărbatul care se apropia înainte să ridice pistolul 
Caracal Și să îl împuște prin parbriz. 

— Idiotule, mormăi ea. 

leșiră din Veyron-ul distrus Și se târâră pe nisip. Marc privi înapoi, spre 
mașina distrusă Și simţi un fior de vină. 

— Oricum, cât înseamnă opt miloane de dirhami?, întrebă Lucy, 
uitându-se la epavă. 

— Două milioane, răspunse el. Tocmai am distrus o mașină de două 
milioane de dolari. 

Lucy îl mângâie pe faţă. 

— Nu plânge. Pot să ne dea în judecată. 

Se duse la bărbatul în halat, care era încă în viaţă și se opri ca să îi ia 
pistolul. 

— Tu, zise Lucy, împungându-l pe bărbatul rănit în piept. Unde e 
Ramaas? 

El arătă spre depozit, gâfâind puternic. 

— Câţi oameni are?, îl întrebă Marc, dar trăgătorul rănit se uită la el 
inexpresiv. 

— Asta e tot ce obţinem de la el, concluziona Lucy, iar pentru o clipă 
Marc crezu că avea să îl omoare cu sânge rece. 

Lucy se uită la el și legănă pistolul în mână. 

— Salvez muniţia, explică ea, aruncând pistolul lui Marc. 

EI îl prinse Și verifică magazia. 

. 

Parcurseră restul distanţei spre depozit, luându-se după urmele lăsate de 
SLR. Urmele mașinii se terminară la una dintre cele trei uși de tip rulou ale 
unei rampe de încărcare, dar nu mai erau alte intrări de-a lungul laturii 
însorite a clădirii. 

— Cum vrei să faci?, întrebă Marc. Ar putea face orice aici... 

Se auzi un zăngănit asurzitor în timp ce un lanţ începu să se miște, iar 
ușile rulante începură să se ridice, siluete subțiri începând să se vadă din 
spatele lor, din ce în ce mai mari. 

— Să ne ascundem! strigă Lucy. 

Interiorul depozitului era întunecat, dar Marc văzu o scânteie argintie 
prin una dintre uși. SLR-ul era acolo, parcat oblic, cu ușile foarfecă 
deschise în sus, ca niște aripi întinse și cu portbagajul gol deschis larg. 


Marc își tinu respirația, așteptând ca cineva din beznă să înceapă să 
tragă. În loc de focuri de armă, auzi zgomotul acut, nazal, al motoarelor de 
motociclete. 

— Ce naiba? 

Turaţuile slabe se transformară într-un zgomot asurzitor Și, din întuneric, 
din jurul Mercedesului oprit, apărură patru motociclete KTM. Fiecare era 
condusă de cineva cu figura ascunsă după o cască Și toţi aveau același tip 
de dishdasha ca bărbatul care lansase racheta. Dar ce îi făcu lui Marc inima 
să stea în loc fură servietele argintii prinse de ghidoanele fiecărei 
motociclete. 

Lucy ezită, văzând același lucru, înainte să deschidă focul, încercând să 
doboare cel puţin unul dintre motociclişti în timp ce treceau cu viteză pe 
lângă ei. Chiar dacă îi nimerise, nu o lăsară să îi încetinească. Motocicletele 
huruiau de-a lungul șoselei cu viteză maximă și se despărțiră, fiecare 
îndreptându-se în altă parte pe nisip. 

Marc ieși din ascunzătoare Și îl văzu pe unul dintre ei încetinind în timp 
ce trecură pe lângă bărbatul rănit pe care îl lăsaseră în urmă lângă Veyron-ul 
distrus. Motociclistul scoase o armă Și îl împușcă pe trăgător cu un glonţ în 
cap, după care acceleră din nou. 

— Deștept, mormăi Lucy, privindu-i cum plecau. Nu avem cum să îi 
urmărim pe toți! 

Marc înjură, privind furios cum motocicletele dispăreau în căldura 
ameţitoare a deșertului. Dispozitivul Exil Și copiile pe care Jalsa Sood le 
făcuse le scăpaseră printre degete. 

— Ramaas trebuie să fi plănuit asta de la început. A transformat totul 
într-un joc cu valize... 

Un zgomot sfâșietor îl întrerupse și o undă de șoc îi lovi pe amândoi, 
aruncându-i în nisip în timp ce depozitul din spatele lor explodă, formând o 
minge de flăcări portocalii Și de fum negru. 

Mirosul fierbinte de benzină arsă trecu peste ei și se înecară amândoi. 
Bucăţi de acoperiș de tablă căzură din cer, împrăștiindu-se peste tot. Marc 
fu asurzit pe moment Și o apucă pe Lucy de mână. 

— Trebuie să plecăm de aici, reuși el să spună. 

Dar un vânt brusc începu să bată Și când se întoarse spre el, Lucy îi arătă 
autostrada. O patrulă de mașini de poliție 4x4 verzi cu alb se îndreptau spre 
ei, iar deasupra, un elicopter plutea amenințător. 


Lucy ridică mâinile Și lăsă arma să îi cadă în nisip la picioare. Marc văzu 
un bărbat într-o uniformă închisă la culoare, îndreptând o pușcă spre ei și 
făcu același lucru. 

. 

După ce o doctoriţă îi pansă rănile de la cap, o femeie cu un hijab verde 
perfect așezat Și în uniformă de poliţie veni să îi ia declaraţia lui Lucy, dar 
cum aceasta abia spunea altceva în afară de numele ei Și de faptul că voia să 
dea un telefon, conversaţia fu mai mult un monolog. Actele pe care Lucy le 
avea, sub numele de „Lula”, erau suficient de bune pentru o verificare 
superficială, dar nu și pentru o examinare amănunțită. În loc să le dea 
localnicilor mai multe informații, se decise să joace jocul așteptări. Spera 
că o soluție avea să apară înainte ca polițiștii din Dubai să își piardă 
răbdarea. 

O puseră pe Lucy într-o celulă modernă, curată Și ea își petrecu timpul 
dormind și așteptând să fie interogată iar de poliție. Trecu o zi. Cineva 
trebuia să fie pedepsit pentru tot haosul care fusese dezlănţuit în oraș Și 
dacă nu era ea... 

Se încruntă. Chiar dacă Marc Dane lucrase în sistemul militar englez Și 
fusese antrenat de serviciile secrete, nu avea pregătire pentru operaţiile 
secrete, cum avea ea. Nu trecuse prin rigorile programului de supravieţuire 
așa cum trecuse ea la Fort Bragg, când lucrase pentru Delta Force. 
Programul o pregătise pentru orice, inclusiv pentru „tehnici avansate de 
interogare”, dar, după ce știa ea, Marc nu avusese parte de așa ceva. Și erau 
într-un oraș care avea propriile lui legi. 

Lucy ignoră varianta îngrijorătoare la care se gândise. 

„Britanicul e mai dur decât crezi tu. O să fie bine”. 

Dar când îl văzu pe Marc prima oară după ce fuseseră arestaţi, își dădu 
seama că fricile ei fuseseră întemeiate. Doi ofițeri de poliție solizi o 
scoaseră din celulă și o duseră printr-o serie de coridoare puternic luminate, 
până ajunseră într-un garaj unde îi aștepta o dubă de transportat prizonieri 
blindată. 

O aruncară înăuntru Și acolo era și Marc, încătușat de o bară din 
mijlocul compartimentului. Avea vânătăi pe faţă și o buză spartă care nu 
fuseseră acolo după accidentul cu mașina. 

— Hei, spuse Marc cu o voce răgușită. 

Era și un polițist solid acolo cu el, iar al doilea urcă după Lucy, 


punându-i cătușele în jurul încheieturilor, legând-o de aceeași bară. Celălalt 
polițist stătea cu spatele la ușă și începu să se joace cu iPhone-ul în timp ce 
duba porni. 

— Ţi-ai făcut prieteni?, întrebă Lucy, uitându-se furioasă la poliţist, care 
o ignoră. 

Marc ridică din umeri. 

— Ştii cum e. Am căzut pe scări. 

— Dă-1 dracu”, spuse ea cu înfierbântare. 

Înjurătura ei atrase atenţia bărbatului cu telefonul, care îi aruncă o privire 
severă. 

— Da, îi spuse ea. Cu tine vorbesc, papagalule. 

— Nu o să ajute cu nimic, spuse Marc. 

Marc se aplecă și la fel făcu și ea, ca să poată vorbi încet între ei. 

— Mi-am menţinut povestea cu Europol-ul pe care le-am spus-o și 
înainte, le-am spus că Ramaas e terorist Și că îl urmăream, zise el, rânjind 
ușor. Dar nu m-au crezut. Cred că cineva din conducerea poliției din Dubai 
Știe cine era Jalsa Sood cu adevărat. Cred că o să încerce să ne acuze de 
crimele de la el de acasă. I-au ascuns trecutul terorist al lui Jalsa și au făcut 
să pară că a fost un furt de mașini la nivel înalt care a mers prost, sau ceva 
de genul... 

— Da... zise Lucy, cântărind varianta. 

Nu ar fi dat bine să se știe că orașul a fost casa unui creator celebru de 
bombe pentru ultimii zece ani. 

— Şi între timp, Ramaas a fugit. 

Marc privi în jur. 

— Ştii ce cred eu? Deja știu parţial cine suntem cu adevărat... Trebuie 
să ne fi căutat în bazele de date. Adică, eu și Europolul nu suntem în cele 
mai bune relaţii după ce am plecat din Split și mai e și reputaţia ta în 
legătură cu guvernul SUA... 

Ea îi aruncă o privire dură care îl opri să termine fraza. 

— Deci, extrădare. 

— Nu te entuziasma, o corectă el. Sunt dispus să pariez că o să ne mai 
țină pe aici o vreme. Străinii care nu s-au comportat bine dau bine pentru 
localnici, nu? O să ne ducă la sediul central din Al Awir... Și acolo ne vom 
vedea pentru ultima oară. 

— Dacă avem noroc. 


Lui Lucy 1 se păruse ciudat că fuseseră puși în aceeași dubă, cu doi 
polițiști bărbaţi, având în vedere legile din Emirate. Se gândi și la altă 
variantă — că ar fi duși într-un loc izolat din deșert unde ar putea fi făcuţi să 
dispară discret. Privirea lui Dane o lăsă să înţeleagă că se gândea la același 
lucru. 

Lucy îl privi cu atenție pentru o clipă. 

— Ce?, întrebă el. 

— Știu că ai o idee, Dane. Adică, ești bun la asta, nu? Spontan? 

El se încruntă. 

— Majoritatea ideilor mele implică să fiu într-o poziţie mai bună decât 
legat într-o dubă de poliție. 

— Hei, deja ai scăpat dintr-o închisoare săptămâna asta. Cât de greu e să 
o faci din nou? 

— Nu avem arme, nu avem tehnologie, nu avem întăriri, spuse Marc. Să 
nu crezi că nu apreciez încrederea ta crescândă în mine, dar nu pot să fac 
aur din paie. 

— Dacă ajungem la Al Awir sau oriunde altundeva, s-a terminat, îi spuse 
ea, simţindu-și mânia întețindu-i-se. Nu vreau din nou, nu aici, spuse ea 
uitându-se cu furie la polițistul cu iPhone. Deja mi-e scârbă de locul ăsta și 
de toți de aici. 

Polițistul o privi Și el în ochi. 

— Tăceți amândoi, spuse el ferm. 

— Sau ce?, mârâi Marc. O să îmi mai dai câteva? Bineînţeles, nu sunteți 
decât doi aici de data asta. Nu vă place, nu? 

Pentru prima oară, Lucy observă că celălalt polițist din spatele dubei 
avea un ochi vânăt ascuns sub ochelarii de soare pe care îi purta Și că își 
schimbase poziția, simțindu-se inconfortabil când auzi vorbele lui Marc. 
„Mai dur decât l-ai crezut”, gândi ea din nou. 

Foarte atent, Marc se uită spre Lucy Și apoi, cu coada ochiului, spre 
polițistul care vorbise. Îi spunea din ochi „înţelegi?” 

Ea înţelese. Lucy se uită la Marc, la polițistul cu ochiul vânăt și îi făcu 
un semn imperceptibil. 

Deci așa aveau să procedeze. Ea zâmbi ușor. Din partea ei era în regulă. 
Un pic de furie ar fi făcut bine stării ei proaste. 

Lucy se pregătea discret, când duba se opri frânând brusc. iPhone-ul 
polițistului scoase un sunet ușor și acesta făcu o faţă dezgustată. 


Lucy ezită, gândindu-se cum să îl doboare. Cu cătușele, avea o rază de 
acţiune limitată. 

Ultimul lucru la care se așteptă fu ca ușile din spate ale dubei să se 
deschidă. Lucy simţi miros de apă de mare și de rugină și auzi pescărușii. 
Fără niciun cuvânt, cei doi polițiști se ridicară și coborâtă din vehicul, dar 
nu înainte ca unul dintre ei să arunce cheile de la cătușe pe podea, între 
picioarele lui Marc și ale lui Lucy. Miraţi, ei se uitară la polițiști cum 
ieșeau pe ușile deschise. 

Îi aruncă lui Marc o privire precaută. 

— Cum ai făcut asta? 

— Să fac ce? 

— A fost telefonul? I-ai trimis un mesaj? 

— Cu ce?, întrebă Marc, înșfăcând cheile și deschizându-și cătușele. Cu 
gândul? 

Făcu același lucru Și pentru Lucy Și ea își scutură cătușele de oţel de pe 
mâini, masându-Și încheieturile. 

Se ridică Și se îndreptă spre ușă, dar Marc o prinse repede cu mâna. 

— Stai un pic. Dacă e o înscenare? Poate ne lasă să plecăm ca să ne 
împuște în timp ce încercăm să evadăm. 

Lucy se gândi la acest lucru. 

— Posibil, admise ea, dar eu nu mă întorc la închisoare din nou. Eu risc. 

Cu atenţie, coborâră prin spatele dubei, ajungând pe un doc de ciment. 
Marc se uită în jur. 

— Suntem pe coastă. 

Pe o parte se afla vasta întindere a Palm, o insulă artificială ridicându-se 
pe malul apei din Dubai, iar de cealaltă parte văzu numeroasele locuri de 
ancorare ale unui club mare de iaht. 

Cei doi polițiști se întoarseră și urcară prin spatele dubei, închizând 
ușile după ei. Motorul dubei fusese la ralanti în tot acel timp și hurui din 
nou în timp ce plecă, lăsându-i pe Marc și pe Lucy singuri — Și destul de 
liberi — sub soarele aspru al amiezii. 

— Sincer nu am nicio idee cum Și de ce s-a întâmplat asta, spuse Marc 
după o clipă. 

— Nu a fost ieftin, se auzi o voce din spatele lor. 

Henri Delancort ieși de sub o umbrelă, de pe o barcă cu motor ancorată 
lângă doc. În timp ce se apropiară, Malte Riis cobori din barcă, cu o 


expresie impasibilă de sub o pălărie de paie. Dădu scurt din cap spre Lucy 
Și trecu pe lângă ea, îndreptându-se spre oraș. 

— Unde se duce?, întrebă Marc. 

— Malte are admirabila sarcină de a șterge orice urmă a micii voastre 
escapade prin deșert, spuse Delancort Și le făcu semn nerăbdător. Hai. Vize, 
vite. Înainte ca localnicii să se răzgândească. 

Lucy se urcă în barcă, iar Marc o urmă. 

— Rubicon ne-a trimis o barcă?, adăugă britanicul. 

— Asta nu e barca domnului Solomon, zise Delancort, dând din cap și 
arătând spre un loc de acostare de după insula artificială, unde un iaht uriaș, 
argintiu cu azuriu, stătea ancorat. Aia e barca domnului Solomon, îl corectă 
el. 

. 

Ploaia cădea așa tare pe capacul de plastic al telefonului public, că 
Horvat trebui să își îndese receptorul tare și roz de plastic în ureche ca să 
poată auzi vocea de la capătul celălalt al firului. 

— Ascultă-mă, Franko. Ca avocat al tău, trebuie să îți spun că asta e 
singura carte pe care o mai ai de jucat. Trebuie să vu să te predai. Au închis 
orașul! 

— Du-te de aici, răspunse el. Să mă predau? Proștii ăia mă urăsc! 

— Nu te contrazic, răspunse el precaut. Dar dacă vii, o putem face ca la 
carte. Să negociem o înţelegere, zise el, apoi făcu o pauză. Am auzit niște 
lucruri. Nu te caută doar poliția. Ţi-ai făcut o groază de dușmani de-a 
lungul anilor, Ştii asta. Mi s-a spus că lumea pune întrebări. Nu localnicii. 

Horvat se strâmbă. Urmărea minutarul. Ştia exact cât dura localizarea 
zonei unde se afla. 

— Probabil o să reușesc să îţi obțin o sentinţă redusă, continuă avocatul, 
dar trebuie să spui totul. 

— Nu mă duc la închisoare! se răsti Horvat. Nu o să rezist nicio zi! Prea 
mulți oameni de acolo pe care i-am închis vor o bucată din mine. 

— Doar vorbește cu... 

— Încerci să mă ţii de vorbă, nu? Sunt acolo cu tine acum? 

— Nu, Franko, nu... 

— O să fac înţelegerea mea, spuse Franko, dând din cap. Ești concediat! 
zise el, trântind receptorul. 

Își ridică gulerul înainte să alerge de-a lungul străzii prin ploaie Și să 


intre în bancă. 

Îi dădu funcţionarului un nume fals și scăpă de el imediat ce îi dădu 
acces la seiful de la subsol, unde îl aștepta cutia lui. Nu prea era lume la 
acea oră a dimineții, iar Horvat trase containerul de metal dintr-un 
compartiment privat al seifului. O puse pe o masă Și oftă. 

Viaţa sa confortabilă ca poliţist corupt era distrusă Și acest lucru însemna 
că Horvat nu putea avea încredere în nimeni Și nu putea lua nimic de bun. 
Putea doar să recurgă la ce știa că avea să funcţioneze — Șantajul. 

În cutie era o sumă mare de bani, o armă nemarcată, mai multe acte de 
identitate false și carduri de credit goale — un pachet „de siguranță” pe care 
îl adunase de-a lungul anilor pentru situații de acest gen. Dar adevăratele 
bogății erau o plasă de cumpărături plină cu acte furate, fotografii 
compromiţătoare Și casete vechi care conțineau suficiente informaţii ca să 
distrugă viețile mai multor oameni de rang înalt. Horvat răsturnă cutia pe 
masă ȘI începu să îi transfere conţinutul într-o geantă de umăr pe care o 
adusese cu el. 

Perdeaua anexei se dădu la o parte și Horvat se întoarse furios că fusese 
deranjat, înșfăcând pistolul. 

Un bărbat oriental cu faţa rotundă, cu o geacă și cu o pereche de 
pantaloni negri stătea acolo, ţinând și el o armă silenţioasă. 

— Bună dimineaţa, domnule inspector detectiv Horvat, începu el, 
vorbind cu atenţie și ferm. Îndepărtează-te de masă. 

Horvat luă mâna de la pistol și făcu ce i se spusese. 

— Cine naiba te-a trimis? 

— Numele meu este Saito, răspunse el. Nu am fost trimis să te găsesc pe 
tine. Dar ne-am întâlnit pentru că ești un pion în investigația mea. 

— Un ce?, întrebă Horvat, înfiorându-se când auzi tonul superior al 
bărbatului. Sunt ofiţer de poliție. Nu poți să mă ameninți! 

— Tehnic, nu ești, spuse Saito. Există un mandat de arestare pe numele 
tău, zise el, uitându-se la actele de pa masă. Ai furat hard disk-ul camerei de 
la cazinoul Queen's High. Unde e? 

— De unde știi? 

— Unde e?, repetă Saito, făcând un pas spre el, cu arma neclintită. 

Cu atenţie, Horvat duse mâna în bagaj și scoase piesa de mărimea unei 
cărți Și o puse deasupra. 

— Ascultă-mă. Sunt multe lucruri aici. Poate valorează sute de mii de 


euro, poate milioane. Ce spui dacă mă lași să plec și păstrezi tu tot? 

Saito dădu scurt din cap. 

— Am altă ofertă, spuse el. Cum am spus, nu sunt interesat neapărat de 
tine. Dar tu ești singura persoană pe care am găsit-o Și care poate să îmi 
spună despre bărbatul cu care s-au întâlnit Neven și Bojan Kurjak, înainte 
ca primul dintre ei să dispară Și ultimul să fie ucis. 

— Africanul?, întrebă Horvat, încruntându-se. 

— Spune-mi tot ce știi despre el și poți să ieși de aici, spuse Saito, 
lăsând pistolul la o parte, ca un gest de bună credinţă. 

Horvat se gândi o clipă. Nu avea nimic de pierdut. Poate Bojan era mort, 
dar sârbii și noul lor prieten erau de fapt responsabili pentru toate 
necazurile lui Și dacă putea face ceva să le distrugă vieţile, natura sa 
coruptă Și plină de ură îi cerea să o facă. 

El rememoră fiecare detaliu minor pe care putu să Și-l amintească despre 
pirat Și despre fraţii Kurjak, tot ce auzise sau văzuse în ultimele zile sau 
înainte. Saito îl înregistra vorbind pe un dispozitiv subțire, de mărimea unui 
stilou, cerându-i explicaţii din când în când, dar cea mai mare parte a 
timpului tăcând. 

— Ramaas, spuse el după ce Horvat termină. Numele lui e Ramaas? 

Horvat dădu din cap. 

— Deci acum pot să plec? 

Saito se apropie de masă Și separă actele de pe ea în două, împinse o 
parte — banii, pistolul și actele — spre Horvat și cealaltă — actele pentru 
Șantaj Și bard drive-ul — spre el. 

— O să păstrez eu astea. Poate o să îi trebuiască angajatorului meu. 

Horvat nu mai pierdu timpul, își băgă prada în geanta de umăr Și plecă. 
Mormăind, urcă scările cât de repede putu și se grăbi spre holul mare al 
băncii, disperat să iasă. 

Numai când ajunse la uși își dădu seama că banca era goală. Horvat se 
uită de jur-împrejur Și inima i se făcu cât un purice când văzu câteva mașini 
de patrulare albastre cu alb parcate afară și ofițeri de poliție în 
echipamentul tactic negru al Diviziei Speciale, cu puști îndreptate spre el 
prin ploaia torențială. 

Ezită când ajunse la prag. Îl trăsese pe sfoară bărbatul care își spunea 
Saito sau stătuse prea mult la telefon? 

Apoi Horvat îl văzu pe Saito urcând scările dinspre subsol. Își întorsese 


jacheta închisă la culoare pe partea cealaltă și Horvat putu vedea cuvântul 
POLICIJA scris pe spate. În timp ce urca, Saito își scoase amortizorul de pe 
ţeava pistolului. Îndreptă pistolul spre partea din faţă a clădirii de sticlă ȘI 
apăsă pe trăgaci, trăgând la întâmplare spre patrula de poliție de afară. 
Echipa tactică îmbrăcată în negru reacţionă la fel. 

— Nu! strigă Horvat, deschizând ușa și ridicând mâinile. Nu, nu am 
fost... 

Dar ei deja trăgeau, iar Franko Horvat se prăbuși într-o ploaie de 
gloanţe. 


Capitolul 17 


lahtul se numea „Themis” Și titanul grec al mitologiei după care fusese 
numit îi întâmpină în atrium, lângă terasa unde se îmbarcaseră. O statuie 
abstractă de un metru, din cupru, înfățișa o femeie ţinând o sabie cu vârful 
în jos într-o mână și o balanţă în cealaltă. Soarele strălucea pe faţa 
androgină a sculpturii în timp ce aceasta privea în gol. 

— Doamna Justiţie, spuse Lucy, arătând spre opera de artă. Nu ar trebui 
să fie legată la ochi? 

Delancort dădu din cap. 

— Acela este un detaliu pe care artiștii l-au adăugat în secolul 
cincisprezece. Justiţia nu ar trebui niciodată să fie oarbă. Cel puțin asta mi-a 
spus domnul Solomon. 

— E aici?, întrebă Marc, uitându-se la bărbatul cu origini canadiano- 
franceze. 

— Este încă în Monaco, spuse Delancort trecând pe lângă el. A fost 
foarte ocupat. Cu atât mai mult, după dezastrul pe care l-ai făcut în Dubai, 
zise el, oftând. 

Ajutorul lui Solomon ascultase cu atenţie în timp ce Marc și Lucy îi 
povestiră ce se întâmplase în Emirate. 

— Treaba mea nu e numai să curăţ după vol. 

— Nu prea am avut ce altceva să facem, spuse Marc. Am ajuns prea 
târziu. Ramaas deja plecase. 

— Și acum e, cum spun americanii, „în bătaia vântului”. Și voi ați ajuns 
în închisoare. Devierea voastră de la plan în Polonia a fost destul de rea, dar 
asta ȘI mai ȘI. 

De undeva din partea din față a bărcii, un clopot sună de două ori Și 
Marc auzi bârâitul motoarelor Diesel de sub picioarele lui. „„Themis” ridica 
ancora Și se pregătea să pornească. 

— Ne-am fi descurcat, insistă Lucy, iar Marc se decise să nu o 
contrazică. Aveam un plan. 

Marc se opri, privind oţelul lustruit și sticla aurie a interiorului modern 
al iahtului. Barca trebuia să aibă cel puţin o sută șaizeci de metri lungime Și 
Marc își puse din nou întrebări în legătură cu resursele enigmaticului 


miliardar. 

— Cum i-ałi făcut să ne elbereze?, întrebă el privind printr-o fereastră 
panoramică, prin care putu vedea blocurile turn din Dubai micșorându-se. 

— Când aţi ratat apelurile programate, v-am căutat digital, spuse 
Delancort, ridicând o sprânceană. Nu am fost surprins când Kara a găsit 
mandate cu amprentele voastre la poliţia din Dubai. De atunci înainte, a fost 
doar o problemă de atitudine. 

— I-aţi plătit?, întrebă Lucy, cu expresia asprindu-i-se. Îmi spui că 
Solomon le-a dat un cec ca să putem pleca?, zise ea, cu tonul ridicându-i-se. 
Ai fost acolo, Delancort? Ai văzut cum e în cluburi? Ultimul lucru de care 
au nevoie oamenii care conduc acel oraș e mai mulți bani... 

— Liniștește-te, spuse Delancort, dând din cap. Adu-ţi aminte de cine 
vorbim. Crezi pentru o clipă că Ekko Solomon nu știe de abuzurile care au 
loc acolo pe ascuns? Îl știi, Lucy. Știi că nu i-ar îmbogăţi pe cei 
responsabili de așa ceva. 

— Atunci explică ce ai vrut să zici mai devreme, zise ea. 

Delancort ridică din umeri într-un mod familiar. 

— A trebuit să fum de acord să înlocuim Bugatti-ul pe care l-aţi distrus 
cu unul din colecția personală a domnului Solomon. Dar în legătură cu 
încarcerarea voastră... zise el, făcând o pauză, căutându-și cuvintele. 
Rubicon deţine majoritatea acţiunilor la o mare bancă de investiții cu care 
sunt în parteneriat legat de mai multe afaceri din Dubai. 

— Vrei să spui „îi datorează bani”, îl corectă Marc. Am auzit despre 
investitori care cheltuiesc mult ca să prevină deșertificarea orașului. 

— Aproape, admise Delancort. Am sugerat că anumite împrumuturi ar fi 
imediat Șterse dacă se îndeplinește o condiţie. Și asta a fost. 

Totuși, explicația nu fu suficientă pentru Lucy Și ea se încruntă. 

— Ar merita să se înece în nisip, mormăi ea. Trebuie să merg să mă spăl. 

— Mergeţi amândoi, spuse Delancort scurt. Eu o să lucrez la 
informaţiile pe care mi le-aţi dat. Sunt cabine pe puntea pentru oaspeti. 

° 

Un duș și un set de haine noi îl făcură pe Marc să se simtă aproape ca 
nou. 

Și-a bandajat vânătăile și tăieturile pe care cele câteva zile în zona 
greșită din Dubai i le lăsaseră. 

Când ieși din cabină, era deja după-amiaza târziu Și soarele cobora spre 


orizont în timp ce iahtul îmbrățișa coasta Emiratelor, îndreptându-se spre 
nord-est spre Strâmtoarea Ormuz. 

Pe puntea principală, Marc privea cu ochii minţii harta regiunii. Era una 
dintre cele mai folositoare abilităţi ale sale. 

Dacă presupunea bine, „Themis” trebuia să intre în Golful Oman până la 
căderea nopții Și apoi ar putea să se îndrepte spre... unde? Se îndoia că 
Solomon ar fi vrut să vină să îl ia din Monte Carlo. Cornul Africii Și ţinutul 
natal al piratului Ramaas erau mult mai aproape. 

Marc făcu o pauză ca să privească oceanul, lăsându-și gândurile să 
plutească. Nu avusese nicio clipă în minte să stea să proceseze ce se 
întâmplase în jurul lui din ziua când Luka Pavic îi dăduse informațiile de la 
vărul său. Era greu de asimilat că nu trecuse nicio săptămână de atunci. 
Parcă trecuseră luni. Confruntarea din clădirea în flăcări, urmărirea lui 
Ramaas la cazino și apoi eliminarea lui de către Schrader... Toate acestea 
fuseseră combustibilul a ceea ce se întâmpla, a colaborării sale cu Divizia 
de Condiţii Speciale a Rubicon și cu încercările de a opri un criminal 
nemilos de la a face ceva teribil. 

„Am mai fost în astfel de situații”, își spuse el. „Data trecută am reușit 
mai mult datorită norocului. De data asta...?” Marc oftă și simți dintr-odată 
un fior acut de singurătate. Pentru o clipă, simți pe de-a-ntregul și autentic 
cât de departe era de vechea sa viață. Pe neașteptate, sentimentul deveni 
mai amar ȘI el se încruntă în timp ce o întrebare îi reveni în minte. 

— Ce naiba faci cu viaţa ta? 

— Ce? 

Se întoarse în timp ce o auzi pe Lucy apropiindu-se. 

— Cu cine vorbești? 

— Cu mine. Ştiu — e primul semn de nebunie, așa zicea mama. 

Lucy se uită ciudat la el. 

— Mai trăiește? 

— Nu. 

— Dar sora ta da, nu-i așa? 

— Da, spuse el în cele din urmă. Dar nu prea vorbim. 

— Fă efortul ăsta. Dar nu chiar acum. Hai, Solomon vrea să coborâm. 

— Credeam că nu e la bord. 

— Crede-mă, poate să fie în două locuri odată dacă vrea. 


Lucy îl conduse pe Marc jos, prin secțiuni ale iahtului care erau folosite 
ca sală de recepție și librărie, înainte să îl ducă într-un compartiment 
spaţios care ocupa cea mai mare parte a lățimi carenei. Lumina din cameră 
era difuză, provenind de la ecrane, o strălucire albastră discretă venind de la 
mai multe panouri de sticlă de mărimea unor uși, care se întindeau de la 
podea până la tavan. Ca ferestrele de la sediul Rubicon din Monaco, 
geamurile de aici erau pline cu şiruri de informaţii care se actualizau 
constant. 

Kara Wei s-a ridicat de la un calculator. 

— Hei! Mă bucur că sunteţi în viață. 

— Și noi, spuse Lucy. 

— Am găsit ceva la care s-ar putea să vrei să te uiţi, spuse ea, dându-i lui 
Marc niște ochelari digitali groși, foarte sofisticați, cu un proiector laser 
încorporat în ramă Și privindu-l precaut. Puneţi-i, spuse ea, gesticulând. Nu 
poti să vezi fără ei. 

El își puse ochelarii Și se dădu înapoi. Văzu în faţa ochilor o imagine 
neclară, pixelată, a unei cutii de metal distorsionate. Clipi. 

— Ce este asta? Imaginea nu e focalizată. 

— Folosește-ţi mâna, îi spuse Kara, apucându-l de încheietura mâinii ȘI 
ducându-1-o în faţa lui. 

Imaginea reacţionă de parcă ar fi atins-o. 

— Vezi? 

— A, da. 

Marc întinse mâna Și puse degetele în locul în care s-ar fi aflat cutia dacă 
ar fi fost cu adevărat acolo. O apucă de un colţ își dădu seama că o putea 
mișca. Dispozitivul de realitate virtuală răspunse cu exactitate la gesturile 
lui. 

— Deci? Are senzor de mișcare care îmi vede mișcările mâinii? 

— Da, te-ai prins. Am construit această imagine cu ajutorul informaţiilor 
de mare precizie care au fost încărcate pe serverul poliției naţionale din 
Emiratele Arabe Unite. Recunoști ceva? 

— Arăłi de parcă prinzi muște, spuse Lucy. Sau de parcă semnezi ceva. 

— Este valiza, spuse Marc, cu capul neclintit Și întorcând încet bucata 
deformată de oţel în aer. Cea care a căzut din portbagajul Mercedesului 
când îl urmăream. 

— Bombă falsă? 


— Da, din fericire pentru noi, spuse el, studiind interiorul dispozitivului 
fals. E distrus. Presupun că polițiștii locali trebuie să îl fi recuperat de pe 
carosabil. 

— Au vreo idee ce ar fi trebuit să fie?, întrebă Lucy. 

— S-ar părea că nu, spuse Kara. Poate e de bine. 

Marc încercă să vizualizeze cum ar fi arătat falsul când era intact Și simţi 
un fior pe coloana vertebrală când își aminti ce văzuse în servieta lui Neven 
Kurjak în Croația. Replica distrusă a dispozitivului Exil era fidelă, chiar pe 
jumătate zdrobită. O trase mai aproape de el, încercând să examineze 
secțiunile cilindrice care alcătuiau miezul dispozitivului, dar imaginea 
începu să-și piardă din claritate. 

„Cilindrul drept, nouă tije”. Acestea fuseseră ultimele cuvinte ale lui 
Jalsa Sood, dar fără un exemplar intact, Marc nu putea decât să ghicească ce 
încercase să îi spună bătrânul creator de bombe. Neputând să își dea seama 
de mai mult din imagine, îi dădu ochelarii VR înapoi lui Kara. 

Delancort intră, lucrând la o platformă digitală. 

— Domnul Solomon va fi în conferinţă cu noi în câteva minute — doar 
așteptăm poziţia optimă a satelitului pentru conexiune. S-a întâmplat ceva, 
spuse el. Nivelurile obișnuite de criptare a semnalului au fost dublate. 

Marc și Lucy se uitară unul la altul. 

— Deci, cât avem timp, aș avea niște întrebări, începu ea. Știm ce face 
poliția din Dubai în privinţa crimelor din vila lui Sood? Adică, sunt zeci de 
cadavre acolo, inclusiv un terorist Al Sayf evadat. O dată ce își vor da 
seama, va fi o mare problemă. 

— Cel mai bine se pricep să fie discreti, spuse Delancort. Malte îi 
monitorizează. Povestea pe care au spus-o este că proprietatea aparținând 
unui domn, Vishal Daan, a fost închisă din cauza... spuse el, uitându-se la 
tableta sa pentru a găsi informațiile. O scurgere de gaz 

— Localnicii or să vrea să facă totul să dispară, spuse Kara. Nu aș vrea 
să fiu în locul lor când CIA o să afle că au cadavrul lui Jadeed Amarah. 

— Se poate întâmpla asta?, întrebă Lucy. 

Kara ridică din umeri ușor. 

— A, poate cineva le-a trimis un email care conţine fix aceste informaţii, 
de pe un server securizat din Langley. Doar zic. 

Marc făcu semn spre monitoare. 

— Și cei doi glumeţi din BMW-ul roșu pe care l-am scos de pe 


autostradă Și tipul pe care l-a aruncat Ramaas? Aveţi ceva informaţii despre 
ei? 

Delancort găsi un alt fișier și, cu un gest al mâinii, îl transferă pe unul 
dintre panourile de sticlă. Marc văzu imagini cu Z3-ul roșu abandonat într- 
un Şant de pe marginea drumului. 

— Malte a reuşit să obțină asta pentru noi. Cadavrul unui bărbat african 
de identitate necunoscută a fost găsit în vehicul, spuse el, uitându-se la 
Lucy. Poliția de la fața locului a raportat dovezi că se mai afla o persoană în 
maşină, dar nimeni altcineva nu a fost găsit în zonă. 

— Deci șoferul a fugit, spuse Lucy. Ceea ce înseamnă că fie se ascunde 
fie, mai probabil, s-a reîntors la Ramaas după trucul cu motocicletele, spuse 
ea uitându-se spre Kara. Ai ceva piste despre asta? 

— Sunt mii de motociclete în Dubai, fără să le punem la socoteală pe 
cele neînmatriculate, spuse Kara, dând încet din cap. Dă-mi acces complet 
la toate camerele din trafic și o săptămână să verific informațiile Și s-ar 
putea să reușesc să găsesc motocicletele. Subliniez s-ar putea. 

— Nu avem timp pentru asta. Trebuie să ne întoarcem la principiile de 
bază, spuse Marc, ferm. 

Analiza informațiilor Și potrivirea tiparelor erau lucruri la care era bun 
Și apelă la acele talente chiar atunci, luând altă tabletă digitală. A început să 
răsfoiască prin informațiile pe care le aveau despre piratul războinic. 

— Uitaţi de orice altceva. Ramaas este în spatele tuturor acestor lucruri, 
el a fost de la început. Trebuie să ne canalizăm toată energia în urmărirea 
lui. 

— Trebuie să aflăm unde doarme, a fost de acord Lucy. Dacă îl prindem, 
avem bomba. 

— De ce ești așa sigură?, întrebă Delancort. 

— Instinct, răspunse ea. Un tip ca ăsta nu inspiră prea multă încredere. 

— E timpul, spuse Delancort și se îndreptă spre unul dintre ecranele de 
sticlă. 

Informaţiile afișate pe el devenită o ceaţă de fotoni care pâlpâia și se 
transformă într-o imagine a lui Ekko Solomon, așezat la biroul său din 
Monaco. Acolo era după-amiază târziu. Panoul de sticlă deveni brusc un fel 
de ușă, iar Marc își imagină că era un portal prin care celălalt bărbat putea 
trece. 

— Domnule Dane, Lucy. Sunteţi bine amândoi? 


— Mai mult sau mai puţin, spuse Marc. Mulţumesc pentru biletul de 
ieșire din închisoare. 

— Sunt doar bani, spuse Solomon, iar Marc îl văzu pe Delancort 
tresărind de-a dreptul. Și după ce s-a întâmplat în ultima oră, s-ar părea că o 
investiție în informații despre Abur Ramaas este pe cale să devină o marfă 
mult mai valoroasă. 

Lucy se strâmbă. 

— Nu înţeleg. 

— În timp ce erai scos din Dubai, evenimentele au avut loc repede, spuse 
Solomon sumbru. 

Gâtul lui Marc se uscă în timp ce prin minte îi treceau cele mai rele 
posibilități. 

— Nu îmi spune că a... activat dispozitivul? 

— Nu încă, spuse Solomon, tastând la un panou de control încorporat în 
birou. Uite. Vă trimit un fișier video pe care Rubicon l-a primit de la un 
contact pe care îl avem în Ministerul chinez pentru securitate națională... 

Unul dintre ecranele de perete se aprinse, iar Marc îl privi dintr-odată pe 
Ramaas stând pe un scaun mare de răchită, rezemat de un zid de piatră. O 
lumină de seară cu aspect ceruit umplu încăperea, dar nu prea erau alte 
detalii care să clarifice unde și când fusese făcută filmarea. Marc își dădu 
însă seama ȘI se uită la Lucy, care îi făcu un semn cu capul. 

— Este conacul lui Jalsa Sood, spuse el. Ceea ce înseamnă că trebuie să 
fi fost făcută acum câteva zile. 

Ramaas se lăsă pe spate în scaun, făcând semn cui ţinea camera să se 
apropie. 

— Uitaţi-vă bine la mine, spuse piratul războinic, rostindu-și cuvintele 
într-o engleză corectă. Voi, oameni ai puterii. Priviţi această faţă și aflaţi de 
cine Și cum veți fi pedepsiţi, zise el, arătând cu degetul spre ochiul său mort 
Și întunecat. O să vă arăt ceva. Veţi vedea. 

Videoclipul sări la o editare cu o punte metalică, într-un loc pe care Marc 
nu îl recunoscu. Camera se îndreptă spre un teanc de planuri militare scrise 
în chirilică și spre o valiză de oţel. Nişte degetele subțiri deschiseră capacul 
de oţel și dezvăluită dispozitivul din interior. 

Marc se încordă fără să vrea Și simţi o presiune bizară în spatele ochilor. 

— Există un nume pentru chestia asta, continuă Ramaas să vorbească 
peste imagini. Exil, articulă el cuvântul. Dar eu îi spun pe adevăratul său 


nume. O bucată de soare. 

Camera mări o placă de metal nituită de interiorul valizei de oțel, 
imaginea încețoșându-se înainte de a se clarifica din nou. 

— Ce face?, întrebă Kara. 

— Ne arată eticheta de înregistrare a dispozitivului, explică Marc. Ca să 
poată fi verificată de cunoscători... 

— Demonstrează că spune adevărul, adăugă Lucy. 

— Națiunea mea a trecut prin multe greutăţi din cauza voastră. Ne-aţi 
otrăvit ţărmul și ne-ați furat peștii. Orașele noastre au fost ruinate de 
soldaţii voştri. Și, înainte de asta, pământurile ne-au fost luate cu forța de 
soldații voștri. Când ne-am apărat, când am făcut ceea ce trebuia pentru a 
supravieţui, ne-aţi numit tâlhari. Piraţi Și criminali, spuse el, și zâmbi trist. 
Dar noi am învăţat de la voi în acest timp, oh, da. Voi ne-ati învăţat. 

— Nu-mi place unde bate, spuse Lucy încet. 

Ramaas se ridică încet Și se îndreptă spre cameră. 

— Lecţia este că o naţiune, un om, poate deveni mai mult decât un 
criminal dacă face suficient de mult rău. Și ce crimă este mai mare decât 
războiul?, întrebă el, arătând spre audiența sa. Voi ați lovit primii. Acum am 
puterea să vă declar război, dacă vreau. Somalia nu va mai fi ţapul ispăşitor 
al Occidentului. Nu veţi mai ignora națiunea mea. Acum avem armele 
voastre. Ne veți asculta, spuse el, faţa sa umplând ecranul. Ne veţi respecta. 

— Tocmai le-a dat superputerilor lumii un motiv să spulbere acea tară, 
remarcă Delancort. Omul e nebun! 

— Poate că nu, spuse Solomon. Uită-te în continuare. 

Urmă altă editare și granulația videoclipului se schimbă. „Altă cameră”, 
își spuse Marc. Nu avea sunet. Camera se îndreptă spre partea din spate a 
unei dube care mergea pe un drum, apoi se lăsă în jos pentru a arăta valiza 
de oţel la picioarele operatorului. Capacul era deschis și interiorul valizei 
era clar vizibil. O mână înmănușată închise capacul în timp ce duba se opri 
Și imaginea începu să se miște în timp ce persoana care ţinea camera ieși Și 
începu să meargă. Camera era îndreptată în jos, dar surprinse frânturi ale 
valizei de oţel în mâna operatorului. Era o zi însorită în orașul în care 
fusese dusă arma, indiferent ce oraș era. Trotuarul se transformă într-o 
trecere de pietoni cu dungi albe și apoi asfaltul deveni o potecă dintr-un 
parc. Camera se opri Și se îndreptă în sus. Valiza din oțel stătea sprijinită de 
un gard metalic, lângă un mal, cu pământ vizibil în depărtare. Imaginea se 


modifică până fu centrat un punct neclar la orizont, apoi se clarifică treptat 
Şi se văzu Statuia Libertății. 

Marc o auzi pe Lucy înjurând în Șoaptă. 

— Este Parcul Battery, spuse ea rigidă. Mama ne ducea acolo pe mine Și 
pe fratele meu la picnic vara. 

Spectacolul nu se terminase. Imaginea sări la alt cadru. Se văzu același 
lucru; interiorul altei dube, valiza Exil, apoi mișcare în timp ce fu ridicată 
Și transportată de-a lungul străzii. De data aceea, pavajul era alcătuit din 
plăci în formă de diamant, iar lumina ambientală era ternă, venind de la un 
cer înnorat. Marc simți instinctiv ceva familiar în legătură cu imaginile pe 
care le privea. Clădiri cu arhitectură mai veche, undeva prin Europa? 

De acea dată, când puseră valiza jos, camera se ridică pentru a arăta o 
piață mare, cu dale de piatră. În depărtare erau câteva minarete Şi cupole 
distinctive, ovale, una lângă alta. 

— Catedrala Sfântul Vasile din Moscova, spuse Marc. Au filmat în Piaţa 
Roșie. 

Apoi, pentru a treia și ultima oară, apăru altă filmare. Operatorul 
camerei îndrepta obiectivul în jos, spre un rucsac negru, asemănător cu cele 
alte câteva mii de rucsacuri deţinute de turiști. Două mâini înmănușate 
deschiseră rucsacul Și scoaseră valiza familiară de oţel, deschizând-o pentru 
a-i arăta interiorul, apoi o puse la loc. Se văzură pietre gri de pavaj Și zeci 
de perechi de picioare ale oamenilor care treceau, în timp ce persoana cu 
camera trecu printr-o mulțime densă. Așezară camera pe pământ Și o 
orientară în sus până când se putură vedea treptele unei clădiri masive, cu 
un acoperiș Jos, care semăna cu un palat feudal chinezesc. O mulţime de 
turiști se îngrămădeau în fața clădirii, făcând poze. 

— Ştiu unde este, am fost acolo, spuse Kara. Este Poarta Puterii Divine. 
Una dintre intrările în Orașul Interzis. 

— New York, Moscova și Beijing, spuse Delancort. Atât spun, nu are 
standarde joase. 

— Cum a dus bombele acolo?, întrebă Lucy. 

— Suntem în urmă, remarcă Marc. Suficient de mult timp pentru a 
strecura servietele într-un avion de marfă... Și știm că are relaţii pentru a 
face asta. 

În cele din urmă, camera se reorientă spre Ramaas încă o dată, 
înfăţișându-l dând din cap. 


— Care dintre acele dispozitive este bomba reală? Dacă ne provocati, 
veți afla, spuse el, făcând o pauză. Dacă întreprindeți orice acțiune 
împotriva noastră, dacă trimiteţi armata, veţi afla, spuse el, făcând semn 
camerei să nu îl mai filmeze, de parcă s-ar fi plictisit de ea. Acum, duceţi- 
vă și gândiţi-vă la crimele voastre Și la ce compensație ați putea oferi 
pentru ele. 

Înregistrarea se încheie și Marc eliberă un oftat pe care și-l reţinuse. 

— Tipul ăsta are ceva curaj. Ramaas folosește bomba pentru un joc de 
putere. A transformat Somalia într-un stat dotat cu arme nucleare furate. 

— Nu are autoritatea să vorbească în numele întregii tări, spuse 
Delancort. 

— Cine ar avea curajul să se împotrivească lui?, întrebă Solomon. Deja 
are o putere substanţială... Și prin ameninţarea superputerilor cu propriile 
lor arme, sunt mulţi care îl consideră o figură eroică... 

— Delancort are dreptate. Ramaas trebuie să știe că asta îl face să fie cel 
mai căutat om de pe planetă! spuse Lucy cu înflăcărare. Și-a pus o ţintă pe 
piept Și a invitat America, Rusia și China să preia iniţiativa și să îl atace! 
Ce va opri pe oricare din aceste țări să trimită o echipă de operaţiuni secrete 
să îi spulbere micul imperiu de pirat? 

— Nu asta va fi prima opţiune, spuse Marc. Chiar acum, CIA, FSB și 
securitatea de stat chineză analizează filmarea în amănunt, încercând să 
găsească persoana care a filmat Și să se asigure că nu are vreo armă 
nucleară în curte... 

— Dar există o singură bombă, spuse Kara. Marc, ai spus că ai văzut-o 
în Croaţia, când a fugit Ramaas. 

— Dar în portbagajul Mercedes-ului pe care l-am urmărit erau cinci, 
spuse el. Una a fost distrusă. În filmare am văzut trei. Mai rămâne una Și ar 
putea fi oriunde, spuse el, încruntându-se. Cum am spus Și înainte... 
Ramaas se joacă cu noi. Nu Știm care e falsă Și care nu. 

— Dar acum știm ce a vrut cu Jalsa Sood, spuse Solomon. Un paravan. 

— Sood mi-a spus ceva înainte să moară, spuse Marc, redând cuvintele 
finale, criptice, ale creatorului de bombe. Poate dacă ne uităm mai bine la 
dispozitivele din filmare, ne-ar putea ajuta! 

Kara dădu din cap. 

— Să văd dacă pot rezolva ceva cu băieții de la imagistică din biroul din 
Palo Alto, spuse ea, așezându-se pe un scaun în faţa consolei unui 


computer. O să îi punem în alertă, dar le plac provocările. 

— Este un început, spuse Marc, aruncând o privire spre Lucy. Dar Lucy 
are foarte mare dreptate în ceea ce a spus. Trebuie să-l găsim pe acest tip Și 
să descoperim care este adevăratul său plan. 

Lucy dădu din cap spre Marc, în semn că era de acord. 

— Deci trebuie să aflăm. Ce vrea Ramaas? 

— Bani, spuse Kara, fără să ridice privirea de pe consolă. Ce a spus la 
sfârșitul filmării? 

— Gândiţi-vă la ce compensație ați putea oferi, repetă Delancort. Cu 
siguranţă, sună ca un bărbat care caută o răsplată. Una care ar putea fi 
interpretată ca o ofertă tacită de a vinde bomba pentru o recompensă. 

— Se potrivește cu modul de operare al piratului, spuse Marc, dar Lucy 
își dădu seama că nu era convins. 

Amândoi stătuseră în aceeași cameră cu Abur Ramaas Și gândiseră la fel 
despre el. 

— la un ostatic, cere o taxă de eliberare. Doar că de data aceasta, 
ostaticul este un oraș întreg, nu un echipaj de cargou ghinionist. 

— Dar nu crezi asta de fapt?, întrebă Lucy. 

— Nu, spuse britanicul, dând ferm din cap. Trimite mesaje cu dublu 
înțeles, nu-i așa? Să ceri bani este o acţiune de tâlhar. Dar mai devreme 
povestise despre nedreptăţile care i-au fost făcute lui Și ţării sale. Ramaas 
cere respect. 

Un fior străbătu pielea lui Lucy, în timp ce își dădu seama de o altă 
posibilitate. 

— Există o a treia opțiune. El face asta de dragul ideologiei. Pentru că 
crede în ceva. lar zeloţii sunt întotdeauna cel mai greu de citit. 

— Kara o să se axeze pe analizarea filmării, spuse Solomon, mergând 
prin biroul său de departe, luminat de soare. Dar eu cred că dacă Rubicon 
vrea să rezolve ceva, trebuie să intervenim acum, înainte ca Ramaas să-și 
consolideze poziția, spuse el, privind, de pe ecran, direct spre Marc Și Lucy. 
De acord? 

Amândoi dădură din cap. 

— Așadar, revenind la întrebarea zilei, unde este?, spuse Marc. 

— Henri, arată-le datele de interceptare, ordonă Solomon. 

Delancort se încruntă, dar făcu ce 1 se spusese. Cu mai multe gesturi din 
încheietura mâinii, consilierul lui Solomon transferă ferestre digitale cu 


informaţii pe panourile din jurul lor. Lucy recunoscu o „hartă termică” a 
Somaliei, cu zone reliefate prin culon strălucitoare, de-a lungul liniei de 
coastă. Majoritatea regiunilor se aflau în zonele marilor centre urbane, 
marcate cu roșu aprins Și portocaliu în orașe, apoi cu albastru Și verde în 
zonele mai slab populate. 

— Poate nu știți, dar Cornul Africii are una dintre cele mai mari rate de 
utilizare, de persoană, a telefoanelor mobile de pe planetă. Numai Somalia 
are o duzină de furnizori diferiţi de telecomunicaţii pentru populație. 

— Asta pentru că liniile fixe nu sunt de încredere, spuse Lucy. 
Infrastructura căzută Și disensiunile din guvern înseamnă că liniile 
telefonice nu sunt reparate. Oamenii de acolo se adaptează. Folosesc ceea 
ce au. 

— Într-adevăr, spuse Solomon. Rubicon a investit masiv în acea regiune. 
Inclusiv să opteze pentru un furnizor important de telefonie mobilă. Această 
hartă arată zonele în care sunt utilizate cartelele SIM produse de Rubicon. 

— Este o zonă mare, spuse Marc. 

— Este intenţionat, spuse Delancort după ce Solomon îi făcu un semn. 
De ceva timp, am redus costul cartelelor SIM în această regiune, totul 
pentru a mări cota de piaţă a Rubicon. 

— Asculţi convorbirile, spuse Lucy, simțind din nou acel fior. Treci toate 
conversațiile telefonice din rețea printr-un server Echelon, căutând 
cuvintele cheie. 

— În ultimul timp, căutând referinţe directe către Abur Ramaas, spuse 
Delancort. Nu am aflat nimic despre el sau despre prietenii săi apropiaţi, dar 
am adunat multe informații privind locul în ultimele cincisprezece ore. 

— Este pentru un scop bun, insistă Solomon, văzând privirea de pe faţa 
ei. America și NATO fac același lucru de zeci de ani, din motive mult mai 
putin altruiste. 

Lucy îȘi îngustă ochii Și fu pe punctul de a-și exprima neliniștea cu 
privire la dezvăluirea făcută de Solomon — dar apoi o voce interioară îi 
aduse aminte că acceptase să lucreze cu Rubicon știind că așa proceda. 
Știuse de la început ce instrumente avea la dispoziție Ekko Solomon și cum 
voia să le folosească. Lucy îi aruncă o privire lui Marc Și, din nou, își dădu 
seama că se gândea la același lucru. 

Ei pirataseră o reţea de telefonie cu doar câteva zile înainte, ca să 
urmărească un apel de pe smartphone-ul lui Neven Kurjak, dar fusese vorba 


de un singur bărbat Și era un criminal cunoscut. Aceasta era o intruziune pe 
o scară mult mai mare, implicând sute de mii de oameni nevinovaţi. Era 
corect? 

„Pentru azi... Cu miza care e în joc... Am să spun că este.”, își zise ea, 
oftând și alungându-și nedumeririle. „Mâine, însă... Ar putea fi altfel”. 

— Bine, interveni Marc, dacă toți vom ignora încălcarea flagrantă a 
drepturilor civile, hai să nu pierdem ocazia. Ce ai aflat? 

Delancort le spuse că traficul de telefonie mobilă detectase anumite 
cuvinte în conversații, care au inclus numele lui Ramaas și pe cel al lui 
Welldone Amadayo, un broker de putere local influent care era suspectat de 
corupție la scară largă. Toate pistele duceau la faptul că Amadayo fusese 
ucis de oamenii piratului războinic Și, în haosul care urmase, elitele bogate 
din Mogadishu și regiunile din apropiere au fugit, speriate. Informațiile 
adunate de la mu de apeluri telefonice ale localnicilor din ultimele zile 
indicau faptul că moșia privată a lui Amadayo găzduia un grup de oameni 
înarmaţi pe care nimeni nu îndrăznea să îi provoace. 

— Crezi că Ramaas i-a luat casa lui Welldone?, întrebă Lucy, gândindu- 
se la această posibilitate. Mi se pare destul de puțin probabil. 

— Ştim că Ramaas a fost acolo cu o zi înainte de a pleca în Croaţia să se 
întâlnească cu sârbii, spuse Solomon. Credem că el l-a ucis pe Amadayo. 

— Îi place să facă lucrurile personal, mormăi Marc, apoi își ridică 
privirea. Gândiţi-vă la asta. Nu era nevoie să meargă personal la Split, nu 
trebuia să meargă în Dubai după Sood. A făcut toate astea pentru că vrea să 
privească oamenii în ochi. 

— Seamănă cu cineva căruia îi place să trimită un mesaj, spuse Kara. 

Lucy își încrucișă braţele. Nu era convinsă, dar în trecut acţionase și cu 
mai puţine informaţii. 

— Bine. Deci ne infiltrăm în casa tipului mort și îl urmărim pe Ramaas 
de acolo? Acesta e planul? 

— Nu avem timp pentru supraveghere și pregătiri, adăugă Marc. Ar 
trebui să facem un raid fulger. 

— Tocmai te-ai oferit voluntar?, întrebă Lucy, ridicând o sprânceană. 

Întrebarea îl dădu peste cap. 

— Eu, aa păi... spuse el, înghițind cu noduri, realizând în ce se băgase. 
Sunt singurul care a văzut dispozitivul de aproape. Dacă este acolo... 

Ea dădu din cap Și vorbi peste el, întorcându-se să se uite către Solomon. 


— Ramaas ne știe feţele acum Și la fel și oamenii lui. Dacă are câte 
relații credem noi că are, ne omoară în momentul în care ieșim din avion, 
barcă sau orice altceva. Și să trecem pe jos granița din Kenya sau Etiopia ar 
putea dura câteva zile, spuse Lucy, imaginându-și scenariul. 

Ramaas ameninţase cu detonarea nucleară dacă Somalia ar fi fost 
ameninţată militar, ceea ce însemna că nici cu elicopterul nu ar fi mers. 
Dacă dronele americane de la graniţă nu i-ar fi oprit, localnicii i-ar fi 
doborât înainte să ajungă la periferia orașului Mogadishu unde se afla 
moșia lui Amadayo. 

— Avem nevoie de abordarea rapidă Și directă, continuă Lucy Și făcu 
semn spre Marc. Din cer ca fulgerul, cum ai zis. 

Începură să facă un plan. 

— Am impresia subită că o să regret ce am spus, zise britanicul. 

— Ştii să foloseşti parașuta, nu?, întrebă ea, cu un zâmbet apărându-i pe 
buze. 


Capitolul 18 


Marc se aplecă înainte pe scaunul din pânză și încercă să ignore vibrația 
constantă care îi urca prin picioare ȘI îi ajungea în oase. Își simţea pielea de 
pe faţă aspră Şi inconfortabilă sub masca prinsă peste nas și peste gură. 
Oxigenul pur îi circulase în plămâni în ultimele două ore și în sfârșit 
depășea ameţeala, în timp ce trupul său se obișnuia cu amestecul de aer. 

Tinea un smartphone în mâinile înmănușate, unul dintre modelele 
personalizate avansate al Rubicon care conținea multă tehnologie de ultimă 
generație în ceva suficient de mic încât să-l strecoare în buzunar. 
Dispozitivul nemarcat fusese construit din sticlă rezistentă la zgârieturi, 
încadrată de o carcasă din fibră de carbon mată Și ţinea locul celui pe care îl 
pierduse în Dubai. Telefonului spion, cum îi plăcea lui Kara Wei să-l 
numească, îi creștea performanța de fiecare dată când primea o nouă 
versiune — Și acest lucru se întâmpla des, pentru că profita de fiecare ocazie 
să îi aducă aminte. Marc nu știa ce se întâmplase cu telefoanele pe care le 
lăsaseră în urmă în câmp, dar Știind cât de multă atenţie acorda Rubicon 
detaliilor, nu se îndoi de faptul că aveau un fel de setare care le făcură 
inutile ulterior. 

Marc își petrecu timpul configurând setările noului dispozitiv așa cum îi 
plăcea, încercând să găsească un moment de pace interioară în banalitatea 
acestei acțiuni. Nu funcționă. 

Se foi inconfortabil în salopeta lui de un negru mat și în echipamentul 
tactic. Era proaspăt desigilat Și aspru Și, împreună cu masca, mănușile, 
casca Și chingile, se simţea ca Și cum ar purta un costum mai degrabă decât 
un set de haine de lucru. Tot ce era în jurul lui i se părea artificial, de parcă i 
s-ar fi întâmplat altcuiva. Se încruntă Și reveni în prezent. 

Unul dintre serverele fantomă din afara reţelei pe care le folosea intră în 
contul de email pe care Marc îl folosise când lucrase la NSNS în Split Și fu 
pe cale să șteargă numeroasele mesaje amenințătoare de la Schrader și de 
Wit, când observă că unul dintre ele era de la Luka Pavic. 

Citi mai departe. Pavic vorbea în engleză mai bine decât o scria, dar 
punctele esenţiale din email fură suficient de clare. În urmă cu o zi, o sursă 


anonimă sunase la secție și dăduse informaţii despre locul unde se afla 
Franko Horvat Și planurile lui de a jefui o bancă din oraș. Marc nu crezu 
nici măcar pentru o clipă că polițistul corupt ar fi făcut vreodată ceva atât de 
stupid, dar poliția din Split nu avusese altă variantă decât să creadă. 

Horvat ieșise de la bancă trăgând focuri de armă, după cum declaraseră 
ofițerii de la faţa locului. Pavic, chiar Și din email, nu părea prea convins. 
Dar nimeni nu avea să investigheze moartea brutală a unui om care era 
detestat atât de interlopi cât și de polițiști. 

Cu toate acestea, Pavic remarcă faptul că rămăseseră întrebări fără 
răspuns despre cum începuseră împușcările de la bancă. O cutie de valori 
mare care se părea că aparținuse lui Horvat fusese găsită goală și camerele 
video ale băncii suferiseră o defecţiune suspectă în perioada când fusese 
acolo. Mai mult, Pavic spusese că în secție circula un zvon că nu se trăsese 
cu pistolul recuperat de la Horvat. 

Marc încercă să examineze această nouă informație Și să își dea seama 
ce însemna. Lista celor care îl voiau eliminat pe Horvat era lungă Și variată, 
dar momentul morți lui fusese prea oportun. 

Părea ca un puzzle care se rezolva. Marc se încruntă Și mai tare Și păstră 
în minte informațiile pentru o analiză ulterioară. Avea lucruri mai urgente 
asupra cărora să se concentreze și băgă telefonul într-un buzunar închis cu 
arici. 

— Hei, se auzi vocea lui Lucy prin radioul încorporat în cască și Marc 
își ridică privirea. 

Lucy stătea în fața lui, legănându-se ușor odată cu puntea pe care 
stăteau, îmbrăcată cu același echipament ca Și el. I se vedeau numai ochii, 
cu aspectul lor obișnuit Și înșelător de oboseală. 

— Încă ești amețit? 

— Sunt bine, răspunse el, microfonul din masca de oxigen redându-i 
cuvintele. Este ceva nou pentru mine, continuă Marc. 

Privi în jur, spre cabina în care se aflau. Cala nepresurizată a marelui 
Hercules C-130 semăna cu interiorul unui vagon de cale ferată, unul care 
fusese golit până la metal Și reamenajat cu foi de pânză termică Și cu plasă 
de un roșu aprins. Doi membri ai echipajului, cu uniforme ale Royal Air 
Force împărțeau acest spațiu cu ei, dar li se ordonase să stea deoparte. Din 
momentul în care Marc și Lucy își puseseră echipamentul tactic, undeva 
deasupra Golfului Aden, nu vorbiseră cu niciunul dintre ei. 


— E floare la ureche, îi spuse ea. Tot ce trebuie să faci este să vii după 
mine Și să sari printr-o ușă, zise ea, întinzându-se Și atingând dispozitivul 
digital de la încheietura mâinii lui. Asta va face restul. 

Marc nu se putu abține să nu arunce o privire spre capătul îndepărtat, 
unde rampa de marfă a lui Hercules era închisă etanș. 

— Am sărit dintr-un avion de câteva ori, la antrenamentele cu echipa 
operaţională cu SIS. Dar în timpul zilei. Și nu de atât de sus încât să deger. 

Lucy îi arătă cristalele de gheaţă de la marginile ferestrei circulare de 
lângă capul lui. 

— Urcăm de ceva vreme. Când ajungem la nouă mii de metri, vom fi în 
zonă. Nu se poate zbura mai jos de opt mii de metri. 

— Bine, spuse Marc întinzându-și gâtul pentru a privi cerul întunecat, 
sperând să vadă marea care era mult mai jos, dar tot ce văzu fu chpitul 
constant al luminilor aeronavei. 

O privi în ochi. 

— Asta e pentru ce s-a întâmplat cu Veyron? Că nu a fost vina mea. 

— Hei, a fost ideea ta. 

— Ba nu a fost, insistă el. Chiar îți place faza cu „căderea de la mare 
înălțime”, nu-i așa? 

Zâmbetul i se văzu în privire. 

— O să fie și mai distractiv decât coborârea aia pe care am făcut-o în 
New Jersey, crede-mă, spuse Lucy, îndreptându-se și devenind serioasă. 
Bine, vrei să îți mai explic pentru ultima dată, sau te-ai prins?, întrebă ea, 
atingând un buzunar pe antebraţul salopetei sale, unde era o hartă. 

Marc dădu din cap Și atinse buzunarul lui. 

— Nu, sunt ok, spuse el, trăgând încă o gură adâncă de aer rece, cu gust 
metalic, prin mască. Cu cât mergem mai devreme, cu atât ajungem jos mai 
repede, nu? 

— Mă bucur că ai spus asta, zise ea, în timp ce membrii echipajului se 
îndreptau spre ei. Ultima verificare a echipamentului. 

Marc se ridică în picioare Și făcu o piruetă lentă, lăsând-o să tragă de 
elementele de fixare și catarame. Parașuta din spate îi dădea o senzație 
ciudată, dezechilhbrându-l în contrast cu echipamentul mai mic agăţat de 
piept, conținând o butelie de oxigen, parașuta de rezervă și echipament 
pentru misiune. Apoi făcu același lucru pentru ea, asigurându-se că toate 
chingile erau strânse. 


Ea puse mâinile pe curelele de pe umerii lui. 

— Le simţi strânse? 

— Foarte. 

— Atunci nu sunt suficient de strânse, spuse Lucy smucind de cleme, iar 
Marc își pierdu răsuflarea, aproape sugrumat de strânsoarea curelelor. 

— Mersi, mormăi el. 

Instructorul de sărituri se opri ca să îi strige ceva lui Lucy, care dădu din 
cap. 

— Am ajuns! 

Marc simți privirea instructorului și se întrebă ce gândea. Conform 
planului de luptă, Hercules executa un transport de marfă de la baza RAFO 
din Thumwait Și se îndrepta către o pistă militară kenyană din afara 
Mombasei Și aeronava nu se putea abate de la acel curs. Dar ordine venite 
de sus, din conducerea Forţelor Aeriene ale Oman, refuzaseră încărcătură 
obișnuită în favoarea unui bărbat și a unei femei în echipament de camuflaj 
de ultimă tehnologie, fără explicații. Din câte înţelesese Marc, Ekko 
Solomon juca golf în mod regulat cu directorul RAFO, iar faptul că le 
permise să folosească C-130-ul anula o datorie veche. 

— Nu va fi ca săriturile pe care le-ai făcut înainte, spuse Lucy. E vorba 
de HAHO, altitudine mare, deschidere mare. Parașuta se va deschide după 
câteva secunde, așa că fii pregătit. 

Ledul Ready chpea pe peretele cabinei și rampa de marfă se deschise. 
Un flux de aer rece, polar, năvăli prin deschizătură. În timp ce se îndreptau 
spre rampă, sub coada avionului Hercules, nu putu vedea decât cerul 
albastru, infinit al noptii. 

— Deci ai făcut asta de multe ori când lucrai la Delta Force, nu? 

— De fapt, e prima oară. 

— Ce? Chiar așa e? 

Ledul Ready se tăcu verde Și instructorul le făcu semn. 

— Nu, spuse ea, iar zâmbetul îi apăru din nou. Ne vedem mai târziu. 

Fără ezitare, Lucy păși până la margine și căzu în gol. 

Apoi Marc ajunse unde stătuse ea și privi în jos, văzând lumina lunii 
reflectându-se în Oceanul Indian, mult mai Jos. 

„Gata de salt”, își spuse el. 

Marc se înclină înainte și simți gravitația. 


Vântul fluturându-i mânecile salopetei și gravitația pe care o simţea în 
abdomen îl făcură să își dea seama că era în cădere, chiar dacă bezna 
adâncă a nopţii din jurul lui era ciudat de statică. Cu coada ochiului, văzu 
pentru o clipă o umbră neagră pe cer, o scânteie în timp ce Hercules dispăru, 
continuându-și cursul. Apoi nu mai văzu avionul Și se întoarse, orientându- 
se spre pământ. 

Abia avu timp să se liniștească înainte ca o forţă să îl tragă în sus de 
umeri. Capul i se dădu pe spate Și simţi o durere în timp ce parașuta îi ţâșni 
din rucsac, formând un arc perfect și mare. Lucy îl avertizase că unii 
săritori HAHO erau izbiţi atât de tare de vântul violent de la acea altitudine 
încât leșinaseră, de aici declanșarea automată a altimetrului său. 

Mâinile lui Marc apucară liniile de control care atârnau și un val de 
ușurare îl străbătu în timp ce se ținea de ele. Experimentă cu cârma 
parașutei, care îi permise să se deplaseze spre dreapta, apoi spre stânga. 

— Bun salt, spuse Lucy prin radio. Sunt sub tine, la ora șapte. 

— Recepţionat, spuse el, uitându-se și văzând o formă vagă. Te-am 
văzut. 

Ca săritoare mai experimentată, Lucy sărise prima Și purta ceva mai 
mult echipament decât Marc, pentru egalarea greutății astfel încât să 
coboare împreună. 

— Rămâi la Șase și urmează-mă. Avem ceva distanță de parcurs, așa că 
fu atent. Nu vorbi până când ajungem Jos. 

— Am înţeles, spuse el, dând din cap chiar dacă ea nu îl putea vedea. 

Făcură o întoarcere lentă, îndepărtându-se de ocean, iar linia de coastă a 
Somaliei începu să se vadă mai jos. Marc aruncă o privire pe hartă Și văzu 
locul unde pata strălucitoare de lumină, care era Mogadishu, se întindea 
spre sud-vest. De sus, orașul semăna cu niște scântei de un portocaliu 
aprins, îngheţate în timp. Spre nord, culoarea se disipa, în timp ce întinderea 
urbană se termina Și era înlocuită cu tufe. Se uită și la alte localităţi mai 
mici de-a lungul coastei, ajungând la regiunile pe care Ramaas Și clanul său 
de pirați le transformaseră în casele lor. 

Locul de aterizare era dincolo de partea de est al capitalei Somaliei, într- 
o zonă în care Welldone Amadayo Și prietenii săi bogați investiseră în 
ultimii ani. Fotografiile din satelit înfățișaseră loturi de teren viran gata să 
primească alţi oameni bogați care să înceapă să construiască. Marc își 
aduse aminte că văzuse grupuri de case cu un singur etaj, din cărămidă Și 


tablă, în jurul unei proprietăţi zidite, ca ciupercile pe o stâncă. Vecinii 
bărbatului decedat erau oameni obișnuiți Și săraci, iar Marc se întrebă cum 
se simțeau să trăiască lângă fortăreaţa unui bogătaș. 

Lucy continuă să cotească larg, iar Marc se asigură că se ţine după ea. 
Începea să vadă detaliile din orașul de jos Și natura liniștită a primei părți a 
coborârii luă sfârșit. Faptul că era capabil să vadă clădirile și străzile 
transformă pământul din ceva abstract în ceva real și deveni deodată foarte 
conștient de cât de repede cădeau. Recapitula ceea ce își aduse aminte de la 
antrenamentele de sărituri cu SIS, repetând ca să se pregătească. 

Marc se uită din nou pe hartă. Erau încă la kilometri distanţă de zona de 
aterizare, iar acum Lucy se îndrepta în aer spre coastă în timp ce pluteau în 
tăcere deasupra autostrăzilor largi Și pline de praf și rețelelor nesfârșite de 
străzi laterale din Mogadishu. Grupuri identice de case se continuau la 
nesfârșit, întrerupte pe alocuri de zone goale de pământ sau pâlcuri de 
verdeață. 

Nu prea era sigur ce se așteptase să vadă de sus. Majoritatea 
occidentalilor Știau ţara doar din filmele de război și din reportajele de știri 
pline de dezastre, dar locul era liniștit — fără bătăi de stradă, fără incendii 
scăpate de sub control. 

Radioul lui scoase un zgomot. 

— Aici, spuse Lucy. Se vede ţinta. 

— Da, am înțeles, spuse Marc, căutând Și găsind proprietatea lui 
Amadayo, care începuse să se vadă mai clar, de după un deal jos. Putu să 
vadă lumina care se revărsa de la ferestrele conacului Și ceva ce părea un 
oraș improvizat de corturi în faţa clădirii. 

Ei se îndreptară, dincolo de zidurile moșiei, spre un teren pustiu. Marc 
se tot aștepta la rafale de împușcături de dedesubt, dar nimeni nu se uită în 
sus. 

Apoi Marc văzu solul apropiindu-se și se pregăti. Lovi puternic 
pământul Și se dezechilibra din cauza denivelărilor, oprindu-se brusc și 
gâfâind din cauza efortului. Căldura noptii îl cuprinse și deveni imediat ud 
de sudoare în salopeta izolată. Strânse parașuta imensă Și își dădu Jos casca 
în timp ce Lucy se îndreptă spre el în fugă. El își puse parașuta alături de a 
ei în scorbura unui copac, apoi începu să se dezbrace de toate straturile de 
îmbrăcăminte care îl feriseră de degerături la coborâre. 

Lucy îi dădu un pachet care conţinea un pistol-mitralieră MP7 Heckler & 


Koch, muniţie suplimentară și un supresor butucănos. Marc primi ȘI un 
pistol Glock într-un toc de coapsă, dar adevăratele arme din arsenalul său 
personal erau o tabletă militară Amrel și câteva gadgeturi pe care le furase 
dintr-un dulap cu echipamente de la bordul „Themis”. 

— Ai văzut corturile?, întrebă Lucy, verificându-și arma, fără să îl 
privească. Se pare că Ramaas a decis să se mute aici Și să redecoreze. 

— Nu e aici, spuse Marc. E prea inteligent. 

— Adevărat, răspunse ea, dar pun pariu că cineva de aici știe unde e. O 
să îl găsim, zise Lucy, armând pistolul MP7, ca să își susţină punctul de 
vedere. Și o să îl întreb chiar frumos. 

Marc își puse pistolul-mitralieră pe o curea și arătă înainte. 

— Doamnele primele. 

— Atât de galant, spuse ea, întinzând cureaua Și arma și ducând-o la 
umăr, îndreptându-se rapid Și aproape de pământ spre zidul complexului. 

Pe măsură ce se apropiau, Marc simţi miros de carne gătită venind 
dinspre un grătar improvizat amenajat în rămășițele grădinii decorative. Se 
opriră la umbra zidului și Marc scoase un monocular de buzunar pentru a 
vedea intrarea din faţă, lângă drum. 

— Au scos porțile din balamale și le-au lăsat unde au căzut, spuse el. 
Văd un camion militar parcat pe alee și câțiva băieți cu AK-uri. 

Vehiculul era o camionetă Toyota uzată cu o mitralieră mare, calibrul 50 
deasupra, cu ţeava tocită îndreptată spre cer. Marc simți că 1 se strânge 
stomacul la gândul la ce s-ar fi putut întâmpla dacă arma ar fi fost în mâna 
cuiva atent, în timpul coborârii lor. 

— Atunci, nu ușa de la intrare, spuse Lucy. 

Se îndepărtară până găsiră o porțiune de zid nesupravegheată. 

Marc scoase din rucsac un cablu care avea o cameră la capăt și o conectă 
la tabletă, apoi o îndreptă în sus și peste zid. Ecranul tablete: le oferi o 
vedere circulară a unui gazon ars Și pâlcuri de tufișuri. 

În timp ce Marc trase camera înapoi, Lucy se urcă repede pe gard ȘI 
ajunse pe partea cealaltă, apoi el făcu același lucru. 

Abia ajunseseră la adăpost, când doi bărbaţi trecură pe lângă ei, mergând 
pe potecă spre vilă. Ceva era clar amuzant, pentru că amândoi râdeau 
zgomotos când trecură pe lângă cei doi intruși. Bărbaţi purtau haine verzi 
murdare Și ţineau puști AKM de asalt de ţevi, legănându-le nepăsători în 
timp ce glumeau. 


Marc se apropie de Lucy. 

— Băieţii ăia nu arată ca niște banditi. 

— Arată mai mult ca niște polițiști, fu de acord ea. Trebuie să ne uităm 
mai bine. 

Se târâră prin câteva răsaduri de flori lăsate neîngrijite Și în jurul 
fântânilor care secaseră. Auziră frânturi de conversaţie, iar pe măsură ce se 
apropiau de conac, Marc auzi muzică tare din interior. 

Lucy luă o poziţie de gardian lângă o fereastră spartă Și Marc căută din 
nou în „sacul cu trucuri”, de data luând un dispozitiv care părea de jucărie 
Și semăna cu o bobină mare de bumbac din plastic negru. Un tub de titan, 
care avea două capete de uretan, striate ca roțile unei camionete. Pe o parte 
avea antene mici, iar un mic stabilizator atârna în spate. Marc activă un 
program de control de la distanţă pe tabletă și roțile se învârtiră o dată în 
timp ce dispozitivul prinse viaţă. 

O ridică să o vadă și Lucy, iar chipul ei apăru pe tabletă, printr-o cameră 
wireless din cadrul dispozitivului. 

— Tu ştii de ce îi zice fhrowbo?? 

— De ce?, întrebă ea, făcându-i pe plac. 

El zâmbi Și aruncă dispozitivul peste umăr prin fereastra spartă. Drona 
cu roți ateriză pe podeaua cu mochetă din interior Și se așeză automat în 
poziția corectă. 

Marc vedea prin ochii dronei Și cu mișcări fine pe tabletă, o îndrumă în 
tăcere din cameră în cameră, mai adânc în interiorul conacului. 

— Ce vezi?, șopti Lucy. 

— În mod clar nu avem nicio invitaţie la această petrecere, răspunse el. 

Drona cu roți rămase în umbră, dar imaginile de pe ecranul lui Marc erau 
suficient de clare pentru a se distinge zeci de bărbați care roiau în holul 
principal al casei lui Amadayo. Stăteau jos, unii ghemuiţi, adunaţi în faţa 
unui cearșaf atârnat de un perete care era folosit pe post de ecran 
improvizat. Un videoproiector și un DVD player portabil erau montate în 
apropiere, iar muzica tare pe care Marc o auzise înainte era coloana sonoră 
a unor videoclipuri de propagandă sacadate, cu schimburi de focuri Și 
detonări de bombe. Bărbaţii care priveau ecranul erau îmbrăcaţi ca gărzile 
de afară — același stil de uniforme, negre sau roșu cu alb. Chemă drona 
înapoi, retrăgându-se din cameră Și pe coridor, dar nu înainte ca dispozitivul 
să surprindă un steag familiar negru cu litere albe în arabă, arborat deasupra 


atriumului de la intrare. Era a/-râya, stindardul jihadist. 

— Confirmat, spuse el încet. Nu sunt piraţii lui Ramaas. Sunt Al 
Shabaab. 

— Ce naiba caută ei aici?, întrebă Lucy, printre dinți. Nu este teritoriul 
lor... zise ea, îndepărtându-se Și aruncând o privire spre cerul nopții. 

— Este acum, o corectă Marc. Ramaas a mai avut de-a face cu ei și 
înainte. Poate le-a dat vila ca să îi atragă de partea lui? Alături de clanurile 
de bandiți, sunt cea mai mare forță în ţară după armată, spuse el, dându-și 
seama că Lucy nu îl mai asculta. Hei! 

— Auzi?, întrebă ea. 

— Ce?, întrebă el, dar tocmai când rosti cuvântul, auzi un zgomot în aer, 
care acoperea zgomotul constant al muzicii din interiorul casei. 

Era un zgomot profund, intens, care se auzea din ce în ce mai tare cu 
fiecare secundă. 

Se întoarse în direcția de unde se auzea sunetul la timp pentru a vedea o 
formă unghiulară ieșind din întuneric Și zburând jos, peste zidul vilei, 
huruitul zgomotos al motorului schimbându-și frecvenţa în timp ce se ridică 
Și încetini brusc. Marc văzu două palete negre mari ale rotorului tăind aerul, 
la capetele aripilor care susțineau fuzelajul masiv. 

Era, fără îndoială, un Osprey V-22, noua generaţie de elicopter de 
transport de trupe, care era un hibrid între un elicopter și un avion cu 
turbopropulsoare; dar numai armata Statelor Unite folosea V-22-ul, iar 
culoarea aeronavei era mai degrabă neagră uniform decât griul obișnuit al 
navelor de război americane. „Nu este în regulă”, își spuse Marc, ridicându- 
se în picioare din instinct. 

Nacelele din vârful aripilor Osprey-ului se înclinară în timp ce aeronava 
trecu deasupra capetelor lor și un curent puternic îi lipi pe Marc și Lucy de 
pereții stucați ai conacului. Scântei de lumină de la paznicii de la poartă se 
îndreptară spre Osprey, în timp ce aceștia deschiseră focul cu pușule lor de 
asalt, dar avionul deja vira, o rampă deschizându-se în spate pentru a trimite 
trupe pe acoperișul clădirii. 

Lucy se uită spre Marc și buzele i se mișcară, dar cuvintele ei fură 
înghițite de zgomotul rotoarelor. Mișcări bruște de pe ecranul tabletei îi 
atraseră atenţia lui Marc înapoi spre dispozitiv Și văzu chipul unuia dintre 
luptătorii Al Shabaab umplând camera dronei. Bărbatul era agitat, strigând 
şi dând din mâini. 


— La naiba! spuse Marc, tastând un cod din trei caractere Și activând o 
mică încărcătură explozivă din interiorul dronei, suficientă pentru a distruge 
dispozitivul Și probabil și degetele luptătorului care o avea în mână. 

Pe ecranul tabletei apărură cuvintele SEMNAL PIERDUT și Marc băgă 
dispozitivul înapoi în rucsac. Lucy întinse mâna Și îl apucă de umăr, 
aplecându-se spre el. 

— Trebuie să... strigă Lucy pentru a fi auzită peste zgomotul motoarelor 
Osprey-ului, dar nu apucă să termine. 

Focuri de arme se văzură în spatele ei și fu aruncată brusc spre Marc, 
prăbușindu-se peste el. 

Peste umărul ei, el văzu bărbaţi în uniforme verzi alergând de-a lungul 
aleii, spre ei, trăgând. 

Al șaselea simţ al lui Saito, genul de instinct care se formează doar în 
ani de pregătire ca soldat, îl avertiză din momentul în care cizmele lui 
atinseră terasa de la ultimul etaj al conacului. Firele de păr de pe ceafă i se 
ridicară și o tensiune nedefinită își făcu prezenţa în pieptul lui. Simţea că 
ceva nu era bine. 

Ieşirea din V-22 fusese exactă și rapidă, așa cum se așteptase de la 
echipă, iar imediat ce spărseseră ușile și intraseră, aruncă o privire rapidă 
asupra aeronavei VTOL în timp ce aceasta se întoarse Și părăsi clădirea. 
Forţa aerului de la rotoare lovea pământul și iarba de pe peluzele ruinate, 
ridicând un zid de praf ca un val în mișcare. Corturile improvizate din 
spatele casei fură doborâte în timp ce Osprey-ul ateriză pe terenul de tenis 
al lui Welldone Amadayo, la câteva sute de metri mai departe. 

Mulţumut că drumul lor de scăpare era sigur, Saito scoase carabina 
Vector CRB pe care o avea la piept și mută cu degetul pârghia la modul 
rafală. Ceilalţi trei agenţi care îl însoțeau se deplasau deja pe terasă Și pe 
holul de sus în zigzag, cu mișcări rapide. Îndoielile lui se diminuară, dar nu 
dispărură complet. 

Când ajunseră la partea exterioară a scărilor care ducea în clădirea 
propriu-zisă, doi bărbați se îndreptară repede spre ei, cu puști AKM în 
mâinile transpirate. 

Primul om al lui Saito și al doilea agent din linie îi doborâră, 
împușcându-i în faţă și în gât. Fură nevoiţi să împingă cadavrele peste 
balustradă ca să treacă. 

Al treilea agent era un bărbat pe nume Byrd, care purta un lansator cu 


design de pistol cu ţeavă largă, capabil să tragă grenade de 40 mm. Saito îi 
făcut semn să urce spre scări, iar Byrd urcă primul. Cobori trei Șiruri de 
scări, de fiecare dată trăgând mai înainte un foc. Un vuiet profund răsună în 
clădire, dar pe măsură ce ajungeau la etajul doi, rafalele de gloanţe trase 
spre echipă erau încă puternice. 

Byrd se aplecă înainte să dezlănțuie o altă salvă de grenade, dar 
scândurile de sub picioarele lui se frânseră, în timp ce cineva de dedesubt 
trase prin tavan. Căzu într-o baltă de sânge, iar Saito se îndepărtă, 
revenindu-i brusc în minte o conversaţie purtată cu câteva ore mai devreme. 

În timp ce echipa Asociaţiei organizase atacul de la graniţa cu Kenya, 
Saito își exprimase temerile cu privire la o infiltrare în Mogadishu fără 
informaţii actualizate și nu fusese luat în seamă. Orele de zbor Jos, de-a 
lungul coastei, aproape de crestele valurilor în întuneric, îi oferiseră timp 
mai mult decât suficient să își dea seama că avea dreptate și că angajatorii 
lui se înșelaseră. 

Dar Saito era un slujitor. Ajunseseră Și misiunea lor rămăsese aceeași. 
„Localizează-l și omoară-l pe piratul războinic, găsește arma pe care i-au 
dat-o sârbii”. Orice altceva era irelevant. 

Își înlătură îndoielile și scoase acele de la grenadele de fragmentare încă 
prinse de corpul lui Byrd, apoi îl aruncă pe bărbatul mai scund peste 
margine. Saito căzu pe spate în timp ce mai multe explozii se auziră în casă. 

— Este un cuib de viespi, spuse primul om, un spaniol pe nume Ruiz. Ni 
s-a spus să ne așteptăm la o rezistenţă minimă! zise el, aruncând o privire 
spre Mayer, celălalt membru al echipei. Nu sunt plătit suficient ca să mor 
aici! 

Saito îi ignoră pe amândoi, ascultând strigătele care se auzeau de jos. 
Trăgătorii de la parter se regrupau, iar el îi putea auzi strigându-se unul pe 
altul Și în numele războiului lor sfânt. Deci aceștia nu erau tâlharii lui 
Ramaas. Făcu un semn cu capul. „Inteligentă mișcare”. Piratul le permisese 
aliaţilor săi, militanților jihadiști, să ocupe această proprietate și să devină, 
fără să știe, o capcană pentru oricine ar veni după el în acest loc. 

— Urcă, se răsti Mayer. Îi aud, trebuie să fie alte scări. 

— O să ne croim drum, ordonă Saito, în timp ce o ușă de pe coridor se 
deschise brusc Și mai mulţi bărbați înarmaţi se năpustiră spre terasă. 
Înaintaţi Și trageţi! ordonă el. 

Lucy urlă de durere și Marc reacţionă fără să se gândească. O trase 


deoparte cu o mână, cu cealaltă strângând MP7-ul în timp ce îl ridică spre 
trăgătorii care înaintau. Nu avu timp să ţintească sau să fie precaut; Marc 
apăsă trăgaciul pistolului mitralieră Și trase o rafală automată zgomotoasă, 
doborând primul trăgător. Al doilea trăgător se ascunse după o jardinieră de 
piatră, împroșcând pereţii cu gloanţe din AKM-ul său. 

Lucy scoase un geamăt Și își îndoi genunchii. Marc îi preluă greutatea Și 
căzură amândoi. O atinse cu mâna liberă pe spate și se temu să nu simtă 
sângele curgându-i prin vesta tactică — dar în schimb degetele lui atinseră 
fibrele fierbinți Și arse din jurul punctelor de impact zdrenţuite. 

Ea înjură violent Și îl împinse. 

— Sunt bine, spuse Lucy printre dinţii scrâșniți. Vesta anti-glonţ a oprit 
gloanţele. La naiba, arde... 

— Se apropie! spuse Marc, văzând mișcare în timp ce mai multi 
jihadiști ieșeau în faţa conacului lui Amadayo. 

Lucy îȘi scoase pistolul-mitralieră, iar Marc făcu același lucru și 
amândoi lansară rafale de gloanţe către noul val de atacatori. 

— Nu putem rămâne aici. Nu avem acoperire bună! 

— Da, fu Lucy de acord. La naiba, în ce ne-am băgat? Misiunea tocmai a 
fost deconspirată, trebuie să plecăm! spuse ea, trăgând încă trei gloanţe. 
Sunt deschisă la sugestii. 

— Ce zici de VTOL-ul ăla?, întrebă el, îndreptând degetul mare spre 
acoperiș. Îți place sau nu, altcineva tocmai a venit neinvitat. 

— Și le urez noroc, răspunse Lucy. Dar dacă vrei să rămâi ȘI să afli cine 
ucide pe cine, trebuie să plecăm și să ne reorganizăm! 

Planul inițial fusese să afle unde e Ramaas de la cineva din vila lui 
Amadayo. În acele momente, acesta devenise „să plece sau să moară”. 

— Garajul! spuse Marc, arătând cu degetul în direcţia unei anexe de 
vizavi de clădirea principală. Avem nevoie de o mașină, dacă mă lași să 
conduc din nou. 

— Din partea mea, poți să mă duci Și cu placa, se răsti ea. Mergi, mergi! 
zise Lucy, trăgând o rafală să îl acopere și Marc se îndreptă alergând spre 
spațiul dintre peretele casei Și un strat de flori. 

El fugi la adăpost Și apoi îi întoarse favoarea, trăgând spre un grup de 
pușcași din spatele coloanelor false de marmură. Auzi un țipăt și văzu pe 
cineva căzând. 

Marc nu își lăsă mintea nici măcar să înceapă să proceseze ceea ce făcea. 


Se bază pe pregătirea pe care o avea, concentrându-se să treacă peste haosul 
confruntării, care se făcea simțit în fiecare clipă. 

„Inamici. Ținte. Obiective. Supravieţuire”. Își reduse acţiunile la acești 
termeni Și excluse orice altceva. 

Gloanţele din MP7 i se terminară Și se retrase să reîncarce, schimbând 
magazia goală cu una plină. Lucy îl atinse pe umăr în timp ce se strecură în 
spatele lui și făcu semn spre clădire. Nu fu nevoie să-i reamintească lui 
Marc că între stratul de flori și garaj erau cel puţin cincizeci de metri de 
spațiu deschis. 

— O să aprind o fumigenă, spuse ea. Pornim amândoi la semnul meu. 

— Am înţeles. 

Adrenalina îi curgea prin vene și se legăna pe vârfurile picioarelor, 
nerăbdător să pornească din nou. 

Lucy scoase acul unei fumigene și o aruncă spre casă, cauzând o nouă 
rafală de gloanţe de la trăgători. În timp ce vapori albi începură să iasă din 
cilindrul de metal, se auziră explozii din interiorul vilei Și zgomot de sticlă 
spartă. 

— Se pare că idioţi ăia din Osprey îȘi fac treaba, spuse ea. 

— De ce ar risca americanii să trimită o echipă aici, după acea filmare 
din New York?, întrebă Marc, inspirând adânc. 

Fumul se îngroșa, formând un banc de ceaţă albă. 

— Nu cred că au făcut-o, răspunse Lucy, apoi îl plesni pe mână. Acum! 

Cei doi ieșiră în fugă din spatele stratului de flori și Marc se luă după 
Lucy, trăgând spre partea din faţă a clădirii. Gloanţe masive de 7,62 mm 
bâzâiră prin aer în jurul lor. Drumul până la garaj părea să dureze o 
eternitate, în timp ce fumul învăluia totul în alb — Și apoi, dintr-odată, ușile 
grele de lemn se ridicară prin ceaţă. Marc o deschise cu umărul pe una 
dintre ele, împingând-o pe Lucy înăuntru, înainte de a o închide. 

Înăuntru, în garaj, era beznă. Aerul dinăuntru era fierbinte ȘI stătut, 
mirosind a ulei de motor. Lucy aprinse lanterna tactică și un fascicul mare 
lumină interiorul anexei, fiind vizibile fragmente din podeaua și rafturile cu 
unelte de pe pereți. 

— Oh, la naiba, nu, mormăi ea. 

Garajul era gol. 

Jihadiștii continuau să vină, făcându-i pe cei din echipa lui Saito să tragă 
focuri de armă pe coridor Și casa scărilor, distrăgându-le atenţia în timp ce 


alţi luptători acopereau trupurile fraților lor morţi și încercau să îi 
încolțească pe mercenarii de la Asociaţie. 

„Dacă rămânem aici, murim”. Saito făcu calculul și își dădu seama că 
nu era altă variantă. Byrd deja murise și Mayer primise o lovitură în picior 
Şi sângera tare. 

Numărul luptătorilor Al Shabaab era cu mult în favoarea inamicului, 
chiar Și ţinând cont de priceperea Și experiența echipei Asociației care era 
de partea lui. „Ne retragem”, decise el și dădu ordinul. Punând jos ultimele 
grenade, Mayer și Ruiz se întoarseră la etajul de sus, iar Saito servi pe post 
de ariergardă, împușcându-i pe oamenii care încercau să vină după ei. 

Ajungând pe terasă, se dădu deoparte în timp ce oamenii lui săreau peste 
Șezlonguri Şi un frigider masiv cu partea din față de sticlă, puse acolo 
pentru a bloca accesul. Saito apăsă microfonul de la gât. 

— Aerian? Renunţăm la misiune. Repet, renunţăm la misiune. ia-ne de 
pe acoperiș. 

Se uită spre Osprey și inima îi stătu pe loc. O trupă de bărbați în 
uniforme încercau să se apropie de aeronavă. Se mișcau Și trăgeau prost, 
dar ca Și în cazul celor din interiorul vilei, erau mai mult decât suficienți 
pentru a reprezenta o ameninţare serioasă. În partea din spate a fuzelajului 
văzu o siluetă căzută, îmbrăcată în negru, întinsă pe rampa de marfă, 
aparent moartă. Saito se uită spre carlingă și văzu mișcare înăuntru. 

— Recepţionat! spuse pilotul, cu o voce crispată Și grăbită. Se apropie, 
voi încerca să... 

Ledurile galbene de sub aripă se stinseră Și Saito tresări în timp ce auzi 
un țipăt din casca din ureche. Când se adresă din nou pilotului, acesta nu 
răspunse. 

— Am pierdut echipajul de zbor, îi anunţă el sumbru. Trebuie să plecăm 
din clădire. Veniţi după mine! spuse Saito, punându-și carabina peste umăr 
Și folosind un scaun pentru a ajunge la acoperișul înclinat al conacului. 

Apucându-se de plăcile roșii, se ridică Și apoi se aplecă să îl ajute pe 
Mayer, care îndura durerea, gâfâind ușor. Ruiz ajunse ultimul, urcându-se 
pe acoperiș dintr-o singură mișcare. 

Cizmele lor zăngăniră pe plăci în timp ce alergau de-a lungul conacului, 
având grijă să își distribuie greutatea în mod egal pe măsură ce se mișcau. 
Zgomotul constant al motoarelor se auzea ca un tunet neîncetat, dar, pe 
lângă zgomot, Saito putea auzea strigătele de fericire ale soldaţilor jihadiști 


Și mai multe împușcături. Fum alb se ridica din curtea casei Și Saito se 
aplecă în față ca să nu fie văzut. Era întuneric acolo sus și posibil că nu 
puteau fi văzuţi de jos imediat — dar nu era nevoie decât de un paznic cu o 
pușcă Și ar fi fost condamnaţi la moarte. 

În faţă, aripa de est a conacului lui Amadayo se termină brusc, dar un zid 
înalt se întindea spre anexele clădirii Și spre marginea moșiei. Saito arătă cu 
un deget în direcţia zidului Și sări pe el, ca o pisică. 

Văzu mișcare sub el în timp ce un bărbat înarmat veni în colțul 
conacului, dar apoi se auzi un zgomot de focuri înăbușite dinspre Ruiz Și 
acesta căzu. Mayer Și spaniolul îl urmară. 

Ajunseră aproape de acoperișul anexei inferioare când o nouă rafală de 
gloanţe izbucni în jurul lor. Mayer se sprijini din instinct pe piciorul rănit Și 
căzu. 

Saito avea un picior pe acoperișul scund, când Mayer se prăbuși pe 
tiglele de teracotă și trecu prin ele. Dispăru în întunericul de dedesubt. 
Tiglele se dezmembrară repede, cu zgomot, iar acoperișul se dărâmă. 

Saito se îndreptă în jos Și la fel și Ruiz. Se lovi puternic de podeaua de 
beton Și se rostogoli, ignorând durerea și luându-și pușca. 

Lasere roșii Și subțiri ieșiră din armele lor, ajungând pe două grinzi 
verzi. Un punct de lumină oscila pe sternul lui Saito Și, în cele din urmă, un 
bărbat alb cu părul de un blond nisipos și o față murdară de fum ieși din 
umbre. Avea un pistol MP7 îndreptat spre el și gata să tragă, iar lângă el era 
o femeie de culoare cu același echipament tactic. 

— Oare cine ai putea fi?, întrebă bărbatul înarmat, cu accentul britanic 
încărcat de tensiune. 


Capitolul 19 


— Bună, invadatorilor, spuse Lucy, cu tonul ameninţător și batjocoritor 
în același timp. 

Cu o clipă în urmă se auziseră împușcături din exteriorul garajului, apoi 
tavanul cedase și apăruseră acești bărbaţi cu arme, cu răni ȘI priviri aspre. 
Nu era nevoie să fii un geniu ca să îţi dai seama că aceasta era echipa de pe 
Osprey, dar nu semănau cu nicio grupare militară americană pe care să o 
știe Marc. 

— Mercenari?, întrebă el. Arsenalul și echipamentul lor erau mai 
avansate decât cele ale mercenarilor Aleph cu care Marc se confruntase în 
Polonia. Cine v-a trimis? 

Bărbatul asiatic și slab, cu o carabină Vector peste umăr, aruncă o privire 
spre cei doi și Marc își dădu seama că el era liderul. 

— V-aș putea întreba același lucru. 

O rafală automată de gloanţe tăie aerul de deasupra capetelor lor, peste 
zgomotul avionului. Lucy reacționă, îndreptându-și pistolul-mitralieră spre 
gaura din acoperiș, căutând alte amenințări. 

— Chiar nu e momentul potrivit pentru discuții, se răsti ea. 

Unul dintre ceilalți mercenari se îndreptă spre ușile duble și aruncă o 
privire printr-o crăpătură din toc. 

— Are dreptate. E mișcare acolo. Aduc echipament, probabil că vor 
folosi bile de calibrul 50 ca să ne arunce pe toţi în aer de aici. Trebuie să 
plecăm, spuse el uitându-se în jur Și găsind singura ușă din spate care ducea 
spre grădină. Pe aici. 

— Chiar te rugăm, spuse Lucy. Nu pot fi mai mult de două duzini dintre 
nemernicii ăștia acolo afară. 

Privirea bărbatului asiatic nu se dezlipi de cea a lui Marc. 

— Îmi imaginez că am ajuns aici căutând aceeași persoană. Într-un 
moment prost am fost cu toţii prinși în capcana pe care ne-au întins-o, 
spuse el, ridicându-și mâinile. Dar am putea lucra împreună. 

Mercenarul de lângă ușă se ghemui lângă tovarășul său rănit și îl ajută 
să se ridice, dând furios din cap. 


— Cu excepţia cazului în care unul dintre aceștia doi are un rezervor în 
buzunar, cu ce ne va ajuta asta?, întrebă el, arătând cu bărbia lui spre ușă. 
Dacă mergem spre VTOL, vom fi uciși, la fel ca echipajul. 

Marc înţelese ce spunea bărbatul și continuă cu același subiect. 

— V-aţi pierdut echipajul? 

Bărbatul asiatic dădu din cap iritat, iar Marc lăsă MP7-ul în jos. 

— Pot să pilotez chestia aia. 

— Poţi?, întrebă Lucy, ridicând o sprânceană. 

— Am citit manualul, mormăi el. 

— La naiba, Saito, se răsti celălalt mercenar. Acceptă Și ieşim cu toții 
din încurcătura asta! 

După o clipă, bărbatul asiatic dădu din cap. 

— Dar există o mică problemă. Cum ajungem la avion. 

Marc întinse mâna către Lucy. 

— Câte grenade mai ai? 

— Câteva grenade de fragmentare... 

— Perfect, spuse el, uitându-se în jur. Am nevoie de sârmă, cablu sau 
ceva de genul ăsta. 

Bărbatul rănit luă ceva de la centură. 

— Asta e bună?, întrebă el, întinzându-i lui Marc un mănunchi de cabluri 
de plastic, cu degetele însângerate. 

— Destul de bună, spuse Marc, lăsându-și bagajul pe podeaua de beton 
Și luând o a doua dronă. 

. 

Luptătorii grupaţi în grădinile din spate se uitau în toate părțile, convinși 
că sosirea avionului negru fusese prima mișcare în marele război pe care 
liderii lor îl promiseseră demult. Fiindu-le frică să iasă de sub acoperire, pe 
terenul liber dintre jardinierele ornamentale Și terenul de tenis, de teamă că 
mai multe trupe ar putea veni din aeronavă, unii dintre ei își țineau cu 
prudenţă puștile îndreptate spre ea. Alţii își îndreptară armele spre cer, gata 
să tragă în următorul invadator. Osprey-ul nu se mișca, rotoarele încă 
învârtindu-se cu zgomot, întreaga aeronavă fund ghemuită la pământ ca o 
insectă uriașă ȘI furioasă. 

Luptătorii îȘi imaginau hoarde de elicoptere de luptă în noaptea neagră, 
puhoaie care se îngrămădeau spre ei dinspre țărm, cu echipe de soldați 
occidentali cu arme îngrozitoare. Unii dintre ei trăgeau în întuneric, 


convinşi că văzuseră dușmani în fiecare umbră care se mișca. 

Ușa din spatele garajului se deschise scurt, apoi se închise. Toate armele 
se ațintiră asupra ei, în timp ce mișcarea atrase atenția luptătorilor, iar 
pentru o clipă Osprey-ul fu uitat. 

Ceva mic ȘI rapid se apropie sărind peste lespede, croindu-și drum prin 
grădinile conacului lui Amadayo. Nu mai mare decât o cutie de bere, 
dispozitivul se rostogoli spre bărbații ascunși și trase după el un tren 
improvizat de benzi de plastic, și sfere verzi, de mărimea unui pumn. Un 
ochi de sticlă din mijlocul micii mașinării zări un pușcaș cu glugă neagră 
care se uita în gol și robotul acceleră spre el. 

Pușcașul strigă alarmat. Își ridică AKM-ul și deschise focul, încercând 
să împuște drona înainte ca aceasta să se poată apropia, dar fu prea târziu. 
Trăgând niște grenade de fragmentare M67 după el, drona se repezi în 
mijlocul grupului de luptători Și se autodistruse. Detonările în lanţ ale 
grenadelor transformară explozia într-un bubuit susținut ȘI, chiar când 
zgomotul începu să se diminueze, cinci siluete ieșiră în fugă din interiorul 
garajului. Aruncând fumigene pentru a-i acoperi, alergară spre Osprey. 

° 

Marc se repezi spre VTOL-ul de la pământ Și, din nou, rotoarele masive 
ale aeronavei înghiţiră orice alt sunet din jur. Aruncă o privire peste umăr Și 
o văzu pe Lucy trăgând de la nivelul șoldului, în timp ce îl urma. 

Dincolo de spaţiul dintre conac și anexe, cineva încerca să manevreze 
camionul militar Toyota astfel încât mitraliera masivă aflată pe el să poată fi 
îndreptată în direcția lor. Văzu ţeava mitralerei mari dând naștere unui 
crucifix strălucitor de foc. 

O urmă pe Lucy și pe bărbatul numit Saito în spatele Osprey-ului, 
ascunzându-se sub coada în formă de H ca să intre prin rampă Și să urce. 
Saito se întoarse să tragă corpul unui bărbat mort întins pe iarbă, iar în timp 
ce Lucy îi acoperea, ceilalți doi mercenari din garaj intrară. 

Interiorul Osprey-ului vibra din cauza huruitului nesfârșit al elicelor. 
Avea același interior golit până la metal ca avionul Hercules care îi adusese 
din Oman, fiecare suprafață acoperită cu ţevi și conducte de cabluri. În 
timp ce înaintă spre carlingă, Marc simţi mai mult decât să audă, bufnituri 
joase ale gloanţelor rătăcite, de calibrul 50, care străpungeau fuzelajul de 
aluminiu. 

O priveliște de groază îl aștepta acolo. Prăbușit înainte, peste consola 


centrală, era un alt membru al echipei lui Saito. Faţa pilotului fusese 
distrusă de un proiectil de mare viteză care îl lovise în obraz. Se împotrivi 
unei senzaţii instinctive de a vomita Și târî corpul departe de butoane, 
aruncându-l pe podeaua din cabina echipajului. 

Marc se așeză pe scaunul pilotului și lăsă experienţa și memoria să îl 
ghideze în momentele care urmară. Își puse centura de siguranţă, picioarele 
pe pedale și apoi își lăsă mâinile să ajungă în mod natural la manetă și la 
accelerație. Ochii lui scanară ecranele digitale din fața lui și șterse 
instinctiv una dintre picăturile de sânge care se împrăștiaseră peste el. 

— Hai! spuse Lucy, care apăru brusc lângă umărul lui, strigându-i în 
ureche. Hai, fă schemele alea de pilot! 

Se gândi că era probabil un moment prost să-i spună că avea fix zero ore 
de zbor pe acest tip de aeronavă. Datorită antrenamentului său aviatic Și 
timpului petrecut cu echipele operaţionale SIS, Marc avea experienţă pe 
câteva modele de elicopter Și avea destule ore pe aeronave cu aripă fixă ca 
să decoleze cu cele mai multe tipuri de aeronave Și să aterizeze întreg. 
Osprey-ul era un avion pe jumătate elicopter, pe jumătate turbopropulsor; 
cât de greu putea fi? 

Dar se așteptase să găsească ceva care să semene cu un bord de 
elicopter, nu hibridul din faţa lui. Marc apucă maneta și simţi vibrația de la 
rotoare printre degete. Timpul încetini. Totul depindea de el în acel moment. 
Încă zece secunde și luptătorii Al Shabaab i-ar fi invadat. 

Își alungă frica. Nacelele de la motorul Osprey-ului Și rotoarele erau 
îndreptate spre cer, ceea ce însemna că în acel moment funcționa ca un 
elicopter. „Asta pot să pilotez”. 

— Țineţi-vă de ceva, spuse Marc, împingând maneta pentru decolare 
înainte, accelerând rotoarele, iar Osprey-ul decolă mult mai repede decât se 
aștepta. Coada avionului se întoarse, sfărâmând coroanele unor salcâmi, în 
timp ce VTOL-ul își croia drum prin aer, amenințând să se destabilizeze și 
să se prăbușească la pământ. 

Cu privirea fixată asupra butoanelor, Marc văzu cu coada ochiului 
scânteile împușcăturilor, în timp ce botul Osprey-ului trecea pe lângă 
luptători. Degetul mare al lui Marc găsi comutatorul roții care controla 
eleroanele de pe marginile aripilor aeronavei Și le poziționă spre înainte. 
Nacelele se înclinară cu mai mult de șaizeci de grade și deodată Osprey-ul 
începu să se comporte ca un avion cu aripi fixe. Momentul de tranziție se 


simţi ca un șoc. Cu accelerația apăsată, aeronava trecu huruind pe deasupra 
capetelor bărbaților înarmați, gonind peste acoperișul conacului Și peste 
teren, spre zidurile înalte ale moșiei. 

Marc își mușcă buza în timp ce se străduia să găsească ritmul de zbor al 
VTOL-ului, supracompensând din nou în timp ce centrul de greutate al 
aparatului se schimbă. Îndepărtă aeronava de împrejurimile cartierului 
rezidenţial de case cu două etaje și zbură de-a lungul drumului. Primul său 
instinct fu să schimbe comenzile digitale, dar își înăbuși dorinţa, lăsând 
aeronava să își găsească propriul ritm. „Dacă îmi dau seama de ritmul 
acestei păsări, pot să fac asta...” 

Marc înclină aeronava Și aruncă o privire de deasupra copacilor către 
autostrada prăfuită de dedesubt. O echipă de trei agenți, cel mai probabil 
întăriri chemate de extremiști, alergau de-a lungul drumului în urma VTOL- 
ului. Fiecare avea câte o armă masivă în spate, îndreptată direct spre 
Osprey, încadrându-l cu dungi de foc în timp ce îl urmăreau. 

Încă o dată, Marc simţi loviturile în timp ce aeronava era lovită în partea 
de Jos. Pe ecranul din fața lui se aprinseră lumini roșii de avertizare, 
semnalând deteriorarea sistemului hidraulic. Umblă la butoanele care 
controlau nacelele, încercând să poziţioneze rotoarele pentru zbor la 
orizontal, dar Osprey-ul se împotrivi. Încercă să acţioneze asupra 
flapsurilor, dar nu reuși nici acolo. VTOL-ul tăia aerul, refuzând să 
răspundă la comenzi. 

— Avem o problemă, strigă el peste umăr. Nu pot câștiga altitudine! 

Lucy ieşi din carlingă și se grăbi spre partea din spate a 
compartimentului de marfă. 

Omul rănit al lui Saito era deja jos pe punte, rezemându-se de fuzelaj. 
Era palid și transpirat, în pragul leșinului. Ea nu îl băgă în seamă Și păși 
peste cadavrul mercenarului care fusese tras înăuntru înainte de decolare. 
Cei doi supraviețuitori erau ghemuiti la rampa deschisă de marfă din spate, 
încercând să împuște șoferii camionetelor cu carabinele lor. Nu aveau 
noroc; Lucy era o trăgătoare exemplară și chiar Și ea ar fi recunoscut că să 
tragi dintr-o aeronavă în mișcare, spre o ţintă de la sol în mișcare la acea 
viteză nu era nimic altceva decât o risipă de muniţie. Pentru o clipă, ea își 
dori să aibă cu ea echipamentul de lunetist. 

— Ce face acolo? 

Coechipierul lui Saito era hispanic. 


— A spus că poate să piloteze! 

— Avarii, strigă ea înapoi, ferindu-se în timp ce un glonţ fierbinte zgârie 
rampa coborâtă. Ce mai aveţi cu voi? 

Saito aruncă o privire la sacii de echipament fixați de pereţii 
compartimentului. 

— Nu cred că... 

Lucy nu așteptă să termine. Se îndreptă spre prima geantă Și o sfâșie. 
Înăuntru era echipament de supravieţuire pentru aterizări pe apă sau în 
deșert. O împinse cu piciorul Și trecu la următoarea. Avea o încuietoare cu 
fermoar pe care îl tăie cu cuțitul. Saito se întinse să o oprească, dar ea deja o 
deschisese. 

Cuţitul pătrunse prin pânză Și plastic și ajunse la niște foiţe de hârtie. 
Geanta era plină cu bancnote folosite de 100 de dolari ambalate în pachete 
separate. 

— Bună, Benjamin, spuse ea cu voce tare, văzând fața președintelui 
Franklin uitându-se la ea. Mită?, întrebă Lucy, întorcându-se spre Saito. 

— Fonduri de urgenţă, răspunse el. 

Lucy dădu din cap. 

— AȘ numi asta o urgenţă, spuse ea, smulgând geanta cu bani din 
curelele care o ţineau de perete și târând-o spre rampa de marfă. 

Înainte ca Saito sau celălalt mercenar să o poată opri, Lucy tăie partea de 
jos a genţii Și vărsă conţinutul acesteia în urma Osprey-ului. 

Un vârtej de bani ţâșni în aer și începu să cadă în calea soldaţilor, sute 
de mii de dolari căzând pe drumul de mai jos. Fu suficient să oprească 
gloanţele, dar pentru un moment Lucy nu fu sigură că planul ei avea să 
funcționeze. Luptătorii erau oportuniști, asta așa era, dar erau suficient de 
evlavioși să ignore bani căzuţi din cer propriu-zis în favoarea mâniei lor 
îndreptățite? 

„Nu prea”, reflectă ea, în timp ce cele trei camionete se opriră derapând 
Și oamenii din ele ieșiră pe drum. 

Lăsând fum în urmă, Osprey-ul se îndepărtă, făcând o curbă care avea să 
ducă avionul spre marginea de nord a orașului Mogadishu. 

Saito scoase un mormăit sumbru Și se îndepărtă de rampă, oftând. 

— A fost o extragere foarte scumpă. Din mai multe puncte de vedere, 
spuse el, privirea lui îndreptându-se spre bărbatul rănit Și spre cei doi morti. 
Ruiz, leagă-i. 


Celălalt mercenar îndeplini ordinul, făcând un semn din cap Și plecând. 

În acel moment, cum avea timp, Lucy îl măsură pe Saito, căutând semne 
care să-i dea un indiciu despre cine era el și cine îl trimisese în Somalia. 

— Cred că lucrezi pentru cineva care nu-și face prea multe griji în 
privința banilor, spuse ea, arătând către cabină. Echipamentul acesta nu e 
ieftin. 

— Pentru americani ȘI britanici, răspunse Saito, strigând peste sunetul 
motoarelor în timp ce o studia și el. Dar nu pentru armată. Cel puțin, nu de 
ceva timp. 

— Ne recunoaștem între noi, nu? Practic, asta ne face veri. 

Saito zâmbi slab. 

— Nu sunt plătit să te împușc. 

— Deocamdată, adăugă Lucy, în timp ce puntea Osprey-ului se înclină 
alarmant. 

Se apucară de mânerele de pe pereţii cabinei și Lucy se duse la o 
fereastră, temându-se că va vedea mai multe gloanţe venind spre ei. 
Aeronava se rotea, trecând peste ceea ce părea a fi un set de clădiri 
municipale abandonate, un spital sau o școală. 

— Pierdem altitudine, se răsti Saito. Ce face? 

Lucy văzu nacela de la capătul aripii îndreptându-se din nou în sus. — 

— Aterizează. 

Osprey-ul trecu peste un gard înclinat și un Şir de tribune pe jumătate 
prăbușite, ridicând o tornadă galbenă de praf. Dane ateriză în mijlocul a 
ceea ce părea un teren de fotbal abandonat. Loviră pământul cu un zgomot 
puternic care zgudui fuzelajul. 

Lucy îȘi croi drum înainte, în timp ce rotoarele se opreau și putu simți 
mirosul acru al izolaţiei arse și al uleiului de motor fierbinte. 

Marc ridică mâinile de pe bord când Lucy ajunse în carlingă. 

— N-am avut de ales, începu el, intuind întrebarea. Avem o scurgere în 
sistemul hidraulic. Nu puteam câștiga înălțime și în cazul în care 
continuam să zbor, ceva avea să cedeze. Și atunci am fi coborât chiar dacă 
am fi vrut sau nu. 

Saito era în spatele ei. 

— Suntem încă în oraș. Nu putem rămâne aici. 

Lucy aruncă o privire printre copaci, apoi trase capacul strălucitor al 
ceasului tactic MTM de la încheietura mâinii Și se uită la el. 


— Mai avem în jur de cinci ore până la răsărit, apoi toată lumea va ști 
unde suntem. Localnicii poate au auzit motoarele, dar avem o camuflare 
decentă aici, spuse ea, gândindu-se. Ce opţiuni avem? 

— Dacă nu reparăm Osprey-ul, plecăm, spuse Marc răspicat. Dacă 
daunele nu sunt prea grave, s-ar putea să putem să îl reparăm. 

— Ruiz are experiență cu sistemele mecanice, spuse Saito, făcându-i 
semn celuilalt bărbat să vină. Cât va dura? 

Marc se dădu jos de pe scaunul pilotului. 

— Habar n-am, spuse el, oftând. Poate ar trebui să avem un plan de 
rezervă, pentru orice eventualitate, spuse el, aruncându-i lui Lucy o privire 
plină de sens și își frecă lobul urechii; ea înţelese. Comunicarea de la 
distanță cu Rubicon trebuia să fie inițiată doar în circumstanţe extreme, așa 
că, în esenţă, Marc și Lucy fuseseră pe cont propriu din momentul în care 
săriseră din C-130. 

Dar toate planurile în legătură cu misiunea ascunsă fuseseră spulberate 
odată cu focurile de la conacul lui Amadayo și cu haosul evadării lor. „Îl 
facem pe parcurs”, se gândi Lucy, sumbră. „Din nou”. 

Ea știa că Rubicon asculta telefoanele. Tot ce ar trebui să facă pentru a-i 
contacta era un Șir de cuvinte folosite pe post de cod, rostite clar la orice 
telefon mobil din Mogadishu. Programele de analiză a semnalului pe care 
Kara Wei le infiltrase în reţeaua celulară a regiunii le-ar fi detectat ca pe o 
Șoaptă prin vuietul mulțimii. Dar să facă acest lucru ar fi însemnat să 
renunțe. Ramaas Și arma operaţiunii Exil ar fi fost în continuare acolo Și ei 
nu ar fi mai aproape de el. Pe Lucy o rodea faptul că încă nu aveau nicio 
idee despre ce plănuia piratul războinic. 

— Bine, spuse ea, încrucișându-și brațele pe piept, lăsând problema 
deoparte pentru moment. 

O conștientizare neplăcută își făcea loc în mintea lui Lucy, în timp ce 
privirea ei părăsi faţa lui Marc Și se întoarse către Saito și Ruiz. 

— Dacă vom lucra împreună, atunci trebuie să punem toate cărțile pe 
masă. Sunteţi de acord? 

Saito dădu din cap precaut. 

— De acord. 

Britanicii avuseseră bani când îi angajaseră pe acești tipi pe post de 
contractanţi, dar aerul lor o făcu pe Lucy să tragă o concluzie neplăcută 
despre originile lor. Ea decise să arunce zarurile și să vadă ce avea să 


urmeze. 

— De ce nu începi prin a ne spune ce i-a făcut pe șefii voştri din 
Asociaţie să vă trimită aici? 

Faţa inexpresivă a lui Saito nu putu să ascundă adevărul. 

— Eşti o femeie perspicace, răspunse el, după o lungă pauză. 

Reacţia lui Marc, care se afla lângă ea, fu exact cea la care se așteptase. 

— Stai, ce?, întrebă el, smulgând pistolul Glock din tocul de la coapsă. 
Nenorociţii din Asociaţie? Lucy, când ţi-ai dat seama? 

— Acum o secundă, îi spuse ea. Este singura explicaţie care are vreun 
sens. 

— Se pare că aveţi o problemă nerezolvată cu angajatorii mei?, întrebă 
Saito încet. Sunt dezamăgit. 

Ruiz pufni. 

— Nu înţelegi, omule? Ei? Ei lucrează pentru african. Ekko Solomon. 

— Ah, spuse Saito, dând din cap cu înțelepciune. Desigur. Aflăm un 
adevăr. Da, asta explică multe, zise el, scoțând un mormăit amuzat. Soarta 
este ironică. 

Marc înaintă cu pistolul în mână, dar Lucy puse o mână pe braţul lui. 

— Ușor, cowboy. Să nu facem ceva ce am putea regreta. 

— Cum ar fi să ne asociem cu nenorociţii ăștia?, spuse Marc, scuipând. 
Prietenii mei sunt morți din cauza lor Și a jocurilor lor! 

Furia lui Marc îl supără pe Saito. 

— Nu știu nimic despre asta. Nu ne-am întâlnit niciodată, spuse el, 
oprindu-se Și privindu-l pe britanic ca și cum ar fi fost prima dată. Dar îmi 
ești cunoscut. Da. Te-am mai văzut înainte, spuse el lăsându-se pe spate și 
dând din cap. Ai fost în Split. La cazinoul Queen's High. Nu ai reușit să-l 
împiedici pe Ramaas să plece cu dispozitivul. 

— De unde știi asta?, întrebă Marc. 

— Am văzut imagini din sistemul de securitate al cazinoului. 

— Hard disk-urile care dețin acel videoclip au fost furate, spuse Marc. 
De Franko Horvat, zise el, făcând o pauză, de parcă ar fi rezolvat puzzle-ul. 
Ai fost acolo. În bancă. Din cauza ta a murit, pun pariu. 

Saito îȘi înclină capul. 

— Și acum sunt aici. 

Marc se uită la Lucy. 

— Așa a urmărit Asociaţia arma nucleară. De la frații Kurjak la Horvat, 


de la Horvat la Ramaas, de la Ramaas la Amadayo. 

— Numai că ni s-a întins o capcană, nu?, interveni Ruiz. A fost o 
capcană. 

— Mi se sfâșie inima, mârâi Marc. 

Saito privi pistolul din mâna lui Marc. 

— Dacă vrei să transformi asta în altă luptă, este alegerea ta. Am niște 
cunoștințe rudimentare cum să pilotez acest avion, dar aș prefera să îl 
pilotezi tu mai degrabă decât să trebuiască să te ucid. 

Lucy duse mâna la armă și îl văzu pe Ruiz făcând același lucru. 

— Vrei să îl ajuţi pe Ramaas?, întrebă Saito încet. Poate ţi se pare greu 
de crezut, dar Asociaţia vrea același lucru ca Și tine. Suntem aici pentru a-l 
neutraliza pe Abur Ramaas Și dispozitivul nuclear Exil pe care a pus mâna. 

— De ce? Ca să îl poți da șefilor tăi? 

Lucy îl privi. 

— Crezi ce vrei, răspunse Saito. Tot ce vrea Asociaţia este menţinerea 
stabilităţii globale. Unui pirat războinic cu o armă de distrugere în masă nu i 
se poate permite să o amenințe. 

— Pe ultimii oameni pe care i-am cunoscut Și care au ameninţat 
stabilitatea Asociaţiei a trebuit să îi privesc cum mor într-un incendiu, 
începu Marc, cu vocea joasă Și rece. Prefer să risc Și să te împușc în cap. 

Privirea lui Saito se îndreptă înapoi spre Lucy, netulburată de 
ameninţare. 

— Tu așa gândești? Simt că nu. Ești mai mult pragmatică decât 
prietenul tău englez. Înţelegi că trebuie luată o decizie tactică aici, nu? 

Ea dădu din cap. 

— Dușmanul dușmanului meu Și toate astea, da, știu. Dar împărțirea 
aceluiași ascunziș nu ne face aliați. 

Saito îi aruncă o privire lui Ruiz Și îi făcu semn să coboare arma. 

— Poate că o demonstrație de bună-credinţă va ajuta. 

El le explică faptul că Amadayo fusese principala achiziție a Asociației 
în Somalia, dar nu Și singurul. Un bărbat pe nume Kaahi, un ofițer al 
Guvernului Federal cu influenţă asupra postului național de televiziune, 
fusese Și el un angajat al grupului. 

— Informațule de la Kaahi ne-au îndreptat către vilă, spuse Saito. E clar 
că ne trimitea într-o capcană. 

— Este omul lui Ramaas, spuse Ruiz. Joacă în ambele echipe. În mod 


evident, a decis că era timpul să-și strice relațiile cu Asociaţia. 

— Deci este posibil ca tipul ăsta, Kaahi, să știe unde este ţinta. 

Marc puse arma în toc, fără tragere de inimă. 

— Ramaas trebuie să aibă pe cineva în Guvernul Federal pe undeva. 
Altfel, l-ar fi predat către ONU în momentul în care a difuzat videoclipul cu 
ameninţarea cu bombă. 

— ÎI găsim pe Kaahi și îl interogăm, îi spuse Saito lui Lucy și apoi se 
uită la Marc. Între timp, îl vei ajuta pe Ruiz să repare Osprey-ul. 

— Toate astea înainte de răsănit?, pufni Marc. 

— Exact, spuse Saito, coborând în cabină Și trăgând un panou de pe un 
perete, dezvăluind un compartiment de depozitare în spatele lui. 

Înăuntru, Lucy văzu roţile unei motociclete și un motor electric într-un 
cadru scheletic. 

— Deci să nu mai pierdem timpul, da? 

Marc se aplecă spre ea și vorbi încet. 

— Cum am făcut să ajungem să lucrăm din nou cu dușmanii? 

— Karma proastă?, zise ea, adunându-și echipamentul. 

Solomon stătea pe balcon și privea luminile orașului. Afară, noaptea 
abia începuse și Monte Carlo era plin de oameni care căutau eleganţă și 
aventură. Se încruntă, jucându-se cu lanţul subțire de la gât. Oamenii de 
acolo de jos navigau în lume, feriți de realitățile dure ale acesteia cu 
ajutorul banilor, poziției sau doar indiferenţei. Se îndoia că multi dintre ei 
înțelegeau că realitatea lor era doar o versiune a lucrurilor, suprapusă peste 
o mie de alte adevăruri mai dure Și mai dezagreabile. 

Și cel mai dur adevăr dintre toate era unul pe care Ekko Solomon îl 
învățase cu preţul sângelui. Lumea funcționează cu secrete, iar majoritatea 
dintre noi este mai bine să nu le Stie. 

Trecu un deget peste o bucată de metal de formă ciudată de la capătul 
lanţului. Pentru majoritatea, ar fi părut ceva abstract, o gheară de oţel 
decolorată; dar un soldat ar fi văzut ce era cu adevărat, trăgaciul unei puști 
de asalt Kalașnikov. Pistolul din care făcuse parte fusese distrus cu mult 
timp în urmă, dar Solomon păstrase această parte din el ca o amintire 
constantă a locului de unde venise și a ce făcuse să plece de acolo. 

Auzi pașii atenţi ai lui Delancort pe pardoseala de lemn a balconului. 

— Henri, spuse el, fără să se întoarcă. Vreun contact? 


— Nu, domnule, spuse franco-canadianul. Dar așa era de așteptat. 
Oamenii noștri din Mombasa spun că C-130-ul a aterizat conform 
programului. Lucy Și englezul nu erau la bord. 

— Nu ești de acord cu implicarea lui Marc Dane. 

Nu fusese o întrebare. 

Delancort oftă. 

— Recunosc că are abilităţi utile și s-a dovedit plin de resurse... Dar 
trebuie să pun la îndoială angajamentul lui, domnule. 

— Tocmai a fost lăsat într-una dintre cele mai nelegiuite regiuni din 
Africa, răspunse Solomon. Ca să ne ajute. Acesta nu este un angajament? 

— Cu tot respectul, nu Rubicon îl mai ajută pe el încă o dată?, întrebă 
Delancort, îndreptându-se spre marginea balconului. El ne-a adus cazul. 
Eram parțial conștienți atât de frații Kurjak, cât și de Abur Ramaas, dar 
această afacere cu dispozitivul Exil... zise el, făcând o pauză. Dane a venit 
la tine doar pentru că nimeni din Europol nu îl lua în serios. 

— Crezi că îi iau partea?, întrebă Solomon, îngustându-și ochii. Ai auzit 
amenințările piratului, Henri. Nu este o fantomă după care aleargă Dane. 
Este o ameninţare credibilă pentru lume, spuse el, dând din cap. Și dacă 
putem face ceva în privinţa asta, vom face. Acesta este principiul pe care a 
fost fondat Rubicon. 

— Nicio națiune, în afară de justiție, spuse Delancort, traducând citatul 
latin care stătea sub logo-ul companiei Rubicon de pe peretele biroului. V- 
aţi pus un standard înalt, domnule. 

Solomon dădu din nou din cap, privirea lui scurtă coborând spre apele 
golfului luminate de lună. 

— Răscumpărarea este un drum lung, zise el, strângând cu mâinile 
balustrada care înconjura balconul. Mi-aș dori să pot face mai mult. Nu 
simt că este de ajuns. 

— Ramaas nu va reuși să Șantajeze cele mai mari trei state din lume, 
spuse Delancort, inspirând. Se înșală dacă crede că poate. Singura întrebare 
este dacă moare înainte sau după ce bomba este detonată. 

Solomon îi aruncă o privire. 

— Nu-l subestima. Am crescut printre bărbaţi ca Abur Ramaas. Este un 
Șacal, iar Șacalii sunt la fel de inteligenți pe cât sunt de vicioși, zise el, cu 
privirea pierdută pentru o clipă, pe măsură ce Și-l imagină pe celălalt bărbat 
de parcă piratul războinic ar fi fost o reflectare proprie. 


Solomon își alungă imaginea din minte. 

— Crede-mă când îți spun că acest joc al lui nu a fost încă pe deplin 
dezvăluit. 

Delancort fu pe punctul să răspundă, dar apoi ușa de la balcon se 
deschise Și o văzură pe Kara Wei stând acolo, palidă și cu ochiu măriți. 

— Aici erați! Trebuie să veniți să vedeţi asta, domnule. Avem trafic de la 
sursa noastră din Beijing. 

Solomon Și Delancort se uitară unul la altul. Kara se referea la o 
achiziţie pe care Rubicon o cultivase în interiorul serviciilor de securitate 
chineze, o rămășiță rămasă de la alte operațiuni anterioare pentru a 
demasca actele de terorism. 

— Ramaas a încărcat alt videoclip, spuse Kara. Toţi — și asta înseamnă 
toţi — se vor îmbulzi acum să îl vadă. 

— Alte ameninţări?, întrebă Delancort. 

Ea dădu din cap. 

— Mai degrabă ne trimite invitaţii la petrecere. 

. 

Motocicletele Zero MMX aveau mai degrabă un motor electric silențios 
decât unul pe benzină, așa că îi purta de-a lungul autostrăzilor din 
Mogadishu ca o fantomă. 

Lui Lucy nu îi convenea faptul că trebuia să joace rolul pasagerului 
lângă șoferul lui Saito, dar mercenarul japonez era cel care știa unde să 
găsească ţinta și după ce trecură de alei întunecate Și străzi slab luminate, 
ajunseră vizavi de o clădire cu șase etaje din districtul Warta Nabada. Saito 
ascunse motocicleta între un perete jos și o furgonetă parcată Și împreună 
se strecurară în curtea unui complex de apartamente cu obloane de peste 
drum. Amândoi erau ca niște umbre, cu feţele ascunse de eșarfe închise la 
culoare. 

Lucy scană clădirea printr-un monocular. Un afiș în engleză și arabă de 
deasupra intrării spunea că era un post de televiziune aparținând guvernului 
federal, dar ea văzu mici semne de prezenţă. Nu erau soldați în uniforme 
somaleze, nu erau polițiști — doar o mână de tineri agitați, slabi, înarmaţi cu 
puști, adunaţi în jurul unui camion de marfă și un SUV Yukon vechi. Civili 
stânjeniţi intrau Și ieșeau din clădire în grupuri de câte doi sau trei, ducând 
cutii de transport sau cutii pentru echipamente în spatele camionului. 

Ea se uită sus, unde erau o mulţime de antene pe acoperiș. Unele birouri 


erau iluminate, lumina lor galbenă revărsându-se prin plasele de insecte de 
la ferestre. Lucy îi întinse monocularul lui Saito Și îl lăsă să vadă și el. 

— Se pare că se retrag, spuse ea. De unde știi dacă acest personaj, 
Kaahi, chiar e acolo? 

— Pentru că mă uit la el chiar acum, spuse el, arătând cu degetul. A doua 
fereastră de la etajul al treilea. 

Lucy văzu un bărbat slab, într-o cămașă albă și cravată roșie, 
gesticulând furios spre o femeie cu hijab. Încerca să îi dea instrucţiuni să 
facă ceva, dar ea era reticentă. În cele din urmă, se întoarse și dispăru din 
vedere. 

Saito îi dădu monocularul înapoi. 

— Pleacă și ia cu el orice i-ar fi de folos, spuse mercenarul. Are sens. 
Kaahi Ştie că Asociaţia își va da seama de duplicitatea sa. Nu vrea să fie 
aici când se întâmplă asta. 

Lucy îşi întinse bărbia spre bărbaţii de la intrare. 

— Mie mi se par niște bandiți. Oamenii lui Ramaas, cred. 

EI a dat din cap. 

— Kaahi are încă valoare pentru Ramaas. Omul este un oficial 
guvernamental, la urma urmei. Va dori să-l ţină în viață, spuse Saito, făcând 
o pauză Și verificându-și arma înainte de a-și strânge eșarfa. E o intrare 
laterală. Intrăm pe acolo, cu atenţie. Îl prindem pe Kaahi și îl interogăm, 
zise el, aruncându-i o privire. O să faci ca mine, da? 

— Deocamdată, răspunse ea, scoțând siguranţa de la pistolul-mitralieră. 
Ia-o înainte. 

Saito merse de-a lungul peretelui jos, în întuneric, lângă un felinar stricat 
Și apoi traversă drumul. Lucy se lipi de el ca și cum ar fi umbra lui, 
lăsându-l pe agentul Asociației să înțeleagă ce spusese, în timp ce deschise 
ușor uşa Și intră în clădire. 

Dar degetul ei nu se îndepărtă niciodată prea mult de trăgaciul MP7-ului 
ei Și era gata să pună câteva gloanţe în trunchiul lui Saito dacă ar încerca să 
o ia prin surprindere. 

Găsiră o scară de serviciu Și porniră. Saito era bine antrenat, era clar din 
modul în care se mișca. Pe vremuri, Lucy participase la exerciţii cu Delta și 
corespondenți lor din Forţele Speciale Japoneze, unitatea anti-teroristă a 
Forţelor de autoapărare japoneze — dar acei bărbați și-au păstrat întotdeauna 
fețele ascunse în spatele cagulelor și nu se amestecau cu armata SUA în 


afara misiunii. Saito avea aceeași economie a mișcărilor bine antrenată Și 
precisă ca băieţii din Forţele Speciale Japoneze și Lucy nu se putu abţine să 
nu se întrebe cum ajunsese bărbatul angajat al Asociaţiei. 

Fusese ceva asemănător cu situația ei, ultima opţiune după ce toate 
celelalte variante dispăruseră? Lucy era îndatorată faţă de Ekko Solomon Și 
Corporaţia Rubicon pentru că îi salvaseră viaţa după ce proprii comandanţi 
o aruncaseră lupilor. Avea Saito aceeași poveste? Era el considerat un bun 
stricat, forțat să renunţe la a-și mai sluji națiunea? Sau se alăturase 
Asociaţiei mai mult dintr-un simplu impuls, mai puţin moral? 

Marc nu exagerase când spusese că angajatorii lui Saito îi uciseseră 
prietenii Și era la fel de adevărat că Asociaţia investise timp Și efort 
încercând să facă același lucru cu toată lumea din Divizia de Condiții 
Speciale a Rubicon la un moment dat. Era greu să nu o ia personal. 

De mai multe ori, DCS intrase în conflict cu grupul de traficanţi de arme 
din umbră Și nu se terminase niciodată bine. 

„Nimănui în afară de conștiința lui Ekko Solomon”, se corectă ea. Lucy 
încercă să nu se gândească prea mult la asta, își jurase că atât timp cât se 
putea privi în oglindă în fiecare dimineaţă, va continua să facă parte din 
cruciada lui Solomon. „Dacă acest lucru se va schimba vreodată...”, își 
spuse ea, izgonind gândul. 

Saito se opri când ajunseră la etajul al treilea și întredeschise ușa de la 
casa scării. De pe coridor răsunau voci, un bărbat Și o femeie care se certau 
în dialectul local. 

— E el, șopti Saito. 

° 

— Dar cine sunt acești bărbați?, întrebă Esme și furia lui Kaahi crescu 
din cauza impertinenţei acesteia. De ce au venit aici așa târziu? 

— Nu este problema ta! mârâi el la ea. 

Femeia trebuia să fie asistenta lui, dar îi vorbea ca și cum ar fi fost 
mama lui. 

— Fă doar ce îţi spun eu! 

Esme făcu o figură acră. 

— Nu mă poți învinovăţi că am întrebat. Tu trebuie să fi auzit ce s-a 
întâmplat în estul orașului — oamenii spun că a fost un schimb de focuri! Ei 
spun că militanţii Al Shabaab care stăteau acolo au fost atacați de militari 
americani din nou ȘI... 


— Taci din gură! urlă el, făcând-o să tacă. Nu știi nimic, spuse Kaahi, 
trecând pe lângă ea și îndreptându-se cu pași mari spre birou. Întoarce-te la 
muncă! zise el peste umăr și deschise ușa. 

Esme avea mai multă dreptate decât își închipuia, dar Kaahi nu avea de 
gând să îi spună asta. Era pe cale să plece din oraș, din ţară. Peste câteva 
ore, banii pe care Ramaas îi promisese aveau să fie în mâinile lui Și el avea 
să fie în primul avion spre Franţa, Spania sau orice ţară Și-ar fi dorit. 

Această mentalitate i se schimbă când intră în birou și găsi acolo doi 
oameni așteptând, un bărbat și o femeie în haine militare. Niciunul dintre ei 
nu fusese în cameră cu câteva clipe în urmă, înainte să o certe pe Esme. 

Trase aer în piept ca să cheme ajutor, dar apoi bărbatul își scoase eșarfa 
de pe față și Kaahi rămase inert. Japonezul pe care îl întâlnise într-o 
cafenea mai devreme în acea zi stătea acolo. Gura lui Kaahi se mișcă, dar 
nu scoase niciun sunet. 

— Ai fost plătit să faci ceva, îi spuse Saito grav. Imaginează-ţi ce 
dezamăgit am fost când am aflat că nu ţi-ai respectat cuvântul. 

O duzină de variante trecură prin mintea lui Kaahi. Se uită de-a lungul 
încăperii, dându-și seama că singura lui cale de scăpare era tot ușa. Cântări 
minciunile pe care le putea spune într-o încercare de a scăpa de vină. Luă în 
considerare chiar Și violenţa, dar armele lui Saito Și compania sa îi 
spulberară acel șir de gânduri pe jumătate format. 

În cele din urmă, se hotărî să tragă de timp. 

— Eu... pot să explic, începu el plin de speranță. 

— Treci la subiect, se răsti femeia, cu un accent american aspru. Unde e 
Abur Ramaas, prostule? 

Saito îi aruncă o privire scurtă Și dădu din cap. 

— Într-adevăr, da. Asta e cea mai importantă întrebare. 

Kaabhi își frânse mâinile și se uită la ceasul de pe perete. Dacă ar putea 
să-i ţină pe acești străini de vorbă. Salvarea lui era pe drum. Tot ce trebuia 
să facă era să îi întârzie suficient de mult. 

— Nu poţi să te duci după el. Nu acum. Șansele sunt în favoarea lui. A 
schimbat tot. 

— Nu sunt de acord, spuse Saito Și scoase un cuţit lung, asemănător 
unui ac, dintr-o teacă verticală din harnașamentul său. Mă obligi să te 
forțez, spuse japonezul, aruncând o privire americancei, de parcă nu era 
sigur cum va reacționa. 


Femeia nu reacționă la pericol. 

Lui Kaahi îi veni o idee. 

— Nu l-ai văzut, nu-i așa? 

— Să văd ce?, întrebă americanca. 

Făcu un pas spre un DVD player portabil de pe birou, dar ea ridică 
pistolul de la șold, țintind spre pântecele lui. Kaahi făcu o pauză Și își 
ridică mâinile. 

— Apasă pe play, îi spuse el. Ramaas a trimis un nou mesaj către 
președintele vostru Și către ceilalți. Uitaţi-vă la el și veţi înțelege. 

Lucy se încruntă, apoi apăsă pe butonul micului dispozitiv. Discul din 
interior începu să se miște și ecranul pâlpâi înainte să afișeze imaginea lui 
Ramaas. Era filmat în același stil neprofesional, dar fundalul era diferit. 
Zidul din spatele lui Ramaas era din metal vechi, vopsit, peticit de rugină. 
Avea un aspect industrial, ca de fabrică sau ceva asemănător. 

— Oameni ai puterii, începu el, arătându-și dinții. Aţi avut timp să vă 
gândiţi la lecţia pe care v-am dat-o, spuse Ramaas, aplecându-se până când 
faţa lui umplu ecranul. Acum trebuie să plătiţi pentru păcatele voastre faţă 
de poporul meu și națiunea mea. Trebuie să plătiți cu comori sau cu sânge. 
Voi alegeţi, spuse el chicotind, frecându-și obrazul de sub ochiul deteriorat. 

Cameramanul îl urmări până la o masă, pe care era o hartă maritimă 
comercială care înfățișa coasta Somaliei. Deasupra erau împrăștiate 
fotografii Și schiţe ale dispozitivului Exil — dar niciun semn al valizei de 
oţel în sine. 

— O să mă respectaţi, continuă Ramaas, pentru că voi arăta că nu sunteți 
mai buni decât mine. Niște tâlhari, spuse el, punând mâna pe schiţele 
bombei. Va fi o licitaţie, continuă el. În douăzeci și patru de ore. Aici. O să 
mă plătiți ca să aflați unde este ascunsă arma. 

— Nenorocitule, mormăi Lucy. Deci despre bani este vorba până la 
urmă. 

Kaahi chicoti nervos. 

— V-a luat-o înainte! 

Pe ecran, Ramaas încă vorbea. 

— Ofertanţiu trebuie să fie prezenți la locul ales de mine. Nu mai mult de 
doi reprezentanți pentru fiecare parte interesată. Și credeţi-mă... Vor fi 
multe părți interesate. 

Întinse mâna, luă camera din mâinile persoanei care o folosea și o duse 


spre hartă. Imaginea se încețoșa pe măsură ce focalizarea automată se 
schimbă, apoi graficul se văzu clar. Un deget gros apăsă hârtia acolo unde o 
cruce roșie fusese desenată în ocean. 

— Aici, spuse Ramaas. Și să nu aduceţi nave de război sau avioane pe o 
rază de o sută șaizeci de kilometri. 

Se auzi din nou un clic Și filmarea se opri. 

— Ce este acolo?, spuse Lucy. 

— O platformă petrolieră, răspunse Saito, gândindu-se. Abandonată. Un 
loc bun pentru o astfel de adunare. A planificat bine acest lucru. 

Ea își mușcă buza. 

— Nu-mi plac implicaţiile, despre „părțile interesate”, spuse Lucy, 
aruncând o privire către Kaahi. Lasă-mă să ghicesc, tu ești implicat în asta 
pentru că a folosit conexiunile tale pentru a încărca videoclipul, nu-i așa? 

După încuviințarea lui, ea ocoli biroul până când Kaahi fu între ea și 
Saito. 

— Deci unde ai trimis-o? Washington, Beijing, Moscova. Și în ce alte 
părti? 

Saito răspunse pentru el. 

— Oricine este interesat să deţină un dispozitiv nuclear, îmi imaginez că 
lista este lungă. 

Kaahi se ridică. 

— Cum vă simțiți să fiți victime de data asta? 

— Nu a reușit încă, spuse Saito, făcând un gest rapid cu mâna. 

Lama lungă și subțire, pe care o ţinea în mână îi străpunse gâtul lui 
Kaahi deasupra claviculei Și pătrunse adânc. 

Lucy reacționă, dar fu prea târziu să îl oprească. Saito menținu arma 
înfiptă o secundă, până când Kaahi își dădu suflarea. Apoi retrase lama cu 
zgomot, iar bărbatul căzu la podea, cu sângele șiroindu-i din rană. 

— La naiba! spuse Lucy, făcând un pas spre muribund. Nu trebuia să... 

— Mi-a spus ce trebuia să Știu, continuă Saito Și plecă. 

Cu coada ochiului, îl văzu venind spre ea și se răsuci, blestemându-și 
propria reacţie. Se întâmplă repede, chiar în momentul în care Lucy luase 
arma în mână. 

Simti în spate și în abdomen o durere arzătoare în timp ce Saito se 
năpusti asupra ei, împingând lama într-un mic gol dintre plăcile armuri ei. 
Ea ţipă și încercă să pivoteze, dar durerea era incredibilă. 


Genunchiu i se înmuiară și Lucy se prăbuși la podea, căzând lângă 
Kaahi. Fu vag conștientă că Saito îi smulgea pistolul din mâinile moi. 

— Nu vei muri acum. 

Vocea lui părea că venea de la mare distanţă, printr-un tunel. 

— Dacă scoţi lama, atunci îţi va curge tot sângele în mai puţin de o oră. 

Durerea se intensifică Și apoi totul deveni negru. 


Capitolul 20 


Amândoi miroseau a lichid hidraulic. În cele din urmă Marc reușise să-l 
ajute pe Ruiz să aducă VTOL-ul într-o stare care se apropia de starea 
operabilă. 

Marc se urcă înapoi pe scaunul pilotului, din partea dreaptă a carlingii, Și 
lucră la tastatura de lângă ecranul digital multifuncțional în faţa lui. Căută 
Și găsi diagnosticul de care avea nevoie. Beculeţe verzi se aprinseră pe rând 
Și Marc răsuflă ușurat. 

— Suntem bine, spuse el cu voce tare. Cred. 

Îl simţi pe Ruiz în spatele lui, văzând reflexia bărbatului în ferestrele 
carlingii. 

— Floare la ureche, spuse mercenarul, ștergându-și mâinile, deși în 
tonul lui se simţi minciuna. Să fii gata să zbori. Cum se întoarce Saito, am 
plecat de aici. 

— Putem trece graniţa cu Kenya în câteva ore, începu Marc, dar Ruiz 
vorbi peste el. 

— Treaba nu e gata, insistă celălalt bărbat. Îţi place sau nu, ești implicat 
în asta alături de noi acum. 

— Nu prea cred. 

Ruiz se așeză pe scaunul copilotului Și se uită mânios la el. Arătă spre 
cei doi saci cu cadavre din compartimentul de marfă. 

— Byrd a fost ucis în casă Și pe aceștia i-am pierdut când ieșeam. 
Mayer acolo, rănit grav... 

— Încă un motiv în plus să plecăm, interveni Marc. 

Ruiz a vorbit din nou peste el. 

— Şi ticălosul ăla de Ramaas râde de noi. Asta nu se termină aici, mă 
înţelegi? 

Marc se gândi la acest lucru pentru o clipă. 

— Nu încerca să-mi spui că mergi după Ramaas pentru că vrei 
răzbunare. ÎI vrei pentru că îl vrea Asociaţia. 

Mercenarul pufni. 

— Da. Crezi că altcineva mai are curajul pentru asta?, întrebă el, 
uitându-se urât la Marc. Tu și colega ta aţi crezut că voi îl veți opri? Nu mă 


face să râd. 

Ruiz dădu din cap Și se ridică. 

— Bogătașul de Solomon Și tot echipajul său sunt doar pioni de moment 
în calea lui. Ar trebui să staţi în banca voastră, să lăsați oamenii mai buni să 
facă ce trebuie, mă înţelegi? 

— Oamenii mai buni?, repetă Marc, mânia lui crescând. Asociaţia nu 
este nimic altceva decât o grămadă de ticăloși cu mai mulți bani decât 
virtute! Ori ești prea prost ca să înţelegi asta, ori nu-ți pasă! 

Ruiz rânji Și se ridică. 

— Hei, dacă vrei să mori sărac ȘI virtuos, fii invitatul meu. Vreau 
răzbunare Și vreau să fiu plătit, așa că la naiba cu toți ceilalți, spuse el, și 
plecă, mormăind pentru sine. 

Pe buzele lui Marc se forma un răspuns, dar se stinse când văzu mișcare 
afară. O siluetă rapidă veni sărind pe terenul de fotbal din întuneric și Marc 
apucă din reflex pistolul din tocul de la coapsă. Își lăsase MP7-ul în 
compartimentul din spate în timp ce reparaseră aeronava, iar în acel 
moment își dori să nu o fi făcut. 

Apoi Marc auzi sunetul încet al unui motor electric Și își dădu seama că 
era motocicleta lui Saito. Dar ceva nu era în regulă; motocicleta avea doar 
un om Și niciun pasager. leși repede prin trapa din spatele carlingii Și se 
duse după Ruiz, care era deja în spatele avionului. 

În timp ce Marc se ascunse sub aripa Osprey-ului, Saito coborî de pe 
motocicletă. Expresia de pe fața mercenarului spaniol deveni rece și se 
întoarse spre Marc, ridicând carabina Vector prinsă de umăr. 

Marc avea deja în mână pistolul Glock și îl îndreptă spre Saito, ignorând 
arma care se îndrepta spre el. 

— Unde e?, întrebă el, scuipând cuvintele. 

Saito nici nu încercă să pună mâna pe pistolul său. 

— Au fost niște complicaţii. 

Marc simţi prin vene un fior de gheaţă. 

— Ai ucis-o?! 

— Nu. Era în viață când am plecat, răspunse Saito. Prietena ta este 
puternică. Avea o rană serioasă. Cred că o femeie așa rezistentă ca ea va 
supraviețui. Și dacă nu, spuse el, făcând o pauză. Ei bine, ar fi un eveniment 
nefericit. 

— Dacă e moartă, voi urmați, se răsti Marc. 


Saito dădu din cap. 

— Uciderea ei nu are nicio valoare pentru mine. Vie, ea va distrage 
atenţia. Ceva de rezolvat pentru tâlhari lui Ramaas în timp ce eu profit de 
situaţie, spuse el, ridicând privirea spre cerul nopţii, ca Și cum ar fi evaluat 
ceva nevăzut. Nu puteam să o am pe lângă mine, trebuie să înţelegi. Era 
prea periculoasă. Imprevizibilă. Dar de tine am nevoie. Am nevoie de un 
pilot. 

— Du-te la naiba. Nu te mai ajut. 

În mintea lui Marc era o învălmășeală de emoţii contradictorii. Dacă 
Lucy era acolo undeva, dacă era rănită, trebuia să ajungă la ea. Îi datora 
acest lucru. 

— Spune-mi unde e! 

— Poliţia locală a găsit-o până acum. Dar ar trebui să fii mai îngrijorat 
de propria ta soartă, spuse Saito, ocolind motocicleta și apropiindu-se de el. 
Și de dispozitivul Exil. 

Marc ţinea pistolul Glock îndreptat direct spre faţa lui Saito. Dacă l-ar fi 
împușcat, mercenarul japonez avea să fie ucis pe loc, dar apoi Marc avea să 
piară o fracțiune de secundă mai târziu, când Ruiz avea să îl împuște în 
semn de răzbunare. O parte din el vru să o facă, fără să ţină seama de 
consecințe Și fu nevoie să se abțină să apese pe trăgaci. 

— Ramaas Și-a făcut cunoscută a doua cerinţă, continuă Saito. A 
convocat o adunare pe o instalație de foraj abandonată de pe coastă. 
Plănuiește să vândă arma celui mai bun ofertant Și trebuie să fiu acolo. 

Marc nici nu se clinti, dar în interiorul său se forţa să asimileze 
informaţiile noi. Saito trebuia să spună adevărul. Avea nevoie de Marc să-i 
scoată de acolo și, așa cum spusese Ruiz, misiunea Asociaţiei era departe 
de a fi încheiată. 

— Suntem gata de plecare?, îl întrebă Saito pe Ruiz, care dădu din cap, 
apoi se uită înapoi la Marc. Atunci așa vom face. O să lași arma jos Și o să 
ne duci la platformă. O să ne ajuţi să luăm dispozitivul Exil și când 
terminăm, ești liber să pleci. 

— Altfel, te împușc acum Și alegem calea lungă, spuse Ruiz. Tu alegi. 

— De ce naiba aș fi de acord cu asta?, întrebă Marc printre dinţi. Chiar 
crezi că aș avea încredere în tine? 

— Pentru că știi că nu ai o opţiune mai bună, spuse Saito, ridicând 
capul. Știm unde este Ramaas. Misiunea ta este aceeași. Să îl găsești. Ai de 


gând să renunti pentru o femeie?, întrebă el, făcând iar o pauză din nou, 
gândindu-se la ceva. Crezi că, dacă situația era invers, ea ar fi făcut la fel 
pentru tine? Ştii ce este mai important. 

În comparaţie cu ameninţarea reprezentată de Ramaas și de arma 
nucleară rusă furată, Lucy Keyes reprezenta doar o viață. 

— Dacă asta îţi va salva conștiința, învinovăţește-mă pe mine, adăugă 
Saito. Înţelege că nu ţi-am dat altă opţiune. 

— Așa lucraţi voi, nu?, întrebă Marc, plin de venin Și amărăciune. Ăsta 
este stilul Asociaţiei. Găsiți vulnerabilitățile oamenilor Și profita fi. 

— Da, fu de acord mercenarul. Dar, în cele din urmă, decizia îţi aparține. 

— La naiba, repetă Marc, furia lui transformându-se în disperare. Începu 
să tremure. 

Ruiz își dădu seama ȘI roti carabina Vector, lovindu-l cu patul armei în 
cap. Mercenarul îi smulse Glock-ul din mână Și se întoarse să îi ia telefonul 
prin satelit Și cuțitul de supraviețuire din vesta de la echipament... 

Uimit, Marc scuipă sânge dintr-o tăietură din interiorul obrazului și ţâșni 
înapoi în picioare. Ardea de umilință, Și, în timp ce își încleștă pumnii, nu 
voia nimic altceva decât să cedeze mâniei. 

Saito văzu acest lucru în ochii lui și o urmă de îngrijorare apăru pe 
chipul mercenarului, apoi dispăru. 

— Îmi imaginez că te gândești să faci ceva dramatic și prostesc. Te-aș 
sfătui să nu o faci. 

Marc vru să amenințe, să spună ceva care să îl facă să creadă că nu avea 
să cedeze fără luptă — dar nu era nimic de făcut. Saito deţinea toate 
avantajele și se ura pentru că fu nevoit să o recunoască. 

Și, mai mult decât atât, Marc știa că în momentul în care mercenarii de 
la Asociaţie ar fi terminat, ar fi scăpat de el. Dar cât timp era în viaţă, încă 
putea face ceva. 

În cele din urmă, trase aer în piept. 

— Atunci hai să mergem. Cu cât terminăm mai repede, cu atât mai 
repede scap de voi. 

Marc făcu un pas spre Osprey, apoi se opri, în timp ce îi veni altă idee. 

— Ai spus că ai lăsat-o în viaţă. 

— Așa am făcut, răspunse Saito. 

Marc zâmbi rece când își dădu seama de cea mai mică dintre victoriile 
din acel moment. „Crede-mă, prietene... O să regreţi asta”. 


Camioneta se opri cu zgomot în faţa postului de televiziune și Guhaad 
sări Jos de pe canapea, împingând un tânăr care avea o AK47 și îi stătea în 
cale. Tânărul înarmat era un adolescent și clipi spre bărbatul mai mare, 
confuz, în timp ce mesteca khatul din gură. 

— Unde este Kaahi?, întrebă Guhaad. Nu răspunde la telefon. Și nu-mi 
place să aștept! 

Tânărul cu pistolul clipi din nou, apoi arătă ușile postului de televiziune, 
spre o femeie agitată reţinută de mai mulţi dintre camarazii lui. 

Guhaad intră cu pași mari în clădire și oamenii pe care îi adusese cu el îl 
urmară. Tinerii care intimidau femeia îl văzură venind Și imediat își 
încetară jocurile. Toţi știau cine este și unde se afla în ierarhia organizației 
lui Ramaas. 

Starea lui de spirit fusese proastă de la întoarcerea sa la Mogadishu. Încă 
ardea de mânie din cauza umilirii de a fi lăsat pe margine în timpul 
urmăririi de la casa creatorului de bombe și, deși piratul războinic nu 
spusese nimic despre asta după ce se întâlniseră ca să scape din Dubai, 
Guhaad era convins că ceilalți îi văzuseră acţiunile ca fiind eșecuri. 

Dimpotrivă, lipsa criticilor din partea lui Ramaas agravase lucrurile. 
Guhaad știa că Zayd nu se întorsese din misiunea sa în Europa ȘI Știa că 
piratul războinic îi dăduse o sarcină nouă și mai importantă. Era ros de 
gelozie. Ramaas plănuia ceva mare, ceva periculos, dar el încă evitase 
fiecare întrebare pe care i-o pusese Guhaad. Nu spusese ce avea să se 
întâmple cu bomba rusească. Singura concluzie pe care Guhaad o putea 
trage era că Ramaas nu avusese încredere să îi dea acea informație. 

Era furios. Voia ca Ramaas să înţeleagă că era la fel de capabil ca 
lunetistul cu privirea rece, dar soarta continua să conspire împotriva lui. 
Resentimentul clocotea în el și mânia lui oscila, căutând calea cea mai 
ușoară. Guhaad se aplecă peste femeie, direcționându-și furia spre ea. 

— Cine ești tu? 

— Numele meu este Esme... spuse ea, privind în pământ, strângând 
nervoasă marginile hijabului. Lucrez aici. 

— Unde este Kaahi? 

— Sus, spuse ea arătând cu degetul. Biroul lui este la etajul trei, dar nu 
mă lasă să mă duc acolo. 

— Dă-te din calea mea, spuse Guhaad. 


Urcă scările repede până ajunse la etajele de sus. Locul era în dezordine, 
dar ignoră haosul. Nu-i păsa ce se întâmpla acolo, ci doar că Ramaas îi 
spusese să discute cu Kaahi. Era o sarcină pentru cineva mai putin 
important, așa gândea Guhaad. Ramaas își bătea joc de el cu această 
sarcină măruntă. 

— Şefu”?, spuse unul dintre oamenii săi, care se afla în pragul unei uși 
deschise. L-am găsit. 

Guhaad nu trebui să intre în cameră ca să își dea seama că Kaahi era 
deja mort. Simţea mirosul de sânge proaspăt din biroul neaerisit. Vedea 
balta purpurie întunecată îmbibată în covorul uzat din jurul cadavrului 
bărbatului. 

— L-au înjunghiat, spuse bărbatul. 

Guhaad își îngustă ochii Și încercă să-și imagineze ce se întâmplase în 
birou. Cineva cu un cuţit venise Și îl omorâse pe Kaahi pe ascuns. De ce? 
Dacă fusese o încercare de a lovi în Ramaas prin uciderea unuia dintre 
oamenii din guvern care lucra pentru el, atunci fusese o încercare slabă. De 
unde venea Kaahi mai erau multe alte opțiuni. 

Se uită în jos Și văzu că cizma lui stătea pe alt petic de covor plin de 
sânge. Guhaad își îndreptă atenţia într-acolo și văzu mai mulți stropi roșii. 
O dâră. Se dădu un pas înapoi Și, dându-și seama ce trebuia să caute, văzu 
mai multe urme umede spre ieșirea din birou și pe coridor. La capătul 
îndepărtat era o ușă pe jumătate deschisă, care ducea spre scara de incendiu. 
Pe mâner era o pată purpurie. 

Văzu o femeie prăbușită pe un palier între primul și al doilea etaj. Purta 
o salopetă neagră ca cele pe care Guhaad le văzuse la soldații din forțele 
speciale americane Și avea o eșarfă îmbibată de sânge legată în jurul taliei, 
pe post de bandaj improvizat. Mânerul unui pumnal îngust era înfipt în 
pânza umedă. 

Guhaad scoase un mormăit surprins când își dădu seama că o cunoștea. 
Ea încercă să se îndepărteze de el, dar era deja prinsă într-un colţ. El o 
măsură din priviri Și aşteptă ca să își amintească și ea de el. După o clipă, 
văzu scânteia aprinzându-se în ochii ei. 

— Nu credeam că o să ne întâlnim din nou, zâmbi el. Dar poate că 
Ramaas are dreptate. Poate că Dumnezeu chiar are un plan. 

Femeia era dură, putu vedea asta. Își înghiţi durerea și îi aruncă o privire 
sfidătoare. 


— Îmi pare rău pentru... că v-am stricat călătoria. 

El dădu din cap. Americanca Și bărbatul alb, englezul care fusese cu ea 
în Dubai, ei îl scoseseră de pe șosea. Ea îl ucisese pe Bidar și îl lăsase pe el 
într-un Șanț de pe marginea drumului. Se întreba ce avea de gând să facă. 

— Eşti departe de New York, îi spuse el. Ai făcut un drum lung ca să 
mori. 

Ea îl privi. 

— Nu mă cunoşti. 

Guhaad râse. 

— Unchiul meu, Yarisow, e șofer de taxi în Manhattan. Aud accentul 
ăsta când vorbesc cu el la telefon. 

Ea se strâmbă de durere. 

— A, da? Eşti ca el? Poate că ești... ești Și tu un angajat? 

— Ce spune? 

Pușcașul din spatele lui Guhaad făcu o față confuză. 

— Coboară un etaj Și așteaptă acolo, se răsti el, dând ordinul înainte să 
se gândească bine. 

Își încleștă maxilarul. Își dădu seama ce sugera femeia și primul lui 
instinct fu să își scoată cuțitul Și să îi taie gâtul atunci Și acolo — sau mai 
bine, să plece și să o lase să sângereze până la moarte. 

Dar nu făcu niciuna, nici alta. De câte ori nu stătuse pe puntea unei nave 
de marfă capturate sau pe iahtul unui om bogat și ascultase vreun 
occidental supraponderal vorbind la fel? „Cât vrei ca să nu mă omori?” 

Îi plăcu sentimentul. Fiorul puterii îi estompă resentimentele ȘI tristeţea. 
Americanca lucra pentru oameni importanți, oameni bogați. Asta cu 
siguranță. Deci, ce rău s-ar fi întâmplat dacă s-ar fi bucurat de acest lucru? 
Lui Guhaad îi plăcu ideea. Ramaas se putea ocupa de bomba rusească și 
Guhaad... Se putea ocupa cu asta. Era capabil. 

Și dacă s-ar fi întâmplat ceva, ar putea pur Și simplu să omoare femeia Și 
să o arunce în ocean. 

Își încrucișa braţele. 

— Ai ceva să îmi oferi? 

— Du-mă la... doctor. Apoi la aeroport, spuse ea îndreptându-se, 
tresărind de durere în timp ce cuțitul din abdomen se mișcă odată cu ea. 
Jumătate. Jumătate de milion de dolari pentru o călătorie cu taxiul. 

El zâmbi, Știind că viaţa ei depindea de el. 


— Nu. Dublează. 

— Nemernicule! spuse ea, aplecând capul înainte, inspirând cu greu și 
gâtâind. La naiba. La naiba, bine. Un milion. Oamenii mei vor plăti. 

— Dacă minţi... 

— Sunt pe moarte, răspunse ea. Da, da, știu cum se face. Deci facem 
așa? 

El dădu din cap Și strigă oamenilor înarmaţi să vină înapoi. 

O duseră la camionul care aștepta, iar Guhaad îi spuse șoferului că 
lucrurile se schimbaseră. Kaahi era mort, cum voia Ramaas, dar acum 
apăruse altceva. Trebuia să meargă la bătrân, la vraciul care locuia pe malul 
apel. 

În timp ce motorul camionetei porni, Guhaad se așeză pe canapea ȘI se 
uită la femeie. 

— Nu muri pe drum, îi spuse el. Nu-mi place să pierd bani. 

Dar ea nu-l asculta. Femeia se uita în sus, în cerul nopții, de parcă ar fi 
încercat să deslușească ceva. 

Guhaad auzi un zgomot ca de briză. Suna ca un elicopter, dar mai adânc 
Și mai greu, un zgomot de motoare puternice care se stingeau în depărtare. 

În ciuda durerii, americanca zâmbi slab. 

— Încă în viaţă, spuse ea. 

— Vom vedea, răspunse Guhaad și bătu cu mâna în capota taxiului. 

Vehiculul se înclină și demară cu viteză. 

° 

Platforma petrolieră Calypso XV fusese construită de cei care de fapt 
voiau să jefuiască Cornul Africii. Fără o administrație națională care să îi 
conducă Și cu puţini care aveau voinţa de a aplica legile, vesticii înfipseseră 
un stâlp mare de beton în ocean Și începuseră să foreze după gaz natural. 
Abandonată din cauza randamentului slab și a unei crize financiare, 
instalaţia ieșea din valurile întunecate ca un trunchi de copac de piatră gri. 
Coroana sa era alcătuită dintr-o mare îmbulzeală de mașini industriale. Ţevi 
ruginite, în descompunere împodobeau structura. Punţile erau părăsite Și de 
multă vreme fuseseră lăsate să se destrame Și să se prăbușească în mare. 

Pentru Abur Ramaas acesta era încă un semn că drumul lui era cel 
corect. Dumnezeu le permisese oamenilor corupți să construiască această 
instalaţie și apoi îi pedepsise cu eșecul. Era un fel de dreptate. Și în spiritul 
echilibrării balanței, el preluase controlul asupra platformei Calypso ca 


parte a planului lui de unire a clanurilor de pirați din regiunile învecinate. 

În copilărie, Ramaas îi ascultase pe misionarii creştini care îi spuseseră 
povești despre istoria antică a Europei Și cetățile masive de piatră care 
împodobeau peisajul. Și, în acele momente, occidentalii trebuiau să vină la 
castelul lui. Era perfect că locul se afla deasupra oceanului. De aici, el avea 
să readucă Somaliei puterea care îi fusese întotdeauna refuzată. Avea să își 
elibereze națiunea de cătușele Occidentului pentru totdeauna și să devină 
rege în acest proces. 

„Nu am fost niciodată pirați”, își spuse el. „Nu suntem criminali. Nu 
recunoaștem legile celor care spun că este așa”. 

Ramaas privi apa din vârful pasarelei pe care era și zâmbi, arătându-Și 
dinţii. Foarte curând, avea să aibă tot ce Și-a dorit. 

— Şefu'? 

Auzi un zgomot ciudat de pași, se întoarse și îl văzu pe Micul Jonas 
apropiindu-se, mergând de-a lungul punţii care scârțâia. Era doar cu câțiva 
ani mai mic decât Ramaas, dar statura mică și mersul ciudat îl făceau să 
pară ca un copil și așa devenise „Micul”. 

— Vin mai multe bărci, spuse el, arătând spre mare și spre orizontul 
negru cu mâna sa dreaptă diformă,; era strâmbă ca o gheară, deși nu îi afecta 
abilitățile cu computerele. 

Jonas avea o minte ascuțită Și era viclean, calități care în cele din urmă îl 
aduseseră lângă Ramaas. Tatăl și mama lui Jonas se duseseră în America în 
anii 1990 și fusese crescut acolo. O afinitate atât pentru criminalitate, cât Și 
pentru tehnologie îl adusese în scurt timp în atenţia autorităților și, în cele 
din urmă, Jonas se trezi că își părăsește ţara adoptivă pentru cea natală — 
unde abilităţile sale au fost considerate folositoare. Jonas era cel care 
înființase reţeaua de VoIP pe care Ramaas o folosea ca să comunice cu 
oamenii săi Și tot Jonas era cel care învățase cum să afle informaţii despre 
logo-urile vaselor de marfă care treceau prin Golful Aden, toate astea ca să 
aleagă vasele mai bogate și să lase încărcăturile de valoare mai mică să 
treacă nederanjate. 

Cu ajutorul lui, Ramaas schimba istoria, readucând Somalia înapoi la 
ceea ce fusese în anii trecuți — un loc temut, unde cei care traversau mările 
trebuiau să plătească tribut sau să moară. 

Ramaas zâmbi. În acele momente, acest ideal părea mic. În acele 
momente, numele lui era rostit în castelele tuturor căpeteniilor lumii Și îi 


plăcea cum îl făcea să se simtă. 

— Ce bărci?, întrebă el. Americane? Chineze? 

— Da. Şi rusești. Te ascultă, șefu'. Nu depășesc linia pe care le-ai 
indicat-o ȘI nu e niciun avion, spuse Micul Jonas cu un aer confuz, de parcă 
nu i-ar fi venit să creadă că acest lucru se întâmpla. 

— Proști, spuse Ramaas. Ei cred că noi i-am asculta pe ei dacă locurile 
ar fi fost inversate?, întrebă el, râzând de idee. 

Jos, clătinându-se pe suprafaţa oceanului calm, o platformă de andocare 
se ridică Și căzu în apa lină. De ea erau ancorate mai multe bărci mai mici — 
câteva bărci pneumatice rigide, o mână de schifuri de război Și două iahturi 
cu motor care contrastau cu restul. Aceasta era flota pe care o aduseseră cei 
interesaţi la Calypso XV, împreună cu două elicoptere parcate pe 
platformele largi de aterizare de deasupra platformei. „Oaspeţilor” lui 
Ramaas li se oferise cazare în locuinţele abandonate și îl amuza să şi-i 
imagineze pe acei oameni fiind nevoiţi să petreacă o noapte în carena 
murdară Și ruginită a vechii platforme. După toate umilințele pe care 
națiunea sa le suferise, era o altă mică victorie. 

— O să ucidem vreunul dintre ei înainte de zori?, se întrebă Ramaas cu 
voce tare. 

Cei interesați nu erau doar din națiunile pe care le ameninţase direct; 
traficanţi de arme, trimiși ai facţiunilor teroriste și ceea ce americanilor le 
plăcea să numească „actori non-statali” erau acolo de asemenea. 

— Şobolani, spuse el în vânt. O cușcă plină de șobolani care vor să își 
sfâșie gâtul unul altuia... dar le e prea frică să muște primii. 

— A mai venit un mesaj prin radio, spuse Jonas. Mai vrea cineva să se 
alăture jocului nostru. 

— Au plătit taxa?, întrebă Ramaas, trăgând o gură adâncă de aer sărat. 

Toate părțile interesate fuseseră obligate să plătească un sfert de milion 
de dolari doar pentru a li se permite să se apropie de platformă. 

Micul Jonas dădu din cap. 

— Asociaţia e pe drum. Nu le place să fie lăsaţi deoparte. 

Ramaas apucă Șina de ghidare ruginită a punţii și pentru o clipă nu știu 
dacă să scuipe sau să izbucnească în râs. În cele din urmă, dădu din cap și 
lăsă un zâmbet să-i brăzdeze chipul. 

— E bine, mormăi el. Lasă-i să vină! Este corect să fie aici. Vreau să o 
vadă. 


Tonul lui Ramaas sună expeditiv, dar Jonas nu se mișcă, frământându-și 
absent încheietura mâinii strâmbe. Aruncă o privire nedumerită spre celălalt 
bărbat și în cele din urmă spuse ce gândea. 

— Nu este vorba despre echipajul unei nave sau de bărbaţii grași Și 
bogați din vreun birou de la mii de kilometri depărtare, șefule. Aceștia sunt 
soldați. 

Ramaas dădu din mână. 

— Albu au trimis corăbii să ne omoare și înainte Și nu au reușit. Au 
trimis trupe aici când eram copil! Dar noi suntem încă aici Și ei au plecat! 
spuse el ridicând vocea. O să îi fac și pe ei să dispară, zise el, accentuând 
ultimele cuvinte, făcându-le pe fiecare din ele să sune ca niște gloanţe. Și 
vom fi în continuare aici. 


La început, Lucy presupuse că oricum aveau de gând să o ucidă, în timp 
ce taxiul se oprise la un minimarket ponosit, înghesuit între două blocuri cu 
trei etaje. 

Durerea o făcea să se concentreze cu greu, dar ea refuză o ofertă de 
ajutor de la unul dintre bărbaţii cu arme și insistă să șchiopăteze spre 
clădire de una singură. Nu își putea permite să arate slăbiciune. 

Ușa din spate dădea în ceea ce fusese cândva o mică piaţă de pește, dar 
mirosul de sânge uscat se întindea peste mirosul sărat din pereți Și podea. 
Se uită în jur Și văzu o masă de oţel cu un grilaj în mijloc și o masă de 
lucru încărcată cu instrumente chirurgicale. Îi amintea de bârlogul unui 
doctor al mafiei pe care îl văzuse odată în New Jersey, dar atunci altcineva 
fusese rănit Și Lucy fusese printre cei care trăseseră. 

O lumină puternică venea de la un neon fluorescent din tavan Și din 
întunericul de la marginea încăperii apăru un bărbat mai în vârstă, înalt Și 
slab. Faţa lui semăna cu o bucată de lemn străvechi pietrificat, plină de 
crăpături Și gropi Și era încadrată de ochelari cu rame groase și o șapcă 
murdară. 

Se încruntă la ea de parcă ar fi fost o rudă îndepărtată care dădea peste 
un copil capricios. 

— A, fata mea, ce s-a întâmplat cu tine? 

Vocea bătrânului avea un accent sacadat. Își scoase șapca și o băgă într- 
un buzunar, îndrumând-o cu mâna spre masa de oţel în timp ce se îndreptă 
spre o chiuvetă pentru a se spăla pe mâini. 


— Guhaad, tu ai făcut asta?, întrebă el, uitându-se cu furie la bărbatul 
care o prinsese în sediul TV. 

Pușcașul dădu din cap. 

— Dacă aș fi vrut-o moartă, de ce aș fi adus-o la tine, bătrân nebun?, 
întrebă el, dând cu mâna prin aer de parcă s-ar fi ferit de o insectă 
sâcâitoare. Asigură-te că nu moare. 

Jumătate din banii pe care i-i promisese lui Guhaad își croiau deja drum 
prin Wells Fargo și Bank of America, pe nume false, pe coasta de est a 
Americii. Lucy vorbise cu unchiul taximetrist din New York la telefon în 
timp ce fuseseră pe autostradă. Se dovedise că bunul unchi Yarisow avea o 
mică afacere ca broker hawala, o rută ilegală pentru bani pe care imigranții 
somalezi o foloseau pentru a trimite numerar acasă. În loc să aibă încredere 
în bănci, brokeri ca Yarisow mențineau o reţea informală de tranzacții 
bazată pe loialitate între clanuri și încredere familială. Guhaad apela la el 
pentru un procent mare din onorariul convenit, pe care Lucy îl lua dintr-un 
fond de urgență nesemnificativ Rubicon. Efectuarea apelului Și activarea 
transferului de bani ar ridica un semnal de alarmă în Monaco, dar transferul 
nu avea să fie anulat. „Sper”, își spuse ea în tăcere. 

Nu se putu abtine să scoată un geamăt de durere în timp ce se urcă pe 
masă. Bătrânul veni Și îi desfăcu bandajele improvizate. Lucy simţi mirosul 
înţepător de cupru al propriul sânge și aroma de mentă din respiraţia lui. El 
îi zâmbi, aranjându-și ochelarii. 

— Avem ceva treabă. Spune-mi cum te cheamă. 

— Lucy, spuse ea, trebuind să încleșteze dinţii. Și pe tine, Tataie? 

— Tataie, repetă el cuvântul, rânjind. Îmi place. Da. Tataie. 

Un val de agonie o cuprinse când bătrânul atinse mânerul cuțitului lui 
Saito, acolo unde era încă înfipt în ea, iar expresia lui deveni serioasă. 

— Fata mea, o să doară. Fii pregătită, da? 

Lucy simţi că lama începe să se miște și o durere insuportabilă îi 
cuprinse terminaţiile nervoase. Nu se putu abține să scoată un țipăt Și totul 
se încețoșă în jurul ei. 

Se mișcă, recăpătându-și parţial cunoștința și văzu lumina strălucind 
prin conţinutul unei perfuzii cu soluție salină, agăţată de neonul fluorescent 
de deasupra. 

Mâna lui Lucy alunecă până la locul unde fusese înjunghiată, degetele ei 
găsind acolo o regiune amorțită de carne, sub bandaje groase de tifon. Clipi 


pentru a-și focaliza privirea Și se uită prin încăpere, oprindu-se asupra unei 
lame de oţel argintiu care se sprijinea de o tavă în formă de rinichi. 

Pumnalul lui Saito fusese scos Și curăţat. 

— Poţi să o dai înapoi oricui ţi-a dat-o, spuse bătrânul în timp ce se 
apropia. 

Acesta ridică o mână pentru a o împiedica să se ridice. 

— Nu așa repede, Lucy Americanca. Ușor sau se rup cusăturile. 

— Ce s-a întâmplat? 

— Ai leșinat din cauza durerii. A fost bine. Te-am ţinut sub anestezie în 
timp ce lucram, mi s-a părut cea mai bună idee, spuse el apropiindu-se Și ea 
simţi din nou aromă de mentă. A durat câteva ore. 

— Vorbești bine engleză, remarcă Lucy. 

— Şi italiană, adăugă el. Și ceva rusă. 

— Educat, nu?, întrebă ea. 

— Şi următoarea ta întrebare este „De ce trăiește un bătrân inteligent 
într-un loc care miroase a pește stătut?, zise el, chicotind. Sunt aici de 
dinainte să te naști, copilă. 

— Bine. Deci unde este... zise ea, încercând să își amintească numele 
bărbatului înarmat. Guhaad? 

— Nu e departe. 

Suna ca o ameninţare, dar și ca un avertisment. Bătrânul îi dădu mâna Și 
ea se ridică. 

— Mișcă-te încet. Am folosit capse chirurgicale să te cos, dar se vor 
deschide din nou dacă dansezi. 

— O să ţin cont. 

Lucy studie încăperea și imediat o văzu prin ochii unui soldat, căutând 
lucruri care ar putea fi folosite ca arme dacă ar fi fost nevoie. Oamenii lui 
Guhaad îi luaseră armele Și cuțitul. Ochii ei ezitară asupra pumnalului lui 
Saito. 

— Deocamdată, continuă bătrânul. Ceaiul, spuse el, îndepărtându-se, 
trecând printr-un set de bucăţi de plastic murdare atârnate peste pragul ușii 
Și îl auzi vorbind cu altcineva, cu cuvintele prea neclare ca să înţeleagă ce 
zicea. 

Se dădu jos de pe masa de oţel, ignorând durerea surdă din intestine. 
Lucy se strecură prin cameră cât de silențios putu, încercând să-și dea 
seama cine era noul ei îngrijitor. Bătrânul avea în mod clar o pregătire 


medicală — era evident din maniera profesională cu care o îngrijise — Și, 
după cum arăta, ar fi trebuit să aibă până în Șaptezeci de ani. O masă era 
plină cu grămezi de cărţi vechi Și discuri de vinil, iar ea se încruntă 
văzându-le. Lucy avea nevoie acum de ceva mai modern; un telefon mobil 
pe care l-ar putea folosi pentru a contacta Rubicon. Telefonul ei prin satelit 
dispăruse, probabil fusese luat în timp ce era inconștientă. Nu avea de unde 
să știe când o să se întoarcă Guhaad și nu avea speranțe în privința 
Șanselor ei în faţa lor. Avea nevoie de altă variantă. 

Bătrânul se întoarse în cameră. 

— Ceaiul va fi gata într-un... zise el, oprindu-se Și aruncându-i o privire 
severă. Ce ţi-am spus? 

— Nu dansez, spuse ea, forțându-se să zâmbească. Impresionantă 
colecție de cărți. 

El rânji, lăsând să i se vadă dinţii cu strungăreață, Și se apropie, luând o 
carte cu coperta cartonată, prăfuită, cu o învelitoare roșie albită de soare. 

— Relicve ale trecutului, explică el, deschizând cartea. 

Paginile îngălbenite conţineau o sumedenie de rânduri minuscule. 

— Înainte de Războiul Civil de aici, când eram de vârsta ta, am fost 
medic militar. Atunci eram socialiști, înţelegi? Sovieticii erau aliaţii noștri, 
spuse el, o umbră întunecându-i faţa. Bine. Am crezut că au fost, zise el, 
aruncând cartea înapoi pe teanc. 

În schimb, luă un disc vechi, iar Lucy a văzut că pe etichetă scria că era 
o înregistrare a La Boheme. 

— Cel puțin italienii ne-au lăsat niște cultură, nu? Erau la conducere 
când eram băiat, zise el, umbra din ochi revenind. Ne-au ciuntit pământul ca 
pe carne. Și e la fel de atunci. 

El îi dădu o pistă, așa că ea profită. 

— Credeam că lucrurile sunt altfel acum. AMISOM este aici, nu? 
Misiunea Uniunii Africane v-a ajutat să vă readuceţi oamenii la conducere. 

— Au făcut-o?, întrebă bătrânul. Ce avem acum? Un guvern scindat? 
Sustinut de trupe din Kenya, Uganda și alte țări cărora nu le pasă de ţara 
asta?, zise el, dând din cap. Sunt mulţumiţi să ne lase să ne omorâm între 
noi atât timp cât o facem în liniște. Este o crimă, fata mea. O crimă. 

Puse jos discul Și se îndepărtă. 

— De aia lucrezi pentru oamenii lui Ramaas?, întrebă ea. 

El se opri, cu spatele la ea. 


— E o fiară. Toată lumea s-a săturat să urmărească politicienii care doar 
vorbesc și vorbesc. Chiar Și oamenii tăi gândesc așa, zise el, făcând o 
pauză. Sper că, cu cât vei îmbătrâni, cu atât te vei obișnui cu modul în care 
funcţionează lumea, da?, întrebă el, dând din cap. Nu e chiar așa. Sunt mai 
supărat pe oamenii de la putere acum mai mult decât am fost vreodată, zise 
el, gesticulând în aer. Să îi dea foc, fata mea. Să le dea foc la toți. Cum 
altfel îi facem să înţeleagă? 

Perdeaua de plastic se mișcă și un băiat slab, într-un tricou albastru de 
fotbal, se întoarse în cameră, aducând o tavă cu cești Și un ibric cu ceai. 
Răsufla cu fiecare pas pe care îl făcea, plămânii muncindu-i din greu. Lucy 
simţi aroma de mere fierbinți și îi lăsă gura apă. 

Când copilul se întoarse, ea văzu că piciorul drept îi hpsea de la 
genunchi în jos Și fusese înlocuit cu ceva din piele și plastic roz murdar. Cu 
o încetineală exagerată, aduse ceaiul de mere Și le turnă amândurora. Lucy 
îl luă pe al ei cu recunoștință Și îi făcu cu ochiul. 

— Uită-te la el și apoi la mine, spuse bătrânul, arătând spre băiat. E 
diferenţă de o viaţă întreagă între noi Și ceea ce avem în comun este ceea ce 
Occidentul ne-a luat. Trecutul meu. Viitorul lui. 

— A fost... rănit? 

Lucy văzu un scaun Și se așeză, cu ceaiul în mâini. Încă tremura din 
cauza hemoragiei Și a oboselii. 

— Așa s-a născut, explică bătrânul. Malformaţii din cauza contaminării 
pânzei freatice. Un alt cadou de la italieni. 

— Nu înţeleg, spuse Lucy, sorbind din ceai Și privind cum băiatul se 
îndrepta spre masa unde fusese ea cusută și cum se apuca de curăţat mizeria 
de pe ea. 

— Uraniu. Plumb Şi cadmiu, mercur, spuse bătrânul, numărându-le pe 
degetele lui osoase. Deșeuri otrăvitoare din industria chimică Și spitale. 
Navele încărcate cu ele au fost scufundate intenţionat în mările noastre și 
de fiecare dată când e un tsunami în cealaltă parte a lumii, ajunge pe 
țărmurile noastre. Otrăvuri lente care se adaugă la toate celelalte. 

Lucy auzise povești despre grupuri criminale organizate care acceptau 
mită pentru a elimina deșeuri toxice de la corporații Și guverne cărora nu le 
păsa prea mult unde ajungeau reziduurile. 

— Am primit atâtea cadouri, spuse el cu amărăciune. Înainte ca fiii 
noștri să înceapă să atace nave în Golf, nimeni nu Știa că existăm. Până 


când America a făcut un film din asta. 

Lucy puse paharul jos, simțind furia clocotită din cuvintele bătrânului 
doctor. 

— Dacă crezi asta, de ce mi-ai salvat viața? 

— Nu te învinovăţesc pe tine, spuse el, și zâmbi din nou. Nu ești bogată. 
Nu te joci cu vieţi pentru profit. Îmi dau seama. Ești soldat, nu? Am fost Și 
eu odată. Ca bieții săraci de pe corăbii. Oameni obișnuiți obligați să 
slujească celor fără inimă, zise el, făcând o pauză. Și mi s-a Și spus. Guhaad 
mi-a spus. El este mâna dreaptă a lui Ramaas. 

Ea își umezi buzele și se aplecă, menţinând în mod deliberat contactul 
vizual cu bătrânul, încercând să îi spună ceva secret. 

— Ramaas ameninţă să omoare mulţi oameni nevinovaţi. Oameni ca 
mine, bătrâni ca tine Și copii ca el, spuse Lucy dând din cap spre băiat. 
Ramaas le-a pus pistolul la tâmplă. 

— Oameni din Occident?, întrebă el. Cum ea nu răspunse, el continuă. 
Mi-e greu să-mi pară rău pentru ei. Toată viaţa mea au venit aici să-mi 
folosească ţara cum au vrut, spuse el, ridicându-se fără să se atingă de ceai. 
Și acum avem Şansa să ne opunem ȘI tu vrei să nu facem nimic? 

leși din cameră înainte ca ea să aibă timp să răspundă. 


Capitolul 21 


Marc termină cu panoul de control Și viră larg, cotind în jurul platformei 
Calypso. Privind afară, putea să vadă rampa de aterizare masivă luminată de 
proiectoare portabile și siluetele care se mișcau la nivelurile inferioare. 

Noaptea se lăsase, întunecată și cu un cer fără lună, așa că zborul 
departe de coastă, deasupra mării, devenise un test al abilităţilor sale de 
pilot în timp ce era la panoul de comandă și se străduia să-l mențină pe 
drumul către regatul piratului. V-22 era un avion bun. Avea emoții. Oceanul 
negru îi amintea de vechea teroare constantă din coșmarurile lui. 

Concentrarea totală de a menţine Osprey-ul în aer îl oprea pe Marc să se 
gândească la situația sa curentă Și la teama pentru Lucy. 

— Vrei să aterizezi sau vei continua să faci cercuri până rămânem fără 
combustibil?, întrebă Ruiz din cabina din spatele carlingii. 

— Șterge-o, mârâi Marc, revenind brusc în prezent. Tot ce putea face era 
să facă ce spuneau ei pentru moment Și să spere că avea să se ivească o 
oportunitate de a scăpa din această situație. 

Viră mai mult Și trase aer adânc în piept, îndreptând botul aeronavei spre 
heliport în timp ce puse nacelele din vârful aripii Osprey-ului la modul 
elicopter. Cele trei rotoare cu elice bătură aerul în timp ce aeronava încetini 
Şi cobori spre punte. Erau puţine rafale de vânt potrivnice, un noroc de care 
Marc profită. În timp ce coborâtă, el auzi vocea sintetică feminină a 
computerului de bord al Osprey-ului, dând avertismente monotone despre 
Șansele de scufundare ale aeronavei, dar era prea târziu să renunţe. Se 
angajase deja în aterizare. Marc răsuflă și verifică automat bordul. În alte 
împrejurări sau alt loc, ar fi savurat șansa de a pilota, dar atunci Și acolo, 
gravitatea situației umbrise provocarea. Saito și Ruiz coborâseră deja din 
avion. Marc îi urmă afară, pe puntea platformei abandonate. În timp ce 
trecu pe lângă Mayer la ieșire, văzu că mercenarul inconștient al Asociaţiei 
era palid Și respira greu. 

— Omul tău are nevoie de îngrijire medicală amănunțită, îi spuse el lui 
Saito. 

— Ştia riscurile, răspunse celălalt mercenar. 

Un grup de bărbați înarmaţi ieșiră din spatele unui elicopter gri EC135 


parcat în partea cealaltă a pistei de aterizare, toţi cu puști Kalaşnikov, cu 
privirea aţintită asupra Osprey-ului. Îi amintiră lui Marc de o haită de hiene 
precaute. Unii dintre ei aveau un surplus de echipament militar, dar 
majoritatea erau îmbrăcaţi în tricouri de fotbal Premier League de culori vii. 

Un bărbat slăbănog îl măsură din ochi pe Marc cu un rânjet Și spuse ceva 
camarazilor lui. Grupul se despărți și Abur Ramaas apăru brusc, în 
persoană Și încruntat ca un nor de furtună. Marc văzu că bicepsul lui era 
înfășurat într-un bandaj murdar și pătat de sânge, trofeul lui obţinut cu 
ocazia evadării din lupta de la conacul lui Jalsa Sood din Dubai. 

— Nu m-am făcut înțeles faţă de stăpânii voștri?, întrebă piratul 
războinic. Asociația nu este binevenită în Somalia. 

Saito nu se lăsă influenţat de cuvintele bărbatului. 

— Angajatorii mei au fost dezamăgiți că i-ați ucis pe Amadayo și Brett. 
Dar ce e făcut e făcut. Este o chestiune diferită. 

— Mereu oamenii de afaceri, mormăi Ramaas, scanând cu privirea 
grupul. Dar sângele vostru este la fel de roșu și banii la fel de verzi că ai 
tuturor. 

Privirea i se fixă asupra lui Marc Și ochii i se măriră. 

— Tu ești aici, poliţistule?, întrebă el, râzând. Nu ţi-ai învăţat lecţia 
încă? 

— Ce pot să spun?, întrebă Marc, mascându-și adevăratele sentimente Și 
ridicând din umeri. Uneori nu înţeleg aluzia. 

Ramaas dădu din cap. 

— Eşti încăpățânat, spuse el, bătându-l pe umăr pe Marc cu mâna lui 
mare, cu degete groase. Asta o să te omoare într-o zi. 

ÎI privi pe Saito. 

— Acum ești cu ăștia? 

— Nu că aș fi ales eu. 

— Ah, spuse Ramaas, uitându-se cu subînțeles spre oamenii săi. Dacă 
ești aici, asta e pentru că Waaq vrea așa. Nu voi pune la îndoială asta, spuse 
el, dându-se înapoi. Vei fi prezent aici să vezi cum se termină jocul, zise 
piratul războinic, făcând un semn disprețuitor. 

— Cât timp poți să continui așa?, îl întrebă Marc. Pentru câți oameni 
vorbeşti cu adevărat — clanul tău, în cel mai bun caz? Eşti un pirat cu iluzii 
de grandoare, spuse el. Încerci să ţii pasul cu ei, dar trebuie să ştii. Ei nu o 
să te lase niciodată să păstrezi acea bombă. 


— Să o păstrez?, întrebă Ramaas, aruncându-i o privire peste umăr. Asta 
crezi că vreau, polițistule? Să stau cu ea ca americanii sau rușii Și să 
ameninț pentru totdeauna?, spuse el, uitându-se cu furie la Saito, tonul lui 
devenind dur. Asemenea acte au valoare doar pentru comercianți Și pentru 
slujitorii lor, zise piratul războinic, apoi râse din nou. Cu ce îl ajută pe un 
soldat o armă nefolosită? 

. 

Când Lucy fu sigură că bătrânul doctor nu auzea, atrase atenţia băiatului 
ȘI îi zâmbi cald. 

— Bună, începu ea. Vorbești engleză? 

— Putin, spuse el, dând din cap. 

— Cum te cheamă? 

— Rio, spuse el, zâmbind înapoi Și apoi făcu o pauză. Eşti din America? 

— Sunt. 

Rio reflectă la asta. 

— Am văzut-o în filme. Este mare. 

— Este, spuse ea, dând din cap. 

— Oamenii de acolo par foarte furioși. 

Lucy își menţinu zâmbetul. 

— Adesea. Dar nu toţi. Eu nu sunt. 

— Nu ar trebui să vorbesc cu tine. O să se supere, spuse el, arătând cu 
degetul spre ușă. 

— Nu trebuie să-i spunem lui Tataie, spuse ea, făcând să pară că au un 
secret. 

Lucy îi mai făcu cu ochiul o dată și el râse. Apoi continuă. 

— Hei, Rio. Poţi să mă ajuţi cu ceva? Am nevoie de un telefon, spuse 
ea, ducând o mână la cap, făcând gestul universal „sună-mă”. Pun pariu că 
ai unul, nu? Pot să-l cumpăr de la tine? 

Ascuns într-un buzunar secret din salopeta ei militară se afla un teanc de 
bancnote noi de 100 de dolari și ea scoase una ca să i-o ofere. 

Rio se întinse pe jumătate după bani, apoi se încruntă. Bancnota era 
pătată cu ceva închis acolo unde sângele lui Lucy se impregnase în hârtie. 

— Nu ar trebui să-i iau. 

Pentru o clipă, lăcomia se luptă cu natura precaută a copilului — apoi se 
lumină brusc. 

— Ne putem juca pentru ei! 


Căută în buzunarul pantalonilor scurți Și largi și scoase niște cărți de 
joc. Cu piciorul de plastic lovind podeaua în timp ce se mișca, Rio puse trei 
cărți jos pe masa de operaţie și le amestecă. 

Lucy cunoștea jocul. Îl văzuse jucat la colţuri de blocuri în fiecare zi din 
tinerețea ei, în timp ce crescuse în Queens, Și își dădu seama că era un 
exemplu clasic de „mică escrocherie”, o versiune rapidă Și ușoară a „Fiind 
the Lady”. Era o scamatorie care te direcţiona greșit, ca să urmărești 
Regina fără să știi că nu fusese niciodată acolo unde crezuseși că era la 
început. 

Rio îi arătă cărțile și apoi le amestecă, așteptând ca ea să îi facă semn de 
aprobare. Ea decise să Joace Și făcu un semn cu bancnota. 

Lucy arătă o carte. Cartea greșită. 

— Îmi pare rău! spuse el, întinzând mâna după bani, mulţumit de el 
însuși. 

Ea nu i-o dădu. 

— Ai înţeles greșit, tinere. Trebuie să mă lași să câștig o dată. Apoi să 
mărești miza. Să câștigi mai mult, spuse Lucy, întinzând mâna Și luând 
cărțile. Să facem altfel. Rândul meu. 

Rio începu să se plângă, dar ea deja aranja cărțile. Lucy îi arătă un As de 
Pică într-o mână, Regina de Inimă Roșie și Asul de Treflă în cealaltă. Era 
ușor, dacă Știai cum să o faci. 

Când puse cărțile jos, ea făcu să pară că ar fi pus jos dama prima, când 
de fapt fusese Asul de Pică. Cu o mișcare din încheietură, cărțile fură 
schimbate între ele și oricine ar fi privit ar fi urmărit ţinta greșită de la 
început. 

Dar băiatul era inteligent. Ştia trucul și nu căzuse în capcană. Rio găsi 
Regina Și o întoarse, spaima lui de moment transformându-se într-un 
zâmbet îngâmfat de victorie. 

Lucy recunoscu înfrângerea și achită nota de plată. 

— Eşti bun la asta, copile. Cine te-a învăţat asta, Tataie? 

Perdelele de plastic de deasupra ușii foșniră Și Lucy înjură în sinea ei 
când Guhaad intră, mergând cu pași mari, cu doctorul urmându-l. 

— Tatăl lui l-a învăţat, spuse bătrânul. 

Guhaad se strâmbă și împinse cărțile. 

— E un joc stupid. 

Azvârli cărțile și Rio oftă, dezamăgit. 


— Asta pentru că nu câștigi niciodată, spuse băiatul. 

Nările pistolarului se măriră Și ridică mâna ca și cum ar fi vrut să îl 
lovească pe Rio. Băiatul se dădu înapoi, dar lovitura nu veni. Bătrânul făcu 
semn cu capul spre ușă și Rio fugi luând cu el bancnota Și orice șansă pe 
care ar fi avut-o Lucy să îi ia telefonul. 

— Nu ar trebui să ameninţi băiatul, îi spuse bătrânul lui Guhaad. Lui 
Ramaas nu o să-i placă. 

— Nu va spune nimic, răspunse Guhaad. Nu și dacă știe ce e mai bine 
pentru el. 

Și deodată, Lucy își dădu seama de ceva ce îi scăpase. Același maxilar, 
același nas cârn. Rio era fiul lui Ramaas. 

Bătrânul doctor îi văzu privirea ȘI își dădu seama la ce se gândea. 

— Acum poți înțelege mai bine de ce Ramaas are atâta ranchiună în el. 
Mama lui Rio a murit la naștere. Nu erau suficiente medicamente, din cauza 
sancţiunilor, spuse el, oftând. Și apoi băiatul... piciorul lui... plămânii lui... 

— Joc prostesc, repetă Guhaad, ridicând Regina de Inimă Roșie și 
uitându-se la ea. Premiul nu este niciodată acolo unde ar trebui să fie. 

Un joc de culise. Certitudinea sumbră se cristaliză în mintea lui Lucy cu 
o apăsare grea, bruscă. 

Evenimentele din ultimele zile se redefiniră și se legară unul de altul, o 
întâmplare ducând la alta. Își aminti ce îi spusese Marc despre confruntarea 
din cazinoul lui Kurjak, apoi își aminti de urmărirea frenetică de pe 
autostrăzile din Dubai și de ambuscada care îi așteptase la vila lui Welldone 
Amadayo. 

Și își dădu seama ce avea de făcut. 

— Poate femeia să meargă?, îl întrebă Guhaad pe bătrân. Vreau să plece! 

Înainte ca el să poată răspunde, Lucy era în picioare. 

— Schimbare de planuri, frumosule, îi spuse ea. Nu merg la aeroport. 
Du-mă la Ramaas. 

Guhaad scoase un hohot de râs, neîncrezător. 

— De ce aș face asta? 

— Hei, nu vrei să știe că faci bani pe ascuns, am înțeles, spuse ea, 
îndreptându-se rigidă spre el, ignorând durerea din abdomen. Dar gândește- 
te cât de impresionat va fi Ramaas dacă îi mai aduci pe cineva care vrea să 
liciteze pentru acea bombă, zise Lucy, bătându-l în piept. Lucrez pentru un 
om bogat. Dar tu deja știi asta. 


Mâna lui Guhaad se îndreptă spre pistolul de la centură. 

— Poate mai bine te împușc. Aduci prea multe necazuri. 

Lucy ridică din umeri. 

— Alegerea ta. Dar fă asta și nu vei primi restul banilor asupra cărora 
ne-am înţeles. Și bătrânul unchi Yarisow va fi foarte dezamăgit. 

— Despre ce vorbește?, întrebă bătrânul, dar Guhaad îi făcu semn să 
tacă. 

În cele din urmă, supărarea de pe faţa pistolarului se transformă în ceva 
mai întunecat. 

— În regulă. Vino cu mine. 

— Ar fi trebuit să pleci când ai avut ocazia, fata mea, strigă bătrânul, în 
timp ce Lucy îl urmărea pe Guhaad în stradă. 

— Nu pot face asta, răspunse ea. Trebuie să joc cu cărțile care mi-au fost 
date. 

e 

Omul de contact îl aștepta pe Zayd exact acolo unde spusese că avea să 
fie, zăbovind lângă o furgonetă albastră uzată, parcată la capătul unei alei 
înguste. La câteva sute de metri, traficul rarefiat de pe drumul principal își 
urma cursul într-un sens Și în celălalt. O mașină de poliție trecu, aruncând 
sulițe scurte de lumină peste zidurile clădirilor care se înălțau deasupra 
străzii din spate, cu sirena pornită. Erau puțini pietoni afară la acea oră a 
nopții Și asta era bine. 

Zayd se uită în jur, ochii ascuțiți ai lunetistului analizând instinctiv 
unghiurile de atac. Se gândi unde să se poziționeze pentru cea mai bună 
vedere Și ţintă. Pentru el, toate orașele semănau între ele, toate înţesate de 
secrete, capcane ale morţii și ascunzători. În cele din urmă, le reduse pe 
toate la modele abstracte cu ajutorul cărora putea trage un glonţ și trimite 
alt suflet spre moarte. 

Fără să adreseze un cuvânt șoferului de taxi, coborî Și își luă 
echipamentul cu el. Unul dintre bagaje era o carcasă lungă Și subțire, din 
nailon negru balistic care semăna cu capacul de protecție al unei lansete de 
pescuit, iar celălalt, o geantă de sport masivă care atârna de cureaua lungă 
care îi trecea peste umăr. 

Persoana de contact Ştia cum arată Și dădu din cap în semn de salut. 
Întinse mâinile, oferindu-se să îl ajute, dar Zayd îl împinse. 

— Nimeni nu se atinge de ele în afară de mine. 


Cuvintele lui fură aspre și încărcate de emoție. Călătorise multe ore 
pentru a ajunge acolo și temperamentul lui era afectat de oboseală. 

— Cum spui, zise persoana de contact, clipind și frecându-și faţa cu o 
mână. 

Cei doi bărbați aveau o înălțime și o constituţie similare, suficient de 
asemănători ca aspect pentru ca cineva cu un ochi format să-și dea seama 
că exista un fel de legătură de clan între ei. Zayd observă acest lucru la 
celălalt bărbat, dar nu îi acordă prea multă atenţie. Nu venise acolo pentru a 
petrece timp deslușind cine cunoștea pe cine și cine era legat de cine. 
Persoana de contact nu avea să îi devină prieten. 

— Cum te cheamă? 

— Numele pe care mi l-a dat gaal este Eddie, începu el. Dar sunt... 

Zayd îl întrerupse înainte să poată spune mai multe. 

— E suficient. Arată-mi. 

Eddie dădu din cap cu mișcări scurte. Îl conduse pe Zayd spre o ușă de 
metal de lângă alee deschizând un lacăt industrial masiv. Ușa se deschise Și 
din interior ieși un curent de aer cu aromă de mucegai. 

Privind înăuntru, Zayd văzu că ușa ducea într-o anticameră înțesată cu 
dulapuri Și comutatoare electrice pe pereţi. În capătul celălalt era o poartă 
cu zăbrele care dădea într-un tunel. 

Îl urmă pe Eddie înăuntru Şi puse jos bagajele. Omul de contact îi aduse 
o pungă de plastic. Înăuntru era o lanternă cu clips, o hartă laminată a 
tunelurilor de dedesubt, un bidon cu ceai Și niște khat învelit într-un ziar. 

Zayd îi dădu kKhatul înapoi și îi luă jacheta. 

— Nu am nevoie de asta. 

— Posibil să stai acolo ceva vreme. 

— Mă descurc. 

Sub jachetă, Zayd purta o cămașă de aceeași culoare Și se întinse după 
cea pe care o avea Eddie. 

Acesta se încruntă, apoi schimbă jacheta cu cea a lui Zayd, oprindu-se 
doar pentru a-i da permisul de securitate pe care îl purta pe un Șnur la gât și 
o Șapcă cu sigla sistemului local de metrou. 

— Nimănui nu o să 1 se pară suspect dacă porți asta, explică el. Locul de 
întâlnire este marcat pe hartă. Ceilalți te vor aștepta acolo. 

Zayd își puse Șapca Și jacheta. 

— Și comunicațiile? 


Odată ajunși în tuneluri, telefonul lui digital prin satelit avea să fie inutil. 

Eddie dădu din nou din cap. 

— Ai radiouri pe care le poți folosi. Am scris o frecvenţă pe hartă. 

Zayd se uită la diagramă Și văzu numerele. 

— Bun. Tu vei transmite mesajul dacă... spuse el, făcând o pauză, 
căutând alte cuvinte. Când Ramaas sună? 

— Da, spuse el, uitându-se afară, prin ușa întredeschisă, spre șoferul 
care aștepta în taxi. El. E unul dintre noi? 

Zayd dădu din cap. 

— Un kenyan. El nu trebuie să știe. Dar Ramaas a fost foarte clar în 
legătură cu oamenii noștri. Spune la toată lumea din clan Și la aliaţii noștri. 
Spune-le să părăsească orașul. 

În timp ce vorbea, desfăcu fermoarul genţii sport Şi scoase o husă care 
conţinea cuțitele lui de aruncat. 

Ai grijă cum spui. Să nu creezi panică. 

— Ce e asta?, întrebă Eddie, arătând spre ceva din interiorul sacului, o 
valiză argintie ciobită, cu margini striate. 

— Nu e treaba ta, îi spuse Zayd și scoase un teanc de bancnote și i-l 
dădu. Doar asigură-te că ai o cale de ieșire atunci când vine timpul. 

Își puse cuţitele la brâu și aprinse lanterna înainte de a strânge din nou 
bagajele. 

Eddie își umezi buzele. 

— Ce ai de gând să faci mai exact? 

— Le-o vom plăti celor care ne-au greșit, spuse Zayd, dispărând în 
tunelul înclinat. 


Strălucirea de dinainte de zori lumina cerul, în timp ce se îndepărtau de 
litoral Și se îndreptau spre apele mai adânci ale Golfului Aden. 

Lucy nu îl pierdea din ochi pe bărbatul înarmat care fusese lăsat în 
camera mașinilor să o păzească. Din când în când, zărea câte o umbră 
neclară la orizont — platforma de petrol abandonată. 

Barca lui Guhaad era o navă de pirați de dimensiuni medii, numită 
jelbut. În acel moment servea drept navă-mamă pentru o flotilă de schifuri 
care ataca navele încărcate cu bogății care traversau mările somaleze. 
Carena de lemn scârțâia și gemea într-un ritm constant, valurile lovindu-i 
botul, în timp ce motorul diesel o împingea înainte. 


Alături de Guhaad, Lucy numărase doar patru bărbați la bord. Ea intuise 
că voia să-și păstreze înţelegerea cu ea cât de secretă putea. Toţi erau 
înarmaţi cu AKM-uri, pistoale sau macete Și, fără să aibă și ea un pistol, 
Lucy se simţi prost echipată. 

Bău apă călduţă dintr-o sticlă de plastic și se folosi de acest lucru ca să 
examineze pe ascuns camera mașinilor. Scule și piese de schimb pentru 
barcă zăceau împrăștiate pe o bancă de lucru din apropiere Și se gândi care 
ar fi fost cea mai bună alegere pentru o armă improvizată. 

Trapa se deschise și Guhaad intră împreună cu un gardian înarmat, 
tinând în mână un telefon prin satelit. Lucy auzi mormăitul slab al unei voci 
la celălalt capăt al liniei, peste zgomotul motorului navei. 

— E timpul, spuse el. Dă-i parola pentru bani. 

Ea dădu din cap Și arătă cu degetul mare spre platforma din depărtare. 

— Nu am ajuns încă. 

— Yarisow trebuie să facă asta acum, insistă Guhaad. Plătește restul 
banilor sau te arunc la rechini! 

— Instinctul îmi spune să nu am încredere în tine, răspunse ea. 

— i totuși... spuse Guhaad, rânjind urât spre Lucy și ducându-și mâna 
liberă pe mânerul unui pistol semiautomat de calibrul 45 pe care îl avea la 
curea. 

— Bine, spuse ea, întinzând mâna și luându-i telefonul. Știu contul. Am 
făcut-o de mai multe ori, spuse Lucy, ducând telefonul la ureche. Ești atent, 
frumosule? Scrie asta. 

Din memorie, ea recită o secvenţă numerică de șase cifre care ar fi 
permis băncii unchiului lui Guhaad de la New York să deblocheze restul 
onorariului său Și să închidă afacerea, în timp ce el i-o citea înapoi, Lucy 
auzi pe fundal zgomotul unei mașini de pompieri FDNY Se strâmbă Și îi 
aruncă telefonul înapoi lui Guhaad. 

Lucy se întoarse, punându-și mâinile pe banca de lucru, începu să 
numere în tăcere înapoi de la zece. 

Guhaad spuse ceva ce ea nu înțelese și încheie apelul. Urlă o comandă 
celuilalt paznic Și bărbatul o lăsă singură cu Guhaad. Auzi strigăte de pe 
puntea de deasupra Și, dintr-odată, barca viră brusc. Prin hublou se văzu 
cum platforma abandonată se îndepărta în timp ce nava se întorcea spre 
larg. 

Lucy ajunsese la trei înainte ca ei să acţioneze. Previzibil. Se întoarse 


spre Guhaad, supărată. 

— Ce naiba? 

Piratul aruncă o privire către celălalt bărbat și zâmbi. Fără măcar să se 
uite la Lucy, el îi dădu un dos de palmă violent care o trânti pe banca de 
lucru. 

Guhaad scoase pistolul de calibrul 45 de la centură. Era un Colt vechi, 
din timpul celui de-al Doilea Război Mondial. 

— Ar fi trebuit să ai încredere în instinct, îi spuse el. 

Ea cunoștea bine modul de operare. Avea să o bată, să o violeze, iar 
apoi, cu gâtul tăiat, Lucy avea să fie aruncată peste bord, la pești. Singura 
schimbare ar fi dacă Guhaad ar decide să îi lase pe oamenii lui să intre și să 
participe Și ei înainte ca în cele din urmă să o omoare. 

Flutură pistolul spre ea. 

— Scoate-ţi hainele. 

Lucy cobori privirea spre podea și lăsă lacrimile să îi curgă. 

— C-ce ai de gând să faci?, întrebă ea. 

Lui Guhaad îi plăcu asta. ÎI încuraja. 

— Scoateţi hainele! strigă el, iar cu mâna liberă o apucă de guler și 
trase. 

Materialul se rupse, dezvăluind o parte din umărul ei gol. Ea se îndepărtă 
clătinându-se spre perete. 

În încăpere, celălalt bărbat privea ce se întâmplă, atingându-și pușca. Își 
muta greutatea de pe un picior pe altul și Lucy Ştia că se întreba când avea 
să îi vină rândul. 

Pentru o clipă, ea deveni din nou „Lula”, adoptând masca blândă și 
timidă. 

— Nu îmi face rău... 

Acestea fură cuvintele magice. Guhaad puse pistolul jos pe banca de 
lucru Și începu să își desfacă centura. Îi aruncă gardianului o privire dură și 
tipă la el. 

— AșȘteaptă afară. Nu vreau să te uiţi la mine, idiotule! 

Mormăind iritat, celălalt bărbat acceptă ordinul dând din cap și se 
strecură pe ușă, închizând-o în urma lui. 

Guhaad chicoti Și se întoarse spre Lucy, încă lucrând să își desfacă 
centura. Intră direct în capcana ei. 

Lucy îl lovi pe Guhaad cu ciocanul scurt cu gheară pe care îl ascunsese 


în mâna dreaptă direct în obraz și o făcu cu suficientă forță pentru a-i 
sparge osul. Când acesta căzu, ea trebui să răsucească ciocanul pentru a-l 
scoate Și mai trebui să îi dea încă două lovituri puternice în tâmplă pentru a- 
l| dobori definitiv. În acele momente era doar un obstacol, ceva care trebuia 
eliminat de pe faţa pământului. 

Guhaad scotea gemete care erau mai mult animalice decât umane. Lucy 
îl apăsă pe faţă cu o cârpă uleioasă și începu propriul spectacol, mimând 
mici strigăte de durere la fiecare două secunde și accentuându-le cu suspine 
ocazionale. 

— Chiar ai crezut, îi șopti ea bărbatului aflat pe moarte. Adică, Știai de 
ce sunt în stare, nu? Și totuși ai crezut că ai putea să te joci cu mine. 

Guhaad încercă să o apuce de gât, dar mâna lui apucă doar aerul. 

— O să mori la fel de sărac. Banii promiși se vor evapora până la 
căderea nopții. 

El scoase un Șuierat încet, dar ea păstră presiunea. Codul bancar pe care 
Lucy 1-l oferise lui Yarisow conținea bani iluzorii. Serverele financiare ale 
Rubicon anulau retroactiv transferul de bani în termen de douăsprezece ore 
Și software-ul de urmărire implicat în acest proces era capabil să 
urmărească tranzacțiile conturilor paravan cu care brokerul hawala obișnuia 
să spele veniturile piraților. Aceste informați erau trimise anonim într-un 
email către o persoană de contact de la FBI la scurt timp. 

Când bărbatul nu mai mișcă, Lucy îl lăsă unde era căzut și îi luă pistolul. 
ÎI percheziţionă și găsi mai multă muniţie, telefonul prin satelit și un 
familiar pumnal în formă de ac. Puse în buzunar arma lui Saito Și se 
încruntă. Cusăturile începură să o doară în timp ce se mișca Și Lucy tresări. 

Era deshidratată Și întrecută numeric de patru ori. Guhaad își lăsase 
partea inferioară să gândească pentru el și plătise preţul, dar acest lucru nu 
avea să funcţioneze din nou. „Trebuie să fac asta cu sânge rece Și în 
liniște”, își spuse Lucy. 

Mișcându-se repede, luă sticla goală de apă și o umplu cu un fir lung de 
sârmă dintr-o cutie de pe banca de lucru. În timp ce o îndesă în sticlă până 
când o umplu, ea continua să gâfâie. O umbră din partea de jos a ușii o făcu 
să își dea seama că bărbatul era chiar afară, ascultând spectacolul. 

Gura amortizorului de sticlă improvizat se potrivea lejer pe ţeava 
pistolului Colț. Nu era o potrivire perfectă, dar, cu zgomotul constant al 
motoarelor navei, ar fi trebuit să fie suficient pentru a înăbuși sunetul unei 


împușcături. 

Lucy se așeză lângă ușă și scoase un ultim geamăt sugrumat Și lung. 
Începu din nou să numere înapoi de la zece. 

La patru, trapa se deschise și bărbatul aruncă o privire înăuntru. Intră în 
cameră Și ea îi trase un glonţ în gât. Mirosul de plastic ars și metal fierbinte 
se răspândi în aer în timp ce bărbatul căzu în genunchi, apăsând pe rana din 
care ţâșnea sângele. Îl împușcă a doua oară, în ochiul drept. 

Lucy își puse AKM-ul bărbatului peste umăr și ieși tiptil pe punte. 
Ceilalţi trei bărbaţi înarmaţi se aflau în partea din spate a bărcii, adunaţi în 
jurul cârmei, fumând. Se ghemui la capătul scărilor Și ascultă câteva 
minute, respirând în tăcere, memorând pozițiile bandiţilor rămași Și așteptă 
momentul ideal. 

Unul dintre ei înaintă. Lucy își schimbă poziția, ascunzându-se în colţul 
cel mai întunecat. 

Când ajunse aproape deasupra ei, Lucy fluieră încet și îl auzi 
reacționând. Un cap apăru în trapa deschisă, alături de ţeava unei puști. 

Lucy apucă ţeava și o smuci puternic, sâsâind de durere în timp ce 
mișcarea îi întinse cusăturile din nou. Pușcașul se dezechilibra și căzu pe 
casa scării, provocând râsetele prietenilor lui de pe punte. Ateriză grămadă 
la nivelul inferior Și ea trase de două ori, de aproape. 

Amortizorul improvizat se dezmembră după ce sârma se topi. Lucy se 
strâmbă Și îl aruncă. Se gândi să meargă după AKM, dar deja putea auzi 
cum râsul se transforma în îngrijorare. Se auziră zgomote de pași, în timp 
ce ultimii doi bărbați plecară de la cârmă și se îndreptară spre punte, 
strigându-l pe tovarășul lor. 

Lucy începu din nou numărătoarea inversă, de data aceasta în legătură cu 
pașii dinspre casa scării. Când ajunse la trei, Lucy ieși pe trapa deschisă Și 
se răsuci ca o turelă de tun, pivotând din ţintă în ţintă. Dobort un bărbat cu 
un glonț în coapsă Și unul în stomac, dar ultimul membru al echipajului lui 
Guhaad se alese doar cu o zgârietură la tibie. 

Ea alergă direct spre el și îl împinse în balustradă. El o apucă de față și 
apăsă pe trăgaciul pușii lui de asalt, dar AKM-ul era îndreptat spre punte și 
nu reuși decât să împrăștie așchii din scândurile de lemn. Lucy îi dădu o 
lovitură cu capul. Îl împinse din nou pe bărbat înapoi și de data asta 
picioarele îi alunecară pe punte. Căzu peste bord în mare, cu capul înainte. 

Lucy ajunse la cârmă Și învârti timona până când prova fu orientată în 


direcția platformei abandonate, vizibilă la orizont ca o pată neagră. Durerea 
din abdomen devenise constantă, iar când își dădu cămașa la o parte, 
bandajul de dedesubt era pătat de sânge. 

Folosi o frânghie pentru a fixa cârma Și o lăsă așa, în timp ce traversă 
nava de la un capăt la celălalt. Fiind rănită, îi fu greu să ducă mortii pe 
punte, să îi dezbrace Și să îi arunce peste bord, dar până la urmă reuși. Lucy 
găsi mai multă muniție, niște apă Și o sticlă cu analgezice. 

În timp ce platforma se vedea din ce în ce mai mare în faţă, ea folosi 
telefonul prin satelit care îi aparținuse lui Guhaad, ca să facă un apel 
codificat către o mesagerie vocală DeadDrop monitorizată de Rubicon. 
Raportul ei fu scurt Și la obiect: situația nefavorabilă, directiva 
neschimbată. „Găsește-l pe Ramaas și oprește-l”. 

Așezată la umbra punţii, Lucy folosi o trusă de prim-ajutor expirată 
pentru a-și obloji rănile Și apoi se așeză în tăcere, urmărind platforma care 
era din ce în ce mai aproape. 

Își aruncă salopeta peste bord și își încropi o ţinută nouă din hainele 
cele mai puţin murdare pe care le găsi — pantaloni cargo, pantofi sport Nike 
uzaţi, o cămașă largă de fotbal și harnașamentul ei pătat de sânge. Restul 
bandajelor din trusă le folosi să își înfășoare pieptul, iar cămașa 
supradimensionată făcu restul pentru deghizare. Lucy își puse noroi pe faţă 
Și găsi o bandană pentru cap. AKM-ul de pe umăr completă deghizarea. 

„Am arătat Și mai bine”, se gândi ea. „Dar e credibil”. 

Aduse vasul spre capătul îndepărtat al docului plutitor de lângă 
platforma abandonată Și opri motoarele. Nimeni nu obiectă; toţi știau că era 
barca lui Guhaad și mâna dreaptă a lui Ramaas putea merge oriunde dorea. 
Un gardian care mesteca tutun îi făcu cu mâna de la distanţă, indiferent, în 
timp ce cobori să pună o frânghie peste un tachet pentru ancorare. Urcă pe 
una dintre scările de serviciu ale platformei, ridicând cu grijă mâinile una 
după alta, îndreptându-se spre punțile superioare ale platformei bătute de 
vânt. 

Mayer murise în liniște, din cauza rănilor, în timpul nopţii. Marc îl 
privise pe Saito cum pusese cadavrul într-un sac pentru cadavre, lângă 
ceilalți mercenari morți Și nu văzuse nicio emoție pe chipul său. Moartea 
lui Mayer, dacă însemnase ceva pentru el, fusese doar un inconvenient 
minor, ca defectarea unui utilaj. Ruiz ignorase întregul proces, stând pe 


rampa din spatele depozitului Osprey-ului, cu pistolul în poală Și încruntat. 
Cei doi agenți aleseseră să petreacă noaptea la bordul aparatului de la sol, 
privind ceasul în timp ce orele până la licitaţie se scurgeau, iar acest lucru îl 
împiedicase pe Marc să aibă acces la cabina de pilotaj și la radioul V-22. 

Gândurile lui Marc se învolburau și nu reușise să doarmă mai mult de o 
oră sau două. Simţea energia nefolosită învolburându-se în el Și încercă să o 
consume plimbându-se în jurul pistei de aterizare gigantice a platformei de 
petrol. 

Sub el, pe punțile inferioare, oamenii lui Ramaas erau în mișcare. Se 
simţea tensiunea în aer, un puternic sentiment de violenţă fund abia ţinut în 
frâu. După sosirea lor, Marc zărise alte grupuri de pe lista de oameni bogaţi 
Și periculoși a lui Ramaas. Văzu doi americani care se opriră din vorbit 
când se apropie. Aveau buzele strânse Și privirea vigilentă a agenţilor sub 
acoperire Și Marc se gândi pentru o secundă să se deschidă în faţa lor, să 
încerce să îi transforme în aliaţi — dar nu avea cum să îi facă pe americani să 
aibă încredere în el. 

Marc găsi un colț izolat și se sprijini de balustradă. O fâșie din lumina 
soarelui, de un portocaliu aprins, strălucea la orizont, făcând oceanul să pară 
o foaie de cupru bătut și se aplecă în briza puternică a apei, de parcă ar fi 
putut primi răspunsul pe care îl căuta. 

Podeaua ruginită a punţii scârțâi și Marc se uită spre direcția sunetului. 
Sub o secţiune umbrită a platformei, o siluetă slabă ieși din întuneric Și 
îndreptă o pușcă de asalt spre el. Marc se dădu înapoi, ridicând mâinile. 

Faţa pușcașului era ascunsă în spatele unei eșarfe roșii Și acesta făcu 
gestul universal pentru ţigară. 

— Îmi pare rău, amice, răspunse Marc dând din cap. Nu fumez. 

— Bine, spuse pistolarul. Este un obicei urât, Dane. 

Își dădu eșarfa jos și o faţă întunecată și familiară se arătă. Marc avu un 
mic Șoc. 

— Lucy?, întrebă el, făcând un pas spre ea, apoi se opri Și se uită în jur 
să vadă dacă îi urmărește cineva. La naiba, cum ai ajuns aici? Ești bine? 
Cum... zise el, forțându-se să se oprească Și să respire. Mă bucur că ești în 
viață. 

Greutatea bruscă a vinovăţiei începu să îl apese. 

— Am vrut să vin după tine, dar Saito... 

— E în regulă, spuse Lucy, rămânând în umbră, uitându-se în toate 


părțile. A trebuit să faci o alegere grea. Dacă ai fi venit după mine, ţi-aș fi 
dat în cap. 

— Da, păi... spuse el, încruntându-se. Încă mă simt ca naiba din cauza 
asta. 

— Bine, spuse ea, punând pe umăr pușca ei AKM și scoțând un pistol 
din buzunar. Uite, ia-l. Gândește-te că o să ai nevoie de el înainte de apus. 

Marc se gândi, apoi i-l dădu înapoi. 

— Oricât de mult aș fi de acord cu tine, mai bine nu. Dacă îl vede Saito, 
nu o să pot să explic. 

Ea ridică din umeri. 

— Alegerea ta. 

Se uită în ochii ei. 

— Îmi era frică... să nu te fi ucis, spuse el, și umbra acelei realități 
sumbre îl învălui. 

— Sunt dură, răspunse ea, dar tonul ei îi trăda limitele. 

Lucy avea dureri Și se mișca cu greu. 

— Alerg puţin mai încet acum, asta e tot. 

Ascultă cu atenţie în timp ce Lucy îi povesti cum ajunsese la platformă 
Și cum supravieţuise atacului lui Saito. La rândul său, Marc îi spuse ce 
pățise el. 

— Trebuie să stabilim ce facem în continuare, concluziona Lucy. Dacă 
trebuie, poţi să ieși repede cu Osprey-ul de aici? 

El aprobă din cap. 

— În două minute poate, da. Dar la ce ne ajută asta? Încă nu știm unde 
este dispozitivul Exil, iar Ramaas nu va oferi voluntar aceste informații. 
Aici are toate avantajele, Lucy. 

Ea zâmbi tristă. 

— Ai mai multă dreptate în privința asta decât îți dai seama. Cred că e 
un joc, Marc. Este ca trucul cu cele trei cărți, este o înșelătorie. Doar că 
miza este mult mai mare. 

— Da. 

La tot ceea ce spusese ea, Marc se gândise în ultimele ore. 

— Mercedes-ul din Dubai. Când l-am lovit, erau cinci serviete în 
portbagaj. Știm că una s-a spart Și pe celelalte trei le-am văzut în video. 

— Deci unde este ultima? Asta m-am întrebat Și eu. 

Marc spuse ceea ce gândeau amândoi. 


— Aici? Tot ce știu despre Ramaas mă face să cred că ar tine-o aproape 
de el. 

— Aș fi de acord cu asta dacă nu ne-ar fi păcălit la fiecare pas până 
acum. Dar fără să percheziționăm acest loc dintr-un capăt în altul cu un 
detector de particule, nu avem cum să fim siguri. 

Se uită în zare. 

— Americanii, rușii Și chinezii caută orice pretext să arunce o ploaie de 
rachete de croazieră pe platformă. Dacă ei cred că bomba este aici, o să o 
arunce în aer. 

— Dar niciunul dintre ei nu vrea să-și asume riscul ca valiza să fie la ei, 
spuse ea, inspirând printre dinți. Frate, e inteligent. Ramaas îi întoarce pe 
toţi unul împotriva altuia în timp ce el stă și râde. 

Marc dădu din cap. 

— Toate armele din lume sunt îndreptate spre el, dar lui nici nu îi pasă. 

Lucy își îngustă buzele. 

— ȘI toţi acei oameni obișnuiți din Somalia care încearcă să iasă din 
haos, toţi cei pentru care Ramaas pretinde că luptă, vor doar să se întoarcă 
la ceva de genul unei vieţi obișnuite. 

Marc apucă balustrada ruginită. 

— Atunci trebuie să schimbăm tactica, spuse el, maxilarul încleștându-i- 
se în timp ce frustrarea și furia pe care le simţea înăuntru ieșiră la 
suprafaţă. Am fost în urmă de data asta. Am ratat Şansa, iar Și iar, zise el, 
dând din cap. Nu și de data asta, Lucy. Trebuie să îi punem capăt înainte de 
a fi prea târziu. Odată ce Ramaas îȘi atinge scopul... Nimic din ce putem 
face nu ar repara răul făcut. 

Ea dădu din cap, tristă. 

— Mai bine te întorci la Saito. Va deveni suspicios dacă nu ești acolo, 
zise Lucy, deghizându-se la loc. 

— Şi tu?, întrebă Marc. 

— Voi fi prin preajmă, spuse ea. O să încerc ceva. O să cer o favoare. 

— Fii atentă, o avertiză el. 

Lucy îi aruncă un ultim zâmbet în timp ce se îndepărta. 

— Amândoi Știm asta, nu mai suntem așa de zi/e întregi. 

O sirenă de avertizare a reprezentat semnalul pentru adunare a celor 
aflaţi pe platformă. Sub ameninţarea armelor a zeci de pirați, Marc îi urmări 
pe Saito și Ruiz pe punte până ajunseră într-o zonă întinsă care fusese 
cândva una dintre zonele principale cu motoare ale platformei. 

Puntea de oţel era deformată și ruginită din cauza neglijenţei. Bucăţi de 
metale care ar fi trebuit să fie luate pentru reutilizare erau împrăștiate peste 
tot. Marc văzu un bărbat bronzat într-o jachetă închisă, care se îndreptă spre 
margine Şi privi în jos. Împinse cu piciorul un ciot și Marc îl auzi lovindu- 
se Și zăngănind în întuneric. Amândoi așteptau un pleoscăit, dar nu se auzi. 

Bărbatul în jachetă observă atenția lui Marc și îi aruncă o privire de 
avertizare. Avea tatuaje negre pe obraji, cifre și cruci, care reprezentau o 
funcție de conducere în Los Noches, unul dintre cele mai mari și mai 
nemiloase carteluri de droguri din America de Sud. Foarte atent, scuipă în 
abis Și se îndepărtă. 

Privirea lui Marc se îndreptă în sus. Spațiul deschis avea forma unei 
arene, cu mai multe intrări la nivelul inferior și cu o reţea de pasarele de 
lucru deasupra. Acolo roiau mai mulți bărbaţi înarmați și văzu un tânăr 
care ţinea o cameră video, scanând camera pentru a surprinde toată 
acţiunea. Deasupra camerei, o gaură mare din tavan lăsa să se vadă un 
luminator deasupra, care permitea strălucirii de dinaintea zorilor să pătrundă 
prin aerul stătut Și inert. 

— Rămâi la vedere, îl avertiză Saito. Dacă devii o povară, nu mai ești de 
folos pentru mine. 

— Atunci poţi să înoti spre casă, răspunse Marc. 

Saito și Ruiz stăteau apropiaţi unul de celălalt, la fel ca și ceilalți care se 
adunau în încăpere. Cum văzuse gruparea din cartel și agenţii CIA mai 
înainte, Marc văzu ceea ce trebuia să fie echipa din China — doi bărbați 
orientali serioşi, în costume business — Și două figuri sumbre saudite, care 
ar fi putut fi din al-Qaeda. Numără cel puțin opt părți interesate, toate 
îmbrăcate în haine neutre, supradimensionate, care puteau ascunde cu 
ușurință arme de foc. Doar încă un grup se remarcă, doi colonei în 


uniformele armatei nord-coreene cărora evident nu le păsa cine își dădea 
seama de unde sunt. 

O trapă se deschise Și un bărbat intră, împingând o ladă pe un cărucior 
cu roţi. Făcu un semn spre ei. 

— Pistoale. Radiouri. Telefoane. Aici! spuse el, împingându-l spre nord- 
coreeni Și arătând cu degetul spre ei, furios, când aceștia nu făcură nicio 
mișcare să se supună. Acum! 

În spatele lui erau patru bărbaţi cu arme AK47 și toţi le îndreptară spre 
ei. După o pauză lungă, cei doi colonei se lipsiră de curelele lor de piele, 
nemulțumiți, Și își scoaseră armele, punându-și tocurile de arme Și tot ce 
aveau în lada goală. Bărbatul flutură un detector de metale baghetă spre ei. 

Marc se uită după o eșarfă roșie Și pentru o clipă se temu de ce era mai 
rău; dar apoi văzu o siluetă atletică în celălalt capăt al încăperii, stând 
aproape de o femeie impunătoare, cu păr scurt și de un bărbat cu faţa 
rotunjită care păreau trimiși de la Moscova. 

. 

Lucy avea grijă să stea departe de ceilalţi oameni înarmaţi și să nu facă 
nimic care să le atragă atenţia. „Până acum e bine”. Dacă nu erau ameţiţi de 
la khatul pe care îl mestecau, erau însuflețiți de promisiunile despre care se 
zvonea. „Ramaas avea să îi facă pe toţi bogaţi. Ramaas avea să-i omoare pe 
toți străinii. Ramaas urma să declare război tuturor”. 

Ea credea că adevărul era acolo, undeva. Dar deocamdată, trecea 
neobservată Și silueta ei băieţească nu atrăgea atenţie. Cât timp avea să 
dureze acea acoperire, nu își putu da seama. Când s-ar fi aflat, trebuia să fie 
pregătită. Lucy avea nevoie de un plan de rezervă. Tipul cu gâtul gros îi era 
necunoscut, dar după aspect, Lucy îl crezu din Spetznaz. Făcând parte din 
forţele speciale de elită ale GRU, erau notorii pentru duritate și dedicație 
totală. 

Femeia, pe de altă parte... Cu construcţia lată ca un aruncător de 
greutăţi, avea trăsături clasice slave Și o tunsoare scurtă blondă, cu aspect 
sever. Lucy îi Știa destul de bine faţa. Ultima dată când o văzuse, nu se 
înţeleseseră prea bine. 

— Rada Simonova, spuse Lucy încet, în timp ce atenţia celor din 
încăpere era aţintită asupra bărbaţilor care strângeau armele. 

Ofiţerul GRU înlemni, distingându-i numele din zgomot Și se întoarse 
încet spre ea. Pumnii cu degete lungi ale femeii se încleștară. 


— Cine ești? 

Lucy se apropie. 

— Grozny, acum trei ani. Îți aduci aminte de separatiștii aceia ceceni cu 
antraxul lor? 

— Americanii nu Știu despre asta, spuse femeia. Ceea ce înseamnă că ai 
putea fi o singură persoană, spuse ea, înclinând capul. Keyes. Nu ai murit, 
deci? 

— Nu, din lipsă de oameni care încearcă să mă omoare. 

— Ha, spuse Simonova, zâmbind cu jumătate de gură. Mă întreb cum s- 
ar simți adunătura asta dacă ar ști că cineva ca tine e liber aici. Asta mi-ar 
putea aduce un avantaj în faţa regelui piraților, oriunde s-ar afla el. 

— Serios?, întrebă Lucy, uitându-se în Jur ȘI asigurându-se că nimeni nu 
le ascultă conversaţia. Asta vrei, Rada? Să mă vinzi? Nu e bine. 

— Nu suntem multe așa în Joc, spuse femeia. Poate vreau mai puţină 
concurenţă. 

Comunitatea de operațiuni secrete fusese dintotdeauna o arenă dominată 
în mod tradițional de bărbați, iar Simonova avu dreptate când spusese că 
agenţii de sex feminin erau minoritari. Parțial, acesta fu motivul pentru care 
Lucy o recunoscuse. 

— Am avut același obiectiv în Grozny, continuă Lucy, Și suntem de 
aceeași parte aici. De aceea nu te-am împușcat atunci, spuse ea, cu mâna 
alunecându-i spre mânerul puștii atârnate de umăr. Nu mă vei face să regret 
asta, nu-i așa? 

Simonova se uită în altă parte. 

— Trebuie să fii cu adevărat disperată să vii la mine pentru ajutor, 
Keyes, continuă ea înainte ca Lucy să poată răspunde. Lasă-mă să ghicesc; 
patronul tău african te-a trimis aici, dar nu mai ai nicio scăpare. De asta te 
agăți de cel mai apropiat lucru care seamănă cu un aliat pe care îl ai. 

— Sunt singura dintre noi care este înarmată în prezent, îi aminti Lucy. 
Cât timp crezi tu Și prietenul tău că ați rezista dacă aceste hiene încep să 
tragă? 

— Spune-mi ce vrei. 

— Acoperire când se va înrăutăţi tot. Ceea ce se va întâmpla. 

— Pari atât de sigură. 

Lucy dădu din cap. 

— Noi îl urmărim pe acest joker, Ramaas, de zile întregi. Nu se va ţine 


de cuvânt, crede-mă. 

— Noi?, întrebă Simonova, uitându-se în jur. Deci ai companie? 

Ea ignoră întrebarea. 

— Doar ţine minte, oamenii tăi au cel mai mult de pierdut aici. 

— Ce te face să spui asta? Tovarășii mei din FSB au întors Moscova pe 
dos căutând arma. Nu au găsit nimic. Poate că nici nu a existat vreodată. 

— Da? Moscova nu ar fi trimis o pereche de agenți operativi GRU de 
top aici dacă nu ar fi crezut că ameninţarea este reală, răspunse Lucy Și se 
așeză fix în spatele rusoaicei. Știm despre Programul Exil. Și dacă acea 
bombă e detonată, într-o oră fiecare laborator de pe planetă va înregistra o 
citire a semnăturii izotopice de la explozie. Și asta va duce imediat înapoi la 
voi. ÎL cunosc pe președintele vostru, e destul de optimist, dar e pregătit 
pentru asta? 

Simonova nu spuse nimic. Semnătura izotopică a unui dispozitiv nuclear 
era echivalentul unei amprente radiologice și, cu echipamentul adecvat de 
spectroscopie, orice fizician ar fi fost capabil să determine originea exactă a 
materialului nuclear din bomba-valiză, până la locul unde fusese îmbogățit. 

— Dacă știi unde este bomba, spune-mi, zise rusoaica. 

Înainte avusese un ton Jucăuș, care în acel moment dispăru. 

— Am o bănuială, recunoscu Lucy. Dar nu știu sigur. Te bagi sau nu? 

— Mă bag, răspunse Simonova. Momentan. 

Se auzi un zgomot de la o trapă sigilată, iar oamenii ridicară armele Și 
începură să strige. Ea le imită acțiunile, dar nu spuse nimic. 

° 

Abur Ramaas intră în încăpere ca un campion care se îndreaptă spre ring, 
cercetând fețele tuturor celor din jurul lui cu un rânjet imperios. Urale 
sălbatice se înălțară din partea soldaților piratului războinic, iar Ramaas le 
acceptă cu un râs aspru. După el intrară mai mulți bărbați înarmați, 
împreună cu un tip mai tânăr și mai slab strângând un laptop la piept. 
Computerul îi acapară imediat atenția lui Marc — era un model robust, cu 
specificaţii militare, asemănător cu cel folosit de el, care era în acel moment 
lăsat în Osprey. 

Cei ce se aseamănă se recunosc. Marc recunoștea un hacker când îl 
vedea. Tipul se îndreptă spre o zonă mai înaltă a podelei din spatele 
încăperii, unde fusese instalat un generator portabil și conectă laptopul. 

Marc se mișcă ușor, încercând să vadă mai bine, dar Ramaas înaintă Și îi 


blocă vederea. 

— Poliţistule, spuse el, punând accent pe cuvânt. O să fie o zi grozavă. 
O să vezi. 

— Chiar așa? 

— O, da, adăugă Ramaas încet. 

Se duse spre lada plină cu armele confiscate și cu echipamentele de 
comunicaţii, făcându-i semn cu mâna bărbatului care o împingea. 

— Să încep așa cum am de gând să continui, zise el. 

Cu o mișcare bruscă, Ramaas se îndreptă spre ladă și împinse tare cu 
cizma căruțul pe care se sprijinea. Acesta alunecă pe punte și roțile din 
spate ajunseră peste marginea puţului de foraj deschis. Învins de gravitație, 
tot ce era acolo se mișcă și căzu în golul negru într-o dezordine 
zgomotoasă. Lada, cu tot conţinutul ei, căzu în put. 

Râsetele umplură încăperea, în timp ce Ramaas se întoarse cu pași mari 
spre partea mai ridicată din platformă, unde piratul hacker desfăcea o antenă 
de satelit pliabilă. Piratul războinic îl bătu călduros pe umăr și apoi se așeză 
pe un cufăr de unelte care fusese poziționat ca tronul unui rege pe un 
podium de fier vechi. 

— Deci iată-ne, spuse Ramaas. Voi toţi, obișnuiți să fiţi cei cu armele. 
Cei în control. Dar nu Și azi. Nu Și în această zi glorioasă și măreață, spuse 
el, lăsându-se pe spate. Eu sunt căpitan acum. 

Cuvintele lui provocară alt val de râs batjocoritor în încăpere și oriunde 
se uita Marc putea vedea feţele bărbaţilor care abia așteptau să împuște pe 
oricare dintre străinii înghesuiți în faţa lor. 

— Hai să terminăm cu asta, spuse unul dintre americani. Suntem aici. 
Așa că spune-ne cât vrei. 

Ramaas aruncă o privire spre hacker, care îi făcu un semn din cap. 
Hackerul aruncă laptopul și Marc văzu pentru o fracțiune de secundă 
monitorul. Recunoscu ceea ce arăta ca protocoale de rutare pentru 
operaţiuni de transfer financiar. „Creează un link către un cont bancar off- 
shore”, ghici el. „O să aibă loc o licitaţie”, își spuse Marc liniștit. 

— Un joc simplu. 

Ramaas se ridică și scoase trei plicuri albe din vesta sa de piele. Se jucă 
cu ele, strecurându-le înainte și înapoi printre degete. 

— Prima vânzare a zilei, spuse el, întinzând plicurile albe. Trei bombe. 
Trei locuri. Dar o singură bombă autentică. Fiecare plic conţine o hârtie... 


Și pe ea, un nume de oraș, spuse el rânjind, ochiul său întunecat și 
deteriorat strălucind umed. Cei trei care oferă cel mai mult le câștigă, zise 
el, făcând semn spre calculator. Veniţi și faceţi ofertele, dacă vreţi. Sau 
așteptați pentru următorul articol. Alegerea este a voastră. 

Încet, fără tragere de inimă la început, reprezentanţi ale diferitelor 
grupuri înaintară Și ieșiră din raza vizuală a celorlalți pentru a scrie oferta 
lor pe laptop. Fiecare dintre el fu salutat cu câte o serie de strigăte și 
Șuierături din partea tâlharilor, care transformau fiecare apropiere de 
„tronul” piratului războinic într-o plimbare rușinoasă. 

— Ascultă-i, mârâi Ruiz, în timp ce Saito se întorcea de la tastatură. O 
haită de câini care latră, spuse el, uitându-se mânios spre Ramaas, care bea 
dintr-o sticlă de bere. Și uită-te la el! Savurează fiecare secundă din această 
Șaradă. Râde de toţi! 

— Eşti surprins?, întrebă Marc. Ramaas are putere asupra tuturor celor 
din această cameră și nu îi pasă cine își dă seama. Chiar în secunda asta, 
ţine ostatici reprezentații tuturor ţărilor, așa că o să savureze fiecare 
moment. 

Saito îi aruncă o privire rece. 

— Este doar un tâlhar care a avut mult noroc. Și în curând i se va 
termina. Asociaţia cunoaște oamenii ca el. O să îl lase să se dea mare și să 
strige cât de impresionant este. Ramaas va face atât de mult zgomot încât nu 
va auzi niciodată împușcătura care îl va ucide. 

Marc dădu din cap. 

— ÎI subestimezi ȘI vei regreta. O să moară oameni dacă îl iei de prost. 

— Ceea ce văd este un oportunist care se amăgește crezând că este mai 
mult. Care este expresia pe care o folosiți voi, britanicii? Are planuri prea 
mari pentru el, spuse mercenarul, dând din cap spre podium în timp ce 
bărbaţii înarmați râdeau de bărbatul care stătea în acel moment în fața 
laptopului, un european ursuz a cărui apartenenţă nu era clară. Acești 
oameni sunt analfabeți, bătăuși vicioși conduși de un bărbat care este doar 
puțin mai bine educat ca ei. Nu ar trebui să ne mânjim să negociem cu o 
națiune ca a lor. 

— Ramaas nu este Somalia, se răsti Marc. Nu toți din ţara aia sunt 
pirați! Dar Asociația nu se gândește niciodată la oameni, nu-i așa? Vede 
doar resurse pentru exploatare. Eşti la fel ca șefii tăi în această privinţă. 

Bărbatul japonez înclină capul. 


— Eşti prea credul. Pescarii săraci exploataţi de națiunile dezvoltate 
devin pirați pentru a-și hrăni națiunea înfometată. Ca Robin Hood al tău, 
da?, zise el, mormăind în derâdere. Uită-te în jur. Câţi dintre acești bărbați 
crezi că au fost pescari de ton pașnici înainte? Au avut o șansă să revină la 
acel stil de viaţă când armata a început să patruleze Golful. Nu au fost nave- 
fabrică în aceste ape de ani de zile. Prea puțini doreau să se întoarcă la 
vechile tradiţii. Le plac banii făcuți ușor și gustul sângelui. 

Ruiz rânji ca un lup. 

— Acum mai cred Și eu... 

— Ştii de ce Abur Ramaas a devenit așa influent?, întrebă Saito. Pentru 
că a reunit clanurile din Eyl și din alte părți, promiţându-le aur. I-a plătit și 
au mers la el de bunăvoie. Indiferent câţi conaționali de-ai să-i trebui să 
sufere pentru ce vrea el... nu îmi imaginez că asta i-ar tulbura somnul. 

Oamenii înarmați îl batjocoriră pe ultimul dintre reprezentanţi — unul 
dintre ofițerii nord-coreeni — în timp ce se îndepărta rigid de podium, iar 
Ramaas se ridică în picioare, aruncând alene sticla de bere goală în 
întuneric. 

— Mă întreb cine a plătit cel mai mult pentru a-și câștiga liniștea 
interioară, spuse el, aplecându-se să discute cu hackerul și orice răspuns ar 
fi primit, fu suficient pentru a-l face să râdă. 

Piratul războinic se îndreptă cu pași mari spre mulţime Și își croi drum 
spre chinezi. Aruncă un plic spre ei Și plecă, obligându-l pe unul dintre 
reprezentanţi să coboare și să îl ia de pe punte. Apoi, se îndreptă spre 
americani Și trânti al doilea plic în mâna unuia dintre agenţii CIA, înainte să 
îl dea pe ultimul femeii din contingentul rus cu un zâmbet batjocoritor. 
Oamenilor înarmați ai lui Ramaas le plăcea spectacolul Și îl ovaţionau. 

Marc se uită la Saito. 

— Ghinion, începu el. Se pare că ţi-a luat-o altcineva înainte în ultimul 
moment. 

— Chiar nu înţelegi ce se întâmplă, spuse mercenarul. Este doar 
gambitul de deschidere. Adevăratul joc începe abia acum. 

Marc scană feţele rușilor, americanilor Și chinezilor, încercând să 
înţeleagă ce vedeau scris în plicurile cu premiile lor scumpe, dar toți aveau 
chipuri total inexpresive. 

Așteptă să vadă care dintre ei voia să plece imediat, chiar să se Și uite 
involuntar către ieșirile din camera motoarelor. Dacă ar fi cumpărat 


informaţia care ar fi confirmat că orașul lor era sub ameninţare, necesitatea 
de a comunica bazei ar fi fost primordială. Dar nimeni nu se mișcă Și nu 
vorbi Și gândul unei variante neplăcute începu să dea târcoale minții lui 
Marc. 

— Sunteţi mulţumiţi de achizițiile voastre?, întrebă Ramaas. Nu se 
primesc retururi sau rambursări, mă tem, zise el, zâmbind la oamenii săi. 
Prietenii noștri de acolo ne-au făcut foarte, foarte bogății 

Un vuiet de aprobare se auzi în încăpere. 

Saito așteptă puţin înainte de a vorbi. 

— Locul dispozitivului nu este cel mai valoros lucru pe care îl ai de 
vândut. Hai să nu mai pierdem timpul cu jocurile tale și să trecem la treabă. 

Pentru o clipă, în ochii lui Ramaas apăru furia. 

Nu îi plăcea ca altcineva să conducă evenimentele. Dar apoi furia 
dispăru Și se întoarse la rolul de rege al bandiţilor din nou. 

— Ai dreptate. Vom vorbi despre premiul adevărat, spuse el, scoțând un 
al patrulea plic, identic cu celelalte trei și își făcu vânt cu el. Aici este. 
Frecvența radio de control de la distanță pentru dispozitiv Și codul de 
treisprezece litere care oferă acces direct la protocoalele de control ale 
armei... zise Ramaas, ridicându-l deasupra capului. Cu acest plic în mână, 
dispozitivul poate fi dezarmat... sau detonat... după bunul plac, zise el, 
rânjind ca un rechin. Ce mi se oferă? 

. 

Lucy încercă să arunce o privire peste hârtia din mâna rusoaicei dar 
femeia o ascunse înainte să se poată apropia. Se abținu impulsului brusc de 
a-l smulge. Orașul natal al lui Lucy, New York, era în linia focului la fel de 
mult ca Beijing și Moscova Și chiar dacă încercase ea să se autoconvingă că 
totul era parte din jocul lui Ramaas, nu se putea abţine să nu experimenteze 
un val de frică pentru orașul ei natal. 

Simonova nu arăta nicio emoție, cu chipul tras și nemișcat ca al unei 
statui. În încăpere, agenţii CIA ȘI agenții chinezi din securitatea statului 
erau la fel de tăcuți. Niciunul dintre ei nu arăta reacția pe care ar fi 
provocat-o o ameninţare asupra propriului oraș. Acest lucru însemna ori că 
toţi acei agenţi operativi aveau nervi de oţel, ori că altceva se petrecea. 

Începu următoarea rundă de licitaţii, care deveni o competiţie urâtă de 
țipete. Saudiţii și misterioșii europeni ţipară unul peste altul, ridicând miza 
la zeci de milioane de dolari din primele momente. Lucy privi cum 


reprezentanții Asociației plusau din când în când, dar, spre nemulţumirea 
ei, marile puteri nu făcură nimic pentru a opri creșterea sumei din ce în ce 
mai mari. Se tot aștepta ca americanii sau chinezii să facă o ofertă bruscă, 
care să termine spectacolul și să îi reducă la tăcere pe ceilalți, dar ei tot 
plusau. În cele din urmă, licitaţia se transformă într-un duel între 
reprezentanţii Asociaţiei Și nord-coreeni, fiecare plusând până când licitaţia 
ajunse la 200 de milioane de dolari. 

Lucy îl găsi cu privirea pe Marc și se uitară unul la altul. Ambii se 
întrebau același lucru. „Ce naiba se întâmplă?” 

— Destul! strigă Ramaas. 

Luă în mână ultimul plic. 

— Ameţesc! pufni el și cuvintele lui fură susţinute de amuzamentul 
feroce al oamenilor săi. Veniţi Și revendicaţi-vă premiul! 

Atât mercenarul japonez, cât și un nord-coreean înaintară, dar Ramaas 
făcu semn către una dintre gărzile lui de corp și bărbatul îl împinse înapoi 
pe agentul Asociaţiei. 

— Nu voi, spuse Ramaas, arătându-și dinții. Niciodată voi. Stăpânu 
voştri trebuie să înveţe lecţia. Nu am uitat cum au trimis epavele toxice pe 
țărmurile noastre. Nu avem de la ei decât otravă, spuse el, aruncând plicul 
nord-coreeanului, în timp ce ofiţerul se îndepărtă de laptop, ultimul transfer 
de numerar încheindu-se. Aici. Ai câștigat asta! 

Bărbatul strânse hârtia la piept Și o ţinu aproape, încruntându-se la restul 
reprezentanţilor, mulţumit de victoria sa. 

Dar apoi Ramaas mai făcu un semn gărzilor sale și un bărbat înarmat 
blocă drumul nord-coreeanului, cu o pușcă de asalt. 

— Ce mai e?, întrebă ofiţerul. Afacerile noastre s-au încheiat. Plecăm. 

— Nu încă. Deschide-l, ordonă Ramaas. Să vadă toată lumea, zise el, 
nerăbdător. 

Lucy simți o neliniște din ce în ce mai mare, în timp ce ofiţerul ursuz 
deschise plicul. 

Bărbatul deveni roșu de furie când citi ce era scris acolo. 

— Ce înseamnă asta?, urlă el, întorcându-se spre Ramaas. Republica 
Populară Democrată Coreea nu va fi insultată de cei ca tine! îi răspunse el 
piratului războinic. Ne vei da ce am plătit! Cuvintele ofițerului fură înecate 
de râsete pline de ură din partea bărbaților înarmați din galerie. Cum 
îndrăznești! strigă ofiţerul și atunci fu momentul în care Lucy văzu ce scria 


pe hârtie. 

Codul din treisprezece litere era DUCEȚIVĂNAIBA. 

— Vom semăna foc și moarte asupra națiunii voastre, continuă nord- 
coreeanul, ţipând de furie. Ţi-ai făcut un dușman timp de o mie de ani! 

— Şi ai fost destul de prost încât să-mi dai banii tăi! răspunse Ramaas, 
aducându-l pe celălalt la tăcere cu un răget. 

Făcu semn oamenilor să-i înarmaţi Și toţi ridicară puștile, ţintind grupul. 

— Arătaţi-le tuturor, spuse el, uitându-se cu furie la ruși, americani ȘI 
chinezi. Arătaţi lumii ce v-am vândut! 

Unul dintre agenţii chinezi fu primul. Desfăcu fără tragere de inimă 
pagina ȘI o întinse. Inima lui Lucy îngheţă în piept când văzu cuvintele 
NEW YORK CITY scrise acolo. Dar dacă asta însemna că în filmarea de la 
New York fusese adevăratul dispozitiv Exil, atunci celelalte... 

Simonova ridică pagina: BEIJING. 

Din ce în ce mai alarmat, agentul CIA care luase celălalt plic arătă hârtia. 
Lucy o auzi pe Simonova Șuierând când văzu cuvântul MOSCOVA. 

Apoi încăperea fu inundată de râsete dispreţuitoare încă o dată. 

Un joc de culise. 

Marc se încordă, Șocat de claritatea deplină a faptelor. Nu existaseră 
niciodată bombe în cele trei orașe. Videoclipurile — un truc al lui Ramaas 
pentru a-Și destabiliza dușmanii, o modalitate de a se asigura că poate lupta 
contra lor în condițiile cele mai avantajoase pentru el. 

— Ne-a minţit pe toţi, spuse Saito, cu un strop de admirație în voce. 

— Unde este bomba?, întrebă ofiţerul nord-coreean, cu o faţă roșie și 
nervos. Am avut o înţelegere! Ti-ai încălcat promisiunea! 

Umorul sălbatic al lui Ramaas se transformă în furie pentru o scurtă clipă 
Și îl dobort pe bărbat cu o palmă rapidă și brutală. 

— Bineînţeles! Sunt un mincinos! Sunt un criminal! spuse el, 
desfăcându-și braţele, provocându-i pe toți să-l condamne. Sunt un pirat! 
Sunt ceea ce voi m-ati făcut! 

— Eşti un om mort, asta ești. 

Cuvintele ieșiră din gura lui Marc înainte să-și dea seama că dăduse glas 
gândurilor celor prezenți. 

Ramaas se uită nervos spre el. 

— AŞ face orice să fiu diferit. 


— Serios?, întrebă Marc, îndreptându-se spre piratul războinic, luptându- 
se cu frica pe care o simţea în stomac. Corectează-mă dacă greșesc, dar 
tocmai ai înșelat nu numai cele mai mari forţe militare de pe faţa planetei, 
ci Și o grămadă dintre cele mai nemiloase grupuri extremiste. În ce versiune 
a poveștii scapi cu viaţă?, zise el, dând din cap. Ești nebun. Chiar dacă îi 
ucizi pe toți cei din această încăpere, ai semnat condamnarea la moarte a 
Somaliei! 

Ramaas lăsă să se vadă acel zâmbet lent, de prădător. 

— Nu vrei să știi unde este cu adevărat, polițistule?, întrebă el, 
îndreptându-se spre podeaua ridicată din spatele încăperii, vorbind în timp 
ce mergea. Am învăţat un adevăr în viață. Dumnezeu m-a învăţat asta. 
Singurele lucruri pe care un bărbat trebuie să le respecte sunt banii Și 
puterea, zise el. Acum le am pe amândouă. Le-am luat de la proștii ăștia. 

Ramaas se mută la cufărul de instrumente pe care îl folosise pe post de 
tron Și deschise capacul. Din interior, scoase o valiză voluminoasă de oţel 
Și o puse jos. În încăpere se așternu tăcerea când piratul războinic deschise 
zăvoarele valizei mai mici și lăsă să se vadă mecanismul nuclear din 
interior. 

O amintire vie își făcu loc în mintea lui Marc. Servietele false din otel 
din portbagajul mașinii sport. Patru. 

— Și acum?, întrebă împuternicitul cartelului Los Noches. O să începi 
din nou licitaţia, hombre! Este măcar cea reală? 

Ca răspuns, hackerul costeliv al lui Ramaas începu să se plimbe cu un 
contor Geiger și îl flutură în direcția dispozitivului, detectorul redând o 
puzderie alarmantă de clicuri metalice în timp ce îndreptă scanerul spre 
interiorul valizei. 

— Gata cu banii, cu strigătele și cu mentalitatea de politicieni, spuse 
piratul războinic. O vreţi? O să vă las să o luaţi. Preţul este sângele. 

— Vrei să... ne luptăm pentru ea?, întrebă Saito, părând interesat de 
propunere. 

— Eu? Nu, zise Ramaas, chicotind. Voi? Da, spuse el, înaintând și 
sprijinindu-se de o balustradă, în timp ce oamenii lui înarmaţi se retrăgeau. 
Daţi tot ce aveți mai bun. Ultimul om rămas în picioare primește asta. V-am 
văzut banii. Acum vreau să vă văd puterea. 

— Tu Și minciunile tale, se răsti nord-coreeanul. De ce ar trebui să 
credem că acum te vei ţine de cuvânt? 


— Pentru că doar un om care luptă merită respectul meu. 

Marc îi văzu pe unii mormăind între ei, pe alții deja scoțând teancuri de 
numerar pentru pariuri. 

— Doar nu vă așteptați să ne ucidem între noi pentru distracţia voastră?, 
întrebă agentul CIA, stând în picioare, cu brațele încrucișate. Statele Unite 
nu există ca să te amuze pe tine, Ramaas, spuse americanul, întorcându-se 
spre ceilalţi. Ascultaţi-mă, dacă refuzăm cu totii să... 

Marc văzu supărarea pe buzele lui Ramaas; îl văzu pe piratul războinic 
făcând un semn spre doi bărbaţi care stăteau în spatele americanilor. Încercă 
să strige ca să îi avertizeze, dar bandiții înarmaţi îi împușcată pe cei doi 
bărbați de la CIA. 

— Dacă refuzaţi, muriti, spuse Ramaas nerăbdător. Acum să văd sânge! 

Simonova îȘi aruncă jacheta și bărbatul taciturn de lângă ea o prinse. Ea 
își scutură braţele, încălzindu-se și făcu un pas înainte. 

— O faci?, întrebă Lucy în Șoaptă. Ti-ai ieșit din minți? 

— Asta este arena lui, spuse rusoaica. El face regulile, zise ea, 
întorcându-se Și privind-o pe Lucy în ochi. Și eu am ordinele mele, Keyes. 
Dacă nu plec de aici cu arma, acest loc va fi distrus ca să nu o ia nimeni 
altcineva, spuse Simonova, Și aruncă o privire către ceasul de la încheietură. 
Dacă aș fi în locul tău, aș pleca acum, cât încă poti. 

Lucy o urmă, ţinând pușca de asalt aproape, dar Simonova deja 
înaintase. Împuternicitul tatuat al Los Noches o văzu venind și el își dădu 
seama, ridicându-și mâinile — prea încet. Rusoaica îi dădu un upercut tare — 
prima lovitură a noului joc — care îl lovi în piept Și reprezentantul cartelului 
se clătină înapoi, ametit. 

Oamenii lui Ramaas urlată în semn de aprobare și acesta fu semnul de 
pornire pentru lupta corp la corp. Deodată, începură lupte peste tot în 
camera ruginită a motoarelor. Lucy îl văzu pe unul dintre agenții chinezi 
tăindu-i brutal gâtul unuia dintre ceilalți reprezentanţi, care căzu la podea. 
Auzi sunetul ascuţit al oaselor rupte. 

Lucy se dădu înapoi. Îl putea vedea pe Marc stând lângă un stâlp de oţel 
ȘI, în timp ce îl privea, ochii britanicului se uitau în toate părțile de parcă ar 
fi căutat ceva. 

„Știu privirea aceea 
ceva nesăbuit”. 

— Este timpul să punem capăt acestor jocuri copilărești, spuse Saito, 

, ÎȘI spuse Lucy, iar inima îi stătu în loc. „O să facă 


dându-și jos vesta de luptă Și trecând pe lângă Marc. Asociaţia vrea arma. 
O să o iau. 

— Ce, o să îi baţi pe toţi ceilalţi? se răsti Marc. 

— O să fac ce este necesar. 

— Ramaas urăște tot ceea ce reprezintă Asociaţia, spuse Ruiz. O să te 
refuze de ciudă. 

Saito dădu din cap. 

— De aceea îl voi omori pe el în faţa tuturor acestor animale. A spus că 
respectă puterea — mă vor respecta pe mine după ce îi rup gâtul tâlharului. 

— Nu te vei apropia niciodată așa mult! spuse Marc, privindu-l 
înaintând spre ringul improvizat. Când s-a transformat totul în 
„Gladiatorul”?, mormăi el. 

— A, băieţilor ăstora le place așa, spuse Ruiz. E tot ce știu ei. 

Mercenarul japonez nu ezită să-și arate adevărata faţă. ÎI lovi peste braţ 
pe sauditul care se ridicase să îl înfrunte, făcându-l să se ferească — dar din 
poziția lui, Marc putu vedea că fusese o fentă inteligentă, iar celălalt braţ al 
lui Saito se îndreptă în sus, iar pumnul rapid ca un glonţ se opri în coastele 
adversarului său. Sauditul se dădu înapoi în timp ce tot aerul din plămâni îi 
ieși, sufocându-se cu zgomot. Saito se duse la el, fără grabă, și îl apucă pe 
bărbatul mai slab de gât. Arabul întinse mâinile spre mercenar, încercând să 
ajungă la faţa lui. Saito puse mâna cu degete lungi peste gura și nasul 
celuilalt bărbat Și îl sufocă. 

— Unul mai puţin, spuse Ruiz, cu un rânjet acru. L-am văzut făcând asta 
înainte. Întotdeauna ţine de obișnuinţă. 

Saito îl lăsă pe arab să cadă pe punte. Marc nu își putu da seama dacă 
celălalt bărbat mai respira, dar mercenarul deja se îndrepta spre următoarea 
sa țintă, unul dintre europeni. Se luptară corp la corp, de data aceasta într-o 
rafală de lovituri scurte. Atacându-se reciproc, cei doi se îndreptară spre 
marginea mulțimii, iar bărbații înarmaţi începură să strige în timp ce se 
apropiau, împingându-i înapoi spre spațiul din faţa platformei ridicate. 

Ramaas cobori Și merse printre oamenii săi, împărtășindu-le exaltarea, 
bucuria lor sălbatică văzând spectacolul de dinaintea lor. Ura din aer era 
palpabilă. Tâlharu nu voiau nimic altceva decât să vadă cum acei străini se 
distrug unul pe altul. 

Saito își puse brațul în jurul gâtului europeanului și îl răsuci cu o 
presiune lentă, constantă. Faţa adversarului său deveni violetă și Marc auzi 


un trosnet în timp ce mercenarul îi zdrobea traheea. 

— Doi mai puţin, spuse Ruiz. Madre, ar fi trebuit să pariez pe el... 

— Crezi că obosește?, întrebă Marc cu voce tare. 

Nu se mai uita la Saito sau la ceilalţi luptători. Se uita la hacker, la 
laptopul lui și la premiul în sine, valiza de oţel de pe cufărul de unelte. 

— Ce spui?, întrebă Ruiz, aruncându-i o privire acră. 

— Nu contează, spuse Marc, trăgând aer în piept. Acţionă un comutator 
ruginit de pe punte, alunecând în mijlocul spațiului de luptă. 

Mulțimea urlă în semn de aprobare la vederea unui nou luptător, chiar 
dacă partea rațională a minţi lui Marc tipa că „acesta e cel mai stupid lucru 
pe care l-ai făcut vreodată”. Saito auzi strigătele și se întoarse, cu o 
confuzie de moment pe chip. 

Marc apelă la memoria musculară din toate acele luni de antrenament de 
luptă cu Luka Pavic la sală, executând pașii rapizi ȘI tăioși ai unei scheme 
de Krav Maga. Era vorba doar despre viteză, despre provocarea daunelor 
maxime cât de repede posibil. Nu ar fi putut să-l învingă pe Saito într-o 
luptă corp la corp, nu ar fi putut să îi anticipeze mișcările. Singurul său mic 
avantaj era elementul de surpriză — asta și faptul că mercenarul nu îl 
considera capabil de așa ceva. 

Îi dădu o lovitură puternică în rinichi, adunându-și forțele și 
canalizându-le astfel încât pumnul să aterizeze exact în locul potrivit. 
Pumnul lui Marc lovi trunchiul lui Saito, dar fu ca și când ar fi lovit o 
frânghie cu noduri. Auzi un mormăit de durere de la mercenar, mai mult din 
cauza Șocului decât a daunelor reale și continuă cu lovituri în același loc. 

„Dacă îl pot dezechilibra, dacă reușesc să rămân în afara razei lui de 
acţiune...” 

Marc nu văzu cine îl lovește din spate. Fu o lovitură razantă, degetele 
tari ca fierul ale lui Saito tăindu-i sprânceana Și împingându-i capul în 
partea cealaltă. Mercenarul continuă cu o lovitură cu piciorul care îi trimise 
un Şoc electric în tot corpul. Se împletici dându-se înapoi Și căzu în 
mulțime. 

Marc clipi, ignorând șocurile puternice ale durerii și îl văzu pe Saito 
stând într-un picior, de parcă s-ar fi gândit dacă ar merita să vină să termine 
treaba. Apoi mercenarul se dădu deoparte în timp ce agentul chinez se 
îndreptă spre el și pentru o clipă scurtul asalt al lui Marc fu dat uitării. Unu 
din mulțime îl scuipară Și apoi se întoarseră, dezamăgiţi de prestația sa. 


Niște mâini îl apucară de braţe și îl traseră până se ridică în genunchi. 
Văzu o eșarfă roșie în jurul unei feţe și niște ochi familiari care se uitau la 
el. 

— Eşti un idiot, spuse Lucy. 

— Știu... ce fac. 

Se chinui să se ridice în picioare. Ceva ce îi spusese lui Saito cu câteva 
clipe în urmă îi veni în minte, sau poate că erau primele semne ale unei 
comoţii cerebrale. 

— Nu te vei apropia niciodată. Trebuie să mă apropii. 

— Ce? 

— Mă duc înapoi, spuse el, înaintând. Ai încredere în mine. 

— Atunci pentru numele lui Dumnezeu, ia asta! spuse Lucy, punându-i 
ceva rece Și metalic în mână și degetele lui Marc se strânseră în jurul 
obiectului. 

Marc se împletici înapoi spre mulțime Și bărbații din jurul lui se dădură 
la o parte. ÎI ajutară să meargă, împingându-l înapoi spre zona luptei. 

Agentul chinez încă respira Și se străduia să se ridice, deși Saito îi făcuse 
ceva care îi făcea brațul drept să îi atârne greșit din cot. Marc o văzu pe 
rusoaică în apropiere, în mijlocul unui meci de box cu împuternicitul Los 
Noches. 

Saito se răsuci spre el. 

— O să mă faci să te omor? Sunt sigur că aș putea găsi un alt pilot. 

Marc dădu târcoale mercenarului, până când acesta ajunse cu spatele 
spre podium. Îl putea vedea pe Ramaas în public, zâmbind din ce în ce mai 
larg cu fiecare lovitură dată. 

— Vino ȘI încearcă, dacă crezi că ești suficient de dur, mârâi Marc. 

Saito se îndreptă spre el în grabă, mult mai repede decât anticipase Marc, 
cu aceeași mișcare pe care o folosise la saudit. Acest lucru denotă cât de 
puțină considerație avea pentru abilităţile lui Marc, folosind leneș aceeași 
fentă pentru pregătirea loviturii ca de ciocan cu care îl pusese jos. 

Marc îl întâmpină cu un pumn de sus în piept, dar avea strânsă în pumn 
arma pe care Lucy i-o pusese în mână. Pumnalul de argint era lung și 
subțire, era o tijă mai mult decât o lamă. 

„Pumnalul mile:”, își aminti Marc. „Folosit pentru a ucide campioni”. 

Lama intră în corpul lui Saito chiar sub clavicula dreaptă. Țipă și lovi cu 
o forţă isterică, trântindu-și atacatorul jos cu toată puterea. 


Marc fu aruncat înapoi de parcă ar fi fost lovit de un catâr, în timp ce 
mulțimea scoase un hohot entuziast. Lovi balustrada din jurul platformei 
ridicate Și se rostogoli peste ea, ciocnindu-se de piratul hacker Și trântindu-l 
la pământ. 

Și în acel moment pușcașii bâjbâiră după arme din nou, în timp ce Marc 
dădu un cot în abdomen bărbatului înarmat care păzea servieta de oţel. 
Marc apucă dispozitivul, ridicându-l și ducându-l în faţă. 

Strânse servieta la piept ca pe un scut. 

— Înapoi! strigă Marc, retrăgându-se până când se lipi cu spatele de 
peretele de oţel al încăperii. 

— Ce... spuse Saito, căruia îi era greu să respire cu un pumnal de 
cincisprezece centimetri înfipt în el. Ai... de gând să faci? 

Marc vizualiza cu ochii minţii diagramele tehnice din dosarele Exil ale 
NATO și degetele mâinii sale drepte se răsfirară peste circuitele bombei, 
căutând orbește un mănunchi mare de fire conectate la matricea 
detonatorului. Mâna lui stângă ajunse pe cilindrul care conținea încărcătura 
nucleară a dispozitivului, emisferele de uraniu îmbogățit care trebuiau 
ciocnite între ele pentru a dezlănţui focul îngrozitor ale unei fisiuni 
nucleare. 

Nimeni nu striga în acele momente. 

Își aminti ultimele cuvinte ale lui Jalsa Sood, în tăcerea care îl înconjura. 
„Cilindrul drept. Nouă tije”. Vârfurile degetelor lui Marc trecură peste 
metalul rece al carcasei Și le numără cu degetul mare. 

— Las-o jos, ordonă Saito. Înainte să... ne omori pe toți. 

— Pleacă de aici, spuse Marc și apucă mănunchiul de fire în pumn. Nu 
sunt sigur ce se va întâmpla dacă le smulg. Cine vrea să vadă? Vă garantez 
că nu ați vrea să fiţi așa aproape! 

Din partea cealaltă a încăperii, Ramaas își apropie mâinile și aplaudă 
lent. 

— Foarte curajos, polițistule. Cât timp crezi că poţi să o tii? 

— Nu mult, recunoscu Marc. Valiza era mai grea decât se așteptase, iar 
el o ținea stângaci. Mai bine începeti să înotați. 

Unii dintre oamenii înarmaţi ai piratului războinic se dădură înapoi, iar 
Ramaas mârâi la ei în dialectul local. 

— Lasă dispozitivul, spuse Saito. Era palid Și transpirat, dar totuși de 
neclintit în misiunea sa. Adu-mi-l mie. 


— Aparține Federaţiei Ruse, spuse agentul GRU. 

Delegatul nord-coreean supravieţuitor își croi drum înainte. 

— Ne aparține nouă! 

— Polițistul nu va smulge firele, pufni Ramaas. Nu are curajul să meargă 
la Dumnezeu Și să ne ia pe toţi cu el. 

Marc chicoti. „La naiba, valiza asta cântărește o tonă 
spre cei prezenţi. 

— Uite ce, Ramaas. Ai minţit de fiecare dată. Doar ai ascuns o minciună 
cu alta. Și cred că nu e altfel de data asta. 

Trase cu putere de mănunchiul de fire. Se desprinseră cu o scânteie 
electrică Și Marc lăsă valiza să cadă la podea. 

În acea secundă, orice sunet ar fi fost ca un tunet. 

Detonarea ar fi arătat ca un al doilea răsărit pentru pescarii matinal care 
navigaseră de pe coasta din Puntland și din Galmudug. Cei care s-ar fi uitat 
spre ea ar fi fost orbiţi de fulgerul de foc din Golf și cei de pe țărm ar fi 
auzit ecoul exploziei, sunetul ajungând în nord până la Raas Casayr ȘI în 
sud, până pe străzile din Mogadishu. Sateliții de pe orbită ar fi surprins o 
minge de plasmă fierbinte ca soarele înghițind într-o milisecundă platforma 
de petrol abandonată, atomizând mii de tone de oţel, beton și apă de mare. 

Ideea asta o copleși pe Lucy și dintr-odată nu mai putu respira. Își 
scoase eșarfa de pe faţă, dând uitării deghizarea. Numele lui Marc se forma 
pe buzele ei, dar el o făcea deja, deja smulgea firele detonatorului bombei. 

O lăsă să cadă, iar valiza zăngăni zgomotos pe podea. Nimeni nu 
îndrăzni să scoată o vorbă, de parcă le-ar fi fost teamă că o singură răsuflare 
ar fi declanșat-o. 

Și apoi tensiunea se disipă cum se rupe un fir întins. 

— Este un fals! strigă Saito în încăpere, fața lipsită de emoţii a 
mercenarului japonez cedând în cele din urmă. Altă minciună! 

. 

Dane avea dreptate, la naiba. Fiecare minciună a lui Ramaas era 
acoperirea pentru următoarea Și pentru următoarea. 

Lucy înţelese întregul adevăr; în toată această șaradă nu fusese niciodată 
vorba despre bombă sau despre bani. Era vorba de a pune presiune pe cele 
mai mari naţiuni, care folosiseră Somalia Și apoi se lepădaseră de ea Și care 
intenționau să o facă din nou. Era vorba despre nevoia de răzbunare a lui 
Ramaas Și de a-i umili, public și violent. 

Își aminti de băiat, de Rio și de felul în care ura adânc îngropată a 
bătrânului doctor ieșise la suprafață. Ramaas vorbea același limbaj. Îl 
vorbise tot timpul, dar nimeni nu își dăduse seama. „Nimeni în afară de 
Marc”, reflectă ea. 

Faţa întunecată a piratului războinic arăta fioroasă. 

— Omorâţi-i pe toți! 

Delegații supraviețuitori se grăbiră să se adăpostească sau se năpustiră 


asupra celor mai apropiaţi pușcași ca să le ia armele. Timpul încetini pe 
măsură ce adrenalina începu să curgă prin venele lui Lucy, iar fiorul de 
gheaţă familiar al unei confruntări în desfășurare îi fulgeră corpul. 

În timp ce pivota, îl văzu pe Ruiz, mercenarul hispanic, prăbușindu-se 
sub un potop de gloanţe. Lucy îl zări pe Saito încasând un glonţ înainte să 
se ascundă în spatele unui generator vechi. În încăpere, Simonova ȘI 
tovarășul ei se luptau pentru viaţa lor. 

Lucy își lăsă instinctul să preia conducerea și căzu în genunchi, 
schimbând comutatorul de selecție al AKM-ului din mâinile ei la foc 
automat. Îndreptă ţeava puștii de asalt spre tavan și apăsă trăgaciul. Ținând 
strâns arma, consumă o magazie întreagă de gloanţe de 7,62 mm în metalul 
corodat al acoperișului Și în conductele sparte de sub el. Scântei galbene 
căzură în cascadă din oţelul măcinat de rugină pe măsură ce acesta se 
dezmembră Și secțiuni întregi ale tavanului se prăbușiră. Surparea aduse cu 
sine un nor de praf oxidat Și bucăţi de tablă ondulată care căzură peste 
bărbaţii de pe podiumurile suspendate și de pe podea. În mijlocul 
încăierării, unii dintre oamenii lui Ramaas începură să intre în panică Și să 
fugă în toate direcțiile, temându-se că începuse un contraatac. 

Lucy sări înainte, tușind în timp ce praful metalic o sufoca. Aruncă din 
mers magazia uzată a AKM-ului, introducând una nouă fără să se uite și 
trăgând manșonul pentru a aduce o rundă nouă de gloanţe în cameră. Îl 
văzu pe Marc pe punte, în toiul unei lupte cu prietenul hacker al lui Ramaas. 
Marc îi dădu un pumn Și rată, iar tânărul îl lovi puternic peste față cu 
laptopul său. Îl trânti la pământ, iar ea înjură, alergând lângă el chiar când 
tânărul fugi. 

— Ridică-te, se răsti ea, apucându-l. 

— Lasă-mă pe mine! îi spuse Marc, dându-i mâna la o parte. Prinde-l pe 
prostul ăla! zise el, arătând cu degetul spre hackerul care fugea. 

Lucy se întoarse, cu pușca înainte, la timp să îi vadă pe Ramaas și pe 
tânăr dispărând printr-o trapă, cu o mână dintre oamenii lui care îl urmau. 
Scăpa, încă o dată, nelăsând nimic altceva în urma lui decât haos. 

— Du-te, du-te! strigă Marc. 

Reușiră să iasă din cameră iar Marc gemu în timp ce trase de o trapă 
pentru a o închide în spatele lor și a bloca accesul. Bâjbâi să deschidă 
zăvoarele. Simţea durerea de la genunchi ca un brici pe os, dar nu putea să 
Șovăie, nu în acele momente. 


— Pe aici, spuse Lucy, arătând spre un coridor îngust, umbrit. Ești sigur 
că poţi ţine pasul? 

— Ușor, spuse el, strângând din dinți, mergând după ea în timp ce Lucy 
porni din nou. 

Pe măsură ce înaintau, Lucy își ţinea pușca aproape de umăr ca să 
privească prin luneta metalică a AKM-ului. 

— Nu pot să cred ce ai făcut acolo. Te-ai gândit măcar o secundă ce s-ar 
fi întâmplat dacă nu ai fi avut dreptate?, întrebă ea, aproape înecându-se cu 
acele cuvinte. 

— Am avut dreptate, răspunse el. 

— Ori ești prost, ori incredibil de norocos, răspunse ea. Dacă scăpăm vii 
de aici, vom merge la Vegas și vom afla cu siguranţă. 

— Fugi de aici, răspunse Marc și dădu din cap. Nu o să irosesc banii 
jucând Blackjack. Îi păstrez pentru lucrurile importante, mulţumesc, spuse 
el. În orice caz, nu am fost norocos, am avut dreptate. Asta e tot. Am știut 
că ne ia de proști. 

Se auzi ceva de pe puntea de deasupra și amândoi se lpiră instinctiv de 
pereți. Reacţia le salvă vieţile, în timp ce împușcăturile din întunericul de 
deasupra luminară scurt feţele fioroase ale pușcașilor lui Ramaas. 

Lucy trase Și ea Și auzi un strigăt sugrumat în timp ce unul dintre ei 
căzu. 

— ÎI acoperă pe Ramaas! O să scape, Știu eu! 

— El nu contează, spuse Marc. Laptopul. Trebuie să îl luăm! Orice 
altceva este secundar ca importanță! 

— Ai uitat că încă nu Știm unde e bomba? 

— Şi chiar crezi că Ramaas ne va spune? După toate astea?, întrebă 
Marc, dând din cap. Nu se va întâmpla. Dar dacă luăm computerul se 
termină tot. 

— De ce? 

— Pentru că o mașinărie nu poate minți! răspunse Marc, tresărind în 
timp ce un glonţ se lovi cu zgomot de perete, lângă capul lui. Ştiu de ce 
Rubicon nu a detectat nicio convorbire telefonică de la Ramaas și 
locotenenţii săi. Pentru că nu folosesc telefoane! Sunt pe comunicaţii prin 
VoIP totul digital. Așa găsim bomba! 

Lucy se aplecă să respire. 

— Când ţi-ai dat seama? 


— Acum un minut, recunoscu Marc. Când băiatul zâmbăreţ m-a pocnit 
cu laptopul. 

Răspunsul îl lovise literalmente peste faţă. 

Lucy își îngustă ochii. 

— Bine. 

leşi din ascunzătoare ţipând și alergă de-a lungul coridorului, trăgând o 
rafală lungă cu AKM-ul în timp ce fugea. Se auzi un alt țipăt sugrumat Și 
zgomotul căderii unui corp. 

Marc alergă după ea, mișcându-se cât de repede putu. Aproape se 
împiedică de bărbatul înarmat pe care îl doborâse Lucy și se uită prin 
întunericul fumuriu. Văzu niște scări înfundate cu moloz, una care ducea 
spre punţile de sus ale vechii platforme, alta în jos spre stâlpul de susţinere 
din beton și nivelurile inferioare. 

Lucy îndreptă pușca în sus, ascultând. 

— E cineva acolo, spuse ea. Se mișcă. 

— Da, spuse Marc, ghemuindu-se Și luă un AKMS — versiunea pliantă a 
carabinei pe care o avea Lucy — din mâinile unuia dintre cei morti. 

Pistolul era corodat de la apa sărată și legat cu folii uzate de bandă 
adezivă, dar era mai bine decât deloc. Verifică arma. Apoi înlemni, ţinându- 
ȘI respiraţia. 

— Ai auzit? 

Înapoi, de-a lungul coridorului pe care îl parcurseseră, zgomotul de 
balamalele ruginite răsuna puternic. 

— Vin din spatele nostru, îi spuse Lucy, îndreptându-se spre scări. Hai, 
trebuie să plecăm. 

Marc întinse o mână să o oprească. 

— AŞteaptă. Dacă urcăm, ce e acolo? 

Chiar Și în întuneric, putu vedea că expresia de pe chipul ei spunea: „Ce 
crezi, idiotule? Heliportul. Dacă Ramaas se urcă într-un elicopter, a plecat”. 
În timp ce ea rosti cuvintele, amândoi auziră un zgomot de sus — o trapă 
care se închidea. 

— Şi dacă e o altă înscenare?, întrebă el. Ramaas e marinar, da? E sub 
presiune. O să meargă cu o barcă, o să mizeze pe ceea ce știe, spuse Marc, 
arătând în jos spre casa scărilor, spre platforma de andocare de sub punți. 

— Eşti sigur? Un elicopter ar fi o mișcare mai inteligentă. 

— Nu sunt sigur, recunoscu el, iar Lucy înjură în Șoaptă. Dar nu putem 


risca. Tu mergi la heliport, eu cobor la doc, spuse el. 

— Nu muri, strigă Lucy după el. 

— Nici tu, nici eu, strigă el. 

Era greu să se miște în liniște. Scările metalice erau înţesate cu gunoiul 
care fusese lăsat în urmă de când platforma de foraj fusese abandonată, iar 
Lucy își croi drum printre panouri prăbușite și secţiuni întregi unde nu 
aveai cum să pui piciorul jos. 

În depărtare, auzea strigătele piraţilor. Riscă să arunce o privire la ceasul 
ei tactic strălucitor. Cât timp aveau la dispoziție? Lucy se gândi că militarii 
care trimiseseră reprezentanţii să se întâlnească cu Ramaas nu aveau să 
aștepte să îi contacteze. Și cu toate radiourile și echipamentele de 
comunicaţii la nivelul de jos al platformei, acest lucru nu avea să se 
întâmple curând. 

Se auzi un zăngănit metalic dinspre camera motoarelor. Lucy se întoarse 
Și îndreptă arma spre sursa sunetului. O trapă glisantă se deschise cu 
zgomot Și două siluete apărură. Fu cât pe ce să îi împuște când auzi o voce 
masculină aspră înjurând într-o rusă grosolană. 

— Rada?, întrebă ea, menținând pistolul ridicat. Tu ești? 

— Keyes?, întrebă Simonova. Ai ieșit de acolo. Nu ar trebui să fiu 
surprinsă. 

— La fel, spuse Lucy, văzând că asociatul ei sângera grav. Arată urât. 

— Nu, Dmitry arată mereu așa, spuse cealaltă femeie. Unde este 
prietenul tău? 

— Pe aici, spuse Lucy. Treaba încă nu s-a terminat. 

— Pentru noi, da. Permite-mi să îţi reamintesc de sfaturile mele de mai 
devreme, spuse Simonova. Nu rămâne aici. O să se întâmple ceva. 

— Vrei să detaliezi?, întrebă Lucy, dar deja știa răspunsul. 

Rușii se pregăteau să distrugă platforma abandonată. Din câte știa ea, 
puteau fi lansate niște rachete de croazieră de pe o navă din apropiere. 

— Bine. Urmați-mă. 

— Mintile mari gândesc la fel, spuse Simonova. 

Plăcile de pe punte scârțâiau sub picioarele lui Marc la fiecare pas și din 
când în când putea vedea prin găurile ruginite din plăcile metalice, până la 
mare, la câteva sute de metri mai jos. 

Singura sursă de lumină venea de la reflexia sumbră a răsăritului pe apă 


Și chiar în acel moment Marc ar fi dat orice pentru o lanternă. Vântul care 
Șuiera prin găurile din carenă făcea totul să scârţâie și să geamă. Îi era 
imposibil să fie sigur dacă mai era cineva pe acolo, cu fiecare zgomot 
metalic semnalând un posibil atac. 

Transpira Și un instinct pe care nu-l putu desluși pe deplin îl făcu să se 
oprească pe loc. Marc se ghemui fără să facă zgomot Și își ţinu respirația, 
ascultând. Puse mâna pe plăcile de oţel ale punțu, simțind vibraţiile 
neregulate prin metal. 

Auzi un sunet, ca o inspiraţie. Degetele răsfirate ale lui Marc atinseră un 
Șurub. ÎI luă și apoi, cu o aruncare rapidă ca de zaruri, îl azvârli peste punte. 

Șurubul se lovi de un perete și ricoșă. La distanţă de douăzeci de metri 
de-a lungul drumului, două focuri izbucniră din întuneric, în timp ce două 
pistoale traseră în direcţia zgomotului. 

Marc îndreptă AKMS-ul cu câteva grade după punctul cel mai apropiat 
din care se trăsese, ţintind acolo unde spera că erau trăgătorii. 

Mai multe gloanţe loviră pereţii și podeaua. Marc nu îl putu vedea pe 
bărbatul pe care îl nimerise, dar trăgătorul fusese rănit Și ţipa în agonie. 
Marc merse de-a lungul pasarelei suspendate până ajunse într-un unghi 
mort. Înaintând pe pipăite, se lăsă în jos în timp ce gloanţe trase la 
întâmplare sfârâiau lângă el. Al doilea trăgător era aproape, dar nu știa 
exact unde. 

În apropiere, tipetele bărbatului rănit își schimbară tonul și apoi încetară 
brusc, după o împușcătură cu o armă de calibru mare. 

Marc stătea în mica ascunzătoare, după un comutator dezactivat, Și 
îndreptă AKMS-ul în direcția zgomotului. Văzu o umbră rapidă mișcându- 
se, în timp ce al doilea trăgător încerca să își dea seama unde era. Erau prea 
multe ţevi între ei ca să ţintească bine. Marc trebuia să aștepte ca bărbatul 
să vină spre el. 

Auzi un strigăt în somaleză, dar niciun răspuns. Apoi un sunet scurt, 
nervos. Umbra se mișcă; bărbatul înarmat înainta spre capcană. 

Marc aşteptă ca bărbatul să iasă de sub ţevi, să ajungă suficient de 
aproape încât să îl nimerească. Apăsă pe trăgaciul armei Și aceasta scoase 
un clic plictisitor. Arma era prea grea pentru a fi goală, dar nu fusese 
întreținută bine și acum neatenţia ultimului său proprietar transformau 
ambuscada improvizată a lui Marc într-un dezastru. Trase de mânerul de 
armare, dar acesta nu cedă niciun milimetru. Ceva din armă era blocat. 


Bărbatul scoase un strigăt de furie și se îndreptă spre el. Marc reacționă 
fără să raționeze, lovind AKMS-ul de punte, într-o ultimă încercare 
zadarnică de a face arma corodată să funcţioneze. Mânerul de armare 
alunecă brusc și trase de el, exact în momentul în care bărbatul furios 
încerca să spargă craniul lui Marc cu patul de lemn al puștii sale. 

Veche de două decenii Și fiind o copie chinezească a originalului fabricat 
în Rusia, AKMS-ul ruginit își îndeplini sarcina finală cu mai multe 
împușcături zgomotoase. Gloanţele intrară direct în cavitatea toracică a 
atacatorului său. 

— La naiba. 

Marc simţi gustul de cupru Și își duse mâna la faţă. Se ridică în picioare 
tremurând Și se forță să-și controleze respirațuile rapide și poticnite. 

Din direcția din care venise, Marc auzi un zgomot puternic de pași, apoi 
un mârâit scăzut al unei voci care rostea o comandă în somaleză. 

— Băieţii tăi au terminat, reuși Marc să spună, păstrându-și tonul 
constant. 

— Polițistule, strigă Ramaas din umbră. De ce tot vii? Când o să te 
înveți minte? 

— Recunosc. Este un defect de caracter, zise Marc, înaintând încet Și în 
liniște, evaluându-și mental poziția. 

Avusese întotdeauna un simţ al direcţiei excelent și Știa că în faţă era 
capătul vestic al platformei. Dincolo de el era o scară exterioară care ducea 
până la docul pentru bărci. Se așeză cu spatele la ușa simplă de oţel care se 
deschidea spre casa scării, privind în întunericul compartimentului inferior. 
Raze subțiri de lumină intrau prin crăpăturile din jurul tocului ușii. 

— Nu ai nicio cale de ieșire, amice, strigă Marc. Dă-mi computerul Și 
poti pleca cu banii, nu-mi pasă. Mi-au ajuns toate prostiile tale. 

Un chicot profund răsună din pereți. 

— Cine vrea bani?, întrebă Ramaas. Vocea lui zgomotoasă și 
răsunătoare îl făcea să își dea seama cu greu din ce direcţie venea. În cele 
din urmă, lăcomia pentru bani provoacă doar mai multe probleme. Banu 
erau doar un instrument, nu vedeţi? Era un alt fel de armă. Una pe care voi, 
occidentalii, mi-aţi dat-o singuri. 

— Nu ţi-am dat niciun ban, răspunse Marc. 

— O să-i ucid pe oamenii care mi-au distrus patria, spuse Ramaas, după 
o clipă, tonul lui devenind jos Și serios. Ştii asta. S-a întâmplat deja. 


Lui Marc îi îngheţă sângele în vene. „O fi adevărat? Cât am fost aici, 
jucându-ne cu idiotul ăsta, a declanșat undeva arma nucleară?” Dar 
următoarele cuvinte ale piratului războinic sugerară altceva. 

— Vor trăi așa cum am trăit eu. Cum au trăit oamenii mei. Ramaas se 
auzea de destul de aproape. Cei care au condus înainte de mine iubeau 
numai bogățiile. Au acceptat bani pentru ca oamenii voștri să își poată 
scufunda navele toxice în marea noastră. Ne-aţi tratat casa de parcă ar fi 
fost coșul vostru de gunoi și ne-aţi îmbolnăvit copiii. Copiii mei... 

Piratul războinic tăcu și Marc se strădui să îl audă. Când vorbi din nou, 
se auzi din depărtare. 

— Ştiu numele celor care au făcut asta. Asociaţia care a dat mită. 
Criminalii care au lăsat asta să se întâmple, care s-au folosit de oameni 
corupți de a căror lăcomie s-au folosit Și au trimis navele... spuse el, tonul 
lui fiind de o vehemenţă constantă. Ei au condus Somalia odată. Și apoi au 
otrăvit-o. Dar noi nu uităm. Nu iertăm. 

Marc îȘi trecu mâna peste cadrul puștii Și testă mânerul de încărcare în 
joacă. Era blocat. Complet blocat. Trebuia să acţioneze rapid dacă avea de 
gând să iasă viu de acolo. Marc inspiră, tremurând, simțind tensiunea 
fiecărui mușchi. Schimbul de pumni cu Saito fusese destul de rău. Dacă ar 
fi încercat să se lupte cu Ramaas, bărbatul avea să-l omoare. 

Își aminti ceva ce îi spusese Franko Horvat în Croaţia, în cazino. „Ai 
intrat în belele, englezule. Aș spune că până peste cap”. În acel moment, 
cuvintele poliţistului corupt părură mai reale ca niciodată. 

„Dar nu pot să aleg când să ies”, își spuse Marc. „Nu funcționează așa”. 
Făcu un pas înainte, încercând să își uniformizeze greutatea pe punte, dar 
podeaua scoase un scârţâit care îl trădă. 

Luptă împotriva unui val de oboseală. Se săturase să îl urmărească pe 
acest bărbat. Obosise să pună aceeași întrebare iar Și iar. 

— Unde e bomba? 

— Ar putea fi în atât de multe locuri, răspunse Ramaas. Paris. Londra. 
Roma. Berlin. Sau oricare alt oraș. Mi-aș fi dorit ca Dumnezeu să îmi fi dat 
destule arme ca să-i lovesc pe toți. Dar mă mulțumesc cu ce am. Un oraș 
plin de hoți va fi făcut scrum și toți cei care i-au ajutat vor suferi pentru 
asta. 

„Un oraș plin de hoţi”. Ceva în legătură cu acea expresie îi atrase atenţia 
lui Marc Și gândurile i se învolburară. Deodată, începu să privească toate 


amenințările Și laudele lui Ramaas cu alţi ochi, adevărul fiind chiar lângă el 
dacă putea asambla corect piesele. 

Dar apoi, fără avertisment, țeava dură de metal a unui revolver de calibru 
mare se înfipse în ceafa lui Marc. 

— Îţi tot văd faţa, poliţistule, spuse Ramaas. 

Cumva, uriașul războinic reușise să ocolească pasarela și să îl ia prin 
surprindere, rapid și în liniște. 

— Gata, odihnește-te, continuă el. 

Marc auzi zgomotul uleios al ciocanului pistolului trăgându-se înapoi. 

. 

Lucy lovi trapa care ducea spre puntea pentru elicoptere cu suficientă 
forţă încât se dădu peste cap la maxim Și cadrul său metalic zăngăni 
zgomotos. 

Tovarășul rusoaicei scoase un mârâit furios și năvăli înainte, trăgând 
rafale de gloanţe cu pușca sa în timp ce înainta cu pași mari pe punte. Nu 
părea să simtă rana din abdomen. Cele două femei ieșiră după el, în timp ce 
primele gloanţe ciuruită puntea de la picioarele lor. 

Lucy văzu niște siluete ghemuite după un elicopter MI-8 parcat. Se 
aruncă pe punte și căzu cu putere, rostogolindu-se într-o poziție 
dezordonată, aproape pe burtă, care îi poziționa AKM-ul în sus și spre 
țintă. Mutând comutatorul de selecție la foc semiautomat, ea alinie luneta 
de oţel și începu să tragă. Arma era prost întreținută Și ţinta era deviată cu 
câteva grade, dar ea corectă. Cu rușii oferindu-i sprijin, Lucy îi tinti pe 
bărbații ascunși. 

Lucy se ridică în timp ce văzu altă ţintă. Îl văzu pe hacker ieșind din 
ascunzătoare și alergând spre rampa din spatele elicopterului negru al 
Asociaţiei. Avea un revolver cu țeavă scurtă în mână Și trăgea la întâmplare 
spre ea în timp ce alerga. 

Ea schimbă comutatorul de selecție înapoi la modul rafală și trase 
gloanţe, liniar, de-a lungul heliportului, direct în calea tânărului, golindu-și 
magazia. El se împiedică și căzu. Lucy îl călcă pe mână ca să nu poată 
ridica pistolul Și îi înfipse în coaste mitraliera. 

— Unde e regele?, întrebă ea. Spune-mi sau ești mort. 

. 

— Nu vei câștiga, spuse Marc, apucând pușca cu mâinile. Nu vei trăi 

pentru a cheltui nimic din banii pe care i-ai furat. Și ţara și poporul tău vor 


fi cei care vor plăti pentru ceea ce ai făcut. 

Ramaas apăsă mai adânc ţeava revolverului Python în carnea lui Marc. 

— Am câştigat deja. Nu înveţi. Nu o faci niciodată. Răzbunarea este mai 
bună decât bogăția, polițistule. Sărac înseamnă sărac... dar mort înseamnă 
mort. 

Marc se întoarse ușor, cu pistolul încă în gât. Putea să îl vadă pe 
Ramaas. Ochiul de rechin al piratului războinic strălucea în întuneric. 

— Nu Dumnezeu te-a ales, îi spuse Marc. Tu l-ai ales pe Dumnezeu ca 
pe un pretext pentru tot ce ai făcut. Ai vrut un motiv pentru a te justifica, 
dar adevărul este că ești doar un criminal Și nu vei fi niciodată altceva. 

Ramaas rânji. 

— Peste o zi, întreaga lume va ști numele meu. Nu vei trăi să o vezi. 

Marc se forță să râdă. Avea doar o singură Șansă. 

— Ce trebuie să înţelegi, amice, e că nu ești singurul care știe să facă un 
truc. 

În timp ce ultimul cuvânt îi ieși din gură, se răsuci, dându-și capul pe 
spate, departe de butoiul pistolului Python, ridicând pușca asemenea unei 
bâte. 

Revolverul scuipă scântei zgomotoase, explozia ca de tunet asurzindu-l 
pe Marc. Gazele de evacuare fierbinți ale ţevi îi arseră carnea, dar glonţul 
nu îl nimeri. Izbi AKMS-ul blocat de bicepsul lui Ramaas, lovindu-l pe 
celălalt bărbat cu toată puterea în locul în care Jalsa Sood îl împușcase în 
Dubai. 

Ramaas urlă și lăsă ceva să îi cadă. Marc observase laptopul, dar nu avu 
timp să facă nimic în acea privinţă pentru că Ramaas trase din nou. 

Bărbatul îl lovi pe Marc destul de tare pentru a-i smulge pușca din 
strânsoarea degetelor. El se clătină și Ramaas îl înșfăcă, strivindu-i umărul 
cu degetele lui ca niște tije de fier. 

În penumbra fierbinte și prăfuită, Marc distinse forma revolverului 
îndreptându-se din nou spre el. Ramaas avea să i-l înfigă în abdomen ȘI să îl 
ucidă pe loc. Îl apucă de guler pe piratul războinic Şi strânse, apoi se lăsă în 
Jos. 

Ramaas se trânti peste pasarelă Și cei doi se izbiră de ușa scării. Aceasta 
se deschise sub forța impactului lor Și ajunseră brusc afară, pe un balcon de 
oţel care scârțâia. 

În interiorul coridoarelor înguste ale nivelurilor de mai jos ale 


platformei, totul era scufundat în întuneric Și plin de umbre; afară, faţa 
vestică a platformei de foraj era scăldată în strălucirea galben-portocalie a 
soarelui care răsărea. Pentru Ramaas, cu irisul deteriorat al ochiului său, să 
intre brusc în lumină puternică se simţea ca un pumnal înfipt în craniu. 
Orbit temporar, duse o mână la față, iar pe cealaltă o flutură. 

Marc încercă să se îndepărteze, dar mânerul pistolului Python îl nimerise 
în coaste, lăsându-l fără răsuflare. Apoi, peste o fracțiune de secundă, se 
simți o zdruncinătură ameţitoare în timp ce pasarela ruginită de sub 
picioarele lor se înclină, șuruburile corodate ţâșnind din cadrele de 
susţinere. Gravitaţia îi învinse pe amândoi. Marc și Ramaas alunecară peste 
balustrada scării exterioare, care se prăbuși și căzu Șase metri, pe o 
pasarelă de dedesubt. 

. 

— Ramaas a plecat! Nu-l vei opri! se răsti hackerul. 

Acesta îi răspunse lui Lucy într-o engleză cu accent american. 

Inima îi stătu în loc. Marc avusese dreptate Și în privinţa asta. Lucy îl 
prinse pe tânăr de guler și îl trase în sus. 

— Uită de șeful tău, atunci. Unde este computerul? 

— I l-am dat lui. ÎI va ţine la loc sigur. 

Hackerul își arătă dinții într-un rânjet larg și îndreptă spre ea o mână, de 
parcă ar fi fost un pistol. 

— Nu aveți nimic, proștilor! adăugă el, scuipând cuvintele în engleză. 

— Atunci el nu ne trebuie, spuse Simonova, în timp ce mergea în spatele 
lor. 

Pușca agentei rusoaice răsună Și hackerul fu aruncat pe spate de un glonţ 
care îi găuri pieptul. Căzu peste marginea heliportului și Lucy sări înainte, 
privindu-i corpul căzând până în oceanul de dedesubt. 

— La naiba! spuse ea, împingând-o pe cealaltă femeie din calea ei. 
Trebuie să îl găsesc pe Dane. 

— Nu e timp, îi spuse Simonova, dând din cap spre Dmitry. Lucy îl văzu 
pe celălalt rus pe jumătate intrat în cabina elicopterului, vorbind cu 
însuflețire la un telefon. Transportul nostru a sosit. Vii cu noi. 

Pușca nu era îndreptată spre Lucy, dar ameninţarea a ceea ce s-ar 
întâmpla dacă ar fi refuzat era în mod clar implicată. 

Lucy o fixă pe cealaltă femeie cu o privire dură. 

— Nu-mi voi părăsi partenerul aici. 


Se gândea la Dane, care făcuse același lucru în Mogadishu. 

— Nu confunda ceea ce am spus cu o rugăminte, Keyes. 

Trăgând de timp, Lucy ridică privirea spre cerul fără nori. Căuta să vadă 
Și să audă un avion care se apropie, dar acolo sus nu era nimic. 

— Nu așa, o corectă Simonova, făcând semn spre mare. Ordinele au fost 
clare, continuă ea. Urmează să inițiem controlul daunelor. Crede-mă, dacă 
vii cu noi îţi vei salva viaţa. 

Cu mult dincolo de umbra aruncată de platformă, Lucy zări ceva 
mișcându-se brusc în apă. 

O cabină de comandă pătrată ţâșni din suprafața calmă a oceanului, 
ridicându-se și dezvăluind puntea curbată de dedesubt. Submarinul tăie 
ușor valurile. Trebuia să fi monitorizat platforma de zile întregi, plutind în 
tăcere sub apă, așteptând momentul potrivit. 

— Mișcă-te, spuse Dmitry, făcându-i semn spre un lift din partea 
cealaltă a platformei. 

Lucy lăsă să îi cadă AKM-ul gol Și întinse mâinile în lateral. 

— Faci o greșeală, Rada. Dacă lucrăm împreună, putem să recuperăm! 

Simonova dădu din cap. 

— Este deja prea târziu pentru asta. Toate urmele acestui loc și ale lui 
Abur Ramaas vor fi șterse de pe faţa pământului. 

— Și când valiza aia nucleară explodează?, mârâi Lucy. 

— Aceste dispozitive sunt un mit. Propagandă și dezinformare, spuse 
rusoaica. Acesta va fi adevărul de acum încolo. 

. 

Durerea îl împiedică să leșine. Doar acţiunea de a se întoarce pe o parte 
fu o experienţă chinuitoare, iar Marc se apucă de un stâlp de sprijin pentru a 
se ridica. 

Se lovise de pasarelă, aterizând pe umărul drept. Carnea de acolo se- 
simţea moale și umflată, iar când încercă să miște brațul, un fior de durere 
îi străfulgera nervii. Nu avea nimic rupt Și acceptă acea mică îndurare cu 
recunoștință. Sprijinindu-se din nou de stâlp, văzu că rama se termina în tija 
tocită a unei balustrade pe jumătate demontate, una dintre zecile plasate de- 
a lungul pasarelei. O jumătate de metru mai la dreapta Și ar fi căzut direct în 
ea. 

Întorcându-se, îl văzu pe Ramaas întins pe pardoseală. Piratul războinic 
nu avusese același noroc. 


Un cârlig însângerat din metal corodat ieșea din pieptul lui Ramaas, 
chiar sub stern. Cămașa Și vesta lui antiglont erau îmbibate de sângele care 
1 se scurgea pe abdomen, udându-i hainele. 

Fiecare pas presupunea un efort, dar Marc șchiopăta spre el. Pieptul lui 
Ramaas se ridică și cobora cu smuciri dezordonate, iar câte un gâfâit umed 
îi scăpa de pe buze la fiecare respirație. Tija de metal îi străpunsese 
plămânii Și culoarea sângelui sugera că i se perforase ȘI inima. 

— Ai avut dreptate, spuse Ramaas, forțându-se să scoată cuvintele. Nu 
voi... supraviețui... 

Marc se lăsă pe punte, respirând cu greu. 

— Unde este?, îl întrebă. Nu face asta. Te rog nu face asta. Spune-mi 
unde este arma. 

Ramaas întoarse capul să se uite la Marc, cu un moment de confuzie pe 
față. 

— Nu așa trebuia să se termine, spuse el, uitându-se în jos, la tija care îi 
ieșea din piept și râse, plin de durere. Dar Dumnezeu știe. Lumea stă în 
echilibru... pe coarnele unui taur. Am căzut... 

— Ramaas! îi strigă Marc numele, într-un val de furie arzătoare. 
Răspunde-mi! 

— Mâine, începu el, apăsând cu mâinile pe punte, cu un ultim efort. Se 
va termina. 

Marc înțelese ce făcea Ramaas doar când fu prea târziu să-l oprească. 
Piratul războinic strigă în timp ce se smulse din tija de metal ruginită. 
Sângele îi ţâșni și Ramaas se rostogoli, răsuflând pentru ultimă oară înainte 
să moară. 

. 

Să se urce înapoi pe puntea de deasupra fu o încercare grea, dar Marc se 
forță, punând un picior în faţa celuilalt, ignorând strigătele îndepărtate ale 
bărbaţilor furioși Și zgomotele sporadice ale împușcăturilor. 

Laptopul robust era încă acolo unde căzuse, iar pe Marc îl cuprinse un 
scurt val de exaltare. Șchiopătă până la el, lăsându-se stângaci în jos pe 
punte pentru a se uita la computerul portabil. Mai mult decât orice, vru să-l 
pornească în acel moment Și să înceapă să caute în el. Ceea ce Marc ţinea în 
mâini era ultima Șansă de a găsi Și de a neutraliza dispozitivul nuclear Exil 
Și nu putea risca să facă vreo greșeală. „Nu pot face asta aici”, se gândi el, 
„trebuie să mă întorc la Rubicon. Ei vor avea ce îmi trebuie...” 


Rafalele de gloanţe erau din ce în ce mai aproape. În scurt timp, oamenii 
lui Ramaas aveau să afle că regele lor murise. 

Între el Și heliportul din vârf se afla întreaga platformă, iar dacă ar fi 
urcat, ar fi mers direct spre oamenii înarmați. „Lucy ar putea fi acolo sus”, 
spuse o voce în mintea lui. „Vrei să o părăsești a doua oară?” 

Marc se debarasă de gândul trădător. „Va înţelege. Jobul este prioritar”. 
Marc apucă laptopul și se îndepărtă șchiopătând. 

Când ajunse la docul cu bărci, soarele se ridicase pe cer suficient pentru 
a arunca umbra puţului de foraj peste platformă. 

Erau mai multe cadavre acolo jos Și, din câte își dădea seama, o 
neînțelegere izbucnise între unii dintre pirați Și se terminase prost pentru 
toţi. Câteva dintre vasele mai mici fuseseră deja scufundate, iar Marc văzu 
liniile de acostare tăiate de cei disperaţi să scape. 

La capătul celălalt al debarcaderului era o barcă pneumatică neagră, 
Joasă, iar Marc se îndreptă spre ea, dar abia apucă să facă un pas când văzu 
că barca avea deja oameni la bord. Mai mulți bărbaţi înarmaţi, cu 
echipament tactic, se îndreptară spre el și ridicară puştile. Marc ridică 
mâna, ținând în continuare laptopul. 

Îi auzi vorbind rusă în timp ce se apropiau, iar modelul uniformelor lor 
Și pistoalele-mitralieră de marină Vityaz-SN pe care le aveau confirma acest 
lucru. Erau comandori ai Marinei Ruse. 

Cel mai apropiat strigă un ordin Și apoi îl repetă în engleză cu accent 
gros. 

— Identifică-te! 

— Numele meu este Marc Dane. Sunt cetăţean britanic, răspunse el. 

— Civil? 

— Mai mult sau mai puțin. 

Nu prea avea sens să mintă în privinţa aceasta. El și Lucy intraseră 
intenţionat în Somalia fără documente de identitate. 

— Am fost adus aici împotriva voinţei mele. 

Un alt comandor merse în spatele lui Marc în timp ce a al treilea îi 
smulse laptopul din mână, făcându-l să strige. 

— Hei! Ai grija cu ăla! Este important. 

Comandorul care vorbise înainte îl făcu să tacă cu un gest de tăiere a 
gâtului Și mormăi ceva în microfonul de la gât. 

După o scurtă conversaţie, dădu ordine celorlalți și ei se îndreptară spre 


barca lor. 

— Vino cu noi, spuse în final comandorul. Mișcă! 

— Mulţumesc, reuși Marc să spună. 

Nu își permise să piardă laptopul din vedere, nu atunci, nu după tot ce se 
întâmplase. 

RIB-ul rusesc se îndepărtă de doc cu viteza maximă, iar Marc se așeză 
pe marginea bărcii, privind înapoi spre platforma de foraj. Văzu un elicopter 
de marfă MI-8 efectuând o decolare zgomotoasă de pe heliport și zburând 
deasupra lor, în direcția coastei îndepărtate, dar tot ce putu vedea din 
Osprey-ul Asociaţiei era un cordon gros de fum negru acolo unde fusese V- 
22-ul. Se părea că VTOL-ul fusese incendiat, iar Marc se întrebă dacă Saito 
era încă pe platformă sau dacă pierise în camera de execuţie a lui Ramaas. 

Se întoarse, cercetând orizontul după semnele unei nave, iar o siluetă 
neagră joasă, aproape de vârfurile valurilor se dovedi un submarin diesel- 
electric din clasa Kalina. Marc cunoștea bine vasul. La începutul carierei, 
înainte de a ajunge în MI6, Marc zburase cu elicopterele forței aeriene a 
Forţelor Armate Britanice, antrenat să caute Și să distrugă submarine pentru 
Marina Regală. Nu se așteptase niciodată să vadă unul atât de aproape, 
totuși. 

RIB-ul viră brusc și alunecă pe lângă submarin. Membrii echipajului de 
pe punte îi traseră pe Marc și pe marinari înapoi la bord, apoi ridicară barca 
în sus cu ei pe carena dorsală. 

— Deci cred că ai nevoie să te ducă cineva acasă?, îl întrebă o voce 
cunoscută. Lucy își făcu loc pe punte și se îndreptă spre Marc, punându-i o 
mână pe umăr. Ești bine? 

— Am căzut, îi spuse el. Și m-am lovit de o chestie, zise Marc, 
aplecându-se Și arătând spre comandorul care luase laptopul. Am luat 
calculatorul. 

— Și Ramaas? 

— E mort, spuse el. Dar încă nu am terminat. 

Rusoaica de la platformă veni în spatele lui Lucy. 

— Du-te jos. Ordinele căpitanului. 

Coborâră prin trapă și ajunseră pe puntea superioară îngustă a 
submarinului. Marc experimentă o senzaţie scurtă, de nostalgie, de a fi la 
bordul unei nave, dar apoi o alungă. Oricât de familiar era, acela nu era un 
teritoriu prietenos. 


— Deci, să ne prezentăm, spuse Lucy, făcând semn spre femeie. Rada 
Simonova de la GRU, Marc Dane. Este... consultantul meu. 

Simonova îl privi pe Marc din cap până în picioare. 

— Lucrezi cu el? Nu e genul tău. 

— Am talente ascunse, răspunse Marc. Vreau laptopul ăla înapoi, mă 
înţelegi? Sau dăm cu toții de belele. 

— Deja suntem cu toţii în belele foarte mari, răspunse Simonova cu 
răceală. Laptopul este acum proprietatea Federației Ruse. 

— Şi ce ai de gând să faci cu el?, continuă Marc. Mergeau de-a lungul 
pasarelei centrale a submarinului. Până ajunge la Moscova pentru ca divizia 
cibernetică a GRU să se uite la el, valiza nucleară despre care guvernul tău 
insistă că nu există o să arunce în aer un oraș important! 

Lucy dădu din cap. 

— Da. Și cred că știu și unde... 

Deasupra lor, trapele fură închise etanș și Marc simţi o vibraţie prin 
punte în timp ce motoarele submarinului porniră. O alarmă se auzi Și o voce 
aspră strigă un avertisment prin interfon. 

— Ce se întâmplă?, întrebă Lucy. 

Marc nu vorbea rusă, dar servise destul de mult timp în Marină pentru a 
Ști cum arată o navă care merge la luptă. 

El se uită la Simonova. 

— O să atace cu torpile platforma de foraj. 

— Da. 

În timp ce ea rosti cuvântul, bubuitul scăzut de presiune cutremură prova 
submarinului o dată, de două ori, de trei ori. 

— Paradisul piraților lui Ramaas va rămâne o amintire neplăcută. 

Marc își dădu seama că marinarii înaintau spre ei, cu armele în mâini. 

— Nu face asta, îi spuse el rusoaicei. Dacă ne închizi, nu te putem ajuta. 

— Ne veți ajuta cu ce vă cerem, răspunse ea. Când o să acostăm. 

— Rada, spuse Lucy, privind-o în ochi pe cealaltă femeie. Ca de la agent 
la agent, ascultă-mă. Greșești. 

Simonova se uită la ceas. 

— Habar nu aveţi unde e bomba. Doar presupuneți. Am nevoie de fapte. 

Marc întinse mâna și jucă ultima carte. 

— Atunci dă-mi laptopul! Pot să aflu locul. Și putem termina asta astfel 
încât toți să ieșim basma curată. 


— Este foarte bun, adăugă Lucy. 

Expresia îngheţată a rusoaicei se dezgheţă și pocni din degete, 
chemându-l pe bărbatul care avea laptopul. 

— Înţelegeţi, dacă eșuaţi în asta, vina... toată vina... va fi aruncată pe 
voi? 

— Da, spuse Marc, luând laptopul în mâini Și întorcându-l spre el. Cât 
de repede ne poți duce înapoi în Europa? 

Prin carenă, se auzi un zgomot îndepărtat de detonări, de beton spart Și 
oţel prăbușit. 


Capitolul 24 


Transportorul Volkswagen se legăna din cauza Șocurilor în timp ce 
mergea pe pavaj, îndreptându-se spre nord de-a lungul unui bulevard îngust. 
Exteriorul răvășit al camionetei o făcea să pară ca un vehicul comercial 
obișnuit pe străzile aglomerate ale amiezii, dar încărcătura pe care o 
transporta era orice, numai obișnuită nu. 

Marc stătea pe o bancă îngustă, cu spatele la șofer și umerii aplecați 
înainte, peste laptop. Computerul îi fusese însoțitor constant pentru ultimele 
cincisprezece ore Și, puţin câte puțin, în acel timp îmblânzise calculatorul 
furat Și îl transformase într-un aliat. 

Micul Jonas îl stratificase cu o duzină de niveluri de criptare — Marc 
aflase numele hackerului costeliv, pe care Ramaas îl recrutase pentru a-i 
asigura partea tehnologică — dar care nu fusese chiar atât de bun pe cât 
credea el. 

Erau o mulțime de materiale pe hard disk-ul laptopului și multe altele 
împrăștiate pe servere la distanță din Nigeria, care păreau a fi depozitul de 
stocare pentru toate informațiile mai puțin relevante ale piratului războinic. 
Unei echipe de criminalistică digitală i-ar fi luat luni de zile să facă o 
analiză completă a informaţiilor obținute de pe laptop. Dar dacă Ramaas 
spusese adevărul în legătură cu amenințările sale, mai rămăseseră doar 
câteva ore până la declanșarea dispozitivului nuclear. 

Marc își ridică privirea, simţind-o pe Lucy aplecându-se spre el. Ea 
stătea vizavi de el, între Simonova Și unul dintre agenţii GRU sobri care îi 
întâmpinaseră pe pista de aterizare la sosirea lor în Italia. Încă patru agenţi 
ruşi erau înghesuiți în spatele Volkswagenului, toţi făcându-și pregătirile 
finale pentru sarcina pe care o aveau de îndeplinit. 

— Nu mă minţi, spuse Lucy. Cât de sigur e? 

El o privi. 

— Nu am inventat nimic, Lucy. Răspunsul lui veni mai direct decât Și-ar 
fi dorit și se încruntă. Îmi pare rău. 

Lipsa somnului îl făcea irascibil și medicamentele care îi fuseseră 
administrate la bordul submarinului nu prea mai aveau efect. Un medic 
ursuz al marinei îi examinase pe amândoi, înainte de a le prescrie injecții cu 


analgezice Și energizante. Păruse o idee bună atunci, dar în acel moment 
Marc începea să regrete. Dacă aveau să apuce seara, avea să cadă ca 
bolovanul și să doarmă o săptămână. 

— Asta este ţinta, concluziona el, pentru a suta oară în acea zi. 


. 

După distrugerea platformei de foraj Calypso XV, submarinul care 
fusese trimis să recupereze echipa Simonovei navigă spre sud, spre 
Tanzania. În timpul scurtei călătorii, deoarece agentul GRU își convinsese 
comandanții în legătură cu un plan de a recupera dispozitivul Exil, Marc 
muncise din greu să spargă firewall-urile de pe laptopul lui Jonas. Puștiul 
dădea dovadă de talent, asta era clar — dar în cele din urmă Ramaas își 
pusese încrederea într-un copil ale cărui abilităţi de programare erau doar 
aparente. Înțelegerea nivelurilor de bază de codare era destul de ușoară 
pentru cineva antrenat, dar doar după ce Simonova îi oferise un router 
portabil prin satelit, Marc putuse să intre online și să înceapă cu adevărat 
munca. 

Un avion de marfă Aeroflot îi luase de la aeroportul Nyerere 
International din Dar es Salaam Și urmase o cursă directă spre Europa. Lucy 
dormise cât putuse, dar Marc fusese prea ocupat. Păstrase un c/oud privat de 
pe care putea descărca un set de instrumente de oriunde din lume și le 
folosise pentru a sparge parolele în timp ce avionul zburase la altitudini 
mari peste Sahara și peste Marea Mediterană. 

Ajungând în reţeaua digitală a piraţilor, descoperise că acele părți din ea 
erau inactive Și nu răspundeau la comenzi, fie pentru că așa fuseseră 
proiectate, fie datorită structurii alcătuite de Jonas. Marc localizase o 
jumătate de duzină de conturi bancare care aveau legături cu brokerii 
hawala din clanuri afiliate din America, Și care deveniseră inactive 
aproximativ cu o zi în urmă; când îi spusese acest lucru lui Lucy, ea zâmbi 
Și îi spuse o poveste despre capcane cu dolari virtuali, un unchi lacom care 
conducea un taxi în New York Și felul în care se strecurase pe platforma de 
foraj părăsită. Dar reţeaua îi confirmă analiza. Mai mulți bani fuseseră 
transferați în Europa, în ultimele zile, zeci de plăți anonime pentru 
transport, mâncare, cazare. Toată logistica necesară pentru o operațiune sub 
acoperire. 

Rușii îi ţinuseră pe Marc și pe Lucy din scurt. Dar acela era domeniul 
lui Și știa cum să-l manipuleze în avantajul lui. Sub pretextul muncii la 


laptopul lui Jonas, el fentase software-ul de monitorizare încorporat în 
router-ul rusesc prin satelit Și trimisese un mesaj către Rubicon. Nu prea 
avea ce face în afară de a le spune oamenilor lui Solomon că el și Lucy sunt 
încă în viaţă. 

Acest lucru Și avertismentul că orașul Napoli avea mai puţin de o zi de 
existenţă. 

. 

— Explică din nou, ordonă Simonova. 

— De ce?, întrebă Marc, încruntându-se. Crezi că ascund ceva de tine, 
de aia îmi tot pui aceleași întrebări?, zise el, arătând spre orașul prin care 
treceau. Suntem aici acum. Nu mai ai timp pentru nicio îndoială. 

— Fă-mi pe plac, spuse rusoaica. 

— Bine, spuse el, dând din cap reticent și mângâind laptopul. Ramaas a 
folosit protocolul VoIP ca să comunice, telefoane digitale prin satelit mai 
degrabă decât celulare. Sunt mai greu de urmărit. Am găsit o serie de 
apeluri de la Jonas trimise prin dark-web printr-o reţea anonimă, spuse el, 
făcând o pauză. Oprește-mă dacă folosesc prea mulţi termeni tehnici. 

Simonova își încleștă maxilarul Și îi făcu semn să continue. 

— Bine. Deci Jonas nu era așa deștept cum ne așteptam. Pe scurt, am 
localizat mesajele la un internet-cafe aici, în Napoli. 

Rusoaica se uită la o tabletă digitală pe care o ţinea în mână, unde era o 
hartă. 

— Pe Via Tarsia, da. Suntem la cinci minute distanță. 

— Da. Şi acolo vom găsi contactul local al lui Ramaas. 

— Dacă e acolo. Nimic din ceea ce spui nu confirmă că dispozitivul este 
în acest oraș, adăugă ea. Dar tot ai insistat să venim aici. 

El întoarse laptopul pentru ca Simonova să poată vedea o fereastră pe 
ecran. 

— Acum vezi datele de tranzit pentru un cargo numit MS „Valerio 
Luna”. A andocat ieri la Napoli. A navigat aici din Split, Croaţia. De acolo 
de unde Ramaas a cumpărat arma. 

— Eşti sigur de asta? 

Marc-dădu din cap, sumbru. 

— Am fost acolo, sunt foarte sigur. 

La început fusese intuiție, dar experienţa câștigată cu greu îl învățase pe 
Marc să asculte acel simţ de bază. 


— „Valerio” a fost unul dintre posibilii vectori pe care i-am luat în calcul 
după ce Ramaas a fugit din Europa de Est, spuse Lucy. Dar era un nenorocit 
șmecher, la naiba. Toate porcăriile alea cu filmările din New York, Beijing 
Și Moscova, valiza pe care o avea pe platformă. Falsuri, toate. L-a găsit pe 
Jalsa Sood în Dubai și i-a dat planurile dispozitivului Exil pentru ca 
Brutarul să îi creeze un paravan. 

— Şi tot timpul acesta, adevăratul dispozitiv nuclear nu a părăsit 
niciodată Europa, spuse Marc, punând degetul pe ecran. În timp ce fiecare 
mare agenţie globală de combatere a terorismului încercase să urmărească 
piste false, bomba era pe o barcă lentă spre Napoli, spuse el, subțiindu-și 
buzele. Asta este răzbunarea lui. Ramaas și-a obligat cunoștințele din 
transportul maritim să facă treaba pentru el. 

— Unui pirat bandit somalez care crede că se află într-o cruciadă sfântă 
îi vine ideea să pună o bombă nucleară furată în al doilea oraș ca mărime al 
Italiei, spuse Simonova rece, lipsită de emoții. Un obiectiv foarte 
caracteristic. 

— Da, fu de acord Lucy. Vine de la un bărbat cu o ură foarte 
caracteristică. 

— Ramaas a dat vina pe restul lumii dezvoltate pentru tarele Somaliei — 
Și pentru problemele lui personale, spuse Marc. Dar, în afară de toate astea, 
ura lui adevărată era direcţionată spre cei care locuiesc aici. „La Camorra”. 
Piratul războinic a luat în vizor casa celui mai cunoscut grup de 
criminalitate organizată din Italia. 

— Vrea să îi Șteargă de pe faţa pământului așa cum ar proceda un clan 
somalez cu unul dintre rivalii lui acasă, continuă Lucy. Doar amplitudinea 
s-a schimbat. Ani de zile, Camorra Și prietenii lor mafioţi au luat bani ca să 
ducă nave pline cu deșeuri radioactive Și materiale toxice în apele africane 
Și să le scufunde. Toată otrava aia se află în apa de consum a Somaliei 
acum. A distrus viețile a sute de mii de oameni. 

Marc dădu din nou din cap. 

— Şi Asociaţia a făcut asta. Ei au intermediat ofertele, și au luat un 
procent gras, nu? Ramaas vrea răzbunare pentru toate astea, chiar dacă o 
obține de dincolo de mormânt, zise el, oprindu-se în timp ce duba coti 
brusc. E destul de clar? 

Simonova se uită la el. 

— Deci înţelegi. Nu îmi pasă de misiunea sfântă a unui om, sau de 


răzbunare, sau de orice altceva ce credea Ramaas că făcea. Nu-mi pasă de 
acest oraș și de oamenii din el, criminali sau nu. Ceea ce contează pentru 
mine este Rusia. Nu vreau să văd că țara mea va fi învinuită pentru acțiunile 
lui. 

Consecințele exploziei unei bombe nucleare de fabricaţie rusească, într- 
un oraș european, același oraș în care Marina Statelor Unite avea sediul 
celei de-a șasea flote, ar fi fost într-adevăr grave. 

— Poate că șefii tăi ar fi trebuit să dezactiveze toate dispozitivele, cum 
au spus că o vor face, răspunse Marc, fără menajamente. Atunci nici măcar 
nu am fi aici. 

Simonova ignoră înţepătura. 

— Deci, Dane. Dacă nu ai dreptate, dacă eșuăm aici astăzi din cauza 
unei greșeli de-ale tale... O să mă supăr foarte tare. 

. 

Lămpile de lucru luminau pereţii înclinați ai cavernei artificiale, iar Zayd 
ridică privirea spre umbrele din locul unde tavanul dispărea în întuneric la 
douăzeci de metri deasupra capetelor lor. 

Ceilalți bărbaţi nu erau interesați de locul respectiv, se mulţumeau să 
stea pe butoaie de petrol goale și să fumeze ţigările lor nocive europene, să 
vorbească sau să joace zaruri. Niciunul dintre ei nu îi era cunoscut; toți erau 
localnici din comunitatea de imigranţi care oferiseră servicii minore pentru 
clan în trecut, foști soldați și bandiți. Acest lucru nu îl deranja pe Zayd. Nu 
voia să vorbească cu nimeni. Mintea era pe deplin și în totalitate 
concentrată la misiune. 

Se îndepărtă, mergând până în celălalt capăt al încăperii. Spațiul era 
suficient de larg pentru a adăposti o pereche de camioane unul lângă altul, 
dacă cineva le-ar fi putut aduce acolo jos. Stânca galben-cenușie de jur- 
împrejurul lui era neregulată și rece la atingere. Aerul avea un caracter 
dens, ușor umed, care se simţea greu în pieptul lui Zayd când acesta inspira. 
În ciuda dimensiunii încăperii, tot se simţea inconfortabil în ea, prea închis 
pentru a fi în largul lui. Climatul lui natural era spațiul deschis, cu cerul 
deasupra, pe marea limpede sau pe acoperișurile dintr-un oraș. Încercă să 
nu se gândească la tonele de piatră de deasupra capului său, închizând ochii 
pentru o clipă. 

Zayd auzi huruitul îndepărtat al unui metrou trecând, de parcă ar fi fost 
vreun animal uriaș care pândea într-un tunel din apropiere. Imaginea îl 


tulbură și o alungă. 

Locul acela era un mormânt. Asta îl fascina cel mai mult în legătură cu 
el. Omul de contact îi spusese că tunelurile erau vechi, tăiate direct în piatră, 
cu o mie de ani în urmă, dar nimic din toate acestea nu contaseră pentru 
Zayd. Ajunse la peretele abrupt care marca finalul cavernei Și se întoarse, 
privind lungimea încăperii care se întindea în întuneric. Mai multe lămpi de 
lucru erau împrăștiate de-a lungul ei. 

Acel loc i se părea nefiresc. Aerul inert Și neînsufleţit. Ecourile ciudate. 
Chiar Și cum simţea pământul de sub picioarele lui. Se simţea foarte izolat. 

„Aproape de moarte”, se gândi el. Ca și cum ar putea fi apropiat fizic de 
așa ceva. „Îngropat sub pământ”. 

Zayd mormăi din fundul gâtului și își alungă ideea din gând cu un gest, 
nedorind să o urmeze acolo unde l-ar fi putut duce. Se întoarse acolo unde 
își lăsase echipamentul într-o mașină veche Și ruginită, dând deoparte 
geanta lungă de undiţe și punând o mână pe valiza de oţel. 

„Tot aici”. Era o prostie să tot verifice, dar Zayd nu se putea abține. 
Ultimele cuvinte pe care i le spusese Ramaas îi răsunară în minte. „Nu ti- 
am cerut niciodată să faci ceva mai important decât asta, frate. Nu mă 
dezamăgi. Nu-l dezamăgi pe Dumnezeu”. 

Luă în considerare să deschidă valiza metalică, apoi se gândi mai bine. 
Zayd scoase walkie-talkie-ul din clema de la centură Și se asigură că era 
pornit Și gata să funcţioneze. 

Privirea i se îndreptă spre ceasul de la încheietura mâinii, cifrele 
strălucitoare de acolo înaintând constant. „Ar fi trebuit să mă contacteze 
până acum”, spuse vocea din capul lui, aceeași voce care îi vorbise despre 
morminte, moarte Și înmormântare. „Dacă nu a făcut-o, ce înseamnă asta?” 

Zayd lăsă întrebarea să se coacă și, după un timp, întinse mâna după 
valiza de oţel încă o dată. 

. 

În timp ce duba încetini, Marc tastă ceva la laptop ȘI fereastra pe care o 
privea se închise, dezvăluind altă fereastră activă pe care o uitase deschisă. 

Fereastra reprezenta aceeași hartă a armelor nucleare pe care Kara Wei o 
folosise în biroul Rubicon din Monaco, doar că el o setase să arate efectul 
bombei Exil în centrul orașului Napoli... 

O detonare deasupra solului ar fi atomizat centrul orașului, răzuindu-l ca 
pe un măr Și distrugând totul pe o rază de doi kilometri. Cu vântul puternic 


din nord-est din acea zi, norul precipitațiilor radioactive Și-ar fi croit drum 
spre zona rurală, spre Caserta din apropiere și spre Munţii Matese. 

Datele erau îngrijorătoare Și gura lui Marc se uscă. Dintr-odată, se gândi 
la chipul surorii sale și își dădu seama cu o tresărire că nu îi mai auzise 
vocea de peste șase luni. Pentru o clipă, tot ce-și dori fu să vorbească din 
nou cu Kate. 

— Am ajuns, spuse Lucy. 

Camioneta se opri la câţiva metri de intersecția dintre Via Tarsia Și Via 
Toledo, urcând pe bordura îngustă în faţa unui magazin de haine cu 
obloanele trase. Internet-cafe-ul era la câteva case distanţă, cu un semn 
luminos în fereastră care anunţa că era deschis. 

De parcă ar fi fost o singură persoană, rușii se ridicară și Simonova le 
dădu un ultim ordin. Toţi erau îmbrăcați în haine de stradă negre, să nu iasă 
în evidenţă și care în mod clar erau prea groase pentru dimineața caldă din 
Napoli. Echipa GRU avea veste antiglont subțiri sub jachete, purtau 
pistoale Serdyukov SPS cu supresoare pătrate, iar Marc nu se prea îndoia că 
erau pregătiţi să folosească armele asupra oricui le-ar fi stat în cale. 

Simonova aruncă o privire spre tableta ei. Pe ea erau datele pe care Marc 
le culesese de pe laptopul lui Jonas, identificând adresa IP a computerului 
pe care îl folosea omul de contact din Napoli. 

— Calculatorul ăsta e acolo înăuntru, spuse ea. 

Marc se ridică. 

— Pot să te duc direct la el. 

Simonova nu îl lăsă să termine, împingându-l înapoi Și punându-i palma 
în piept. 

— Tu și Keyes veţi rămâne amândoi aici în timp ce executăm misiunea. 
Dacă am nevoie de voi, vă aduc. Nu interveniţi în această operaţiune. 

Îi întinse tableta unuia dintre agenţii ei — un tip mai tânăr tuns scurt — iar 
Marc își dădu seama că îi comandase să rămână să îi păzească. Bărbatul îi 
răspunse cu un semn din cap. Simonova scoase o pereche de ochelari Și Și-1 
puse. Pe tabletă apăru o fereastră video, arătând o imagine de la o micro- 
cameră din ramă. Agentul GRU cel mai aproape de ușa glisantă din partea 
laterală a Volkswagenului numără invers de la trei, iar echipa rusă plecă în 
mai puțin de o secundă. 

Ușa se închise cu zgomot și Marc oftă. 

— Hm. Stai în dubă. Am crezut că am depășit etapa asta. 


Lucy se uită pe geamurile fumurii din spatele vehiculului, privindu-i pe 
ruşi cum se mișcau repede și cu atenție pe stradă, spre ţintă. 

— Clădirea aia e ca o crescătorie de iepuri. Trebuie să fie o duzină de căi 
de ieșire. De aia trebuie să o fi ales. 

Marc închise laptopul și se aplecă să arunce o privire peste umărul 
agentului GRU. Pe tabletă se vedea cum Simonova intră în cafeneaua mică, 
uitându-se de jur-împrejur. Erau zeci de computere vechi cu monitoare 
mari, învechite, aliniate înaintea utilizatorilor care trimiteau emailuri, 
navigau pe internet sau făceau apeluri video. Afacerea se adresa în mare 
parte africanilor imigranţi, ceea ce însemna că ar fi fost locul perfect unde 
un somalez să nu iasă în evidenţă. 

Văzu un bărbat îndesat ca un butoi punându-se în fața Simonovei, 
întrebând ce voia, iar în colțul transmisiei video, un bărbat cu pielea închisă 
cu o expresie panicată sări brusc de pe scaun Și peste următorul rând de 
calculatoare. Văzu mișcare Și Simonova porni. Agenta alergă pe niște scări 
înguste, pe un palier Și sparse o ușă. 

— Începe, spuse Lucy. 

Agentul GRU vorbea repede într-un microfon ascuns în guler, iar pe 
ecran Marc zări SPS-ul semiautomat al rusoaicei. 

Era ca un joc video cu împușcături, dar fără niciun control direct asupra 
evenimentelor. Marc auzi strigăte venind din stradă. 

Undeva deasupra lor se auzi un zgomot puternic de sticlă spartă, care 
căzu pe partea superioară a Volkswagenului; apoi, o secundă mai târziu, 
duba se afundă puternic în asfalt în timp ce o greutate lovi partea superioară 
a vehiculului, deformând acoperișul. Se auziră pași pe metal și o siluetă 
sări Jos, lovind pământul și rostogolindu-se. Când bărbatul se ridică, Marc 
văzu același chip din imaginile rusoaicei. 

— Ele! 

Bărbatul ieși pe ușile din spate ale dubei. În spatele lui, Marc auzi un 
strigăt de avertizare întrerupt la jumătate, în timp ce Lucy interveni să îl 
acopere, dar bărbatul se afla deja în mișcare, trăgând adânc aer în piept în 
timp ce fugarul se repezi pe strada laterală. 

Durerile de la picioare nu îi trecuseră încă, dar erau amorțite de 
analgezice. Marc ignoră senzaţia Și se concentră pe un singur lucru — 
fugarul. 

Rușii încă reacţionau, încă se străduiau să se întoarcă Și să prindă ţinta. 


Dacă Marc i-ar fi așteptat, omul de contact al lui Ramaas ar fi scăpat. 

Fugarul sări peste un stâlp de siguranţă de fier și coti ca să traverseze. 
Marc se duse după el, dar aproape că se ciocni cu o adolescentă pe un 
scuter. Ea claxona Și strigă disperată, iar Marc pierdu secunde prețioase 
ocolind-o. 

Aruncă o privire peste umăr Și o văzu pe Lucy venind după el, arătând 
cu o mână după fugar. 

— Nu te opri! strigă ea. 

Drumul se termina brusc într-o intersecție în T Și fugarul o luă pe 
scurtătură, sărind peste un zid jos Și luând-o pe prima stradă. Marc continuă 
să îl urmărească, văzându-și ţinta sărind peste un Fiat Panda verde și vechi. 

Când coti, alergătorul scoase un obiect metalic din buzunar — un telefon 
mobil — Și îl aruncă în direcția opusă. Marc văzu telefonul zburând dincolo 
de un perete jos. 

— la ăla, strigă el, arătând cu degetul și continuând să alerge, sperând că 
Lucy avea să înţeleagă ce voia să spună. 

Urmărirea continuă în întuneric. Fugarul smulse un scaun lăsat în faţa 
unei UȘI ȘI îl aruncă spre Marc. 

Marc făcu un pas în lateral și strânse din dinți, forțându-se să prindă 
viteză pentru a reduce distanţa și a-l dobori pe celălalt bărbat. În ciuda 
ordinului de a rămâne în dubă, Marc și Lucy fuseseră totuși echipați cu 
aceleași veste Kevlar ca și echipa GRU și vesta anti-glonţ acționa 
împotriva lui, încetinindu-l. Dacă nu avea să îl prindă pe tip în următoarele 
Șaizeci de secunde, nu avea să îl prindă deloc. 

În timp ce se apropiară de o alee înfundată plină de graffiti, fugarul 
îndrăzni să arunce o privire peste umăr și Marc văzu panica de pe chipul 
celuilalt bărbat. 

Bărbatul se uita în direcția greșită în momentul în care camionul cu apă 
veni din intersecție și îl izbi din plin. Frânele camionului scârțâiră. Marc 
ajunse la el și se opri împleticindu-se, gâfâind din greu din cauza efortului. 
Fugarul stătea întins pe Jos, cu gâtul arcuit într-un unghi îngrozitor, sângele 
curgându-i din gură Și nări. Semăna cu o păpușă ruptă, aruncată. 

— La naiba! 

Acţionând repede, Marc se lăsă jos și se prefăcu că îi verifică pulsul 
bărbatului în timp ce îl percheziționa. Găsi un portofel și și-l puse în 
buzunar. 


Lucy veni în urma lui, în timp ce ușile din jurul lor începură să se 
deschidă. 

— Ah, nasol să fii în locul lui, mormăi ea, făcându-i semn lui Marc să se 
îndepărteze de el. 

— E nasol să fim noi, o corectă el. Singura noastră pistă tocmai s-a 
SINUCIS. 

— Nu tocmai, spuse ea, arătându-i un telefon digital prin satelit vechi, cu 
ecranul spart. Încă întreg. Poţi să intri în el? 

— Așa cred, spuse el. 

— Avem companie, spuse Lucy. 

Doi dintre oamenii rusoaicei veneau în fugă de-a lungul străzii spre ei, 
dar armele le erau ascunse în timp ce se apropiau. Localnicii se adunară în 
jurul lor. 

— Trebuie să plecăm, spuse rusul tuns scurt din dubă. Poliţia va ajunge 
repede. Nu putem rămâne aici. 

— Da, am înţeles, aprobă Marc. 

Până reveniră la cafenea, rușii închiseseră localul. Simonova era în 
mijlocul unui interogatoriu cu proprietarul, personajul îndesat care fusese 
surprins în transmisiunea video. 

— Ce parte din „rămâneţi în mașină” nu aţi înţeles?, întrebă Simonova, 
mârâind la ei. Vă voi împușca personal pe amândoi dacă mai încercaţi ceva. 

Lucy îi aruncă o privire piezișă. 

— Nu, poate vrei să încerci altfel, soră. Repetă după mine: „Hei, 
mulțumesc că v-aţi dus după tipul acela pe care am fost prea lenți să-l 
prindem”. 

Unul dintre ceilalţi agenţi îi spuse rusoaicei că fugarul era mort. 

— L-aţi ucis. Da, înțeleg de ce ar fi asta ceva pentru care să fiu 
recunoscătoare, spuse ea, dând din cap. Nu va dura mult până poliția va 
face legătura cu acest loc, ceea ce înseamnă că trebuie să anulăm misiunea. 
Aţi distrus această operațiune cu mâinile voastre. 

Marc se apropie de computerul pe care îl folosise fugarul. 

— Nu încă, nu am făcut-o. 

— Dar ziua abia a început, adăugă Lucy, cu un zâmbet neprietenos. 

Britanicul se uită repede la calculator, folosind tastatura murdară. 

Expresia lui deveni alertă. 

— Da, acesta este calculatorul spre care Ramaas trimitea mesaje. Are un 


program VoIP instalat. Foarte elementar, dar Și cu lăţime de bandă redusă. 
Ușor de ascuns, spuse el, uitându-se la Lucy și la rusoaică. Exact același 
software de pe laptopul lui Jonas. 

— Proprietarul spune că fugarul aștepta afară când a deschis, dimineaţa 
asta, spuse Simonova. Este aici de atunci. A băut ceai de mere Și s-a uitat 
pe YouTube. Nu a inițiat convorbiri video. 

Marc dădu încet din cap. 

— Avea programul VoIP care rula pe fundal în tot acest timp. Dar nu a 
primit Și nu a trimis nimic. Doar aștepta. Aștepta să sune cineva. 

Ceva îi atrase atenția și duse mâna în spatele tastaturii. Scoase un 
walkie-talkie. 

— Băiatul nostru trebuie să fi lăsat asta în urmă când a fugit. 

— De ce ar avea nevoie de un walkie-talkie dacă avea un telefon prin 
satelit?, întrebă Lucy. 

Marc întoarse radioul Și examină o etichetă de pe carcasă. 

— Uită-te la asta, spuse el, și i-l aruncă lui Lucy, dar înainte ca ea să-l 
prindă, Simonova interveni Și prinse aparatul din aer. 

— „Proprietà di Napoli Metro”, spuse rusoaica, citind cu voce tare. 

Simonova cântări radioul în mână, gândindu-se la ceva. Apoi îndreptă 
antena dispozitivului către proprietarul cafenelei. 

— Spune că persoana de contact era muncitor în tura de noapte la 
metroul din oraș. 

Lucy făcu semn spre drumul principal. 

— Și suntem doar vizavi de cea mai apropiată staţie de metrou. 

— Da. Gara Dante, adăugă Marc, în timp ce scotocea prin portofelul 
mortului. Are un permis de călătorie preplătit aici. Dar nu are nicio 
legitimație de muncă sau altceva, doar un buletin. 

Marc ridică buletinul mortului ca să îl poată vedea toţi. Se opri; apoi, 
dintr-odată, începu să lucreze la telefonul stricat, manipulând dispozitivul. 

— Sunt o grămadă de mesaje șterse aici, dar le pot scoate din memorie, 
spuse Marc. Arată ca, poate, momente ale zilei? 

— Ordine pentru o întâlnire, sugeră Simonova. 

— Ultima a fost azi dimineaţă, continuă Marc. La trei dimineaţa. Este cu 
mult înainte ca metroul să se deschidă, nu? 

Lucy dădu din cap. 

— Un semnal telefonic care nu ar ajunge la cineva din subteran, dintr-un 


tunel de metrou, gândi ea cu voce tare, punând cap la cap datele. Dar un 
radio ar putea. 

— Computer, telefon prin satelit, radio, bifa Simonova articolele unul 
după altul. Prietenul nostru mort acţiona ca mesager. 

— Nu doar atât, spuse Marc. A asigurat contactelor lui acces, nu 
înțelegi?, întrebă el, arătând spre pământ. Ştiu unde e arma. 

Lăsară doi bărbați la dubă să curețe și să îl intimideze pe proprietarul 
cafenelei ca să își ţină gura, iar restul grupului se împărți în perechi. 

Marc merse cu agentul GRU cu părul scurt, forțându-se să nu se miște 
prea repede ca să nu atragă atenţia. În spatele balustradelor metalice, în 
mijlocul pieţei, era o statuie de marmură albă a lui Dante Alighieri pe un 
piedestal înalt. Marc își aduse aminte de ceva din scrierile lui despre iad și 
se încruntă la gândul unui infern apocaliptic izbucnind chiar de sub 
picioarele statuii. 

Se apropiară de o intrare de sticlă, iar Marc profită de neatenția agentului 
Și îi scoase telefonul deteriorat din buzunar Și tastă un mesaj rapid. 
Introduse emailul secret al Rubicon și apăsă SEND, sperând că aparatul 
mai funcționa. 

— Ce faci?, întrebă agentul GRU, uitându-se la el în timp ce coborau sub 
nivelul străzii Și intrau în stația de metrou. 

— Verific ceva, minţi Marc. În cazul în care mai apar informaţii, nu? 

— Ține-ţi mâinile la vedere, i se spuse. 

Simonova Și Lucy erau deja angajate într-o conversaţie cu un bărbat cu 
șapcă de șef de staţie. Rusoaica înţelegea bine limba italiană și îi arătă o 
insignă falsă de Interpol. Marc auzi cuvântul terrorista Și acest lucru le 
permise accesul. În câteva secunde, comportamentul managerului deveni 
din agresiv Și intolerant, cooperant Și îngrijorat. Deschise porţile de acces 
Și îi lăsă pe toți să treacă fără niciun cuvânt. 

— Ce i-ai spus?, întrebă Marc. 

— I-am arătat cartea de identitate a fugarului, îi explică Lucy. A spus că 
îl cheamă Eddie. Și se pare că el — sau cineva care seamănă cu el — a dus o 
echipă de lucru la nivelurile inferioare ale staţiei în urmă cu câteva ore. 
Amicul nostru de acolo era pe cale să plece. Au întârziat cu închiderea. 

— Eddie a dat legitimaţia lui de metrou altcuiva, spuse Marc, 
încruntându-se. Persoanei care are celălalt radio. 

Se gândi pentru o clipă să încerce să scoată intrușii contactându-i, dar 


apoi renunţă la idee. Dacă ar fi avut un cod, i-ar fi avertizat pe oamenii lui 
Ramaas că fuseseră compromiși. Singurul lor avantaj era elementul 
surpriză. 

Staţia era slab populată la această oră a zilei, în pauza dintre orele de 
vârf, iar echipa se deplasă rapid spre nivelurile inferioare. 

Poarta de siguranță de la capătul de sus al platformei dinspre sud era 
neasigurată, iar Simonova îi aranjă într-un Șir. Intrară în tunel, luând-o pe o 
pasarelă îngustă de întreținere. 

— Intrăm aici cu tine, Rada, o auzi Marc pe Lucy spunând încet. Ce zici 
să ne echipezi Și pe mine Și pe Dane? 

— V-am dat veste, spuse agenta. Asta e tot. Sunteţi aici pentru a observa 
ȘI a ajuta. Sper că de data asta am fost suficient de clară. 

Bărbatul mai tânăr văzu ceva Și ridică mâna să îi oprească. 

Marc se ghemui împreună cu restul echipei în timp ce alt tren de metrou 
trecu pe lângă ei huruind, la mai puțin de jumătate de metru de faţa lui. Pe 
măsură ce zgomotul se stingea, agentul GRU se deplasă înainte Și scoase la 
iveală o trapă într-o parte a Șinei. 

Lumina ovală a lanternei lui trecu peste rămășițele unui lacăt tăiat pus pe 
pământ. Ţinta lor venise pe acolo Și spărsese ușa. 

— Ce e de partea cealaltă?, puse Lucy întrebarea care prindea contur în 
mintea lui Marc. 

Simonova se uită la ecranul tabletei ei. 

— Sunt tunelurile mai vechi de sub rețeaua de metrou. Sunt kilometri 
întregi aici jos. 

Celălalt agent GRU deschise ușa Și se strecură. 

— E liber, strigă el. 

Sistemul de metrou era doar o altă reţea de tuneluri. Din ceea ce știa 
Marc despre Napoli, sub străzile sale erau pasaje subterane care fuseseră 
forate în anii 1950, care se întretăiau cu altele datând din secolul al 
cincisprezecelea Și cu rezervoare antice făcute de greci cu mai bine de o 
mie de ani înainte. Ar fi durat zile, chiar săptămâni să facă o inspecție 
completă a tunelurilor $i nu aveau acel timp. Conducta era abruptă, cu 
trepte modelate din piatră Și aerul devenea umed pe măsură ce coborau. La 
sfârșitul pasajului se deschidea un tunel mai larg, plin cu apă până la 
glezne. Razele de lumină de la lanterna rusului alunecau peste tavanul 
curbat Și peretele de pe partea cealaltă, dezvăluind gurile altor pasaje. 


— Mai departe, spuse Simonova. Atenţie pe unde căleați. 

— Cum îi vom găsi?, întrebă Lucy încet. A1 un detector în buzunar? 

Marc dădu din cap. 

— Eliminăm din variante. Gândim ca ei. Unde ai pune bomba ca să facă 
maximum de daune? 

— Undeva, asta ar surpa cât mai mult...?, zise ea, oprindu-se Și 
încruntându-se. Gândeşte ca Ramaas. Întrebarea pe care trebuie să ne-o 
punem este ce îl supăra cel mai tare? 

— Otrava. 

Cuvântul îi acapară gândurile lui Marc. „Ei au condus Somalia odată. Și 
apoi au otrăvit-o. Dar noi nu uităm. Nu iertăm”. Ce îi spusese Ramaas îi 
reveni în minte. 

— Să distrugă nu va fi suficient. Ar vrea să otrăvească pământul, să îl 
facă total nelocuibil. 

— O arma nucleară ar face asta pentru câteva sute de ani, fu ea de acord 

— Da, spuse el, o posibilitate sumbră trecându-i prin minte. Dar dacă 
bomba ar fi detonată într-un acvifer, ar iradia apa din toată regiunea. Nu ar 
distruge doar Napoli, ci ar pătrunde în râurile subterane Și ar otrăvi totul pe 
sute de kilometri, spuse el, și se repezi după Simonova. Trebuie să văd 
harta. 

Agenta îi aruncă o privire iritată, dar îi dădu tableta și Marc se uită în 
Jos, spre ecranul iluminat. Văzu imediat ce căuta. 

— Acolo! Acolo sunt toţi. Tunelul ăsta înfundat este chiar deasupra 
unuia dintre cele mai mari rezervoare naturale de apă și este suficient de 
aproape de suprafaţă pentru ca să iasă odată ce pornesc cronometrul. 

— Presupunând că stăpânul lor nu le-a spus să piară în focul sfânt, 
mormăi Simonova. 

— Stoi!:2, avertiză cel din faţă și toată lumea încremeni. 

Lumina lanternei strălucea pe o sârmă suspendată deasupra apei. Aceasta 
se îndepărta în întuneric, iar Marc putea să distingă o cutie întunecată 
întinsă în partea îndepărtată a tunelului. „O mină Claymore sau ceva la fel 
de neplăcut”, ghici el, o capcană întinsă pentru a neutraliza pe oricine ar fi 
putut veni după bărbaţii cu bomba. 

Bărbatul din faţă scoase un instrument multifuncțional ca să taie cablul 
Și îl lăsă să cadă inofensiv în apă, apoi continuă să meargă. Simonova ȘI cei 
doi agenţi GRU îi urmară, dar Marc văzu că Lucy ezita. 


— Ce? 

— Totul până acum, ce a fost?, șoptui ea. Minciună după minciună. 
Derută, de fiecare dată. 

Sângele lui Marc îi îngheţă în vene. 

— Crezi că...? 

În timp ce vorbea, piciorul drept al rusului atinse un comutator de 
presiune care fusese ascuns la fundul tunelului înțesat cu nămol. În faţa lui, 
sub suprafața apei de mică adâncime, era o mină antipersonală OZM-3, un 
instrument periculos care rămăsese din armamentul rusesc pe care oamenii 
lui Ramaas îl introduseră ilegal în ţară tocmai cu acest scop. 

Mina se declanșă, ejectând un compartiment de încărcare care ţâșni din 
apă, ajungând până la înălțimea pieptului lor, trăgând o bobină de sârmă 
după el. 

Marc și Lucy reacționară amândoi fără să se gândească conștient, 
scufundându-se în apă în timp ce mina se detonă în tunelul de piatră. 
Zgomotul răsunător al exploziei aruncă o puzderie de schije ascuţite care 
pătrunseră prin veste, carne Și oase. 


Capitolul 25 


Tunetul detonării minei de teren răsună în tunel, făcându-l pe Zayd să își 
ridice capul. 

Ceilalți bărbaţi se grăbiră să își ia armele. El făcu semn cu mâna în 
direcția sunetului. 

— Duceţi-vă! Omorâţi pe oricine vedeţi! 

— Dacă este poliţia... începu unul dintre ei. 

— Ți-am spus ce să faci! strigă Zayd, iar mârâitul lui sună ca un zgomot 
de pistol. 

Valiza de oţel era acolo unde o lăsase, pe geanta neagră pentru sport pe 
care o folosise ca să o ducă acolo jos. Zayd desfăcu husa și ridică valiza, 
târând-o în spatele unui zid jos de piatră. Mâinile îi tremurau în timp ce 
desfăcu încuietorile cu degetele și deschise capacul. 

„Nu îmi tremură mâinile”. Lunetistului îi fusese frică să se gândească la 
armă, să se gândească cu adevărat ce dezastru ar provoca. Doar să îi 
rostească numele ar fi adus cel mai mare ghinion. 

Și totuși nu se putu abține să nu privească monstrul în ochi. Zayd 
deschise capacul care dezvălui mecanismul complex din interior. Cilindrul 
gros de oțel, înţesat cu fire, îi aminti de un glonţ uriaș, cu vârful tocit. „O 
împușcătură care poate pune capăt a mii de vieţi”. Își trecu degetele peste 
el. Se simţea cald la atingere. 

Pentru a se pregăti în timpul călătoriei în Italia, Ramaas îi dăduse lui 
Zayd acte de citit Și de memorat. Documentele îi arătau cum să armeze 
bomba. O simplă acţiune de a introduce un cod de treisprezece litere activa 
o numărătoare inversă prestabilită. Acele documente fuseseră arse şi 
distruse cu câteva zile în urmă, dar procesul rămăsese întipărit pe veci în 
memoria lui Zayd. De parcă ar fi fost controlat de o forţă exterioară, 
lunetistul activa întrerupătoarele de siguranţă Și introduse încet codul, literă 
cu literă. 

Auzea strigăte Și împușcături, dar acustica încăperii făcea dificil să fie 
sigur cât de aproape erau. Inamicul era acolo, asta era tot ce trebuia să știe. 
Și dacă era așa... 

„Atunci Ramaas a dat greș. Dar el nu ar da greș. Deci este mort”. 


Impactul acelei posibilități îl șocă pe Zayd. Nu putea fi nicio altă 
explicaţie. Piratul războinic nu ar fi dezvăluit niciodată de bunăvoie locul 
dispozitivului. Zayd credea acest lucru din tot sufletul. 

„Răzbunarea este mai bună decât bogăţia”. Ramaas îi spusese acele 
cuvinte prima dată când se întâlniseră, când Zayd era încă un adolescent 
slab, cu un ochi format Și cu dorinţa de violenţă. 

Zayd își aduse aminte de parcă s-ar fi întâmplat cu o zi în urmă. Ramaas 
făcându-i un cadou, luneta rusească SVD. „Ai un ochi bun”. Cuvintele lui 
învăluite de un zâmbet larg de prădător. Gestul lui Ramaas către postul de 
pază de la pupa îndepărtată, unde un văr care îi făcuse viața dificilă se 
ușura în ocean. Zâmbet din nou. „Încearc-o. Vezi cum se simte”. Zayd 
trăsese perfect, iar vărul lui nu se mai întorsese acasă de la acea plimbare. 

Ramaas avusese dreptate. Banii erau buni, dar răzbunarea era nepreţuită. 
Ramaas îi spusese să seteze arma la două ore Și apoi să fugă, știind că ar fi 
fost suficient timp pentru ca lunetistul, să ajungă dincolo de zona de 
iradiere. 

Dar, în acel moment, Zayd se gândi la câţi aveau să moară din cauza 
asta, câte suflete ar fi mers pe lumea cealaltă din cauza unui declanșator pe 
care el singur l-ar activa. Partea din el care voia să se întâmple acest lucru 
abia aștepta, încântată de ideea de a fi cauza unui asemenea haos și 
distrugere. 

Activă funcţia de resetare a cronometrului Și tastă lent literele. 

° 

Lucy ţâșni din apă Și trase o gură de aer. 

Luminile lanternelor luminau pereții de piatră galbenă. Zări umbre 
miȘcându-se Şi se strădui să se ridice. Îi țiuiau urechile dar explozia nu o 
rănise. Reacția ei rapidă îi salvase viața. 

Rusul nu fusese la fel de norocos. Forța exploziei îl lovise din plin. 
Bărbatul arăta de parcă ar fi trecut printr-o elice. Își întoarse privirea și îl 
văzu pe Marc târându-se afară din nămol și scuturându-se de apă. 

— Eşti bine? 

Își auzi vocea înfundată Și groasă, împreună cu ţiuitul din urechi. 

Marc dădu din cap, respirând cu greu. Avea tăieturi pe obraz Și pe mâini, 
dar nu părea rănit. 

— Mă descurc. Ceilalţi...? 

Simonova se prăbușise de partea cealaltă a tunelului și după felul în care 


se mișca încercând să se ridice, Lucy își dădu seama că rusoaica primise o 
lovitură de la schijele împrăștiate de mină. Un alt agent GRU o ajuta să se 
ridice, dar ultimul agent din echipa ei — un tip mai în vârstă, cu o barbă 
pestriță — șchiopăta îndurerat, abia reușind să stea în picioare. 

Lucy se îndreptă spre el să îl ajute, iar bărbatul cu barbă acceptă ajutorul, 
precaut. Reușiră să facă doi sau trei pași, când Marc strigă un avertisment. 

— Vine cineva din dreapta! 

Patru siluete cu mitraliere ţâșniră pe partea opusă a pasajului inundat. 
Trăgeau Și tunelul fu umplut de zgomot asurzitor. Agentul cu barbă își 
ridică pistolul SRS și reuși să tragă o dată, dar glonţul se izbi cu zgomot de 
zidul de piatră Și reuși numai să îl transforme într-o ţintă pentru doi dintre 
pușcași. 

Ultimul său act fu să o împingă pe Lucy în spatele lui, în afara focului, 
înainte ca gloanţele să-l lovească în gât și piept. Căzu pe spate. Lucy apucă 
arma silențioasă SRS înainte să îi cadă bărbatului din mâna inertă și o 
îndreptă înapoi spre oamenii înarmaţi. Trase cadavrul agentului GRU la 
piept Și îl folosi ca un scut. 

Îl nimeri pe unul dintre bărbaţii înarmaţi în umăr și îl auzi ţipând de 
durere. 

Îl zări pe Marc ascunzându-se în timp ce agentul care era cu Simonova — 
un tip slab — tinti Și împușcă un intrus. Bărbatul pe care îl nimerise căzu 
peste marginea cealaltă a tunelului și se prăbuși cu faţa în jos în apa de 
mică adâncime. 

Lucy îl lăsă pe agentul cu barbă să cadă și apucă pistolul cu două mâini, 
în timp ce bărbatul înarmat pe care îl împușcase trase spre ea. Trase și 
glontul nimeri cavitatea nazală a bărbatului 

Ceilalți doi teroriști o luară înapoi pe drumul pe care veniseră, trăgând 
pe măsură ce se retrăgeau. 

Marc era deja acolo, luând în mâini arma teroristului mort Și îi verifică 
magazia. 

— CZ 75, spuse el, uitându-se la rama pistolului. Seria i-a fost Ștearsă cu 
acid. AȘ jura că e a fraților Kurjak. 

— Probabil, îi spuse ea. Cât timp a avut de-a face Ramaas cu ei înainte 
să-i omoare? Le-ar fi vândut armele. 

Simonova refuză ajutorul colegului ei și se ridică pe malul de piatră. În 
lumina lanternei, Lucy văzu că era palidă. 


— Nu mă aștepta, se răsti ea. După ei. Du-te! ordonă ea din nou în rusă, 
tipând, iar celălalt agent dădu din cap, reîncărcându-Și arma. 

— Oamenii tăi, zise Marc. 

— Toţi vom fi la fel de morți ca ei dacă nu opriți asta, spuse Simonova. 

Rusoaica era palidă și tremura, cu picioarele acoperite de răni de la 
explozia minei. 

— Dane. Stai, spuse ea, băgându-și mâna în guler și scoțând o cheie 
metalică cu model abstract, pusă pe un lanţ. Mi-ai spus că ești familiar cu 
mecanismul dispozitivului. 

— Mai mult sau mai puțin, recunoscu el. 

Simonova puse apăsat cheia în mâna lui. 

— Folosește asta. 

° 

Strigătele și împușcăturile se apropiau. 

Zayd împinse valiza de oţel mai departe și se ghemui lângă geanta 
neagră de undiţe de pescuit pe care o cărase cu el de când plecase din 
Mogadishu. Fusese greu să aducă geanta până acolo fără ca vreun agent de 
pază sau polițist să devină prea curios în legătură cu ea, dar meritase 
efortul. 

Zayd deschise fermoarul lateral, dezvăluind silueta lungă Și scheletică a 
„dragonului” său, luneta Dragunov SVD. 

Era o parte din Zayd, într-un fel. Pe pipăite, încărcă o cutie de gloanţe de 
7,62 mm în liftul magaziei, trecându-și mâinile peste lemnul uzat Și peste 
garda de mână. Oamenii din jurul lui râdeau de el uneori când credeau că nu 
îi auzea, vorbind despre pușcă de parcă ar fi fost soția lui și nu arma lui. 
Dar Zayd îi ignora ȘI nu spunea nimic când armele lor prost întreținute se 
blocau sau le smulgeau degetele când nu funcționau corespunzător. 
Deschise o geantă de piele care conţinea luneta PSO-1 voluminoasă a puștii 
Şi o atașă cu mișcări rapide Și scurte. Adoptând o poziție culcat, tinti spre 
tunelul care se întindea din ce în ce mai departe Și începu să ajusteze 
obiectivele. 

Era corect să aibă dragonul lui cu el, în acel moment când moartea era 
aproape. Câte vieți luase cu el? Crestăturile gravate pe mâner ofereau 
răspunsul. 

Zayd privi prin lunetă. Aveau să vină, foarte curând. 


Tunelul se îngustă Și apoi se lărgi din nou, devenind o zonă deschisă care 
îi amintea lui Marc de fundul unei fântâni uriașe. O lumină pătrundea de 
sus, iar pilonii de susținere tăiaţi în stâncă aruncau umbre și asigurau 
acoperire în timp ce se ţinea aproape de pereţi. Lucy se poziţionase în 
partea cealaltă a încăperii, în timp ce agentul rus venea prin mijloc. 

Rusul văzu ceva în aceeași clipă în care Marc auzi zgomotul unei cizme 
pe podeaua nisipoasă Și strigă un avertisment. 

Un bărbat ieși din întuneric, trăgând în timp ce se mișca, fără să știe că 
inamicul se afla la doar un metru distanţă. Marc apăsă pe trăgaciul CZ-ului 
Și îl împușcă cu două gloanţe fix în piept. De vizavi, cel de-al doilea bărbat 
înarmat ieși din ascunzătoare Și alergă spre partea cealaltă a încăperii 
circulare, trăgând gloanţe peste umăr în timp ce ajunse la o gaură din 
peretele opus. Lucy Și rusul se lăsară în Jos Și traseră înapoi, împușcând 
fugarul într-un foc încrucișat. 

Agentul GRU se îndreptă spre el, în timp ce Marc se apropie cu prudență 
de bărbatul pe care îl împușcase Și îi împinse arma cu piciorul. Era rănit 
grav dar încă respira — până în momentul în care rusul își îndreptă pistolul 
silențios spre capul bărbatului și îl execută. Agentul GRU se uită la Marc, 
parcă l-ar fi provocat să spună ceva. 

— Aici e?, întrebă Lucy, îndreptându-se cu grijă spre golul din perete. 

Marc dădu din cap. Harta pe care o văzuse pe tabletă îi arătase singura 
intrare în camera următoare, cea mai apropiată de rezervorul subteran. Își 
tinu respirația în timp ce se auzi un huruit încet, la distanţă. 

— Vine trenul. 

— Mergem când e aproape, nu? Stai lipit de pereţi. Nu o să fie multe 
ascunzișȘuri acolo, iar locul ăsta este un labirint nenorocit. 

— Am înţeles, mormăi Marc Și se lipi de perete lângă deschizătură. 

Zgomotul trenului care trecea deveni din ce mai puternic Și Lucy dădu 
scurt din cap. Cei trei ţâșniră prin intrarea în fundătură Și începură să 
alerge. 

Marc văzu un spațiu asemănător unei catedrale, cu un tavan înalt, cu 
podeaua presărată cu butoaie de motorină folosite Și caroserii de mașini 
abandonate, din anii cincizeci, mâncate de rugină. Mintea lui memoră tot. 
De-a lungul cavernei artificiale erau presăraţi piloni groși de piatră aproape 
de pereți care erau suficient de mari pentru a te putea ascunde în spatele lor 
Şi se îndreptă spre cel mai apropiat. 


La capătul celălalt al camerei, poate la o sută de metri de la intrare, zări 
un zid jos de piatră și mai multe grămezi de resturi. Ceva străluci lângă el. 

„O lunetă?” 

Se auzi o împușcătură și Marc auzi zgomotul unui glonţ de pușcă de 
calibru mare tăind aerul, suficient de aproape încât să-l facă să tresară. O 
altă împușcătură răsună în succesiune rapidă. Se lipi de pilon gâfâind și se 
întoarse la timp pentru a vedea glontul lovind pelvisul agentului GRU care 
venea în spatele lui. Înainte ca rusul să cadă la pământ, un al treilea glonţ îl 
lovi în piept Și acesta se prăbuși. 

Marc înjură încet Și privi în altă parte. O văzu pe Lucy lângă pilonul de 
pe cealaltă parte a tunelului. 

— Calibrul 7.62, spuse suficient de tare încât el să o poată auzi. Pușcă 
semiautomată. Bănuiesc că trăgătorul de acolo are o pușcă SVD cu lunetă 
îndreptată chiar spre noi. 

— Îţi poţi da seama totul din sunetul împușcăturii? 

Ea dădu ușor din cap. 

— Tu ai abilităţile tale de tehnician, eu le am pe ale mele, spuse Lucy. 
Deci, dacă este un trăgător inteligent, nu va trage la nimereală. Nu la 
această distanță. Bănuiesc că are o magazie de cinci gloanţe. Mai multe 
forţează prea mult pușca. 

Ea ridică mâna, cu degetele răsfirate, apoi îndoi trei dintre ele. 

— Înţelegi?, întrebă ea, făcând cu degetul mare și cu arătătorul semnul 
unui pistol. Pornim în același timp. 

— Și dacă are o magazie cu zece gloanţe? 

— O să aflăm pe calea cea mai grea. 

— Așteaptă... începu Marc, dar rămase fără suflare. 

Ce era să zică? „Nu fugi? Nu-ţi risca viaţa?” 

— Unu. Doi, începu ea numărătoarea, iar Marc trase o gură de aer, 
pregătindu-se de plecare. Hai! 

leșiră din adăpost și alergară spre următoarele două piloane de sprijin. 
Marc auzi pușca descărcându-se și sunetul îi provocă așa un șoc încât 
pentru o clipă se temuse că fusese lovit. Dar apoi se ciocni de pilonul de 
piatră Și aproape căzu de la forţa impactului. 

Marc se întoarse și primul lucru pe care îl văzu fu Lucy întinsă pe spate, 
în mijlocul camerei, fără pistol. Deveni livid când ea tuși Și se mișcă ușor. 
O auzea respirând cu zgomot, chinuindu-se la fiecare inspirație. 


Primul lui impuls fu să iasă din ascunzătoare și să meargă la ea. Era un 
vechi truc de lunetist, o știa. Rănește un soldat, astfel încât ceilalți să fie 
ocupați încercând să îl ajute. 

„Trage de timp”, se gândi Marc Și asta nu putea fi decât de rău augur. Își 
băgă CZ 75-ul în jachetă și dădu de telefonul stricat. Camera digitală din 
spate încă funcţiona și îl comută la vizualizarea live. Ținându-l într-un 
unghi astfel încât să-l poată folosi pentru a arunca o privire după pilonul de 
piatră, Marc scoase telefonul din ascunzătoare și făcu poze încăperii. 

Se uită la imagini. Se vedea parțial o cizmă după un perete prăbușit din 
dreapta. Trăgătorul era acolo, ascuns Și baricadat bine. Marc încercă trucul 
din nou, întinzând telefonul, de data aceea întorcându-l ca să obțină un 
unghi diferit. 

Zgomotul împușcăturii și durerea veniră în aceeași clipă. Poate 
obiectivul camerei sclipise ușor sau poate se văzuse mișcarea, dar lunetistul 
văzu obiectul Și trase instinctiv în el. Telefonul fu smuls din strânsoarea lui 
Marc Și acesta ţipă pe măsură ce așchiile de sticlă și carcasa spartă de 
aluminiu îi sfâșiară mâna. 

Auzi un clinchet ușor metalic. 

Reincărca. Lucy avusese dreptate. Cinci împușcături Și trăgătorul își 
golise magazia. În câteva secunde, pușca ar fi fost gata să tragă din nou și 
acea mică oportunitate ar fi dispărut. 

Marc începu să alerge. Își smulse pistolul ceh din jachetă cu mâna stângă 
nevătămată Și trase spre perete în timp ce alergă ultimii douăzeci de metri 
spre el. Toate rănile și contuziile, vânătăile și suprasolicitările pe care le 
acumulase în ultimele zile lucrau împotriva lui, o forţă încercând să-l 
doboare la pământ înainte să se poată apropia suficient pentru a-Și elimina 
ţinta. 

Trăgătorul îl văzu venind Și întoarse pușca lungă, trăgând înapoi 
manșonul pentru a încărca un glonţ în magazia armei. La o distanţă atât de 
mică, nu fu nevoie să folosească luneta. 

Dar Marc deja trăgea, trimițând ultimele gloanțe din pistol în corpul 
lunetistului în timp ce efectul de recul al pistolului îi îndreptă ţeava în sus. 

Un glonţ îl nimeri în stern Și altul în gât. Bratul i se smuci dintr-un 
impuls nervos Și trase cu SVD-ul în pământ, chiar în momentul în care 
manșonul pistolului lui Marc se blocă și arma rămase fără gloanţe. 

Cobori pistolul fără gloanţe ca pe o rangă Și îl lovi pe lunetist peste față 


cu el. Trăgătorul gâfâi ȘI tuși sânge în timp ce Marc călca pușca în picioare, 
simțind cadrul din metal cum se deforma sub lovitura grea. 

În spatele bărbatului rănit era aceeași valiză de oţel pe care Marc o 
văzuse de zeci de ori. În fotografiile din interceptările NATO ale Exil, 
instantaneele din atelierul lui Jalsa Sood, în portbagajul Mercedesului 
gonind, în videoclipurile cu ameninţări ale lui Ramaas și spațiul ruginit al 
camerei de execuţie. Aceeași piesă argintie, uzată Și zgâriată, promițând 
distrugere. 

Se lăsă în genunchi lângă valiză Și, cu mâinile însângerate, atinse 
zăvoarele să le deschidă. Marc simți din nou acea presiune teribilă, 
îngrozitoare în cap, de parcă ar fi simțit cumva forţa apocaliptică a 
dispozitivului, disperată să se elibereze. 

Valiza se deschise cu ușurință și scoase la iveală circuitele din interior. 
Mecanismul cronometrului era deja activ, numerele de pe afișajul digital 
îndreptându-se descrescător spre zero Și spre detonare. 

Marc văzu numărul 275 la ceas. Mai puţin de cinci minute rămase până 
la declanșare. Bâjbâi după cheia de armare pe care i-o dăduse Simonova. 

O umbră se văzu peste valiza deschisă Și picături de sânge căzură pe 
pământul nisipos. Marc se întoarse, abia cât să evite ca vârful ascuţit al unui 
cuțit kunai în formă de diamant să îi pătrundă în spate. Lunetistul era rănit 
grav, sângerând abundent de la rănile de pe piept și de pe față, dar încă în 
viață. 

Marc se rostogoli departe de valiză în timp ce lunetistul tăia aerul dintre 
ei, încercând să-l bage într-un colţ. Pierdu cheia în timp ce se retrăgea, iar 
lunetistul o afundă în nisip, ignorând-o. 

Lama veni spre el din lateral și Marc apucă încheietura mâinii 
bărbatului. Atacatorul era slăbănog, dar puternic Și condus de adrenalină. 
Bărbatul ridică cealaltă mână, cu un al doilea pumnal în strânsoare, prinse 
de inelul de fier la capăt Și îl ridică. Vârful zgârie vesta antiglont a lui Marc 
Și îi tăie cămașa. 

Marc scoase un strigăt și lovi cu capul înainte. Atacatorul sâsâi de 
durere. 

Lui Marc îi era frică să privească spre valiză, îi era frică să vadă numărul 
de pe cronometru, îi era teamă că nu va da lunetistului ocazia de care avea 
nevoie ca să îl înjunghie în inimă înainte ca focul nuclear să îi cuprindă pe 
toţi. 


Apoi un pistol silențios trase două gloanţe care îl nimeriră în spate. Toată 
forţa îi pieri într-o clipă din corp Și se prăbuși la podea, lăsându-l pe Marc 
să se proptească de zidul de piatră. 

— La naiba cu tipul ăla, mârâi Lucy. Arma semiautomată SRS îi fumega 
în mână. 

Faţa îi era plină de sudoare Și se ţinea de coaste. 

— Eşti bine?, întrebă Marc, făcând un pas spre ea, dar apoi își aduse 
aminte Și se ghemui, căutând cheia de armare în murdărie. 

— Vesta a absorbit cea mai mare parte a impactului, explică ea. Poate am 
niște coaste rupte... 

Avea sânge pe mână. 

— Ah, frate. Mi-a rupt și cusăturile. 

— Dacă asta nu funcționează, aceasta va fi cea mai mică dintre 
problemele noastre, spuse Marc, ghemuindu-se lângă valiza deschisă Și 
atingând circuitele dispozitivului nuclear. 

Degetele lui atinseră cilindrii metalici ai miezului Și ultimele cuvinte ale 
lui Jalsa Sood au răsunat în memoria lui. „Cilindrul drept, nouă tije”. 
Numără componentele Și găsi zece tije pe ambele părți. Orice îndoieli pe 
care le avea cu privire la dispozitivul din faţa lui se stinseră. 

Marc găsi panoul de control montat într-un suport rezistent la șocuri într- 
un colţ. Găsi un zăvor și îl deschise cu degetul mare. Dedesubt era un lăcaș 
pentru o cheie. 

Ceasul arăta numărătoarea inversă. 153, 152, 151... 

Marc întoarse cheia în mâini, iar în acele clipe, când totul depindea de el, 
înlemni. „Dacă era un truc? Ar fi putut Ramaas să facă asta, să fi programat 
bomba să se detoneze indiferent ce s-ar fi întâmplat?” 

„Să fie asta o ultimă minciună, mai mare ca toate?” 

— Ai un motiv bun să aștepți până în ultimul minut?, se răsti Lucy. 

Inima lui Marc bătea să îi spargă pieptul în timp ce ridică cheia. Metalul 
argintiu se îndoise ușor când lunetistul stătuse pe el. 

— S-ar putea... să nu funcționeze. 

Dar Lucy avea dreptate — nu avea timp de pierdut. Marc introduse cheia, 
care intră pe jumătate înainte de a se bloca, încercă să o rotească, dar nu se 
roti. 

Cronometrul ajunsese la 110. 

— Pentru numele lui Dumnezeu, pufni Lucy. Ai mai dezarmat bombe, 


nu? Știu că ai făcut-o. Am fost acolo. 

— Aproximativ. Dar nu erau nucleare, o corectă el absent. 

— Contează? 

În mai puţin de două minute, dispozitivul Exil ar fi iniţiat fisiunea 
nucleară Și apoi nimic din ce făcuseră până în acel moment nu ar mai fi 
contat. Lupta lui Marc pentru a dovedi că avusese dreptate în privința 
fraților Kurjak, lupta Rubicon să îl găsească pe Ramaas și „bucata lui de 
soare”, toate acestea ar fi fost șterse de uciderea a sute de mii de oameni. 
Credinţa arogantă a unui bărbat că fusese ales de Dumnezeul său ca o 
unealtă de răzbunare ar fi fost tot ce ar fi rămas. 

— Dacă greșesc, murim. Toţi mor, Lucy. 

— Am încredere în tine, Marc, gâfâi ea. Hai. Fii norocos. Pentru toată 
lumea de data asta. 

— Nu e noroc, îi spuse el. Este un risc calculat. 

Și apoi, înainte ca ea să poată răspunde, Marc împinse cu podul palmei 
cheia cu toată puterea de care fu în stare. Metalul se răsuci și pocni, făcând- 
o pe Lucy să se dea înapoi din reflex, dar cheia intră complet. Marc o răsuci 
cu putere, uitându-se la circuitele bombei. 

Cu un bâzâit, ceasul se întunecă. 

— Retrag ceea ce am spus, spuse Lucy, rupând tăcerea care urmă. Nu 
ești norocos. Eşti de-a dreptul nebun. 

— Nu a fost un pumn, insistă el. Nu am lovit o bombă nucleară. 

Dacă nu ar fi simţit durerea constantă strângându-i pieptul, Lucy chiar ar 
fi râs. 

— Cum zici tu. 

Urcară cu greu pe scara rulantă până la holul caselor de bilete ale stației 
de metrou Dante. Ceilalţi doi agenți GRU pe care Simonova îi lăsase la 
dubă îi așteptau. Unul dintre bărbați făcu un gest urgent spre ieșire. 

Marc, Lucy Și rusoaica erau împreună, sprijinindu-se unul de altul, deși 
Simonova insistase să care personal valiza nucleară dezamorsată din tunelul 
învechit. Ea se îndepărtă de ei și le vorbi oamenilor ei pe un ton aspru, 
rapid. 

— Cum o să acopere asta?, mormăi Marc. O grămadă de tipi morți în 
cavernele de sub Napoli? Italienii nu o să fie mulţumiţi de asta... 

Simonova îl auzi Și se întoarse să-i arunce lui Marc o privire rece. 

— Este o variantă mai bună decât o groapă radioactivă pe locul unde era 


orașul lor. Agenţia mea va vorbi cu a lor. 

Apoi felul ei de a vorbi se schimbă Și Lucy își dădu seama ce urma. 
Simonova dădu din cap spre oamenii ei, iar ceilalți doi agenți îndreptară 
armele spre ei, ținându-le încă aproape de corp. 

— Federaţia Rusă și Direcţia de Informaţii vă mulţumesc amândurora 
pentru asistența în recuperarea proprietăţii noastre. Cu toate acestea, va 
trebui să ne însoțiți pentru un interogatoriu. 

— Serios? Ti-am spus totul pe submarin, răspunse Marc. Asta e tot. 

— Nu e vorba despre asta, spuse Lucy, încruntată. 

Dacă GRU ar fi decis să îi considere pe cei doi niște probleme care 
trebuiau rezolvate, nu avea să se termine bine. 

— Mișcaţi-vă, mârâi unul dintre agenţi, făcând un gest cu pistolul. 

Partenerul său interveni Și smulse pistolul SRS pe care îl luase Lucy. 

— Noi am început mizeria asta într-o închisoare secretă, spuse Lucy cu o 
voce joasă. Chiar nu vreau să se termine în alta. 

Dar Marc o privi pieziș și ceva din expresia britanicului o făcu să se 
oprească. 

— Ce? 

— Nu am terminat încă, spuse el obosit Și oricât ar fi vrut ea să îl creadă, 
amândoi erau frânţi. 

Dacă ar fi venit vorba să lupte și să fugă, nu era sigură cât de departe ar 
fi ajuns — dar asta nu însemna că nu avea de gând să încerce. 

leșiră pe gura de acces de nord a metroului. Duba Volkswagen era 
parcată aproape de piaţă, cu motorul pornit. 

Când grupul se afla la doi metri de dubă, ușa glisantă se deschise pentru 
a lăsa să se vadă doi polițiști în echipament tactic de un albastru închis Și 
cagule, fiecare ținând în mână câte o mitralieră MP5. Erau ofiţeri NOCS, 
membri ai elitei din Polizia di Stato, divizia SWAT. 

— Stati pe loc! strigă unul dintre ei. 

Celălalt polițist vorbi într-un microfon agăţat de vesta sa Și, dintr-odată, 
mașini de patrulare albastre cu alb apărură din toate direcțiile. Ambulante 
Și dube de poliție blocară drumul, într-un cor de claxoane zgomotoase. 

Polițiștii italieni înconjurară grupul în câteva clipe și Lucy își ridică 
mâinile, aruncându-i lui Marc o privire. 

— De ce bănuiesc că ai avut ceva de-a face cu asta? 

— Am dat un telefon, recunoscu el. Cred că cineva l-a ascultat. 


O dubă blindată din echipa geniștilor din Polizia se opri la marginea 
trotuarului, în timp ce poliția obișnuită se îndepărtă, împingând civilii la o 
distanţă sigură. Lucy văzu umerii lui Marc căzând în timp ce un bărbat slab 
cobori din vehicul și se îndreptă spre ei. Un al doilea polițist, plinuţ și 
solid, îl urma, clipind în lumina soarelui. În timp ce se apropia, bărbatul îȘI 
puse o legitimatie la jachetă și Lucy zări logo-ul Statelor Unite pe el. 

— Îi cunoști? 

Marc dădu din cap, obosit. 

— Am lucrat împreună. 

— Dane, spuse bărbatul în jachetă. Nu încetezi niciodată să mă 
dezamăgești. Nu puteai să urmezi ordinele care ţi s-au dat, măcar o dată? 

— Mi-am dat demisia, răspunse Marc. Dar un mulțumesc ar fi binevenit, 
de Wit. Pentru că sunt pe cale să-ți dau premiul cel mai mare din toată 
cariera ta, spuse el, uitându-se la celălalt bărbat. Jurgen. Am ceva pentru 
tine, zise el, arătând cu degetul mare spre valiza de oţel de pe sol. 

Faţa lui de Wit îngheţă și îi luă un moment să își revină. În timp ce 
NOCS ceru rușilor să predea armele, oameni în echipament HAZMAT se 
apropiată cu detectoare de particule. 

Bărbatul plinuț, Jurgen, se uită la valiză cu prudență. 

— Este? 

— Exact ce am spus că e, zise Marc cu fermitate, apoi își schimbă tonul. 
Îmi pare rău că te-am băgat în necazuri, omule. Dar sper că poţi să îţi dai 
seama de ce. 

Jurgen înșfăcă un detector de radiații de la unul dintre bărbații în 
uniforme Și îl îndreptă spre valiză. Ochii i se măriră. 

— Chiar am sperat să greșești. 

Marc se uită înapoi de la Wit. 

— Acum, după câte văd, ai două alegeri. Să iei chestia asta, să o 
demontezi Și să te asiguri că nu va mai tulbura niciodată lucrurile sau să îi 
lași pe ruși să o ia. Alegerea ta. 

Lucy se uită spre Simonova, care stătea foarte aproape de oamenii ei, toți 
având încă arme. Italienii îi depășeau numeric, dar nu putea fi sigură dacă 
agenta GRU ar fi fost dispusă să se angajeze într-o altă luptă. 

— Acel articol este proprietatea guvernului meu, anunţă Simonova, 
scoțând cu atenţie o carte de identitate. Eu și oamenii mei avem imunitate 
diplomatică în această ţară. Plecăm cu el și nu veţi interveni. 


De Wit aruncă o privire către Marc Și apoi către ruși. Jurgen îi spuse 
ceva încet Și dădu din cap. 

— Mă tem că nu, spuse el în cele din urmă. Statutul vostru este 
recunoscut Și sunteţi liberi să plecaţi, chiar dacă cred că vor fi repercusiuni, 
spuse de Wit, direcționând echipa HAZMAT cu o mișcare a mâinii. Totuși, 
acel dispozitiv intră sub jurisdicția Diviziei de Securitate nucleară a Statelor 
Unite. Vă rugăm să nu ezitaţi să raportați guvernului dumneavoastră la 
întoarcerea în Moscova că departamentul meu va finaliza dezasamblarea Și 
eliminarea dispozitivului. Sunt sigur că eșecul Federației Ruse de a face 
acest lucru, în ciuda semnării unui tratat în acest sens acum câţiva ani a fost 
doar... o eroare? 

Lucy zâmbi. 

— Hei, îmi place tipul ăsta. 

— Asta e concluzia ta?, întrebă Simonova, studiindu-l pe de Wit, apoi își 
îndreptă privirea îngheţată spre Lucy. Foarte bine. Să îţi păzești spatele, 
Keyes. Tu Și africanul. 

Ea își puse arma în toc Și oamenii ei îi urmară exemplul. Italienii le 
făcură loc fără tragere de inimă pentru a le permite să se urce în dubă și 
Volkswagenul demară, dispărând de partea cealaltă a cordonului. 

Paramedicii sosiră să îi examineze pe cei doi, iar Lucy permise să îi fie 
pansate coastele și rănile curățate și bandajate. Lângă ea, Marc stătea 
uitându-se în gol în timp ce alt medic făcu același lucru Și pentru el. 

— Deci acum ne-am supărat cu GRU, spuse el încet. Ar trebui să 
începem să ţinem o evidenţă a tuturor agenţiilor de trei litere care ne au pe 
lista neagră. 

— Fu fericit, îi spuse Lucy. Nu a murit nimeni, deci este o victorie. 

În apropiere, de Wit dădea ordine strigând într-un telefon mobil și se uita 
în sus, spre cer. 

— Cheamă un elicopter să ducă dispozitivul într-un loc sigur, spuse 
Jurgen. Să înţeleg că tu ai fost cel care ai cerut să vin aici? 

Marc dădu din cap. 

— De Wit nu o să poată nega dacă susţii ceea ce vede. Și să sperăm că 
acest lucru te va salva de la suspendare. 

Celălalt bărbat dădu ușor din cap. 

— Da. Mulţumesc mult că te-ai asigurat că sunt în imediata apropiere a 
unei bombe nucleare. 


— Îmi pare rău, repetă Marc, iar Lucy Știa că vorbea serios. 

Dacă nu ar fi reușit să găsească dispozitivul la timp, prietenul lui Dane 
ar fi murit împreună cu toți ceilalți din oraș și era clar că acest lucru îl 
apăsa mult. 

— Din nou. În legătură cu tot. 

De Wit termină apelul și se apropie, aruncându-le paramedicilor o 
privire care le sugeră să plece. 

— Voi doi va trebui să veniţi cu noi. 

— Lasă-mă să ghicesc, pentru un interogatoriu?, interveni Marc. Este a 
doua oară când mi se spune asta azi Și încă nu sunt interesat. 

Se îndreptă spre marginea pieţei și Lucy se duse cu el. 

De Wit se duse după ei. 

— Poate că nu înţelegi, insistă el. Nu e o rugăminte! 

— Cine te-a chemat astăzi aici?, întrebă Marc. Nu ai fi Știut nimic 
despre asta dacă nu aș fi ținut Rubicon la curent. 

Lucy ridică o sprânceană. 

— Cum vine asta? 

El se uită spre ea. 

— Îţi aduci aminte că am spus că am trimis un mesaj către emailul secret 
al lui Solomon? Ei bine, mesajul acela spunea „Contactaţi NSNS, spuneţi-le 
să vină la Napoli, asiguraţi-vă că Jurgen Goss vine cu ei”. Am contat pe 
faptul că Solomon o să mă asculte. 

— Întotdeauna o face, remarcă Lucy. 

O încruntare îi încreţi chipul lui de Wit. 

— Grupul Rubicon ne-a furnizat niște informaţii, este adevărat. Au mai 
ajutat divizia Și în trecut. 

Marc scoase telefonul prin satelit stricat și i-l aruncă lui Jurgen, care îl 
prinse stângaci. 

— Înainte să intrăm în subteran, am trimis alt mesaj. „Piazza Dante, 
chiar acum.”, spuse el, arătând spre telefon. O să vrei să-l aduci pe Goss, ca 
să fie tacâmul complet. Are probabil multe informaţii utile Și este singura 
persoană suficient de inteligentă pentru asta. 

Se apropiară de o cafenea în aer liber, care fusese goltă în timpul 
evacuării zonei de către poliție. 

— Ai ceva bani?, întrebă Marc. 

Încruntarea lui de Wit se adânci, dar îi întinse lui Marc portofelul. Lucy 


îl privi scoțând câteva bancnote și dându-i-l înapoi. 

— Ce faci?, întrebă ea. 

— Nu Știu cum ești tu, spuse Marc, întinzând mâna în spatele tejghelei 
cafenelei și servindu-se cu câteva cutii de suc San Pellegrino, pahare și 
gheaţă, lăsând numerarul lângă casă. Dar eu mor de sete. 

Se așeză cu greu pe un scaun Și turnă băuturile. Lucy i se alătură, 
tresărind din cauza strânsorii bandajelor. 

— Lasă-ne un minut, da?, îi spuse Marc lui de Wit. Avem nevoie de o 
pauză. 

El mormăi ceva neplăcut și încet în olandeză și se îndreptă spre una 
dintre mașinile de poliţie. 

— Nu e fericit, remarcă Jurgen. 

— Dar e vreodată? 

Jurgen zâmbi ușor Și a făcut un gest cu telefonul înainte să se ducă după 
celălalt bărbat. 

— Am terminat?, riscă ea să întrebe, speriată de posibilitatea ca 
răspunsul să nu fie cel pe care îl voia ea. Chiar am terminat cu toate astea? 

Conversaţia se opri pentru o clipă, în timp ce un elicopter de poliție 
ateriză în piaţă. Lucy văzu echipa HAZMAT urcând la bordul elicopterului 
cu dispozitivul Exil sigilat în interiorul unui container masiv pentru bombe, 
apoi decolă din nou, cu viteză, spre cea mai apropiată bază militară. 

— Să spunem că da, zise Marc. Eu am terminat. 

— Da? 

O faţă familiară într-o jachetă de piele roșie se apropie de ei, jucându-se 
cu un smartphone negru mat într-o mână. Kara Wei își dădu în jos pe nas 
ochelarii Ray-Ban pentru a-i privi pe cei doi pe deasupra ramelor aurii. 

— Wow. Copii, arătați ca și cum ați avut parte de distracție, nu? 

— Bună. Mă întrebam unde ești. Îmi închipuiam că dacă Marc a sunat, 
al Veni aici. 

— E Şi Malte pe aici, explică ea, punând telefonul pe masă și butonând. 
Începeţi, domnule. 

O voce profundă, puternică se auzi din telefon. 

— Lucy. Domnule Dane. Sunteţi în siguranță. 

Se distingea nota de îngrijorare sinceră în vocea lui Ekko Solomon. 

— Când ați dispărut în Mogadishu, ne-am temut de ce era mai rău. Mă 
bucur că aţi reușit să ne contactaţi din nou. A fost rezolvat cazul? 


— Rezolvat, explică Lucy. Toate amenințările au fost neutralizate. 

— Bun. Kara vă va scoate de acolo. 

— Adică după ce vă terminați băuturile, adăugă Kara, înclinând capul. 
Dar aceasta este o opţiune rezervată doar pentru angajaţii Rubicon. Și din 
punct de vedere tehnic, Dane, ai făcut parte din această operaţiune pe post 
de consultant, am dreptate? 

Lucy zâmbi. 

— Are dreptate. 

Marc bău restul sucului Și se ridică, mestecând o bucată de gheaţă. 

— Adevărat, spuse el, dându-și jos jacheta murdară și udă și privind în 
jur. 

Părea să își cântărească opţiunile, să caute o cale de ieșire. 

„L-am citit greșit?”, se întrebă Lucy. „Am greșit când am crezut că vrea 
să facă parte din asta?” 

Nu toată lumea era făcută pentru activităţile echipei lui Solomon. Își 
putea da seama că lui Dane îi plăcea adrenalina Și era sigură că voia să fie 
undeva unde acţiunile lui făceau diferenţa. Dar să vadă pericolul la orice 
pas, să fie la o fracțiune de secundă de a face alegerea greșită Și de a risca 
vieţi nevinovate... Nu toată lumea ar fi fost în stare de așa ceva. „Nu l-aș 
învinovăţi dacă ar pleca”. 

Marc luă smartphone-ul Și îl studie. 

— Domnule Solomon. Vă amintiţi ce mi-ați spus acum un an, în 
Londra? 

— Cred că ţi-am oferit o slujbă! 

Marc vorbi peste el. 

— Accept, zise el și închise telefonul. 

Kara și Lucy se uitară una la cealaltă. 

— Tocmai a...? 

— Cred că da. 

— ...închis telefonul șefului? 

Lucy se ridică să-l urmeze. 

— Marc, unde mergi? 

El îi făcu semn să plece. 

— Trebuie să sun pe cineva. Este important, da? 

Lucy auzi soneria altui telefon, apoi un zgomot slab și vocea unei femei. 

— Bună, Kate. Speram să putem vorbi. 


Capitolul 26 


Traficul pe digul de pe râul Moscova era bară la bară. Bătea un vânt 
polar rece dinspre râu și împrăștia fulgii mari Și uzi în lateralul limuzine 
negre care se târa încet spre Podul Moskvoretsky din Bolshoy și spre Piaţa 
Roșie de dincolo de el. Afară, temperaturile scădeau pe măsură ce se 
apropia seara, dar în interiorul întunecat al limuzinei era cald și confortabil. 

Bărbatul de pe bancheta din spate își luă o scamă de pe partea din faţă a 
sacoului Și își pregăti un pahar generos de Stolichnaya Elit, amestecând 
vodca într-un pahar gros, înainte de a lua o gură. Aruncă o privire pe 
fereastră în timp ce mașina înainta pe lângă marele edificiu al Orfelinatului 
Imperial din Moscova, gândindu-se la următoarea sa mișcare. 

Tableta digitală de pe scaunul de lângă el scoase un zgomot, iar el se 
încruntă. În timp ce dispozitivul îi scana amprentele, își rosti numele într-un 
microfon mic pentru a finaliza protocolul de securitate. 

— Pytor Glovkonin. 

Ecranul clipi Și o femeie îmbrăcată elegant apăru pe display. 

— Bună seara, începu ea. 

Accentul ei aristocrat francez era fin Și mereu atrăgător, dar încruntarea 
de pe chip îi strica frumuseţea cu care era el obișnuit. 

— Celeste, spuse Glovkonin, ridicând paharul. Un apel neplanificat? 
Este întotdeauna o plăcere să vorbesc cu tine, dar... ar trebui să fiu 
îngrijorat? 

— Operațiunea în legătură cu dispozitivul Exil a fost încheiată, explică 
ea. 

— Tonul tău îmi spune că nu ne-a reușit. 

— Nu, spuse ea, dând din cap. Comisia a vrut să te informez. În ciuda 
celor mai bune intenţii ale noastre, a doua fază a proiectului a fost un eșec. 
Se pare că dispozitivul a fost dus la Napoli de către infractorul care l-a 
furat, dar circumstanţele au dus la capturarea acestuia de către anchetatori ai 
ONU. 

— Tragic, spuse el. După atâta pregătire. 

Investiţia sa personală în operaţiune fusese masivă, reprezentând parţial 
un plan de a recâștiga o parte din costurile suportate din cauza eșecului 


proiectului de la Washington cu un an în urmă. 

Glovkonin era deja la curent cu evenimentele din Napoli, mulţumită 
contactelor sale din GRU, la fel cum aflase recent că ameninţarea cu bombă 
de la Moscova fusese o farsă. Dar nu vedea niciun motiv să dezvăluie asta. 
Comitetul de conducere al Asociației nu considerase necesar să îi spună tot, 
așa că nu vedea niciun motiv să le dea mai mult decât era nevoie. 

Acest lucru îl frustră în continuare. Glovkonin era unul dintre cei mai 
bogaţi oameni din Rusia și nu era obișnuit cu ideea că existau anumite 
lucruri pe care nu le putea avea. Asocierea lui cu ei îi sporise considerabil 
averea personală, dar el voia mai mult. Voia să facă parte din cercul interior, 
să cunoască numele și feţele membrilor comitetului. 

Totuși, ei nu arătaseră niciun interes să facă acest lucru. Reţeaua 
clandestină avea o structură celulară, asigurându-se că niciun membru nu 
Ştia mai mult decât identitatea unuia sau a alţi doi membri. 

Celeste era contactul lui Glovkonin, dar el își dorea foarte mult să știe 
cine o coordona, cui răspundea ea. „Răbdare”, își spuse el., Voi afla destul 
de repede”. 

— Cel puţin ne putem bucura că înlăturarea lui Fedorin a fost executată 
corect. 

Celeste dădu din cap. 

— Acest lucru a fost la înălțimea așteptărilor. Comitetul ţi-a lăudat 
participarea la acea fază a proiectului. Înlocuirea generalului este mult mai 
în concordanţă cu nevoile grupului nostru. Acest lucru se va dovedi util în 
viitor. 

— Am ajutat cu plăcere, spuse el, luând încă o înghițitură de vodcă. 
Trecând mai departe, cum ne va afecta eșecul operațiunii? 

Ea îl privi pe Glovkonin de parcă nu ar fi vrut să îi spună, dar apoi cedă. 

— Agenţii cheie au fost pierduţi. Un facilitator din Italia a fost ucis. 
Unul dintre agenții noştri de teren a fost grav rănit în Somalia... Dar 
bomba, da... 

— Aveati planuri cu ea, spuse el. 

Celeste dădu din nou din cap. 

— Într-adevăr. Dă înapoi unul dintre proiectele noastre cu un an, poate 
mai mult. O să fie nevoie să căutăm alte variante. 

— Dacă pot ajuta cu ceva...? 

— Am reținut. 


Limuzina porni Și începu să înainteze din nou după ce, până la urmă, 
trecu de blocajul din trafic. 

— Ar trebui să te informez în legătură cu alt lucru. În timpul operaţiunii, 
a fost implicat un factor exterior. Unul care a jucat un rol important în eșec. 
Un grup cu care poate ești familiarizat. 

EI își dădu seama ce voia ea să spună. 

— Rubicon. Voi fi sincer cu tine, Celeste — de când oamenii lui Ekko 
Solomon au intervenit în operaţiunea de la Washington, m-am străduit să 
vin cu un plan. Trebuie să găsim o opțiune de neutralizare. 

— De acord, răspunse ea. Să fii conștient de faptul că sugestia ta a fost 
luată în calcul. 

El văzu oportunitatea Și profită de ea. 

— AȘ fi bucuros să conduc acea inițiativă. 

Celeste zâmbi, răbdătoare. 

— Vom ţine cont de asta. Au revoir, Pytor. 

Ecranul deveni negru. 

În limuzină se auzi un chicotit încet, ca un mârâit de leu. Celălalt 
ocupant al vehiculului se mișcă și faţa îi fu luminată pentru scurt timp. Era 
frumos Și dur, o urmă întunecată de cruzime îi sclipea în ochi. 

— Cât trebuie să urăști să fii la dispoziţia lor. 

Glovkonin îşi înăbuși o replică furioasă cu un zâmbet slab. 

— Faci ce trebuie ca să trăieşti și să prosperi, Khadir. Tu dintre toți 
oamenii ar trebui să Știi asta. 

— De ce sunt aici?, întrebă celălalt bărbat, dând din cap spre tableta 
inertă. Să fiu martor la acea convorbire? Asociația ta nu înseamnă nimic 
pentru mine. 

— Nu este Asociaţia mea, răspunse Glovkonin. Nu încă. Dar acest lucru 
se va schimba. 

Khadir își îngustă buzele. 

— S-au făcut multe promisiuni Și totuși atacul nostru asupra Americii a 
eșuat. Ascult acum Și mi-e teamă de mai multe eșecuri. De ce ar trebui să 
îmi pese? 

— Cine te-a ajutat să supravieţuiești, Khadir? În ultimul an, cine te-a 
ţinut în viaţă în timp ce Statele Unite îţi vânează și îţi execută fraţii din Al 
Sayf?, întrebă el, neașteptând un răspuns. Noi doi avem un viitor împreună. 

— Nu suntem aliați, se răsti celălalt bărbat. 


— Nu există așa ceva, fu de acord Glovkonin. Suntem doar persoane ale 
căror interese merg mână în mână pentru un timp, zise el, jucându-se cu 
paharul din mână. Interesul este să fiu mâna care ghidează Asociaţia. Al tău 
este să vezi lumea arzând. Acea frază provocă o privire dură din partea 
teroristului, dar el continuă. Amândoi putem avea ceea ce ne dorim. Dacă 
lucrăm împreună. 

Khadir se uită în altă parte. 

— Pe cine vrei mort? 

— Am câteva sugestii, spuse Glovkonin, aruncând o privire spre tabletă. 
Poate dura ceva timp să aranjăm lucrurile. Dar femeia va trebui ucisă. Și 
mai sunt Și alţii. Africanul. 

— Solomon?, întrebă Khadir, reîntorcându-și privirea spre el, cu o 
scânteie de interes în ochi. 

Glovkonin zâmbi. 

— Văd că ţi-am captat atenția. 

ii. Te crezi inteligent (în limba croată, în original, n.red.). 


IN 


‘2. Există nişte câini care adulmecă! (în limba croată, în original, n. red.). 
“2 Sunt aproape, atenţie! (în limba croată, în original, n. red.). 

“4. O, Dumnezeule! (în limba croată, în original, n. red.). 

“3! La naiba (în limba franceză, în original, n. red.). 

‘£. La dracul (în limba finlandeză, în original, n. red.). 


“2: Stai! (în limba rusă, în original, n. red.). 

